Den uforbederlige bibliotekar 


Skanning / foto af tekst. 


https://uforbederlig.dk 


Udarbejdet 2024 af Niels ]ensen 


DANSKEREN. 


TIDSSKRIFT FOR LAND OG BY 


UDGIVET AF 


FR. NYGÅRD oG L. SCHRØDER. 


II. BIND. 
APRIL 1889 — OKTOBER 1889. 
NRAD JØRGENSENS BOGTRYKKERI I KOLDING VED 


I H, P. WARBERG 
1889. 


INDHOLD. 


see Side 

Eline Begtrup: 

Kojsebrev:.7.7 mune FR AE BIER EGE NESEOE REN 294 
-H. Begtrup: 

Ivan Turgénjev (med Portræt).…..….....................… 217 
-P. la Cour: 

Om Sædelighed, Sundhed og Livsglæde ..…..…. sove 1 

Michel Eugéne: COhevroul 435 HER REE ERE ERE 116 

Ordets legemlige Natur (med tre Billeder)... ........... 129 
:Chr. Faber: 

Om Varemarkedet.............. 59, 124, 189, 252, 315 og 283 
Sine Godskesen: 

Hm Overraskelse assist stene deler eler Kr SKE EKO RRRNER 300 
Niels Anton Hansen: 

TODD EK I) Se ES SEES SENE AES STS BES 193 
.H, P. Hansen-Nørremølle: 

Den nordslesvigske Skoles gradvise Fortyskning ......... 20 
;J. Knudsen: 

Versailles, sét fra Østsiden ........ 20 etuder 147 

Versailles, sét fra Vestsiden... ........2020rrrrre rkrer 257 


H. Lunddald: 
Kaptajn Ludvig Fr. A. Lunddahbl og hans Ranpdet om 
Fredericia-Slaget (med Portræt) ..........00000141… 208 
Ludvig Christian Miiller: 
Af en bibelsk Rimkrønike. Et efterladt Brudstykke. Med- 


delt af:Sigurd Miller 1... 20. sandede dens sne 165 
H. Nutzhorn: 
Karsnsmissionsnt NL BESET SPEED EE SR Res 128 


Burma, Rødkarénerne og Englænderne i Bågindien (med 
Bille del) FE NS ESS SEES NEN REE SNOR ORE Car 321 


Fr. Nygaard: 

" Det svenske kirkemøde i September 1888................ 39 
Yderligere oplysninger om det svenske kirkemøde 1888... 250 
Minder om Grundtvigs præstevirksomhed i Kjøbenhavn 


UR BES IORDEN SET es enn ene mee 363 
H. Rosendal: 
Hun Berge hosklngemanness ss Lene se anes see Sa vr. 88 
Schiller: 
- Greven af Habshurg. Oversat af Uffe Birkedal .......... 121 
Ridder Toggenhurg. Oversat af Uffe Birkedal........... 180 
L. Schrøder: 
Bernhards evermn Ingemann I. Tester ele sene Rae ed 65 
Tate HET Fre AF YG KDS ERIE RES SEERE SEES KE 110 
Hvordan Grundtvig blev præst ved Vartov..!.... 182 og 314 
Hvad skal afløse papirfabrikken i Silkeborg.............- 287 
Clwistian Spleis: ; 
Et Par Uddrag af ,,Oddens Præstekalds Bog" ........... 5lL 
S. K. Sørensen: 
TIN IGTENE va  EESRREE FRR ERE HESS MES ERESSNEL ERNE SENSE SEE SEERE SEES 96 


Nye bøger, hvorpå opmærksomheden er henledt i tidsskriftet: 

Lægers vidnesbyrd, udg. af ,,Det hvide Kors"; J. G. Ditlevsen: 
Kjønslivets sundhedspleje hos unge mænd; Fredrik Klaveness: Be- 
frielsen fra den første ungdomsusædelighed; Seved Ribbing: Den 
sexucla hygienen; Bjørnstjerne Bjørnson: Engifte og mangegifte; 
L. M. Tårngren: Gymnastik och andra kropsåfninger; ,,Grænser 
for kånsfriheden"; Seved Ribbing: Om de af sprithaltige drycker 
framkallade sjukdomar; Erik Keybel: Om tobaksrygning og nikotin- 
forgiftning; A. Fenger og M. Topsøe: Kort beskrivelse af det men- 
neskelige legeme; Leonard Holmstrøm:. Kort lårakurs i naturlira 
och landthushållning; alle s. 1. Felttogene i vore forste frihedsår ; 
Juleroser; Børnenes juleroser; Salmer og sange for børn, med teg- 
ninger af Carl Thomsen; Norsk billedbog for børn; Olaves Pedersen: 
21's rapport og andet, med tegninger af Will. Larsen; Hostrups 
komedier; Chr. K. F. Molbech: Efterladte digte; Johannes Helms: 
Fortællinger og digte; alle s. 53—57. Jens Skytte: Jævne folk; J. 
Jacobsen:  Tæjelownssjow; Knud Skytte: Jysk bondeliv; JIngvor 
Bondesen: Karreten fra Lånneskov; alle s. 58. N.F.S. Grundtvigs 
poetiske skrifter, VIL, s. 175. Historiske Anskuelsesbilleder s. 192. 
Ernst Ahlgren: Romeos Julie, s. 306. Bertel Elmgaard: Hjemstavns- 
Billeder, s. 308. Ingemanns morgen- og aftensange, illustr. af Carl 
Thomsen, s. 310. Richard Petersen: Mindeskrift om Bernhard Seve- 
rin Ingemann, og Fr. Nielsen: N. F. S. Grundtvigs religiøse udvik- 
ling, s. 256 og 310. Folkets Almanak og Diakonissestiftelsens Almanak 
for 1890, s. 388. 


Til de unge Mænd! 
Om Sædelighed, Sundhed og Livsglæde. 


Lægers Vidnesbyrd, udg. af,,Det hvide Kors". (Indre Missions 
Boghandel, Kjøbenhavn). 

Kjønslivets Sundhedspleje hos unge Mænd, af J. G. Ditlev- 
sen, Dr. med., udg. af ,,Det hvide Kors", (Indre Missions Bog- 
handel, Kjøbenhavn). 

Befrielsen fra den første Ungdoms-Usædelighed og dens 
Følger. foredrag til Studenterne af Frederik Klaveness. (Cam- 
mermeyer, Kristiania). i 

Om den sexuela Hygienen, af Seved Ribbing, D. M., Professor 
i prakt. Med. ved Universitetet i Lund. (Vilhelm Bille, Stock- 
holm). 

Engifte og Mangegifte, af Bjørnstjerne Bjørnson. (Bibliothek 
for de tusen hjem. Fagerstrand pr. Høvik, Norge). 

Grænser for Kjønsfriheden. (Gyldendalske Boghandel.) 

Gymnastik och andra Kroppsåfninger, af L. M. Tårngren. 
(»Svenska Bibliotheket, V1. Prakt. Handbok for Alla". Stock- 
holm'. 

Om de af sprithaltiga dryvker framkallade Sjukdomar, 
prisbelånt tiiflingsskrift, af Seved Ribbing, E. O. professor vid 
kongl. universitetet i Lund. 

Om Tobaksrygning og Nikotinforgiftning, af Dr. Erik 
Keybel, overs. fra tydsk. (P. Hauberg, Kjøbenhavn). 

Kort Beskrivelse af det menneskelige Legeme og nogle 
Regler for Sundhedens Bevarelse, ved A. Fenger og M. Topsøe. 
(Th. Lind, Kjøbenhavn). 

Kort Lårokurs i Naturlåra och Landthushållning, af 
Leonard Holmstrøm, fåreståndare for folkhågskolan Hvilan. 
(Gleerupska universitetsbokhandeln i Lund). 


Har der længe været tiet overfor Ungdommen, så 
bliver der nu des mere talt og skrevet om, hvorledes 
Mænd og navnlig de unge Mænd bør forholde sig m. H. t. 
Kjønslivet. Har man hidtil ment, at man ikke burde nævne 


et Ord om disse Ting overfor de Unge, i hvem dog mange 

Spørgsmål i denne Retning efterhånden må rejse sig med 

Naturnødvendighedens Magt, har man hidtil altfor meget 
overladt det til de unge selv at søge og til Tilfældighed- 
erne at give Svar, så er Forholdet i den sidste Tid blevet 
lige det modsatte. Ovennævnte Skrifter er kun en lille 
Del af Bogavlen i denne Henseende for 1888, og det kan 
allerede heraf sluttes, at mange ansete Mænd, hvis Navne 
har en mer eller mindre god Klang, særlig overfor de Unge, 
har ment, at Tavsheden hør brydes, og at intet Svar bør 
kunne savnes på noget herhen hørende Spørgsmål: den 
Unge skal have Lov til at spørge, og han skal få sandt 
og udredt Svar, hvis han spørger. Men man ser tillige, 
at flere af Forfatterne gåer til Sagen med stor Varsom- 
somhed, ret som om de vilde sige: Det er mig slet ikke 
om at gjøre, at du skal vide Besked om alle disse Enkelt- 
heder; når du derimod selv ønsker det, så er jeg rede; 
men mød mig blot med den samme Alvor, hvormed jeg 
nu møder dig!”) 

Efter denne Indledning vil heller ikke jeg blotte Ting, 
som I Unge, der muligvis læser dette, måske slet ikke 
spørger om; og min Mening med at nævne ovenstående 
Skrifter og andre senere, er slet ikke, at I bør anskaffe 
og læse disse, men først at lade Eder vide, at I kan få 
Besked i Enkeltheder, %vis Spørgsmålene trænger på, og 
dernæst at meddele, hvad jeg tror er godt for alle unge 
Mænd at vide og ikke skadeligt for nogen, end ikke for 
unge Piger, til hvem dette dog egentlig ikke er stilet. 

Lad os da først kaste Blikket på det Perspektiv, som 
ses i disse Forfatteres Fremrykning, eller endnu mere i 
den store Skare af Mænd og Kvinder af alle dannede 


1) Under dette Synspunkt må navnlig en Bog som ovennævnte 
»Om den sexuela Hygienen" af Ribbing betragtes, jvfr. Side 9—10 
(de, som icke kånna sig såkra på sig sjelfva, gora båst i at af- 
lågsna [fjerne] sig") De Kritikere, der har oversét dette, kommer 
let til at gjøre Ribbings åbne Meddelelser Uret. 

Folkefærd, som i vore Dage har travlt med at fremlægge 
de vigtigste af deres tidt dyrkjøbte Erfaringer, Resultaterne 
af deres Studier, Rejser, Forhandlinger og Forsøg. Lad 
os kun se dette vældige Optog i dets rette Belysning. Det 
er ikke Egennytten, der driver dem. Lad være, at en og 
anden kan have personlige Grunde, der kan have bragt 


ham ind i Rækkerne fra først af! Nu, og i det store og ” 


hele er det alle de Unges og hele Efterslægtens Livslykke, 
det gjælder. Det er et Korstog for at hævde det forjæt- 
tede Land, som enhver sund Ungersvend i sine gode Timer 


har havt Syner ind i. — Derfor er det nok værd for Eder, 
I Unge, at tage Skaren i Øjesyn — dér, som den drager 


forbi for at kæmpe for EÆders Lykke. 

Korstog? Er det tillige Korstog i den Forstand, at 
det gåer ud på at hævde den Korsfæstedes Ære? — Jeg 
skal ikke nægte, at jeg tror, at dersom der bliver Lykke 
med Toget, vil Æren tilkomme ham; thi vel trænger han 
ikke til Menneskehænder og Menneskevid for at hævde sit 
Rige, og selv de bedste Menneskekræfter formåer intet, 
når de ikke signes af ham. Men Sagen er i fuldeste For- 
stand en Menneskehedens og Menneskelighedens Sag. Der- 
for ser vi i Skaren så mange, hvis Livsstilling egentlig 
ikke medfører, at de højlydt bevidner deres Kristentro. 
Navnlig træffes en Mængde Læger, der møder væsentlig 
som Læger. Som sådanne er de istand til at give klar 
Besked om Kjønslivets Naturside; og de Virkeligheder, 
der fra denne Kant kan drages frem, er alle Mennesker 
nødte til at indrømme Gyldigheden af, ligesom overhovedet 
af alt, hvad der ses og sanses. Kjendsgjerningerne fra 
denne Kant er der ingen, der drister sig til at benægte; 
og den Moral, der tager fuldt Hensyn til disse Kjends- 
gjerninger, kan ikke være på Afvej. 

Men giver end Videnskaben her det højeste, Viden- 
skaben overhovedet kan give: Lys i Sagen, — og kan 
dette Lys end virke styrkende ligesom Sollyset på alt 

levende, så vilde Moralen dog kun være en død Ting, 
når der ikke var en indre Livskraft, som tog alt — også 
Lyset — i sin Tjeneste. Og denne Livskraft kan ikke 
kaldes frem af andet end af noget andet levende. Lige- 
som der ikke fra den udvortes Verden kjendes noget 
Exempel på, at Lys har fremkaldt Liv, men Livet leves 
og forplantes efter sine egne Love og kun af Liv, således 
fåer ikke heller Moralen — om den end er nok så godt 
belyst — Livsværdi, med mindre den har et levende Ud- 
spring: det moralske Vidnesbyrd. Man ser da også af 
ovenstående Bogliste Antydninger af, at Lægevidenskaben 
med sine Oplysninger ikke ståer ene, men at der Hånd i 
Hånd med den kommer Mennesker, for hvem det er en 
Hjærtesag at lade det moralske Liv i dem selv forplante 
sig videre. Dette gjælder for det første flere af Lægerne 
selv, som ikke har kunnet behandle en Sag som den fore- 
liggende, uden at de også har måttet følge deres Hjærtens 
Trang, tillige at aflægge et levende Vidnesbyrd. Dette 
gjælder også en Mand som Bjørnson, der vel ikke ifølge 
selve sin Livsstilling kan fremlægge udvortes Kjends- 
gjerninger, men for hvem det har været en sådan Hjærte- 
sag at få aflagt et stærkt Vidnesbyrd, at han i flere År har 
fordybet sig i herhen hørende Studier, for om muligt at 
give sit personlige Vidnesbyrd større Vægt. Og endelig 
gjælder dette Foreningen »Det hvide Kors«, som blev 
dannet for et Årstid siden i Danmark 'i Lighed med For- 
eninger af samme Navn i Udlandet. Det hedder i For- 
eningens Program: »Foreningen stiller sig på et kristeligt 
Grundlag og vil kun samle dem, der søge deres Styrke i 
Jesus Kristus. Dette vil.dog ikke hindre den i under sit 
Arbejde at stå ved Siden af dem, der ikke kunne ind- 
træde i vor Forening, så længe disse ikke søge at ned- 
bryde dennes Grundvold.« For kristne Mennesker er Kristus 
Lovens Fylde; han er selv Livets Midtpunkt i al Moral, 
det levende Midtpunkt, hvoraf al det Liv må fødes, som 

ikke igjen skal dø. I selve Foreningens Program er der 
peget på det, som er Kilden til alt varigt Liv i kristne 
Mennesker, og som Foreningen derfor lægger som sit stærke 
Vidnesbyrd ind i denne store Menneskesag, medens For- 
eningen dog som en rent menneskelig Forening godt kan 
gå Side om Side med andre, der virker for samme Sag. 

Det kan da næppe betragtes som andet end Mangel 
på Disciplin, når Præsten Vilh. Beck, der, så vidt jeg ved, 
er Medlem af Foreningen, for nylig i »Indre Missions Tid- 
ende» har gjort et voldsomt Udfald mod Bjørnsons »En- 
gifte og Mangegifte«. Vistnok tager Beck sig den Frihed 
at kalde Bjørnson for en »Kristusfjende«, og kunde for 
så vidt synes at have nogen Undskyldning i ovennævnte 
Foreningsprogram, der kun viser Tolerance overfor dem, 
der »ikke søge at nedbryde Foreningens Grundvold« — 
Kristus; men hvoraf véd Beck, at Bjørnson gjør dette? 
Hans Skrift »Engifte og Mangegifte« indeholder intet, hvorom 
dette kan siges; og hans Foredrag af samme Navn, således 
som jeg hørte det, gjorde det heller ikke. Korshæren har 
i hvert Fald ikke i det foreliggende Tilfælde Gnist af An- 
ledning til at afvise denne Arnljot Gelline Skikkelse, som 
ærligt og djærvt og uden at tinge om Vilkår stillede sig 
til Tjeneste og brugte de store menneskelige Kræfter, Gud 
nu en Gang har givet ham, så hans Kæmpegang gjennem 
Nordens Lande i forrige Vinter sent vil glemmes. Når 
man læser og atter læser Becks Udråb overfor Bjørnson 
og alle dem, der vilde høre ham: »Men skammer man sig 
dog ikke?« kan man vanskelig undgå at se Udråbet vende 
tilbage igjen til sit Udspring. R 

Hvad er nu Grunden til, at Ungdommens Venner på 
en Gang så stærkt tager fat og fra alle Kanter taler ud, 
medens man før var tavs? Er det, fordi Ungdommen i 
vor Tid er kommen på Afveje fremfor tidligere? — Jeg 
tror det ikke. Jeg tror, at Grunden er den, at vi lever i 
en Tid med stærke Brydninger og stærk Udvikling. Det 

er ikke blot i den udvortes Verden, at man kjører med 
Damp i dette Århundrede, det er også selve Menneske- 
livet, som Side om Side med hint Kjøretøj løber Kapløb 
med sig selv. Der siges, at hvert Tiår i disse Tider har 
sine Digtere; og disse kan nok betragtes som en Slags 
Gradstok for Menneskelivet — så, hvis de så hurtigt skifter, 
må Menneskelivet også gjøre det. Under dette Kapløb 
bliver man nervøs og spændt. Den, man igår løb sammen 
med, er imorgen langt borte. Skjøndt midt i Myldret føler 
man sig dog besynderlig ensom. ” Syg kan Tiden dog ikke 
kaldes, men ophidset, stimuleret — ikke just med Spiritus, 
men med Damp. 

Et stimuleret Liv, et Liv, der i Grunden er over éns 
naturlige Kræfter, har sine Vanskeligheder og Farer. — 
Nu er der rigtignok densEjendommelighed ved Livet, at 
det kan tillæmpe sig efter Forholdene; og kunde man 
stole på den darwinistiske Theori, så kan denne Tillæmp- 
ning ventes ved Arv at blive fuldkomnere og fuldkomnere 
"1 de kommende Tider. Kunde vi altså kige gjennem en 
Rude ind i Fremtiden (lad os sige et Par Hundrede År), 
så vilde vi se Menneskens Børn færdes med en (af Dampen 
og Elektriciteten opkvikket) legemlig og åndelig Snarrådig- 
hed og dog Sikkerhed, som vilde minde om den, hvormed 
vi se Småfuglene vippe på Kviste. Men for os i hvert 
Fald, som ikke endnu er »tillæmpede«, for os i Alminde- 
lighed er Livet for Tiden noget vel animeret. I det hele og 
store er man ikke så ædru som ellers. Kræfterne er oppe 
— både de, der hænger sammen med et Menneskes gode 
Følelser, og de, der ildnes af de slette. De gode og de 
onde Magter brydes stærkere end ellers. Begge Slags træder 
derfor ganske anderledes frem for Dagslyset end tilforn. 

Der gives nu ingen så hurtig og sikker Vej til Menne- 
skets Hjærte for det onde som Sanselighedens,") ingen, ad 


1) Et Exempel herpå blev slående udmalet af Præst H. M. 

hvilken det onde så hastigt kan få gnavet Livstråden og 
forødt Livsglæden. Men i Nutiden nøjes man ikke som 
tilforn med at skaffe Ungdommen Bøger, som i al 'S66/- 
Jærdighed og Hemmelighed kan lægge sin bløde, men 
giftige Hånd om dens Liv; nej, helt kjækt og med løftet 
Pande træder der en ny »kulturhistorisk Retning« med 
Førere som Zola, Strindberg, Krogh, Garborg o. fl. frem 
med et åbent Program om, at den gamle Moral duer 
ikke mere; vi må have en ny. 

Et sådant åbenlyst Krav om Reform kan Ungdom- 
men ifølge sin hele Natur på ingen Måde overhøre. Det 
er umuligt andet, end at de Unge, som nu en Gang ikke 
fra Fødselen er Gammelmænd, overfor dette må. spørge: 
Skulde der mon være lige så megen Mening i Reformer 
på dette Område som på så mange andre, hvor de kun 
forhales på Grund af gammel Vane og Slendrian, og dertil 
knyttede Anskuelser? « Den ny Retnings Mænd træder jo 
"dog åbent og modigt frem. Skulde det virkelig kunne 
være Mørkets Sag, de fører i deres Skjold? Det er slet 
ikke underligt, at de Unge lytter efter, hvad den ny Ret- 
ning fortæller. Lad os da høre lidt på den Tale, som 
man overhovedet ikke kan undgå at høre, således som 
den nu en Gang lyder midt i vort Samfund. 

Den nye Retning melder sig nu strax i det Navn, som 
i dette Århundrede vejer mest, — i Dampens, Naturviden- 
skabens.”) Den gamle Moral, siger man, hænger nemlig 
sammen med den gamle Verdensanskuelse og Livsanskuelse. 
'Sålænge man var hildet i den Dualisme (Dobbelthed), at 


Fenger ved et Møde for ,det hvide Kors" i Bethesda. Foredraget 
er senere trykt under 'fitlen: ,,Gjennembor deres Liv". 

1) Det er rimeligvis dette, der bringer H.M. Fenger til i om- 
nævnte Foredrag at tale om ,den gudsforladte, selvrådige, hov- 
modige Naturvidenskab" — et ikke ganske heldigt Udtryk for at 
tale om dem» der bruger Naturvidenskaben gudsforladt, selvrådigt 
og hovmodigt. 

man troede, at der foruden en sanselig Verden tillige var 
en åndelig, som var evig, så kunde man, i Forventning 
om i den anden Verden at skulle høste des større Løn 
for, hvad man forsagede i denne, undertrykke meget, som 
ikke burde undertrykkes, ja, som stundom ligefrem hører 
til det skjønneste og naturligste, Livet byder os. Men nu, 
da Naturvidenskaben Stykke for Stykke klarer os, hvad 
der tilforn var usynligt og uforståeligt, nu, da vi er så 
godt på Vej til at få Rede på hele Mekanismen, og da 
Ord som Gud, Sjæl o. 1. kun er Talemåder fra Fortidens 
Obscurantisme (Mørke), nu skal vi virkelig ikke offre det 
bedste til den indbildte Guddom, men kun dristigt bryde 
med Fordommene, og nyde det mest mulige, der kan nydes 
i Livet, som rimelig Erstatning for alle de Ubehageligheder, 
der nu en Gang følger med Livet.. — Desuden, lige så 
lidt som der er sådanne uforanderlige Uting som en Gud, 
lige så lidt er der noget, der kan gjøre Krav på at kaldes 
uforanderlig Moral. Moralen er ikke andet end den »modus- 
vivendi« (Måde at leve på), som Menneskene til enhver Tid 
har fundet det hensigtsmæssigt at slå fast; og den retter 
sig selvfølgelig efter Forhold og Omstændigheder, og navn- 
lig efter den Klarhed og Sikkerhed, hvormed vi gjennem- 
skuer Fænomenerne. — Har man til en Tid været enig: 
om »at forsage .Verden«, — nå, så Herre Gud! så var 
det den Gang det fornuftigste; thi da var man istand til 
at nyde Indbildningen om al den Herlighed, man skulde 
nå efter Døden; men når man nu indser, at dér nok ikke 
er noget at vente, kan man virkelig ikke tage til Takke 
med denne Anvisning. — Nej, Opgaven gåer ud på at få 
tilvejebragt en sådan Ordning af Samfundsforholdene, at 
Livsglæden i størst og rigest Mål og på lettest tilgængelig 
Måde "kan blive hver Enkelt til Del, uden at 'andre for- 
urettes. Meningen er naturligvis ikke, at vi skal blive til 
Svin eller Hunde, der ifølge deres lave Standpunkt lever 
et Liv aldeles i Flæng, ganske som Tilfældet indgiver dem 

det, og uden al fornuftig Beregning. Mennesket har ved 
sin større Udvikling nået en mere potenseret (højere) Måde 
at leve og nyde på; og blandt de fineste Akkvisitioner 
(Erobringer), som Mennesket på sin stolte Udviklingsbane 
har nået, gives ingen finere end Kjærlighedslivet mellem 
Mand og Kvinde. Dette bør da fremfor alt respekteres, 
og ingen Snusfornuft eller borgerlig Bornerthed bør være 
berettiget til at træde Kjærlighedsfølelsen og dens natur- 
berettigede Krav i Vejen. Denne Følelse er på en Gang 
den absolut nødvendige og tillige den aldeles tilstrækkelige 


Betingelse for kjønsligt Samliv. Den fri Kjærlighed kræver , 


sin Ret; og uden den fri Kjærlighed gives der ingen Ret. 
Falder den bort, er derfor ethvert Forhold udlevet og af- 
sluttet. — Endelig kan det tilføjes, at man bør rette sig 
efter Naturens Anvisninger. Vil du have Naturen til at 
tjene dig, så må du selv adlyde den. Er der noget, 
der straffer sig i Verden, så er det: ikke at adlyde 
Naturens klare Bud. En af dens Love lyder således: de 
Organer, som ikke bruges, forkrøbler og svinder hen, hvor- 
imod de Organer, der bruges, udvikles yderligere, først i 
Individet selv og dernæst i dets Afkom, hvor Udviklingen 
kan fortsættes. Skulde vi så ikke bruge og udvikle de 
Organer og de Dele af vort Nervesystem, som vi nu en 
Gang kjender som dem, der kan skaffe os de største Ny- 
delser? Det er ligefrem vor Pligt at gjøre dette, først mod 
os selv, og dernæst af Hensyn til vort Afkom. | 

Hele denne Tankegang beroer imidlertid på en aldeles 
uberettiget Brug dels af Naturvidenskabens Navn, dels af 
en af dens Sætninger. 

Det er uberettiget at sige, at Naturvidenskaben har 
gjort .Gud overflødig; end sige tilintetgjort ham. Dette er 
noget, som Naturvidenskaben ifølge sin Natur aldeles ikke 
kan befatte sig med. Ja, det er ligefrem stridende mod 
Naturvidenskabens Grundsætninger at befatte sig med andet 
end med, hvad der kan ses og sanses; men det er netop 

en Hovedegenskab ved Gud (i alt Fald de Kristnes), at 
han er en Ånd og som sådan ikke kan ses eller sanses, 
så at hverken hans Existens eller Ikke-Existens kan er- 
kjendes af Naturvidenskaben. Det er altså en Tilsnigelse, 
når man i dennes Navn slåer en Streg over hele det Ånds- 
liv, som man gjerne først vilde have af Vejen, for at der- 
næst den Moral, som er Udtryk for Åndslivets (og ikke 
for Naturlivets) uforanderlige Love, kunde gå samme Vej. 
Når den ny Retnings Mænd imidlertid her afvises fra at 
gjøre en Anvendelse af Naturvidenskabens Navn, som er ube- 
rettiget, slåer de gjerne over på noget andet, idet de nem- 
lig siger, at dog i hvert Fald næsten alle Naturkyndige 
mener som de. Der er kun enkelte konservative Naturer, 
der enten er for bornerte eller ikke har Mod til at se 
Sandheden lige i Øjnene. At denne Påstand imidlertid er 
ligeså ubeføjet, når man vel at mærke ved »Naturkyndige« 
ikke forståer nogen, som kan Dit og Dat på Naturkund- 
skabens Område, men dem, som ved sine Arbejder har 
vist, at de var i inderlig og dyb Forståelse med Naturens 
Love, — det vilde man få at vide, hvis man vilde ind- 
lade sig på at stifte et historisk Kjendskab med rette Ved- 
kommende (jvfr. Historisk Månedsskrift 1888, Side 8—60; 
ligeledes »Nutidsspørgsmål«, udg. af L. Schrøder, Side 72). 
Den anden Misbrug, som den ny Retnings Mænd gjør 

af Naturvidenskaben, er den Slutning, at, da det ellers er 
almindeligt, at Organer, der ikke bruges, sygner hen,' hvor- 
imod de, der bruges, udvikles, så bør man også sørge for 
Kjønsredskabernes rigelige Brug. Vi ståer her overfor en 
Påstand, som ikke bør nøjes med at kaldes en Misforstå- 
… else. Jeg holder ikke af at udkaste Ordet »Løgn!« men 
jeg har liggende for mig en Mængde Udtalelser fra ansete 
Læger (»Lægers Vidnesbyrd«, se Titlen ovenfor), som en- 
stemmig benægte denne Påstand, og hvoriblandt der endog 
findes Udtryk som: »Der er ingensinde opfundet nogen 
større Løgn« (Clement Dukes, Side 15); medens en anden 

skriver om Uskadeligheden for enhver Mand og enhver 
Kvinde ved at leve kydsk til enhver Tid i Livet, at den 
er en så selvfølgelig Sag, at han ikke kunde sætte sig ned 
og med velberåd Hu skrive om den. 

Sikkert er det, at overfor den nævnte frække Påstand 
fristes man til ligefrem at rette en stor Anklage mod dens 
Moralitet, som fremfører den; thi enten er han ubegribe- 
lig uvidende — og så skulde han ikke komme og tale i 
Naturvidenskabens Navn — eller også taler han imod 
bedre Vidende; thi skal der nævnes nogen Lov her, så 
vil den komme til at lyde: Jo mere urørt Kjønsorga- 
nerne lades, des fuldkomnere bliver deres Virksomhed, 
dersom de en Gang kaldes til Brug, og dette, såvel hvad 
Vedkommende selv angåer, som hvad Børnene angåer. 

Vi skal strax betragte dette Forhold lidt nærmere; 
men inden vi tager Afsked med den ny Moral, som så- 
ledes fåer at undvære både det ene Grundlag (at Natur- 
videnskaben har tilintetgjort al Ånd) og det andet (at Kjøns- 
organerne bør udvikles), kunde det dog måske være rigtigst 
endnu at tage Sigte på den sidste Klud, den hejser som 
en Slags Fane for Reformprogrammet. Den siger: Dette, 
som kaldes Usædelighed, er jo forresten noget, som alle 
driver — når de da ellers har Evne dertil — men hare 
i Smug; og dette er stygt. Fik vi derimod med den ny 
Moral Opfattelsen af disse Ting ændret, vilde de få det 
Skjønhedens Skjær, som i Virkeligheden tilkommer dem. 

Til Belysning af den sidste Del af denne Bemærkning 
turde man forøvrigt have Stof nok allerede nu, som viser, 
at også denne Ting er fuldstændig vendt på Hovedet; thi 
jo mere tilladt, frit og samvittighedsløst Lasten drives, des 
mere rå, styg og stinkende viser den sig. Franskmændene 
kalde et Utugtshus for et Overbærelsens Hus (maison de 
tolerance). »Dersom De ønsker at vide«, siger Alphonse 
Esquiros, »hvad dette Hus er, som har en så blid Be- 
nævnelse, så skal jeg sige Dem, at det er et pestbefængt 

Sted, som stinker af Last, en mørk, dyb, bundløs Hule. 

. Når en Kvinde en Gang er kommen derind, må hun 
sige Farvel til Himlen, til Friheden, til Æren og til Verden«. 
En af Forkæmperne for den autoriserede Utugt, Dr. Mireur, 
gjør disse Ord til sine egne og tilføjer melankolsk: »Hvor 
megen Luxus end visse af disse Huse, bære til Skue, bliver 
denne Redegjørelse ikke mindre nøjagtig.«") Nej, der gives 
sikkert ikke nogen Kåbe — hverken Autorisationen eller 
Velstandens eller den fri Kjærligheds — der ved at kastes 
om Lasten kan gjøre den virkelig skjøn. 

Men så hvad den Påstand angåer, at alle lever usæde- 
ligt, kun i Smug, en Påstand, som, hvis den var sand, 
vilde være en sikker Sprængmine at lægge under den unge 
Mands Sædelighed, så må nu da i hvert Fald først Ordet 
alle ombyttes med mange, inden der overhovedet kan blive 
Tale om at indlade sig nærmere imod denne Påstand. Dog, 
selv da vil det være vanskeligt ved Talstørrelser at op- 
stille nogen bestemt Påstand imod hin, dertil er Sagen 
altfor vanskelig; men jeg vil i allerhøjeste Grad advare 
Venner af Sædelighed imod, at man slet så let lader sig 
binde denne Påstand om almindelig Usædelighed på 
ZÆrmet og selv hjælper til at kolportere den. Det kan 
ikke nægtes, at adskillige Forfattere synes at være temme- 
lig beredvillige dertil. Man er for tilbøjelig til, når man 
måske på en Gang har set en Del stygge Hemmeligheder 
afslørede m. H. t. Folk, som havde ens Højagtelse, ja, 
måske Hengivenhed og Kjærlighed, da at skjære alle andre, 


1) FIVE skal der sættes i Stedet NE aen autoriser ads Pros 
tion?" af P. D. Kock, Dr. med. (I. Frimodt, Kjøbenhavn, 1888). 
Side 20. — Af andre udkomne Skrifter, der ligeledes bekjæmpe 
den nævnte Pestbyld, kan nævnes: Prof. James Stuart: Grunde 
og Kjendsgjerninger fra de forskjellige Perioder af Kampene i Eng- 
land fra 1860 til 1888, gjengivet ved Dr. med. P. D. Kock. — Vore 
ordførende Læger, af O. M. Giersing, fhv. Stiftslæge. (P. Hauberg. 
1888). — Hvad er Øjemedet med den offentlige Prostitution? Af 
P. P. F. Mourier, Assessor i Overretten. (Kbhvn. 1888). 

hos hvem man har havt mindre Lejlighed til at få Bevis 
for deres Sædelighed, over samme Læst. Man tjener 
sikkert ikke den gode Sag, tjener ikke de Unge ved at 
være med til at bilde dem ind eller give dem Mistanke 
om, at deres Fædre, Brødre og Venner er værre, end de 
er. Der er da heldigvis også Sagkyndige, som protestere 
imod denne lette Tale om almindelig Usædelighed. Så- 
ledes skriver Dr. Ditlevsen i ovennævnte »Kjønslivets 
Sundhedspleje«, Side 40, »at hele denne Tale om den 
daglige praktiske Erfarings Vidnesbyrd om, at kun et 
lille Mindretal af unge Mænd føre et afholdende Liv, 
kun er et Udslag af et i denne Retning pessimistisk 
Livssyn, der ikke giver noget tro Billede af de virke- 
lige Forhold.« Lad dog ikke denne usande Tale få Rum! 
Den er farligere, end Mange synes at tro. 

Nu har vi kiget ind i Fjendernes Lejr, den, som plan- 
mæssigt er slået op for at nedbryde Sædeligheden — om 
også den selv kalder det: »at opstille en ny Moral«. 
Vel er dens Våben, som vi har set, ikke holdbare og for 
en stor Del smedede af Usandhed; men det er dog vist- 
nok denne planmæssige Fremrykning af onde Magter, der 
har gjort, at også Sædelighedens Stridsmænd fylkes. Mødte 
hin Retning med Påstande og Forklaringer fra Sanseverde- 
nen, og bragte den Ungdommen til at lytte, så kunde der 
fra sædelig Side heller ikke længere ties; — mod Løgnens 
Ord er Sandhedens Ord det eneste, der kan få Magt. Det 
måtte altså til. Men var der nu noget tabt derved? Kan 
en og anden have fået noget at høre, han helst skulde 
have været forskånet for? Måske! Men i det store og 
hele vil der sikkert derved kunne vindes meget mere end 
der tabes, når ret mange i private Forhold vilde følge det 
Spor, der er trådt af ovennævnte Forfattere, det vil sige: 
ikke hylde Tausheden som den sikkreste Vagt om 
Sædeligheden, men Ordet. Dette burde især Forældre 
overfor Børn lægge sig rigtig alvorligt på Sinde. Dog må 

der selvfølgelig ligeså nødigt tales for meget som for lidt. 
Det kunde da være —— og det er at håbe — at Sædelig- 
heden vandt en Sejr, der var bedre, end om slet ingen 
Krig var bleven erklæret. 

Således kan det være til Hjæp for mangen en Unger- 
svend at få at høre med rene Ord og stadfæstet af den 
ene Læge efter den anden, at Kydskhed ikke er natur- 
stridig. Også før den nye Retnings Mænd trådte åbenlyst 
frem, blev det stundom hvisket én i Øret, at Kydskhed var 
naturstridig. Også herom giver de lægevidenskabelige For- 
fattere Besked. De beskriver således, hvorledes Muskler- 
nes Kraft, Knoglernes Styrke og det bevidste Nervesystems 
Virkeevne udvikles ved Brugen, så vel ved det daglige 
Livs Brug, som ved gode Legemsøvelser, medens det mod- 
satte er Tilfældet med de til Kjønslivet henhørende Organer. 
Hine styrkes, disse slappes og svækkes. Kjønsorganerne 
har nemlig den mærkelige Egenskab, at de aldeles uøvet 
og.urørt, ja, allerbedst således, formåer at udfylde deres 
Bestemmelse. Tillige er det godt, at der bliver gjort op- 
mærksom paa, hvorledes Kydskhed tillige medfører et større 
Fond af Sundhed og Livsglæde, medens Ukydskhed medfører 
et tungt, livstræt og pessimistisk Livssyn. Naar Vellyst- 
ningerne ikke kunne slå sig tiltåls, som de siger, med 
»Anvisningen på Evigheden,« saa kunde dertil aldeles 
. realistisk svares: det lønner sig allerede her i Livet at 
leve kydsk; thi at iøvrigt hele Livet ligger for én med 
den Glans, som varig Livsglæde formaar at sprede på éns 
Vej, maa dog vel være meget mere værd end de kortvarige 
Sansenydelser, der tilmed gåer Skridt for Skridt ned ad 
Bakke. 

Ja, og dette er Sagen: Sansenydelse! Her er et 
Hovedpunkt, som vi frem for alt må se lidt nærmere på. 
Her ståer vi nemlig overfor et af disse Forhold imellem 
legemligt og åndeligt, som vel på den ene Side er så 
uudgrundeligt, men som på den anden Side er så uendelig 

virkeligt. Når Ordet Kjærlighed nævnes, så har snart 
hvert Menneske sin Forestilling om dennes Art — ligefra 
den reneste åndelige, himmelske Sjælshengivelse og lige til 
den sanseligste, vellystigste Elskovsbegjærlighed; og imellem 
disse Yderligheder ligger alle mulige Overgange. Hvorfor? 
Hvorledes er det muligt? Jeg troer, at Svaret alene kan 
søges i den, ganske vist uforståelige, men dog virkelige, 
Sammenhæng, der er imellem Sjæl og Legeme, saa længe 
disse ere forenede. Sjælen kan ikke virke på egen 
Hånd, uden at Legemet tager Del deri, det vil sige, 
uden at der sker dertil svarende rent legemlige Ting (kemi- 
ske Processer, Nervestrømme, fysiologiske Omdannelser 
m. m.); og Legemet kan ikke gjennemgå Processer, uden 
at de virker tilbage på Sjælen, så at de legemlige Til- 
stande bliver bestemmende for den Livfuldhed eller Af- 
slappethed, " hvormed det åndelige Liv rører sig, for den 
Energi eller Ligegyldighed, som præger Villien og dens. 
Beslutninger. 

Fra Fødselen af er der nu altid en vis Ligevægt imellem 
de legemlige og de sjælelige Bevægelser hos alle nogenlunde 
normale Børn; og det er skjønt, når denne Ligevægt så 
vidt muligt varer ved igjennem Livet; den giver det Men- 
neske, der har den, et harmonisk Præg, som tiltaler og 
glæder hans Omgivelser, ligesom det først og fremmest er 
til Velsignelse for ham selv. Der er noget uskjønt, ja, 
egentlig umenneskeligt, dyrisk, hvis det legemlige kommer 
i Vane med at være det toneangivende i et Menneske, så. 
at hans Tanke- og Følelsesliv væsentlig er præget deraf; 
og der er på den anden Side heller ikke noget skjønt ved, 
om et Menneskes Tanke- og Følelsesliv bestandig drejer 
sig om Ting, der ikke har med Sanseverdenen at gjøre; 
han bliver tør eller sentimental, én, om hvem der vistnok 
ikke kan siges noget ondt, men heller ikke noget godt. — 
Derimod må det tilståes, at Fristelsen til den første En- 
sidighed, at lade Legemet være det rådende, ligger nærmest 

for de aller-allerfleste Mennesker; og at Fristelsen til at 
blive »bare Ånd« tilhører kun såre få og er i sådanne 
Tilfælde gjerne Kjendetegn på legemlige Mangler. Jeg troer 
derfor ikke, at der er megen Grund til at vare den friske 
Ungdom imod den sidste Ensidighed, saa meget mere, som 
den ikke er en Ulykke i samme Forstand som den første. 
Når man nemlig giver tabt overfor legemlige "Tillok- 
kelser, når man således i sædelig Henseende forbruger 
det, der var bestemt til et højt og helt menneskeligt For- 
mål, Slægtens Forplantning, til blot legemlig Nydelse, då 
vil denne Nydelse mere og mere jo længere den bruges 
- på sådan Måde blive en rent legemlig (o: Nerve- og Kjertel-) 
Proces, hvor det sidste Spor af den Åndbevægelse, som 
bærer det store Navn »Kjærlighed«, efterhånden aldeles 
forsvinder. Det nytter ikke meget, at man forsøger at fixe 
den op med et lånt Ord som »den fri Kjærlighed«; det 
fremgåer altfor tydeligt af mangt et Udtryk, hvormed den 
ny Retnings Mænd udmaler »Nydelsen«, at her ikke er 
Tale om noget andet end ren og skjær Nerveproces, som 
man bare søger at raffinere, for at få den til at strække 
så langt, som den på nogen Måde lader sig strække. 
Men der er noget rigtigt i den ny Retnings Talemåde 
om, at Kjærlighed er det eneste, der berettiger til, at Mand 
og Kvinde slutter sig til hinanden, når blot Ordet Kjærlig- 
hed ikke bliver trukket ned på det ynkelig lave Niveau, 
hvor det i Grunden er ensbetydende med Sanselighed, om 
end i fineste Raffinement. Al oprigtig Kjærlighed må først 
og fremmest føre til, at man lægger sig selve den Elskede 
med hele hendes eller hans Ve og Vel på Sinde; og er 
Kjærligheden sand, vil dette Forhold voxe, og det vil nå 
til Selvhengivelse (jfr. hvad Klaveness så smukt skildrer i 
ovennævnte Foredrag Side 31), så at man ikke mere er 
sin egen, men sin Ægtefælles. Da kan der nåes, hvad 
der med et Udtryk af Bjørnson kan kaldes »et af 'de 
tonende Sekunder, hvori vi med Naturen forenes i et 

Under«. Men til dette kan og skal den Unge selv ikke 
træffe nogen Forberedelse eller Indøvelse: det er helt 
Himlens Gave. Al Foregriben deraf, al legemlig Virksom- 
hed af lignende udvortes Art, men uden at være knyttet 
til en tilsvarende åndelig, bidrager til at bryde den Harmoni, 
den skjønne Ligevægt, som skulde være det menneskeliges 
bedste Pryd. Og er først Ligevægten brudt, har først en 
sådan Begivenhed som griber dybest ind i vort Væsen, 
gjort os sidetung i Retning af det sanselige, vil dette på 
Forhånd have Overtag ved en anden senere Lejlighed, og 
for hvert Skridt af denne Slags synker Kjønslivet mere 
og mere ned til at blive et rent legemligt, et nervøst 
Fænomen, medens det åndelige, og dermed det grund- 
menneskelige, trænges stærkere og stærkere i Baggrunden. 
Men dette kommer selvfølgelig ikke alene til at gjælde 
selve Kjønslivet, hvor man efterhånden får bortbyttet Guld 


for Bly eller noget endnu ringere; men det gjælder hele- 


Menneskelivet: Verden kommer til at ligge for én som 
noget blot og bar materielt, som kun har sine mekaniske 
upersonlige Naturlove, mellem hvis Jerntænder det kun 
gjælder om at klare sig så godt som muligt; thi som man 
selv er bleven — et Stykke Sansenatur — således ser 
man Verden, hvorimod det Menneske, hvori denne Lige- 
vægt mellem Sjæl og Legeme dog ikke er så ubodelig 
brudt, endnu har Sans for og Glæde af at leve i andet 
end »Kjød«, og dette i des højere Grad, jo mindre Lige- 
vægten er brudt. 

Men naar der dog maaske er noget sandt deri, at 
mange ikke lever fuldt ud sædeligt, ikke lader deres Kjøns- 
liv helt urørt, hverken i deres Fantasi eller i deres Hand- 
linger, så er det sikkert godt, at der i vore Dage lyder et 
klart og varmt Ord til de Unge om, at jo mere dette 
måtte lykkes, des lettere er det at overholde; og jo mere 
man giver sanselige Følelser Tøjlen, des mere Magt fåer 


Sanseligheden. På den anden Side bliver det ligeså be- 

stemt fastholdt, at en Ung, for hvem det måske går op, 
hvor sørgeligt han ståer i det, og som fåer at vide, at det 
er des sværere at få Magt over Sanseligheden, fordi han 
er kommen så vidt, maa ikke fortvivle og give tabt. 
Han kan måske endnu blive et lykkeligt Menneske; men 
der må tages fat med al den Kraft og Inderlighed han 
endnu har i sin Sjæl. Og — han bør ikke stole på sig 
selv, medens han dog selv bør være /%elt med i det. Her 
er det, at det sikkert skal kjendes, hvem i al Verden der 
er den varmeste.Hjærteven og har den største Magt over 
alle Dæmoner, al Uånd. I dette Stykke skal det nok vise 
sig, at intet kån skjærme som at iføre sig Guds fulde 
Rustning, eller — om man er for svag til at bruge den — 
give sig ham i Vold; der dyrt har kjøbt os. Men han har 
ogsaa sine Midler her i Verden, og godt er det her at 
følge hans Fingerpeg: »Hvor to eller tre er forsamlede i 
mit Navn, der skal jeg være midt iblandt Eder«. Det er 
et godt Råd under sådanne Forhold: »Næst at gå til ham 
selv og bede om Hjælp, så gå til en god Ven, eller 
til Moder eller Fader, gå til ham eller hende med en 
kraftig Beslutning om at sige ham alt. Det er måske 
svært forud, men det vil lindre bag efter. Det vil vise 
sig, at han, så langt fra at tale dig hårdt til, vil tage så 
hjærtelig Del i din Stilling, og så gjærne vil lægge Hånd 
i Hånd med dig. Da vil det lysne; men der skal dog 
passes på, og — ihvor det gåer, bryd ikke igjen din Vens 
Fortrolighed! Men med hver Dag, der gåer, vil du få at 
mærke, at det er lettere og lettere at blive dit Forsæt tro.« 

Thi det er så langt fra, at Naturen stiller Krav om 
Ukydskhed, at der på en forunderlig Måde er sørget for 
at hele denne Del af vort Naturliv passer sig selv, så at 
vi ikke behøver at offre det en Tanke. Der er ingen Fare 
for, at der skal blive for megen »Livskraft« i et Menneske. 
På den ene Side kan et Menneske rumme en god Del 
deraf, og på den anden Side har Naturen selv sine Veje, 

om der bliver Overflod, uden at medføre et åndeligt Neder- 
lag for Mennesket. I Drømme, altså når Mennesket er 
uansvarligt, véd Naturen at bane sig Vej; og det fastholdes 
på det bestemteste af forskjellige af ovennævnte Læger, 
trods alt hvad der ellers siges om at synde i Drømme, at 
ingen skal få Bekymringer eller Anfægtelser med Hensyn 
til, hvad der da sker, Det sker nemlig slet ikke i Kraft 
af Drømmen, men Drømmen optræder i Kraft af, hvad der 
sker. Dog forudsættes, at man ellers i vågen Tilstand 
holder sin Fantasi ren; ellers kan Dagen bære nogen 
Skyld i, hvad Natten bringer. Men denne Forudsætning 
er selvfølgelig altid nødvendig, når det overhovedet skal 
lykkes at leve kydsk; thi er der nogen Retning hvori 
»Synd i Tanker« gåer i et med Handling, så er det 
denne. — Derfor er der få Områder — om overhovedet 
noget —, hvor der så let. kan gives Forargelse som ved 
uhøvisk Tale. Det hændes desværre ikke helt sjelden, at 
man må høre sådan på offentlige Steder, og det må da 
erindres, at herimod kan man værge sig, og bør man værge 
sig — og sine Medrejsende, hvis det f. Ex. er i en Jern- 
banevogn, ved at påtale det eller klage til vedkommende 
Betjent. Det kan måske koste lidt Overvindelse; men 
man bør gjøre det. ; 

Af alt dette fremgåer, at der ikke kan times Ungdom- 
men nogen større Lykke end, om den kan få en Hånds- 
rækning til at leve kydsk. Men det er klart, at derpå 
alene kan man ikke leve; thi at leve kydsk er som sagt: 
æzkke at tænke, ikke at handle i kjønslig Henseende, men 
lade Naturen passe sig selv; og når nu et sådant Liv 
netop gjør, at man får des større Kræfter, åndelige såvel 
som legemlige, til sin Rådighed, og at Handlekraft, Villiesliv 
og Følelsesliv voxer, så ligger det i Sagens Natur, at man 
des mere trænger til at have noget at arbejde i og leve 
-for. Det er derfor også i sin Orden, at der Side om Side, 
ja, tildels forud for den ovennævnte Sædelighedsliteratur 

er gået Bestræbelser for at skaffe Ungdommens gjærende 
Kræfter god Tumleplads, hvor de ikke forødes, men hvor 
de voxer under Virksomheden. — Dette er i Virkeligheden 
Handlingssiden i Sædelighedskampen. Den taler tidt slet 
ikke om Sædelighed (men forudsætter den); den har sine 
egne virkelige Opgaver, såsom at udvikle et sundt og 
kraftigt Legeme ved gode Øvelser, ved Idrætter og et friskt 
Ungdomsliv, eller at skaffe Oplysning til Veje om den 
Verden, vi lever i, ligefra Sten og Stjerner til Menneske- 
livet i Fortid og Nutid, eller at hjælpe til at blive et levende 
Led i det Samfund, hvoraf vi er en Del. Alt dette skal 
her blot antydes, og enkelte nylig udkomne Skrifter er i 
denne Anledning nævnt ovenover; men i samme Grad 
som det lykkes at leve med i alt dette og lade Kjønslivet 
blive i det stille og uformærkte, vil Ligevægten holde sig 
eller fremkomme, ég den Harmoni, som spreder Glans og 
Glæde over Livet, blive Menneskets Lod. 


Poul la Cour. 


Den nordslesvigske Skoles gradvise 
Fortyskning. 


Af H. P. Hanssen-Nørremølle. 

Det Magtbud, som for få Dage siden har fortrængt 
Modersmålet af den nordslesvigske Folkeskole, har atter 
henledt den almindelige Opmærksomhed paa Forholdene 
i Sønderjylland. En Fremstilling af den nordslesvigske 
Skoles gradvise Fortyskning siden 1864 vil maaske derfor 
i Øjeblikket læses med særlig Interesse. — 

Straks efter Dannevirkes Rømning blev den bestående 
Sprogordning kuldkastet af de nye Magthavere. Den havde 

delt Sønderjylland i tre Bælter, hvoraf det nordligste var 
rent dansk, det mellemste blandet og det sydligste rent 
tysk. Inddelingen var i Principet retfærdig, men gav AÅn- 
ledning til en berettiget Misfornøjelse, fordi det blandede 
Distrikt havde en altfor vid Udstrækning. Af de 49 Sogne, 
som det omfattede, var de nordligste i Virkeligheden ublandet 
danske, de sydligste så godt som ublandet tyske, men i 
hele Distriktet var det danske Sprog Undervisningssprog, 
det tyske derimod kun Undervisningsgjenstand. 

Den 19. Februar 1864 påbød Civilkommissærerne,”) at 
Skolesproget fremtidig skulde være udelukkende tysk i 
samtlige blandede Sogne i Gottorp, Husum og Bredsted 
Amter samt i 7lensborg Amt med Undtagelse af Vie 
Herred, som omfatter de seks nordligste Sogne. Med 
Hensyn til dem skulde der først træffes en endelig Af- 
gjørelse senere, når en nærmere Undersøgelse havde ydet 
en nøjagtig Oversigt over »Talforholdet mellem den dansk- 
talende og den tysktalende Befolkning«. Undersøgelsen 
fandt Sted, og da den gav det Resultat, at Omgangssproget 
var så godt som udelukkende Dansk, skulde Vie Herred 
altså have beholdt delvis dansk Kirke- og Skolesprog. Men 
det stemte ikke med Magthavernes Ønske, og de bød der- 
for midt i Marts, at der ikke skulde tages Hensyn til 
(Omgangssproget men til Folkeviljen i de pågjældende Sogne; 
en fri Afstemning skulde afgjøre, om Modersmålet også 
fremtidig skulde være sideordnet med Tysken, eller om 
det helt skulde banlyses af Kirke og Skole. Afstemningen 
fandt Sted, men den var ikke »fri«, thi Landet var besat 
af Fjenden. Det lykkedes derfor Tyskerne at vinde et 
Flertal for udelukkende tysk Kirke- og Skolesprog i de 
fire Sogne. I det femte Sogn Hanved frygtede de med 
rette Udfaldet af en almindelig Afstemning og valgte 


1) Hertugdømmernes Forvaltning var den 8. Febr. overtaget 
af den preussiske Civilkommissær von Zedlitz, der senere fik en 
Østerriger ved sin Side. 

derfor at gå en mere sikker Vej. De danske Sognefor- 
standere afsattes uden videre, nye Repræsentanter ud- 
nævntes, og de afgav derefter på Amtshuset den ønskede 
Erklæring på Beboernes Vegne! Da over 100 Familiefædre 
i Sognets nordligste Landsbyer, Frøslev og Harreslev, Aaret 
efter ansøgte hos Civilkommissærerne om at få delvis dansk 
Kirke- og Skolesprog, fik de bestemt Afslag. Kun det 
sjætte Sogn, Bov, værnede med Held om Modersmålet, og 
beholdt dansk Undervisningssprog i en længere Årrække. 

I April Måned fik Tønder By tysk Skolesprog ved Åf- 
stemning og ud på Sommeren påbød Civilkommissærerne, 
at der skulde indføres udelukkende tysk Kirke- og Skole- 
sprog i Sognene Aventoft, Humptrup, Klægsbøl og Læk. 
Af disse Sogne var Humptrup det mest danske, idet det 
1851 havde 120 dansktalende og kun 2 tysktalende Familier; 
Læk det mindst danske, idet det i 1851 havde 430 dansk- 
talende og 106 frisisk- og tysktalende Familier. Samtidig 
fik de øvrige 6 »blandede« Sogne i Tønder Amt — lige- 
ledes ved et Magtbud — tysk Skolesprog, dog skulde der 
i dem foreløbig meddeles 4 Timers Undervisning i det 
danske Sprog ugentlig. For at man kan få et Indtryk af 
de »blandede« nationale Forhold i disse Sogne bemærkes, 
at af dem havde i 1851 


Familier med 
tysk Hussprog, bl. dansk og tysk H., dansk Hussp 


Sønderløgum ...... » 3 190 
Branupsk ss 1 » 160 
Kann SS ERE) » 94 
Ladelund ........ » 6 170 
Medelby SO VE SEERE ARE SE 2 » 320 
HAbjer ser samme 1 » 85 


Kun nogle få År blev Modersmålet Undervisnings- 
gjenstand i disse så godt som helt danske Sogne, derefter 
banlystes det, og der er nu opvokset en Slægt dernede, 

som hverken kan læse eller skrive det danske Sprog. Et 
nationalt Tab for hele Danmark! 

I 1864 turde man endnu ikke gå strængt til Værks 
længere nordpå. »Befrierne« udsendte et Følehorn for at 
få Klarhed over Folkestemningen. Der blev nemlig rundt 
omkring afstemt om, hvorvidt Befolkningen ønskede det 
tyske Sprog optaget som Læregjenstand i Skolen. Men 
disse Afstemninger fik ikke ét eneste Sted det af Tyskerne 
ønskede Udfald, skjønt Landet, som alt fremhævet, var 
besat af Fjenden. Magthaverne indskrænkede sig så til 
at pålægge Lærerne at meddelé 3 Timers tysk Undervis- 
ning ugentlig til alle de Børn, hvis Forældre ønskede det. 
Dermed stilledes Germaniseringsforsøgene foreløbig i Ro i 
Landdistrikterne nordpå, kun blev de danske Skolebøger 
ombyttede med tendentiøse tyske. I de dansktalende Byer 
nordpå, i Sønderborg, Åbenrå og Haderslev blev Skole- 
sproget derimod helt tysk og den eneste lærde Skole i 
Sønderjylland, som hidtil havde haft dansk Undervisnings- 
sprog: Latinskolen i Haderslev, blev ligeledes helt tysk, 
mens det danske Seminarium i Tønder fik en tysk Af- 
deling. Da Preusserne var nået så langt frem under deres 
første Stormløb mod den danske Skole i Sønderjylland, 
indtrådte en kort Våbenhvile; først seks År efter foretoges 
det næste Stormløb. 

Det danske Sprog var trængt betydeligt tilbage, da 
Danmark ved Wienerfreden afstod Hertugdømmerne. til 
Preussen og Østerrig; men endnu var Folkeskolen dog 
rent dansk i alle Landdistrikter nord for Flensborg-Tønder 
Linjen, når et Par Landsbyer i Flensborg Amt undtages. 
Og da Sønderjyllands Fremtid var meget usikker først på 
Grund af det indbyrdes Forhold mellem Preussen og Øster- 
rig, senere på Grund af Pragfredens $ 5, udsattes fore- 
løbig alle nye Germaniseringsforsøg. I de følgende Tider 
tillod Magthaverne endog, at der oprettedes et Par danske 
Højskoler og en hel Del danske Privatskoler i Nordslesvig. 

Men efter den fransk-tyske Krig fik Piben snart en 
anden Lyd. Den 26. August 1871. udstedte den preussiske 
Regjering en »Instruktion for Undervisningen i det tyske 
Sprog i de Skoler i Nordslesvig, hvor det danske Sprog 
er Undervisningssprog«. Dermed blev det tyske Sprog 
indført som Læregjenstand i alle nordslesvigske Folke- 
skoler. Børnene skulde fremtidig fra det tredie Under- 
visningsår af ugentlig modtage 6 Timers Undervisning i 
Tysk. Man må nu bag efter undre sig over den kloge 
Varsomhed, hvormed Magthaverne gik frem. Men Preus- 
serne: har ikke for ingen Ting gjort Erfaringer i deres 
Grænseegne. Mådeholdet skyldtes en snedig Beregning: 
Forældrene måtte ikke opskræmmes. Den tyske Undervis- 
ning motiveredes' med en Henvisning til Nødvendigheden 
af at kjende Landets »officielle Sprog« og for yderligere 
at borttage enhver Mistanke om en begyndende planlagt 
Fortyskning, erklærede Regjeringen: »Denne Foranstaltning 
står ikke i nogen Sammenhæng med de Pågjældendes 
Nationalitet og Modersmål, og det tvungne i samme ind- 
skrænker sig derfor også til, at det tyske Sprog i Folke- 
skolerne behandles som Undervisningsgjenstand, samt at 
for Fremtiden ingen Lærer kan ansættes, med mindre han 
er fuldstændig duelig til at meddele denne Undervisning. 
Indførelsen af det tyske Sprog som egentlig Undervisnings- 
sprog sker nu som før kun på de vedkommende Skole- 
interessenters udtrykkelige Ønske.« 

Da Regjeringen havde afgivet denne højtidelige For- 
sikring, kunde der, eftersom Forholdene nu en Gang forelå, 
ikke rejses mange Indvendinger mod den begrænsede tyske 
Sprogundervisning, der var bleven påbudt, så meget mindre 
:som Kjendskab til det tyske Sprog måtte siges at være 
nyttig under de givne Forhold. 

Preusserne gik imidlertid snart videre. Rigtignok blev 
den tyske Undervisning i Folkeskolen først udvidet i 1878, 
men i den mellemliggende Tid stod de ikke ledige på 

Torvet. De i. 1871 afstukne Grænser tillod frie Bevæg- 
elser, og indenfor dem førtes der en uafbrudt Krig mod 
den danske Skole. Magthaverne søgte, kraftigt understøttet 
af Embedsmændene og deres Håndlangere, ved List og Over- 
rumpling at fremkalde Andragender om tysk Undervisnings- 
sprog for derefter at påbyde Skolens Fortyskning i »Overens- 
stemmelse med Befolkningens Ønsker«. Denne Stræben 
begunstigedes meget af de danske Undersåtters retsløse 
Stilling. Ikke få Steder lod danske Undersåtter sig nemlig 
af Trudsler om Udvisning skræmme til at underskrive An- 
søgninger om udvidet tysk Skoleundervisning, mens de 
ingen Vegne turde underskrive Modpetitioner. For ret at 
vurdere Betydningen af dette Forhold, må man erindre, 
at de danske Undersåtter udgjør en meget betydelig Del 
af den bosiddende Befolkning i Nordslesvig — i enkelte 
Landsbyer indtil Hælften. Flere Steder lykkedes planlagte 
Overrumplinger ene og alene, fordi Bønskrifterne var skrevne 
på det for de fleste uforståelige tyske Sprog, og Beboerne 
derved førtes bag Lyset. I det hele var det naturligvis 
kun på de sløveste Egne, at Skolepetitionerne spillede en 
Rolle; de fleste indgaves fra de sydvestlige Strøg, fra Løgum- 
kloster ind efter Tønder, hvor Eftervirkningerne af det 
holsten-gottorpske Regimente endnu spores. 

Fra År til andet fulgte Regjeringen de danske Privat- 
skolers Virksomhed med stigende Opmærksomhed og ikke 
få lukkedes under forskjellige Påskud. Folkehøjskolerne 
i Sandbjerg og Brøns, der begge blev oprettede sidst i 
Tredserne, måtte atter opgives først i Halvfjerdserne, fordi 
Forstanderne blev udviste. Og med Hensyn til private 
Børneskoler stilledes der Fordringer til Forstandere og 
Lærere, som det tidt var umuligt at fyldestgjøre. For at 
være berettiget til at undervise i en sådan Skole måtte 
Vedkommende nemlig ikke blot have aflagt bestemte tyske 
Kundskabsprøver, men tillige være »sittlich befåhigt« (egnet 
i moralsk Henseende) dertil. Den sidste Fordring kunde 

synes at være i sin Orden, men der eksisterer en preus- 
sisk Fortolkningskunst, og den kommer ikke sjældent til 
forunderlige Resultater. Sådan gik det også her, hvad 
følgende Exempel viser. Hr. Holdt, en ældre, bekjendt og 
anset Lærer, havde oprettet en privat Realskole i Flens- 
borg. Skolen vandt stor Tilslutning, fik mange Elever og 
blev derfor snart Magthaverne en Torn i Øjet. Så en Dag 
lukkedes den pludselig. Hr. Holdt erklæredes for »sittlich 
unbefåhigt« til at holde Skole. Af hvad Grund? Fordi han 
havde været Medlem af en Forening, der havde opstillet 
en Buste af Frederik VII. i sit Foreningslokale, og derfor 
var bleven opløst af Politiet. — Det gik i den følgende 
Tid flere danske Privatskoler, som det gik den flensborg- 
ske, og de, der fik Lov til foreløbig at fortsætte Virksom- 
heden, gav man Snørliv på. 

Folkeskolens yderligere Fortyskning forberedtes imidler- 
tid omhyggeligt. De gamle Skolemestre fra den danske Tid 
beordredes i Ferierne til Tønder for at gjennemgå Under- 
visningskursus i det tyske Sprog, som mange af dem ikke 
havde videre Kjendskab til. Disse Kursus fortsattes fra 
År til År og udvidedes sidst i Halvfjerdserne derhen, at 
danske Lærere blev sendte sydpå til »gesinnungstiichtige« 
Kolleger for at fuldende deres tyske Uddannelse ved daglig 
at tale det fremmede Mål. Samtidig fortyskedes Seminariet 
i Tønder mere og mere, men da dets danske Afdeling — 
som på den Tid omdøbtes til Afdeling B. — endnu ude- 
lukkende rekruteredes fra Nordslesvig, var en ikke ringe 
Del af Seminaristerne fremdeles dansksindede. Betegnende 
i så Henseende er det, at ikke få af de Mænd, der for 
Tiden virker i den nordslesvigske Presses Tjeneste, har 
besøgt Seminariet i Tønder i Halvfjerdserne. Senere har " 
Preusserne trængt dem ud af Skolens Tjeneste. Den nord- 
slesvigske Lærerstands Fortyskning trak i Langdrag, men 
skred sikkert fremad, og har man end ikke nået Målet: 
at” skabe en »gesinnungstiichtig« Lærerstand, så er' dog 

alle frie Meningsytringer indenfor Standen kvalte og den 
er bleven et føjeligt Redskab i Regjeringens Hånd. Under 
Rensningsprocessen har man med Held anvendt både Lokke- 
midler (Forfremmelse, Lønningstillæg o. lign.) og jernhård 
Tvang, og mange Lærere, der ikke har villet underkaste 
sig, er frivillige eller tvungne trådte ud af Skolens Tjeneste. 

I Våren 1878 — altså endnu før Pragfredens & 5 blev 
ophævet — udstedte Provinsregjeringen i Slesvig en ny 
Instruktion for de nordslesvigske Folkeskoler, hvorved den 
i 1871 af Regjeringen i Berlin udstedte Instruktion op- 
hævedes og mere Tysk indførtes: Fra nu af skulde Børnene 
undervises i Tysk straks, når de kom til Skole. Under- 
visningen skulde i de første År kun omfatte Taleøvelser, 
derefter udvides og tilsidst omfatte 12 Timer ugentlig, 
hvoraf 3 Timer skulde anvendes til Læsning, 2 til Skriv- 
ning, 2 til Geografi, 2 til Kundskab om Hjemmet (Heimath- 
kunde), 1 til Sproglære, 1 til Hovedregning og 1 til Sang, 
Denne Anordning var særlig betydningsfuld, fordi det tyske 
Sprog nu avancerede fra at være Undervisningsgjenstand 
til at blive ligeberettiget med Modersmålet somUndervisnings- 
sprog. Ja det blev endog forlods begunstiget som sådant, 
idet netop de Fag, der stiller de største Krav til Tænke- 
evnen og Talefærdigheden, skulde meddeles på Tysk. .Meget 
betegnende fik Instruktionen den karakteristiske Tilføjelse: 
»Overpræsidiet kan på Regjeringens Anbefaling påbyde 
fuldstændigt tysk Skolesprog med Undtagelse af Religion.« 
Der var gået 14 År, siden Fortyskningen begyndte — nu 
turde man løfte Visiret og vise, hvad man førte i sit Skjold: 

Kort efter blev Pragfredens & 5 ophævet, og der ind- 
trådte derefter en forbigående Slappelse i Nationalitets- 
kampen, der hidtil på alle Områder var bleven ført under 
Forudsætning af en snarlig Gjenforening med Danmark. 
Dette i Forbindelse med Savnet af en almindelig Organi- 
sation forklarer, at der ikke straks fra Befolkningens Side 
rejstes en energisk Protest mod den nye Skoleordning, 

uagtet den blev modtaget med stærk Uvilje overalt. Den 
tilsyneladende Sindsro, hvormed de danske Sønderjyder 
saa, at det nye Forbud trådte i Kraft, bidrog sikkerlig 
meget til, at Fortyskningen nu for Alvor tog Fart. 

Fra 1871 af havde der hersket stor Vilkårlighed på 
Skolens Område, nu forvandlede Vilkårligheden sig snart 
til fuldstændigt Anarki, Den gamle danske Skolelov af 
1814 er aldrig bleven ophævet — Preussens Højesteret 
har endnu for et Par Aar siden afsagt en Retskjendelse 
i Henhold til den — men ikke desto mindre blev den 
helt vilkårligt sat ud af Kraft ved en administrativ An- 
ordning, udstedt af Regjeringen i Berlin, og denne An- 
ordning atter ophævet ved en anden Anordning, udstedt 
af Provinsregjeringen i Slesvig. Endelig blev, for at 
sætte Kronen på Værket, den slesvigske Regjerings An- 
ordning (Instruktionen af 1878) kun bestemmende for 
Undervisningen i de nordslesvigske Skoler, for så vidt 
den var i Overensstemmelse med Kredsskoleinspektørernes 
Forgodtbefindende. Disse, vor Skoles nye Tilsynsmænd, 
lagde efter eget Tykke Undervisningsplaner for de dem 
undergivne Skoler, og Modersmålet trængtes på ulovlig 
Måde mere og mere tilbage.  Kredsskoleinspektøren i 
Haderslev, Hr. Stegelmann, udmærkede sig i så Henseende. 
Jeg har gjort mig den Ulejlighed at samle en Række 
Timetabeller for Skoler i Haderslev Amt, der står under 
hans Tilsyn; de er affattede efter hans Forskrifter og Be- 
falinger, men ikke én er i Overensstemmelse med Instruk- 
tionen af 1878. Her en Timetabel, som kan gjælde for 
normal i Haderslev Amt 7887; den er fra Øsby. Der 
meddeles efter den ialt 32 Timers Undervisning ugentlig; 
deraf er 8 Timer danske, 24 Timer tyske. Af de danske 
. Timer er 6 bestemte til Religion, 2 til Læsning; det be- 
mærkes, at der læres tyske og danske Salmer i Flæng 
ved Religionsundervisningen. Af de 24 tyske Timer an- 
vendes 2 til hvert af følgende Fag: Historie, Geografi, 

Naturlære, Hovedregning og Sang, 3 Timer til Skrivning, 
4 til Læsning, 4 til Regning, 1 til Tegning og 2 til Gym- 
nastik. Den her udviste Vilkårlighed må overraske, men 
Hr. Stegelmanns Forhold til Loven er af den Art, at det 
har tilladt ham at gå endnu videre. Den 1. November 
1888 befalede han således at Undervisningssproget skulde 
være udelukkende tysk med Undtagelse af Religion i 
Gram Sogns fem Skoler. Det blev imidlertid Beboerne 
for drøjt, og de indgav derfor straks — den 7. Novbr. — 
en Klage over Kredsskoleinspektørens OQvergreb til Re- 
gjeringen i Slesvig, idet de tillige ansøgte hos den om, at 
Undervisningen måtte bringes i Overensstemmelse med 
Instruktionen af 1878, hvad de »mente at have Ret til 
at kræve.« 

Langt om længe — d. 17. Febr. 1889 — indløb der 
et meget karakteristisk Svar på denne Ansøgning, idet 
Regjeringen lod Ansøgningerne vide gjennem Kredsskole- 
inspektøren, at den betragtede deres Ansøgning som afgjort 
»ved den af Overpræsidenten under 18. Decbr. f. Å. ud- 
stedte »Anvisning for Undervisningen i de nordslesvigske 
Almueskoler«. — Det er meget muligt, at Anvisningen af 
18. Dcbr. f. Å. netop er fremkaldt af de i den Tid hyp 
pigst forekommende Klager over Kredsskoleinspektørernes 
ulovlige Færd. I hvert Fald har Regjeringen her ind- 
rømmet, at Hr. Stegelmanns Anordninger i Gram først 
er blevne lovlige, efter at den my Anvisning nu er trådt 
i Kraft. 

Tysken har først i Firserne fået Overtaget, ja næsten 
helt fortrængt Modersmålet af Statsskolen. Lærerne var 
samtidigt paa faa Undtagelser nær, blevne renlivede og 
villige til at gå Magthavernes Ærinde. Der var derfor nu 
tilsyneladende noget at vinde ved at tvinge alle Børn til 
at besøge de offentlige Skoler. Og da alle Hensyn til den 
danske Nationalitet var bortkastede med Pragfredens 8$ 5, 
erklærede Regjeringen Privat-Undervisningen Krig. 

I Haderslev var der i 1866 bleven oprettet en privat 
Skole, som fik Navnet »Haderslev Bys og Omegns Real- 
skole«. Skolen vandt straks stor Tilslutning, fik 1869 sin 
egen Skolebygning og havde fra da af i Reglen 100 
Elever. Med Undtagelse af en midlertidig Lukning under 
den fransk-tyske Krig fortsattes dens Virksomhed uhindret 
under forskjellige Forstanderes Ledelse indtil 1881. Skolens 
mangeårige Forstander opgav da sin Stilling, og Skolens 
Ledelse blev derefter overdraget til en af Skolens Lærere. 
cand. J. Jessen. Såsnart Borgermesteren i Haderslev imid- 
lertid fik Meddelelse om, at Skolen skiftede Forstander, 
erklærede han, under Henvisning til en gammel dansk 
Lov af 1829, at ingen måtte holde Skole i Haderslev 
uden først at have indhentet Tilladelse dertil af Skole- 
kommissionen; — den bestod da af 5 Embedsmænd og 
5 tyske Borgere. Tilladelsen søgtes men nægtedes, først, 
som det var at vente, af Skolekommissionen, senere også 
af Provinsregjeringen. Af den sidste med den Motivering, 
at cand. Jessen ikke havde taget Rektoratseksamen, samt 
at »den danske Realskole var Regjeringen ubehagelig«. 
De danske Borgere i Haderslev sendte derefter en De- 
putation til Berlin for at tale Skolens Sag hos Kultus- 
ministeriet og bede det om dens Fortsættelse. Den fik 
intet bestemt Afslag, men kun betingede Løfter, og Dagen 
efter dens Hjemkomst lukkede Politiet Skolen. Alle For 
søg på at få den gjenåbnet var forgjæves. Den var og 
blev lukket, og ved Nytaarstid 1882 fik Forældrene Ordre 
tl at lade deres Børn besøge Statsskolerne. 

Noget lignende gik det i Åbenrå, hvor der også var 
en dansk Privat-Skole. Forstanderen døde i 1884, og da 
en af Skolens daværende Lærere, Hr. Rossen, der havde 
de i Loven fastsatte Betingelser for at bestyre en privat 
Borgerskole, derefter vilde overtage dens Ledelse, lukkede 
Politiet den uden videre. Og ligesom i Haderslev var 
alle Forsøg paa at få Skolen gjenåbnet forgjæves. Omtrent 

samtidig lukkedes Frøken Lindbergs Pigeskole i Visby ved 
at Forstanderinden udvistes. 

Samme År udstedte Regjeringen en Anordning, hvor- 
ved det pålagdes enhver, der vilde oprette en Privatskole, 
først at indhente Regjeringens Tilladelse dertil. Dermed 
var der sat en Stopper for Oprettelse af nye Privatskoler 
med dansk Undervisningssprog, og de endnu bestående 
lukkedes i de følgende År. Den sidste, Frøken Taubers 
højere Pigeskole i Haderslev, lukkede Politiet i Fjor. Ja, 
Magthaverne gik endog så vidt, at de sidste Efterår for- 
bød Frøken Tauber at fortsætte et Undervisvingskursus for 
unge Piger, som hun efter sin Skoles Lukning havde 
oprettet i Haderslev, ligesom de både i denne By og i 
Flensborg forbød Håndgjerningsskoler, som var oprettede 
af danske Kvinder. 

Indtil for få År siden virkede der talrige danske 
Lærerinder i Nordslesvig, men. så kom Forbud på Forbud. 
Først forbød man Forældrene at lade deres Børn under- 
vise i Fællesskab af samme Lærerinde. Senere da Kreds- 
skoleinspektørerne kom, blev det i hvert enkelt Tilfælde 
afhængigt af deres Nåde, om Lærerinderne måtte fort- 
sætte deres Virksomhed. Og da al Privat-Undervisning 
betragtedes som hæmmende for Germaniseringen, kasse- 
redes Lærerinderne en efter anden, mens Forældrene ved 
Hjælp af Pengebøder blev tvungne til at sende .deres 
Børn i Statsskolen. De iværksatte Forfølgelser førte til 
det Resultat,… at så godt som alle danske Lærerinder i 
Sønderjylland blev vejede og fundne for lette. 

Efter Hånden som Privatundervisningen blev umulig- 
gjort, sendte stedse flere Forældre deres Børn til konge- 
rigske Skoler. I Førstningen fandt Magthaverne det fuld- 
stændigt i sin Orden. Selv en Dånenfresser som Hr. 
Stegelmann yndede at henvise danske Forældre, som 
klagede over hans brutale Færd mod Lærerinderne, til de 
kongerigske Skoler. Det gjorde han endnu i 1882. Men 

Året efter udstedte Provinsregjeringen en Anordning, hvor- 
ved den gjorde gjældende: 1) at Fritagelse for Skole- 
pligten kun indtræder, når der bevislig andet Steds sørges 
tilstrækkeligt for Undervisningen; 2) at Skolepligten som 
Følge heraf ikke bliver opfyldt ved at besøge en Skole i 
Udlandet, specielt i Danmark, fordi der ikke meddeles 
Børnene Undervisning i tysk; 3) at de Forældre, der lader 
deres Børn besøge Skoler i Danmark, skal holdes til at 
opfylde deres Pligt ved Hjælp af Straffevejen for Skole- 
forsømmelser, samt 4) at den offentlige Anklager, hvis 
Forældrene forlanger en Retskjendelse på Grund af en 
dem idømt Straf, skal forfølge Sagen til højeste Instans, 
for derved at fremkalde en endelig Afgjørelse af Spørgs- 
målet. 

Kort efter befalede Skoleinspektøren en Del Forældre 
at tage deres Børn hjem fra Danmark, for at sende dem 
i den preussiske Statsskole. Forældrene nægtede at ad- 
lyde, idømtes Pengebøder, nægtede at betale dem og fik 
så en Retssag. De blev frikjendte ved. første og anden 
Instans, men ved højeste Instans, Kammerretten i Berlin, 
trak de det korteste Strå og tabte Sagen. Dermed havde 
Regjeringen sejret på alle Områder. Fra den Dag af har 
sønderjydske Børn ikke kunnet undgå den fortyskede 
Statsskole. 

Og. den offentlige Skole stræbte ikke blot efter at 
bibringe Børnene tysk Sprogkundskab. på Modersmålets 
Bekostning, men tillige, ja måske endnu mere, efter at 
vende »Børnenes Hjærter fra Fædrene«. Lærernes Be- 
stræbelser i så Henseende støttedes meget ved Indførelsen 
af tendentiøse Skolebøger, der indeholder bevisligt falske 
Fremstillinger af Sønderjyllands historiske Forhold m. m. 
Som et betydningsfuldt Skridt i denne Retning maa man 
betegne Indførelsen af en ny tysk Sangbog i 1884. Ideen 
til denne, i sædelig så vel som i national Henseende for- 
dømmelige Sangbog, siges at være undfanget af daværende 

Skoleråd, nuværende Generalsuperintendent Kaftan, på 
en Rejse i Danmark, hvor han, ved at studere den 
grundtvigske Retning, indså Sangens Betydning for Høj- 
skole og Friskole.  Sangbogens Indførelse vakte stor 
Harme over hele Nordslesvig og gav Anledning til Ind- 
givelsen af et Bønskrift til Kultusministeriet. Ansøgerne 
beklagede sig- over de fordærvelige Følger, Skolens Ger- 
manisering havde for den opvoksende Slægt, protesterede 
mod Indførelsen af den omtalte Sangbog og bad Kultus- 
ministeren om at ophæve Instruktionen af 1878 og sørge 
for, at en omhyggeligere Undervisning i Dansk fremtidig 
fandt Sted. 

Bønskriftet blev — underskrevet af 8,474 selvstændige 
Familieoverhoveder — Ministeren overrakt af de daværende 
Rigsdagsmænd Gustav Johannsen og Hans Lassen. I Virke- 
ligheden var det underskrevet af endnu flere, men i 6 
alsiske Sogne beslaglagdes det af Politiet. Myndighedernes 
Færd ved denne Lejlighed karakteriseres ydermere ved, 
at man rundt omkring stævnede Mænd, der havde båret 
Petitionen rundt til Underskrift, fordi de, som det hed i 
Anklagen, »ukaldet var trådt ind i beboede Værelser«. 
De Indstævnte frikjendtes af Domstolene, men Politiet frigav 
desuagtet ikke de beslaglagte Eksemplarer af Bønskriftet. 

Kultusministeren tog intet Hensyn til Petitionen, men 
fortsatte - roligt og systematisk Fortyskningen. På Semi- 
nariet i Tønder bortfaldt den danske Afdeling helt; der 
oprettedes et nyt Seminar i Haderslev, men Uddannelsen 
blev ens for alle Seminarister, hvad enten de .senere 
tænkte på at virke i Nordslesvig eller på tysktalende Egne. 
Der meddeltes kun fire Timers dansk Sprogundervisning 
ugentlig, og den var fælles og tvungen for både dansk- og 
tyskfødte Elever.  Seminarister, der var mistænkte for 

hemmelige danske Sympatier ansattes i Sydslesvig eller 
Holsten, og rundt omkring i Nordslesvig ansattes Lærere, 
der var fødte syd for Dannevirke og Elben. For yder- 
ligere at fremme Fortyskningen, blev der i Byerne op- 
rettet tyske Fortsættelsesskoler med tvungen Skolepligt til 
det attende År for Lærlinge. 

Så vidt var man nået ved Juletid 1888. Det danske 
Sprog var vilkårligt trængt tilbage på alle Områder, i 
Folkeskolerne til Dels på en lovstridig Måde. Der vilde 
være bleven rejst stærke Protester herimod i Løbet af 
Vinteren, men så kom denne Gang ikke Regjeringen 
i Berlin og ikke Regjeringen i Slesvig, men Overpræsi- 
denten Befolkningen i Forkjøbet, ved at udstede den be- 
rygtede »Anvisning for Undervisningen i de nordslesvigske 
Folkeskoler« af 18. Desember. 

Denne Anvisning er som bekjendt trådt i Kraft den 1. 
April og dermed er Undervisningssproget bleven helt tysk 
— med Undtagelse af Religion — i alle, nordslesvigske 
Skoler. Ja, i Følge Anvisningens & 2' kan Regjeringen 
endog fremtidig, »hvor Ønsket herom kommer frem i selve 
Kommunen, efter Forholdenes Stilling give Tilladelse til 
Brugen af det tyske Sprog ved Religionsundervisningen«. 
På en indvandret Tyskers udtalte Ønske, kan Modersmålet 
nu altså fuldstændigt banlyses af Folkeskolen. Kun Små- 
børnene skal Religionsundervisningen meddeles udelukkende 
på Modersmålet. For Børnene i mellemste og øverste 
Klasse skal 4 ugentlige Religionstimer meddeles på Dansk 
og 2 på Tysk. 

Særlig karakteristisk for Anvisningen er dens & 5, 
der bestemmer: »De kongelige Skoleinspektører og Lærere 
have i Samkvem med Børnene at betjene sig af det tyske 
Sprog og at agte på, at dette også mere og mere sker i 
Børnenes indbyrdes Samkvem.« 

Det var en Selvfølge, at denne Arem blev mod- 
taget med almindelig Harme over hele Nordslesvig. I 

Pressen fremkaldte den talrige Protester såvel fra Befolk- 
ningens som fra Redaktionernes Side, og Mand og Mand 
imellem danner den endnu Samtaleæmnet. Længe havde der 
hersket Uklarhed over Modersmålets Stilling i Skolen, om man 
end vidste, at Instruktionen af 1878 blev langt overskredet. 
Nu stod man over for den alvorlige Kjendsgjerning, at 
den danske Undervisning i Folkeskolen vilde bortfalde 
helt. Spørgsmålet var: Hvad så? Svaret lå nær. Der 
var ikke mange Udveje. Først og fremmest måtte man 
naturligvis sætte Kræfterne ind på om muligt at få An- 
visningen ophævet. Og hvis alle Forsøg i den Retning 
skulde glippe, måtte Hjemmeundervisningen uden for den 
lovbefalede Skoletid iværksættes i så vid Udstrækning 
som muligt. 

Vælgerforeningen for Nordslesvig tog den første Sag 
i sim Hånd. Det første Skridt var Affattelsen af en Pe- 
tition til Regjeringen i Slesvig. Den blev hurtigt udbredt 
og cirkulerede i Februar til Underskrift i alle de -Skole- 
distrikter i Nordslesvig, der i Følge Loven endnu havde 
dansk. Undervisningssprog.  Bønskriftet var meget måde- 
holdent; Ansøgerne vidste på Forhånd, at Regjeringen ikke 
vilde gjøre store Indrømmelser og bad derfor blot om, at 
det danske Sprog fremdeles måtte beholdes som Under- 
visningssprog i det ved Instruktionen af 1878 fastsatte 
Omfang. 15 

Petitionen vandt stor Tilslutning over alt og blev i 
Løbet af fjorten Dage underskrevet af over 10,000 Skole- 
interessenter, det vil sige af det overvejende Flertal af 
Skoleinteressenter i 229 Skoledistrikter med henved 400 
Skoler. Mange Steder underskreves den af alle tyske 
Borgere, derimod ingen Vegne af de danske Undersåtter, 
fordi de frygtede for at blive udviste, hvis de gav deres 
Mening til Kjende. I det hele var Resultatet betydeligt 
bedre end i 1884. Først i Marts — blev Petitionen 
af Provinslanddagsmændene overbragt Regjeringen i Slesvig. 

Om den vil frugte, får vi afvente. Det vil i så Fald 
være første Gang, Regjeringen tager Hensyn til den danske 
Befolkningens Bønner. 


Der er måske flere, som efter at have læst denne 
Fremstilling føler sig fristet til at spørge: Har Preussen 
hidtil nået noget gjennem Skolens Fortyskning? Det er 
vanskeligt at svare udtømmende herpå — jeg kan kun 
antyde. Hvad de hidtil har nået i Landdistrikterne nord 
for Flensborg, kan man med temmelig Sikkerhed sige, er 
rent negativt. I det sidste Tiår har Børnene i Reglen 
ikke lært at skrive deres Modersmål — jeg vil ikke sige 
korrekt men blot nogenlunde ordentlig. De danske Stil- 
prøver, jeg har haft Lejlighed til at se, har på få Und- 
tagelser nær været fulde af Germanismer og simple Sprog- 
fejl. At Børnene desuden — for så vidt Hjemmene ikke 
har grebet ind — er fyldte med falske Forestillinger om 
deres Hjemlands historiske Forhold, er en Selvfølge. Og 
kun altfor ofte indskrænker Hjemmenes Griben ind sig til 
den atter og atter gjentagne Formaning: Tro endelig ikke 
hvad Skolemesteren fortæller jer, for det er ikke sandt! 
Noget har Tyskerne derfor vundet, men Børnenes Hjærter 
har de dog ikke kunnet vinde. På dem har Hjemmene 
hidtil øvet den største Indflydelse, og sådan vil det for- 
håbentlig vedblive at gå. 

Længere sydpå, hvor Skolen allerede blev helt for- 
tysket for 25 År siden, ligger Forholdene anderledes, 
væsentlig på Grund af Befolkningens større Sløvhed. Her 
har Paavirkningen i Hjemmet kun undtagelsesvis kunnet 
holde Skolen Stangen. Jeg kjender ikke få unge Karle 
og Piger i de nordligste Sogne af det tidligere »blandede 
Distrikt«, som skriver deres Modersmål smukt og fejlfrit, 
uagtet de har modtaget udelukkende tysk Skoleundervisning; 
men når man fraregner en enkelt — eller i det højeste 

et Par — af de nordligste Landsbyer, danner de Und- 
tagelser. I Reglen taler den Slægt, der i de sidste 25 
År er opvokset i Mellemslesvigs Hedeegne, endnu det 
gamle sønderjydske Mål, men den står uhjælpsom overfor 
det danske Skriftsprog, og den er helt fremmed for det 
danske Åndsliv. Den har i det hele meget få åndelige 
Interesser og er sløv i politisk Henseende. 

Noget bedre er. Forholdet i Byerne fra Flensborg 
nordpå. Det er en Selvfølge, at her er mange Undtagelser 
fra enhver opstillet Regel. Forældrenes politiske Sindelag 
og sociale Stilling spiller en betydelig Rolle og øver en 
Indflydelse, der er ukjendt i Landsbyerne. — Jeg har 
nøje iagttaget den opvoksende Generation i Sønderborg et 
Års Tid, og mit Indtryk er følgende: For Drengenes Ved- 
kommende er Omgangssproget endnu så godt som ude- 
lukkende Sønderjydsk, uden Hensyn til Forældrenes po- 
litiske Sindelag. Det anses for mere mandigt at tale 
Sønderjydsk end at tale Tysk, og det er afgjørende. 
Den Tvang (Pryglestraf), der anvendes, for at Børnene skal 
tale Tysk på Legepladsen, fremkalder kun Trods. Og 
Drengene tåler ingen Udskejelser. Jeg kjender Eksempler 
på, at Drenge, der enten har talt Tysk eller »Kjøben- 
havner Dansk« i Kammeraters Nærværelse, er bleven 
ubarmhjærtigt pryglede af disse, til de har lovet kun at 
tale »godt sønderborgsk Dansk« for Fremtiden. Jeg hører 
ikke Drenge fra Borgerskolerne tale Tysk på Gaden i ét 
af ti Tilfælde. Og jeg véd, at indvandrede tyske Embeds- 
mænds Børn (Sønner) har lært at tale flydende Sønder- 
jydsk i Løbet af få Måneder, uagtet de ikke kunde et 
dansk Ord, da de kom til Skole. 

Hvad Pigerne angår, da ér Forholdet langtfra så 
heldigt for os. For dem synes Forældrenes sociale Stilling 
at være af stor Betydning. Det afgjørende er her, at det 
anses for finere at tale Højtysk end at tale Sønderjydsk. 
Dog må det tillige fremhæves, at Skolen tilsyneladende 

øver en langt stærkere Indflydelse på Pigerne end på 
Drengene. De færreste af de Pigebørn, jeg hører tale 
sammen på Gaden, taler Sønderjydsk, de fleste derimod 
Højtysk. Forholdet er — uden Hensyn til Forældrenes 
politiske Sindelag — dårligst for os, hvad den i pekuniær 
Henseende velstillede Borgerstands Døtre angår.  Små- 
borgernes Døtre taler vistnok hyppigst Dansk indbyrdes, 
men det ligger i Sagens Natur, at ;man ikke har så let 
ved at iagttage dem på Gaden, da de er mere sysselsatte 
hjemme. En Arbejders tiårige Datter fortalte mig forleden, 
at Lærerinden ved den Skole, som hun besøgte, straffede 
dem strængt, når de talte Dansk på Legepladsen. »Taler 
I så Tysk med hverandre?« spurgte jeg. »Nej, svarede 
hun, »kun når hun er i Nærheden.« — »Bliver I så aldrig 
nappet?« — »Nej, for vi har al Tid en udstillet, som skal 
vare ad, når hun kommer«, svarede hun med et fiffigt 
Smil. — Dette lover. godt, men Forholdet er ål Tid bedst 
for os, mens Børnene endnu er små.  Hovmodsdjævlen 
vinder først Indpas senere. Flere dansksindede Borgeres 
Døtre siges at være tysksindede, mens omvendt flere tyske 
Borgeres Sønner er dansksindede. 

Meget hyppigt taler også unge Piger, hvis Forældre 
er dansksindede, Højtysk indbyrdes. Et Par Gange har 
jeg ved at høre det, spurgt: Hvorfor? Svaret har hver 
Gang været: »Vi kan ikke tale »rigtigt Dansk« og det 


»sønderborgske Dansk« er så forfærdelig dårligt« — en 
enkelt har tilføjet — »at vi skammer os ved at tale det.« 


Det er de preussiske Læreres og Lærerinders stadige Tale 
om det usle »Patois« »Rabendånicsh«, »Kauderwelsch« 
0. S. V., som tales af den danske Befolkning i Nord- 
slesvig, der gjør sin Virkning! løvrigt er der vistnok 
Sammenhæng mellem den Strømning, der fremkalder slige 
Forhold i de nordslesvigske Byer, og den, der for' Tiden 
fordriver Landsmålet af de nørrejydske Byer. 

Af åndelige og boglige Interesser har den unge Slægt 

her i det hele kun få. Læsningen er ikke omfattende, så 
vidt jeg kan iagttage overvejende tysk og væsentlig knyttet 
til Lejebibliotheks-Romaner. Jeg har flere Gange truffet 
Børn,.der har læst Andersens Æventyr på Tysk, fordi de 
læser det fremmede Sprog mere flydende. Kun få kjender 


og færre skatter den nyere dansk-norske Litteratur. Af 
de Unge læses Ingemanns historiske Romaner endnu med 


Nyhedens Interesse. Bjørnsons Fortællinger betegnede en 
ung Pige for mig som det »kjedeligste og særeste Tøjeri«, 
hun havde læst; en anden betragtede Jonas Lies For- 
tællinger som forvorpne.  Betegnende for den herskende 
Smag er det, at Holger Drachmanns »Danmark Leve« 
vandt stort Bifald, mens Martin Kochs Digte »Niels Kjeldsen« 
og »Under Fanen« var nærved at vække Begejstring. 
Slutninger om, hvad Følger Skolens fuldstændige 
Germanisering vil få for Landboerne i Nordslesvig, kan 
man efter min Mening ikke drage heraf, da Forholdene i 
By og Land er meget forskjellige. Vi er langt heldigere 
stillet på Landet, kan meget lettere holde Skolen Stangen 
der. Det vil nu ganske særlig gjælde om at vække 
Hjemmenes Ansvarsfølelse; Sønderjyllands Fremtid er for 
en stor Del afhængig af, i hvor vid en Udstrækning det lykkes. 


Det svenske Kirkemøde i September 1888. 


I reformations hundredåret holdtes der adskillige kirke- 
møder i Sverrig. Men efter det navnkundige Upsalamøde 
1593, hvor Sverrig ved at antage »den uforandrede augs- 
borgske bekendelse« blev et »evangelisk-luthersk« land, 
gik dog kirkesynoderne af brug. Man begyndte i steden 
for at behandle kirkens sager på rigsdagene, så at stats- 

repræsentationen efterhånden kom til at træde op som 
kirkerepræsentation. Den myndige prælat, biskoppen i 
Vesterås, Johannes Rudbeck (f 1646) trådte i sin tid 
kraftigt op herimod og arbejdede for, at man skulde lade 
kirkens anliggender afgjøre på »synoder og konventer«; 
men modstanden i hans tid var ham alt for stærk. Det 
var først i årene 1844—45 på den daværende rigsdag, 
at stemningen for oprettelsen af almindelige kirkemøder 
rejste sig med styrke blandt præsteskabet. Dog var det 
først på rigsdagen 1856—58, at stænderne forenede sig 
om et forslag til en kirkeforfatning. Den 16. november 1863 
udfærdigedes så kongelig majestæts forordning angående 
almindeligt kirkemøde (kyrkomåte). I følge denne består 
den svenske kirkes ombud af 30 præster og lige så mange: 
lægmænd. Under erkebispens forsæde skal de træde sammen 
til almindeligt kirkemøde hvert femte år på den dag og 
det sted, som kongen bestemmer, og der forhandle om 
kirkelige spørgsmål, enten sådanne, som kongen forelægger, 
eller som et af kirkemødets medlemmer selv rejser. Siden 
den ny rigsdagsordning af 22. juni 1866 er det svenske 
præsteskabs gamle rettighed til at udgøre en særskilt 
stand i rigsforsamlingen ophørt. Men »kirkemødet« udgør 
så også den centralmyndighed, gennem hvilken kirken kan 
udtale sine ønsker og i visse tilfælde tage beslutning an- 
gående sine anliggender. 

Det er dette »kyrkomåte«, som ved sin sammentræden 
den 7. september 1888 kunde holde sit 25års jubilæum. 
At det er en meget »højkirkelig« forsamling indlyser blandt 
andet deraf, at den til sine tre udvalg, kirkelovs-, eks- 
peditions- og økonomi-udvalget valgte som formænd erke- 
bispen Berg og biskopperne Stréomberg og Cornelius. 

"Et af de første betydningsfulde forslag, der stod på 
dagsordenen, angik »indskrænkning i de kirkelige rettig- 
heder« og gik ud på at fratage dem, der ej blive døbte 
i statskirken, ret til at stemme ved kirkelige valg. Et 

mindretal i kirkelovsudvalget havde yderligere udstrakt 
forbudet til dem, der holdt sig borte fra nadveren. Ord- 
føreren for flertallets forslag søgte at hævde, at det var 
kirkens både ret og pligt at holde orden i sit hus. Skulde 
ikke al kirkelig orden undergraves i den svenske kirke og 
prisgives til »separatister«, og skulde de kirkelig umyndige 
ikke komme til at regere over de myndige, så gjaldt det 
om at sætte forslaget igennem... Man var i det hele enig 
med ham. Kun vilde nogle have forbudet udvidet efter 
mindretallets forslag. Dette fik dog kun 26 stemmer, 
medens hovedforslaget vedtoges med 28 stemmer, Kun 
et par stemmer rejste sig kraftigt imod al tvang på dette 
område. Blandt disse var hr. Barnekow. Han foreholdt " 
kirkemødet, hvorledes i kirkens første tider Avgustin havde 
holdt det for ret, at både troende og ikke rettroende 
skulde bevares med samme ret i kirkens skød. Avgustins 
bekendelser støttede denne opfattelse. Taleren havde altid 
anset det for ret i politisk henseende, at alle de, der be- 
talte skat, også skulde have medbestemmelsesret i sam- 
fundets anliggender. Et sådant forhold forelå her; det 
var et spørgsmål af økonomisk natur, som ikke måtte 
overses. Han foreholdt dem den velsignelsesrige virksom- 
hed, som søndagsskolerne udøvede på det kristelige liv i 
Sverrig. Men disse var sat i værk af »de frireligiøse«. 
Man kunde dog ikke tro, at disse skoler var fremkaldte 
af lyst til at rive ned. Tvertimod var de en følge af den 
utilfredshed, man følte over, at der var altfor ringe liv 
og religiøs varme i statskirken. Han ønskede, at stats- 
kirken vilde tilegne sig det gode og navnlig det større 
åndelige liv, som de frireligiøse samfund unægtelig ejede 
frem for den. Det var ikke hans mening at såre nogen, 
ikke heller at rive ned. Han talede af overbevisning, 
kærlighed til sagen drev ham dertil. Han ønskede at finde 
mere kærlighed og tillid hos kirken. Kirken blev så let 
verdslig sindet, og netop i foreliggende tilfælde måtte man 

huske på, at det ikke er muligt på samme tid at tjene 
Gud og mammon. — Man vedtog imidlertid tvangsforslaget. 

Dernæst behandledes et forslag af mer end almindelig 
interesse stillet af professor Rudin om kirkernes daglige 
åbning til brug for den enkeltes andagt. Det gik ud 
på, at kirkemødet skulde gøre en henstilling til kongen, 
om han vilde gøre kirkens præsteskab opmærksom på 
betydningen af kirkernes åbning til brug for den enkeltes 
andagt, og om han vilde træffe anstalter til, at navnlig 
kirkerne i byerne kunde blive holdte åbne under nødvendigt 
tilsyn, helst ved hjælp af frivillige kræfter. I motiveringen 
af dette forslag siger Rudin blandt andet, at han kan ikke 
andet end tro, at genopvækkelsen af den slukkede menig- 
hedskærlighed hænger sammen i ikke ringe gråd med gen- 
opvækkelsen af kærligheden til det hellige rum. Han tror, 
at bevidstheden om gudstjenestens betydning som ikke blot 
en høren af en prædiken, men fremfor alt som en stille, 
andagtsfuld tilbedelse af Gud, i ikke ringe grad skal blive 
skærpet, når kirkebygningerne vil blive erklærede for altid 
åbne andagts- og bønnelokaler. Endelig tror han, at en 
sådan lukken op navnlig i de større byer, vil være en 
virkelig velgerning mod en mængde menighedsmedlemmer, 
som bor i små sammenstuvede lejligheder og som savner 
næsten enhver adgang til et stille øjeblik, hvor de ufor- 
styrrede af huslige forretninger med børn og tyende kan 
samles med sig selv og med sin Gud. Han mener, der 
har været tider, hvor man har gjort for meget af det ydre 
rum, men der har også været tider, hvor man har gjort 
for lidt deraf. Man har ligesom afgjort villet sige, dette 
rum er ikke til for noget andet end for de få timers 
gudstjeneste om søndagen. 

Uagtet dette forslag blev modtaget med velvilje fra 
flere sider, forkastedes det dog med 28 mod 23 stemmer. 
Man indvendte, at der havde været gjort forsøg i denne 
retning t. ex. i Hedvig Eleonora kirke, men besøget havde 

været meget ringe og mest af nysgerrige. Også bemærkede 
man, at det stred mod den evangelisk-lutherske kirkes 
praksis at optage den katholske brug af åbne kirker hele 
dagen. Det vilde blot vænne folk af med husandagten, 
når forældre og husbonder skulde vise deres børn øg 
tyende til kirken for at bede istedetfor at samle dem om- 
kring sig i hjemmet. 

Det betydningsfuldeste forslag, som det svenske kyrko- 
måte imidlertid havde til behandling, og som også blev 
indbragt af professor Rudin, gik ud paa præsteedens af- 
skaffelse og indførelsen af et præsteløfte istedet. Den 
svenske præsteed begynder med: »Jeg lover og sværger 
ved Gud og hans hellige evangelium,« og ender med: »så 
sandt Gud hjælpe mig til liv og sjæl.« Et forslag om at 
fjerne disse slutningsord i eden var allerede indgået til 
kongen fra "kirkemødet 1883. Men der var intet svar 
kommet derpå, vistnok fordi kirkeministeriet ønskede en 
fuldstændig afskaffelse af præsteeden. Det stive højkirke- 
lige flertal i kirkelovsudvalget havde derfor indstillet til 
kirkemødet at lade denne sag foreløbigt hvile. Da det 
under forhandlingen var de dygtigste ordførere på begge 
sider, der trådte op, vil vi give et udførligere referat af 
ordskiftet om denne vigtige sag. 

Professor Rudin lagde for. Efter en indledning om 
det formelle ved spørgsmålet, fortsatte han: »Og nu til 
selve spørgsmålet, et af de vigtigste ved dette kirkemøde. 
Bortfjernelsen af en form, som kan give anledning til mis- 
forståelse i hellige ting, betyder efter min formening såre 
meget. Vi véd, at denne sag har fremkaldt samvittigheds- 
skrupler hos mange blandt vor kirkes præsteskab, hvilket | 
indlyser af det bekjendte andragende om edens afskaffelse. 
For mig gælder det ikke et spørgsmål om bortfjernelsen 
af de forpligtelser, som hviler på præstekandidaten, sær- 
skilt udtalte i vor kirkes lovgivning, og som derfor ikke 
behøvede at udtales i særskilte ord ved hans indtrædelse 

i embedet. Men spørgsmålet drejer sig om, i hvilken 
form skal denne forpligtelse udtales, så at den bliver den 
ny pagts ånd værdig, den, som prædiker retfærdiggørende 
nåde og åndens frivillige lydighed, så at den bliver sand- 
hed for den unge ordinand og ikke en samvittighedsbyrde 
eller og en højtidelig forsikring, som overspringer virkelig- 
heden, og om hvilken han derfor ikke kan have noget 
rigtigt begreb? Angående formen for en slig erklæring, 
synes den passende form at have sit positive sidestykke og 
udgangspunkt i vor herres Jesu samtale med Peter efter 
opstandelsen ved Peters højtidelige genindsættelse i den 
apostoliske værdighed. Først ved denne lejlighed kunde 
disiplen siges at blive befæstet i troen og udfriet fra selv- 
tilliden. Hvordan lyder da denne ordinationshandling mel- 
lem mesteren og den ydmygede disipel, der blev stillet 
på sin rette plads? Ja, den er et tre gange gentaget 
hjærtespørgsmål: Simon Peter, elsker Du mig? — og et 
tre gange gentaget svar: »Herre, Du véd alt, Du véd, at 
jeg elsker Dig.« Sådan et kærlighedsspørgsmål, en kær- 
lighedsforsikring og en kærlighedsopdragelse — det er 
formen for denne ordination. Man har sagt, at denne 
samtale med herren og Peter var et fingerpeg på eden. 
Lad da denne tage skikkelse derefter og have denne grund- 
form, blot ved formaningen blive ydmyg, mer end den nu 
er. Når Kristus i sin bjergprædiken siger: I skal ikke 
sværge 0. S. v., kan det da være naturligt at begynde 
præsteeden med ordene: jeg sværger? Bør man fastholde 
og forsvare dette? Er ikke forsikringen om et helt livs 
lydighed snarere at sammenstille med den forsikring af 
… Peter, hvormed han stiller sig ligesom over mesteren? 
Skulde man da ikke hellere slå sin lid til et udsagn som 
dette: »Herre Kristus, for Dig, som kender mig, lover 
jeg i tro på Dit navn at stræbe efter at lære efter Din 
kirkes lærdom; hjælp mig hertil for dit navns skyld!« 
Dog, jeg søger ikke her nogen bestemt form, blot en be- 

frielse fra en sværgen, der modsiger den ydmyge stilling, 
og en befrielse fra alle de udtryk, som krænker sandheden. 
— Hvorfra er da den nuværende præsteed kommen, når 
der intet vidnesbyrd findes om dens ægthed i ny testamente? 
Jeg kan ikke spore nogen anden oprindelse til den end i 
den kristne kirkes udartning til et lovmæssigt, gammel- 
testamentligt samfund, som nåde sit højdepunkt i middel- 
alderens pavedømme med dets frygtelige eder. Vor re- 
formationskirke kender ikke denne ed uden forsåvidt som 
den er noget gammeltestamentligt og som sådant havde 
sin tid og sit område. Men kan vel nogen i det ny testa- 
mente påvise denne ed, der omfatter et løfte. om et helt 
livs lydighed? Jeg kan nok lade vidneeden gjælde. Men 
da den ny pagts herre for sin disipelkreds skal udtale 
sit eget ny princip, hedder det: I skal aldeles ikke sværge. 
Hvorfor forsvarer man da endnu eden? Grundene hertil 
er to: »præsten er også statens tjener« og »kirken be- 
høver den størst mulige garanti af sine tjenere.« Men i 
vor tid finder vi jo fra statens side en opgivelse af løfte- 
ederne, så at vi nu kun har dommereden ved siden af 
præsteeden. Men præsteeden står ikke på samme linje som 
dommerens ed, ti præstens forpligtelse overfor staten er 
langt ringere end dommerens, præsten skal efter loven give 
statistiske oplysninger og sanktionering af ægteskabet m. m. 
Skal han da ikke kunne betros hertil uden ved ed? Ligger 
ikke den bedste garanti i hans hæderlighed og redelighed 
og deri, at et stort ydre ansvar rammer ham ved pligtfor- 
sømmelse i hine ting? Hvad står da tilbage? Ja, kirkens 
umistelige garanti, siger man. Den skulde ligge deri, at 
man sætter sin tilværelse i pant hos Gud. Men dette har 
jo kirkemødet siden selv opgivet. Altså ligger ansvaret 
blot i ordene: »Jeg sværger ved Gud og hans hellige 
'evangelium.« Men ord er dog ingen ting andet end ord. 
Man tænke på Peters dyre forsikring, ak, hvilket slemt 
anstød! Nej, den egentlige garanti ligger ikke i denne 

sværgen, men i kendskabet til præstekandidatens karakter, 
hans tidligere studier, hans kærlighed til sin frelser og 
hans ydmyghed. Dette véd enhver. Hvor disse forudsæt- 
ninger findes, der er det overflødigt med nogen yderligere 
sværgen, ja det er imod ydmygheden, eftersom det gælder 
fremtidige forhold. Det beror ikke her på nogle stærke 
udtalelser. Er der nogen således beskaffen, at han vil gå 
ind i præsteembedet uden præsteligt sindelag, så er han 
vistnok også karakterløs nok til at tage præsteedens ord 
i sin mund. Det er ikke hjærtets tjeneste, der på den 
måde garanteres, nej, den bliver snarere forhindret der- 
igjennem. Hvem vil vel påstå, at ægteskabets garanti 
ligger i det aflagte ægteskabsløfte og ikke deri, at man 
kender hinandens hjærter. Virkeligheden viser, hvorledes 
mennesker kan være løgnagtige også i eder og forsikringer. 
Hvor vilde der dog ikke komme til at gå et befrielsens 
og glædens drag gennem flertallet af vore præsters hjærter, 
om der kunde komme en forandret form for præsteordina- 
tionen i stand! Med hvor megen større kærlighed, glæde 
og frimodighed vilde ikke kandidaten gå ind i kirkens 
tjeneste, når han vidste sig fri i samvittighedens rettigheder | 
— Jeg haaber først og sidst på ham, som sagde: I skal 
aldeles ikke sværge, men eders tale skal være ja, ja, nej 
nej, og dernæst på hver og en, som har åbent hjærte for 
den uskrømtede sandhed, og som tror på personligheden 
mer end på forsikringer. Af disse grunde beder jeg om 
at måtte få bifald til reservationen. 

Efter dette varme og dygtige foredrag havde erkebiskop 
Berg ordet, nærmest for at støtte professor Rudins be- 
tragtning. Han ytrede bl. a.: »Præsteeden er både fra 
formens og indholdets side af den beskaffenhed, at det 
ikke er til at undres over, at mange viger tilbage for at 
aflægge den... Ved borgerlige eders [vidne-edernes] aflæg- 
gelse fordres der ikke, at man skal ved ed forbinde sig 
til noget andet end hvad man med vished véd, at man 

ubrødelig kan holde, Anderledes forholder det sig med 
løfteederne, gennem hvilke man forbinder sig til en vis 
handlemaade for hele fremtiden. Men hverken præsten 
eller nogen anden har fremtiden i sin hånd.« »Kan det 
da være ret at pålægge ham en sådan ed? Er det ikke 
at udsætte ham for en virkelig sjælevånde, når man fordrer, 
at selv den mindste overtrædelse af de dyre forpligtelser, 
ja blot en tvivl om en eller anden trossætnings sandhed, 
skal stemples som menéd? Og dog gør man ikke dette, 
men anser således denne ed for at eje mindre hellighed 
end andre eder.« 

Biskop Strømberg talte i samme retning. Men det 
var ingen af disse talere, der vandt »kyrkomåtets« lydelige 
bravoråb. Disse blev forbeholdt hr. Lindstrøm og følgende 
tale af ham: 

»Jeg skulde have stillet mig på forslagsstillerens side, 
dersom jeg kunde være bleven overbevist om, at indholdet. 
af Guds ord er det, som han har fundet. Men uagtet jeg 
har tænkt meget over det, har jeg dog ikke kunnet nå til 
den betragtning, at herren skulde have udtalt sig imod den 
hellige ed ved den levende Gud og herren i himlen. For 
den gammeltestamentlige trosbevidsthed stod en sådan 
hellig ed fast ikke blot som noget, der ikke var syndigt, 
men som noget, der var ejendommeligt just for herrens 
eget folk, og som skulde blive et kendetegn, under hvilket 
herren skulde vide at forsamle de folk, som ikke før havde 
kendt den rette Gud. Havde det været Guds hensigt 
gennem bjærgprædikenen at slå det fast, at eden ikke 
måtte bruges af hans disiple, så måtte Kristus, om han 
vilde forstås af dem, til hvem han talede, have udtalt på 
det allerklareste, at just denne ed ved den levende Gud 
ikke længer måtte bruges. Han måtte da have sagt: >»I 
skulle aldeles ikke sværge« og ikke noget mer, men 
Kristus siger ikke »ved Gud«, men »I skulle aldeles ikke 
sværge hverken ved himlen eller jorden« o. s. v., men 

taler ikke et ord om eden ved Guds navn. Sammenstiller 
jeg hermed Kristi slutningsord, at »eders tale skal være 
ja, ja, og nej, nej«, så kan jeg ikke komme til nogen 
anden slutning end den, at herren ikke har villet nedlægge 
forbud mod den ed, som for den gammeltestamentlige 
tankegang gjaldt for en hellig gudstjeneste; men derimod 
advare sine disiple for alle af mennesker opfundne eds- 
former, hvorigennem de kunde føle sig fristede til forsøg 
på at prutte noget af på forpligtelsen. Det, han vilde ud- 
sige, var, at sværgen ved noget andet end Gud var et 
ugudeligt forsøg på at komme fra forpligtelsen til den 
eneste, som kan og skal forpligte, nemlig Gud i himlen. 
På denne måde har jeg forstået herrens ord i bjærgpræ- 
dikenen, og på nogen anden måde kan jeg ikke tænke 
mig, at han kunde mene det uden at have opløst loven 
og profeterne. Og han har selv sagt, at han var ikke 
kommen derfor. — Men man har også villet sige, at eden 
var urimelig, da intet menneske har fremtiden i sin hånd. 
Jeg forstår ikke dette bevis, da man jo ikke har villet 
tage konsekvensen, intet løfte at kræve. Man vil nu sætte 
istedet et løfte, givet i en hellig time, hvor den, der lover, 
måtte kende, at han står for den levende Gud. Jeg for- 
står ikke, at fatte forskellen mellem et sådant løfte og 
en ed. Men hvorfor da holde på eden? Når man én 
gang har eden og siden vil ombytte den med et løfte, så 
kan jeg ikke forstå, at dette kan tolkes på anden måde 
end at man vil lægge noget mindre i løftet end i eden; 
men at gjøre en sådan forskel, som at den sidste skulde 
i sig indeholde en stærkere forpligtelse:til at sige sandhed 
end den første, det turde være just imod det, som Herren 
siger hos Mathæos, og gæmmer i sig, at man ikke under 
alle forhold skal være lige forpligtet til at tale sandhed. 
— Jeg for min del kan ikke være med til dette og lige 
så lidt til at fastslå en sådan grundsætning som den, at 
hvad der skulde være ret på det borgerlige område, 

skulde være uret på det kirkelige. Men er eden i og for sig 
syndig, så er den synd på begge områder. Og — nu til 
slutning — er det så, at vi al tid, når vi taler, taler som 
dem, der véd og tror, at de står for den levende og al- 
vidende og dømmende Guds ansigt, så finder jeg ikke 
nogen uret eller formastelse i den ed, jeg med følelsen af 
hele dens dybe ansvar har aflagt. Da jeg nu mener, at 
eden er en sådan udtalelse, under hvilken jeg véd, at jeg 
står for den Gud, som lever og dømmer, så betragter jeg 
eden som en trosbekendelse, og netop derfor holder jeg 
den for en levende gudstjeneste.« 

Den, der imidlertid tilsidst havde ordet i dette inter- 
essante ordskifte, var selve kirkeministeren (ecklesiastik- 
ministeren), den 71 år gamle Gunnar Wennerberg, vide 
bekendt ved sine ungdomsfriske sange »Gluntarne«. 

Uagtet det ej var et spørgsmål, om hvilket det var 
hans pligt at udtale sig på kirkemødet, mente han dog, 
at han burde sige nogle ord til forsvar for de anskuelser, 
som han andetsteds havde forfægtet. 

Den sværgen i almindelighed, som havde udbredt sig 
vidt i landet, havde været til stor forbandelse, idet den 
havde skaffet andre laster indpas. Men der findes også 
en anden sværgen, som drager ikke mindre tunge følger 
med sig, en, der bruges i åbenbar trods mod forskriften 
i det andet bud. Det er aflæggelsen af de såkaldte for- 
pligtelses- eller løfte-eder. Der er kun ér, der kan aflægge 
en sådan ed, nemlig han, der har hele tiden i sin hånd 
og har forvandlet den til en evighed, i hvilken der intet 
skjel findes mellem før og siden. Han alene kan aflægge 
en sådan ed. Men til menneskene har han sagt: I formår 
ingenting at gøre. Og dog drister de sig til at gå frem 
til den alvidende og sværge ved ham: »dette påtager jeg 
mig at gøre, og om jeg ikke gør det, drager jeg din straf 


over mig.« 

Kirkeministeren indlod sig derpå på en fortolkning af 
den omtvistede betydning af indholdet i bjærgprædikenen, 
og stillede sig her på deres side, som mene, at Jesus ikke 
har opløst, men opfyldt loven og profeterne gennem for- 
budet mod at sværge, og at han med »sværge« ikke har 
tænkt på den utidige sværgen hos Jøderne. Nogen anden 
opfattelse havde heller ikke hverken Jesus eller hans di- 
siple givet i deres liv. 

G. Wennerberg vidste vel, at man fra begge sider 
havde en varm iver for kirkens velfærd, og at man fra 
den ene side i bibeholdelsen af præste-eden så et bånd til 
at holde kirken sammen med. Men der fandtes bånd, 
som ikke holdt sammen uden med det samme at være til 
skade. Det var ligesom når grunden under en støttepille 
" ved en gammel kirke havde givet sig. Man var bekymret 
for, at kirken skulde lide derved og søgte yderligere at 
befæste pillerne, men det havde ofte vist sig, at det var 
bedst aldeles at borttage de gamle støttepiller, som havde 
mistet grunden under sig.  Løfte-ederne var at sammen- 
ligne med sådanne støttepiller. - 

De, der søgte at komme i præsteembede, var enten 
sådanne, som gjorde det, manede dertil af en indvortes 
kaldelse, eller sådanne, som blot i kirken vilde skaffe sig 
etlevebrød. Sådanne forekommer desværre. For de sidste 
var præste-eden i særdeleshed til skade. Ti ved den ind- 
ledes en hel embedsgerning og præstelig virksomhed med 
et bedrag, som let drog andre med sig på slæbetog. For 
den. samvittighedsfulde udgjorde præste-eden et hårdt tryk. 
Det havde vist sig, at den kunde lægge et svært bånd på 
samvittighedsfriheden, Man burde ikke lægge for tung en 
byrde på denne. 

Kirken var ganske vist udsat for stærke angreb. 
Men hun (den) behøvede ikke at frygte, ti hun havde 
herrens løfte om, at han selv vilde opholde hende. Vi 
formår ingen ting, uden som hans tjenere. 

Hvilken beslutning der end blev tagen, skulde det 
blive kirken til den største velsignelse, om hun ikke 
bryder herrens forskrifter. « 


Trods disse ypperlige indlæg fra professor Rudins og 
den gamle Gunnar Wennerbergs side til bedste for sam- 
vittighedsfriheden, vedtog kirkemødet dog med 31 mod 
23 stemmer at skrinlægge spørgsmålet om præste-edens 
afskaffelse. Fr. Nygård. 


Et Par Uddrag af,,0ddens Præstekalds Bog, 
som den 20. Juni 1767 blev ,authoriseret" af Biskop Harboe. 


Sorneprøsten påa Odden, Carl Frederik Nielsen, der 
døde sidste Efteraar, har 1878 udgivet: »Biografiske 
Efterretninger om Gejstligheden og Lærerstanden i Oddens 
Pastorat«, deri har han ogsaa biografiske Efterretninger 
af Sognepræsten paa Odden Johan Grundtvig, men;kun i 
Udtog og noget omskrevet. Paa Vakancetur til Odden 
denne Vinter fik jeg fat paa ovennævnte Embedsbog og 
tog en bogstavret Afskrift af, hvad Sognepræsten Johan 
Grundtvig deri har skrevet om sig selv. 

Efter at han med fast og tydelig Haand har indført 
Præsterækken fra Reformationstiden i Bogen, vedbliver han: 

»Ved Guds og Kongens Naade forestaar nu Øddens 
Præstekald: 

12. Johan Grundtvig, født paa Sejerøe 1734 den 22de 
Novbr. Min Fader var Hr. Otho Grundtvig da værende 
Sognepræst for Sejerøe, men siden for Wallekilde og 
Hørve Sogner. Min Moder var Marie Elisabeth 
Lauenstein — 1750 blev jeg fra Roeskilde Skole, 

som jeg havde freqventered i 5 Aar, demitteret til Acade- 
miet. 1751 tog jeg Examen Philosophicum og 1755 
Theologicum, da jeg imidlertid conditionerede for Hr: 
Provst Wilsbek til Bregninge og Bjergsted Menigheder. 

Ao 1758 den 23 Dech: antog jeg Prædike-Condition 
hos H: Provst Arctander i Egeberg, blev hos ham Capel- 
lan pro Persona 1760 og ordineret samme Aar den dte 
Decb:, da jeg prædikede i Frue Kirke i Khavn over Col: 
43. 1762 in Oktb: paatog jeg mig at assistere i Embedet 
den da værende Sogne-Præst i Nykjøbing og Rørvig H: 
Mag: Herleb!), hvor jeg blev indtil 1766 in Jul: da jeg 
drog til min H: Fader at hjelpe ham i Embedet, men .det 
varede ej længer end til in Novb: samme Aar, da jeg 
efter at have erholdet Kongl. Confirmation paa mit af H: 
Oberst Rohweder 1754 givne Kalds Brev paa dette 
Kald, begav jeg mig hertil og i Guds Navn blev til Sogne- 
Præst her ved Menigheden indsat d: 16 Novb: 1766, som 
var Dom: 25 p: Trinit: — 1768 den 4de Octb: holdt jeg 
Bryllup påa Anneberg Gaard med min kjære Hustrue 
Cathrine Maria Bang, en Dotter af forrige Kongl: Forvalter 
i Odsherred, Hr Kammer-Raad Niels Bang og Moder Ulrica 
Eleonora Schwane, nu i Egteskab med den -Kongl: For- 
valter for Herredet, H: Kammer Raad Jacob Hansen. 
1771 den 17 Maii gav Gud mig en Søn, min første fødte, 
Jacob Hansen Grundtvig og 1772 d: 20 Octh: min 2den 
Søn Ottho Grundtvig — Herren mine Fædres og .min Gud 
velsigne min Ind- og Udgang i Hans og mit Huus, saa længe 
jeg-skal tjene Hans Raad og derefter annamme mig og 
mine til Ærel d 21: Mart: 1775 behaget det Gud ved 
Døden at henkalde Barnet, min kjære første Søn, han 
blev begravet den 28 ejusd: i Oddens Kirke bag Alteret 
imod Sønden. 


1) En senere Haand har tilføjet et s, saa Præstens Navn blev 
Hersleb. 

Endnu kun disse 2 smaa Bidrag: 

1) Inventaria ved Præstegaarden findes her ingen af, men 
til Kaldet er her en Ritual, en Kirkebog at indføre 
Ministerial-Forretninger udi. D: Garboes Oversættelse 
af D: Henslers Anviisning paa de allervigtigste Rædnings- 
Midler for dem, der ved pludselig ulykkelige Tilfælde 
ere blevne livløse eller dog svæve i yderste Livsfare, 
Udgivet 1770, saa og et Exemplar af H: Lillelunds 
Danmarks Kirke-Historie. 

2) NB. Hver Gaardmand i Sognet betaler mig 24 Sk: i 
steden for Ost, hvilke Penge, som beløbe sig til 8 rdl: 
3 Mk:, de erlægge in Julio, naar de betale deres 
Lammetiende — før min Tid gav hver Mand kun 22 
Sk: i Ostepenge. Gjæs tælles med hver Mand, hvad 
heller han er Gaard- eller Huus-Mand, dette var kommet 
i Brug strax før min Ankomst til Kaldet, og ved at lade 
det blive derved kand Præsten paa Odden best finde 
sin Regning, lige som ved at give hver Communicant 
sin Offer-Sæddel til de 3 Store Høytids Offre, hvilket 
jeg begyndte med, strax jeg var kommet hertil, og enddå 
kand jeg ej udbringe noget Høytids Offer over 19 rdl: 
med mindre de ere desflerere Confirmations Børn; thi 
da bliver Pintzeofferet det beste. 


Egebjerg Præstegaard, 23de Febr. 1889. 
Christian Spleis. 


" Fra bogmarkedet. 


Bøger med gode billeder er ganske særlig en vare, 
hvori Ærnst Bojsens forlag har sin styrke. Dertil hører 
Frits Holsts og Aæel Larsens »Felttogene i vore første 
Srihedsår«, der får har været nævnt her i tidsskriftet, og som 
ved sine tro gengivelser af de under selve treårskrigen 

udførte billedlige fremstillinger bliver en kilde for histo- 
rikerne. Dertil hører »Juleroser, skandinavisk juleblad 
for 1888« med E. Sparres »vestalinde« og Erik Henning- 
sens »arbejdsfolk« og »Biårnenes juleroser« med N. Petersen 
Mols' billede af hunden, der sidder ved Vesterhavet, hvori 
dens herre bader sig. Både den ene og den anden sam- 
ling juleroser er også i andre retninger af et righoldigt og 
afvekslende indhold. 

På Sechubothes forlag er udkommen »Salmer og 
sange for børn med tegninger af Carl Thomsen«. Det er 
gamle bekendte salmer og salmevers, hvortil kunstneren 
har udført tegninger — den samme kunstner, der måske 
bedre end nogen anden har vist evne til med blyant og 
pensel at skildre den danske præstegårds-idyl, og hvis 
maleri af middagen i præstegården efter D. G. Monrads 
visitats ikke let vil glemmes af dem, der har set det. 
Skulde jeg fremhæve nogle af tegningerne i »Salmer og 
sange for bårn«, da måtte det blive den til Kingos »Nu 
rinder solen op«, til Ingemanns »I fjærne kirketårne hist« 
og til Richardts »Altid frejdig.« 

På Cammermeyers forlag i Kristiania er udkommen 
»Norsk billedbog for bårn«. Den er mærkværdig allerede 
ved sin historie. En lærd norsk matematiker savner en 
god billedbog til at vise sin lille dreng og giver sig derfor 
til at tegne billeder, især til en del af de »remser og 
reggler«, han selv som smågut har hørt af sin far. Lejlig- 
hedsvis får en del af hans venner, også nogle kunstnere, 
hans udkast at se og finder, at de passer ypperligt til 
det »godslige og barnlige lune«, der præger disse »reggler«, 
De opfordrer ham til at udgive billederne med tekster og 
melodier. En figurmaler arbejder sammen med ham, 
for at billederne kan foreligge i kunstnerisk form; en 
komponist yder bistand ved at gennemse melodierne, og 
så kommer bogen frem. Den bærer på titelbladet navnene 
på matematikeren og figurmaleren E//ing Holst og Eivind 

Nielsen. — Det kan nu vel være, at norske bårn vil 
have mere fornøjelse af denne bog end danske, — ellers 
var jo målet med den forfejlet. Men både voksne og 
stårre bårn her i Danmark vil sikkert have glæde af de 
ny tydninger, som billederne giver af gammel-kendte 
remser (som »Ride, ride ranke!« »Bake kake søtel« 
»Ro, ro til fiskeskær!« »Skære, skære havre!« m. fl.) og 
at gøre bekendtskab med sådanne særlige norske mærk- 
værdigheder som »bjornen«, der »er i kongens gård, eter 
både kjøtt og kål«, eller den skikkelige trold, der står på 
en fjældknart og spejder: »Har du set noe te kjerringa 
mi?« — En af de 14 remser (»Lilleguts morgenmelk«) er 
vel digtet af udgiveren; de sidste 6 digte, som er illustre- 
rede, er af Wergeland, Bjørnson og Vinje. Her træffer 
man Vinjes fortræffelige »Blåmann«, Bjornsons vel be- 
kendte »Kom bukken til gutten« og Wergelands idyl: 
»Vesle Hans's eventyr«. 

En norsk billedbog med melodi-bilag af en hel anden 
slags er udkommen på samme forlag: Olaves Pedersen 
21.s rapport og andet med tegninger af Wilhelm Larsen. 
Overskrifterne er betegnende nok: »Lirendrejeren«, »Ge- 
sellen«, »Skurekjærringa«, »Gipsgutten«, »Per i arrest« 
(en rekrut, der falder i søvn på sin post og drømmer om 
sin kæreste, men vækkes til at gå i arrest), »Hans Olsens 
drom« (om brændevins-djævelen, som det går tilbage for, 
medens »bejerdævel'n« vinder frem), »Matrosens afsked«, 
»TobiasSkuddermands søndagsmorgen på piperviksbryggen«, 
»Sjigargutten« og »21.s rapport«. Tegningerne er mor- 
sommere end versene; i dem savner man alt for meget 
det »godslige« lune. 

Den ny (femte) udgave -af Hostrups komedier, der er 
begyndt at udkomme fra den gyldendalske boghandel, 
bringer på sit omslag et billede af »Jerusalems skomager«, 
som kommer ind ad regensporten for i den gamle gård 
ved foden af Rundetårn at træffe digterens andet jeg fra 

de unge dage, student Klint, og — for at låne ham det 
fodtåj, ved hvis hjælp han kunde komme uset, men dog 
lyslevende, lydhør og klaråjet, ind i ganske andre samfunds- 
kredse, og både iagttage og gribe ind i, hvad der foregik 
i dem, Hostrup har haft et par »lykkens kalosker« med 
denne fortræffelige egenskab, hvem han så ellers har fået 
dem af; derfor er det, at hans ældre komedier på en 
gang er studenter-komedier og folke-skuespil, åt der hos 
ham ikke er nogen skarp kløft, der skiller den åakade- 
miske ungdom fra den danske ungdom i det hele, at den 
studenterånd, som han (eller Klint) priser, er ét med det 
ægte ungdomssind. Denne studenterånd har han bevaret 
gennem den tid, da han virkede som præst. I kraft af 
den har han som afgået embedsmand fåjet ny digtninger til 
ungdomsarbejderne. Mere end nogen anden nulevende 
digter har han kunnet se sin virkekreds i bestandig vækst. 
Det fik han da også mange vidnesbyrd om, da han i det 
store jubilæumsår 1888 kunde fejre sin halvfjerdssinds- 
tyvende årsdag. 

Den samme dag, da festen fejredes for Hostrup, døde 
en anden dansk digter på kommunehospitalet, Chr. K. F. 
Molbech. Også hans digterår havde haft en blomstrende 
eftersommer. Det kan ses af de »efterladte digte«, der 
kom ud kort får jul. En hel række af disse er nemlig 
skrevne i slutningen af desbr. 1887 og i de første måneder 
af 1888, indtil begyndelsen af marts, og det er fuldt værd 
at agte på negene i dette hans »sidste læs«. — Jeg har 
haft lejlighed til at gåre to besøg hos professor Molbech 
i Bagsværd, hvor han boede i sine sidste leveår, en gang 
i vinteren 1886—87 og en gang den 23. februar 1888, 
altså i slutningen af den tid, da hans svanesang blev til. 
Da læste han en del for mig af, hvad han sidst havde sat på 
papiret. Jeg sagde da til ham, hvad jeg atter har tænkt 
ved at se et digt som det om Oehlenschlåger trykt, og 
ved at mindes hans digtninger om »Dante« og om 

»Ambrosius« og det holbergske studie »Renteskriveren«, 
at han forekom mig at have en særegen gave til at skildre 
andre digtere, og jeg spurgte, om han aldrig havde tænkt 
på at fortsætte med dramaer af den slags som de nævnte. 
Han svarede da, at han havde gangen i et sådant drama 
i sit hoved; det skulde handle om Vessel og »det norske 
selskab«, og så fortalte han mig nogle træk deraf, som 
" jeg desværre ikke kan gengive. Oversætteren af Dantes 
»guddommelige komedie« har haft en stor evne til at leve 
sig ind i de store digteres værker. Men har det været 
kærligheden til dem, der har affødt forståelsen, så har en 
lignende kærlighed også givet ham forståelse af en mand 
som filosofen Hans Brøchner. Mindedigtet om ham hører 
til perlerne i »efterladte digte«. — Bogen er forlagt af 
den gyldendalske boghandel. 

Yngre end jubilaren Hostrup og den nys afdøde 
Molbech, men dog til de grånende forfattere hører den i 
sin tid for sine lystige studenterviser i håj grad påsko6n- 
nede skolemand Johannes Helms. Han har til julen hos 
Reitzel udgivet en samling: Fortællinger og digte, sange 
og viser. Om de sidste bestanddele véd Helms godt med 
sig selv, at de for en del kun har betydning i mindre kredse: 


I digternes hær blev jeg ej officer, 
jeg nåede i fred som i krig til fourér. 


Derimod er foureren fra treårskrigen en mand, som har 
ærinde vide om land. Det blev kendt for nogle år siden, 
da han udgav en bog om sine minder. Og det er åben- 
bart, at også de »fortællinger« fra krigen, som findes i 
denne bog er af samme slags. Man møder også i dem 
et underligt frisk pust fra »felttogene i vore første frihedsår«. 
Helms' krigserindringer vil i fremtiden blive studerede af 
dem, der vil fordybe sig i historien om 1848—1850 lige- 
som billederne i Frits Holst og Axel Larsens bog. 
L. Schrøder. 

JensSkytte: Jævne Folk, Fortællinger og Friluftsbilleder. F,H.Eibe. 
J. Jacobsen: Tæjelownssjow, Øjebliksbilleder 1 jysk Mundart. I. 

V. Pontoppidan. 

Knud Skytte: Jysk Bondeliv, tre Fortællinger. Første Samling, 

2. Oplag. Karl Schønberg. 

Ingvor Bondesen: Karreten fra Lønneskov, Roman i to Dele. 
f C. A. Reitzel. 

Det er fire Folkelivsskildrere, de tre første fra Jylland, 
den sidste fra Fyen. De jydske er endog saa stedlige, 
at man, naar man ellers er kjendt med Forholdene 
— kan afmærke den Egn paa Kortet, hvor Billederne 
passer. Jens Skytte tumler sig i Egnen omkring Frede- 
ricia, særlig syd for Byen; J. Jacobsens Domæne er Egnen 
vest for Kolding, der hvor Heden og Skoven mødes; og 
Knud Skyttes Skildringer bringer én til at tænke paa 
Egnen vest for Aarhus, men øst for Silkeborg. 

Jens Skytte — i Parentes bemærkes, at Jens Skytte 
hedder Jens Skytte, derimod er Knud Skytte et fordækt 
Navn (Pseudonym) — kjendes nok fra Almanakker, Nytaars- 
bøger og lignende; men her er det først, han kommer med 
noget samlet i en Bog. Det er fire Fortællinger, hvoraf 
igjen den sidste, »Brogede Blade«, falder i mindre Jagt- 
historier trukne paa en Snor, og Snoren er en Jagttur. 
Det er friske Skildringer, der er Liv og Farve i dem. 
Den bedste er ubetinget »Hjorteskindet«, en Skildring fra 
Vildttyveriets Dage. Folkene i denne er tagne paa Kornet. 
Det tørre Lune, som ofte findes hos den jydske Bonde, er 
skildret her med Oplevelsens Ægthed; ingen, selv ikke den 
skarpeste Kritiker, skal pege Fingre ad det. »Paa Jagt« 
er en Satire over de moderne Skildringer af Bonden, over 
hvor let mangen en Forfatter lader sig noget binde påa 
Ærmet, og hvordan det saa af alle — Bønderne undtagne 
— bliver taget for godt Latin. 

J. Jacobsen skriver paa jysk, ravjysk. Der er ægte 
Klang i det, det er friske Brokker af Folkevid, der her 
lægges frem. Teglovnen er Stedet, hvor Folk kommer 

sammen og fortæller Historier, mens Stenene faar den 
sidste Brænding. Det er Historier fra Nutiden, Historier 
om Tanker, der nu brydes Folk imellem. 

Knud Skyttes Bondeliv er i 2. Oplag. Mangen én, 
der nu er voksen, har som Dreng glædet sig svært ved 
disse Fortællinger. Hans »Anders Veggers Dreng« er en 
Skildring, som enhver rask jydsk Dreng — og formodentlig 
fyensk og sællandsk med — vil betragte som en Perle af 
en Fortælling. Hans Fortællinger har gjort megen Gavn 
som Folkelæsning; de fortjener at komme i flere Oplag. 
Knud Skytte kjender sine Folk, og han skildrer saa sikkert, 
at hans Skildringer ligefrem har kulturhistorisk Betydning. 

Det er ny Tanker, Ingvor Bondesen tager op i sin 
tykke Roman, det er Kvindespørgsmaalet, han strejfer ind 
paa. Den er nok værd at læse, men den er ikke saa 
godt fortalt, som den er stor til, og meget vilde den have 
vundet, hvis den samme Handling, der her strækker sig 
ud over fire Hundrede Sider, var sammentrængt inden for 
de to Hundrede. Poul Bjerge. 


Om Varemarkedet. 
Af Chr. Faber. 


| vaåre- og Produktmarkedet har der i den sidste 
Måned, tildels begrundet på Vinteren, gennemgående ej 
været store Svingninger at fremvise; men Markedet har 
beholdt sit forhåbningsfulde Fysiognomi, og i enkelte År- 
tikler som f. Ex. Kaffe og Sukker, har Omsætningen været 
betydelig til stigende Priser. 

Kaffe. Beretningerne fra Rio melder vedvarende, at. 
den kommende Høst tegner til at blive meget lille; Ar- 
bejderforholdene stadig er vanskelige, og endelig er nu også. 

den gule Feber optrådt epidemisk i Brasilien, hvilket har 
gjort Forholdene endnu ugunstigere.  Spekulationen og 
Spillemarkedet har bemægtiget sig Artiklen, og Priserne 
er i den seneste Måned atter avancerede ca. 6 Øre pr. 
Pund. — De senere Dage melder om roligere Marked. 
Udsigterne er vedvarende til høje Priser på Kaffe; men 
mig forekommer det, at Folk bør operere forsigtigt og kun 
forsyne sig fra Hånd og i Mund. 

Sukker. Sukkermarkedet har i de sidste 14 Dage 
været meget fast og Priserne ere atter stegne 1 å 1'/2 Øre 
pr. Pund. J. 0. Licht i Magdeborg siger i en af sine Be- 
retninger fra Marts Måned, at de synlige Verdensbeholdninger 
af Sukker er i År circa 518 Mill. Pund mindre end for- 
rige År ved samme Tid og 800 Mill. Pund mindre end 
i 1887. Senere Dages Meddelelser fra Øen Cuba, Vest- 
indien, går ud på, at Sukkerhøsten der ovre har taget 
Skade, hvorfor Udbyttet af dette Års Kampagne vil blive 
langt mindre end oprindelig antaget; af den Grund har der 
på Verdens-Børserne udviklet sig en stærk Hausse, som 
daglig driver Sukkerpriserne i Vejret. 

Sago og Sagomel stadig meget fast og stigende. 

Ris ligeledes meget fast. Der tilføres vort Land i 
den sidste Tid store Masser af japanesiske Ris; disse 
ere i Formen buttede, klare og i Qvalitet ikke ulige Java 
Ris, da Priserne for denne Vare er billige, må de vist 
være at anbefale til Brug i enhver Husholdning. 

Kryderier. Cassia lignea (Kanel) dundrende flovt. 
London indførte af Cassia 1888 101,000 Kister, afleverede 
derimod kun i samme År 28,000 Kister. Forrådet i London 
var første Januar 1889 199,000 Kister mod 110,000 Kister 
forrige År. Cardemomme opadgående. Ingefær flovt. 
Nelliker svinger frem og tilbage. Peber, både hvid og 
sort lavere. 

…— Frugter. Forbruget af tørrede amerikanske Æbler 
stiger Dag for Dag. Prisen for denne Artikel er ved- 

varende meget lav. Blommer, mindre Frugt, noget billigere, 
stor Frugt derimod knap og med stigende Tendens. 
Rosiner flove og lavere.  Corender uforandrede, ligeså 
Mandler. 

Kornmarkedet. Trods det, at Statistikken taler til 
Fordel for Hvede, er Markedet desuagtet roligt; fra Ame- 
rika og England meldes, at Priserne er gåede noget tilbage, 
fra Paris, Berlin og Antwerpen derimod noget højere. 

Majs. Amerikaberetninger meddeler, at Majshøsten 
i År er den største, den nogensinde har været, og anslåes 
til 2 Billioner Buschels. Priserne allerede noget lavere. 

Rug. De senere Dages Notering i Berlin er højere, 
hvorimod Amsterdam kommer noget flovere. 

Byg stille. 

Havre rolig, og i de allernærmeste Dage noget lavere. 

Foderstoffer. Priserne på Foderstoffer er i den for- 
løbne Måned ikke undergåede nogen Forandring af Be- 
tydning. Hvedeklid, Rapskager og Solsikkekager holdes 
uforandret, hvorimod Hørfrøkager, Hampefrøkager og 
Palmekager er gået en Ubetydelighed lavere. Der er ingen 
Sandsynlighed for lavere Priser i Sæsonen. Forbruget, an- 
sporet af de høje Smørpriser, har været og er betydeligt, 
og de store Beholdninger fra Midvinter er tildels gåede med. 

Kløverfrø. Fra Tyskland lyde Beretningerne på, at 
de få Dages Tøvejr, vi have havt, allerede har bragt be- 
tydeligt Liv i Markedet, endnu større Efterspørgsel end for- 
ventet. I de senere Dage er der i Amerika indtrådt en 
stærk Hausse (det Børsparti, der driver Priserne i Vejret), 
begrundet på en enorm Konsumefterspørgsel. Priserne i 
Amerika er nu så høje, at det kan rendere at tilbagesende 
amerikansk Rødkløver fra Lagrene i Evropa. Hvis Markedet 
ikke havde været belemret med enkelte urolige Hoveder, 
der vilde og skulde realisere, vilde Priserne allerede været 
gåede endnu højere.  Slutningsresultatet i Sæsonen vil, 
mener man, aldeles bestemt udvise, at hvad man har an- 

taget med Hensyn til de evropæiske Behov vilde holde Stik. 
Priserne er ubetinget på Hovedmarkederne allerede væsent- 
lig højere, og hvad der nu kommer frem, er tildels af 
meget underordnede Kvaliteter. 
Gulkløver, Hvidtfrø og Thimothei er: også noget fastere. 
Fedevarer. Amerikansk Fedt til de nugjældende lave 
Priser fast. Den enorme Majshøst i Amerika vil antagelig 
derovre anspore til betydelige Svineopdræt, så vi hen i 
Sommeren må være belavet på lave Flæske- og Fedtpriser. 
Smør flovt og dalende.  Noteringen idag dog circa 
2 å 4 Øre højere end forrige Aar ved samme Tid. Til 
de nugældende Priser venter man livligt Begær i England. 
Kjøbenhavns Børs, Marts 1889. (Rubin & Bing). 
Obligations-Forretningen er navnlig ved den officielle No- 
tering vedblivende meget begrændset, og Kurserne have 
som Følge deraf holdt sig temmelig uforandrede. Udenfor 
Noteringen har enkelte større Poster 3/2 pCt. Fonds 
skiftet Hænder til faste Priser. — Fra Udlandet ere ret 
betydelige Beløb danske Statspapirer realiserede hertil 
med Avance, uden at dette dog har trykket Kursen mere 
end ”/4 å ”/2 pCt. på de uopsigelige og amortisable 
Kongelige. — Konverteringen af begge Sorter Husmands- 
Kreditforenings Obligationer må siges at være lykkedes 
over al Forventning, særlig viste de tyske Konsortial-Del- 


tagere stor Interesse for denne Operation, og man venter |, 


også fremtidigt et godt Marked i Tydskland for disse nye 
3/2 pCt. Obligationer, dels fordi Renten er statsgaranteret, 
men dels også fordi de i Modsætning til Statspapirerne 
ville blive forsynede med tydsk Text, ligesom både de 
udtrukne Obligationer og de forfaldne Kupons ville blive 
indløste på de vigtigste tyske Børspladser. Af nye Rente- 
bærende, der ere optagne på Kurslisten, kan anføres 
Kbhvns. 37/8 pCt. Havnelån, der noteres 97/4 å 98. 
Blandt de fremmede Papirer har fortrinsvis russiske 
Effekter været Gjenstand for livlig Handel. Den fore- 

stående Opsigelse af 5 pCt. Statsobligationer, lydende i 
Sterling, hvoraf store Poster ere anskaffede her til Landet 
til Priser, som ved Konvertering eller Udbetaling til 100, 
vistnok i Reglen giver Ihændehaveren en anseelig Fordel, 
har, da de alt nu betales over pari, bragt en Del frem 
dels til Realisation dels til Ombytning mod andre stats- 
garanterede 4 og 4'/2 pCt. russiske Obligationer, for hvilke 
Priserne ere omkring henholdsvis 88 og 98 pCt. — I det 
hele og store imødeser man et fast Marked i den nærmeste 
Fremtid såvel for 3'/2 som for 4 pCt. Kreditforenings 
Obligationer, da det tør antages, at større Summer ville 
blive ledige til Kapitalanlæg ved Udbetaling af de pr. 30. 
Marts opsagte 4 pCt. svenske Stats Obligationer, hvoraf 
betydelige Beløb ere placerede navnlig hos offentlige Insti- 
tutioner. — I Aktier har der hersket ganske overordentligt 
Liv, og Kurserne ere højere over hele Linien. I første 
Række har Resultaterne for afvigte Aar bidraget til den 
stærke Kjøbelyst såvel hos Privatpublikum som af Børs- 
spekulationen, men dernæst har Opsvinget i Forretnings- 
verdenen styrket Troen på, at Fremtiden vil fremvise en 
gennemgående Bedring i alle Handelsforhold, hvad der vil 
fremhjælpe såvel de egentlige Industri- som de andre 
Aktieforetagender. Hvad der særlig har styrket Aktie- 
markedet, er Udbytterne på alle Sorter Dampskibs- 
aktier, da disse må siges at have overtruffet de dri- 
stigste Forventninger og i høj Grad har bødet på den 
foregående  Periodes slette Regnskabsafslutninger. — 
Da Fragtsatserne holde sig uforandret faste, ere Ud- 
sigterne fremdeles gunstige og Kurserne for Dampskibs- 
papirer ere da også vedblivende opadgående. I Forbindelse 
med Fragternes Stigning foregår ret naturligt Udvidelse 
af Selskaberne ved Nyanskaffelser af Dampskibe, og som 
Følge deraf ere såvel Burmeister & Wains som Helsing- 
ørs Værftsaktier i jævn Opgang; Rygter om Sammenslut- 
ning af disse to Selskaber ere vistnok om ikke grundløse 

så.i alt Fald forhastede. En i disse Dage aftalt Overens- 
komst mellem svenske og samtlige danske Kalkværker, 
hvorved Prisen på Kalk kån ventes væsentligt forhøjet, 
har fremkaldt stærk Spekulation i Frederiksholm Tegl- 
værk og navnlig i Faxe Aktier, hvoraf forholdsvis meget 
betydelige Beløb omsættes daglig til svingende, men snarest 
opadgåendePriser. De forskjellige Sporvejsaktier have været 
mindre påagtede, derimod have af Industripapirer såvel 
Sprit- som Crome & Goldschmidts Aktier været ret søgte 
og jævnt stigende. Mølleraktier matte i Følge svenske 
Toldforhold; ligeledes slutte Marstrands Aktier flovere, da 
Rygter om Salg af Bryggerierne til et engelsk Selskab hidtil 
ikke have bekræftet sig.  Telegrafaktier noget nedad- 
gående på lavere Kurser i Paris, hvor de bekendte Kala- 
miteter med Comptoir d'Escompte og andre i Kobberringen 
interesserede Selskaber, have svækket Stemningen og medført 
en vistnok forbigående Tilbagegang for alle Værdier. Bank- 
ernes Aktier faste med livlig Omsætning, delvis til Kapital- 
anlæg. — Penge såvel her som i Udlandet særdeles rige- 
lige. —  Valuter lavere som Følge af Forårsekportens 
Begyndelse, nu da vi. igjen har fået åbent Vande, men 
navnlig vistnok også fordi Bankerne har begyndt at trække 
noget af deres Tilgodehavende i Udlandet ind, for at an- 
vende Kapitalerne til Indløsning af de opsagte svenske 
som andre ved Kvartalsskiftet forfaldne Obligationer og 
Kupons. 
Odense, 24. Marts 1889. 

Bernhard Severin Ingemann. 
(Født 28. maj 1789, død 24. febr. 1862). 


DER digter, hvis fødsel for 100 år siden vi den 28. 
maj skal mindes, er en falstersk præstesén, og hans bedste 
barndomsminder er knyttede til landsby-præstegårdenes 
verden. Da han i sine sidste leveår så tilbage på sit lange 
liv, trådte det ene billede efter det andet fra denne verden 
frem for hans blik, og han tegnede med sikker hånd, hvad 
han så. Han har ikke skrevet meget, som i den grad har 
virkelighedens præg. Når en gang det stykke dansk kultur- 
historie skal skrives, som knytter sig til de danske landsby- 
præstegårde, vil Ingemanns »levnetsbog« blive en hovedkilde. 

Med sit barne-øre havde han lyttet til fortællinger om 
præster, der blev narrede af deres snu degne. Bispen 
meddelte en af præsterne på Falster, at han agtede sig 
på visitats hos ham. Præsten fandt det rigtigt forud at 
gore undskyldning for, at han ikke kunde opvarte hans 
hojærværdighed så godt, som han ønskede. Bispen svarede: 
»Ingen omstændigheder, hr. broder! milde ansigter og modi- 
cum bonum, det er det eneste, jeg ønsker«. Men præsten 
havde glemt sin latin, og det faldt ham ikke ind, at bispen 
ved de gådefulde ord kun vilde udtrykke, at han var til- 
freds med en tarvelig beværtning. Degnene var'i de dage 
gærne gamle studenter. Den falsterske præst mente at 
kunne få »modicum bonum« forklaret hos sin degn, sagde 
ham da, hvad bispen havde ønsket, og tilfojede, at det 
måtte være en &jeblikkelig forglemmelse, der gjorde, at 
han ikke kunde komme på »det nok som bekendte klas- 
siske ords betydning«. »Det er hesynderligt«, sagde degnen, 
»har biskoppen virkelig forlangt en modicum bonum? Det 
er jo nok som bekendt, at det på godt latin betyder — 
en føllehale«. »Herregud!« udbrød præsten, »er det den 


håjærværdige mands ønske? Jeg syntes nok, det var sådant 
»Danskeren%, II. 5 

noget; men ordet forekommer dog sjældent hos klassik- 
erne. Nu ja! Enhver har sin smag i verden, og der er 
intet, jeg jo gærne vilde gøre for den brave mand. Vi 
har kun et eneste føl; men for bispen skal intet være for 
godt i mit hus, og føllet kan jo også nok blive hest endda«. 
Ved måltidet efter visitatsen stod den stegte føllehale i en 
særskilt anretning for bispen, og da han spurgte, hvad 
det var, man således udelukkende beværtede ham med, 
svarede præsten fornåjet: »Modicum bonum, deres håj- 
ærværdighed! modicum bonum! vi havde rigtig nok kun 
det eneste føl; men for vor kære, h6jærværdige gæst er 
intet os for sjældent eller rart. Føllet kan jo også nok 
blive god hest endda, og nu er det jo end også brug hos: 
engelskmændene med rideheste uden modicum bonum«. —- 
En anden degn havde bragt sine præstefolk til at tro, at 
deres bisp havde en underlig særhed, der kom af hans 
lærdom og glade stemning, når han sad ene om natten 
blandt bøgerne, med sine lys på bordet i studerekamret; 
hver gang han pudsede sine lys, blev han sig sin lykke 
bevidst; derfor var det bleven hans stårste glæde i verden 
»at pudse lys«. Præstefolkene anbragte allerede den første 
aften, da bispen var hos dem, en hel del tælle-lys i en 
kreds omkring ham; han undrede sig over dette, men 
endnu mere over, at de fik lange tander, uden at nogen 
gjorde mine. til at pudse dem. Under samtalen gav han 
sig da selv til at pudse et par af lysene. »Sé! nu be- 
gynder han!« hviskede præsten og stødte fornåjet sin 
hustru på albuen. Bispen fortsatte samtalen og pudsede 
med det samme af og til et lys. Da han vilde til ro, var 
der sørget for, at der på sovekammeret brændte lys med 
lange tander, og begge de gamle præstefolk fulgte ham til 
døren, hver med et par langtandede lys i hænderne. De 
søgte at pånøde ham lysesaksen og bad begge: »Å jol ål 
endnu en gang, deres håjærværdighed.« 

En historie af en hel anden slags var den, Ingemann 
havde hørt om en præst i sin faders herred, konsistorial- 
råd magister //umble. Han vilde ærgre sin biskop, om 
hvem han havde hørt, at han var hovmodig og navnlig 
nærede en dyb foragt for degne. Til gildet efter visitatsen 
indbød han alle de degne, han kunde skrave sammen, og 
forestillede dem får festmåltidet for bispen som »den 
værdige lærerstands vigtigste grundpiller«. »Jeg véd vel«, 
tilfojede han, »at deres håjærværdighed ikke ynder vor 
urolige tids frække meninger om frihed, lighed og broder- 
skab — og at selv vor store dydslærers eksempel ved at 
sidde til bords med toldere og syndere ikke kan formå 
vor overhyrde til at spise med degne. Sel! derfor er her 
også dækket et lille aparte bord for deres håjærværdighed 
ganske alene.« 

I Falsters Sønder-herred var der en lille let bevæge- 
lig præst, som skrev gode latinske vers og var et mønster 
for milde og sagtmodige husfædre. Det var hans grund- 
sætning, at man skulde leve overensstemmende med naturen, 
og han anså tidlige ægteskaber for det virksomste middel 
til at bevare sædernes renhed og sindets friskhed i familie- 
livet. Fra sine græske klassikere kendte han musikens 
forædlende virkning. på ungdommens sæder, og han agtede 
den lette, uforberedte dans for det naturligste udtryk af 
sand og uskyldig livsglæde. I overensstemmelse med denne 
sin livsbetragtning lod han sine voksne sånner gifte sig, jo 
får jo heller, og beholdt dem alle med deres stedse voks- 
ende familier i sit hus, til der efter hånden kunde åbne 
sig en eller anden selvstændig levevej for nogen af dem. 
Hans præstegård var således, næsten får han mærkede 
det, bleven et hjem som patriarkernes, og der kom årlig 
flere og flere vugger, som selv gjorde dansepladsén i stor- 
stuen noget indskrænket. Desuagtet var der altid plads 
endnu for fremmede gæster. Man kunde aldrig komme i 


noget gladere hus. Når den lille lærde bedstefader om 

aftenen forlod sine klassikere og studerekamret, medbragte 
han gærne selv fiolinen og havde sin glæde af at være 
spillemand, mens børn og' bårnebårn dansede omkring 
ham, med husets kærkomne gæster. 

Vidt forskellig fra den stridbare konsistorialråd Humble 
og den klassisk-dannede præst fra Sønder-herred var den 
lange præst, der altid vendte timeglasset to gange på 
prædikestolen og ikke kom til amen, får det sidste sands- 
korn anden gang var udrundet. Han havde kun én verds- 
lig tale; men den var også uendelig; den handlede om det 
ypperste af alle jordiske ting, nemlig om Langeland, »det 
Kanaans land«, hvor han tidligere havde været præst. Når 
han i et selskab kunde få nogen til at høre på sig, borede 
han sin lange pegefinger ind i et knaphul på hans kjole 
og slap ham så ikke, for man skulde til bords eller til 
vogns, eller han selv.blev træt; den virkelige ende på 
talen om Langeland havde ingen endnu hørt. 

Mindre afstikkende end alle disse var faderens nær- 
meste præstevenner og nåje omgangsvenner, den tidligere 
grønlandske missionær, professor Henrik Glahn i Riserup, 
der var gift med en datter af Povl Egede og døde 1804, 
og Didrik Blicher i Gunslev, der døde, da han som provst 
overværede landemodet i Maribo 1805. Søren Ingemann 
selv var en købmandssån fra Stege, blev præst i Torkild- 
strup 1774 og provst fra 1782 til 97; han døde nyårsaften i 
året 1799. Trods det, at de to af dette kløverblad var 
provster og den tredie professor, havde ingen af dem nogen 
bedre karakter end »non contemnendus« (tredie karakter); 
men i den henseende delte de skæbne med mange af sam- 
tidens vel ansete gejstlige embedsmænd. De båjede sig 
for biskop Balle som deres kirkelige høvding, og de var 
fredsommelige mænd. Forholdet imellem disse præster 
førte med sig, at også deres bårn kom i nøje forhold til 
hinanden, og det drog følger efter til ind i den voksne 
alder. En af Blichers dåttre blev gift med en af Glahns 

sånner. En anden af Blichers dåttre, der ægtede N. F, 5. 
Grundtvig, har bidraget meget til at knytte den nåje for- 
bindelse imellem ham og hendes barndomskammerat fra 
Torkildstrup, B. S. Ingemann. 

Det fremgår af Ingemanns præstehistorier og af ad- 
skilligt mere i »levnetsbogen«, at han som barn har været 
ganske anderledes udadvendt end for eksempel Grundtvig. 
Men hans verden var det idylliske præstegårdsliv og, når 
det kom håjt, den ø, han som olding hilste med et vers 
som dette: 

Du var mig hele verden, 

du lille gronne ø 

imellem de dybe sunde 

og brusende Østersø! 

Med pragt står op fra Grånsund 

din sol hver morgenstund; 

ved kvæld den til sit gyldne slot 

nedruller i Guldborg-sund. 
Falsters rugmarker, pilehegn og bøgeskove -stod i glans 
for hans oldinge-6je. Men som barn har han agtet på 
naturens små vidundere i det mindste lige så fuldt som 
på de store. Hvor håjt han end beundrede sin broder 
Svanes kunstfærdighed, — når han så sneglens hus, måtte 
han udbryde: »Det kan Svane dog ikke gåre«. "Han havde 
stor glæde af sommerfugle og bier og vilde ikke tiltro de 
sidste noget fjendtligt sindelag, får en af dem en gang 
havde stukket ham, da han tog den ud af en blomster- 
kalk. Især elskede han dog fuglene, navnlig svalen, lærken 
og den lystige stær. Da han en gang fik en levende fugl 
i sin hånd, skreg han af glæde; -han drémte om natten 
om den lykke, at han ejede denne fugl; og hans første 
tanke, når han vågnede om morgenen, var den lyksalige 
vished: »Jeg har min fugl«. 

I Ingemanns barnlige stilleliv under præstegårds-idyl- 
len og med naturen kom der dog noget ind som en hilsen 
fra en fjern og stor verden. Det hang sammen med moderen 

og hendes slægt. Ingemann elskede sin moder, og han 
har i sit sind haft megen lighed med hende, — den milde 
elskelige kvinde, som »så verden i sollys eller i måne- 
glans, aldrig i nogen nat uden stjærner«. Hun havde i 
sin ungdom været forlovet med en ung mand, der var 
død på en rejse til Kina; han havde været med på et skib 
som superkargo eller leder af handelsforretningen. . Hans 
billede hang i præstegårdens havestue. Den gamle mor- 
moder, som boede i præstegården, havde været gift med 
en skibsfører Svane, der for på Kina, og i hendes værelse 
var der fuldt op af genstande, der mindede om hint under- 
lige land. Når den lille dreng så på billedet af sin moders 
afdøde brudgom eller på den i Kina modellerede legems- 
store gibsfigur, der stod i grandmamas stue, og som fore- 
stillede en sån af hende, der også havde været superkargo 
— når han betragtede de kinesiske borde og skabe, vaserne 
og nikkedukkerne og porcellæns-havestolene, da fik han 
forestillingen om noget fjærnt, fremmed og besynderligt. 
Det var den stårste virksomhed, som i de dage udfoldedes 
af danske sømænd og købmænd, der gennem moderens og 
mormoderens minder sendte en lysstråle ind i den vordende 
digters barnesjæl. Verden var dog stårre end »hin gronne 
ø« med »fredsælle barnehjem«! — Han, som har givet de 
anskuelige billeder fra præstegårdslivet, vilde vel også have 
kunnet skildre menneskelivet og menneskevirksomheden i 
stårre kredse, dersom der ikke var indtrådt en brat for- 
andring i hans liv, som førte med sig, at hans iagttagelses- 
evne vendte sig fra yderverdenen til den verden, der var 
i hans indre. ' 

Præsteenken flyttede ved nådensårets ende til Slagelse, 
hvor der var en latinskole med mange fripladser og sti- 
pendier for fattige og flittige disciple. Der var en stor 
modsætning imellem den falsterske præstegård med den 
store have og den snævre bolig i en af gaderne i Slagelse. 
Men endnu stærkere var overgangen for Bernhard: Inge- 

mann fra hjemlivet til latinskolen med sit gennemførte 
prygle-system; »hørerne« bankede lektierne ind i drengene, 
og de store drenge bankede igen de små; alskens rå tale, 
som landsbybarnet aldrig havde hørt, susede ham om ørene. 
Så trak han sig ind i sig selv. ” 

Han har fortalt et enkelt lille træk, som virkede i 
samme retning. Skuespiller Knudsen havde været i Sla- 
gelse for at samle ind til deres bårn, som var faldne i 
anden-april slaget. Medens smukke hvidklædte, unge piger 
nedlagde deres kranse på »de faldne heltes urne«, sang 
Knudsen blandt andet disse verslinjer, der fæstede sig 1 
Ingemanns sind: 

Den hæderskrans, som folket gav, 

den visner ej på heltens grav. 
Da drengen så nogle dage efter gik ud ad kongevejen til 
Korsør for at finde den fra Hellig-Anders' legende beråmte 
»Hvilehåj«, traf han på en sten, som han mente, var et 
mindesmærke over en for længst afdød stormand. Han 
fortalte ved sin hjemkomst med stor glæde om sit fund. 
Men hans ældre broder brast ud i en skoggerlatter; det 
var jo kun milepælen med kongens navnetræk, han havde 
set. Det blev en kostbar latter for Bernhard Ingemann; 
han løb til sine lektier med den faste beslutning aldrig 
mere at åbenbare noget menneske, hvad der rørte sig i 
hans indre. Måske har denne lille hændelse virket lige så 
meget til at hæmme hans drift til at iagttage omverdenen 
og skaffe sig rede på, hvad han så, som latinskolens råhed 
har skræmmet ham tilbage fra samlivet med kammeraterne. 

1806 blev Ingemann student. Da englænderne kom 
1807, skulde han som medlem af kongens livkorps være 
med at forsvare Kjøbenhavns volde. Han var så spæd- 
lemmet, så en kone, der så ham slæbe af med sit gevær, 
uvilkårligt måtte udbryde: »Å, herregud, skal han også 
medI« -Der blev dræbt to studenter ved hans side af en 
engelsk bombe. Men da han selv efter en gennemvåget 

nat vendte tilbage til sit logi på hjornet af Krystalgade og 
Fiolstræde, og han gik op ad stentrappen til huset, råbte 
en matrosdreng: »Hele huset er gået ud, min herre«. Da 
først så Ingemann, at han havde en grusdynge for sig; i 
den var da også hans smule ejendom begravet. De følg- 
ende nætter søgte han ly, hvor han kunde finde det; en nat 
havde han til sit leje de hårde stene, der dannede vægten 
i en gammeldags rulle. Da de uhyggelige bombardements- 
dage var forbi, og vejen fra hovedstaden atter åben, rejste 
Ingemann hjem til sin moder. Det følgende år kom han 
"vel atter til Kjøbenhavn. Men hans modgangstid var ikke 
forbi endnu. 

1809 døde moderen, og Ingemann måtte for at tjæne 
sit ophold påtage sig at være huslærer. Kun modstræb- 
ende havde han — lige som Qehlenschliger — taget fat 
på et retsvidenskabeligt studium. Nu døde i kort tid tre 
af hans brødre, og han fik den tanke, at også han bar 
dødsspiren i sig. Men skulde hans dage kun være få, så 
vilde han ikke henleve dem i trældom med noget, han 
slet ikke havde lyst til. Så lagde han de juridiske bøger 
på hylden, gav sig til at læse de ossianske digte og for- 
dybede sig i Youngs »nattetanker«. Han havde én for- 
trolig ven, Carl Luno, og hans opmuntring skyldes det. 
vel, at Ingemann 1811 udgav sine første digte, der var 
prægede af det stærkt indadvendte, som havde udviklet 
sig hos ham under trængselen i skolen, fattigdommen i 
hjemmet og i hovedstaden, sorgen over moderens og brådre- 
nes død og frygten for selv at være dødssyg, — under 
ulykkerne, der havde ramt fædernelandet, og faren, der 
fremdeles truede det. 

Imidlertid havde Ingemann fået fribolig på Valken- 
dorfs kollegium i St. Pederstræde, og i samme gade boede 
departementsdirektør, etatsråd Mandix. Fra sit vindue på 
kollegiet havde den unge digter lagt mærke til denne 
mands datter med »det rødlige shawl«, og Lucie Mandiz 

fandt så stort behag i valkendorfianerens digte, at hun 
snart blev hans brud. Professor Jens Møller, der havde 
været Ingemanns lærer i hans to sidste skoleår, hilste 
hans første bog med en stærk lovtale. Men hvad der vist 
nok bidrog endnu mere til, at både denne og hans følgende 
digtsamlinger vandt mange, især dog kvinder, for forfat- 
teren, det var den inderlige religiøse tone, der gik igennem 
adskillige af digtene, og som mange trængte til at lytte 
efter. I de dage, da rationalismen sad på højsædet, var 
det sjælden, man i kirkerne kunde høre, hvad der slog 
på de bløde strænge. Og var der end ved Oehlenschlåger 
og Grundtvig begyndt en virkelig håjsang i Danmark, så 
var det netop en sådan, som kunde løfte håjt, men ikke 
særligt en digtning, der tolkede de følelser, som rørte sig 
i hjærtets låénkammer. Hvem der savnede en sådan, fandt 
sig desto mere tilfredsstillet ved Ingemanns sang. 

Under hans unge kærligheds-lykke vågnede også hans 
barne-glæde over naturen; det kan ses af sådanne kvikke 
småsange som den, hvori »vestvindene« kommer til orde: 


I gallop, i gallop, 
over stub, over busk, over bøgenes top 
vi smådrenge ride. 
Vi sidde til hest 
som vi kunne bedst 
på de solstråler blide; 
og i huj og i hast 
vi holde os fast 
på de gangere, rappe og hvide. O.s.v. 


— den, hvormed »bierne« melder sig: 


Surre, surre, sum, sum, Surre, surre, sum, sum, 
gamle snemand gik sin vej, her er bedre i det fri; 

og i lystig hurlumhej men forgæves lede vi, 
vestenvinde suse. her er ingen blade, 

Solen skinner, lærken lér, her er ingen blomster små, 
hvorfor skal vi sidde der intet løv at hvile på 

i de tætte huse? ingen honningfade. 

og svaret fra »sommergækkene«: »Hvad er det for knurreri? 
vrantne blindebukke«. 

Den større digtning, » Varners sommervandringer«, 
hvori disse friske sange er indflettede, fik imidlertid som 
helhed et stærkt præg af den bekymring, Lucie Mandix' 
sygdom havde voldt digteren, og af den sygdom, hvoraf 
han selv led. Men også det sygelige sværmeri tiltalte 
mange, som når det kom frem i frierbrevet: 


Kan du elske dette dunkle dje? 

Det har stundom smilet, ofte grædt, 
længe har det stirret mod det håje 

og om en fortrolig stjærne ledt. 

Mange stjærner så det koldt nedblinke, 
ingen, som det kunde tale til, 

ingen så det sympatetisk vinke: 

derfor dæmped gråd dets ild. 


Kan du elske disse blege kinder? 
Glædens rose blomstrer ej på dem, 

kun hos dig jeg glædens blomst genfinder, 
eller hisset i et bedre bjem; 

ti jeg tabte dem i livets bølge, 

da jeg vågned af min morgendråm: 
derfor må den blege yngling følge 
blomsten i den vilde strom. 


Kan du elske dette hede hjærte? 
denne mårke tale i mit bryst, 

dette barn, som luller i sin smerte, 
dette barn, som græder i sin lyst? 
Kan du elske, hvad jeg ej begriber, 
denne dybe attrå i min sjæl, 

som i det uendelige griber 

uden mål og grænseskel? 


.……. O, så slyng da dine rosenkæder 
om min harpe, om mit digterliv! 

Væk min ånd til bedre væsners glæder 
ved et mægtigt sympatetisk — bliv! 

Lampen grib, imens endnu den brænder! 
Sé! den vifter så i mulm og slud; 

o! beskærm den huld med dine hænder! 
Eller — sluk den ganske ud! 


Lucie Mandix var en stærkere personlighed end Inge- 
mann. Hun viste sit mod 1807 ved at opsøge sin syge 
moder mange mil borte, skønt det på Sjælland vrimlede 
med engelske soldater. Hun troede, det var sikrere for 
hende at færdes i drengeklæder end i sin egen dragt. En 
nat måtte hun tilbringe i et træ, og hun var virkelig et 
djeblik i fare for at falde i de fremmede krigsfolks hænder. 
Men hun nåede, hvad hun vilde. Denne modige kvinde 
var imidlertid snarere mere end mindre indadvendt end 
Ingemann. Hun kom ikke gærne ud, men tilbragte som 
Ingemanns barnløse hustru megen tid med at male. Hun 
havde ikke held som kunstner. Men »den billedsal, som 
hendes sjæls vægge dannede, den havde hun malet fuld 
af de skånneste malerier; her var det godt at vanke om- 
kring og skue. Hvor var ikke hendes motiver poesirige 
og fromme; hvor havde hun dog ikke stræbt at indtage i 
sin sjæl alt, hvad hun i sit liv havde set af rent og kær- 
ligti« Således har H. Schwanenfligel gengivet det indtryk, 
han har fået af en samtale med hende. — Forbindelsen 
med Lucie Mandix har bidraget til at styrke Ingemanns 
livsmod; men den har snarere givet næring til end mod- 
virket det- indadvendte hos ham. Hun har ikke styrket 
ham til at agte på den udvortes virkelighed og til at skildre 
den med sande farver. — 

Havde de første digte, Ingemann udgav, skaffet ham 
en ædel kvinde til følge gennem livet, så skaffede det 
stårste digt fra hans yngre år ham en trofast ven. Det 
er allerede bemærket, at N. F. S. Grundtvig ved sin 
ungdomsbrud, Elisabeth Blicher, blev bragt i forhold til 
Ingemann. Men fra først af havde han sikkert mere til- 
overs for ham selv end for, hvad han skrev. Men 1814 

havde Ingemann i »de sorte riddere« taget sig for at be- 
lyse den strid, der var stående imellem »den sande og 
den falske intelligens«, — for at benytte Grundtvigs ytring 
i et brev af 26. november 1830 — og navnlig da at be- 
kæmpe den herskende filosofi. Dette digt, skrev Grundtvig 
1822, »skilte mig for bestandig fra dem, der kun vilde 
høre fuglen synge håjt i sky over kæmpehøje, men ej med 
glæde se i dalen smile bly vårfiolens 6je, som den elske- 
lige digter kvæder i Danmarks vise. Jeg kender intet 
digt, hvormed jeg kunde sammenligne dette besynderlige 
værk, og såre få, der åbnede mig så ny og store blik; 
jeg har ikke læst det i otte år, ej siden jeg første gang, 
kun med små forventninger, åbnede bogen, både åndelig 
og legemlig under de håje popler, digterens fader havde 
plantet«. Hermed sigtede Grundtvig dels til poplerne ved 
Torkildstrup præstegård, som Søren Ingemann havde plantet, 
dels til den poesiens løvsal, der var plantet af stamfaderen 
til det danske skjaldekuld i vort hundredår, Adam OQehlen- 
schlåger. Disse popler kom med i digtet, Grundtvig straks 
efter læsningen sendte til Ingemann, og endnu i brevet af 
7. juni 1859 ihukom han de forhold, hvorunder han først 
havde lært at skatte Ingemann. Det. var, da Ingemann 
havde takket Grundtvig for digtet til hans 70de årsdag og 
for meget mere, at den gamle svarede ham: »Mange tak 
for dit brev og for dit venlige minde af længst henfarne 
dage i venlig omgang! og havde jeg glemt noget deraf, 
så husker jeg dog også grandt, at da du med venlig hu 
havde foræret mig dine »sorte riddere« og jeg — endnu 
lidt tvivlrådig om, hvor vidt din kånne musik var til mer 
end at danse efter — sad og læste bogen ovre i pile- 
haven ved Torkildstrup præstegård, som du nok husker, 
da gik det op for mig, at din musik var i samme toneart 
som kæmpevisen, som jo færingerne endnu danser efter, 
men som man dog også godt kan både synge og slås og 
tænke og elske efter.« Vil man så granske over, hvad 

det er i »De sorte riddere«, der særligt har tiltalt Grundt- 
vig, da må man vel holde sig til hans eget fingerpeg på, 
hvad der var grundtanken i digtet: »at den ægte skånhed 
vel for ojeblikket er i et forhekset land, hvor dens vanærelse 
synes uundgåelig, men at ånden dog, ved hjælp af for- 
tidens usynlige, men dog mægtige kæmper, vil vide at 
frelse den både til dronning-liv herneden og til en evig 
forklaring.« Sammenligner man nemlig denne bemærkning 
fra 1844 (i det 21. foredrag af »Bragesnak«) med den, der 
alt er anført af et brev fra 1832, så vil det skånnes, at 
Grundtvig i »De sorte riddere« har set vidnesbyrdet om, 
at Ingemann var levende gennemtrængt af den tanke: at 
det under kampen mellem »den sande og falske intelligens« 
skulde være »fortidens usynlige, men dog mægtige kæmper«, 
der skulde gøre udslaget, — at det skulde være er ægte 
historisk oplysning, der sejerrigt skulde tage kampen op 
med grubleriet over livets gåder. 

Det i sammenligning med »De sorte riddere« langt 
læseligere æventyrdigt »Rainald Underbarnet« kunde ikke 
andet end at styrke Grundtvig i hans store forventninger 
om Ingemann. Her var der peget på, at den dyriske for- 
nedrelse af menneskelivet havde sin kilde i grubleriet 
over »de vises sten«, og at det var korset alene i den 
enfoldige barnetros hånd, der kunde overvinde trold- 
dommen.) 

Kristendom og historie var for Grundtvig de to magter, 
der skulde tage kampen op imod den vantro naturfilosofi, 
og alt tydede hen på, at Ingemann vilde stille sig ved 
hans side, når han løftede dette banner, om ikke just for 


1) Hvor glad Grundtvig har været ved ,,Rainald Underbarnet", 
kom først for en dag, da han skrev sit ,,Forslag til Norges helte- 
digt", der blev trykt i nyårsgaven ,,Heimdalf for 1816, og mange 
år efter i digtet om Ingemann: ,,Og det var ungen Svegder", hvoraf 
et vers stod under billedet af hornet, der fulgte med opfordringen 
til at hædre Ingemann på hans 70ende årsdag. 

at kæmpe under det, så for at vinde alle hjærtelige men- 
neskers deltagelse for denne kamp.”) — 

Ingemann optrådte imidlertid som dramatisk digter, 
og især hans »B/anca« gjorde overordentlig lykke. Fru 
Rahbek vilde gærne se »hermelinet« eller »dejlighedsbarnet« 
på Bakkehuset. Fru Frederikke Brun, født Miinter, kørte 
op og ned ad St. Pederstræde for at lede om »Valken- 
dorfs palais«, hvor »Blancas« digter skulde bo. Da Inge- 
mann skulde rejse uden lands og henvendte sig til M. L. 
Nathanson for at få sine penge omsatte til en anvisning, 
kom denne til at gælde for et stårre beløb, end der var 
bleven betalt. Da Ingemann undrede sig derover, sagde 
Nathanson, at han skyldte ham penge for en billet til 
»Blanca«. Kredsen af dem, der beundrede den milde 
danske digter udvidedes bestandig. Men nu blev han også 
genstand for et bidende angreb af den unge J. L. Heiberg 
i »Julespøg og nytårslåjer«. Det var det uvirkelige og 
sygeligt følsomme, som han gjorde låjer med. Grundtvig 
tog Ingemann i forsvar og fik Heiberg til at rette pilene 
imod sig i den »abec-bog«, hvori rimet står: »En Capellan 
kan gammel blive og holde sig ved håb i live.« Men hvor 
gærne Grundtvig end vilde værge sin ven imod »drengenes« 
forsøg på »at true eller drille ham til at forsage det eneste, 
som går ham til digter: hin forborgne ånd, der i hans 
sang, som i naturens blomsterrige, røber sig ved duften, 


1) I den lærerige indledning til den brevveksling mellem Grundt- 
vig og Ingemann, som 1882 blev udgivet af Svend Grundtvig, har 
denne givet en noget anden fremstilling af, hvad hans fader ventede 
sig af sin digterbroder: ,,Han så i ham ligesom sit åndelige komple- 
ment og vilde i venskabets vårtid på en måde have den hele poet- 
iske verden delt mellem sig og ham, således at han selv overtog 
menneskehistoriens afspejling i poesien, medens Ingemann fornemme- 
lig skulde overtage naturens, også menneskenaturens, optagelse i 
åndens sfære, idet de begge fandt den væsentlige enhed i den 
religiøse, kristelige betragtning af tidsløbet og den hele tilværelse.” 
Anf. bog, s. VI. 

men synes at forsvinde, så snart den vil påtage sig en 
skikkelse«, — så var heller ikke han ret fornéjet med 
Ingemanns skuespildigtning, men advarede ham: 

Udspind ej din bjærtegåde, 

verden til et skuespil!) 
Og lige så lidt var han glad ved det, da digteren vilde 
rejse udenlands. 

Har Schwanenfliigel ret, fik udenlandsrejsen ikke nogen 
synderlig betydning for Ingemanns digtervirksomhed, og 
den har ikke været uden fristelse for ham, som sang så 
kont om Danmark: 

Her er troskabsfuglen grå, 
fædres håje gronne, 
vennen trofast, himlen blå, 
slettens møer skånne. 


Men Ingemann kom lykkelig gennem skærsilden hjem til 
Lucie Mandix og til sit fæderneland,: og da Grundtvig sk6n- 
nede, at han var den samme som får, så kunde han i et. 
vennelag ret med glæde byde ham »med hånd og mund 
velkommen hjem, velkommen hjem fra de fremmede lande, 
folk og tungemål, hjem, ej blot til jomfruen, som plejede 
rosen vemodig glad til den vidt omvandrende, men dog 
vist hjemvendende sanger, ej blot til hende og til os, men 
først og sidst til den gamle med kærmindekransen på de 
snehvide hår og med hjærte-tungemålet på de blege læber: 
til Dana, vor moder, til hende, hvem skjalden, vi elske, 
tilegnede sånlig hver sang, han lod tone i skoven«. Grundt- 
vig endte sin tale med at række den hjemvendte digter 
sin fordanskning af Sakso, idet han sagde: »Ej mægte 
sagnene at vække, hvad der sover i Danmarks hjærte, 
men gåre dog vitterligt, hvad det var, som indsov, og 
kræve med Stærkodders stemme hjærtets bjarkemål af Dan- 

1) Et afIngemanns skuespil har Grundtvig senere i sit liv prist 


for dets sanddru skildring af en historisk begivenhed. Deter,Hyrden 
fra Tolosa". Smlgn. ,Håndb. i verdenshist.", 2. udg., IT, s. 616. 

marks skjalde, råber og til dig: velkommen hjem! bliv 
ved! syng håjt, syng sandt og sødt til Danmarks pris, til 
mer end pris, til gamle Danmarks trøst og glædel« 

I bogen, Grundtvig rakte sin ven, stod der: 


Til Bernhard Ingemann 
(som de sorte ridderes skjald). 


Her kommer Torkild Dane Ej guld og grønne skove 
med skaren, du har meldt, jeg har til maj og mer; 
for på hans heltebane til hjælmens busk for vove 
at følge Viduvelt. er mine pennefjær. 

Jeg smedded, som jeg kunde, Til anskrig fik jeg bringe, 
dem sværd af sagamalm; men intet bryst til sang; 
jeg skæfted nogenlunde en klokke kan jeg ringe, 
de gamle spyd med alm; men lut ej låne klang. 


jeg stræbte på det bedste 


at blanke bjælm og skjold; Oplad da gemmer dine 
jeg udtog rytterheste for Danmarks bedste kuld! 
af Syvs og Låles fold. Giv du dem kapper fine 
En hvirvel jeg på trommen med kors af røden guld! 


med mine stikker slår Giv du dem fuglefjære, 
for kæmpe-alderdommen som vaje kan i sky! 


med retfærds sølverhår. Giv du dem maj og mere, 


som gror i bøgely! 


Ej har til ridderkapper O, mød dem under lide 
jeg toj, som kan forslå, med liflig sang og klang! 
og sammenstukne lapper Da vil vi sammen ride 
må hele mænd forsmå. ad by i Danevang. 

e i Venligst 


å N. F. S. Grundtvig. 
At denne hilsen fik betydning for Ingemann, kan skånnes 
af.det brev, han skrev til sin »kære gamle trofaste ven« 
nogle dage efter sin 70de årsdag, hvori han blandt andet 
vender sig til Grundtvig som den, der »ved min både ånde- 
lige og legemlige hjemkomst 1819 rakte mig din Sakso 
med den kærlige opfordring til at ride sommer i by med 
hans 'og Danmarks helte, som jeg kunde bedst«. Dette kan 
man jo ikke godt læse uden at gåre den slutning, at Grundt- 

vigs hilsen har haft sin store del i, at Ingemann gav sig 
i lav med sin egentlige manddomsgerning, den, der 
gjorde ham til det danske folks yndling. 

Vist nok måtte der mere til, for at dette kunde ske. 
Han måtte 1822 få den stilling som lektor ved akademiet 
i Sorø, hvormed det fulgte, at han kunde føre sin brud 
ind under det tag, der skulde skygge over dem til deres 
dødsdag. Men da Ingemann på denne måde blev hjemme 
i Absalons Sorø, hvor Sakso skulde have haft sin munke- 
selle, — nær ved Finnesløvlil, hvor Asger Ryg skulde have 
boet med fru Inge, og nær ved Ringsted, hvor dronning 
Dagmar hvilede — for her kun at nævne nogle af de 
historiske mindesteder i Midt-Sjælland, — så fik Grundt- 
vigs manende røst magt over ham; han fik mod til at 
lade enherie-skaren — »de sorte riddere«, han fordum 
havde givet Torkild Dane til fører — træde frem i så 
virkelig en skikkelse, som han kunde give dem. Det er, 
som om han selv vil antyde sammenhængen imellem hans 
æventyrlige ungdoms-digtning og hans første dansk histori- 
ske digtning, når han begynder denne med de mægtige linjer: 


Århundredsstjærnen for tolvte gang 

sig over Golgatas kors opsvang; 

længst Østens stråler i Norden lyste, 
men Danmarks hjærte i dødskamp gyste; 
tungt Herrens hånd over folket lå; 

det var, som Dannemarks tid var omme, 
som skulde Gudherrens dom nu komme 
og folk og rige og land forgå. 


Stig op af graven, du slægt, som døde 

forkynd dit fald og afmal din brøde! 

Advar os for udslettelsens dom 

og vis os, hvorfra din frelse kom! 

Men I, som lyste i tider dunkle, 

som klare nordlys på himlen funkle, 

I store ånder, som over jord 

med frelsens evige banner for, 
nDanskeren', IL 

der Herren mægtig sin hånd udstrakte 
og folkeånden til liv genvakte — 

lys atter for os fra natlig tid, 

I åndekæmper i Herrens strid! 

Og blunder atter i blødhedsdråmme 
mit fødeland ved de dybe stromme — 
hvad heller raser i blinde lyst 
forvildet slægt mod sit eget bryst — 
da ryster sjælen og vækker ånden, 

og styrker hjærtet og ruster hånden 
til dansk og stor og til herlig id — 
til Danmarks frelse i nødens tid. 


Hvor stor en del Grundtvig end har haft i, at »de 
sorte ridderes skjald» kaldte de store ånder — åndskæmp- 
erne i Herrens strid — frem til hjælp i den nærværende 
tid, så blev han dog først betænkelig ved efterretningen 
om, at hans ven tænkte på at behandle Valdemar den 
stores tid »episk«, og han blev siden ubehagelig berørt 
ved i begyndelsen af digtningen at se Sakso fremstillet 
som en i det virkelige liv hjst ubehjælpsom bogorm. Men 
han forligte sig snart med sin vens digterværk; samlede 
det hele sig end ikke om hjemmet i Finnesløvlil, hvor fru 
Inge boede med sin datter, og hvorhen flygtningene kom 
fra det blodige gilde i Roskilde, — kunde Ingemann ikke 
indskrænke sig til at lade de store historiske begivenheder 
med deres alvor danne en baggrund for skildringen af et 
venligt stilleliv, som Goethe har gjort det i sin »historiske 
idyl«: Hermann og Dorothea, — så var »Valdemar den 
store og hans mænd« i hvert fald ikke et forsøg på et 
heltedigt som de homeriske, og idyllen var ikke glemt. Og, 
afset fra den mislykkede skildring af Sakso, for hvilken 
Ingemann søgte at gåre bod i begyndelsen af »Valdemar 
Sejer«, — afset derfra, var det en fryd for Grundtvig at 
iagttage, med hvilken kærlighed digteren havde søgt at ud- 
male de historiske skikkelser, som han havde lært at kende 
i Saksos bog. Den ubegribelige 6jne-forblindelse med hen- 


syn til Sakso »kunde dog«, skrev Grundtvig 12. avgust 
1824, »umulig forspilde min glæde over at høre et så 
levende dansk-historisk ord, som det ej i mange år- 
hundreder har tonet over marken; ti sligt kalder jeg, for 
ramme alvor, en /elte-opstandelse, begyndelsen til den ny 
række af det danske hjærtes helte-gerninger, der skal for- 
klare og fuldende dets bedrifter«. I denne stemning priste 
han da i digtet »Nyårs-morgen« sin ven som er svale, der 
bebudede sommerens komme. 

Ingemann havde selv ofte lignet sig med den venlige 
fugl, der gærne bygger under menneskenes tag og dér er 
en velkommen gæst. Han havde navnlig kaldt sin sang- 
fugl med navnet Prokne, hvortil sagnet knytter sig om, 
at det er en ulykkelig kvinde, der bærer svalens ham, 
medens søsteren, Filomele, må færdes som nattergal. Både 
i »De sorte riddere« og endnu mere i »Reinald Under- 
barnet« havde han udmalet det fra æventyr og kæmpe- 
viser så vel kendte billede af dyreskikkelsen som udtryk 
for de forkrænkelighedens lænker, hvorunder mennesket i 
denne verden må sukke. Selv længtes han efter udløs- 
ning af den trængsel, der er uadskillelig fra denne verden; 
derfor kaldte han sin sangfugl Prokne, og derfor lod han 
svalen svare den nygifte mand, under hvis tag den bygger, 
og som spårger, hvorfor den sørger: 

Mig denne verden er altfor trang, 

jeg længes efter Guds rige. 
Fra den tid, da den tyske digter Hardenberg (Novalis) lod 
sin helt, Heinrich von Ofterdingen, dråmme om »den blå 
blomst« og længes efter den blå blomst og drage ud i 
verden for at finde den blå blomst, havde den ene digter 
efter den anden søgt at tolke- den længsel ud fra det 
snævre, bort fra det små, ud over timelighedens skranker, 
som er uadskillelig fra menneskelivet. Få har gjort det 
skånnere end Ingemann, og længselen fik gennem hans lange 


liv bestandig ny udtryk i hans sange, i aftensange som 
[råd 

om slottet, der står i vesterled, tækket med gyldne skjolde, 
og om den flygtning, den fremmede i menneskebrystet, der 


må tysses til ro, — i Holger Danskes sange som: »Jeg så 
kun tilbage« og »Østerlide«, — i pilegrimssangen: » Dejlig 


er jorden«, og hjærtesukket: »Giv tid«, — lige til svane- 
sangen om »Den hemmelighedsfulde port«. Det er disse 
længsels-sange, der giver Ingemann så høj en rang imellem 
de digtere, der med virkelig foje kan sættes i forhold til 
den tyske romantik, og det er den tone i hans bryst, der 
særlig kom frem i dem, som han har betegnet ved navnet 
»Prokne« eller »svalen«.”) 

Dertil hentydede nu Grundtvig, men for at bevidne, 
at Ingemann ikke blot kunde tolke »længselen«, men også 
forkynde »håbet« og fremkalde »håbet« hos andre.  Der- 
for tiltalte Grundtvig da sin ven, efter at have peget på, 
hvordan han havde set Aksel Hvide sprænge graven i Soer 
med Æsbern Snare og søridder Vetheman: 


O venlige svale! men hvad da med disse, 


i vinter-nat kold, 
dig op af din dvale 
du vovede bold, 
og svang dig, som duer 
fra lys-havets egn 
i tonende buer 
med dannebrogs-tegn! 
Ej sommer i dvale 
går enlige svale, 
men skaber dog mindeligt savn! 


O, svale hin sære, 
med nattergal-slag! 
Velkommen du være 
på marken i dag! 
Velkommen til visse, 
om enlig du fløj, 


1) Smlgn. mit foredrag på Lillehamme 


der stege fra høj, 
fra blånende bølge, 
for kærligt at følge 


hav-fruens oplevende røst! 


Ja nu få vi sommer, 
og nu har vi dag, 
da mandsstærk du kommer 
med Dannemarks flag! 
Med Aksel hin hvide, 
i bøgenes ly, 
hav-heltene ride 
nu sommer ad by! 
Med Æsben hin snare 
og Vetheman fare 
nu daner til bryllup med fryd! 


r-mødet i juli 1877, der 


der er trykt samme år i Kristiania sammen med et foredrag af 
Christopher Bruun om Bjørnsons ,,Kongen", 


ante 


"REE BI MEE 

Ja, herlige svale! Ja, andet end skygger 

nu véd jeg det vist du skuer i dag, 

du bryder din dvale, da rede du bygger 

nu ikke som sidst nu under vort tag: 

kun for os at minde du føler i barmen, 

om hvad vi har glemt, med vinge som hånd, 

men for os at finde, at nu Kommer varmen 

som du os har stemt for Dannemarks ånd, 

ret inderlig glade at nu er i gære, 

ved levende blade, hvad verden skal lære, 
ved hav-fruens levende røst! at blomsterne muldet er næst. 


Den hane, Ingemann havde betrådt med »Valdemar 
den store og hans mænd«, fortsatte han som bekendt med 
» Valdemar Sejer«, hvori han særligt knyttede sig til 
viserne om dronning Dagmar, »EÆrik Menveds Barndom« 
og »Kong Erik og de fredløse«, hvortil Mark-Stigs-viserne 
gav ham det bedste stof, >Prins Otto af Danmark«, hvori 
han har brugt folkevisernes skildring af Niels Ebbesen, og 
endelig »Dronning Margrethe«; hine fire var historiske 
romaner, der både minder om og skiller sig vidt fra 
Walther Scotts"); den sidste er i bunden stil som »Valde- 
mar den store«. Om Grundtvigs lovtale over »Valdemar 
den store og hans mænd« vil stadfæstes af følgende 
slægter, er der stor uenighed. Meget lettere vil man kunne 
enes om, at Grundtvig havde ret, da han 26. novbr. 1830 
skrev til Ingemann, at de historiske romaner ikke kunde 
sikre deres forfatter »poetisk udødelighed«; »men er borger- 
krans klæder heller ingen digter ilde, og den turde jeg 
nok lovet dig for dem.« 

Det var et kvikt svar, som Ingemann gav Chr. Molbech, 
der havde kritiseret »Erik Menveds barndom« yderlig skarpt, 
i æventyret »Huldregaverne«, og der er også noget dybt i den 
deri givne oplysning om, hvad man ser og hvad man ikke ser 
— med og uden djensalve. Men langt mere at betyde for 


= 1) Smign. det tredie afsnit af Jens Nørregårds bog: Bernhard 
Severin Ingemanns digterstilling og digterværd. Schønbergs forl., 1886. 

det folk, Ingemann tilhørte, var dog hans skildringer af 
middelalderen, om hvilke det gælder, at hvor de nu vraåges 
på grund af deres afvigelser fra den virkelige historie, 
dér har de selv været midler til, at den historiske sans 
blev vakt, som i tidens længde kræver solidere næring. 
Ja Ingemann har bidraget mægtigt til vækkelsen af sansen 
for fædrelandets historie i kongens borg og i husmandens 
ringe bolig, og det så vidt som det danske tungemål bliver 
forstået. Det er særligt værd at komme det ihu, at Kristen 
Kold, da han begyndte at holde højskole, læste »Valdemar 
Sejer« for sine lærlinger og talte over den. Da Rådding 
håjskole blev åbnet af dens første forstander, Wegener, 
knyttede han sin tale til begyndelsen af »Valdemar den 
store«. Det vilde være vanskeligt at udmåle, hvor megen 
del Ingemann har i at berede vejen for den folkehøjskole, 
som hans ven Grundtvig foreslog oprettet, og på hvis ind- 
retning i Sorø de begge med iver har arbejdet. 

Men når spårgsmålet rejses om Ingemanns blivende 
betydning for folkehåjskolerne, for den folkelige oplysning 
i det hele, ja for det danske modersmål, der lever på vor 
og skal leve på vore børns tunge, da må svaret især dvæle 
ved de sange af ham, som folket har tilegnet sig, og 
som har god udsigt til at gå i arv til de følgende slægter. 
Dertil hører adskillige af de /ængsels-sange, hvortil der 
ovenfor er henvist, dertil hører også adskillige frejdige 
sange af »Holger Danske« (fra 1837) som: »I alle de 
riger og lande«, der vist nok mere end en gang har holdt 
danske mænd tilbage fra at skrive navnløst, »Vær hilset 
mit gamle fædreland!«, »Ved Lejre græsse nu får på vold«, 
»Kong Gåttrik sad ene på Lejre-borg«,") og den selvstæn- 
dige vise om den danske folkehelt: «Wu vågner Holger 
Danske«. "… Dertil hører » Vift stolt på. Kodans bølge: og 


1) Disse i fre sange Kenlerede GERE som Ed af re 
og bønder i slutningsforedraget over græske og nordiske myther. 
Se Bragesnak, 2, udg., s. 368, 

»Dannevang ved grønne bred«, dertil hører sangene om 
Marsk Stigs dåtre, om Hans Tavsen (»På Tave bondes 
ager ved Birkende by«), om Chr. Barnekow og om Frederik 
den sjætte. Og hvem véd, om ikke adskillige flere vil 
komme med? Ingemann begyndte på at skrive sange om 
de forskellige danske byer, som han ønskede, skulde synges 
ved festlige sammenkomster i dem. Han skrev sange, der 
kunde passe, hvor man vilde tage de gamle folkeskikke 
op med at danse brud og brudgow ud af de unges og 
ind i de giftes lav. Han vilde gærne tjæne sit folk med 
sin sangergave, og det er ikke nær alt sammen taget i 
brug, hvad han på denne måde har ydet. 

Det vilde føre for vidt at komme ind på hans æventyr 
og noveller, hvori han stundom strejfede ind på tidens 
sporgsmål, og hvoraf adskillige har vundet en stor læse- 
kreds (»De underjordiske«, »Christen Bloks ungdomsstreger«, 
»Landsbybårnene«) eller på hans virksomhed som salme- 
digter, der har fået sit varigste udtryk i »Roskilde konvents 
salmebog«, hvorpå han har lagt den sidste hånd. 

Her skal endnu kun fremhæves, at da han som en 
22-årig ungersvend første gang lod en digtsamling komme 
for lyset, tilegnede han den til det danske folk. Og da 
han som syvti-årig gubbe havde modtaget det prægtige 
guldhorn ved en håjtidelighed, som man kan finde smukt 
beskreven i Schwanenfliigels i det foregående hist og her 
benyttede bog,”) så »tog han den krans, folket havde rakt 
ham, og satte den atter på folkets hoved«. Han havde 
været færgemand på et skib, der 

førte gode venner om på søen 
til romantikens lund på sangfugløen. 


Men når nu færgemanden grånet står 
som jubelolding her i friske vår, 

så er det ikke ham der skyldes 16n. 

Men kransen, skén og frisk og forårsgrån 


7) H. Schuwanenfliigel : Ingemanns liv og digtning. Reitzel, 1886. 

tilhører folkeånden, som har givet 

ham og hver skjald, der sang om folkelivet, 
det stof til sang, det liv i sang og sage, 
der lå i folkets sjæl fra gamle dage. 


L. Schrøder. 


Et Besøg hos Ingemann. 
Af H. Rosendal.” 


BE Kierkegaard fremhævede i sin Tale ved Inge- 
manns Baare, at den afdøde Digter havde været særlig til- 
tilgængelig for de yngre, de lavere stillede, de mindre 
begavede. Det samme havde jeg i Foråret og Sommeren 
1860 to Gange Lejlighed til at erfare, og det er derom, 
her skal fortælles. 

En Gang i Foråret 1860 spurgte jeg i Spøg Grundtvig 
(ved hvis Skole paa Marielyst jeg da var Lærer), om han 
nu ikke snart kom ud paa Skolen og holdt Examen. Dertil 
svarede han, at hvis Eleverne duede til at gjore Examen 
med, skulde vi lade dem rejse ned til Sorø til Ingemann, 
for at denne kunde blive overbevist om, at man kunde 
tage Bonder fra Arbejdet, sætte dem i Skole en Vinter og 
virkelig lære dem noget, uden at de blev »vigtige« eller 
fik Ulyst til deres Arbejde. Ingemann havde nemlig altid 
mødt Grundtvigs begejstrede Skildringer af en folkelig Skole 
for den danske Ungdom med den Indvending: »Enten lærer 
de noget paa en saadan Skole, og saa vil de lære mere 
og faar Ulyst til Bondearbejde; og det danske Folk kan 
ikke taale, at hele dets flinke Bondeungdom sætter sig til 
Bogen — eller ogsaa, og det er det rimeligste, lærer de 


1) Det er efter min udtrykkelige Anmodning, at Håjskole- 
forstander Rosendal i Vinding har stillet denne Meddelelse til 
»Danskeren'"s Raadighed,. L. Schrøder. 

ingen Ting; og saa bliver de bare vigtige og tror, at de 
kan noget.« Jeg bragte Grove denne Underretning fra 
Grundtvig, og han skrev strax til Ingemann, til hvem saavel 
han som hans Hustru stod i venskabeligt Forhold, om 
Eleverne måtte besøge ham, hvortil Ingemann svarede ja. 
Eleverne rejste da en Morgen med Toget til Sorø og kom 
overmaade lykkelige hjem om Aftenen. De havde under 
Ingemanns Ledsagelse set sig om i Sorø — i Kirken og 
paa Akademiet, og de havde været hans og hans elsk- 
værdige Hustrus Gjæster i deres Hjem. Han havde, kort 
sagt, som fortryllet dem ved sin Venlighed. Hvad han 
mente om dem, skulde jeg siden faa at vide. — En Gang 
i Maj Maaned, da jeg var hos Grundtvig, fandt jeg ham 
usædvanlig livlig og opråmt, og han fortalte da, at Inge- 
mann lige var gaaet derfra og havde sagt om Karlene, at 
de virkelig var meget godt oplyste »og ikke en Smule 
vigtige«. »Hårte Du dem over i noget?« havde Grundtvig 
saa spurgt ham. »O, ja«, svarede Ingemann, »i Kirken 
talte jeg med dem om, hvad Stedet gav Anledning til: Ab- 
salon, hans Slægt og hans Tid, Valdemar Atterdag, Oluf osv.« 
»Du har hørt dem i dine egne Romaner, min Far«, havde 
Grundtvig saa sagt, og Ingemann havde maattet indromme 
det, men gjentaget: »det var fornåjeligt, for de var ikke 
en Smule vigtige«. 

Naar jeg her gjentager dette, som jeg for 8 Aar siden 
har meddelt i »Håojskolebladet«, saa er det bl. a., fordi 
det var det heldige Udfald af denne Sendefærd til det inge- 
mannske Hus, der gav mig Mod til sammen med min 
Fæstemø at besøge Ingemann den 23. Juni 1860, om hvilket 
Besøg jeg skal meddele et Par Ting, der i al deres Ube- 
tydelighed dog maaske kan bidrage til at klare og oplive 
Billedet af den elskelige Digter, hvis Hundredaarsdag falder 
i denne Maaned. 

Vi kom til Ingemanns Hus lige efter Middag og kom 
forst ind i hans egen Stue, der ikke var ret stor, og saa 

var den fyldt af Portraiter paa alle Vægge, ja påa selve 
Dårene. Han kom selv hen imod os og spurgte venligt 
og ligesom skjælmsk: »Hvem er saa De?« Det gjorde jeg 
da Rede for, hvorpaa han sagde: »Naa, De var saa med 
til at sende de flinke Karle her ned; det skal De have 
Tak for.« Vi hørte derefter Tale af mange Stemmer i 
den tilstødende Dagligstue, og Ingemann sagde med et Smil, 
idet han vendte sig til min Kjæreste: »Der er Visiter hos 
min Kone, og jeg vilde ikke ind; men nu maa jeg for 
Deres Skyld, lille Frøken. Men nu skal De staa der og 
se ud af Vinduet, mens jeg pynter mig til det«. Idet han 
sagde det, tog han hende ved Armene og stillede hende 
hen ved Vinduet, byttede saa sin Slobrok og Tøfler med 
en Fléjls Bluse og et Par Lædersko, hvorpaa han igjen 
tog min Fæstemø ved Armene og vendte hende om, idet 
han sagde: »Nu ser De en pæn gammel Mand; ikke sandt?« 
— Derpaa gik vi ind i Dagligstuen, hvor de forsamlede 
Damer formelig overfaldt ham, paa forskjellig Maade ytrende 
deres Lykke over, at Konferensraaden dog en Gang lod sig 
se. Da de endelig gik, bød Ingemann os ud i Haven. Her 
havde han en af de dejligste Samlinger af Roser, som jeg 
nogen Tid har set; og idet han gik hen til en Rosenbusk, 
sagde han til min Kjæreste: »Sig mig, lille Frøken, hvem 
holder De egentlig allermest af? Jeg mener ikke ham dér, 
men ellers.« Hun svarede, at hun holdt allermest af sin 
Moder. »Deres Moder, sagde han, er det en, der kan lide 
mig?« »Ja, hun kan rigtignok lide Dem!« blev der svaret 
med megen Overbevisning. Derpaa brød han den smuk- 
keste Rose af og rakte hende, idet han sagde: »Vil De 
saa give Deres Moder den Rose fra mig? … Lidt efter, 
mens vi endnu stod ved Roserne, sagde han: »Saadan en 
ung Pige har sig altid en Veninde; hvem er nu Deres 
bedste Veninde?« Hun sagde det; og da hun med Sand- 
hed kunde erklære, at hendes Veninde holdt meget af 
Ingemann, fik hun: ogsaa en Rose til hende. Da han der- 

efter ytrede den Formodning, at en ung Pige ogsaa foruden 
sin Moder maatte have en ældre Veninde, som hun holdt 
særlig meget af; og da "det ogsaa her slog til, fik min 
Fæstemø en Rose mere, foruden en til sig selv. — Paa 
vor senere Spadseretur ved Søen hørte vi en Ko brøle 
ovre paa den anden Side. Det lød helt mærkeligt, vel 
påa Grund af Sø og Skov, og min Kjæreste spurgte for- 
undret: »Hvad er dog det?« »Det er Sælhundene i Søen, 
lille Frøken«, sagde han skjælmsk; og da jeg 10, sagde 
han: »Det skal De ikke le ad; thi forleden bildte jeg — — 
(han nævnede en af vore beråmteste Zoologer) det ind; og 
det varede et helt Kvarter, inden han fik besindet sig paa, 
at Sælhunde ellers plejer at leve i salt Vand.« — 

Da det faldt mig besværligt at sige Hr. Konferensraad 
til ham hvert Øjeblik, bad jeg, om jeg ikke nok maatte 
være fri for det, hvortil han smilende svarede: »Jo, det 
maa De godt; synes De forresten ikke, jeg har fortjent at 
blive Konferensraad?« »De har, sagde jeg, fortjent meget 
rart; men om det just er at blive Konferensraad, véd jeg 
ikke.« »Jo, det har jeg fortjent, sagde han, for her var 
en Gang en Konferens om Akademiet, hvori jeg endog 
var Præses. Men jeg har ogsaa været Etatsraad; og det 
blev jeg aldeles uforskyldt, da jeg aldrig havde gjort noget 
for Etaten. Men saa udtænkte jeg, for ikke at være aldeles 
uværdig, et Forslag til en Forandring af Værnepligten, som 
jeg tænkte paa at give ind til Tscherning, da han blev 
Minister; og jeg lod det kun være, fordi jeg fik at høre, 
at han fik Forslag nok sendt ind.« — Da jeg ytrede den 
Formodning, at det vistnok var Skade, at Forslaget ej 
var kommet frem, saasom det vist maatte være godt, 
sagde han: »Ja, det var det ogsaa. Det gik ud paa, at 
i Krigstilfælde skulde alle Personer over 60 Aar, navnlig 
alle Pensionister og Aftægtsmænd, sættes i Spidsen. De 
vilde jo falde, men det var intet nationaløkonomisk Tab, 
og de unge Mænd i Reserven vilde, nåar de saa deres 

gamle falde, styrte over Fjenden med et ubetvingeligt 
Raseri.« — 

Saaledes gik Samtalen med Spøg og Munterhed, til 
vi kom hen i Kirken. Her kom naturligvis Midalderen og 
hans Midaldersskildringer paa Tale, og uden at han selv 
gav nogen særlig Anledning dertil, udbredte jeg mig med 
hele min 21-Aars Begejstring over den folkeopdragende 
Betydning, hans historiske Romaner efter min Mening havde 
haft og fremdeles vilde faa. Da jeg paa Vejen hjem til 
hans Bolig kom til at tåle om, at jeg paa Skolen havde 
læst.»Landsbybårnene« for Eleverne ligesom de 4 »Konge- 
boger«, fordi jeg syntes, -det var en Nutidsskildring, der 
dannede et værdigt Sidestykke til de andre som Skildringer 
af Midalderen, blev han &jensynligt glad og fortalte, at 
»Landsbybårnene« var et af de Arbejder, han selv satte 
størst Pris påa og havde gjort sig mest Umage med. »Jeg 
arbejdede paa den Bog Aar efter Aar,« sagde han, »men 
jeg syntes altid, der ikke var noget ret Indhold i den; det 
var naturligvis, fordi der ikke var noget Indhold i Tiden. 
Men saa kom 1848 og Krigen, og saa kunde jeg faa den 
færdig.« — Det var formodentlig i Anledning af Samtalen 
om »Landsbybårnene«, at vi kom til at tale om danske 
Ordsprog; og da spurgte Ingemann mig, om jeg vilde være 
med i en Forening til at »ophjælpe« Ordsprogene. Hertil 
svarede jeg naturligvis ja, og han sagde da, at jeg skulde 
lægge Mærke til, at de Ordsprog, hvortil der fåjes, hvem 
der sagde det, og ved hvilken Lejlighed det blev sagt, 
blev derved saa morsomme, at de strax gik ind i Folke- 
munde, naar de blot blev nævnede. »Saaledes har jeg, 
sagde han, ophjulpet to Ordsprog ved, at jeg har fundet 
ud og fåjet til, hvem der har sagt det: »Alt for stærkt 
slaar Hjærtet itu,« sagde Konen, hun spædte sin Kaffe med 
Brændevin. Og: »Man kan ogsaa faa for meget af det 
gode,« sagde Bonden; han fik et Læs Møg over sit Hoved.« 
»Ja, De kan sagtens,« svarede jeg; »De kan jo endog lave 


93 


Ordsprog: sige fyndigt og morsomt, hvad alle tænker, saa 
det strax kommer paa alles Læber.« »De tænker vel,« 
sagde han da, »paa det i »Landsbybørnene«: »Løgn er 
Videnskab,« sagde Fanden; han hørte Forelæsninger i Kiel? 
— Ja, det kom saadan, at jeg tænkte mig den Person 
dernede, og naar han saa hørte Kieler-Professorerne, maatte 
han jo fornéjet gnide sig i Hænderne og sige: »Løgn er 
dog en Videnskab.«« 

Da vi kom hjem i Stuen, skulde vi se Fru Ingemanns 
Malerier. Min Kjæreste havde nogen Forstand paa Billeder, 
jeg ingen; men såa meget kunde jeg dog nok forstaa, at 
Billederne ikke var gode. Det var bibelske Billeder og 
Blomstermalerier; og der var mange af dem. 

Var der imidlertid ikke meget ved Billederne, saa 
var det dejligt at høre Ingemann forklare, hvad hans »Kone 
havde tænkt«. — Det var altid kjånt. Derom siger Schwanen- 
fligel i sin fortjenstfulde Bog om Ingemann et Ord, der 
strax slog mig, da jeg læste det: »Hvor var ikke hendes 
Motiver poesirige og fromme; hvor havde hun dog ikke 
stræbt at indtage i sin Sjæl alt, hvad hun i sit Liv havde 
set af rent og kjærligt! Ja, den Billedsal, hendes Sjæls 
Vægge dannede, den havde hun malet fuld af de skjon- 
neste Malerier; her var det godt at vanke omkring og 
skue. Men i den udvortes Verden, dér svigtede Haanden 
og Øjet.« — Fru Ingemann selv var en mærkelig Skik- 
kelse: trods sin Alder slank, med et fint Ansigt og smukke, 
venlige og udtryksfulde blaa Øjne. Hun havde en egen 
langsom, overordentlig betænksom Maade at tale paa. Man 
kom i en særegen Spænding ved at høre hende fortælle. 
Hendes Dragt var ejendommelig som hendes Person. Vi 
fandt den smagfuld; navnlig fandt vi, at Silkehuen, hvorunder 
hendes hvide Haar tittede frem, klædte hende saa smukt. 

Da vi efter at have tilbragt nogle Timer der vilde 
tage Afsked, bad Fruen os meget venligt om at blive der 
om ÅAftenen.. Vi blev naturligvis; og om Aftenen kom 

Ingemann til at fortælle Distraktionshistorier, baade de 
traditionelle og nogle, han selv havde oplevet. Og han 
fortalte saa morsomt, at vi sad i ustandselig Latter næsten 
hele Aftenen. Han havde en ejendommelig Bevægelse med 
Haanden, som han, med Fingrene spredte fra hinanden, jog 
frem for Ansigtet, naar han fortalte noget rigtig morsomt; 
naar han gjorde det og glyttede ud paa os imellem Fing- 
rene, var han uimodstaaelig morsom. 


Han fortalte nogle Historier om C. H. Pram — Digt- 
eren og Nationaløkonomen — og nogle om den lærde 


Fr. Munter, hvoraf jeg skal gjengive et Par; men rent 
umuligt er det derved at give et Begreb om det sprudlende 
Liv og den inderlige Elskværdighed, hvormed han fortalte. 

Efter Kjøbenhavns Bombardement 1807, da det. Hus 
brændte, hvori han som ung Student boede, var han kom- 
men i Forbindelse med Pram. Hvis jeg husker ret, havde 
Pram taget ham med sig hjem og givet ham Husly. Saa 
var han en Aften med Pram hos den beråmte Læge 0. H. 
Mynster, eller denne var hos Pram; og Samtalen faldt da 
bl. a. paa den skrækkelige Sygdom »Vandskræk«. De 
tilstedeværendes Fortællinger om dens Rædsler gjorde &jen- 
synligt stærkt Indtryk paa Pram, og med stor Spænding 
spurgte han Mynster om Sygdommens Kjendetegn. Denne 
svarede, at et Kjendetegn var bl. a. det, at man, selv om 
. man nok saa gjærne vilde, aldeles ikke kunde synke Vand. 
Om Åftenen havde saa en eller anden Skjælm (vistnok 
Ingemann selv) trykket en Prop ned i Halsen paa den 
Vandkaraffel, hvoraf Pram plejede at ligge og drikke flere 
Gange om Natten. Og da han nu efter at være kommen 
i Seng satte Karaflen for Munden og mærkede, at han 
ikke kunde synke Vandet, for han aldeles forstyrret op 
og raabte, at man skulde tage sig i Agt for ham, han 
havde Vandskræk. 

En Gang var Pram kommen hjem helt opfyldt af, at 
han paa Gaden havde mødt en Mand, som det forekom 

ham, han maatte kjende fra sine Rejser i Norge (1804—6). 
Manden syntes ogsaa at kjende Pram, og de skraaede over 
Gaden og gav hinanden et djærvt Haandslag med et: »God 
Dag, Du!« »Og tænk Dem«, sagde saa Pram, »saa var 
det hverken ham eller mig«. — 

Om Fr. Miinter, der var Sjællands Biskop fra 1808 
til 1830, fortalte han bl. a., at én Gang var Miinter kommen 
til Sorø paa Visitats og skulde høre Præsten samtale med 
Ungdommen paa Kirkegulvet. Denne havde valgt at tale 
om, at »Gud giver Regn og frugtbare Tider af Himmelen«; 
og han gjennemgik det Ord for Ord: Gud — giver — 
Regn osv. Det gik i Førstningen noget trevent, og Biskop- 
pens Opmærksomhed blev taget fangen af en Ligsten i 
Gulvet, som han stirrede paa og endelig båjede sig ned 
til for at læse. Da han endelig besindede sig og, 6jen- 
synlig ærgerlig paa sig selv for sin Selvforglemmelse, vilde 
tage sig sammen og høre efter Katekisationen, var Præsten 
i Anledning af Regnen og de frugtbare Tider kommen 
dybt ind i sin Yndlingsvidenskab, Fysiken, og talte netop 
med Ungdommen om Lufttrykket og Atmosfærens Fugtig- 
hed. Biskoppen, der strax, da han hørte det, 6jensynlig 
var i nogen Tvivl om, hvor han var, om det var Examen 
artium eller sligt, gik lidt efter et Par raske Skridt fremad, 
som om han vilde standse Kateketen i hans Udskejelse 
fra Æmnet; men saa tog Tankerne ham, og i Stedet for 
at standse Præsten, gik han hen og spurgte en af de unge, 
om han vidste, hvoraf Torden kom. 

Paa Ingemanns forunderlige Elskværdighed fik jeg et 
særligt Bevis ved den Maade, hvorpaa vi sluttede en fra 
min Side temmelig iltert ført Disput — om jeg da maa 
bruge det Udtryk om en Forhandling mellem Ingemann 
og mig. Han udviklede for mig sine ejendommelige Me- 
ninger om Opstandelsen: at Sjælen under sin Udvikling i 
Mellemtilstanden mellem Død og Dom selv uddanner sig 
eller faar ud af sig selv uddannet det Legeme, hvori den 

i Evigheden skal bo, åt altsaa ikke det Legeme, der lægges 
iJorden, skal opstaa. Denne Anskuelse bestred jeg naturlig- 
vis med alle de Grunde, jeg fra min Examenslæsning havde 
påa rede Haand, og Ingemann sagde saa sluttelig: »Det 
kan gjærne være, at De har Ret.« Det optog jeg nærmest 
som en Tilkjendegivelse af, at han ikke gad tale mere med 
mig om den Sag, og denne Opfattelse kunde han maaske 
læse paa mit Ansigt. Det er i alt Fald vist, at han var 
utrættelig i at forklare mig, at han virkelig mente, at det 
godt kunde være, jeg havde Ret; han var ingenlunde sikker 
paa det modsatte. 

Hvad vi heller ikke kunde undgaa at lægge Mærke 
til, var hans rørende Glæde over Guldhornet, som han 
havde faaet af den danske Ungdom paa sin 70. Aarsdag 
et Aar i Forvejen. Da han viste os det, tog han det — 
i Lommetérklædet — frem med en saadan Forsigtighed 
og talte om det med em saadan Glæde, at vi ret kunde 
forstaa, hvor godt Jubeldagen 1859 havde gjort ham. 

H. Rosendal. 


Hethiterne. 


VE kender alle fra bibelhistorien »/Zeths børn«. Det 
var dem, som Abraham boede hos i Mamre lund, og af 
dem købte han hulen på Makpelas mark til begravelses- 
plads for Sara; af den måde, hvorpå de opførte sig mod 
ham, fremgår, at han har stået i et meget godt forhold til 
dem. Navnet hethiter nævnes af og til i jødernes historie, 
helt ned i kongernes tid; men det bruges i biblen på to for- 
skellige måder, dels om en lille stamme i Kanaans land og 

dels om større folkeslag, der nævnes som israeliternes na 
boer. Det er gået med dette navn som med så mange andre 
af bibelens navne på lande og folkeslag, videnskaben har 
ikke vidst, hvad den skulde gøre med dem, og den har der- 
for rask væk betegnet dem som upålidelige, som fostre af 
forfatterens fantasi eller som levninger af myther og sagn. 
Medens man ellers ikke har haft synderlig betænkelighed 
ved at fæste tiltro til pålidelige hedenske forfatteres be- 
retninger, så har bøgerne i den gamle pagt langt fra haft 
samme skæbne; dem har man vendt og drejet, beklippet 
og beskåret, indtil man har fået et resultat ud, der er 
ganske modsat det bibelske, og ved siden heraf har 
man med begærlighed grebet efter, hvad videnskaben på 
andre områder har bragt for dagen for at afkræfte de 
bibelske fortællinger pålidelighed. Det er imidlertid glæde- 
ligt, at det vil vare nogen tid endnu, før videnskaben 
kommer til at sige sit sidste ord, og inden den tid kan 
der være fremkommet meget, som kan stadfæste de 
bibelske historiers rigtighed. 

Ved videnskabsmændenes ihærdige arbejde har man 
i dette århundrede fået pålidelige beretninger om Asiens 
og Afrikas store riger. « Ved tydningen af de ægyptiske 
hieroglyfer og de assyriske kileskrifter er ligesom døren 
lukket op for en sand betragtning af menneskeslægtens 
ældste historie, og man har fået en ganske anderledes 
opfattelse af .disse landes religion, kultur og historie end 
den gængse; nu lader det imidlertid til, at man finder en 
tredje asiatisk stormagt, der ikke i nogen henseende stod 
tilbage for de nævnte; men såvel materielt som åndeligt 
kunde holde dem stangen. 

Denne stormagt er hethiternes store rige i Asien; op- 
dagelsen af samme hører til den allernyeste tids videnskabs 
mest glimrende triumfer, og den væsentligste del af æren 
herfor tilkommer den engelske professor Sayce. Man 
havde længe vidst, at Grækenlands første kunst og kultur 

var stærkt påvirket fra Asien; ved en række opdagelser 
af mindesmærker, monumenter og ejendommelige bygninger 
med samme ejendommelige Præg fandt man tilnærmelsesvis 
en bestemmelse af rigets grænser, der fra Lydien gik mod 
vest over Kappodokien og mod øst til Lykaonien, imidlertid 
er det sikkert nok, at rigets grænser til sine tider gik 
mod øst til Evfrat, og som vi senere skulle se helt ned i 
Ægypten. 

Således, som hethiterne afbildes på deres egne som 
på Ægypternes mindesmærker, har de ikke nogen lighed 
hverken med semiter eller kamiter, de har, som en fransk 
lærd har sagt, alle den kavkasiske races træk. De er 
komne nordfra og har langsomt udbredt sig mod syd og 
øst; man ser endnu bjærgboerne i Lille Asien og Græken- 
land bruge den samme slags støvler, som findes afbildet 
på de hethitiske monumenter. Endskønt der endnu ikke 
foreligger noget afgørende bevis, så er der al god grund 
til at tro, at vi i hethiterne har nogle af vore ældste 
stammefrænder for os, alene dette kunde være tilstrækkeligt 
til at vække vor interesse for dem; men denne forhøjes 
endmere ved det forhold, hvori dette folk har stået til 
Israels børn, det var nemlig det, der venligt ydede Jakob 
og hans slægt et opholdssted i Ægypten og derved blev 
redskaber i Guds hånd til at forberede den tid, da »Jafet 
skulde bo i Sems pavluner.« 

Uden videre at komme ind på forholdet mellem den 
hethitiske kultur og den- evropæiske, vilde jeg her gærne 
pege lidt på dette folks forhold til israeliterne, da der der- 
ved kastes lys over den bibelske beretning; ligesom også 
dens pålidelighed vinder stadfæstelse. 

Det folk, som -Joseph kom til i Ægypten, var nemlig 
- også fremmed i landet. Mange århundreder før Jakobs 
slægt kom der, var de indvandrede fra Asien. Ægyptiske 
historieskrivere f. eks. Manetho fortæller om, at der ved 
år 2325 f. Kr. kom et folk af fremmed herkomst ind i 

landet og før ilde med folket. Herskerne blev fangne. 
stæderne brændte og gudernes helligdomme vanærede, en 
stor del af mændene blev dræbte, medens kvinder og 
børn slæbtes i fangenskab. Dette folk satte sig fast i 
Nedreægypten og holdt stand der til ind i det 17de årh. 
De tilegnede sig for en del Ægyptens kultur; men vedblev 
selvfølgelig at være ægypternes fjender.  Disses magt- 
område var Mellem- og Øvreægypten; men gennem lange 
tider måtte de svare skat til de fremmede. De fremmede 
kaldtes hyksos, hvilket navn betyder hyrdekonger. Det 
har voldt videnskabsmændene adskillige vanskeligheder at 
få bestemt, hvor dette folk hørte hen. I lange tider holdt 
man på, at det var semiter, men den nyeste tids mest 
udmærkede videnskabsmænd. som Lepsius og Maspero for- 
kastede dette aldeles bestemt i henhold til deres ejen- 
”dommelige typus på mindesmærkerne; men denne er også 
så forskellig fra den ægyptiske, at man ikke ret vel vil 
kunne regne dem til kamiterne. Der bliver så ikke andet 
tilbage end med prof. Sayce at antage, at hethiterne var 
indoevropæiske folk. 

Det er rimeligt, at da hyksos eller hethiterne drog 
ned til Ægypten, er en del af dem blevne tilbage i Kana- 
ans land, hvor de byggede byen Hebron, der jo. nævnes 
i biblen som en hethiterby. Der er i 4. moseb. 13, 22 
en forunderlig gådefuld angivelse af, at Hebron blev bygget 
syv år før Zoan eller Tanais i Ægypten. Man kunde fristes 
til at spørge: Hvilken forbindelse er der mellem disse 
byer, og hvorfor nævner biblen hyksosfolkets hovedstad i 
Ægypten (ti det var Tanais) sammen med Hebron. Svaret 
herpå ligger nær, eftersom det var det samme folk, der 
grundlagde begge byer, og om disse to byer er det, at 
patriarkernes historie samler sig, idet Gosen land lå i nær- 
heden af Tanais. Videre kan man som støtte for, at hyk- 
sos og hethiterne var et og samme folk anføre, at Manetho 
fortæller, at Jerusalem blev anlagt af hyksos efter deres 

fordrivelse fra Ægypten; men Ezekiel siger (XVI. 3), at 
Jerusalem havde en hethitisk moder. 

Ret mærkeligt er det også, at hyksos' og hethiternes 
øverste gud er en og den samme. Han hed Seé eller 
Sutesh og afbildes som et fabeldyr, der nærmest ligner et 
æsel, Som gud for de fremmede og udlændinger var han 
ægypterne forhadt, han var deres onde gud, og det er ret 
mærkeligt, at man også har beskyldt jøderne for at dyrke 
ham. Ganske uden spor er han heller ikke i deres historie, 
i det guldkalven, der støbtes af Aron ved Sinaj, i steden 
for, som man ellers har troet, at være en efterligning af 
den ægyptiske Apis, snarere er en efterligning af Set. 

Hyksosfolket holdt sig som sagt i Ægypten til ind i 
det 17. årh. Det blev fordrevet af kong Ahmes; men at 
det har siddet inde med en betydelig magt fremgår af, at 
kong Ahmes måtte kalde æthioperne til hjælp. Vi står 
imidlertid ligeoverfor en ny vanskelighed, som deres for- 
drivelse fremkalder i Israels børns historie; ti hvorledes 
kan disse være slupne, medens det gik ud over deres hbe- 
skyttere; der gives ikke andet svar, end at de har i fredelig- 
hed vogtet deres kvæg på Gosens græsgange og altså ikke " 
deltaget i krigen. Efter krigen har magthaverne sat pris 
på dygtige arbejdere; vi ser også af biblen, at der skete 
en stor forandring i israeliternes kår. Der kom en ny 
konge, som ikke kendte noget til Joseph, og han plagede 
israeliterne med hårdt trællearbejde. — De følgende ægyp- 
tiske konger vedblev at føre krig med hethiterne; men de 
førte krigen over i fjendens land; og fra nu af fremtræder 
hethiterne på de ægyptiske mindesmærker, under navnet 
Cheta, som ægypternes jævnbyrdige modstander. Thot- 
mes I. drog med sin hær gennem Palæstina og Syrien, 
slog hethiterne og rejste i fjendens land mindesmærker 
for sine bedrifter. Thotmes ILT. fortsatte værket, han 
erobrede hele Palæstina, filisternes land, de føniciske sø- 
stæder, en af hans feltherrer trængte frem til Damaskus, 


101 


en anden gik mod Karkemish, en tredje gjorde Mesopo- 
tamien skatskyldig og en fjerde vandt glimrende sejre i 
Syrien. Ingen sinde har nogen ægyptisk konge haft større 
magtområde end han. 

Også under de følgende konger vedblev Palæstina at 
være tumlepladsen for idelige sammenstød mellem ægyp- 
terne og hethiterne; midt under alt dette begyndte israel- 
iternes byrdefulde liv i Ægypten. Den konge, som tryk- 
kede dem hårdest, Ramses II, var tillige hethiternes værste 
fjende. Han tilkæmpede sig vel adskillige sejre over dem, 
bl. a. vandt han et slag på Taborbjerget i Galilæa; men 
han satte ved disse tog så mange folk til, at han senere 
måtte foretage formelige razziaer ind i Afrika efter arbej- 
dere; måske får man også herved en forklaring af, hvor- 
for han trykkede israeliterne så hårdt, og han måtte slutte 
fred med hethiterne, ved hvilken de asiatiske besiddelser 
tabtes. Det hedder i fredsbestemmelserne, at freden skulde 
vare til evige tider, og i det følgende århundrede var også 
stormen stillet; men under Ramses III. fik hethiterne et 
mægtigt forbund bragt i stand mod Ægypten. Man havde 
i lang tid været bange for dem i Ægypten; allerede Ram- 
ses II. lod anlægge en række fæstningsværker mod dem 
ved sit riges østgrænse, og det havde han, som Max Duncker 
træffende bemærker, ikke gjort imod ørkenens vandrende 
hyrder. Vi får her også en forklaring af, hvorfor israelit- 
erne på deres rejse fra Ægypten drog mod det røde hav; 
ti det var naturligvis for at undgå fæstningernes soldater. 
Imidlertid vandt Ramses III. en så afgørende sejr over 
hethiterne, at deres store rige splittedes (ca. 1300 f. Kr.) 
i omtrent 30 småstater, selv i Kanaan måtte de vige, idet 
amoriterne og andre trængte ind og tog dette land i besid- 
delse, medens dog enkelte af de overvundne vedblev at bo 
mellem sejrherrerne. 

Biblen ved ikke noget at fortælle om hethiternes og ægyp- 
ernes "kampe; men det kan man heller ikke med billighed 

forlange; ti det ligger aldeles uden for fortællingens ramme; 
men aldrig så snart som vi kommer så langt ned i tiden, 
at hethiterne kommer i noget forhold til israeliterne, så 
ved den så god besked, så alle de nyere forskninger stad- 
fæster den. 

Underligt er det imidlertid, hvorledes verdensrigerne 
må bane vejen for Guds rige. Havde hethiterne fået, lov 
til at beholde deres store rige, hvor vanskeligt vilde det 
da ikke være blevet for israeliterne at komme til at tage 
deres arv i besiddelse.) Nu får de lov til at sidde i Ægyp- 
ten, medens deres undertrykkere må ofre deres store hære 
for at ødelægge hethiterne og altså rydde den væsentligste 
hindring af vejen; ti de folk, der efter dem tog Kanaan i 
besiddelse, var så at sige fremmede i landet og af for- 
skellig rod, hvilket jo også biblen antyder ved altid at 
nævne Kanaan som det land, amoriterne, hethiterne, fere- 
siterne og kananiterne sad inde med; mod dem vilde det 
altid være lettere for israeliterne at føre krig; men selv 
”" den levning, der blev tilbage, skaffede israeliterne ulykker 
nok; ti Anaks børn, som spejderne blev så bange for, 
var hethiter, efter deres stamfader Arba havde Hebron sit 
ældste navn: Kiriath-Arba. 

Efter at israeliterne var komne i besiddelse af Kanaan, 
nævnes hethiterne hyppigt. I Dommernes bog 1, 26 for- 
tælles om, hvorledes Josephs hus bespejdede Betel, og da 
var der en mand, der viste dem adgang til staden, hvor- 
for han og al hans slægt blev skånet, og han drog til 
hethiternes land, og byggede der en by, som han gav 
samme navn, som Betel før havde haft.: — Den mand 
(Urias), som David lod dræbe for at få hans hustru, var 
en hethit, og den gang David af utidig hovmod lod folket 
tælle, fortælles der, at de, der skulde tælle, kom til Gilead 
og hethiternes land ved Kadesh. Da David havde besejret 


1) Vanskeligheden var selvfølgelig ligeså stor, da ægypterne 
ejede Kanaan. z 

Hadad'ezer af Tsoba, kom kongens søn fra Hamath, Hado- 
ram, til ham med hyldningsgaver bestående af sølv, guld 
og andet metal, ganske på samme måde, som man ser 
lignende afbildet på de ægyptiske mindesmærker. At der 
i Hamath boede hethiter fremgår af, at man der har fundet 
en række hethitiske indskrifter. På det mindesmærke, som 
ægypterkongen Sisak lod forfærdige for at forevige sit 
tog mod Salomons søn Rehabeam, ser man mellem de 
bortførte kananæiske fanger også en hethit. Vi læser om 
Salomon, at han købte heste i Ægypten for bagefter at 
sælge dem til hethiterne, og i 2. kong. 7, 6, hvor der for- 
tælles om Samarias redning fra Syrerne, hedder det, at 
disse sagde til hverandre: »Se Israels konge har lejet 
hethiternes konger og Ægyptens konger mod os til at 
komme over 0os«. — Derfor gjorde de sig rede og flygtede 
i dæmringen. 

Den næste stormagt, som hethiterne tørnene sammen 
med, var Assyrien; om disse sammenstød giver kileskrift- 
erne højst mærkelige oplysninger, særlig mærkeligt er det, 
at assyrerne har et stærkt indtryk af hethiternes magt, 
selv efter at den er bleven knækket af ægypterne. Kile- 
skrifterne ved ikke noget om israeliternes indvandring og 
nævner derfor selv så langt ned i tiden som under Tiglath 
Pileser II. (745—722) og Sargon (722—705) hethiternes 
gamle rigsgrænser, hvilke efter disse gik så langt imod 
syd, at endog filisterbyen Asdod kaldes en hethiterby. 
Kanaan, Filistæa, Edom, Moab og Ammon skæres af dem 
over en kam og kaldes hethitiske lande. Når en sådan 
fejltagelse begås, så kan man være så temmelig sikker 
på, at der må ligge nogen sandhed bag ved, og sandheden 
bliver her, at indskrifterne taler om et rige som bestående, 
der i mange århundreder har været splittet. ÅAssyrer- 
kongerne hår, som kileskrifterne viser, haft stor respekt 
selv for de splittede hethiter, og de regner en sejr over 
dem for den største ære. 'Salmanasar II. siger på en obe- 


104 


lisk ved Nimrud: »I mit ellevte regeringsår gik jeg for 
niende gang over Evfrat. Stæder uden tal erobrede jeg, 
jeg drog mod stæderne i landet Chatti (det assyriske navn 


for hethiterne) og jeg erobrede 89 . . De 12 konger fra 
Chattilandet stolede gjensidig på deres magt; men jeg 
overvandt dem og slog dem på flugt.« — Den samme 


konge, som ødelagde Israels rige, nemlig Sargon, udslet- 
tede også det sidste spor af hethiternes magt i året 720, 
altså to år efter Samarias fald. Han drog endog over til 
Kypern, hvor hethiterne fra gammel tid havde haft fast 
stade, og vandt sejr over dem. I året 1846 fandt en 
videnskabsmand i det gamle Kition en indskrift fra Sar- 
gons tid, som beretter om, hvorledes øens syv konger 
havde sendt tribut til Babylon. 

Det er ret interessant at lægge mærke til den lighed, 
som den nyeste historieforskning har vist, der er mellem 
Italien og Vestasien med hensyn til kulturens strømninger. 
I Italien fandt man etrurerne, der i mangt og meget blev 
romernes læremestre og som, hvad de senere fund har 
godtgjort, var i besiddelse af en meget høj kultur. Lige 
ind til den allernyeste tid var man kun gjennem dunkle 
saga underrettet om rigerne i Vestasien om Frygien og 
Lydien. Opdagelsen af hethiterriget og dets ældste kultur 
fører tanken ud over større vidder. Medens man ellers 
har været vant til at betragte fønicierne som Grækenlands 
og dermed Evropas læremestre, så får vi nu at vide, hvor 
de igen havde deres visdom fra. Det er ret mærkeligt, 
at et af de folk, der tog arv efter hethiterne, nemlig Fry- 
gerne, indvandrede fra Evropa til Asien over Hellespont, 
og det andet folk, lyderne, havde i al fald fyrster af 
hethitisk herkomst; det er ligeså mærkeligt, at man mellem 
så fjerntstående folk som etrurerne og hethiterne finder 
ting så ganske ens, så tanken ganske naturlig ledes hen 
på en nøjere forbindelse mellem dem. Man får ved de 
ny opdagelser godtgjort, at samkvemmet mellem oldtidens 

folk og deres gensidige påvirkning har været langt større, 
end man hidtil har været vant til at tænke sig; men op- 
dagelsen indeholder også en alvorlig advarsel til dem, 
der altid slår om sig med, at dette eller hint har viden- 
skaben womstødeligt godtgjort. For at tage et bestemt 
eksempel, så er der jo ingen »videnskabelig« påstand, der 
har højere kurs i vor tid end den, at menneskeslægten 
gennem en langsom udvikling har nået det formentligt høje 
kulturstade, hvorpå den nu står. Denne udvikling skal 
jo have begyndt med 0 eller måske derunder, man kalder 
den med det pæne navn evolution; jeg har selv følt mig 
tiltalt af den, og det falder mig selvfølgeligt ikke ind at 
nægte, at historien viser udvikling; dog tror jeg, at alvor- 
lige mennesker vil give mig ret i, at den er tvetydig, at 
selv om en vis tidsalder set i forhold til den foregående 
betegner et fremskridt i nogle henseender, så kan dermed 
meget godt forenes tilbageskridt i andre. Opdagelsen af 
sådanne gamle riger med høj kultur viser i alt fald, at 
man skal være forsigtig i sin tale om kulturens begynd- 
else; det kunde vel være, at den bibelske betragtnings- 
måde, der lader kulturlivet blomstre hurtigt frem på guds- 
livets ruiner, som en slags erstatning for det tabte paradis, 
har mere historisk værdi end de mest sindrigt udtænkte 
evolutionstheorier. 

Til at vise den hethitiske kulturs forhold til den ægyp- 
tiske og assyriske som til den senere evropæiske, er her 
ikke plads. Dog kan en kort omtale af, hvad man har 
fundet, have nogen interesse. 

Det er ret mærkeligt, at hethiterne havde den samme 
forkærlighed for kolossale bygninger som ægypterne, man 
har i omegnen af byen A/eppo fundet en mængde ruiner 
af hethitiske pyramider. I en anden by, Karkemish ved 
” Evfrat, har man fundet brudstykker af en mængde billed- 
værker, særlig har et billede af en konge vakt en del op- 
sigt, ikke mindst ved, at hans dragt er aldeles ens med 

etrurernes. Skriften, som hethiterne brugte, var billedtegn 
ligesom ægypternes; på denne kongeskikkelse mener prof. 
Sayce at have udfundet det tegn, som de brugte for deres 
gud. Et lille stykke vej ovenfor Karkemish ligger byen 
Biredjik; her finder man gjort et sandt jætteagtigt arbejde, 
klipperne er nemlig udhulede ved kunst, og øverst oppe 
på en af tinderne ligger ruinerne af en hethitisk konge- 
borg. Bjærgets sider er udhuggede til terrasser og kunstige 
gange, der fortsættes helt ind i klipperne. På en sten, 
som nu findes i »Brittish museum«, ser man en konge i 
en tilbedende stilling, og guden, som han beder til, er af- 
bildet som en solskive med vinger. Det er bekendt, 
at den ægyptiske gud Horus afbildes ganske på samme 
måde, måske er der en endnu uopdaget sammenhæng 
mellem de to folk i denne henseende. 

Rundt omkring i Vestasien finder man foruden de 
nævnte, udhuggede billeder på klipperne, sten med orna- 
menter og relieffer; et sted fandt man fremstilling af en 
stor løvejagt, et andet sted en stor løveskikkelse, Konger, 
for hvem fanger fremføres. I nærheden af Samosata fandt 
man en lang spadseregang for kongen hugget ind i klip- 
perne og for enden af gangen fandt man hans billede. I 
Øjuk har man fundet et helt palads. Foran døren ser 
man udhuggede figurer ganske som de ægyptiske sfinkser, 
de har vinger, løvemanker, menneskehoveder og en 12 
fod høj krop, på muren findes en gudstjeneste fremstillet. 
Foran guden står et alter, hvorpå en præst bringer en 
gedebuk og tre okser som offer, ved siden af står en mand 
med et strængeinstrument, en fløjtespiller og en slange- 
besværger; bag ved dem står to mænd med en plan over 
paladset. Ret mærkeligt er det, at man på dørpostens 
indvendige side finder udhugget en ørn med to hoveder, det 
var tordengudens fugl, og dens udbredte vinger var tegnet 
på det vingede lyn eller tordenkilen; man finder for resten 

det samme billede såvel i Babylon som på græske mønter 
fra -Elis og Sicilien. 

I en anden by, Boghaz-køj, har man fundet en stor 
kongeborg med ikke mindre end 30 sale. De vældige 
blokke, den er bygget af, er alle af marmor, kongens 
trone hviler på løveskikkelser; fra borgen løber under- 
jordiske gange ud til flere sider, og klipperne rundt om- 
kring er udglattede og siden forsynede med en mængde 
indskrifter, hvilke man desværre endnu ikke er i stand 
til at læse. Ikke langt fra disse klipper ligger Jazili-Kaja 
(de beskrevne klipper); man kommer gennem en spalte 
ind i en dal med klipper på alle sider, disse klipper er 
afglattede og derefter er der indhugget ikke mindre end 
65 figurer. Den største af disse er 5 fod høj, de øvrige 
mellem 34 og 23. Det hele viser et religiøst optog, så- 
ledes at de to afdelinger går imod hinanden. Toget til 
højre består af kvinder, anførte af en gudinde, der står 
på en løvinde og har en gazelle ved siden; efter hende 
kommer en gud, stående på en leopard. Imellem det 
brogede tog ser man også præster, der er kendelige på, 
at de har krumstave i hænderne, ganske som etrurernes 
avgurer (spåmænd) også havde. Over det hele svæver den 
vingede solskive og oven over- samme en stor gudinde- 
skikkelse med vinger i steden for arme og omgiven af flere 
genier. Nærmest ved indgangen står to menneskelige figurer 
med hunde- og løvehoveder; det er en slags genier, som 
skal holde dæmonerne borte. 2 

Mellem gudeskikkelserne finder vi nogle, som er be- 
slægtede med de ægyptiske, andre, der ligner føniciske og 
atter andre, som man hidtil har holdt for at være græske, 
ja, endog babyloniske guder finder man billeder af. En 
af de mærkeligste af disse er landsguden over Kilikien, 
der står ved JZbris. Han har et stort skæg, og en spids 
hat på hovedet, der er omvundet med tornede grene. Han 
bærer en lang kappe og har på fødderne høje snabelsko, 

der ganske ligner dem, som folkene på dette sted bærer 
den dag i dag, i den venstre hånd holder han hvedeaks 
og i den højre en ranke med druer; han ligner ganské 
grækernes Bakkus; foran ham står en præst i bedende 
stilling og rundt omkring dem en mængde indskrifter. 

I nærheden af Magnesia ved Sipylos findes Lilleasiens 
ældste kunstværk, nemlig en tyve fod høj billedstøtte af 
Kybele i siddende stilling. Det har dog lidt så meget af 
tidens tand, at det har ingen værdi som kunstværk. I 
sin oprindelige skikkelse lignede det grækernes Athene. 
I denne egn finder man skuepladsen for nogle af de ældste 
græske sagn, herfra er navnene Tantalos og Pelops gåede 
over til grækerne. 

Sipylosstaden, i hvis nærhed billedet står, havde i 
følge sagnet pådraget sig guds vrede, og dommen over 
den blev, at sumpsøen Saloi gik over sine bredder og over- 
svømmede den. Denne søs stillestående vandspejl ligger 
to mil fra Magnesia og over 100 fod derover ser man den 
dag i dag Kybeles billede. Oven over dette skal Pelops 
trone have stået. i 

Man har fundet flere gudebilleder, som ganske bestemt 
har været forbilleder for grækernes, og på et andet meget 
betydningsfuldt område, nemlig sprogets, kan man efter- 
vise påvirkningen. Grækerne såvel som lykier og karer 
antog, som vi ved, det føniciske alfabet; men nu ved man 
tillige, at før de antog dette, betjente de sig af et alfabet, 
det såkaldte asianiske, og det var afledet af de hethitiske 
hieroglyfer. Selv efter at de havde antaget føniciernes 
bogstaver, beholdt de dog flere af de sidstes til suplering, 
ligesom de også efter dem beholdt -den skik at ordne 
skriften linjevis. 

To mærkelige ting vil jeg til slutning omtale. Man 
har fundet en sølvplade, som rimeligligvis har siddet på 
grebet af en stav eller en dolk. Pa denne findes en konges 
billede, omgiven af en indskrift i assyriske kiler og hethit- 

iske hieroglyfer; ved at sammenligne disse har man fundet 
kongens navn, 7Tarkudimme, og dette er igen afledet af 
gudenavnet Tarku. — Der er et meget udbredt, mystisk 
tegn, der kaldes Svastika, det er også oprindelig hethitisk. 
Det består af et kors, hvis fire ender er bøjede til siderne; 
man formoder, at det er billedet af det ældste fyrtøj, 
nemlig to stykker træ, i hvis krydsningspuukt et tredje 
bliver stukket og drejet så længe til det tændte. Efter 
det mythologiske billedsprog bliver frembringelsen af ild 
altid sat i forbindelse med frugtbarhed og lykke. Tegnet 
findes utallige gange på mindesmærker og husgeråd såvel 
i Grækenland som i Asien, ja selv til Indien har det 
fundet vej. 

Det vilde være ret interessant, om det skulde lykkes 
videnskaben at påvise, i hvor stor udstrækning hethiterne 
har påvirket den evropæiske civilisation. Hidtil har vi 
den semitiske race repræsenteret i videnskab, kunst og 
religion ved assyrer, babyloner og jøder, medens den 
kamitiske race ved ægypterne også når højt i de nævnte 
retninger. Da hethiterne ikke er af deres slægt, men må 
regnes til den kavkasiske race, så kunde det vel have 
betydning for os, bl. a. for familieskabets skyld at få at 
se, i hvor stor udstrækning deres indflydelse har gjort sig 
gældende; men allerede for det, der er ydet, har man 
grund til at være taknemlig. 

For femti år siden. 


Den 28. maj, da det er 100 år siden Ingemanns 
fødsel, er det 50 år siden Grundtvigs udnævnelse til præst 
ved Vartov kirke. At denne begivenhed har lettet en tung 


sten fra hans hjærte, vil enhver kunne føle, som vil nynne 


den sang efter, der fødtes i ham den sidste aften i det 
foregående år: 
Hvad kvidre I om, I fugle små 
så sent i kongens have? — 

og som vil betænke, at det håb, der ved fuglenes kvidren 
hin aften blev oplivet hos ham, opfyldtes, da kong Frederik 
den sjætte gav ham den embedsstilling, hvori han fik lov 
til at arbejde lige til sin død. Også for den danske kirkes 
udvikling i det -hele fik det stor betydning, at der nu kunde 
samles en fri menighed om sakramenterne og ordets for- 
kyndelse med Grundtvig som præst. Men da det først 
var den 9. juni, at han blev indsat i sit embede, så vil 
den navnkundige Vartov-menigheds jubilæum mest natur- 
ligt høre til denne dag, som iår falder sammen med pinse- 
dagen, og det vil da næppe fejle, at mange af dem, der 
i de mange år for længere eller kortere tid har fundet sig 
hjemme i denne menighed, vil samles i tak til himlens 
Gud for, hvad den har været for dem. 

Der er imidlertid et andet halvhundrede års jubilæum 
i Grundtvigs vennekreds, som fortjæner at ihukommes, og 
som bestemt knytter sig til maj måned. Den 19. maj 1839 
indeholdt Lindbergs nordiske kirketidende den kirkelig- 
literære efterretning, at der på »den wahlske boghandlings« 
forlag var udkommen »et højst mærkeligt skrift«: »Om 
Stænderforhandlingerne i Roskilde angående Sogne- 
båndets Løsning. Af W. Birchedal, Præst.« Og det 
var det samme skrift, som Grundtvig 12, juni 1829 i sit 
»Åbent vennebrev til en engelsk præst« efter at have be- 

rørt dr. Kalkars forsvar for sogne-tvangen, dvælede ved i 
følgende linjer: »Dog vilde skæbnen, at sognefriheden 
skulde på samme tid få en ny pen til sin ære, der hører 
til de dygtigste, man dypper norden for Elben. Det er 
en ung præst i Jylland, ved navn Birchedal, mig hidtil 
aldeles ubekendt, som har gennemgået forhandlingerne i 
Roeskilde: om sognebåndets løsning med en djærvhed og 
tålmodighed, en kraft og klarhed, der ikke blot spår sogne- 
friheden en-glimrende sejer, men vor literatur en udmærket 
prydelse.« 

Den »unge præst i Jylland« har siden haft en lang 
livsgerning på Fyen og virker endnu .…i nærheden af 
Kjøbenhavn. Han har fordansket skrivemåden i sit navn, 
og han har i årenes løb tilegnet sig grundtvigske tanker, 
som den gang forekom ham fremmede. Men det er ellers 
godt nok kendeligt, at gamle Vilhelm Birkedal endnu er 
den samme, som i 1839 ridderligt stillede sig ved siden 
af den kirkelige oplysnings og den kirkelige friheds enlige 
forkæmpere. 


»Når kongen for få år siden: — således begynder 
hint skrift — »kaldte mænd fra sit folks midte til det 


gamle Roeskilde, der er det danske hjærte kært som manden 
hans barndomshjem, og når folket ret i sin dybeste sjæl 
glædede sig derover, da var vist nok begge dele tilfældet, 
fordi kongen vilde høre fo/lkets røst, og fordi folket vilde 
høre sin begæring, sin længsel, sit tryk, sine bånner, med 
klar bevidsthed udtalte og bragte frem for tronen, om de 
fandtes egnede dertil.« Til denne forventning har virkelig- 
heden ikke fuldt ud kunnet svare. »Vi må på den ene 
side :tilstå, at stænderne have haft et åbent je for at op- 
dage meget, der hindrede folkets fremskridende timelige 
udvikling, for at opdage mange savn i udvortes borgerlig 
henseende, og at de have haft frimodighed til at udtale 
dette for tronen; men på den anden side må man også 
påstå, at de have vist, at de for lidet have levet i og med | 

folket, for lidet have gjort sig umage for at sætte sig 
ind i folkets åndelige tilstand, til at de kunde i sandhed 
finde hindringerne for de danskes frie åndelige udvikling, 
og udtale de tryk, hvorunder folket i denne henseende 
sukker, samt udfinde, hvad der i denne retning kunde 
geråde folkelivet til velsignelse.« Derom vidnede forhand- 
lingerne om »jødernes valgbarhed« og om »varetægts- 
arester«; men derom vidnede dog især den om »sogne- 
båndets løsning«. »Ti på opfordring til at afgive vidnes- 
byrd, om trangen til mere frihed i denne henseende føles 
i flere menigheder, tie alle; end ikke én træder op for 
at bevidne, at en sådan trang føles!« Og dog »have i 
den vestlige del af Sjælland, en stor part af Fyen, Lange- 
land, samt i Jydland så vel i syd som i nord — især 
Morsø — sådanne bevægelser fundet sted, der kun kunne 
forklares af følelsen af en mangel i sogneforbindelsen ... 
I forsamlingen sidder Sjællands overhyrde; han er tilsyns- 
mand over det ham betroede stift, ingen åndelig bevæg- 
else må være ham fremmed, han skal vogte Herrens arv 
som trofast hyrde, lytte til sine menigheders forskellige 
røster, at han kan opmuntre de svage, efter evne kæmpe 
mod al åndelig død, hvad enten den ytrer sig i sørgelig 
ligegyldighed, eller fanatisk nidkærhed; han må, han skal 
også kende denne åndelige rørelse i sin hjord, ligesom vel 
heller ingen tvivler om, at han kender den; men hvorfor 
tier han? Der er her slet ikke tale, om hint ønske er et 
sundt, retmæssigt ønske, kun om det findes. Man skal 
give sandheden æren, og her byder sandheden uden hen- 
syn til egen mening, når der spårges: gives der i Danmark 
en længsel efter sognebåndets løsning? da at svare: Jå, 
den findes hos mangel. 

Birkekal savnede et vidnesbyrd fra biskop Mynster 
om, at der i hans stift var trang til sognebåndets løsning. 
Men han savnede mere hos den mand, om hvem han ikke 
kunde »tilbagehølde den glade bekendelse, at få sådan 

som" han i alle mine studenterdage og kandidatår har talt 
levende kristendom til mig, at- jeg ret glædeligt og frejdigt 
føler, at jeg er trosenig med ham, således som hans tro 
ligger for mig i al hans skrift og tale«, Hvor naturligt 
havde det ikke været, at Mynster, uagtet hans samvittighed 
bød ham at modsige dem, der androg om sognebåndets 
løsning, åbenlyst og kærligt havde udtalt den bekendelse, 
at han ellers i alt væsentligt var trosenig med dem? 
»Hvor skønt havde det ikke tonet i det gamle Roeskilde, 
hvortil så mange minder om folke-enhed og folke-kraft 
knytte sig, om Sjællands biskop der havde aflagt et håj- 
tideligt vidnesbyrd om, at også han som hint såkaldte 
parti .bekendte sig til den gamle lutherske evangeliske 
kristendom; hvor yndigt havde det ikke været, om han 
havde ladet hine mænd der vederfares den ret, at de efter 
bedste overbevisning havde kæmpet for kristendom, og at 
han, uagtet han måske ej i måden, hvorpå de kæmpede, 
kunde være enig med dem, dog som den, der kunde prøve 
ånderne, havde gennemskuet deres ærlige sind og færd! 
Eller deler då biskop Mynster ikke væsentlig Grundtvigs, 
ja Lindbergs tro?« 

Men har Birkedal savnet Mynsters forsvar for dem, han 
måtte antages for trosenig med, så er han bleven dybt be- 
drøvet over Mynsters angreb på dem. Slutningen af, hvad 
Birkedal skriver om Mynsters tale, er i det væsentlige denne: 

»For jeg forlader biskop Mynster, vil jeg endnu af 
mit fulde hjærte tiltale ham. Han står i dette 6jeblik for 
mig, som han stod for mig i mine glødende ungdomsår, 
da jeg ikke kendte noget skånnere og herligere end den 
tanke at kunne komme til at //gne ham som præst; han 
” står for mig med den Guds tjæners kraft, der den gang 
så ofte opflammede mig i slotskirken, med den salvelse, 
der lod mig kende den sande evangeliets forkynder, med 
den kærlighed, der også bragte min kærlighed til at brænde, 
og nødigt vilde jeg løsrive mig fra dette billede. Måske 

kan jeg mere upartisk end mange andre betragte denne 
sag; ti aldrig har jeg stået i noget forhold til Grundtvig, 
og kun tilfældigvis og i forbigående er jeg kommen i nogen 
berøring med hans disciple. Var der nogen grund til, at 
jeg skulde betragte sagen med ensidighed, da måtte min 
anskuelse helde til biskop Mynster; ti ham kendte og 
elskede jeg, hans betragtninger ligge på mit arbejdsbord, 
og mangen skån salig time har deres læsning forskaffet 
mig og mine; hans portræt hænger over min sofa, og til 
ham vendte min tanke ofte tilbage, når jeg arbejdede på 
en prædiken. Men jeg kan dog ej andet end give sand- 
heden æren, og i hvor mange der end ville smile ad disse 
blade og spårge: hvorfor kom du med dette, vi behøvede 
det slet ikke? så vil jeg dog trøstig svare: fordi jeg følte 
mig kaldet dertil; skånt ung i kirkens tjæneste, vil dog 
også jeg lade min stemme høre i disse kirkens betrængte 
tider, og jeg vil håbe, at kirkens Herre vil ikke ganske 
forsmå denne gave på hans alter; og det er min visse 
overbevisning, at, hvis disse ord ere talte af et kristeligt 
hjærte, da ville også de være. et led i den kæde, der 
binder menigheden til dens Herre. Deres håjærværdighed ! 
.…… Når man af Herren er stillet på en håj plads i hans 
kirke, når alle stridens mænd vente med spændte hjærter 
på et ord fra den, der kan stifte så uendelig meget godt, 
kan stille mange bevægede hjærters brusen, kan tale et 
beroligende, opmuntrende, trøstende ord til så utallige — 
skal da en sådan mand ikke tale, når han har vist, at 
han kan tale? Således gjorde Paulus, så gjorde Johannes, 
så gjorde de hellige kirkefædre og biskopper, — en Ter- 
tullian, en Cyprian, en Athanasius, en Augustinus: de agtede 
det ej for ringe at blande dem i stridens hede, og Herren 
gav velsignelse; ti kætterhærene brøde sig på disse kirkens 
hårde klipper, der stillede sig i gabet. Og, skal jeg minde 
om en biskop, der også hos os viste sig som en Herrens 
kæmper, da vender blikket sig imod den forevigede Balle, 

der i en bevæget tid, da verdens ånd truede med at sønder- 
bryde kirkens bolværk, i sit hjærtes kraftige enfoldighed 
stred den gode strid, og optog handsken til at kæmpe ikke 
én, men hundrede gange, og aldrig trættedes. Delte de 
Grundtvigs tro, hvorfor vilde de ikke kæmpe for den med 
ham? Delte De den ikke, da var det dog så naturligt, 
at De kastede ham deres handske, at ikke tusinde Dem 
anbetroede sjæle skulde ledes på vildspor. Men De delte 
hans tro; ti De kan og vil ikke underkende de hoøjrøstede 
vidnesbyrd, De i kirken og i skrifter ellers aflagde om 
den tro, hvorfor Grundtvig kæmpede. ... Nu har Deres 
hojærværdighed givet tusinde grunde til at sige: Se, biskop- 
pen deler dog ikke Grundtvigs tro! og disse have således 
fundet et velkomment påskud til at håne og laste, hvad 
dog såvel De som Grundtvig bekendte; og dette er et 
endnu større fejlgreb, som De efter min mening har be- 
gået. Og nu sluttelig et ønske, som måske den ædleste 
del af nationen nærer, at Danmarks Melanchton og Dan- 
marks Luther måtte lægge hånd i hånd for kirkens gode 
sag, uden spårgsmål om, hvo der er den første eller den 
sidste: i Guds rige er den ydmygste den stårste; det er 
for gamle Danmark, for Danmarks gamle kirke, at dette 
ønske næres.« 

Det var med denne hilsen, at Vilhelm Birkedal åbent 
vedkendte sig, at han havde stillet sig i Grundtvigs fylking, 
i fuld bevidsthed om, hvad der vilde følge med, når han 
aflagde den tilståelse: »Jeg hører til hint i stændersalen 
så hårdt medtagne, så beskyldte, jeg kunde næsten sige 
hudflettede parti, og jeg har ikke været så kold, åt jo 
mangen en smertelig følelse har påtrængt sig mig ved at 
se mine trosbrådre, og dermed også mig, fremstillet i et 
lys, som vare vi sværmere, hovmodige,:- sektstiftere, blinde 
ivrere 0. $. V. 0. S. V., uværdige til landsmænds kærlighed 


og agtelse.« 
st 

Den unge slægt af Grundvigs venner, som ikke selv 
har gjort erfaringer om, hvad det er at blive »hudflettet« 
for tilslutningen til ham, og for hvem Birkedals senere 
ridderfærd står således på afstand, at de næppe har et 
personligt indtryk af den, vil kunne have udbytte af at 
se ham første gang træde frem i kirkekampen. 

For de ældre vil mindet om hint afgårende skridt 
fremkalde trangen til at sende den gamle danske præste- 
mand en hjærtelig tale for hans trofaste færd i 50 år 
under den fane, han den gang vedkendte sig. 


L. Schrøder. 


Michel Eugéne Chevreul.” 


Af Poul la Cour. 


Den 9. April meldte Telegrafen fra Paris: Inat døde 
Kemikeren Chevreul, 103 År gammel. Senere har den 
meldt, at Deputeretkammeret har bevilget 10,000 Francs til 
hans Jordefærd, og endelig, at hans Ligbegængelse er fore- 
gået med stor Festlighed; de højeste Myndigheder og mange 
Notabiliteter deltog. 

Chevreul var altså en Mand, til hvem det franske 
Folk føler sig i Æres- og Taknemlighedsgjæld; men når 
det nu bemærkes, at Chevreul havde den Opfattelse- af 
Politiken, at denne var for sådanne Folk, hvis Tid ikke 
var bedre værd, vil man skjønne, at der ikke foreligger 
partipolitiske Grunde til de nævnte Æresbevisninger; og 
når det tilføjes, at Videnskaben og dens Anvendelse alene 

. var Området for hans lange virksomme Liv, vil man forstå, 
at dette har fået samme Betydning for alle andre Folke- 


1) Udtales Sjøvrøl. 

færd som for Franskmændene. Derfor vil et kort Minde- 
ord om ham vistnok også være på sin Plads i »Danskeren«, 

Med et dansk Ord kan det da siges om ham, at han 
var en af de »såre få«, som kan den Kunst, 


»den uendelige svære, 

den: på Jorden fast at stå, 
den: sin Himmel med at bære 
overalt i Hjærtets Vrå, 

den: sin Skaber glad at ære 

i det store, i det små”, 


hvad der vistnok vil fremgå af følgende Småtræk af ham: 
Født den 31. August 1786 i Angers, tæt ved Maines 
Udløb i Loire, studerede han i Paris i Århundredet første 
bevægede År. I 1809 blev han Assistent hos sin Lærer 
og i 1813 Professor i Fysik. 1820 blev han Examinator 
ved den polytekniske Læreanstalt, 1824 Direktør” for de 
kongelige Gobelinsfarverier og 1830 Professor i Kemi ved 
College de France. Hvad der af hans Liv tilhører Offentlig- 
heden, er en Kjæde af videnskabelige Arbejder og Skrifter, 
dels i »Journal des -Savants« (de lærdes Blad), dels som 
særlige Bøger, hvoraf flere er oversatte på andre Sprog. 
Der er især to Retninger, hvori han har gjort banebryd- 
ende Opdagelser. Et epokegjørende Værk over de dyriske 
Fedtstoffer udgav han 1823 (37 År gl.) og 3 År efter frem- 
kom han med udmærkede Undersøgelser af Farver ”og 
Farvestoffer. I de følgende År arbejdede han videre i 
lignende Retning; og mange Skrifter kan nævnes, især ved- 
rørende Farverne; men, også om Kemiens Historie og om 
de kemiske Theoriers Historie udgav han Værker, da han 
var 80 og 83 År gammel. Det er ud af alt, dette en Selv- 
følge, at Chevreul blev Medlem af en Mængde videnskabe- 
lige Selskaber, såvel i Paris (1826) som i andre lande, 
også i Danmark. É 
Hvad Chevreul iøvrigt var for en Mand, og hvorledes 
hans Livs- og Verdensanskuelser var, derom har han af- 

lagt mærkelig fyndige Vidnesbyrd ved det Besøg, som 
Videnskabsmanden Nadar gjorde hos ham på hans 100-års 
Fødselsdag (jfr. Nutids-Spørgsmål af L. Schrøder, Schøn- 
bergs Forlag, 1887). Af hans Udtalelser ved denne Lejlig- 
hed skal her nogle af de mest betegnende nævnes. 
Videnskabens Indhold, ja endog dens Form og Frem- 
gangsmåde har forandret sig meget fra den Tid, da Che- 
vreul må regnes til en af dem, der var med til at grunde 
den vågnende Kemi. Ikke alene har den organiske Kemi 
(den om dyriske og planteagtige Stoffer) fået en Udfold- 
else i vore Dage, som vel næppe en Gang Chevreul havde 
tænkt sig, da han leverede sine Bidrag i denne Retning 
i Tyverne; men Kemikeren Pasteur har fået slået Bro 
mellem Kemien og Dyre- og Plantelæren, en Bro, hvorom 
det endnu måske næppe ahnes, hvad den vil føre til. 
Hvorledes stod nu Oldingen overfor dette nye? Da Nadar 
bad Chevreul om at skrive i sit Album, fandt denne 
Pasteurs Navn og udbrød: »På denne Side ser jeg Pasteurs 
Navn. Under hans vil jeg sætte mit. Pasteur er et af 
vor Tids største Genier; thi medens vore Lærde hidtil er 
gået ud fra k/endte Fænomener for at nå til de ukjendte, 
er han gået den modsatte Vej. Jeg må tilstå, at den 
videnskabelige Skole, som jeg har tilhørt, måtte have bragt 
mig til at betragte denne Nyhed for Galskab.«  Chevreul 
vedblev altså i sin høje Alder at være så ungdommelig, 
at han på den mest levende Måde var med i, hvad der 
var fremme i Nutiden; og der er derfor ingen, der har 
Ret til at sige om hans Livs- og Verdensanskuelser, at de 
tilhørte en stagneret gammel Lærd, hvis Vidnesbyrd ingen 
Vægt kan have overfor Videnskabens nuværende Stand- 
punkt. Derimod kunde man ønske, at ret mange Nutids- 
. forskere havde noget af den Rummelighed og Fordoms- 
frihed, som udmærkede den gamle Chevreul — ikke at 
tale om den rige hundredårige Erfaring hos Manden med 
det livfuldt iagttagende Øje, som endnu på sine sidste Dage 

fandt en stor Glæde i at betragte Eiffeltårnet og se, hvad 
Menneskesnillet kan stille op. 

Chevreul afgiver et Exempel på, hvorledes en bund- 
real Tankegang lader sig forlige med Troen på andre Virkelig- 
heder end dem, der kan sés og sanses. Et Par Udtalelser 
på hans 100-årsdag vil vise dette. 

Hvor solidt han stiller sig over den Virkelighed, som 
vi ved vore Sanser kan komme til Kundskab om, frem- 
båer af følgende: 

»Det forslåer ikke at sige: det må bevises, det må 
ses! Det er nødvendigt, at jeg bringer Dem til at se! Det 
er nødvendigt, at De ser! Jeg vil bringe Dem til at se; 
thi det er først, når jeg ser, at jeg tror!!!« 

Dette er et fyndigt Udtryk for den alvorlige Videnskabs- 
mands Stilling til sit Arbejde. Ja, det var ønskeligt, om 
det lå mange flere end Videnskabsmænd ligesom i Kjødet 
båret, at man overfor sit menneskelige Arbejde stiller sig 
ædrueligt og energisk med al den Ævne til at iagttage og 
virke, som man ejer. 

Men dette hindrer ikke Chevreul i at mene, både, at 
vi kan tage Fejl i selve de sanselige Ting, og at der er 
Virkeligheder, der slet ikke kan sanses. Hvad han skrev 
i Albummet, er allerede et Vidnesbyrd i denne Retning: 

»Man bør stræbe med Iver efter Ufejlharlighed, uden 
at bilde sig ind at nå den.« 

Men desuden sagde han senere: 

»Med Undtagelse af mine moralske Følelser er jeg 
rede til at slippe enhver videnskabelig Theori, når man 
viser mig, at den er gal. Men man må vise mig det. Jeg 
må se det, osv.« 

Chevreul vil ikke hævde Ufejlbarligheden på et eneste 
Punkt af Videnskaben; men han vil hævde Moralens (0: 
det usynliges) fulde Virkelighed og uafviselige Krav som 
hævet over vore. udvortes Undersøgelser og Tankeslut- 
ninger. 

Chevreul indlader sig på sin Hundredårsdag i udfør- 
lige Samtaler med Fritænkeren Nadar om disse Ting; og 
da Nadar kalder Gud for et Tankespind, så gjør Chevreul 
ham opmærksom på, at han ingen Ret har til at kalde 
det, der ikke kan sanses, for uvirkeligt, og han tilføjer: 

»Dersom Gudsfornægteren bebrejder dem, der troer på 
Guds Tilværelse, at de, som han siger, bygger på en Hypo- 
these, som de ikke er istand til at bevise, så lad Guds- 
fornægteren bevise mig sin!« 

Efterat .have aflagt et personligt Vidnesbyrd om Troens 
og Håbets Virkelighed for Menneskene, udbryder Chevreul: 

»Å, sig dog ikke, at dette er Hjærnespind! hvor mange 
Ting er der dog ikke, som ikke er synlige, og dog ikke 
mindre virkelige. Men her [i Verden] ikke således: hvad 
her er, det ser vi, med mindre vi er blinde.« 

Endelig slutter den gamle Chevreul med et Ord, idet 
han låner sit Billedsprog fra det, hvormed han særlig har 
syslet i sit Liv, nemlig fra Lyset og Farverne, der selv 
udsender det Lys, som vore Øjne opfatter — og ikke så- 
ledes, at Synet er en Kraft, der udgår fra Øjet. Således 
forholder det sig også med det guddommelige Lys. Guds- 
erkjendelsen udgåer ikke fra os; men Åbenbåringen kom- 
mer ned til os. Hvad vi alene kan gjøre, er at vende 
Øjet den rette Vej og tage imod det Lys, der kommer. 
Og sluttelig giver han sin yngre Ven det Råd: 

»Hav kun et åbent Øje! Åben det godt! Bliv ved 
dermed! og De skal også tilsidst se det.« 


er ] 

Greven af Habsburg. 
Af Scluller. 
Oversat af Uffe Birkedal. 


I Aken, i al sin "kejserpragt, 
i salen fra oldtids dage, 
sad konning Rudolfs hellige magt 
ved kroningsgildet så fage. 
Med retterne kom falsgreven af Rin, 
og bømeren skænked den perlende vin. 
De kurfyrster, syv i tallet, 
som stjærnernes krans om den strålende sol 
stod trindt om verdensherskerens stol 
og røgtede æreskaldet. 


Og hvor under loftet balkonen hang, 
sig, folket frydefuldt trængte; 

lydt mellem basunernes stærke klang 
lød råb fra den jublende mængde: 

'Di endt efter lang og fordærvelig strid 

var den kejserløse, den rædsomme tid, 
der var atter en dommer i verden. 

Nu sidder ej retten i spydstagen mér, 

den svage, den rolige skærmet sig sér 
mod de mægtiges rovgriske færden. 


Og kejseren griber den gyldne pokal 
og med glade blik han udbryder: 
»Det prægtige måltid og festen i sal 
mit kongehjærte-vel fryder. 
Dog savner jeg skjalden med tonernes lyst, 
hvis søde klang kan bevæge mit bryst, 
med himmelsk guddommelig lære. 
Så tænkte jeg altid fra ungdommens tid, 
og min riddersæd og min ridderid 
vil som kejser jeg ikke undvære. 


Og sé! frem af kredsen om fyrsternes flok 
trén en sanger, i kåben, den lange, 

som sølvet, det hvide, skinned hans lok, 
den bleged de åringer mange. 

»I guldstrængen slumrer den sødeste klang, 
for kjærlighedsløn sjunger skjalden sin sang, 
alt stort og alt skånt han berommer, 
hvad sjæl og hvad hjærte begærer som bedst. 
Men sig, hvad på kejserens herligste fest 
at sjunge for ham sig sømmer?" 


»Ej over sangeren byde jeg vil", 
nu fyrsten smilende taler, 

»en stårre herre han hører til, 
han lyder, hvad stunden befaler. 

Som stormen, der kommer og farer igen, 
og man véd ej hvorfra og ikke hvorhen, 
som fra dybet de sprudlende vover, 
så udvælder sangen fra sangerens barm 
og vækker den følelse, dunkel og varm, 

som i hjærtet underfuldt sover.” 


Da sangeren harpen greb, og med magt 
over strængene hænderne glede: 

»En ædel helt drog en gang på jagt 
den flygtige gemse at bede. 

Ham følger med bue og spyd en dreng; 

men som han nu over den grønne eng 
på sin vælige ganger henrider, 

han hører i frastand en klokke klar; 

en præst med Herrens legem det var, 
foran ham en messedreng skrider. 


Dybt bøjer sig greven, ydmyg og from, 
og blotter sit hoved stille, 
og ærer med- uskråmtet kristendom 
forløsningens evige kilde. 
Men hen over marken en bæk sig vandt, 
opsvulmet af regn så strid den randt, 
der monne de vandringsmænd stande. 
Dog rask lægger præsten det hellige ned, 
affører sig skoene og er bered 
at gå gennem bælkkens vande. 


Forbavset greven sin hest holder an 
og spørger: ,Hvad er det, du agter?” 

»Herre, jeg går til en døende mand, 
som efter nadveren tragter. 

Da broen jeg nåer over denne bæk, 

det styrtende regnskyl har revet den væk 
alt på sine brusende vover; 

men at den forsmægtende sjæl i fred 

må fare, jeg vil til den anden bred 
med nøgen fod vade over”, 


Da satte ham greven håjt på sin hest 
og gav ham den prægtige tåmme, 

at han kunde vorde den syges gæst 
og sin hellige pligt ej forsåmme, 

På drengens dyr stiger selv han nu 

og øver jagten med munter hu, 
den anden er vidre alt reden. 

Den næste morgen med tak igen 

hjembringer han gangeren, førende den 
til fods ved tåjlen beskeden. 


»Forbyde det Gud", er grevens ord, 
»at jeg som jæger og kriger 

den ganger, som bar min skaber stor, 
for fremtiden mér bestiger! 

Og vil du ej have den selv, da må 

den kun i Herrens tjæneste stå, 
ti Ham jeg-har den jo givet, 

som ære og.gods mig besidde lod, 

Ham, hvem jeg skylder legem og blod 
og ånde og sjæl og livet." 


»Så skal den almægtige Gud for vist, 
som hører, hvad fattigmand beder, 
med ære jer lånne her og hist, 
som nu han æres af eder. 
I er en greve, mægtig og prud, 
hvis riddernavn over al Sveits går ud, 
seks blomstrende dåttre jer fryde. 
Ja måtte", så råbte han ildfuldt, ,,ved dem 
seks kroner til eders hus bringes hjem 
og de seneste slægter pryde!" 

Dér kejseren sad med hånd under kind, 
som gamle minder ham rørte. 

Da skued han skjalden i &jet ind 
og fatted det kvad, han hørte. 

Han så”, det var præsten, der for ham stod. 

og skjuler den stråommende tåreflod 
i sin kappes purpurne folder. 

Og alle på kejseren gave agt, 

og greven de kendte og priste Guds magt, 
som. verdenståjlerne holder. 


Om Varemarkedet. 
Af Chr. Faber. 

Som det har været forudset, har Varemarkedet siden 
Forårets Komme for Hovedartiklernes Vedkommende været 
meget livligt, med tildels opadgående Priser; derimod har 
Korn- og Produktmarkedet været flovt, med nedadgående 
Tendens. 

Kaffe. Om denne Artikel er idag ikke stort mere at 
sige, end det jeg alt har ført frem i mine seneste Beret- 
ninger i »Danskeren«. Priserne er atter noget højere, og 
særlig har der hersket en livlig Forretning på Spille- 
markedet, hvorimod der på det legitime (til det virkelige 
Forbrug) ikke har været gjort store Omsætninger, da Køb- 
mændene er meget tilbageholdne med Indkøb til de nu- 
værende Priser. Et Parti på Børsen tror bestemt på, at 
vi foreløbig må noget ned i Priserne,. et andet, at vi. må 
endnu højere op; jeg er tilbøjelig til at tro, at vi foreløbig 
omtrent bliver stående; hvor vi nu står, men at der der- 
imod godt kan være Udsigt til, at Artiklen til Efteråret 
tager Fart opad. Jeg skønner alligevel ikke, rettere, end 
at enhver fornuftig Købmand gør klogest i at operere for- 


125 


sigtig, ti de nuværende Kaffepriscr ere høje, ligesom også 
"uforudsete Begivenheder. eventuelt kan fremkalde et Krak, 
der for Artiklen kan have skæbnesvangre Følger. 
Sukker. Allerede i et tidligere Hefte af »Danskeren« 
iår har jeg fremhævet, at man hen i Foråret burde have 
sin Opmærksomhed nøje henvendt på denne Artikel, da 
der var Stof nok i Luften til, senere hen, eventuelt ved 
ugunstige Høstefterretninger fra Vestindien, at fremkalde 
en Hausse. Meddelserne medio Marts fra Kuba om en 
mindre Høst der af 200 å 250 Millioner Pund i Forening 
med den iforvejen bekendte gunstige Verdensstatistik, var 
nok til at fremkalde en enorm Spekulation, der i kort Tid 
har dreven Priserne 55 å 60 pCt. i Vejret. Der er Sukker- 
folk, der formener, åt vi endnu går meget højere; men 
alene Fremtiden vil vise, om de får Ret. Min Tanke er, 
at Stigningen er kommen på en højst uheldig Tid for År- 
tiklens senere Skjæbne; ti netop nu i Øjeblikket skal 
Landmændene tage Bestemmelse om, hvor stort et' Areal, 
de iår tør beså med Sukkerroer, og mange vil da, ved 
de nuværende høje Priser, let fristes til at forcere denne 
Drift med indtil 25 pCt.; får vi så en gunstig Sommer og 
dermed en rig Roehøst — bums! så ligger vi der nok 
igen enten til Efteråret eller senere hen i Vinteren. For 
Sommerens Vedkommende vil Sukkerpriserne næppe blive 
lave, tværtimod; men der skal passes på henimod Septem- 
ber Måneds Slutning; til den Tid bør der vistnok opereres 
med Forsigtighed for at undgå at få Sorteper på Hånden. 
Hamborg melder under 16. April flovere Marked og 14 Mark 
lavere Priser, men til dette Niveau meldte der sig Købere. 
Sago. Sago og Sagomel vedvarende fast og stigende, 
ligesom den nuværende Statistik for sidstnævnte Artikels 
Vedkommende endnu er gunstigere end for Sago. Sago- 
mel udvirkes af Sagopalmen (Sagus Rumphii), som er en 
middelstor, indtil 30 Fod høj Palme med meget store, 
finnede og tornede Blade, fra hvis Hjørner de rigtblomst- 

rende, forgrenede Kolber udgå; Blomsterne er 'små og 
mørktfarvede, Frugterne mørkebrune Nødder, omtrent af 
Størrelse og Form som Hønseæg, og tæt heklædte med 
taglagte, nedadvendte Skæl. Sago hører hjemme i Ost- 
indien og på Molukkerne, hvor den danner store Skove i 
sumpige Egne; men den er tillige Genstand for en udbredt 
Dyrkning, da den er en af de vigtigste Brødplanter for 
Befolkningen i disse Egne. . Kort førend Blomstringstiden 
fældes Træet, Toppen afskæres, Stammen spaltes, og den 
store, melholdige Marv udtages, røres ud i Vand, afsies 
og benyttes i denne Form (Sagomel) til Brød. Til Evropå 
forsendes Sago også meget i Form af Sagogryn, der til- 
beredes derved, at det i Vand udrørte Mel presses gennem 
Huller i Jernplader ned på andre ophedede Jernplader, 
hvorved de kommer i en halv kogt Tilstand. 

"Ris holder sig vedvarende meget fast og særlig er 
billige Kvaliteter meget sparsomme. 

Husk japanesiske Ris, der forholdsvis er meget pris- 
billige I | 

Kryderier. elliker flove, Cassia lignea fastere; ligeså 
Kardemomme og Muskat. Ingefær mat. Peber flov. 

Frugter. Tørrede Æbler atter noget lavere. Rosiner 
fastere. Artiklen synes at ligge væsentlig gunstigere, og 
vi tør nok påregne, at vi har set de laveste Priser for 
denne Sæson. Mandler stigende. Korender vedvarende 
meget flove. Små Su/tana-Rosiner billige og udmærket 
anvendelig for Husholdninger. ; 

Kornmarkedet vedvarende flovt, undtagen Havre, der 
vedbliver at holde sig fast. Nogen Forretning i Byg er 
der i den sidste Tid gjort i Leith, men til usle Priser. 
Hvede flov, ligeså Bug. Majs rolig. Den anslåede Høst, 
2 Billioner. Bushel (1 Bushel: ca. 2 Skpr.), virker hæm- 
mende på Priserne. ” 

Hvem der ikke ved, hvad en Billion vil sige, for dem 
skal jeg nedskrive det: 1 Billion = 1,000,000,000,000. 


Foderstoffer. Med Undtagelse af Solsikkekager, som 
atter i den sidste Måned dalede nogle Mark pr. Ton, er 
Priserne på alle Foderstoffer ikke undergået nogen For- 
andring af Betydning. Markedet er trevent og Omsætnings- 
forholdene små. For enkelte Artikler foreligger der allerede 
Tilbud til Sommer- og Efterårslevering; men Priserne her- 
for er stramme og Tilbudene derfor upåagtede. 

Frømarkedet. Rødkløverfrø i prima Kvaliteter er 
snarere højere end lavere, og Tilbudene herfor sydfra 
sparsomme. De meget høje Priser, som man tidligere for- 
ventede for denne Artikel, når vi næppe i denne Sæson. 
"Tyskerne har her været for sangvinske, og trukket os med; 
men de animerede Beretninger i Januar har i alle Til- 
fælde gjort det Gavn at de har bevirket, at Indkøbene 
her i Landet er gjorte i et Øjeblik, hvor prima Varer har 
været fremme. Tilbudene af rødt Frø, som nu kommer 
frem sydfra, er nærmest dårlige i Farve og meget små- 
kornede. Hvad rødt amerikansk Frø, der endnu lagres 
i Evropa, realiseres i den seneste Tid til meget . lave 
Priser, nærmest for at undgå at gemme det over til 
næste År; men desuagtet er der kun få Landmænd, der 
tør anvende det. 

Der er også i den sidste Tid gennem Bladene tilbudt 
billigt tysk Rødkløver, og jeg har på mit Laboratorium 
havt Prøver af sådanne Varer, der ved Undersøgelse har 
vist et Resultat af ca.-68 pCt. Renhed; men sådanne Varer 
er ikke 45 Øre pr. Pund værd! 

Overfor slige Tilbud bør Landmændene stå på Vagt. 

Elvidt Frø er flovere og lavere. A/sikke meget flovt 
og endel lavere. Gul/kløver og Timothe knapt, og Pris- 
erne stadig opadgående. Beholdningerne af Rajgræs her 
i Landet er næppe store, og Priserne at betegne for nogen- 
ledes konstante. 

Fedevarer. Amerikansk Fedt og Flæsk omtrent 
uforandret. 

Smørmarkedet. Priserne dalede atter i forrige Uge, 
men er desuagtet endnu noget højere end forrige År ved 
denne Tid. Der klages i den sidste Tid noget over Kvali- 
teten; men forhåbentlig vil dette rette sig, når Vejrliget 
herefter. bedrer sig. 

Hvad der derimod er -en glædelig Kendsgerning for 
os danske, er, at Syd-England med London begynder at 
tage rigeligere fra af fint dansk Smør, til Skade for At- 
sætningen af friskkjærnet fransk og irsk Smør. 

Odense, 21. April 1889. 


Karén-missionen. 

Det varede til henimod jul, inden der åbnede sig udvej 
for J. K. Knudsen til atter at drage ind i Rødkarénernes 
land for åt genoptage missionsgerningen. Kvinderne blev 
indtil videre fremdeles i den engelsk-hurmesiske by Toun- 
goo; men den ny ankomne R. Madsen fulgte med der ind. 
En ny bolig er nu bygget i Pobia på et mere håjtliggende 
og ventelig sundere sted end den forrige.  Hovdingen 
kong Pobia har med samme velvilje som tidligere skaftet 
indfødte folk til husets opførelse; men. til dets indretning 
kunde de desværre ingen hjælp få. - R. Madsen, som under- 
vurderede farerne ved legemligt arbejde under disse himmel- 
egne, pådrog sig klimatfeber i så håj grad, at det var et 
under, han ikke blev dødens bytte. Nu er han på hjem- 
rejsen til Danmark, og jeg har modtaget brev fra. ham, 
skrevet hos Bårresen i Santhalistan. Heller ikke Knudsen 
havde helt kunnet undgå legemligt arbejde, og da hån 
tilmed efter kong Pobias indtrængende anmodning gjorde 
et par anstrængende diplomatiske rejser for ham, begyndte 
klimatfeberen at indfinde sig med dens følger. Han er 
nu vendt tilbage igen til Toungoo,. og først når dette års 
regntid er forbi, kan der være tale om missionsgerningens 
fortsættelse. . É H. Nutzhorn. 

Ordets legemlige Natur. 


Af Poul la Cour. 


Når noget har både en legemlig og en åndelig Virkelig- 
hed, f. Ex. et Menneske, er der i Reglen ingen, der be- 
strider den første; thi den kan sanses, og overfor sine 
Sanser har man altid havt en stor Tillid, ikke mindst i 
vore Dage. Derimod er der flere, der rejser Tvivl overfor 
den åndelige Virkelighed, som nu en Gang ikke er så hånd- 
gribelig, og som overhovedet kun kan erkjendes af Ånd, 
der altfor ofte er tilbøjelig til at være fraværende, når der 
foretages skarpe Undersøgelser. 

Der er dog én Ting med både legemlig og åndelig 
Virkelighed, men hvor de allerfleste Mennesker kun kjender 
noget til den sidste og stundom slet ikke har tænkt på, 
at også en legemlig Tilværelse findes, nemlig Ordet. Ved 
denne Ting — måske den eneste, hvor Forholdet altså 
viser sig omvendt, idet dens åndelige Side ligger klar for 
enhver hørende og talende, medens kun få kjender dens 
legemlige Side — er det Umagen værd at gjøre Bekjendt- 
skab med den sidste; thi det er dog Ordlegemet, der er 
Bærer af den Åndsvirkelighed, hvori alle mælende leve; 
og nætop fordi Forholdet her er omvendt, idet man kjender 
det åndelige bedre end det legemlige, og vi dog i vore 
Dage er i Stand til at give god Besked om den legemlige 
Side af Ordet, er der måske få Områder, hvor man som 
her har saa god Lejlighed til at faa Lys over Forholdet 
mellem Legemsvirkelighed og Åndsvirkelighed, eller rettere, 
hvor man kan få så god Adgang til at se noget fra begge 
Sider — både fra Sansesiden og Åndssiden. — Derfor skal 
der her gives en Skildring af Ordets legemlige Bygning. 

Ordets Legeme er usynligt, men ligefuldt bygget 
af Stof, nemlig Luft. Fra Barometrets Opfindelse midt i 
det 17. Århundrede begyndte først Luftens Wikebehed at 


n»Danskeren", II, 

gå op for de lærde; men fuldt klar blev den først ved 
Kemikernes Opdagelse af Luftarterne i forrige Århundrede. 
Før denne Tid havde man slået alle Luftarter sammen. 
Nu så man, at vel har. de det tilfælles, at de næsten alle 
er usynlige (2: gjennemsigtige), men at de iøvrigt er ligeså 
forskjellige, som alle andre synlige Legemer. Dette i For- 
ening med Luftskibets Opfindelse gjorde det klart for mange 
andre end just.de lærde, at den Luft, vi lever i, er noget 
virkeligt, hvori Fuglen og Luftskibet svømmer, som Fisken 
i Vandet, medens vi gåer omkring på Lufthavets Bund, 
ligesom Krebsene på Vandets. Men vort Syn unddrager 
. Luften sig som sagt. Vi ser kun dens Virkninger. Røg 
fra en Skorsten eller Støvet fra en Vej viser os, i hvilken 
Retning Luften strømmer, vor Fornemmelse, der kan give, 
samme Besked, tilføjer, om Luften er kold eller varm, tør 
eller fugtig, osv. Men Øjet, dette vort fortrinligste Iagtag- 
elsesmiddel overfor næsten alt andet, glipper fuldstændig 
på dette Punkt. Derfor har det varet så længe, inden 
Menneskeslægten rigtig har erkjendt Luft for Stof i ligeså 
bogstavelig Forstand som Jern og Kul. 

Når man altså ser et Menneske tale, ser man kun 
hans Bevægelser, men slet ikke det Ordlegeme, hans 
Mund frembringer; thi det er bygget af fuldstændig usyn- 
ligt, men lige virkeligt Stof. 

Det er imidlertid bygget af Luft alene og befinder sig 
i Luft, uden at der er andre Stoffer, der kan betegne Ord- 
legemets Grænse eller dets Form; og dets Bygning beståer 
” derfor blot i, at Luften på nogle Steder er mere sammen- 
trykket (tæt) end den øvrige Luft, på andre Steder mindre. 
En sådan Uensartethed i Luftens Tæthed kan dog ligeså 
lidt holde sig som en Ujevnhed på en Vandflade. Lige- 
som denne forplanter sig i alle Retninger, derved breder 
sig og tilsidst taber sig, såsom de Bølger, der udgåer fra 
et Stenkast, således forplanter Ordlegemets Fortætninger 
og Fortyndinger sig i alle Retninger, så at det ligesom 

voxer kugleformigt og taber i Styrke, alt som det voxer. 
Denne Væxt sker hurtigt, 10—1100 Fod i et Sekund, lidt 
hurtigere i varm Luft end i kold. En pludselig fremkaldt 
Luftfortætning, såsom et Knald, breder sig altså til alle 
Sider og opad og nedad, hvis dér er Luft, så at den om 
1 Sekund er en mægtig kugleformet Bølge på omtrent 
2100 Fod i Tværmål, som omslutter Knaldgiveren i sin 
Midte. Om 2 Sekunder er Tværmålet dobbelt så stort osv., 
medens samtidig Bølgen bliver svagere og svagere. Dette, 
at Lyden bruger Tid til at forplante sig, er vel kjendt 
fra det daglige Liv, hvor enhver har erfaret, at man i Af- 
stand hører Knaldet af Geværet noget efter, at man har 
set Røgen, eller Slaget af Køllen, efter at man har set 
den falde. Lynets Afstand tæller man sig ofte til, idet 
der gåer omtrent 22 Sekunder mellem Lyn og Torden for 
hver Mil, det er borte. 

Man kunde nu spørge, om alle Slags Luftbølger for- 
planter og breder sig lige hurtigt. Herpå vilde man selv 
kunne svare, hvis man blot har lagt Mærke til, at når 
man i stille Vejr, men i stor Afstand, hører et Musik- 
"stykke, lyder dette dog rigtigt. Hver Tone af hvert Instru- 
ment og hvert Trommeslag indtræffer i rette Øjeblik. Dette 
viser, at de alle har brugt lige lang. Tid om at nå fra 
Orkestret til éns Øre; thi hvis f. Ex. en Fløjtetone havde 
været længere Tid undervejs end de andre, vilde den ikke 
høres i rette Øjeblik, men lidt for sent. Kunde man der- 
imod (måske i Kikkert) se Direktørens Taktstok, vilde denne 
vise sig et Stykke forud for Musiken, man hører, og den 
vilde næppe udøve den tiltalende Virkning af Harmoni 
mellem hans Bevægelser og Orkestrets Frembringelser, som 
man kjender fra Konserter, hvor man ikke er længere 
borte, end at Lydens Forsinkelse er for intet at regne. 

Det vilde sikkert være et smukt Syn, om man en stille 
Aften kunde se de fra en Kirkeklokke udgående Bølger 


voxe som større og større regelmæssige Kugleflader ud 

om Kirken som Midtpunkt. Var det derimod Uvejr og 
Blæst, vilde den smukke Kredsform forstyrres og forrives 
af Vinden. Snart vilde Klokken da høres stærkere, snart 
svagere, alt efter Arten af de Bølgebrudstykker, der rammer 
Øret; og ligesom Øjet altså ikke vilde kunne glæde sig 
ved så fuld Harmoni i Blæst som i Stille, således dømmer 
Øret noget lignende. Det er tiltalende at synge i frisk 
Luft, men, vel at mærke, helst i stille Luft, at ikke Vinden 


Fig. 1. 


skal flænge og forvrænge Bølgernes Form. Hvem ved, 
hvor megen Skyld vor Blæst har i, at vi Danske ikke kan 
glæde os ved at have en så almindelig harmonisk Sang 
som Folk i lidet blæsende Lande? Man har mindre Lyst 
til at lade sin Stemme tone i det Fri, når Blæsten strax 
ødelægger det Værk, man skaber; og med den mindre 
Øvelse følger mindre Evne. 

Skjøndt Lydbølgerne er usynlige, kan man dog lade 
dem optegne sig selv på en synlig Måde. I en faststående 

Messingring rr er udspændt et Stykke Blæreskind. Lige 
ud fra dets Bagside er fæstet en Svinebørste, hvis anden 
Ende just berører en Valtse, v, der er tiloset over en 
Lampeflamme, og som kan drejes jevnt rundt med et Hand- 
sving h eller, bedre, af et Uhrværk. En Luftbølge, som 
i Pilens Retning træffer Blæreskindet, vil trykke det lidt 
tilbage, hvorved Børsten føres opad, og da Valsen samtidig 
gåer rundt, vil Børsten tegne en liden Bølge i dens Kjøn- 
røg. Er Valsens Axe indrettet således, at den forskruer 
sig i Højden samtidig med, at den gåer rundt, vil Skriften 
efterhånden danne en Skruelinie omkring og nedad Valsen, 
og man kan bag efter studere Bølgernes Form og Antal og 
sammenholde dette med den Lyd, der har frembragt dem. 

Man kan således få at se, at en ren Tone beståer af 
regelmæssige Bølger, des kortere, jo højere Tonen er, ja, 
at. en Tones Højde alene beroer på Bølgernes Antal i en 
vis Tid, f. Ex. i 1 Sekund. En Tonegiver, der f. Ex. har 
Kammertonen, a, frembringer 435 Bølger i Sekundet, lige- 
gyldigt, om den er en Streng, en Stemmegaffel, en Orgel- 
pibe e. a. Når Tonerne fra disse Apparater dog lyder 
forskjelligt for vort Øre, så viser dette sig at bestå — 
ikke i Bølgernes Antal — men i hver enkelt Bølges Form, 
der altså er bestemmende for Tonens Klang eller Klangfarve. 

Man skjønner let, hvorledes f. Ex. en Stemmegafftel 
kan danne Fortætninger og Fortyndninger i Luften, når 
den er anslået, eller når man har sammenklemt dens to 
Grene mellem Fingrene og samtidig sluppet dem løs. Idet 
de svinge mod hinanden og fra hinanden, vil de sammen- 
trykke og udvide Luften imellem sig, og Bølge på Bølge 
sendes ind i Øret. 

Gaflens Grene er imidlertid så små, at de Bølger, den 
frembringer, taber sig allerede i ringe Afstand; men hvis 
man sætter den tonende Stemmegaffels Skaft på en Bord- 
plade, en Vinduesrude, en Dør e. Il. hører man Tonen i 
stor Afstand; thi for hver Svingning af Gaffelgrenene giver 

Skaftet et Tryk på Pladen, og den større Plade sætter 
større Luftbølger i Gang, der ikke så let taber sig i Rum- 
met. En sådan Plade kaldes en Sangbund, og den må 
findes i ethvert musikalsk Instrument, hvor selve Tone- 
giverne er for små eller tynde til at frembringe store 
Bølger (Violin, Gittar, Klaver, Harpe o. 1.). 

Medens Hørelsen altså er den Sans, hvormed vi sæd- 
vanlig opfatter disse usynlige Bølger, kan Øret dog ikke op- 
fatte Bølger, der enten kommer i meget langsom Takt eller 
i meget hurtig. Hørelsen har sine Grænser i Retning af 
Toners Dybde og Højde... Den dybeste Tone, Øret kan 
fatte, har 16 Bølger i 1 Sekund. Det er den dybe Orgel- 
tone C, den såkaldte 32 Fods C. Den højeste Tone, man 
kan fatte, har omtrent 40,000 Bølger. Det er den, som 
frembringes af Fårekyllinger og Græshopper, for hvis Violin- 
spil allerede visse Mennesker er fuldstændig døve, så at 
de aldeles intet hører, ligesom vi alle er døve for endnu 
højere Toner, der vel kan frembringes, men i hvert Fald 
ikke sanses af det menneskelige Øre. 

Den ydre Del af dette er, som bekjendt, bygget som 
en Tragt, der samler Lydbølgerne og forstærker dem, lige- 
som en spids indløbende Fjord forhøjer den Flodbølge, 
som trænger ind i den. Høregangen er beklædt med fine 
Hår og Fedt, der fanger Støv og lette Ting, som vilde 
trænge ind i Øret. Den indre Del er væsentlig bygget, 
som Fig. 2 viser. Høregangen kommer ind i Tegningen 
fra Venstre ved & og spærres af Trommehinden, indenfor 
hvilken der også er et luftfyldt Rum, som forlænger sig 
(i Tegningen nedad til Højre) med det såkaldte eustakiske 
Rør helt ind i Svælget. Der vilde altså være en luftagtig 
Gjennemgang gjennem Øre og Mund, hvis ikke Tromme- 
hinden spærrede Vejen. Dog ståer det eustakiske Rør ikke 
vidåben ligesom Høregangen. Dets bløde Vægge falde 
sammen, men det tilsteder dog, at der altid er samme 
Lufttryk på begge Sider af Trommehinden. 

På den nævnte Luftvej er der imidlertid ingen af de 
egentlige Sansemidler. Derimod findes der lige indenfor 
Trommehinden 3 små Knokler, Hammeren 6, Ambolten e 
og Stigbøjlen f i en sådan Forbindelse med hinanden og 
med Trommehinden, at når denne under Lydbølgernes .Ind- 
virkning trykkes ind og ud, forplanter Hammer, Ambolt 
og Stigbøjle Trykkene imod en Hinde, der lukker det ovale 
Vindue, f, som fører ind til det allerinderste vædskefyldte 
Øre. Igjennem dettes »Labyrint« sendes altså ved Stig- 
bøjlens små Tryk Bølge på Bølge, der sluttelig kommer 
ud igjen af det runde Vindue, o. 


Fig. 2, 

Af den Vej, som Bølgerne således tilbagelægger i det 
inderste Øre, er der en Del, som særlig har tiltrukket sig 
Opmærksomheden og nogen begyndende Forståelse, nemlig 
Vejen gjennem den sneglehusformede Knokkel, som ses på 
Tegningen. Medens et almindeligt Sneglehus beståer af et 
spids-spiralsnoet enkelt Rør, så beståer dette af et spids- 
spiralsnoet Dobbeltrør. Der er, om man vil, to Vindel- 
gange, den ene over den anden. Loftet i den ene Vindel- 
gang er Gulv i den anden. Dette Loft eller Gulv har aller 
øverst oppe (inderst inde) en lille Åbning, og da nu den 
ene Vindelgangs nederste Ende åbner sig i det runde Vindue, 

den andens i Lahyrinten, indser man, at en Bølge, som 
kommer ind ad det ovale Vindue, vil løbe op ad den ene 
Vindelgang, gå igjennem den allerinderste lille Åbning over 
i den anden Vindelgang, løbe ned ad denne og ud ad det 
runde Vindue. 

I den tildels hule Skillevæg mellem Vindelgangene har 
man nu opdaget et overordentlig fint, mikroskopisk System 
af Strenge af forskjellig Størrelse og hver for sig udstram- 
met med en lille stiv Stav. Om denne Indretnings Finhed 
vil man få en Forestilling, når man betænker, at der i 
Sneglen, som ikke er større end en Ært, er talt over 3000 
Strænge, hvortil endnu kommer, at Hørenervens talrige 
fine Forgreninger ligger, som om hver Nerve lå og følte 
på sin Streng. 

Man aner nu, hvad Betydningen af dette fine Instru- 
ment må være, når man har lagt Mærke til, at et Strenge- 
instrument gjentager de Toner, som rammer det. Træder 
man på Pedalen af et Klaver, så at Strengene bliver fri, 
og synger man en Tone ned imod Strengene, vil man 
høre, at den Streng, hvis Tone synges, kommer til at 
klinge, medens de andre tie. Endnu bedre: har man et 
Klaver i én Etage og et andet i en anden lige over hint, 
og kan man anbringe en Fyrrestang igjennem Loftet så- 
ledes, at dens ene Ende støtter imod Sangbunden af det 
ene Klaver, dens anden Ende imod Sanghunden af det 
andet, vil et Musikstykke, som bliver spillet på det ene 
Klaver, af sig- selv lyde, om end svagere, også fra det 
andet. Bølgerne gåer nemlig fra Sangbund til Sangbund 
igjennem Fyrrestangen (ligesom et Uhrs Dikken som be- 
kjendt kan gå fra den ene Ende af en Bjælke til den 
anden); og den Streng, der er i Samklang med den Tone, 
som ankommer, vil derved komme i Svingning. — Det 
ligger nær at tænke, at det forholder. sig på samme Måde 
med Ørets Tusinder af Strenge, der just ligger således, 
at alle Bølgerne må påvirke dem på Vejen op og ned 

ad Vindelgangene; og man bliver herved i Stand til 
at forstå, at vort Øre kan kjende Forskjel på en Tone, 
der beståer af 300, og en, der beståer af 400 Bølger i 
Sekundet. Dette kan vor Følelse ikke. Lader man en 
Stemmegaffel af hver Slags dirre imod vor Fingerspids, 
da føles den ene væsentlig som den anden. Vort Øje kan 
ikke heller skjelne imellem, om der kommer 7 eller 8 
Blink ind i det i Sekundet; det mærker blot en Flimren. 
Er det så mange som 3—400, mærkes det endog som 
varigt Lys. Men alt eftersom det er en Tone på 300 eller 
på 400 Bølger, vil én Streng eller en ganske anden komme 
i Svingning, og i det ene Tilfælde er det en vis Nerve- 
tråd, der melder til Bevidstheden, at dens Stræng svinger 
(uden at den just fortæller, hvor hurtigt den svinger), i 
det andet Tilfælde er det en ganske anden Nervetråd, der 
melder om sin Strengs Svingning; og dette kan Bevidst- 
heden selvfølgelig opfatte ligeså godt, som den kan skjønne, 
om den Stemmegaffel, der dirrer, er den, der rører ved 
Pegefingeren, eller den, der rører ved Langemand. 
Finheden i vort Høreredskab falder især i Øjnene, 
når mån sammenligner Sneglen med et Klaver, et kostbart 
Instrument med ikke en Gang 100 forskjellige Toner, tungt 
og vanskeligt at transportere, og som jevnlig må stemmes 
for at holdes i Orden, medens hvert normalt Menneske 
altså bærer to uforanderlig sikkre Instrumenter med Tusin- 
der af Strenge indesluttede i en Knokkel mindre end en 
Ært; og i samme Rum ligger de Tusinder af Nervetråde, 
der skal opfatte Strengenes Tilstand. Alt dette tyder på, 
at vi her har noget af det for Mennesket allervigtigste. 
Hvad der dog ganske fornemmelig giver Øret dets 
Betydning f. Ex. i Sammenligning med Øjet (thi dette har 
også sine Finheder), er den Omstændighed, at Mennesket 
har et andet Redskab, hvormed vi frembringer det, som 
Øret opfatter, nemlig vor Mund. Vilde man bemærke, at 
vort Ansigtsudtryk jo på tilsvarende Måde afgiver det, som 

vort Øje opfatter, da er vort Ansigt ikke i samme Grad 
frembringende, som vor Mund. Ansigtet kan kun ved sine 
Træk låne Form til det Lys, der rammer det, og som selv 
er frembragt af Solen eller af en anden Lysgiver; men 
med vor Mund skaber vi selv de Lyde, der rammer Øret. 
Derfor kan Ordet på langt fyldigere Måde være Meddelelses- 
middel fra Mand til Mand end Lyset (jvfr. »Danskeren«, I. 
Side 3—4). 

Vor egentlige Tonegiver findes i Strubehovedet, den 
øverste Del af Luftrøret, hvoraf Fig. 3 viser et Tværsnit. 
Stemmebåndene cc har, når man ikke taler eller synger, 
en rigelig Åbning mellem sig, gjennem hvilken Luften frit 
kan ind- og udåndes formedelst 
Brystkassens Udvidelser og Sam- 
mentrykninger. Men ved Hjælp 
af nogle Bruskstykker, der be- 
væges af Småmuskler, kan man 
stramme Stemmebåndene, så at 
der kun bliver en smal Spalte, 
Stemmeridsen,imellem dem. Når 
man så samtidig udstøder Luft, vil 
Stemmebåndene dirre og derved 
frembringe en Tone. Jo strammere man spænder Båndene, 
des højere bliver Tonen, ligesom Tonen af en Streng bliver 
højere, når denne spændes. Selv om man har Øre for 
Toner, skal der derfor Øvelse til at synge; thi først Øvel- 
sen sætter én istand til at give Båndene den rette Stram- 
hed, hvad de helst skulde have lige fra Tonens første 
. Fremkomst, hvis Sangen skal være smuk. 

Man kan få Stemmebåndenes Virksomhed at se ved 
Hjælp af det såkaldte Halsspejl, et lidet Spejl, der an- 
bringes bag i Munden og på Skrå ligesom et Gadespejl, 
så at en anden kan se ind i Munden, hvad der findes og 
foregåer nede i Halsen. Beder man Vedkommende om at 
synge en Tone, ser man strax Stemmebåndene, der før 

hang slappe, stramme sig sammen og dirre, idet Tonen 
strømmer ud. Er denne ren og klangfuld, vil man se 
Stemmebåndene dirre meget smukt og nøjagtigt hver på 
sin Side af Stemmeridsen. Er Tonen derimod hård og 
rusten, passe Båndene ikke så nøje, men støde f. Ex. lidt 
på hinanden. Er Vedkommende forkølet på en sådan 
Måde, at der ligger Slimklatter på Båndene, bliver Tonen 
klangløs, ligesom en Klokke, der berøres af et'eller andet. 
Det kan da muligvis hjælpe at rømme sig eller hoste, 
hvilket vil sige, at støde Luften voldsomt ud gjennem de 
strammede Bånd for at ryste dem rene. Er Forkølelsen 
af sådan Art, at Båndene er hovne, a: mere fyldte med 
Blod end ellers, så er de tungere og svinger langsommere, 
og Tonen bliver dybere end ellers. Det hjælper da ikke 
at rømme sig, ligesålidt som en Fod med Frost bliver 
mindre hævet derved, at man kløer den. Utidig Rømmen 
og Hosten gjør snarere Stemmen dårligere. 

Ved Hjælp af Stemmebåndene sender vi altså en jævn 
Bølgerække ud af vor Mund. Synger man Kammertonen, 
udgåer der 435 Bølger i Sekundet, og da den første Bølge 
i Løbet af samme Sekund er nået henved 1100 Fod bort, 
og de øvrige 434 er jevnt fordelte på samme Vejlængde, 
bliver Afstanden fra Bølge til Bølge, a: Bølgebredden, 
omtrent 22 Fod. Græshoppens Bølger, hvoraf der frem- 
bringes omtrent 40,000 i 1 Sekund, og som udfylder den 
samme Vejlængde på 1100 Fod, fåer derimod kun en 
Bredde på omtrent + Tomme. Vi kan desværre ikke få 
selve disse Bølger at se; vi fåer nøjes med at vide, at 
der uden om den syngende Græshoppe breder sig et kugle- 
formigt Tonelegeme med 4 Tomme tætte Bølger, uden om 
den kammertonesyngende Mund et på 24 Fods brede Bølger, 
og at de bliver bredere, når der synges dybere Toner, 
smallere, når der synges højere Toner. 

Dersom imidlertid Græshoppen og et Menneske synger 
på en Gang, hører man som bekjendt begge Dele samtidig, 

og dog hver for sig. Man kjender noget tilsvarende fra 
en Vandoverflade, hvor to eller flere Systemer af Bølger 
meget godt kan være i Gang samtidig: på hver af de store 
Dønninger kan der være mindre Krusninger; eller på en 
svagt bølgende Vandflade kan de større Bølger fra et Damp- 
skib glide frem og ligesom løfte de mindre på deres Ryg. 

Vel har nu Mennesket kun 1 Tonegiver, nemlig Stemme- 
båndsparret. Med dette kan man nok frembringe forskjel- 
lige Toner, men kun én Tone ad Gangen; og dog strømmer 
der ud af en talende Mund en Mængde Toner samtidig. 
Sammenhængen hermed er følgende. 

Når Luften bevæger sig igjennem eller ved Mundingen 
af forskjellige Rør eller Hulheder, opståer der visse Toner 
svarende til disse Hulheders Form og Dybde. Blæser man 
hen over en hul Nøgle, en Flaskemunding, et Fingerbøl, 
eller gjennem et Nøglehul, opståer der let en eller flere 
høje Toner, alt efter Hulhedens Form. Det samme kan 
ske, dersom man i en sådan Hulhed eller ved dens Mun- 
ding frembringer en Tone f. Ex. ved Hjælp af en Stemme- 
gaffel. Da vil man foruden Gaflens Tone ofte høre en 
eller flere andre Toner klinge med. Dette kommer af, at 
Luften i et Rør har Tilbøjelighed til at dirre i en bestemt 
Takt, svarende navnlig til Rørets Længde; thi en lille For- 
styrrelse ved dets Munding, f. Ex. en lille Fortætning, vil 
med Lydens Hastighed gå tilbunds i Røret og — ligesom 
en Vandbølge mod en Fjeldvæg — kastes tilbage igjen 
imod Mundingen, hvorfra en ny Bølge atter gåer ind i 
Røret, osv. 

Nu har vor Mund forskjellige Rum og Hulheder, alt 
eftersom vi stiller Læberne, Tænderne, Tungen osv.; og 
en Grundtone, der dannes af Stemmebåndene, lad os sige 
på 100 Bølger, vil altid på Vejen ud af den menneskelige 
Mund passere forbi eller igjennem disse Rum, hvorved 
der således vil dannes forskjellige Overtoner, navnlig, i 
det nævnte Exempel, Toner på 200, 300, 400, 500, 600, 

700 og 800 Bølger. Den menneskelige Mund kan derfor 
ikke med sin bedste Villie synge en ganske nøgen Tone, 
f. Ex. en på 100 Bølger. Man vil altid synge Tonen »på 
en eller anden Selvlyd«, i Almindelighed på a-lyden; men 
man kan synge den samme Tone på e-lyden, o-lyden, osv. 
Hvilken Selvlyd man. frembringer, beroer blot på, hvilke 
Rum og Former man danner af sin Munidhulhed; og disse 
er bestemmende for, hvilke Overtoner man således lader 
klinge sammen med Stemmebåndenes Grundtone. 

Man kan derfor ved rent mekaniske Midler frembringe 
en Selvlyd som a. Lader man nogle bestemte Stemme- 
gafler samtidig klinge, nemlig: 

en på 100 Svingninger stærkt 


»…» 200 » svagt 
»… » 400 » svagt 
» » 600 » svagt 
» » 800 » ret stærkt 
» » 1000 » ret stærkt, 


hører man en meget afgjort a-lyd. Dæmper man de to 
sidste noget og forstærker man desuden de to foregående 
(på 400 og 600), lyder der et æ. 

Hvis nu Læseren vil prøve at sige et kraftigt a, og 
dernæst slå over til at sige æ, vil han mærke, at Munden 
former sig lidt anderledes (den nederste Del løfter sig lidt); 
men man vil tillige forbauses over, hvor ubetydelig en 
Forandring i Mundstilling, der er fornøden for at gå over 
fra a til æ. 

Vil man dernæst sige o, må man skyde Læberne noget 
fremad for at forlænge Røret; og samme Virkning kan 
fåes ved Stemmegafler, nemlig ved samtidig at lade lyde 

; en på 100 Svingninger stærkt 


»… » 200 » svagt 
» » 300 2» svag t 
». » 400 » ret stærkt 
» » 500 » svagt 

For at frembringe u må Læberne som et Rør skydes 
endnu længere frem. Det samme kan nåes ved Gafler, 
nemlig 

en på 100 Svingninger stærkt 
» » 200 ” svagt 
» »” 300 » svagt. 


Det er altså Mundhulhedens Form, med hvilken vi i 
en Håndevending lægger nogle passende Overtoner til den 
Grundtone, som Stemmebåndene frembringer. Enhver, der 
kan få fat på en Stemmegaffel, vil kunne gjøre følgende 
morsomme og lærerige Forsøg. Man anslåer Gaflen og 
holder dens svingende Grene lige foran Munden, som man 
efterhånden stiller an, som om man vilde sige a—0—4, 
uden at man dog siger nogetsomhelst. Man vil da høre, 
om end ganske svagt, a—0o—u. Det er Gaflen, der sender 
sin Grundtone ind i Munden, fra hvis Baggrund Tonen 
kastes tilbage og kommer ud igjen, hvorved Mundhulheden 
samtidig leverer de fornødne Overtoner. At Lyden kun 
er svag, er ikke så sært, når det betænkes, at Mundens 
Baggrund ikke er nogen Fjeldvæg, skikket til at kaste 
Bølger tilbage, men derimod blød. 

Skal man fra et fysisk Standpunkt sige, hvilken For- 
skjel der er på en Selvlyd som a, og en Medlyd som b, 
da vilde det blive: Selvlyden beståer af en fortløbende 
Bølgerække, der kan vedblive at udgå, så længe det skal 
være; men Medlyden har altid en meget kort, næsten 
øjeblikkelig Varighed. Vil man sige »bo«, lukker man 
Læberne sammen og har indenfor dem lidt sammentrykket 
Luft i Beredskab. Denne river Læberne fra hinanden, 
ligesom ved en lille Explosion, hvorefter man lader o-lyden 
klinge. B-lyden er forbi med det samme, o-lyden kan ved- 
vare, så længe man har Vejr til det. Vil man sige »mo«, 
bærer man sig ad på en noget lignende Måde; men medens 
det før var Luften, der sprængte sig Vej mellem Læberne, 

er det nu Læberne selv, der giver Plads for Luften, så at 
Explosionen nu er mindre voldsom. 

Istedenfor at lade Læberne danne den Port, der skal 
åbnes, kan Porten dannes på mange andre Måder, såsom: 
af Underlæben mod Tænderne i Overmunden (v,/), Tungen 
mod Tænderne i Overmunden (é, d), Tungespidsen mod 
Ganen (/, »), Tungeroden mod Ganen (k, 9), osv. 

Når en Medlyd afslutter en Stavelse, beståer dette i, 
at Porten lukkes for den Selvlyd, der sidst har klinget, 
på en tilsvarende Måde. 

De gamle Sanskrit-Grammatikere talte ikke alene om 
Selvlyde og Medlyde, men også om Halvselvlyde eller 
Halvmedlyde, såsom foruden forskjellige s-lyde også Bog- 
stavet r. 

Fysikerne må give dem Medhold i, at disse Bogstaver 
efter deres fysiske Bygning hør henregnes til en egen 
Klasse. 7 er ingen Medlyd, forsåvidt som det kan lyde, 
så længe det skal være, men dog heller ingen Selvlyd, 
eftersom det altid kræver, at en anden Selvlyd samtidig 
frembringes. Man kan nemlig længe snur—r—r—r—e 
på r-et; og det, der da sker, er, at Tungen sittrer eller 
snurrer imod Ganen, således, at medens man måske i 3 
Sekunder lader en u-lyd gå ud af sin Mund, bliver denne 
jevne Tonestrøm revet i en hel Del Småstykker i Porten 
mellem Tunge og Gane, der snart er åben, snart lukket. 
De fleste af os Danske bruger gjerne Roden af Tungen, 
når vi siger 7, og foretager derved finere Iturivninger af 
Selvlyden. De fleste Udlændinge siger gjerne ” med Spidsen 
af Tungen, hvorved Selvlyden bliver hakket i grovere Styk- 
ker, der næsten virker som en Rullen, og man kan stundom 
endog se Tungespidsen dirre. , 

Når et Barn siger »Mor«, gåer der altså et stort Kunst- 
værk ud af dets Mund. Efter en indledende Explosions- 
bølge (m), men af en bestemt Form (ellers bliver det måske 
til »bor«), følger en Grundtone med sine større, men be- 

"stemt afmålte Bølger, (0), hver Bølge — så at sige — 
bærende på sin Ryg de nøjagtigt tilpassede Krusninger af 
de 4 første Overtoner (jvfr. Side 141), og med nogle små 
Afbrydelser (7), frembragte af Tunge og Gane, henimod 
Slutningen af o-lyden (ellers bliver det kun til mo, hvad 
også visse Børn stundom nøjes med). 

Det er simple Midler, hvorved den talende frem- 
bringer sine Kunstværker; det sker med en forholdsvis 
Forbausende Lethed; og Kunstværket er af vidunderlig 
Fuldkommenhed. Det er denne Fuldkommenhed, der er 
Skyld i, at Mennesket ved Ordet kan give de nøjagtigste 
Udtryk for sine Tanker, en Nøjagtighed, som endnu er 
tilstede, når man ved Skrift og Tryk anbringer synlige 
Bogstaver, hvis Opgave er at fremkalde Mindet eller Fore- 
stillingen om de lydelige. Men det talte Ord indeholder 
i fvsisk Henseende endnu .mere, end de hidtil nævnte 
Bølger, dem, for hvilke vi nu en Gang har valgt os synlige 
Symboler i Bogstaverne. 

Ens Mund og Hals er ikke bygget helt som en andens. 
Den ene -har i Munden Hulheder, Bugter, Forbjerge m. m., 
hvorom Bølgerne brydes, bøjes og gjenklinge, som den 
anden ikke har. Derfor bliver det Ordlegeme, som han 
udsender, ikke aldeles som det, en anden udsender. Siger 
de begge »mor«, er vel Bølgerne i store Træk ens, men 
den ene Mund frembringer dog visse Krusninger, Bøj- 
ninger osv., som den anden ikke laver således. Derfor 
kan vi kjende et Menneske på Røsten, og derfor kan en 
Stemme blive forandret, hvis man mister en Tand, eller 
hvis Munden ér hoven, eller Sygdom, Glæde, Vrede eller 
andre Årsager svækker eller forstærker Evnen til at bruge 
de Muskler, der skal forme Mundhulheden. 

Jo mere umiddelbart og naturligt et Menneske er, des 
mere vil hans Sindsstemninger afpræge sig i hans Hold- 
ning, Bevægelser og Ansigtsudtryk — kort sagt i hans 
Muskelvirkninger. Det glade Barn hopper, klapper i Hæn- 

derne, Ansigtet stråler, Øjnene skinner og det råber af 
Glæde; den, der ikke kan tæmme sin Vrede, tramper i 
Gulvet, bider Tænderne sammen, knytter Næverne, slåer 
i Bordet, skriger af Ærgrelse osv. osv. Men af alle Muskel- 
virkninger er der næppe nogen, der ståer i så umiddel- . 
bart Forhold til vore Sindsstemninger, som nætop dem, 
der vedrører vore Stemmeorganer. Derfor påvirkes disse 
ganske særligt deraf og det lydelige Ord — Ordlegemet — 
bliver formet derefter. Således er der en ganske anden 
Tone og Klang i vor Røst, når vi er kjærligt stemt og 
for Ex. siger: »Du kjærel« end når vi er fyldt med Ringe- 
agt og siger: »den Tølper!« Ved sådanne Lejligheder kan 
man gribe helt ualmindelige Toner; men selv når vi taler 
jevnt, er vor Tale ikke enstonig (monotom). Tonen stiger 
og falder, dels efter Dialektens Skik og Brug, og dels efter 
den Sindsstemning eller i alt Fald efter den Mening, der 
ligger til Grund for Talen. Man?) har ment at kunne ud- 
lede Musikens Oprindelse og Virkning af det Tonefald i 
den menneskelige Stemme, der ledsager de Stemninger, 
som gåer igjennem én, og gjort gjældende, at de store 
Komponister gjennemgående har fin Sans for at lade disse 
Stemninger komme til Orde ved at gjengive de Toner, 
som en følsom Natur vilde være tilbøjelig til at frembringe 
med sin Røst (for Ex. ved at være Vidne til en ren og 
smuk Solopgang). Den mindre musikalsk begavede skulde 
så — enten derved, at Musikeren har givet disse Tone- 
overgange en særlig stærk Form, eller ved Musikens Gjen- 
tagelse — efterhånden blive hjulpet til, at de samme Stem- 
ninger kommer til at bevæge sig i ham, og heri skulde 
Musikens forædlende Virkning bestå — hvis det da er 
ædle Stemninger, den fremdrager; men heraf følger også, 
at der kan være Tale om uædel, ja, umoralsk Musik. 
Det må nu være klart, at den talende frembringer 


1) Herbert Spencer: Musikkens Vorden og Virken. Afh. efter 
det Engelske. Eibe. 1882. 

noget aldeles materielt virkeligt, skaber et Ordlegeme af 
Luft. Sæt nu, at der under en sådan Tale sidder en 
naturvidenskabelig Edderkop i sit Næt i en Krog af Værel- 
set, vel forsynet med Instrumenter som Fig. 1, og som 
med Interesse betragter disse Bølger, som Svinebørsten 
optegner. Da den ikke selv har nogensomhelst Forståelse 
af Menneskeordets åndelige Indhold, vil den kun lægge 
Mærke til dets fysiske. Fåer den Besøg af en Kollega, 
som tillader sig at spørge efter Lovene i disse Bølge- 
rækker, vil hin måske svare: »Lovene synes det ikke let 
at finde. Vel har jeg-bemærket, at der er visse Bølge- 
former, som har Tilbøjelighed til at gjentage sig (måske 
svarende til e-lyden, det hyppigste Bogstav), og navnlig 
en Explosionsbølge (svarende til t-lyden), som hyppigt gåer 
igjen, men hvad der i hvert enkelt Tilfælde er Anledning 
til, at Mennesket udstøder nætop den bestemte Bølgerække 
eller lader Luften explodere på den bestemte Måde, skjønner 
jeg endnu ikke; men det kommer måske nok. Foreløbig 
holder jeg mig til Virkeligheden; den kan sanses og er- 
kjendes, og den kan derfor ikke bestrides eller betvivles. 
Tilmed er den jo det væsentlige. Hvad der ellers kan 
være Tale om at undersøge, kan jo kun være de Love, 
hvorefter denne Virkelighed optræder. At ville søge noget 
andet Indhold deri —- nogen anden usanselig Virkelighed 
bag ved den sanselige, som nogle kalder det — vilde 
være fysisk meningsløst.« 

Ja, for den, som kun er Fysiker, er der ingen anden 
Virkelighed i Verden end den fysiske; men i dette Til- 
fælde har dog enhver let ved at kontrollere den lærde 
Edderkop og svare på Spørgsmålet: Var der mest Virkelig- 
hed i Ordet, da det med sit Ordlegeme svævede i Luften 
og ikke bestod af andet end af større eller mindre Luft 
bølger, der for Ex. trykkede på Edderkoppens Blæreskind 
og fik dens Svinebørste til at bevæge sig, eller da Ordet, 
inden sin Legemlighed, fandtes i den talendes Tanke, og 

efter sin Legemlighed i den hørendes? — Her vil dog 
vistnok mange træffe et slående Exempel på, at denne 
Ting, Ordet, på sin Vandring igjennem Legemligheden har 
sin mindste Virkelighed i selve denne håndgribelige Tilstand. 


Versailles, sét fra Østsiden. 
Af Jakob Knudsen. 


Hennes end at tage med Toget fra Paris til Versailles, 
burde man staa paa Sporvognen ved Seine-Kajen i Nær- 
heden af Louvre; saa kunde man sidde ovenpaa Spor- 
vognen og i Ro og Mag betragte den gamle, brede Landevej 
fra Hovedstaden til den gamle Residensstad med dens mange 
elegante Villaer paa begge Sider, sé paa det henrivende, 
stærkt bakkede Landskab, som udgjør en Part af Paris' Om- 
egn, og fryde sig ved Bevidstheden om, at man her — i 
alt Fald tildels — drog frem ad den samme brede Vej, 
som den 5. Oktober 1789 var myldrende fuld af de 8000 
Kjællinger fra Paris, der med den ulykkelige Maillard i 
Spidsen drog ud for at besøge Kongen og Dronningen i 
Versailles og for at hente dem hjem til Paris. — 

Men alt dette kom jeg nu først til at tænke paa, da 
jeg havde sat mig til Rette i Jærnbanekupéen og allerede 
for afsted ud fra Banegaarden St. Lazare i Paris for ogsaa 
at aflægge Versailles en Visit — det var sidste Sommer 
i Slutningen af August. — Imidlertid, jeg fandt påa Raad: 
Jernbanelinien og Landevejen gaar paa den sidste Del af 
Ruten ikke langt fra hinanden; da vi var komne godt forbi 
Fortet Mont Valérien, som hæver sig truende og mægtigt 
op over Færdselslinien her, stod jeg af ved den lille By 


Viroflay, og havde nu noget som en Fjerdingvej tilbage af 

Landevejen til Versailles. Vejret var brillant, ved Middags- 
tid var det, Luften høj og blaa, og de rigtige Sommer- 
skyer oppe, fuldtformede, hvide og boblende som Damp, 
men stillestaaende, saligt hvilende midt imellem Horizonten 
og Himmelhvalvets Bund. — Og saa at have Landevej 
under Fødderne igjen i Steden for Brosten — ogsaa be- 
hageligt — Landevej med svulmende Masser af mørke- 
grønt Løv paa begge Sider, hvorigjennem de kridhvide 
Villa-Facader titter frem, — atter at have Naturens Farve- 
pragt om sig, og med den modne Lødighed i Tonen, som 
August Maaned frembringer. 

Med stor Spænding imødesaa jeg naturligvis det Øje- 
blik, da Versailles-Paladset skulde dukke frem for Blikket, 
haabende, at det skulde ske pludseligt, ved en brat Drej- 
ning af Vejen eller paa en brat Bakkeskrænt. Det kom 
nu noget anderledes, end jeg havde ventet; jeg gik op ad 
en meget lang og jævn, svagtrundende Banke paa Vejen; 
og som jeg gaar og aser og higer efter at naa Toppen 
for at se ud over Landskabet paa den anden Side — — 
dukker et enkelt lille Spir frem over den snorlige, sol- 
beskinnede Landevejshorizont foran mig, ligesom voksende 
op af den haarde, tørre Landevej, saa en hel Del flere 
opadstræbende Forziringer og Besynderligheder, og såa 
Tagrygninger, Tage, sorte i Virkeligheden, men skinnende 
hvidblankt i Solen — i én Uendelighed. Jo nærmere jeg 
kom op mod Toppen af Banken, des mere kom der frem 
af Paladset — for det var Ludvig XIV.'s berømte Slots- 
bygning, jeg havde for mig —, men da jeg saa endelig 
naaede helt op, saa jeg først, at der var meget længere 
fra Bakkekammen og hen til Slottet, end jeg havde troet; 
der laa en hel lille Dal imellem. Denne Side af Dalen, 
skraanende nedad fra mit Stade, dannes af Landevejen, 
som her er bleven til en mægtig Allee, med to Rader 
skjønne, gamle Elmetræer paa hver Side; dens Runding 


er saa jævn og fin og regelmæssig; man kan se, at ogsaa 

dette er gjort med beregnende Kunst — ja, meget muligt, 
at hele denne Banke, hvorpaa jeg staar, og hvis Form jo 
tildels bestemmer det første Indtryk, man faar af Versailles- 
Paladset, er et første Effektnummer i dette Ludvig XIV.'s 
storstilede Kunstanlæg. — Den anden Side af Dalen er 
selve Slottet og Slotspladsen. Her sér man det i dets 
majestætiske, vidtstrakte, stadlignende Mægtighed; for det 
er som en Stad af Paladser, men ordnede, samlede, saa 
det bliver ét stort Slot, ét stort Kunstværk. — Facaden 
af Slottet ud mod Haven (Vestsiden af Slottet) er 1 Fjerding- 
vej lang, men sét fra denne Side danner det ikke en lang, 
sammenhængende Facade, der udbreder sig for Øjet, men 
man sér ind ligesom i en stor Tragt: den største af Slots- 
gaardene (»Honnørgaarden«) naar ned til Dalens Bund, der 
dannes af den vældige »Vaabenplads«, men saa snævrer Byg- 
ningerne paa begge Sider sig noget sammen opad det svagt 
skraanende Bakkehæld, hvorpaa Slottet ligger, og omslutter 
her et Gaardsrum (»den kongelige Gaard«) af noget mindre 
Dimensioner end det første; bagved dette, eller oven for 
dette, kommer saa endelig den mindste Gaard,. saa stor 
omtrent som en almindelig Præstegaardsplads; den hedder 
Marmorgaarden og ligger lige ind under Ludvig XIV.'s Sove- 
kammervinduer. Disse Sovekammervinduer de danner den 
fjærneste og midterste — Centrums-Prikken i det Billede, 
jeg sér oppe fra min Bakkekam. Men Gaardene er ikke 
adskilte ved noget — ja maaske lidt Gitterværk, det husker 
jeg ikke — de gaar ellers lige over i hinanden; det er 
kun deres forskjellige Bredde, der adskiller dem for Øjet 
paa Afstand. 

Det var nu altsaa det, man kunde se fra den Bakke- 
kam, hvor jeg stod. — Men havde nu Du, kjære Læser, 
været Ludvig XIV., saa havde Du kunnet ligge inde i 
hans Seng bag hine Vinduer inde i Centrum af det hele 
— man kunde næsten sige: af den hele Verden; og naar 
Du saa havde lagt Hænderne bag om Din Nakke og lettet 

lidt paa Hovedet, saa havde Du kunnet se ud ad Vinduerne, 
se det med Dine Øjne, at det var Dig, der var Centrum 
for det altsammen, at det var Dig, det altsammen var 
bygget om, og bygget efter, og bygget af; og yderst ude 
i Retning af Paris, havde Du som en Del af Din Horizont 
haft den snorlige Vejlinie oppe påa Bakkekammen, som 
Du ogsaa selv havde ladet anlægge, og opover den, lige- 
som voksende op af den haarde, tørre Landevej, vilde Du 
— om Du var bleven gammel nok — kunnet se en 
Mængde — ikke just Spir, ikke heller Forziringer, men 
en Masse Besynderligheder skyde frem. Jeg vil nu ikke 
tale om, at Du vilde kunnet se mig skyde frem over Bakke- 
kammen; dels er jeg ingen Besynderlighed, dels vilde Du 
have faaet en altfor besynderlig Alder, om Du skulde have 
oplevet det. Men havde du endda levet saa længe som 
til den 5. Oktbr. 1789, og saa, som sagt, været Ludvig XIV. 
Du kan tro, Du vilde have forundret Dig. Den Dag skød 
Maillard og hans 8000 Pariserkjællinger op over Bakke- 
kammen. De holdt stille dér og saa ud over Dalen og 
over Slottet paa den modsatte Bakkeskraaning — ikke 
med milde Blikke; men det var heller ikke milde Blikke, 
hvormed Folkevælde og Enevælde i hine Dage saa påa 
hinanden, da man først var kommen hinanden paa nært 
Hold, var kommen over den sidste Bakkekam og kunde 
maale hinanden med Øjnene. — Heldigvis for Ludvig XIV 
— det oplevede han ikke; han havde ellers faaet at se, 
at han alligevel ikke var Centrum for det hele, men åt 
der var ved at danne sig et helt nyt Centrum ude i hans 
Horizont. — Nej, lige saa længe han levede, var han den 
store Eneste i sin Verden, om hvem alting drejede sig, 
hans Horizont var klar og ren lige til det sidste, der var 
intet, som dukkede op derude og ogsaa vilde være noget. 
Og det var denne Bevidsthed, han kunde nyde gjennem 
et umiddelbart Indtryk, naar han laa derinde i sin Seng 
og saa ud af sine egne Vinduer, Der var kun den 1. Sep- 

tember 1715; da vilde det ikke blive til noget med dette 
Indtryk; men det kom af, at han ikke kunde lægge Hæn- 
derne bag om sin Nakke og lette paa Hovedet; Mennesket 
døde netop den Dag, og kunde saaledes ikke tage sig 
andet for. 

Kjære Læser! Mon Du ikke ofte, naar Du som Barn 
var med Dine Forældre paa lange Ture til Vogns — i 
den Tid, da man rejste mere til Vogns, fordi Banerne da 
var færre — mon Du ikke ofte, naar I kjørte op ad en 
Banke paa Vejen, har længtes svært efter at komme op 
paa Toppen af den, og gjort Dig sære Forestillinger om, 
hvilke mærkværdige Landskaber Du vilde komme til at 
se ud over deroppe fra, — enten Du nu har tænkt Dig 
Nabolandsbyens graahvide Kirke og mange Huse og Nabo- 
præstens Gaard med den store Have og de grønne Marker 
rundt omkriug, eller Du har tænkt Dig det mere ubestemt, 
saadan noget som Paradis — eller som en stor Hedemose 
med megen Varmedis over — og det har saa sommetider 
passet, sommetider ikke —; og mon Du ikke i barnlig 
Fantasi, hvor man jo laver sig alt det fremmede efter det, 
man kjender, mon Du ikke, naar Du hørte om, hvordan 
den store Korshær første Gang, efter den lange Rejse og 
de mange Lidelser, de utallige Tab, fik Jerusalem i Sigte, 
har tænkt Dig det ligesaadan med en Landevejsbanke; at 
Hæren kom dragende op ad en lang, lang Bakkeskraaning, 
og at de nok havde en Slags Anelse om, at nu kom det 
endelig, det, de havde længtes saa stærkt efter, — og såa 
faar alle Vished om, at det virkelig er der paa den anden 
Side, for de, der er bagved, de kan se de forreste i Hæren 
staa stille oppe paa Bakkekammen, glemme at gaa, og 
holde Haanden for Øjnene, ligesom de saa mod Solen 
eller mod en stor Ildebrand; — og naar de saa alle er 
kommen. derop, saadan at de forreste har vendt sig om 
og set, at nu er de der allesammen, de, der i Fællesskab 
har lidt og stridt saa meget, og nu ligger den dér for 

dem, Jerusalem, Staden paa Bjerget, saa de alle kan-sé 
den, — saa har det været, ligesom Bægeret var fuldt, 
vilde strømme over, og de er sunken i Knæ, har kastet 
sig ned, og har grædt af Glæde: grædt, fordi de havde 
lidt saa meget, grædt af Glæde, fordi de nu havde naaet 
deres Rejses Maal, den hellige Stad. — Saaledes har Du 
maaske nok forestillet Dig det med den Landevejsbanke. 
Men mon Du nogensinde har tænkt rigtig paa Maillard og 
hans 8000 Pariserkjællinger, da de var kommen op paa den 
virkelige Vejbanke der foran Versailles, og stod og saa 
ned over Slottet. — Og det var dog ogsaa et mærkeligt 
Øjeblik, et sjældent Møde, var det, mellem gammelt og 
nyt, et Gademøde, som Menneskene har haft Lejlighed 
til at reflektere en hel Del paa det sidste Hundredaar 
igjennem. — — 

Klokken var 3 om Eftermiddagen, da de var naaet 
saa vidt; det var rusket Vejr, smaaregnede af og til, ret 
et ubehageligt Oktobervejr. Vaade var de, og sultne var de, 
havde været paa Færde siden den tidlige Morgenstund, og 
vilde var de blevne af at gaa saa mange sammen — for- 
saavidt de da ikke havde været det i Forvejen. 

Og nu stod han her paa Bakkekammen med dem, 
den ulykkelige Skriver Maillard, det eneste Mandfolk blandt 
alle disse Kvinder, — og han vidste saa ikke bedre end 
at give sig til at holde Tale for dem og formane dem. — 
Det havde han for Resten gjort adskillige Gange før paa 
denne Spadseretur. — Han forklarede dem først, hvad 
det var, de saa foran sig: derhenne, hvor den brede Allee 
med Elmetræerne, som de saa ned ad, — derhenne, hvor 
den endte og videde sig ud til en stor Plads foran Slots- 
gaardens forgyldte Gitterværk, der var Rigsdagsbygningen, 
der sad Nationalforsamlingen, af hvilken de jo maatte 
vente sig alt godt, der sad den og raadslog i en stor Sal; 
— men nu maatte de endelig optræde paa en passende 
Maade, naar de kom derhen; især troede han, det vilde 

være godt, at de fik Kanonerne, som de havde slæbt med 
sig, hen allerbagerst i Skaren, saa de kun blev sét saa 
lidt som muligt; uden Vaaben maatte de fremtræde for 
Landets vise Fædre; og saa vilde han ogsaa bede dem at 
tvinge deres Sorg og Klage saa vidt muligt (de har for- 
modentlig hylet slemt), han vilde foreslaa dem at istemme 
en Sang, idet de rykkede ind i Byen. — Saa drog de ned 
ad Bakkeskraaningen mod Slottet. 

Maillard — man ved ikke rigtig, om det var med 
eller mod hans Vilje, at han var kommen i Spidsen for 
dette Tog; i hvert Fald: han havde om Morgenen den 5. 
Oktober reddet Raadhuset i Paris fra at blive stukket i 
Brand af disse Sværme, ved pludselig at give sig til at 
hamre løs paa en Tromme og raabe: til Versailles! til 
Versailles! — Det var nærmest Hunger, der drev Stak- 
lerne ud paa denne mærkelige Expedition. Nu havde der 
været Revolution saa længe, tænkte de, Nationalforsam- 
lingen havde siddet og taget liberale Beslutninger siden 
Maj sidstleden, Bastillen havde de selv været med til at 
storme, og man havde raabt Vivat og Hurra for den ny, 
vidunderlige Frihedstid den ene Gang stærkere end den 
anden — og saa fik de dog ikke en Gang det tørre Brød 
ud af det, ikke saa meget tørt Brød, de kunde leve af — 
hvad blev det dog til? — Det blev nok ikke bedre Kjøb, 
end at selve de, der sultede, de maatte ud og finde Brødet 
hos dem, der fraadsede; og naar Mændene ikke turde, 
fordi »Frihedsgeneralen« Lafayette med sin Nationalgarde 
holdt dem i Tømme, saa maatte Kvinderne til det, Kvin- 
erne, som daglig saa, hvad Virkning Sulten havde paa de 
skrigende Børn derhjemme. — — Og saa var det, mens 
de drev omkring nu i Morges i Gaderne i Paris, mange 
Tusinde Kvinder, og ikke vidste rigtig, hvordan de skulde 
gribe Sagen an, men derimod var lige nær ved at gjøre 
en Ulykke paa Raadhuset i Paris — saa var det, at denne- 
her Skriver Maillard, der havde saadan et gefærligt Snakke- 

tøj, og som de jo kjendte saa godt allesammen, for han 
havde jo været med den Dag, de indtog Bastillen — saa 
var det, han kom med en Tromme og et Par Tromme- 
stikker og gav sig til at kalde paa dem og raabe: til Ver- 
sailles! til Versailles! — og da der saa først havde flokket 
sig en hel Del Kvinder om ham, saa flokkede der sig 
endnu mange flere Kvinder om ham, og såa begyndte han 
at gaa, lige saa smaat, en to, en to, og de fulgte, eller 
ogsaa sagde de til ham, hvorhen han skulde gaa i Spidsen, 
og de gik saa bag efter. Ja, saadan kom de af Sted. 
— Og det gik raskere og raskere, og flere og flere blev 
de; snart blev det ham for overhændigt; han gjorde Holdt 
og formanede dem første Gang (det var allerede inde i 
Paris paa de elysæiske Marker), han udnævnede (eller sank- 
tionerede deres Udnævnelse) Generalinder og Kaptajninder, 
der kunde tage Kommandoen over mindre Afdelinger, 
medens han selv vedblev at være Generalissimus; tillige 
fik han 8 Trommer i Gang i Stedet for den ene, han selv 
havde haandteret; den smed han bort (Skindet var vel 
sprukket paa den). Og saa gik det ud af Paris ad Lande- 
vejen til Versailles — det var et Par Mil, de havde at 
spadsere. 

Megen Kommers havde de for undervejs, hvad de nu såa- 
dan kunde finde paa. Vogne, de mødte, som der var Damer 
paa, dem standsede de; de fine Damer maatte ud i deres 
tynde Sko og spadsere med i Oktober-Smadringen. Der 
kom en elegant, liberal Rigsdagsmand kjørende i sin fine 
Ekvipage; han blev naturligvis bange, da han saa Vejen 
spærret af saadanne Menneskemasser og fik Lorgnetten 
paa for at se, hvad det var for Folk. De stormede rundt 
om Vognen, og han maatte fortælle dem, hvem han var: 
at han var en af Folkets bedste Venner; saa gav de sig 
til at raabe Hurra for ham, og han slap da af Sted fra 
dem. — Og saaledes gaar det, Bakke op og Bakke ned, 
indtil de nu endelig er kommen over ogsaa den sidste 

Bakke og staar ved Indgangen til Rigsdagsbygningen og 
udenfor det gyldne Gitter omkring Paladset. De vilde 
helst allesammen have været ind i Rigsdagssalen, men 
Maillard fik dem til at afstaa herfra; kun han selv og 15 
vaade, dryppende Kvinder begav sig derind, og han søgte 
jo saa at forklare for den høje Forsamling, hvad de var 
kommen der efter. Det var navnlig Dyrtiden; han klagede 
over, som Staten maatte gjøre noget til at afhjælpe. Men 
der var jo ogsaa dette Gilde, som Hoffet og Officererne 
nylig havde holdt derude i Versailles, og hvor Friheds- 
kokarden var bleven haanet, og Folket var bleven haanet. 
Alt dette vilde man nu anmode den høje Forsamling om 
at tage under Overvejelse. — Ja, saa skal der da en 
Deputation over til Hans Majestæt at tale med ham om 
dette saavelsom ogsaa for at anmode ham paa det mest 
indtrængende om under disse kritiske Forhold ikke længere 
at tøve med at underskrive flere vigtige Beslutninger af 
Nationalforsamlingen, som han hidtil har nægtet sin Til- 
slutning (der er bl. a. Menneskerettighederne; dem har han 
ikke villet gaa ind paa). 

Formanden og nogle andre Rigsdagsmænd kommer af 
Sted; men det er om at slippe over til Slottet, for da de 
kommer udenfor Rigsdagsbygningens Dør, hvilket Syn ser 
de ikke: paa den store, regnblanke Plads mellem Rigsdags- 
bygningen og Gitteret Tusinder af vaade, hylende Kvinder, 
mellem dem Soldater, Flanderregimentet, og de beredne 
Livgardister, som vender og drejer med deres Heste i den 
tætte Folkemasse og søger at holde Orden; indenfor Slots- 
gitteret Schweitsergarden i dens røde Frakker i en lang, 
lige Række; og saa snart Formanden viser sig, styrter 
Kvinderne hen imod ham; de vil med ham ind til Kongen, 
de vil tale med Kongen, de vil have baade Kongen og 
Dronningen med til Paris. Tolv Kvinder bliver med Møje 
udvalgt; de skal gjøre Turen med ind paa Slottet. 

Jerngitteret aabnes, og de begiver sig op over den 
uhyre Slotsplads, gjennem Honnørgaarden, den kongelige 
Gaard,' Marmorgaarden til de kongelige Gemakker. — 
Nogen Tid efter kommer de 12 Kvinder tilbage; de raabe 
»Kongen leve« og synes meget tilfredse. Saasnart de er 
kommen udenfor Gitteret, maa de til at fortælle: Jo, fem 
af dem havde været inde hos selve Kongen, og hende, den 
lille Louison Chabray, den lille Træskjærerske, sytten Aar 
gammel, hende havde de valgt til at føre Ordet overfor 
Kongen, fordi hun saa saa kjøn ud og talte saa godt for 
sig. Men hun havde alligevel faaet ondt, da hun skulde 
tale med Kongen, skjønt han havde set saa naadig og 
mild ud. Men saa havde Kongen grebet hende i sine 
Arme; og da hun strax kom til sig selv igjen og gjorde 
Undskyldninger, svarede han: at det havde været ham en 
sand Fornøjelse (elle en valdt bien la peine); og saa havde 
han sagt, at der skulde nok komme Brød, hvis han bare 
kunde skaffe det, — og hist op og her ned —- han havde 
da været saa naadig helt igjennem. 

Men de sultne Kvinder derude paa Pladsen, som ikke 
havde været inde paa Slottet, de fattede Mistanke, at de 
12 nok havde ladet sig tage ved Næsen og snakke: godt 
for, eller kanske de endogsaa var bleven underkjøbt der- 
inde og var gaaet over paa Kongens Parti. Den lille Tøs 
til Louison med sit glatte Ansigt og sine fine Hænder, 
der saadan var bleven forgabt i Kongen — jo, hun var 
den rette at sende i Deputation, hun skulde faa noget 
andet at vide — halløj! her er et Hosebaand! om Halsen 
paa hende med det og hen til Lygtepælen dér. Hose- 
baandet faar hun om Halsen, det arme Barn, to Kjællinger 
holder hver i sin Ende af det, og saa trækker de af Sted 
mod Lygtepælen med hende. Men der er da et Par Liv- 
gardister, der kommer hende til Hjælp og faar hende reddet 
ud af deres Klør. . Det var en Forsamling, der let kunde 
" gaa Ild i. Den bestod nu ikke længer blot af Kvinder; 

store Skarer af Mænd inde fra Paris kom uafladelig myld- 
rende ud til Versailles, men de skulde ingenlunde forbedre 
Stemningen. Alt var i Forvirring, alle ventede paa Lafayette, 
som man havde faaet Bud om vilde komme inde fra Paris 
henimod Midnat med Nationalgarden. Formanden var ikke 
kommen tilbage fra Slottet; Forhandlingerne med Kongen 
trak ud. Og mens han er borte, strømmer nu Kvinder 
og Mænd af de vilde Skarer ind i Rigsdagssalen og for- 
styrrer al Forhandling derinde. 

Da nogle Timer er gaaet, hæver Viceformanden Mødet, 
saa da endelig Formanden kommer tilbage, er der ikke 
en Rigsdagsmand i Salen, men ellers er der Mennesker 
nok. En stor Fiskerkjælling sidder i Formandsstolen, og 
der holdes Forhandling, man efteraber Rigsdagsmændene 
— det er ikke morsomt for den virkelige Formand at se 
påa. Han faar imidlertid Rigsdagsmændene samlede igjen, 
og han faar skaffet tilveje en Mængde Pølser til den talrige 
og sultne Tilhørerkreds, — saa falder den lidt til Ro, og 
man begynder atter paa Forhandlingerne. 

Endelig ved Midnat ser man Blus og hører man 
Trommehvirvler oppe fra Bakken foran Versailles. Det er 
Lafayette med Nationalgarden fra Paris. Han har holdt 
Tale til den i det øsende Regnvejr og i den mørke Nat 
og ladet den sværge, at den vil værne Kongens Bolig, 
være tro mod Konge og Nationalforsamling. Derimod er 
de alle enige om, at Kongen maa med til Paris, han skal 
bo der fremtidig, Folket vil have ham i sin Midte. — 

Lafayette begiver sig strax op paa Slottet, hvor han 
træffer den kongelige Familie i den yderste Spænding og 
Angst; man havde ventet paa ham som Befrieren nu i 
flere Timer, ham, den eneste Mand, som under disse for- 
virrede Forhold havde en nogenlunde betydelig og paa- 
lidelig væbnet Magt til sin Raadighed, i Virkeligheden den 
mægtigste Mand i Frankrig i den Tid. Han er ogsaa idel 
Ridderlighed og Ærbødighed overfor Kongefamilien — Kongen 

har nu ogsåa givet sig paa alle Punkter, underskrevet 
hvad man forlangte, ogsaa Menneskerettighederne, som 
særlig Lafayette er begejstret for — og han forsikrer jo 
om, at han skal nok passe paa — han staar inde for 
Kongens Sikkerhed med sit Liv og Blod — lad de bare 
ham. Lafayette er meget veltalende af sig, han skal af 
Sted igjen og holde Tale til Soldaterne — til det nye, fri- 
sindede Vagtmandskab, som Kongen har maattet tage imod 
samme Nat, og til de gamle Soldater, at der kan være 
Fred og Enighed. De mest forhadte af de gamle Soldater 
bliver sendt bort fra Versailles. Pøbelen inde fra Paris 
har skaffet sig Kvarter for Natten, hvor den bedst kan: 
Kirker, Lader, Vagtstuer, Krostuer, alle ellers tomme Rum 
i Versailles er fulde; paa lignende Steder, eller hos Borg- 
erne i Versailles, er Lafayettes Nationalgarde fra Paris 
bleven indkvarteret. Og efter at have ordnet det meste 
af dette og efter at have holdt Taler i én Uendelighed, 
gaar saa endelig Lafayette til Sengs og forsøger påa 
at sove. 

Saa er næsten alle kommen til Ro, og — som han 
.siger, Thomas Carlyle, i sin »Franske Revolutionshistorie« 
— den mørke Nat dækker alt, og det revolutionære Kaos 
omslutter nu Paladset med dets Indhold: det gamle Regi- 
mente — omslutter det paa alle Sider, ligesom Havet om- 
" slutter en Dykkerklokke, der er sænket ned paa dets Bund 
— naar der nu blot ingen Revne er i Dykkerklokken, for 
saa strømmer Havet ind, og hvordan skal. det saa gaa 
Dykkeren. i 

Næsten alle var kommen til Ro — men ikke alle, og 
det har naturligvis været de allerringeste udaf den store 
Pøbelskare, de ligefremme Forbrydere, som ingen har villet 
være nær eller have i Hus hos sig, som har haft vanske- 
ligst ved at finde Nattelogi eller tidligst har forladt det. 
Derfor: en Masse af de vildeste trækker omkring endnu 
ud paa den tidlige Morgenstund henne ved det gyldne 

Gitter foran Paladset. Inde i en af Slotsbygningerne er 
en af de gamle Livgardister ved at rejse sig af Fjerene, 
gaar til Vinduet for at sé ud, faar Øje paa disse Menne- 
sker udenfor Gitteret, kommer i Snak med dem og kommer 
til at skjændes med dem. Der falder drøje Ord, det er 
jo Folk, der her er kommen til at tale sammen, som ikke 
smadsker ret længe paa, hvad de vil sige til hinanden; 
nogle fortæller, at Gardisten tog sin Bøsse og truede med 
at skyde, andre fortæller endogsaa, at han skjød; nok er 
det: Forsamlingen der udenfor tager fat i de forgyldte 
Gitterstænger og begynder at ruske. De giver sig, Stæng- 
erne, og det bliver hurtig sort af Mennesker indenfor dem. 
Og nu fyrer Livgardisterne, og en ung Mand, en Kunst- 
snedker fra Paris styrter til Jorden med knust Hoved. 
Der kommer Fart paa nu, man løber op over den store 
"forreste Gaard, styrter imod Gitteret, som den Gang af- 
grænsede »den kgl. Gaard« udad, bryder igennem, og snart 
brøler den vilde oprørte Menneskemasse ind i Marmorgaarden 
lige under Kong Ludvigs Sovekammervinduer. Den dræbte 
Kunstsnedker bliver lagt midt i Gaarden, saa alle kan se 
ham og ægges til Hævn ved Synet af hans Blod, der strøm- 
mer ud over Marmorfliserne. — Man stormer mod Hoved- 
indgangen og hugger de to Skildvagter ned, som der er 
posteret. Man kommer til Hovedtrappen; en Livgardist 
har vovet sig et Stykke ned ad den, og begynder at tale 
nogle blide Ord til den fremstormende Mængde; men de 
styrter med saadan Fart løs påa ham, saa hans Kamme- 
rater, der staar ved Døren ovenfor, maa gribe ham i hans 
Bælte og i hans Frakkeskjøder, og hale ham baglængs ind 
til sig, saa hurtig de kan. Saa hugger de Døren i og 
laaser den; men den maa hurtig give sig for de tunge 
Slag, den faar udenfra. Og nu bliver der en Jagt gjennem 
de store Sale med de blanke, bonede Gulve, hvor Bandit- 
terne skridter ud og skrider om, ligesom Ænder paa Is. 
Det bliver en Jagt, ligesom naar Børn leger Tagfat inde 


160 


i Stuerne og smælder Dørene op og i for hinanden. Men 
her leges der kun én Gang ved hver Dør, for de, der for- 
følger, sprænger Dørene med Magt, saa de gaar i Stumper. 
Kongen er i sit Værelse (Ludvig XIVs Sovegemak?); mellem 
dette Værelse og Dronningens Gemakker ligger den saa- 
kaldte Oxeøjesal (Salle de L'Oeil de Boeuf) til Dels ud 
mod Marmorgaarden; i denne Sal plejede Hofmændene 
at vente, inden Kongen stod op om Morgenen; ved den 
Lejlighed skulde jo hele den fine Hofverden ind og hilse 
påa ham. Her i denne Sal var et Hundredaar igjennem 
sagt Artigheder og Komplimenter, som i ingen anden Sal 
i Verden, her var spunden Intriger for at vinde Hofgunst, 
her var lagt Planer, der tidt havde afgjort Evropas Skjæbne 
i lange Tider — man kaldte nok endogsaa til en Tid for 
Spøg hele det franske Hof, den franske Regering, for »Oxe- 


øjet« — omtrent som man taler om den »høje Port« eller 
lignende. 

Nu var denne Sal fuld af Livgardister, og paa Hoved- 
døren ind dertil hamrede de Vilde løs. — En anden Dør 


fører fra Oxeøjesalen ind til Marie Antoinettes Værelser, 
forrest en Række smaa Boudoirer, det er som den ene 
lille Lærkerede bagved den anden, et Par af dem kun 
4 å 5 Alen paa hver Led, — indenfor dem ligger hendes 
større Værelser, Sovekammer, Salon og saa videre. — Her 
høres Larmen ind, man melder, hvor overhængende Faren 
er, og Dronningen maa af Sted, halv paaklædt, ind i Oxe- 
øjesalen, gjennem den ind i Kongens Gemak, hvor hun 
styrter sig i hans Arme, raabende: »Aa, kjære Venner, 
frels mig og mine Børn!« Ogsaa de kongelige Børn er 
bragt herhen. Nedenfor i Gaarden sés fra Kongens Vinduer 
den rasende Folkesværm; Kunstsnedkerens Lig ligger der- 
nede, de to Livgardisters Lig har man slæbt derhen og 
halshugget dem bagefter; en stor Mand med ildrødt Skjæg, 
opsmøgede Skjorteærmer og blodige Arme spåanker om- 
kring mellem Ligene, brølende, om der ikke er flere, han 

skal kappe Hovedet af. En fangen Livgardist kommer de 
trækkende med; han skal hen og se Ligene af de andre 
to. — — Og mod Døren til Oxeøjesalen dundrer Slagene 
uafladelig; man kan hvert Øjeblik vente, den vil brase ind. 

Dykkerklokken er revnet, Havet strømmer ind! Stak- 
kels Dykker ! 

Pludselig standser Larmen; man hører tunge, taktfaste 
Skridt som af marcherende Soldater i Slotssalene. Det er 
den nye, frisindede Kongevagt, som nu kommer til Stede 
og redder Kongens Liv og den gamle Kongevagts Liv. 
Lidt efter kommer ogsaa Lafayette — han var knap falden 
i Søvn, da han maatte paa Benene igjen — og National- 
garden fra Paris. Alle Parisere, der havde ligget i Ver- 
sailles den Nat, kommer op og kommer til Stede, det 
ganske Versailles indfinder sig, og adskillige Rigsdags- 
mænd giver Møde for at lykønske Kongen i Anledning af 
den overstandne Fare. 

Og saaledes kom man da over det værste. Kongens 
ny Vagt trænger Pøbelen bort fra Marmorgaarden — men 
den er jo kun en lille Del af det store Rum, omgivet af 
Bygninger, som man ser fra Kongens Vinduer. Og uden- 
for staar de Hoved ved Hoved, den uhyre Folkemængde, 
og alle raaber de: »Kongen til Paris!« forsaavidt man 
ikke er beskjæftiget paa anden Maade. Yderst ude, uden- 
for det gyldne Gitter, som nu til Dels er brudt ned, kan 
man saaledes fra Kongens Vinduer se de kongelige Heste 
blive trukne ud af Staldene. Det er de Banditter, som 
var bleven jaget ud af Slotssalene af Gardisterne og havde 
maattet lade deres Bytte ligge, der nu søger at erstatte 
deres Tab ved at stjæle Kongens Heste. De sætter sig op 
paa dem, som de bedst kan, men bliver hurtigt smidt 
af af de vælige Dyr under voldsomme Lattersalver fra de 
omkringstaaende. Gardisterne redder saa Hestene. 

Kongen viser sig for Folket paa Balkonen ud mod 


Marmorgaarden; og nu har Stemningen vendt sig, saa at 
nDanskeren”. II. 11 

de fleste raaber: »Kongen leve!« — men ogsaa: »Kongen 
til Parisi« — Kongen var nu ogsaa i Almindelighed ret 
vel yndet paa den Tid af Revolutionen; det var værre 
med Dronningen; hun var almindelig forhadt; men hende vil 
man nu ogsaa have frem paa Balkonen. — Hun kom, med 
begge sine Børn ved Haanden; men nedefra lød Raabet: 
»Ingen Børn!« — Taine synes (i sin Revolutionshistorie) at 
mene, at man ønskede at have hende alene paa Balkonen, 
for at hun ikke med Børnene skulde søge at dække sig 
for Bøssekuglerne, som man tiltænkte hende. — Hun traadte 
saa ene frem paa Balkonen, læggende sine Hænder overkors 
for sit Bryst. »Om jeg saa skal dø, vil jeg gjøre det«, skal hun 


have sagt. — Men Lafayette vidste at afvende Faren; han 
sprang til, knælede ned og kyssede Dronningens Haand. 
Og dette Syn — den ridderlige Frihedsgeneral kyssende 


Dronningens Haand — behagede denne franske Folkeskare 
saa vel, at den brød ud i høje Raab: »Leve Dronningen!« 
— Kongen maa love at følge med til Paris, og Toget skal 
udgaa fra Versailles Kl. 1. National-Forsamlingen skal 
med derind. — Det tager mer end en Time at faa Proces- 
sionen ordnet, for Deltagerne er jo ikke af de roligste; 
men endelig kommer man af Sted, kjører ud fra Slots- 
gaarden i det taagede, ruskede Vejr, op ad Alléen med 
de høje Elme, op over Bakkekammen, hvorfra man sidste 
Gang ser Versailles, naar man kjører til Paris. Hvilket 
Tog! — Forrest Nationalgardisterne, en 30,000 Mand, saa 
de spydbevæbnede Mænd og Kvinder fra Paris; alle er de 
smykkede med Trikolorens Farver, grønne Grene bærer 
de stukne i Bøssepiberne; saa kommer 50 Vognlæs Korn, 
som skal bringes til Paris samtidig med Kongen, som et 
Slags Tegn paa, at nu skal Hungeren være til Ende (man 
har laant Kornet i Versailles); dernæst kommer den gamle 
Garde, det vil sige, de, der var bleven tilbage af den i 
Versailles; de føler sig meget ydmygede, maa gaa med 

den ny Gardes Huer paa; efter dem kommer de kongelige 
Vogne: Kongen i den forreste tilligemed Dronningen, hans 
Søster Elisabet og de to kongelige Børn. 1 de følgende 
kongelige Vogne kommer hundrede Rigsdagsmænd. Og 
endelig Schweitzergarden og andre Soldater. Men det store 
Flertal af Deltagerne i denne Procession har ikke nogen 
bestemt Plads: de løber om imellem og ved Siden af de 
nævnte Afdelinger. Det er de 8000 Pariserinder, de af 
dem, som ikke er rejst hjem i Forvejen, og det er Arbejder- 
skarerne fra Antoine-Forstaden. — Om den kongelige Vogn 
holder disse Skarer især- til; Kvinderne synger og peger 
paa Kongen og Dronningen: »Ikke bange, kjære Venner! 
Nu skal vi nok faa Brød; her kommer vi med Bageren 
(paa Fransk: boulanger), Bagerkonen og den lille Bager- 
dreng!« Endelig naar man til-Paris' Porte. Her bliver 
Kongen modtaget af Byens liberale Borgmester Bailly, der 
holder Tale til ham; Kongen maa vise sig paa Raadhusets 
Balkon for det forsamlede Folk; og endelig ved Midnats- 
tid. kan han og hans Familie da komme til Køjs i Tuil- 
lerierne, som ikke har været beboet i mange Herrens 
Tider, og hvor de nok tilbragte en meget ubekvem første 
Nat. I de følgende Dage blev Slottet naturligvis sat i 
ordentlig Stand, men Omflytningen var jo sket saa pludse- 
lig, at der ingen Tilberedelser havde kunnet gjøres i For- 
vejen, 

Men ude i Versailles stod Paladset tomt og det har 
vedblevet at staa tomt lige siden den Dag, den 6. Oktober 
1789, da denne sære Procession drog ud af Slotsgaarden 
og forsvandt i Taagen mellem Elmealléens høje Træer. 

Den 6. Oktober 1789 er Vendepunktet i Versailles' 
Historie. Og naar man nu kommer fra-Paris og hele Tiden 
undervejs har haft Maillard og hans 8000 Kjællinger i 
Hovedet, saa bliver man ogsaa ved at tænke paa den 6. 
Oktober 1789, saalænge man befinder sig paa Pariser-Siden 


(Øst-Siden) af Slottet. Man kan ikke lade være at sammen- 
i aks 

ligne den Stilhed, der nu overalt hersker i de uhyre Slots- 
gaarde, med den Menneskestorm, som rasede her paa hin 
. Dag. — Kun inde i Marmorgaarden saa jeg lidt Bevæg- 
else; Arbejdere var ved at tage de gamle Fliser op og 
lægge nye i Stedet. Mørk ligger Gaarden for mig, den 
ligger i Skygge, for Solen er allerede dalet en Del; tilmed 
er Husfacaderne ind mod denne Slotsgaard bygget af mørke 
røde Sten (paa Ludvig XIll.s Tid), medens alt det øvrige 
af Paladset er kridhvidt. Men hæver jeg Øjet, da ser jeg 
Husrygningerne glimrende i Solens Straaler, og det store 
trefarvede Flag, der vajer deroppe ovenover det Hele, det 
bader sig ret med sine skjære Farver i Sollyset. 

Det skumrer en lille Kjende i Oxeøjesalen og i Ludvig 
XIV.s Sovekammer; derved dæmpes paa en behagelig Maade 
Glansen af den rige Pragt derinde, Malerierne og de fine 
Møbler af Skildpaddeskal og gylden Bronce. — I Dron- 
ningens Miniatur-Værelser mærkes det endnu stærkere, at 
man er kommen et godt Stykke ud paa Eftermiddagen; 
der måa have været lang og tidlig Mørkning i disse småa 
Gemakker. — Men fra Oxeøjesalen gaar jeg gjennem 
Hoveddøren ind i den uhyre »Spejlsal«, et af Verdens pragt- 
fuldeste Rum, og her er der Sol; det er som et Straale- 
hav, jeg kommer ind i; thi Sollyset, som her staar lige 
påa gjennem de mægtige og talrige Vinduer, det kastes 
tilbage fra hundrede Spejle, fra gyldne Forziringer' og 
blinkende Ædelstene. — Her er jeg kommen paa Vest- 
siden, og uden for Vinduerne breder sig for Blikket den 
underskjønne Versailles-Slotshave, strækker sig, saa langt 
Øjet kan række, lysende i denne milde, hyggelige, minde- 
vækkende, ligesom barnlige Solglans, som anden Halvdel 
"af en Sommereftermiddag saa tidt har, især da i August. 

Og saa glemmer man den anden Side af Slottet, der 
vender mod Øst, ud mod Paris, saa glemmer man den 
6. Oktober 1789 ligesaa fuldstændig, som de Mennesker, 
der levede i hundred Aar i disse straalende Sale, de 

glemte, at en 6. Oktober ikke blot kunde men maatte blive 
Følgen af den Maade, de levede paa. 

I næste Nummer af »Danskeren« kan jeg nu skrive 
videre om Versailles set fra Vestsiden). 


Af en bibelsk Rimkrønnike. 


Et efterladt Brudstykke 
af 
Ludvig Christian Miiller.?) 


Meddelt af Sigurd Miiller. 


Skal jeg begynde min Tale der, 
Hvor Bibelen sin begynder, 

Saa maa til den jeg holde mig nær, 
Jeg arme, elendige Synder. 

Thi selv jeg Intet jo vide kan 
Om Herrens Bedrifter saa høje, 

Dem aldrig opleved en dødelig Mand, 
Og saae noget dødeligt Øje. 

Og skal jeg føre saa mine Ord, 
At de kunne sømmeligt lyde, 

Saa staa Du mig nær, o Drot saa stor, 
Og over min Røst Du bydel! 

Thi det vi veed, at den gode Aand 
Du til os Alle udsender, ER 


1) Fremstillingen af selve Begivenhederne den 5. og 6. Oktober 
1789 er en fri Gjengivelse efter Thomas Carlyle: French Re- 
volution. - É 

2) Født 12. Maj 1806; død 5. Juni 1851 som Sognepræst i 
Starup ved Haderslev; Forfatter til ,,Danmarks Historie" og ,Den 
bibelske Historie", 

Han gaaer dem Alle saa vel til Haand, 
Som være vil dine Venner. 

Saa beder jeg Dig da, store Gud, 
At Du mig den Aand vil give, 

At han kan føre min Tale ud 
Og holde min Saga i Live, 

At jeg kan fortælle, hvor Verden blev, 
Det maatte sig saa begive, 

At der vor Gud han raabte: Lev! 
Sprang Alt fra Døden i Live. 


Saa kommer da Smaa, jeg lære Jer vil 
Om Herrens vældige Veje, 
”" Alt, hvad den Gud vil sige mig til, 
Som Himlene haver i, Eje. 

Han taled til Moses: »Skriv Du en Bog, 
Og Ordene skal jeg Dig sige«; 

Den Bog læste jeg, og deraf klog 
Jeg blev paa Gud og hans Rige. 

Men hvad han førte ind i den Bog, 
Han skrev paa Jødelands Tunge, 

Vil jeg nu friste paa Danskes Sprog 
For Eders Øren at sjunge. 


Hvordan Herren Verden gjorde, 
Det er skjult for hver en Mand, 
Om jeg Sandet tælle torde 
Og udmaale Havets Vand, 
Dog jeg turd' ej vove påa 
Det at ville ret forstaae, 
Som vor Gud ej aabenbared, 
Og hans Aand os ej forklared. 


Dog lod han os aabenbare, 
Hvordan han sin Gjerning drev, 

Der han lod sit Ord udfare, 
Saa at Verden ordnet blev. 

Det jeg Jer fortælle tør, 

Hvad Gud lærte Moses før, 
Han det skrev til Alles Baade, 
Som end elske Herrens Naade. 


I det store Afgrunds Dyb, 
Under Himlens høje Bue 

Var end ej det mindste Kryb, 
Ingen Fugl og Fisk at skue. 

Herren bød, og Havets Børn 
Fyldte flux de dybe Vande, 

Samme Stund den stolte Ørn 
Lod sin Flugt mod Himlen stande, 

Og den hele Flyveart 
Fulgte Kongen under Himlen, 

Med en stærk og yndig Fart 
Sang sin Lovsang Fuglevrimlen. 


Og den sjette Morgen brød 
Frem "Guds Gjerning at fuldende, 
Atter da hans Stemme lød, 
Han sig til sit Værk vil vende. 
Vrimler frem af sorten Jord 
Kryb og Landdyr, alle Slægter, 
Vrimler frem paa Kongens Ord, 
Som til Liv at kalde mægter. 

Og det skete samme Stund, 
Hvad han bød med Almagts Styrke, 
Thi af Mark og Bjerg og Lund 
Sprang der Liv til Gud at dyrke. 

Adam. 
Jeg er Adam, den første Mand, 
Som leved paa denne Klode, 
Ingen min Fader var uden han, 
Som skabte al Verdens Gode. 
Ingen jeg nævner min Fader kjær 
Af hele Menneskevrimlen, 
Fra mig er kommen den hele Hær, 
Som lever nu under Himlen. 
Dog min Herkomst at tyde jeg veed, 
Skjøndt selv jeg den kunde ej kjende, 
Han derom mig sagde Besked, 
Som er Alts Ophav og Ende. 
Dengang Gud havde Alting gjort, 
Som. endnu findes paa Jorden, 
Skabt det alt baade smaat og stort 
Og sat i den yndigste Orden, 
Talede saa han til sin Søn: 
Lad os et Menneske gjøre, 

En Skabning, uskyldig, god og skjøn, 
Som skal vort Billede føre. + 
Herske han skal over Havets Slægt 

Og Himmelens Fugle tillige, 
Over hvert Dyr med Kraft og Vægt 
Og over al Jorderige. 
Saa tog Herren da Jordens Dynd, 
Og underligt Dyndet han bøjed, 
Indtil en Mand foruden Synd 
Stod for hans Aasyn ophøjet. 
Fra sig selv tog Herren min Aand 
Og blæste mig den gjennem Næsen, 
Saa kom der Liv i Fod og Haand, 
Jeg blev et levende Væsen. 

Herren planted en Urtegaard 
Med Træer og yndige Blommer, 
Grøn den stod hvert evige Aar, 
Alt i den dejlige Sommer. 
Alskens Træer der blomstrede smukt, 
Som herlige vare for Øjet, 
Jeg fik smage den sødeste Frugt, 
Der kunde jeg leve fornøjet. 
Midt i Haven to Træer der stod, 
De bredte saa vidt deres Grene, 
Deraf Gud betyde mig lod, 
Jeg kun maatte røre det ene. 
Livets Træ han havde det kaldt, 
Ja Livets uden al Ende, 
Dengang da fra min Gud jeg faldt, 
Da fik jeg det andet at kjende. 
Kundskabens Træ paa Ondt og Godt 
Saadan det andet han kaldte; 
Himmelens Hersker, min milde Drot, 
Saalunde til mig talte: 
Hør Du, Adam, og giv vel Agt, 
Jeg vil mit Ord Dig forkynde, 
Holder Du stadig ved min Pagt, 
Da slipper Du for at synde; 
Men Du synder, saasnart Du ta'er 
Af Kundskabs-Abildens Frugter, 
Naar dens Frugt Du plukket hår, 
I Dødens Baand Du Dig bugter. 
Og det faldt mig ret aldrig ind, 
At jeg det Træ kunde røre, 
End det var mig ikke i Sind 
Imod Guds Villie at gjøre. 


Saa gik jeg da i Edens Lund, 
Var Havens Gartner og Vægter, 

Men mig fulgte kun Hjort og Hund 
Og andre umælende Slægter. 
Da lod Herren en Søvn saa tung 

Sig over mit Øje sænke, 
Midlertid han en Qvinde ung 
Mig vilde til Hustru skjænke. 
Han et Ribben tog af mit Kjød 
Og gjorde mig deraf en Mage, 
Og jeg vaagned, og Herren bød 
” Mig hende til Hustru at tage. 
Saa vi leved da begge to 
Og glædedes ved hverandre, 
Lysteligt var det i Fred og Ro 
I Paradishaven at vandre. 
Men .den Onde han glædes ej, 
Undtagen han Ondt kan gjøre, 
Derfor fra Guds Naades Vej 
Han vilde os begge forføre. 
Vendte han sig i en Ormeham 
Og lakked til Edens Have, 
For Guds Billed i Last og Skam, 
I Synd og Død at begrave. 
Først til Eva sin Tale dog 
Henvendte den giftige Slange, 
Hende tænkte den onde Snog 
Han mageligst kunde fange. 
Og den Lede han taled saa, 
Han vel sine Ord kunde føje: 
Er "det sandt, I røre ej maa 
De Træer, I have for Øje? 
Svarede Eva, min Hustru gjæv, 
Hun anede ej hans Rænke, 
Mistænkte aldrig den falske Ræv: 
Det maa Du slet ikke tænke, 


Fa RE OT TE FSR SEENDE 

Al den Frugt, som Gud har skabt, 
Deraf vi frit maa smage, 
Kundskabstræet vi ene har tabt, 
Deraf vi Intet maa tage. 
Thi den Dag, vi røre derved, 
Da skulle vi døe med Smerte, 
Døden synes mig fæl og led, 
Den gruer jeg for i mit Hjærte, — 
Aldrig den Frugt Jer dræbe kan, 
Han svared, Du yndige Qvinde, 
Men den giver Dig bedre Forstand, 
Saa Du kan Sandheden finde, 
Kjende Forskjel paa Vrangt og Ret, 
Og vorde som Gud saa kyndig, 
Avindsyg paa Menneskets Æt, 
Han kaldte den Kundskab .syndig. 
Og den Onde min Hustru sveg, 
Hun kaarede ham at lyde, 
Hurtig hun efter Frugten greb, 
Som Gud os monne forbyde. 
Og hun rakte mig Æblet hen 
med mildeste Kjærligheds Blikke: 
Æd deraf, min kjæreste Ven, 
Se, mig det skadede ikke. 
Og jeg gjorde, som Eva bød, 
Mig selv til Jammer og -Qvide, 
Trængsel og Angest, Kummer og Nød 
Jeg maatte fra den Dag lide. 
Thi Gud Herren den samme Dag 
Fordrev mig af Edens Have, 
Saadan lavede jeg min Sag 
Mig selv til Sorrig og Plage. 
Siden jeg leved i Sekler ni, 
Og tredive Aar hernede, 

Før jeg maatte den tunge Sti 
Til Himmerige betræde. 

Trang blev Stien og Møjen svar, 
Som Gud mig før havde lovet, 

Dog sit Ord stadfæstet han har, 
Han knusede Slangens Hoved. 


Noah. 


Det veed jeg forvist og kan sige for Sand', 
At Nyt skeer der ej under Solen, 

Foruden da Manddom annammede han, 
Som sidder paa Konninge-Stolen. 

Men dog tør jeg sige, at den Gang jeg gik 
Og traadte min Jordvej med Møje, 

Saa satte vor Herre paa Jorden en Skik, 
Som før ikke saae noget Øje. 

Thi Jehovas Sønner var faldne fra ham, 
Da Menneskens Døttre de favned, 

Da skued paa Jorden han Last kun og Skam, 
Og Gudsfrygt og Retfærd han savned. 

De Vældige gjorde kun deres Behag, 
Foragted den Vældigstes Domme, 

Thi vilde med Magt han udføre sin Sag, 
Og snart deres Vælde var omme. 

Han talede saa: Endnu hundrede Aar 
Og tredive vil jeg dem give, 

Bli'er saa de ej bedre, da Jorden jeg slaaer 
Og tager dem Alle af Live. 

Den eneste Mand, som for Herren var ret, 
Var jeg, og saa var alle Mine, 

Thi haver han ikke sin Naade forgjæt, 
Udrev mig fra Angest og Pine. 

Han talede til mig: Nu snarligen skal 
Det Overmod have en Ende, 

Der bier dem Alle saa rædsomt et Fald, 
som ej deres Herre vil kjende. 

Thi gjør Dig en Ark af Gopher-Træ, 
Gjør Rum i Arken forinden, 

At bære den kan baade Folk og Fæ 
Og yndeligt flyve for Vinden. 

Saa lærte mig Herren at bygge den Holk 
Og kløgtig at tømre med Liste 

Den Skude, hvori hans benaadede Folk 
Fra Død deres Liv skulde vriste. 

Og hvad han mig sagde, jeg troligen lød, 
For Andet jeg gjøre ej vilde, 

Jeg gjorde hvert Ord, min Herre mig bød, 
Ej eet gik der af dem til Spilde. 

Der Arken var færdig, min naadige Gud 
Mig anden Gang fra sig lod høre, 

Han sendte fra Himlen mig skyndelig Bud, 
At Folket jeg ind skulde føre. 

Da levende blev det i Arken paa Stand, 
Og lastet den blev, tør jeg sige, 

Jeg førte derind baade Qvinde og Mand 
Og Landdyr og Fugle tillige. 

Nu styrtede Regnen fra Himmelen ned, 
Og sprang da hver Afgrundens Kilde, 

Thi ond var al Jorden, og Herren var vred, 
Sin Gjerning fordærve han vilde. 

Og Havet steg over Jorden op, 
Og hvad, der var levende, qvaltes, 

Ja femten Algn fra Bjergenes Top 
Til Vandets Flade der taltes. 

Saa døde da alle de vældige Mænd, 
Som boede paa Jordklodens Runde, 

De fore i Døden saa hastelig hen, 
Thi Gud dem fordrage ej kunde. 

Jeg ene blev reddet, thi Herren jeg lød, 
Saa var han min Hjælp og min Styrke, 

Han frelser dem Alle af Jammer og Nød; 
Som troligen ham ville dyrke. 

Der Vandet var strømmet fra Jorden bort, 
Stod Arken paa Årarats Bjerge, 

Jeg prised den Herre, hvis Arm ej for kort 
Er til sine Venner åt værge. 

Jeg lukked et Vindue paa Arken op, 

— Og deraf en Ravn jeg udsendte, 

" Den sled i hver halvraaden Aadselkrop, 
Og aldrig tilbage den vendte. 

Jeg tænkte da hos mig selv som saa, 
Det haver Du gjort som en Taabe, 

Det kunde Du da vel nok selv forstaae, 
Af den var der Intét at haabe. 

Da saadan mig skuffed den Ravne-Fart, 
Jeg tænkte, lad Duerne flyve, 

De, mener jeg, er af heel anden en Årt, 
Og sikkert de vil'ikke lyve. 

De bragte mig ogsaa saa ærlige Bud, 
Af dem jeg kun Sandheden hørte, 

Den sidste, jeg sendte af Arken ud, 
Et Blad tilbage mig førte. 

Og det var et friskt Oliven-Blad, 
Med Glæde jeg det monne kjende, 

Det varede mig saa mindelig ad, 
At nu havde Farten en Ende. 

Men tyktes mig end, at nu havdg jeg Bod 
For Aarets Kummer og Trængsel, 

Dog ikke endnu jeg min Skude forlod, 
Før Herren selv aabned mit Fængsel. 

Ej længe derefter jeg hørte hans Røst, 
Af Arken han bød mig udtræde, 

Det var for os Alle en hjertelig Trøst, 
Vi hørte det Budskab med Glæde. 
Det Første jeg tænkte paa, da min Fod. 
Stod atter paa Jordklodens Skive, 

Det var at takke den Herre saa god, 
Som havde os holdet i Live. 

Jeg bygged et Alter og gjorde Fyr 
Og offred den Herre min Gave 

Af Himmelens Fugle og Jordens Dyr, 
Saa godt som jeg det kunde lave. 

Og Herren fornam den liflige Duft 
Og talede saa i sit Hjerte: 

Fordærvet er vistnok hver Mands Fornuft 
Og føder kun Ondskab og Smerte. 


N. F, S. Grundtvigs poetiske skrifter. 


År den smukke udgave af N. F. S. Grundtvigs poet- 
iske skrifter, som" professor Svend Grundtvig har lagt til 
rette, men hvoraf der ved hans død, 14. juli 1883, kun 
var udkommen fire dele, så femte del lyset samme år; 
sjætte del udkom 1885, og nu er syvende del (med et 
forord af C. J. Brandt) udkommen i april 1889 hos bog- 
handler Karl Schønberg. 

Femte del omfatter de 16 år fra 1818 til 1833 og inde- 
holder, på 563 sider, kun 88 digte foruden de oprindelig 
særskilt udgivne »Nyårs-morgen« og »Kong Harald og 
Ansgar«, med hvad der hører til dem. 

Sjætte del omfatter de 14 år fra 1834 til 1847 og 
indeholder, på 655 sider, 189 digte foruden bearbejdelsen 

af den danske rimkrønnike, og hvad der er samlet i bogen: 
»Fenix-fuglen«. 

Syvende del omfatter kun de 4 år fra 1848 til 1851 
og indeholder, på 538 sider, 182 selvstændige digte. 

Vist nok stammer Grundtvigs »krønnikerim« for det 
meste fra det første, og hoveddelene af hans »sangværk« 
fra det andet af de tre her nævnte tidsrum. Men selv 
når dette tages i betragtning, er der noget påfaldende i 
den rigdom af mindre digte, han skrev i årene 1848—51. 

De allerfleste af dem har været trykte for, og da navn- 
lig i ugebladet »Danskeren«, som han udgav i hine fire 
år. Der har næppe været nogen tid af hans liv, da han 
i hojere grad - har levet med sit folk end i disse »vore 
første frihedsår«, der faldt sammen med det slesvig-hol- 
stenske oprør og med treårskrigen.”) Da følte han drift 
til at sætte sig i stadig forbindelse med dem, han var i 
forståelse med, og det var da snart i afhandlinger om den 
danske sag og om frihedssagen eller om enkelte spårgs- 
mål, som hang såmmen dermed, snart i digte, han lod 
komme frem, hvad der lå ham på sinde. Der er meget af 
det, han den gang skrev i ubunden stil, som den dag i dag 
og i mange dage efter vore vil være fuldt værd at be- 
tænke. Og der er ikke meget af det, han har skrevet, 
hvorved han har virket mere i folkelig retning, end han 
har gjort det ved digtene fra hine dage. En digter kan 
jo nemlig ikke øve en mere blivende indvirkning på sin 
samtid og eftertid end ved at føre det, der lever i ham, 
frem i en skikkelse, hvori det forplantes fra mund til 


1) Når jeg ved at henlede opmærksomheden på Fr. Holsts og 
A. Larsens ,Felttogene i vore første frihedsår" har gjort opmærk- 
som på de deri optagne billeders betydning som historiske akt- 
stykker, så kan jeg også gore opmærksom på, at Grundtvigs. digte 
fra denne tid for så vidt er historiske aktstykker, at de på mange 
punkter viser, hvad indtryk krigsbegivenhederne gjorde på varmt- 
følende danske mennesker. 

mund som en del af folkets modersmål. De sange, der 
på denne måde bliver »led i brynjen, som dækker« folkets 
bryst, har udsigt til at leve med det igennem lange tider. 
Og blandt Grundtvigs digte er der ualmindelig mange fra 
hine år, som ikke blot er bleven optagne i de danske vise- 
bøger, -der har fortrængt den forrige slægts samlinger af 
»drikkeviser og selskabssange«, men som også synges uden 
bog og kan forudsættes at være kendte i store kredse af 
folkets brede lag. 

Den, der lever med, hvor disse sange er i brug, kan 
ikke blade det syvende bind af Grundtvigs »poetiske skrifter« 
igennem, uden stadig at møde gamle gode bekendte. Dertil 
hører digte, som vidner om den bekymring for fæderne- 
landet, som Grundtvig måtte føle i det store omvæltningsår 
1848, og om trøsten, han fandt i troen på et almægtigt 
og kærligt forsyn: 

»Fæderneland ved den bølgende strand", 
»Ak Dana, du kære! ak, stor er din nød", 


»Du, som våged over barnelivet", og 
»Syng med os, både mark og skov". 


Dertil hører digte, som knytter sig til krigs-begivenhederne: 


»Kommer alle moders bårn" (efter påskeslaget ved Danevirke), 
n»Jaftes kom den jydske post med nyt fra Norre-Snede", 

»Du, danske rytter! i sadlen sid fast", ' 

»En skærtorsdag blodig rød er igen oprundet"%, 
»Kæmpeviser, kæmpehåje, Valhal sølvertækt" (eft. 6. juli 1849), 
»Jeg gik mig ud en sommerdag at høre" (25. juli 1850), 
»Det var en sommermorgen" (ligeså), 

»Midt under Isted-slaget", og 

»Cøv lidt! sagde jyden ved Fredriksstad", 


Dertil hører digte, hvori han mindes sine sånners venner, 
de faldne helte Vilhelm Blom, Ernesto og Carlo Dalgas: 
»Sån af vennen fra de unge dage", 


»Barnefødt i lavrbærlunden%, og 
»Åtter brast et led af kæden", 


»Danskeren", II, 

Dertil hører digte, hvori han har søgt at vejlede sit folk 
til at finde sig til rette under det store tidsrøre, som kom 
herind udenlands fra: 


»Frihedens hjem-er det høje Nord" (slutningen af nr. 24), 
»Dansker, født ved bølgen blå" (brudstykke af nr. 36), 

»Folkeligt skal alt nu være", 

»Jeg det bekender, at blodets bånd for mig er kong Herodes guld- 


kæde", 
»Hvad er det, vi krænger til frem for alt på sletten?" og 
»Nu eller aldrig du danske mand". 


Så er der en hel række digte, der knytter sig til myter og 
oldsagn, men som tit mer eller mindre rører ved djeblik- 
kets forhold: 
; »Tirsdag og onsdag, torsdag og fredag", 

»Hejmdal, han stander på Himmelbjærg", 

»Hvordan. skal jeg dig beskrive, Nordens håjsang, asamål'", 

»Ønsket er ligt en yndig mø", 

»Kong Vermund den gamle, af alderdom blind", — 
og viserne om Idunne, Frode Fredegod, Hjærne-skjald, Sigurd 
og Ottar, og om »Liden Gudrun«. Den sidste især er bleven 
yndet, som det kunde være en af de gamle kæmpeviser. 
Af selve disse folkets gamle sange har Grundtvig bearbejdet 
nogle på en ejendommelig måde eller taget et eller flere 
vers og dertil fåjet sit eget. Således finder vi i samlingen en 
ny »Agnete«-vise og en ny vise om »Tåvlebordet«. Af det vers 
i visen om den »ellevilde«: »I Danmark er jeg født og 
båren« er der bleven en meget yndet lille sang. På grund- 
lag af Svejdalsvisen er sangen digtet om Bernh. Ingemann. 

Videre skal de mange historiske sange nævnes, der 
navnlig i skolerne bliver højt påskånnede, f. eks. om Kristen 
Pedersen, Anders Vedel, Peder Syv, Thomas Kingo, Ludvig 
Holberg, Thomas Thårup og Adam Oehlenschlåger. Også 
sangen, som Grundtvig skrev, da den store digter døde, 
er tit. bleven sungen i en noget omarbejdet skikkelse. 

Her er ikke nævnt alle de digte af Grundtvig, som 
findes i det foreliggende 7. bind af hans poetiske skrifter, 

og som, uforandrede eller forkortede, efterhånden er bleven 
tagne i brug i de kredse, hvor der synges alvorlige sange 
af anden art end salmer. Og dér er utvivlsomt meget, 
som endnu ikke er taget i brug, men som en gang kan 
komme med på denne måde. Men netop fordi adskillige 
af digtene er meget længere, end de findes i visebøgerne, 
er det af betydning, at der er let adgang til at se dem i 
den oprindelige skikkelse, og da ugebladet »Danskeren« 
er ved at blive en sjældenhed, vil mange alene for »de 
gamle "gode bekendtes« skyld være glade ved at kunne 
købe dette bind af de poetiske skrifter. 

Men hvad her er peget på som en hoved-bestanddel 
af bindet, er dog langt fra dets eneste indhold. Og sær- 
ligt skal jeg gåre opmærksom på de længere digte, der 
ikke egner sig til at blive sungne, men som for en stor 
del, ikke mindre, end hvad der nu er fremhævet, kan kaste 
lys over spårgsmål, der vedrører trængselen for den danske 
sag og for den sunde udvikling af frihedslivet i Danmark, 
og som endnu ingenlunde er bleven tilfredsstillende be- 


svarede i livet: 
»Jubelåret 1848" (fra februar 1848), s. 13—24, 
»Danekvindens pris", s. 65—74, 
»Nordens gåde", s. 133—38, 
»Danmarks udsigter", s. 143—50, 
»Nornekvad om Danmarks bestandighed", s. 193—98, 
»Danmarks stjærne", s. 255—59, 
»Danmarks gyldenår", s. 260—66, 
»Danskeren og romertrolden', s. 279—94, 
»Isted-slaget", s. 284—90, 
»Danmark om hundrede år", s. 309—16, 
»Det danske birtingsbad og bragebæger%, s. 3831—39, 
»Danske nytårs-vers", s. 353—65, 
»Danmarks fortid og Danmarks fremtid", s. 371—74, 
»Skjaldelivet i Danmark", s. 392—426, : 
»De danske og de tyske alfer", s. 433—38, 
»Ægersgildet i England", s. 443—54, 
»Syvsover-dagen i år", s. 4584—64, 


»Til Danmarks lysalf", s. 477—84, 
12= 

»Himmelstormen og ordets magt", s. 484—91, 
»Sydsælland", s. 504—11, 
»Efterårslivet i Danmark", s. 518—25. 


I de to sidst nævnte digte slås der på forhold, der står i 
sammenhæng med Grundtvigs andet ægteskab med »fru 
Maria« på Ronnebæksholm. Iblandt de mindre digte findes 
nogle hidtil utrykte, der er skrevne til hende, og disse så 
vel som de digte i samlingen, der er stilede til hans børn 
og hans datterdatter, har særlig interesse for digterens 
nærmeste venner. Men de digte, der ovenfor er nævnte, 
så vel som det (s. 529—38), hvormed han tog afsked med 
den læseverden, der havde samlet sig om hans ugeskrift, 
hører ganske særligt til dem, hvorpå det passer, hvad en 
af hans norske venner har skrevet om ham, at han »slog 
harpen med lys under strænge«, og de vil blive påskon- 
nede rundt omkring, hvor der er sans for en poetisk op- 
lysning over menneskelivet, særligt da det danske og nord- 
iske menneskeliv. 

Det vil ventelig fremgå af alt dette, at det syvende 
bind af Grundtvigs poetiske skrifter måske bedre end noget 
af de foregående egner sig til at anskaffes særskilt. 

L. Schrøder. 


Ridder Toggenborg. 
Af Schiller, 
Oversat af Uffe Birkedal. 


»Ridder, I som trofast søster Stum han står i elskovsharmen 
skal mig altid sé, blødende han flyr, 

kræv ej mer end af en søster, trykker hende vildt til barmen, 
ti det går mig vé. : stiger på sit dyr, 

Lige roligt for mit hjærte lader sine svende kalde 
komme-I og gå! fra hver sveitsisk egn. 

Eders ojnes stille smærte Til den hellige grav de alle 
kan jeg ej forstå." gå med. korsets tegn. 


FORM? ET 

Og i mangt et våbenskifte 
sejrer deres sværd, 
deres hjælmes buske vifte 
midt i fjendens hær. 
Toggenborger-navnet skræmmer, 
hver en musselmand. 
Hjærtet dog, som naget græmmer, 
aldrig læges kan. 


Og et år med savn er rundet, 
nu er det for hårdt; 

hvile har han ikke fundet, 
og han drager bort. 

Han fra Joppe monne styre 
hjem for gunstig vind 

til det fædreland, hvis dyre 
luft hun ånder ind. 


Og ved hendes slot for porten 
pilegrimen står, 

da den åbnes, ak! som torden 
det hans øre slår: 

den, I søger, slør mon bære, 
hun er himlens brud; 

hun igår med festlig ære 
vied sig til Gud. 


Aldrig mere vil han skue 
nu sit fædrebo, 

sér ej mér sit sværd og bue, 
ej sin ganger tro. 

Toggenborgeren man glemmer, 
han er ukendt nu. 

Kappen om de ædle lemmer 
ligger grov og ru. 


Og en hytte han sig bygger; 
i hin egn den lå, 

hvor fra dunkle lindes skygger 
klostret vide så. 

Og fra solen mod det håje 
steg, til aftnens skær, 

med et stille håb i je 
sad han énsom der, 


Så mod klosteret hist ude 
mangen time lang, 

mod den elsktes vindus-rude, 
indtil vindvet klang, 

til den yndige han kendte, 
til den søde kom, 

og sit blik mod dalen vendte, 
rolig, englefrom. 


Og da går han fro til hvile, 
slumrer trøstet ind, . 

stille glad, til han sér smile 
atter morgnens skin. 

Og så sad han mange dage, 
sad en årrad lang, 

bied uden suk og klage, 
indtil vindvet klang, 


til den yndige han kendte, 
til den søde kom, 

og sit blik mod dalen vendte 
rolig, englefrom, 

og så sad han, kold og stille 
i et gry en gang — 

men ved vindvet end det milde, 
brustne åje hang. 

Hvordan Grundtvig blev præst ved Vartov. 
Af L. Schrøder. 


Ge atigs ældste sån var født. 14. april 1822, og 
den anden 9. september 1824. I 1838 blev den ene af 
dem 16 og den anden 14 år; den ene var ældre, den 
anden på alder med almindelige konfirmander i Danmark, 
og de ønskede begge at blive konfirmerede.. Grundtvig 
havde i 12 år været uden embede; siden 1832 havde han 
dog været aftensangs-prædikant ved Fredriks-kirken på 
Kristianshavn for en fri tilhørerkreds; men han havde 
hverken ret til at uddele sakramenterne, til at holde kon- 
firmation eller til at forrette brudevielse. Da det nu trængte 
på med, at hans egne sånner skulde konfirmeres, kom det 
til at ligge ham alvorligt på sinde, at der dog ingen var 
nærmere end han selv til at bekræfte dem i deres dåbs- 
pagt. Der syntes at være to udveje mulige, enten at han 
som stedfortræder for en anden præst forrettede konfirma- 
tionen i hans kirke, eller at han fik kongelig tilladelse til 
at konfirmere sine sånner i Fredriks-kirken. Begge disse 
muligheder har allerede ved nyårstid 1838 været under 
forhandling mellem ham og Gunni Busck, som man.kan 
se af, hvad denne skrev til ham 4. januar 1838: »Hvad 
du får at høre til oplysning om det borgerlige forhold, 
du står i, som præst, med hensyn til kancelli ete., det 
lader du mig da vide lidt om?:ti det ligger mig på hjærte. 
Ja, jeg håber, at du, kære Grundtvig! er' overbevist derom, 
at jeg med hjærtelig redebonhed indretter det bevidste til 
efteråret, når det så må være; men så længe Gud ej har 
afgjort det endnu, håber jeg forinden at se dig i vort kirke- 
samfund som præst, som den, der åbenbare i hovedstaden 
bekræfter dine børn i den atten århundreder gamle pagt. 
Det er mig en sådan underlig følelse at tænke, at du, af 
en gammel præsteslægt, af Balles æt, skal ligesom gå i 


183 


landflygtighed herud med dine bårn for at gåre det, som 
du'så åbenbar af Gud og mennesker er kaldet til at gåre.« 
— Det varede imidlertid til henimod næste nyår, inden 
Grundtvig henvendte sig til den gamle kong Frederik med 
»en. ansøgning som at holde altergang med sine tilhørere 
og konfirmere deres bårn«. Da han skulde til at bede 
blot for sig selv, skrev han til Busek 18. december 1838 
— dagen efter at han havde været hos Frederik VI — 
fandt han det. umuligt. »Min forlegenhed er jo nemlig 
slet ikke værd at nævne ved siden af mine virkelige med- 
kristnes, om jeg end.ikke havde dit bestemte løfte.«. L. Koch 
har set: ansøgningen i kongerigets arkiv og gengiver noget 
af den.i »den.…. danske kirkes historie i det nittende år- 
hundrede« (II s. 164 f.). . Grundtvig håvde fremhævet, at 
de gammeldags lutheranere håvde mistet ikke blot deres 
forrige herredåmme over statskirken, men også deres virke- 
lige "samvittighedsfrihed, hvorpå han selv mente at være 
det mest talende bevis. Han mente vel, at en udtrædelse 
til sidst. vilde blive: nødvendig; men, skrivér han, »tillad- 
elsen hertil, har jeg al tid foresat mig, skulde være det 
sidste, jeg vilde bede majestæten om, da dette nødsfald i 
mine &jne ej blot vilde knuse mange &6mme hjærter, men 
i alle måder være et uheld for kongen og fædrelandet.« 
Som grund til, at han nu fremkom med sin ansøgning, 
nævnte han dels ønsket om selv at kunne konfirmere sine 
børn, .dels, at der efter forhandlingerne i stænderforsam- 
lingerne ikke syntes ham at være udsigter til virkelig 
samvittighedsfrihed »i den statskirke, hvor prof. Clausen 
er summus theologus.« — I brevet til Busck fortæller 
Grundtvig, at kongen ikke havde indladt sig synderligt på 
at tale om sagen, men havde lovet at overveje den; an- 
søgningen havde han modtaget så nådigt, som det kunde 
ønskes. Prinsesse Caroline Amalie ' havde senere lovet 
ham at anbefale ansøgningen til biskop Mynster. Stifts- 
provst.Tryde havde erklæret, at han på ingen måde vilde 

modsætte sig opfyldelsen af Grundtvigs ønske. — Kancelli- 
præsidenten Stemann, hvem Grundtvig søgte den 22. decbr., 
sagde hverken fra eller til, men »var dog så manerlig, at 
jeg tår slutte, hvad han da også lod sig forlyde med, at 
det gjaldt kun om biskoppens båjelighed«. Da Grundtvig 
lige efter samtalen med Stemann skrev dette til Busck, 
ytrede han den forventning, at biskoppen ikke »egentlig« 
vilde modsætte sig. 

Mynster skuffede grundigt denne forventning. Grundt- 
vig havde søgt ham »mellem jul og nyår« — »den sidste 
dag i året 1838« — og haft »en lang og uforglemmelig 
samtale med ham«. Grundtvig havde »så klart og så ind- 
trængende som muligt« forestillet ham denne hjærtesag, 
men fundet ham »ikke blot så ubåjelig, men så bitter og 
fjendtlig, at jeg efter en timelang samtale i sofaen måtte 
gå bort med en hånlig afvisning og, jeg nægter det ikke, 
i en oprørt sindsstemning, som jeg frit gav luft«. For at 
tilbagevinde ligevægten, inden han kom hjem, gik han om 
ad volden og igennem Rosenborg-have; men der kvidrede 


småfuglene så venligt, at det faldt ham ind, hvad salmisten , 


synger om den Gud, som under både spurv og svale .en 
rede ved sit alter til at udruge sine spæde. Så gik han 
rolig hjem og satte sine tanker på rim, som vi synger 
det efter: ; 

Hvad kvidre I om, I spurve grå, så sent i kongens have? 
Dette digt blev trykt i nordisk kirketidende for 6. januar 
1839; men to dage efter afgav biskop Mynster sin er- 
klæring over Grundtvigs ansøgning, som han fandt både 
utilstedelig og utilbørlig. »Dersom hint partis tilhængere«, 
.skrev han, »virkelig vare gammeldags lutherske, da var 
det så meget besynderligere, at de kunde klage over at 
savne samvittighedsfrihed i Danmark. En sådan klage 
kunde nemlig have noget skin, dersom den kom fra gen- 
døbere, socinianer eller andre sekter, hvilke fri religions- 
øvelse ikke er tilstået i vort land. Derimod vilde der ikke 

være mindste sandhed i denne klage, dersom den virkelig 
kom fra lutheranere; ti ligesom vor statskirke endnu ganske 
har beholdt de gamle former, således er der i dem aldeles 
intet til hinder for nogen, lærer eller lægmand, i så strængt 
som han vil, at holde sig til det gamle lutherske lære- 
begreb.« De ulejligheder, Grundtvig havde pådraget sig, 
var komne over ham, fordi han havde angrebet personer, 
ikke fordi han frit bekendte sig til vore lutherske fædres 
tro og bekendelse. Hvis Grundtvig havde fortrudt sin ud- 
trædelse af statskirkens tjæneste, kunde han søge ansæt- 
telse i den på ny. (L. Koch, II, s. 165). 

Den 19. januar 1839 skrev Grundtvig til Busck, at 
han fra kancelliet havde fået »et blot og bart afslag« på 
sin ansøgning, »som om den aldrig havde været i kongens 
hænder«. Med børnenes konfirmation, tilfojede han, »bliver 
det da vel efter vor aftale«. 

Imidlertid var sognepræsten ved Helligånds - kirken, 
B. P. Kofod, død den 11. januar 1839, og det kunde 
ventes, at præsten ved Vartov, N. G. Wolf, vilde søge om 
at blive hans eftermand. Fik han sognekaldet, vilde em- 
bedet ved Vartov blive ledigt. Det havde Busck får ønsket 
Grundtvig, og det kunde han, skrev han 18. jan., godt 
endnu ønske ham, når der ikke var mulighed til, at han 
i sin nærværende fri stilling kunde komme til at holde 
altergang og konfirmere. Af Grundtvigs svar kan det ses, 
at hans tanker er gåede i samme retning som Buscks. 
»Skulde jeg komme til Vartov, hvad jeg anser for ganske 
rimeligt, da er jeg meget glad over, at Vorherre i den 
sidste time drev mig til at søge om den fri præstestilling; 
ti bliver den tvungne mig for tung, da vilde jeg ellers 
have bebrejdet mig forsåmmelsen og tænkt, det var min 
egen skyld, jeg fik det så trangt. Sætter jeg mig nu i 
den, véd jeg derimod, det er for Vorherres skyld, og kan 
ikke tvivle om, Han jo vil gåre den tålelig, så længe den 

skal våre, -og bliver den for slem, hjælpe mig godt ud af 
den igen.« 

Wolfs-udnævnelse .kom 19. marts 1839. Uden at kende 
den skrev Grundtvig samme dag til Busck, at hvor vanske- 
ligt det end faldt ham at rejse. til Stiftsbjærgby, da vejret 
var uheldigt, da. hans skrantende hustru ikke godt tålte 
en vinterrejse, og da-han selv var stærkt optagen af at 
holde tre ugentlige foredrag:over Nordens historie for prin- 
sesse- Caroline Amalie, så tænkte han døg at komme med 
sine drenge: »så konfirmerer du dem jo også nok for mig 
i Herrens navn, ti således har jeg nu betænkt det, for, så 
vidt muligt,: slet ingen opsigt at gore; jeg kan da præke 
for dig og der sige mine sånner det par håjtidelige ord, 
jeg ved den lejlighed' selv må ønske at lægge dem på 
hjærte«. 

Den 26. marts skrev han på ny for at meddele, at 
drengenes konfirmation måtte opsættes. - Dagen iforvejen 
havde han været hos majestæten, som vilde, »jeg skulde 
søge Vartov på lykke og fromme, mens jeg bestemt er- 
klærede,. jeg: ikke vilde eller kunde søge, når jeg skulde 
være. udsat for et afslag, hvorpå majestæten sagde: ja, så 
- kan De jo sende mig ansøgningen! hvad jeg måtte antage 
for ord nok, da han forud havde sagt mig, at udtrykkeligt 
håb gav han aldrig«. Hvad Grundtvig har skrevet til Busck, 
kan udfyldes. ved, hvad der står .i' »kirkespejlet«, at han 
for den omhandlede samtale gennem kammerjunker Reedtz 
og legations-sekretær Browne i hemmelighed havde fået 
den hilsen fra kongen, -at når han vilde søge Vartov, skulde 
han nok få det; dette har han ikke følt sig' berettiget til 
at skrive om til Busck. Samtalen med kongen er berettet 
i »kirkespejlet« omtrent som i brevet til Busck, kun. at 
Grundtvig sagde, at han var »for- gammel til at holdes for 
nar i kancelliet«, og at det var derefter, kongen havde sagt, 
han kunde give" bar selv ansøgningen. 


187 


Grundtvigs ansøgning har (efter L. Koch) ikke været 
til at finde i kongerigets arkiv. Men om dens indhold har 
han selv givet Busck nogle oplysninger. »Da jeg skulde 
skrive ansøgningen, fandt jeg mig drevet til med flid at 
anmærke, at min stilling med menighed uden kirke nem- 
mest og for mig behageligst kunde forandres ved at tillade 
mig at forrette sakramenterne og konfirmationen her, så 
det var kun kancelliets rene afslag i januar, der forhindrede 
mig fra at gentage bønnen herom.« 

Da Grundtvig skrev dette, tænkte han kun på derved 
at ville fralægge sig lysten til kødgryderne; men bagefter 
var .det falden ham ind, at bemærkningen måske kunde 
give biskop Mynster anledning til at anbefale opfyldelsen 
af det tidligere fremsatte ønske; »når bispen sér, jeg allige- 
vel får lov til at forrette sakramenterne, kan han lettelig 
finde det bedst, jeg får det.på den løseste måde«. 

Også ved denne lejlighed forregnede Grundtvig sig 
med hensyn til Mynster. Havde han vidst, hvad denne 
havde skreven i anledning af den tidligere ansøgning, kunde 
han mulig nok have tænkt sig, at bispen på kongens to 
gange gentagne spårgsmål, om han anså det for tjenligt, 
at Grundtvig fik Vartov, . tilrådede det, fordi han nærede 
den formening, at han uden embede endnu vilde stifte 
mere uro. (Se Mynsters meddelelser). ; å 

I kirkespejlet fortæller Grundtvig, at han fik prinsesse 
Caroline Amalie til at spårge kongen, hvad det blev til; 
men at hun fik et undvigende svar, — at han senere fra 
kancelliet fik at vide, at ansøgningen ikke var kommen." 
dér, — men at han så, da han blev bange for, at den 
skulde være forulykket, ved at lade forespårge i kabinet- 
tet, fik til svar, at den var i god behold. »Sagen var da, 
at kongen af; nænsomhed havde beholdt ansøgningen 
for sig selv, til han af kancelliets indstilling kunde se, 
der intet. var i vejen for -min kaldelse.« - Dette, mener 
L. Koch, kan ikke være rigtigt, fordi kancelliets forestilling 

findes i arkivet, — fordi der i denne indstilles: 1) Grundt- 
vig, 2) H. D. Kopp, 3) C. A. H. Kalkar, og — fordi det om 
den' første hedder: »Må det end tilstås, at den varme 
religiøse begejstring, der har vist sig gennem hans levende, 
opvækkende foredrag i tale og skrift, ikke har været led- 
saget af en sådan klar, sikker indsigt, af en sådan rolig 
besindighed, at den har kunnet holde sig fri for udskej- 
elser, og har end som følge deraf hans indflydelse ikke 
været så rent velgårende, som den under hin forudsæt- 
ning vilde have været — så fortjæner det dog anerkend- 
else, at han har bidraget meget til at vække religiøst liv 
der, hvor der forhen herskede sløvhed og ligegyldighed, 
ja endog uvilje mod de kristelige forestillinger;« ved sine 
prædikener i Frederiks-kirken har han »heldigen virket 
til at udrydde de hemmelige konventikler, som til den 
tid begyndte at få overhånd. Denne ønskelige virkning 
vilde blive end mere sikret ved hans genindsættelse som 
præst med en fast menighed, hvorved tillige alt stof vilde 
bortfalde til den klage, der stundom er ført over, at hin 
tilladelse ikke strækker sig (men vist heller ikke bør 
strækkes) til sakramenternes forvaltning eller til de unges 
konfirmation, medens og den undtagelse fra vor øvrige 
kirkelige indretning, der indeholdes i hin tilladelse, vilde 
ophøre«. Kongen har dog vel kunnet udbede sig kan- 
celliets betænkning over Grundtvigs mulige ansættelse uden 
at give det nævnte regerings-kollegium hans ansøgning i 
hænde, lige så fuldt som han — uden at Grundtvig ind- 
, gav nogen ansøgning derom — kunde udnævne ham til 
sognepræst i Præstø. Man fristes til at gætte på, at den 
omstændighed, at Grundtvigs ansøgning om embedet ved 
Vartov ikke findes i kongerigets arkiv, stadfæster den med- 
delelse, han i »kirkespejlet« har givet om den hele sag. 
Hvordan dette nu end er, Grundtvig fik selv myndig- 
hed til at konfirmere sine sånner. Og den 9. juni 1839, 

da han blev indsat som præst ved Vartov, fik ikke blot 
betydning for hans hjem; men det er en mærkedag i 
Danmark kirkehistorie. 


Om Varemarkedet. 
Af Chr. Faber. 


Varemarkedet har i den forløbne Måned været meget 
fast, og for enkelte Hovedartiklers Vedkommende er Pris- 
erne yderligere avancerede. 

Kaffe uforandret fast, og Noteringerne atter noget 
højere end forrige Måned. Fra Rio Janeiro meldes fast 
Marked med rigelige Tilførsler, men med ligeså rigeligt 
Begær. Kaffebeholdningerne i Europa tiltager og voxede 
i Marts Måned f. Ex. med 8000 Tons. En yderligere For- 
øgelse af Lagrene forventes, væsentlig i April, men også 
for de påfølgende Måneder Maj, Juni og Juli, til hvilken 
Tid imidlertid Højdepunktet formenes at være nået. Ud- 
sigten til denne Tilvæxt har dog kun bevirket, at den har 
lagt Bånd på Spekulanterne og forebygget en utidig og 
vild Stigning; men ellers har den ikke gjort noget Indtryk, 
da enhver, der har Interesse i Artiklen, på Forhånd må 
være klar over Nødvendigheden af en Tilvæxt i Behold- 
ningerne, i Betragtning af den forestående meget lille 
Brasilhøst. 

Nogen Overfyldning i Sommer af Kaffelagrene i Europa 
kan næppe befrygtes; derimod vil vi for Efterårets Ved- 
kommende sandsynligvis komme til at stå over for meget 
små Beholdninger. — Fra Hovedmarkederne råder man 
Forretningsvennerne til at forsyne sig, forinden sidstnævnte 
Kalamitet .indtræffer, og forinden vi endnu kommer højere 
med Artiklen; min Mening kender »Danskeren«s Læsere 
fra Maj-Heftet. 

Sukker. Markedet har i den forløbne Måned været 
meget livligt med opadgående Priser; Svingningerne på de 
engelske og- tyske Markeder har for enkelte Dages Ved- 

kommende antaget usunde Dimensioner (på en enkelt Dag 
steg Sukker, 88”. Rendement, ca. 2 Sh.), hvorfor de op- 
skruede Noteringer heller ikke kunde holde sig, men måtte 
snart gå tilbage. I de allerseneste Dage er Tonen på 
Sukkermarkedet fastere, og Priserne atter avanceret 1 Sh. 
Noteringen for 88? Rendement i London er idag, den 12. 
Maj, 214 Shilling. For Sommeren beholder vi sandsynlig- 
vis nok høje Priser på Sukker, og det er ikke utænkeligt, 
at vi længere hen endogså kan komme højere med Artik- 
len, end vi nu er. 

Sirup holder sig endnu lavt; men det lader til, der 
også vil komme Liv i denne Artikel; ti iste Hånd udbyder 
nu meget lidt, og Priserne er derfor faste med opadgående 
Tendens. 

Ris rolig, men Priserne uforandret faste. De .nye 
Tilførsler begynder nu at indtræffe. 

Sago med lille Lager stigende; hen i Sommeren vil 
Tilførslerne atter komme rigeligere, og dermed formodentlig 
også noget lavere Priser. 

Kryderier fastere. Kardemomme rolig. Cassia.lignea 
fastere. Ingefær er meget fast til de.endnu bestående lave 
Priser,  Muskat og Muskatnødder stigende, ligeså Nel- 
liker. Peber fast. Piment til de nugældende moderate 
Priser mere efterspurgt. 

Frugter. Amerikanske Æbler vedvarende rolig, særlig 
for sekunda Varer, prima Varer knappe og noget højere. 
Korender flove. Rosiner fastere. Mandler stigende. Store 
Blommer højere. Lagrene heraf rømmes mere og mere. 

Kornmarkedet vedvarende flovt, begrundet paa de gode 
Høstudsigter. Hvede. I Amerika er Udsigterne for den 
nye Hvedehøst glimrende; men Skildringerne derovre fra 
vistnok noget overdrevne. Beholdningerne af indenlandsk 
Hvede er små, og man forventer derfor herhjemme liv- 
ligere Marked og højere Priser i den nærmeste Tid. Alle- 
rede nu spores der Købelyst hos endel indenlandske Møllere. 
Rug flov og forretningsløs. Byg trevent. Havre flovere. 
Majs. Prisen på Mais er så billig, at man skulde vente 
et større Forbrug heraf til Landet istedetfor: den store An- 
vendelse af lettere Foderkorn. Artiklen falder usædvanlig 
smuk og storkornet iår, og da Beholdningerne i Amerika er 
ualmindelig store, vil Sommeren sikkert hengå med lave 
Priser. 

Foderstoffer, Forretningen i Foderstoffer har været 
meget treven i den forløbne Måned og Omsætningen uden 
Betydning; men til Trods herfor har Priserne omtrent 
holdt sig uforandret. Sæsonen er nu forbi, og der speku- 
leres allerede i den næste; men da Ihændehaverne holde 
stramme Priser, er der sikkert ingen Grund til at for- 
haste sig med Indkøb, navnlig i Fald Kornpriserne ikke 
skulde tage Favør. 


Markfrø. Sæsonen herfor omtrent sluttet for iår. Den 
engelske »Agricultural seed Association« har' for en Tid 
siden udsendt en Rundskrivelse, hvori den advarer imod 
Indkjøb af Frø fra Hamborg, fordi det har vist sig, at 
Varer, leverede fra denne Plads, ikke hår svaret til deres 
Navn. Hamborger Handelskammer har gjort Skridt for at 
tvinge det engelske Selskab til at navngive de Købmænd 
i Hamborg, til hvem de sigtede. 

Stockholmer-Bladet »Nya dagligt Allehanda« beretter 
om en Proces imod et hamborgsk Frøfirma og om Pro- 
cessens hidtidige Gang. Beretningen lyder således: »Det 
er os bekendt, at der for Tiden i Hamborg føres Proces 
imellem et hamborgsk Frøfirma og et -Frøhandelshus i 
Stockholm. Det førstnævnte Firma havde til Stockholmer- 
huset solgt 200 Centner BRødkløverfrø. Varen mentes ved 
Fremkomsten at være blandet med omtrent 30 pCt. Gul- 
kløver og den Rejsende for Handelsfirmaet skal i Retten 
have indrømmet, at Leverancen virkelig indeholdt de nævnte 
fremmede Bestanddele; men at han antog, at dette intet 
havde at betyde, da de Firmaer, der i Ørebro og Gøte- 
borg handler med Udsæd, ej havde været, synderlig nøje- 
regnende, men havde modtaget lignende Leverancerl!« 

Heldigvis er vi her i Landet så vidt fremme i Ud- 
viklingen, at man fra Hamborg ej vovede at byde et dansk 
Frøhandlerhus sligt; ti på Forhånd vilde man være klar 
over, at et sligt Experiment vilde blive både farligt og 
kostbart. 

Fedevarer. Flæsk og Fedt fast. 

Smørmarkedet. Sidste Uges Forhøjelse, formener man, 
har været udiplomatisk, og der kan af den Grund være 
Fare for, hvis man ikke retter Noteringen i Tide, at vort 
Smør for en Tid kan få for skarp Konkurrence af frisk 
irsk Smør. 

Sprit. I Spanien er der forelagt Parlamentet Udkast 
til en ny Spritlov. Forhandlingerne herom er under 6. Maj 
begyndte i den spanske lovgivende Forsamling. Den al- 
mindelige Mening er, at Regeringen gennemfører Loven, 
og bliver den vedtaget, afskaffer den endel af de hårde 
Byrder, hvormed Spanien ifjor i Juni belagde Sprit- 
indførselen. 

Spritfabrikanterne og Spritforhandlerne i Tyskland for- 
venter derfor en stærk Stigning i Sprit i den nærmeste Tid. 

Lagrene af Sprit skal være meget små i Spanien, også 
mindre i Tyskland end ellers, og Spekulationen går derfor 
allerede rask for sig i Hamborg. 


Petroleum er flovt, og der tilbydes allerede til lave 
Priser for Efteraaret; nogen synderlig Prisforandring får 
vi foreløbig næppe. 


Tomme Petroleumstønder er stigende, begrundet på, 
at en stor Del Petroleum fra Amerika nu indføres på 
Sisterneskibe, hvorfor der mere og mere bliver stærk Brug 
for den i Evropa værende tomme Emballage. 


Fragtmarkedet. Strejkerne i Westfalen, der har frem- 
kaldt Stansning i Tysklands Kulproduktion, har forårsaget 
stærke Tilførsler af Kul til Tyskland, og Kulfragterne fra 
England til de tyske Havne er allerede stegne omtrent 
50 pt. 

Bliver Strejkerne i Westfalen stående endnu i nogen 
Tid, kan det det gerne influere på hele Fragtmarkedet. 


Nyt merkantilt Dagblad. Kjøbenhavns Børs har nu 
fået sit eget Organ, under Navn af »Kjøbenhavs Børs-Tid- 
ende«, der redigeres af Hr. Ernst Brandes. 


Odense, 15. Maj 1889. 


Til brug ved folkehøjskoler 


vil jeg anbefale de på N. C. Roms forlag udgivne >»historiske an- 
skuelsesbilleder«, nr. 1—5, der, ophængte på væggen, kan ses i et 
stort undervisningsrum, og som er særdeles vel skikkede til at op- 
lyse, hvad læreren har at meddele om Ægyptens, Grækenlands, 
Roms: og Nordens oldtidsliv. L. Schrøder. 

E. Tesdorpf. g 


Natten mellem 1. og 2. Maj døde Gehejmekonferens- 
raad Edward Tesdorpf paa Qurupgaard paa Falster. Hans 
Liv har sikkert havt en ikke ringe Betydning, og jeg skal 
derfor (efter Opfordring) prøve at give en Skildring deraf 
for »Danskeren«s Læsere. 

— Hans tidligere Historie vil jeg lade ham selv fortælle, 
saaledes som han fortalte den under en Fest, der afholdtes 
paa den kgl. Skydebane i Kjøbenhavn den 15. Desember 
1885 i Anledning af, at han da havde været Præsident 
for det kgl. danske Landhusholdningsselskab i 25 Aar: 
»Jeg: kan kun sige med Hensyn til mit landøkonomiske 
Arbejde, at jeg er bleven uddannet til praktisk Virksom- 
hed fra min tidligste Barndom, baade igjennem Eksemplet 
og igjennem de mest ihærdige Bestræbelser fra mine kjære 
Forældres Side. Min Bedstefader paa: Moders Side var 
den egentlige styrende Mand i Hamborg, indtil han blev 
90 Aar. Om min Fader kan jeg vidne, at i den travle 
By Hamborg var der ingen ung Mand, der udførte mere 
Arbejde end min Fader, da han var 81 Aar. Ved Siden 
af hans omfattende Forretning i Hamborg og London var 
han de fattiges Ven efter den omfangsrigeste Maalestok. 
I de sidste Aar af sit Liv byggede han, for at nævne et 
Eksempel, nogle og tresindstyve Friboliger. Min Moder 
talte, trods sin legemlige Svaghed, den ene Uge Engelsk, 
den anden Uge Fransk med sine Sønner, og for at høre 
mig i mine græske Lektier lærte hun selv at læse flydende 
Græsk. Med Hensyn til deres Sønners Livsstilling hyldede 

mine Forældre den engelske Grundsætning: early respon- 
sible work (d. e. tidlig ansvarsfuldt Arbejde). Ved 17-Aars 
Alderen blev mine Brødre sendte til England for at ud- 
dannes til Handelsmænd. Jeg var i 3 Aar Landvæsens- 
lærling i Holsten og dernæst Forvalter 2 Aar paa Lolland 
hos min endnu levende fortræffelige Principal, Forpagter 
Wibel paa Skjelstofte.… Kun 22 Aar gammel kjøbte min 
Fader Ovrupgaard til mig. 

En saa alvorlig Ungdom, tilbragt under de kjærligste 
men alvorligste Forældres Ledelse, maatte uvilkaarlig frem- 
kalde et Syn paa Livet hos mig, der aldrig kunde forlade 
mig. Det blev tidlig indpræntet mig, at Formue og Midler 
kun fik Værdi gjennem deres Anvendelse, at Helbred og 
sunde Anlæg var Goder, der skulde gjøres frugtbringende 
i Faderens Tjeneste i det høje. Jeg længtes slet ikke efter 
tidlig at komme i selvstændig Virksomhed. Min Hu stod 
til at konditionere endnu en Tid og derefter i 1 å 2 Aar 
at besøge Hohenheim, Tysklands daværende eneste land- 
økonomiske Højskole. Mine Forældre sagde til mig: »Vi 
stoler paa, at du er flittig, og du kan indhente meget 
senere«, hvori de imidlertid tog fejl. Derimod tog de ikke 
fejl, naar de sagde til mig: »Herren er de umyndiges For- 
mynder, han vil ogsaa være din, tag ham med digl« Det 
har jeg søgt at gjøre, saa godt jeg kunde.« 

Til denne Tesdorpfs egen Fortælling kan endnu føjes 
følgende: Paa Faders Side tilhørte han en gammel anset 
Kjøbmandsslægt i Lybæk, og hans Fader havde grundlagt 
det ansete Handelshus A. Tesdorpf & Comp. i Hamborg. 
E. Tesdorpf fødtes den 27. September 1817. 1840 blev 
han Ejer af Ovrupgaard med. Kringelborg og tilhørende 
Bøndergods samt Overdrevet Bøtø-Vang paa Falsters Syd- 
spids. 1847 -kjøbte han Gjedsergaard med Bøndergods, 
samt Gaardene Frisenfeldt og Nøjsomhed, alle paa Falster. 
Senere kjøbte han Sædingegaard paa Lolland og Ludvigs- 
gave og Pandebjerg paa Falster samt Petersdal påa, Amager, | 

saa at han ialt var Ejer af Jord med mellem 7 og 800 
Tdr. Hartkorn og altsaa hørte til vort Lands største Gods- 
ejere. Han efterlod sig en Formue af flere (5—6?) Mill. 
Kroner. 

Tesdorpf var fremfor alt et ihærdigt Arbejdsmenneske. 
Man har med Rette sagt, at der passende oven over hans 
Historie kunde skrives: 


En Arbejders Liv, 


Over hans Skrivebord læstes følgende Indskrift: »Ar- 
bejdet er Lykkens Hjul«. Det var altsaa hans Mening, at 
vi ved vort Arbejde kan tvinge Lykken til at vende sig 
efter vor Vilje, og denne hans Grundsætning søgte han 
med Held at bevise gjennem sit Liv. Dernæst havde han 
et overordentlig klart Blik paa, hvad der vedrørte Land- 
væsenet. Dette i Forbindelse med hans Arbejdsomhed og 
de store Pengemidler, der stod til hans Raadighed, gav 
ham en stor Selvtillid, men da ogsaa en Udholdenhed i 
alt, hvad han tog sig for, der søger sin Mage. Fik han 
Øje paa noget, som han mente, der burde fremmes, saa 
satte han al sin Kraft ind derpaa, og der skal vanskelig 
kunne peges paa noget, som han for Alvor har taget fat 
paa, og som han ikke senere har gjennemført, selv om 
ogsaa andre maatte sige, at en anden Fremgangsmaade 
vilde have baaret bedre Frugter. Endelig maa det ikke 
glemmes, at han, som han sagde i ovennævnte Festtale, 
har søgt at tage »Herren, de umyndiges Formynder« med 
sig. Det er ikke Mennesker givet at prøve Hjærter, men 
jeg tør dog sige som min Overbevisning, at det var hans 
oprigtige Mening, hvad han lod sætte som Indskrift over 
Hovedindgangen til sit Hus og Hjem: »Alt med Gud, intet 
uden Gud«. — Det er disse Egenskaber hos ham, der for- 
klarer, at han fik saa meget udrettet, som han visselig 
gjorde, og det er værd at lægge Mærke til, at hans For- 

en Ætling af, havde, efter hans eget Udsagn, ejet de 
samme Egenskaber. 

Ihvorvel hans Virksomhed har strakt sig ud over vide 
Kredse, saa falder hans Hovedvirksomhed dog sikkert i 
Hjemmet og dets nærmeste Kreds. Vi skal derfor nu 
først se paa hans Færd i Hjemmet" dels som Landmand 
og dels som Godsejer. 

Tesdorpf holdt paa jævne, langsomme Overgange, ogsaa 
i Landbruget. Han var opvokset i Kobbelbrugets Glanstid 
og havde derigjennem set, hvilken overordentlig Fremgang 
en god Helbrak, dybere og bedre Jordbearbejdning ved 
Hjælp af bedre Redskaber (Svingplov, Svenskharve), Merg- 
ling, Vandafledning o. s. v. havde medført i Landbruget. 
Hvad der var tilbage at gjøre i disse Retninger paa hans 
Gaarde, det gjennemførte han derfor fuldt ud. De første 
Gaarde, hvorpaa Rørlægning anvendtes i større Udstrækning 
i vort Land, var Ovrupgaard og Gjedsergaard (1852—5353). 
Han vedblev stadig at holde paa Kobbelbrugets Helbrak 
og fleraarige Græsmarker, skjønt han ved en udvidet Roe- 
dyrkning og Dyrkning af Bælgplanter mellem de langstraaede 
Sædarter tidlig søgte at nærme sig til Vekselbruget. Først 
i de sidste Aar efter at Sukkerroedyrkningen fra 1885 var 
bleven indført paa hans Ejendomme, vovede han at kaste 
Brakken bort og indføre fuldstændig Vekselbrug paa én 
af hans Gaarde, Kringelborg, hvorimod Driften paa de 
andre blot ændredes noget, mens Brakken bibeholdtes. — 
Tesdorpf var meget tidlig paa det rene med, at hvis Jorden 
skulde blive ved at bære gode Afgrøder, maatte den ogsaa 
gødes godt, og han skjønnede ligeledes snart, at det særlig 
maatte være Malkekvæget, der i Fremtiden skulde levere 
os den billigst mulige Gødning. Men det skulde være godt 
Malkekvæg. Allerede i 1840 fik han en Del Anglerkvier 
opkjøbt i Omegnen af Slien. Dette var maaske det første 
Anglerkvæg, der førtes over til vore Øer. Senere kjøbte 
han flere og flere. Samtidig begyndte han at fodre med 

Kraftfoder efter en Maalestok, som den Gang var ukjendt 
i Danmark, og udviklede derved Anglerkoen, saa den blev 
meget større og kraftigere, end den tidlidere havde været. 
De udmærkede Besætninger af Malkekvæg, som Tesdorpf 
virkelig har udviklet, er vel bekjendte. 

Til Grundforbedringer (Rørlægning), til bedre Landbrugs- 
redskaber, til Dannelsen af gode Besætninger, til Kraftfoder, 
til Kunstgødning m. m., medgik der mange Penge. Men 
Anvendelsen af den store Driftskapital var netop, i alt 
Fald indtil efter 1870, en Hovedejendommelighed ved det 
Tesdorpfske Landbrug, hvorved det adskilte sig fra de 
fleste andre i vort Land. »Har der været noget særligt 
ved den Maade, hvorpaa jeg har drevet Jorden,« siger 
han, »saa har dette bestaaet i, at jeg har brugt en ual- 
mindelig stor Driftskapital i mangfoldige Retninger; saa 
langt mine Kundskaber naaede, er Pengene blevne anvendte 
vel ved Hjælp af mine mange udmærkede Medhjælpere.« 
— Nøjere at gaa ind paa hans Agerbrug og dettes Udbytte 
vilde her føre for vidt. Kun skal det endnu siges, at Tes- 
dorpf naaede at drive flere af sine Hovedgaarde saaledes 
op, såa de i Almindelighed og vistnok med Rette var an- 
sete for at være virkelige Mønsterbrug for Herregaarde og 
i de fleste Retninger ogsaa for Bøndergaarde. 

Angaaende Tesdorpfs personlige Udvikling som Land- 
mand skal det her omtales, at han jævnlig beklagede sig 
over, at han ikke fik den theoretiske Uddannelse, han i 
sin Ungdom havde attraaet. Han søgte stadig at indvinde 
det forsømte ved flittigt Selvstudium, ved Omgang med 
videnskabeligt dannede Mennesker og ved hyppige Rejser 
i andre Lande med vel drevne Jordbrug. Endnu for en 
halv Snes Aar siden søgte han Vejledning i Kemi. Faa 
eller ingen havde et saa udstrakt Kjendskab til andre 
Landes Jordbrug som han. Han kunde udholde at rejse 
baade Nat og Dag, og han blev aldrig træt af at spørge. 
Sine medrejsende pumpede han til det yderste, og det var 


198 


baade lærerigt og fornøjeligt at høre ham fortælle, naar 
han kom hjem fra en saadan Rejse. Ad disse Veje naaede 
han at faa mere Kjendskab til Landbrugets Theori, end 
de fleste praktiske Landmænd har. 

Som Godsejer havde Tesdorpf efter hans eget Udsagn 
følgende Grundsætninger: »Hovedgaardenes Opgave ... 
er den at tjene som Kulturens egentlige Planteskoler, hvor- 
fra det fremskridende rationelle Agerbrug igjennem Eksemp- 
let vil meddele sig til Omegnen. — — Hos deres Brugere 
er man berettiget til at kunne forudsætte en mere flersidig 
Dygtighed, en større Intelligens, end den mindre Jordbruger 
i Almindelighed er i Stand til at kunne tilegne sig. Hoved- 
gaarden burde derfor i Ordets egentligste Forstand være 
en Mønstergaard« (1860). Hovedgaardene burde fremdeles 
gaa i Spidsen, hvor det gjaldt at forsøge noget nyt, som 
muligvis kunde medføre Fordele i Agerbruget, men som 
endnu ikke var afprøvet. »Vi, de store Jordbrugere, er 
kaldede til at bryde Isen, men vi maa da give Lærepenge« 
(1865). — Medhjælpere, Fæstere og Forpagtere skulde være 
vel stillede efter Grundsætningerne: »Leve og lade leve« 
og »Forpagterens Velstand, min Velstand«. — Han vilde 
altsaa tilbageføre det gamle, gode, faderlige eller patriar- 
kalske Forhold mellem Godsejer og Bønder, som i For- 
tiden ofte medførte lykkelige Tilstande, saavel for Bønderne 
som for Godsejeren, men som dog kun forholdsvis faa 
Godsejere i det hele har magtet at gjennemføre til Held 
for begge Parter. Magtede Tesdorpf det? 

Det er allerede omtalt, at Tesdorpf i. alt Fald til Dels 
naaede den første Del af, hvad han, som nævnt, havde 
foresat sig: at gjøre sine Hovedgaarde til virkelige Mønster- 
gaarde. Og han søgte ogsaa at gaa i Spidsen, hvor det 
gjaldt at forsøge noget nyt. Skjønt han mente, at det særlig 
var gjennem Malkekvæget, vi skulde skaffe os billig Gød- 
ning, saa tilvejebragte han dog ogsaa Fedekvæg og Faar 
af saadanne fremmede Racer, som efter hans Mening bedst 

egnede sig for vore Forhold. Af det ny, han indførte 
paa flere af sine Hovedgaarde, er de saakaldte Gødnings- 
stalde eller Hejsestalde bleven stærkt kritiserede, og vist- 
nok med Rette. Men i det hele tør det siges, at Tesdorpfs 
Eksempel har havt en meget gavnlig Indflydelse paa Land- 
bruget i hans umiddelbare. Nærhed, altsaa paa Sydfalster. 
En paalidelig Bonde fra Idestrup, det Sogn, hvortil Ovrup- 
gaard hører, skriver til mig: »Det er vistnok den alminde- 
lige Mening, og i alt Fald min personlige fulde Overbevis- 
ning, at Danmarks Landbrug, og særlig Sydfalsters, skylder 
Tesdorpf Tak for hans Gjerning.« 

Straks da Tesdorpf i 1840 var bleven Ejer af Ovrup- 
gaard med Bøndergods, rettede han sin Opmærksomhed 
mod Fæsterne. Han afløste Hoveriet, udakkorderede gamle 
eller uduelige Fæstere og fik unge, driftige Kræfter ind i 
Stedet. Det varede ikke længe, inden han lod Fæsterne 
udvælge 4 Mænd, der i Forening med ham selv drog rundt 
for at syne Fæsternes Brakmarker. Der uddeltes da Præ- 
mier til dem, der havde deres Brakmark bedst i Orden, 
og disse Præmier bestod i Tillægskalve, Tillægsgrise eller 
ny Avlsredskaber. Allerede i 1842 kunde Tesdorpf i Maribo 
Amts økonomiske Selskab meddele, at han sidste Aar havde 
uddelt 28 Tillægskalve til sine Fæstere. Med denne Præmie- 
ring vedblev han, indtil Fæsterne selv havde lært at værd- 
sætte en god Brakmark. Jævnsides hermed viste han, som 
omtalt, selv Vejen, hvad Mergling, Vandafledning og andre. 
Forbedringer angik, og det var ham en Glæde at meddele 
Omegnens Gaardmænd den fornødne Vejledning, naar de 
ønskede at følge ham i Sporet. Da Rørlægning kom i 
Gang, solgte han sine Fæstere Drænrør meget billigt eller 
gav dem endog Rørene frit. De faldefærdige Gaarde op- 
muntrede han Fæsterne til at rive ned, for i deres Sted 
at opbygge ny Gaarde, idet han tilbød frit at give dem 
Mursten og Egetømmer dertil, og det- er derfor nu sjeldent 
at se daarligt opbyggede Gaarde paa Godset. Hvorvel slige 

Grundforbedringer jo ogsaa kom Ejeren til Gode, saa er 
Tesdorpfs Stilling til dem dog værd at mindes. — I 1846 
tilbød han at sælge Gaardene til Fæsterne, men Tilbudet 
modtoges ikke af disse. Senere kom han ogsaa til det 
Resultat, at Bønderne ikke var tjente med at kjøbe, inden 
Gaardene kom i Orden. I 1874 udbød han da atter 
Gaardene til Salg til Fæsterne, og denne Gang blev Til- 
budet modtaget af mange. Priserne var heller ikke større, 
end at Gaardene straks af deres ny Ejere kunde have 
været solgte til en meget højere Pris. 

Det tør derfor vist siges, at Tesdorpf i Almindelighed 
har behandlet sine Fæstere efter hans tidligere nævnte 
Grundsætninger. Hvorledes stillede han sig nu over for 
Husmændene? 

Tesdorpf havde tidlig Øje for, at Spørgsmaalet om 
Arbejdernes Kaar var et af vor Tids vigtigste Spørgsmaal. 
Allerede i Februar 1862 ser vi ham indlede en Forhand- 
ling i det kgl. Landhusholdningsselskab om dette Spørgs- 
maal, ikke just fordi han mente, at han kunde gjennem- 
. skue og besvare det, men fordi han mente, det burde frem 
i Landhusholdningsselskabet. »Vi staar,« siger han, »lige 
over for en saadan Masse af herpaa indgribende Forhold, 
at hele Samfundets Organisme saa godt som burde drages 
ind i Sagen, saafremt vi grundig vilde behandle Spørgs- 
maalet om Arbejdernes Kaar.« Han vilde da pege påa 
hvad han efter sine »Erfaringer i Livets Skole« mente, 
der burde gjøres. Først, mente han, burde alle Arbejds- 
givere — saavel Bønder som Godsejere — anse det for 
deres Pligt at skaffe deres Arbejdere noget at bestille og 
fortjene hele Aaret rundt, og han mente, at Jorden kunde 
betale meget mere Arbejde, end den i Almindelighed mod- 
tog. »Stod det i vor Magt, mine Herrer, at gjennemgaa 
alle Landets Agerbrug, vilde vi erfare, at Jordens Netto- 
udbytte staar i et nøjagtigt Forhold til den Arbejdskraft, 
som paa en fornuftig Maade anvendes paa den. Af alle 


201 


Skyldnere, der er til paa Jordkloden, er Jordbunden den 
redeligste, den nægter aldrig Tilbagebetaling af, hvad vi 
har betroet den, den kræver kun stundom Tid dertil.« -— 
Om 'et andet Punkt udtalte han sig saaledes: . »Vi maa 
stille Spørgsmaalet saaledes: Hvad har vi Raad til at give 
for Arbejdet? og har næppe Ret til at lægge an paa kun 
at byde Arbejderen det mindst mulige, han i Øjeblikket 
kan være tjent med; hvad skal han da have, naar de 
kraftige Aar er svundne, Arbejdsdygtigheden er tabt, og 
Livets Aften stunder til? Det er haardt og ubilligt, da at 
henvise den, der har virket for os i sine Manddomsaar 
til Fattigvæsenet eller give ham Betlerstaven i Haanden. 
— — — Vi skal klare for os selv, at vi giver ham 
for lidt, og vi kan være tjente med at give ham mere. 
Han arbejder i Forhold til, som han bliver betalt.”) — — 
— Det gjælder efter min Opfattelse i det hele taget om. . 


. i Arbejderne at se vore Medarbejdere.« — Endelig 
skal det nævnes, at han fremhævede det som Grundejernes 
Pligt at sørge for gode Arbejderboliger. — — Atter i 1867 


tog han det samme Spørgsmaal op igjen i Landhusholdnings- 
selskabet og talte denne Gang navnlig om, hvad der ad 
Frivillighedens Vej kunde gjøres og allerede var gjort i 
hans Hjemegn for Syge- og Alderdomsforsørgelsesforeninger. 
Ogsaa ved at fremhjælpe saadanne Foreninger vilde han 
søge at holde Fattigfolk borte fra det offentlige Fattig- 
væsen, som han mente, var et meget slemt men nødven- 
digt Onde. 

Hvorledes gjennemførte han nu disse sine Tanker over 
for Arbejderne? Efter de, jeg tør sige paalidelige, Oplys- 
ninger, som jeg har til min Raadighed, maa det siges, at 
de er bleven gjennemførte paa en smuk Maade over for 
flittige Arbejdere. Han gav dem Arbejde Aaret rundt og 
lønnede dem saaledes, at de i Regelen var velstaaende. 
ENE ES se me 


1) Udhævet af Tesdorpf. 

Gamle Arbejdere fik Lov til at blive gaaende paa Gaarden 
for at udføre, hvad Arbejde deres Kræfter tillod dem. De 
boede i gode, rummelige Boliger, hver med en Have paa 
2—3 Skpr.: Land — enkelte havde 2—3 Tdr. Ld. Jord — 
havde fri Lægehjælp og Medicin samt flere Tjenester fra 
Gaarden. Under langvarige Sygelejer fik de som oftest 
deres Dagløn. —- Med Hensyn til Arbejderboligerne for- 
tæller Tesdorpf i 1862 følgende Historie: »Da jeg modtog 
mine Ejendomme for 22 Aar siden, begyndte jeg med at 
opføre en Del ny Staldlænger til Køer, Svin o. s. v.; jeg 
var bleven færdig med en Svinestald, og en meget hæder- 
lig Bondemand traf sammen med mig, netop da jeg be- 
tragtede den med Tilfredsstillelse.. Paa mit Spørgsmaal, 
hvorledes han syntes om den, svarede han mig ikke uden 
Bitterhed: »Naar nu Deres Svin skal bo saaledes, hvor- 
ledes skal da Deres Arbejdere bo?« Jeg tog hans Svar 
til Sinde og har senere søgt og søger stadigen at forbedre 
Boligerne for Arbejderne, uagtet jeg maa erkjende, at 
grumme meget staar tilbage endnu i denne Retning.« — — 
Det er væsentlig Tesdorfs Værk, at der i Idestrup er op- 
rettet en Syge- og Alderdomsforsørgelsesforening, som nu 
ejer omtrent 26,000 Kr., for største Delen indskudt af ham 
og Sognets Gaardmænd. Han havde i mange Retninger et 
mærkværdig praktisk Greb paa at naa, hvad han tilsigtede. 
Mens Sygeforeningskassen noget nær kunde bære sig selv, 
saa. indsaa han straks, at Alderdomsforsørgelseskassen 
maatte støttes af Folk med større Midler, samt at Kassen 
maatte være saa rig, at Forsørgelsen noget nær kunde be- 
strides af Renterne, hvis ikke det hele skulde svæve i 
Luften. Midlerne tilvejebragtes da dels ved, at næsten 
alle Jordbrugere i Sognet gik ind paa aarlig at yde mindst 
33 Øre pr. Td. Hartkorn til denne Kasse, dels ved lige- 
fremme frivillige Bidrag, og dels ved, at det blev Skik i 
Sognet ved alle mulige festlige og højtidelige Lejligheder, 
saaledes ved alle Gilder, at mindes AZ/derdomsforsørgelses- 

kassen. Og Tesdorpf var, som sagt, den væsentligste 
Drivkraft. 

Til Belysning af Tesdorpfs Hjærtelag over for og For- 
hold til de fattige, skal der endnu drages nogle Træk frem. 
Ovennævnte Bonde fra Idestrup skriver: »Han vil blive 
savnet mange Steder, thi de fattiges Hjem, som hans og 
hans Damers Hjælp naaede til, er ikke faa. Som et 
Eksempel tjener, at han, hver Gang han besøgte Kirken, 
hvilket skete meget ofte, ogsaa besøgte dem i Fattighuset.« 
— Ofte besøgte han fattige og Arbejdere under deres Syge- 
lejer, talte alvorligt med dem og hjalp dem med, hvad 
der kunde lindre Sygdommen. Ogsaa paa anden Maade 
viste han sin Medfølelse over for Smaafolk. En Arbejder 
fra Bøtø Vang skriver: »Jeg mindes grant Krigen 1864, 
hvori jeg deltog, at jeg efter endt Slag den 18. April til- 
skrev ham (Tesdorpf) og takkede for en Pengegave, hans 
kjære Hustru havde sendt mig og tillige fortalte ham, at 
jeg var sluppet med hele Lemmer, at han næste Dag tog 
til Bøtøgaard (omtrent 2 Mil fra Ovrupgaard), gik ud i 
Marken og fortalte min Kone, at han havde faaet Brev 
fra mig, og at jeg var gaaet ud af Slaget med Liv og hele 
'Lemmer.« — Endelig skal det endnu nævnes, at han saa 
godt som altid omtalte sine undergivne og Arbejdere ved 
det gode Ord: Medarbejdere. 

Det tør saaledes siges, at Tesdorpf i nogen Maade 
naaede at blive, hvad han tilsigtede: en faderlig Godsejer, 
saa der var nogen Mening i, at han jævnlig hilsede sine 
Arbejdere med et »Goddag, kjære Børnl« 

Vi skal nu se lidt paa hans Forhold til hans nærmeste 
undergivne og Landvæsenslærlingerne. Om Forholdet til de 
førstnævnte skriver Forvalter Thomsen, Gjedsergaard: »Som 
Husbond var han human i allerhøjeste Grad. Han skjændte 
aldrig, men havde en mærkværdig Evne til at anspore sine 
Folk til det yderste. Der er sagt om ham, at han forstod at 
vælge sine Folk; jeg vil hellere sige: han forstod at op- 

drage dem. Naar han kom rundt paa sine Gaarde, undgik 
intet hans Opmærksomhed, end ikke den mindste Spindel- 
væv i Mejeriet, og havde man en Gang set ham fæste sine 
Øjne påa et saadant svagt Punkt, saa holdt ingen af, at 
han næste Gang skulde se det samme. Han klagede aldrig 
over, at Arbejdet var tilbage, men han skulde nok for- 
tælle, hvor langt de var fremme der og der.« — Af Land- 
væsenslærlinger har der i de sidste 12—14 Aar været 
omtrent 50, for en 25 Aar tilbage omkring ved 20 paa 
Tesdørpfs Gaarde. Ovrupgaards Lærlinger tog Tesdorpf 
sig meget af — de andre Gaardes Lærlinger havde han 
jo ikke saaledes Lejlighed til at være sammen med —. 
En Gang om Ugen, gjærne hver Søndag Eftermiddag, kom 
han ind hos dem en Times Tid. Han talte da med dem 
om, hvad der var udrettet i den forløbne Uge, læste en 
eller anden Artikel eller holdt et Foredrag for dem, gav 
dem en eller anden Opgave at løse o. s. v. Dette gav 
naturligvis Lærlingerne et bedre Overblik over den store 
sammensatte Bedrift og bidrog til, at de af Landhusholdnings- 
selskabets Lærlinger, som var paa Ovrupgaard, altid leverede 
gode og meget ofte de bedste Dagbøger, der indkom. Iøvrigt 
lærte Lærlingerne paa Tesdorpfs Gaarde, at der er 6 fulde 
Arbejdsdage i Ugen, i hvilke det gjælder for alle fra den 
laveste til Herren selv om at hænge i fra Morgen tidlig 
til Aften sildig; men de lærte ogsaa, at der er en Hvile- 
dag om Ugen, i hvilken man dristig kan hvile og gaa i 
Kirke, selv i den vanskeligste Høst. Om end en Del af 
Lærlingerne har ment, at det var for strænge Vilkaar, de 
bødes, saa har sikkert de fleste af dem senere været glade 
ved at have været hos Tesdorpf, og flere af dem er bleven 
fremragende dygtige Landmænd, hver i sin Kreds. 

Inden vi forlader Tesdorpfs Færd i Hjemmet, skal vi 
endnu se lidt paa hans daglige, temmelig regelmæssige Liv. 
Indtil de allersidste Aar stod han op hver Morgen Kl. 4—5 
om Sommeren og 5—6 om Vinteren. Han gik da gjærne 

ned hos Forvalteren og, mens denne drak Kaffe, fortalte 
Tesdorpf om Vejret, Barometer- og Thermometerstand, talte 
med Forvaltereu om den kommende Dags Arbejde 0. s. v. 
I tidligere Aar var han dernæst gjærne i Stalden, naar 
der blev kommanderet ud, men blandede sig iøvrigt aldrig 
i Arbejdets Ledelse. Hver Morgen gik han rundt i alle 
Bygninger — om Vinteren med Lygten i Haanden — og 
saa efter, om alt var i Orden; var der syge Dyr, kunde 
han staa timevis bos dem. Efter en saadan Morgenrunde 
gik han gjærne ind paa Kontoret. Sin Moders Bibel havde 
han liggende i Vinduet ved sit Skrivebord, og han læste 
vist nok deri hver Morgen. Paa Kontoret anvendte han 
iøvrigt Tiden til Læsning af Landbrugsblade og -Skrifter 
og til en meget udstrakt Brevveksel. Kl. 8 drak han Kaffe 
og havde da lidt Husandagt med sin Familie, og hvem der 
ellers var i Huset. I Regelen var han dernæst ude at 
kjøre hver Dag, enten til sine Gaarde, til Byen, Møder 
eller lignende. Han kjørte gjærne omkring paa Gaardene 
en Gang om Ugen — han styrede nemlig de fleste af sine 
Gaarde selv — og man kunde da se ham Dagen igjennem 
færdes med Forvalterne overalt, saavel paa Mark som i 
Stalde, uden at ænse Vejr eller Vind eller tage Hensyn 
til, at han ofte ligefrem vadede omkring i den vaade Pløje- 
mark med smaa Støvler. Og naar en saadan Dag var til 
Ende, var det ikke sjældent, at han ved Gjedser lod en 
Baad føre sig ud til et Dampskib, for med dette at gaa 
til Tyskland, hvor han ogsaa ejede og drev en stor Gaard. 
— Om Aftenen arbejdede han paa sit Kontor til Kl. 9, 
gik saa op i Dagligstuen, hvor Damerne da læste højt for 
ham af Blade eller ny udkomne Bøger. — Han røg 1 
Cigar om Dagen; han havde ikke Tid til mere, sagde han. 

Om Tesdorpfs Virksomhed udad til har jeg allerede 
berørt en Del. Han var et meget virksomt Medlem af det 
kgl. Landhusholdningsselskabs Præsidium. Gjennemgaar 
man Selskabets Forhandlinger i Tidsskr. for Landøkonomi, 

saa finder man meget hyppig Tesdorpf som Deltager, især 
i hans yngre Aar, og ikke sjældent er han den, der ind- 
leder Forhandlingen. Og Folk lyttede til, hvad han havde 
at sige. Han var heller ikke bange for at drage kildne 
Spørgsmaal frem. Vi har set ham to Gange rejse Arbejder- 
spørgsmaalet i Selskabet, og i 1883, da Bondens og Høj- 
skolens Anseelse vel ellers var stærkt i Dalen paa højere 
Steder, var han — da der under Omtalen af Lærlinge- 
sagen i Selskabet blev Tale herom — ikke bange for at 
udtale sig til begges Gunst. »Han vilde endogsaa føle sig 
stolt ved at kunne præsentere dem (d. e. Franskmænd, 
Tyskere, Englændere 0. s. v.) disse vakre unge Mennesker 
(d. e. Landvæsenslærlinger af Bondestanden), der staar som 
et lysende Eksempel paa den Sundhed, der bor i den 
danske Bondestand. — — Hvert Halvaar, naar Taleren 
(d. e. Tesdorpf) fik et nyt Hold Lærlinger, forelagde han 
dem en Række Spørgsmaal angaaende deres Fortid, og 
havde da stadig erfaret, at Aar efter Aar steg Antallet af 
dem, der havde været paa Højskolen, hvad der ikke kunde 
andet end kaldes glædeligt, thi det viste sig tydeligt, at 
Opholdet paa Højskolen havde havt en overordentlig gavn- 
lig Indflydelse paa dem, hvorfor han ogsaa anbefalede dem, 
der forlod ham og ikke tidligere havde været paa Høj- 
skole, endelig ikke at forsømme at komme der i en kortere 
eller længere Tid, efter som Forholdene kunde tillade dem 
det.« — Dette hans Arbejde i Landhusholdningsselskabet, 
saa vel som hans Uddannelse af unge Landmænd har 
sikkert havt sin ikke ringe Betydning for større Kredse i 
vort Land. Det var saaledes særlig Tesdorpf, der i 1865 
ved sin Virksomhed i Landhusholdningsselskabet fik en 
stadig, direkte og regelmæssig Dampskibsforbindelse i Gang 
mellem Danmark og England. Han rejste selv forud i 
denne Anledning til England for at undersøge Forholdene. 
— Efter Docent Fjords eget Udsagn var det Tesdorpf, der 
i 1874 førte Fjord ind paa Forsøg med Opbevaring af Is 

og Sne, hvorved sidstnævnte kom ind paa den »Glidebane«, 
som han kaldte den, der siden har ført til saa gode Re- 
sultater. Og Tesdorpfs Gaarde var de første egentlige 
Hjemsteder for Docent Fjords Mælkeriforsøg, samt til Dels 
ogsaa for Konsulent Nielsens Undersøgelser af Græsmarker. 

Som Vidnesbyrd om Tesdorpfs Handledygtighed skal 
endnu nævnes et Par Eksempler. Det skyldes særlig ham, 
at Bøtø Nor blev tørlagt; og selv da det ved Stormfloden 
i 1872 atter sattes under Vand, tabte han dog ikke Modet, 
men tog fat igjen og udvandt endnu mere end tidligere, 
idet der tørlagdes ialt omtrent 2500 Tdr. Ld. — Andels- 
sukkerfabriken i Nykjøbing, der blev oprettet i 1885, er 
et Vidnesbyrd om, at Handlekraften ikke svigtede Tesdorpf, 
da han blev gammel. 

Det er naturligt, at en Mand som Tesdorpf har været 
stærkt kritiseret: Han havde jo ogsaa sine svage Sider, 
som alle andre Mennesker; men da jeg tror, at hans gode 
Sider fuldt opvejede de svage, saa har det ikke været mig 
om at gjøre at skildre disse. Jeg skal kun i al Almindelig- 
hed sige, at saa vidt jeg kan se, gik det ham, som det er 
gaaet de fleste andre Mennesker: Der hvor han havde sin 
Styrke, havde han ogsaa sin Svaghed. At han har ud- 
rettet mere, end de fleste Mennesker naar at faa udrettet, 
derom kan der vist ingen Tvivl være. Men trods hans 
Travlhed havde han aldrig Hastværk. Der var altid Ro 
over ham og denne Ro beholdt han gjennem det lange 
Sygeleje, lige til Døden standsede hans Lykkes Hjul her 
paa Jorden. 


Dalum Landbrugsskole, den 30. Maj 1889. 
Niels Anton Hansen. 


me ——— 

Kaptajn Ludvig Fr. Å. Lunddabl 


og hans Rapport om Fredericia-Slaget. 
Ved H. Lunddall. 


Hvert Hus har jo sine Helligdomme, og saa har da 
ogsaa mit sine. Men en.af dem, som'jeg til Tider glæder 
mig mest ved. at betragte, er en:Samling gamle Breve, 
som min Fader,' der faldt i Slaget ved Isted, hår skrevet 
til min afdøde Moder. . Der er noget: eget, vvemodigt be- 
tagende og .tillige forfriskende ved. at: faa fat paa disse 
gamle, gulnede Papirer, af hvilke en stor Mængde stammer 
fra Krigens Tid. For:Fremmede: ville .de fleste af. disse 
Breve neppe have synderlig Interesse; men der er dog 
enkelte af dem, som nok kunde fortjene åt fremdrages, i 
Særdeleshed det, som nedenfor er anført, og.som for 
Resten har sin egen lille Historie. Denne Historie skal 
jeg her meddele, da den unægtelig giver en ejendommelig 
Forklaring af dette Brevs Fremkomst. 

Min Fader var en Tid lang Adjudant. ved; et af vore 
Jægerkorpser. " Han deltog som saadan i'Slaget.ved Frede- 
ricia, og det er denne hans Deltagelse, som er skildret i 
Brevet. —. En af Dagene efter Slaget skulde der skrives 
en udførlig. Rapport. . Men min Fader. kunde. ikke blive 
enig med Chefen om, hvorledes Rapporten skulde affattes. 
I min Familje gaar. det Sagn, at: Chefen ikke gjerne med 
Ros vilde nævne en. Officer, som efter min, Faders Mening 
havde udmærket sig. Uenigheden blev til en Strid. Og 
Striden endte med, at Adjudanten erklærede ikke at ville 
forfatte Rapporten efter Majorens Ønske. Dersom Majoren 
vilde have sin Vilje, saa maatte han lade en anden skrive 
eller selv forfatte denne Rapport. Men da min' Fader var 
fast bestemt paa at gjøre sit til, at der fra hans Haand 
kunde foreligge et Dokument med Vidnesbyrd om den 
kjække Officers Færd, satte han sig ved Pulten og be- 

gyndte selv at skrive en Beretning om, hvad han person- 
lig havde set og oplevet. Paa Chefens Spørgsmaal om, 
hvad det var, han skrev, lød Svaret: Et Brev hjem! — 


Ludvig Fr. A. Lunddahl. 


Paa denne Maade fortælles der, at nedenstaaende Beret- 
ning om Slaget er fremkommen. — Hvorledes Striden 
endte, forbliver vel en militær Kontorhemmelighed. Men 


vist er det, .at netop den Officer, hvis Raskhed i Kampen 
y 14 


»Danskeren", II, 

min Fader særlig dvæler ved, ogsaa nævnes med Ros i 
de historiske Fremstillinger, og det' er da rimeligt at an- 
tage, at Chefen har bøjet sig denne Gang for sin unge 
Adjudant, og dette tjener i saa Fald ogsaa til hans Ære. 

Her er da Rapportbrevet, som det maaske maa kaldes, 
skjønt det er hverken det ene eller det andet. 


Asperup, den 10. Juli 1849. 

Efter vort sidste Udfaåld den 30. Juni blev der ikke 
rigtigt roligt i Fredericia. Det gik saa underligt til med 
vor Afløsning, der tilsidst hørte aldeles op, og man kom 
paa det rene med sine Anelser, saavidt at man kunde 
sige: der vil snart ske noget. Men hvad skal ske? Her 
syntes man ikke godt, at det kunde være; men er skulde 
man dog ogsaa tage Del deri, uden at være Hovedmændene, 
mente man. Den 3. Juli ved Parolen kom Ritmester Torp 
og Kapitain Schulz med en heel Escadron og et heelt Batteri. 
Det blev en bevæget Parol. Ravnholdt er mødt, hedder 
det; han har Walter under Armen, tilføjedes der. Paa 
Veien. fra Parolen fløj der Bombestykker efter de høie 
Herrer langs Danmarksgade. Næste Parol, den 4., var 
der flere nye Herrer; det blæste endnu stærkere. Da Pa- 
rolen var endt og en lille halv Time passeret, kom en 
Bombe ind i Parolstuen, hvor der altsaa ikke var nogen, 
og der sprang den. — D'herrer Bataillons-Commandeurer 
bleve tilsagte at møde hos Commandanten næste Formid- 
dag; der blev bestilt Tegnere til Commandantskabets Con- 
toir; der kom bestandigt flere Tropper over; men påa 
engang heed det officielt: Sagen stilles i Bero. Kritik- 
ken arbejdede — Stemningen var vaklende — Mistillid 
var Hovedcharacteren. Men der kom bestandigt flere 
Tropper over. Den 5. om Formiddagen vrimlede det af 
Soldater; der opstod en voldsom Kanonade mellem Volden 
og Fjendens Batterier og man fik flere Saarede. Imidlertid 

kom ogsaa de høieste Herrer, saasom General Bentz. Trop- 
perne vare ved godt Mod, og man sagde, at General Rye 
havde holdt en Tale, hvori det var sagt, at vi for første 
"Gang skulde slaaes med en Fjende, der ikke var saa stærk 
som vi, og at man ikke kunde gjøre omkring. — Der kom 
Ordre til os at forlade vor gode gamle Plads i Fæstningen 
(i Volden), og som henhørende til General Ryes Corps at 
lægge os hen i en Gade, hvor der ingen Huse var. Det 
gjorde ikke stort; Vejret var bleven godt og man vidste, at 
Ventetiden ikke vilde blive lang. Ved vor Gade var Rector 
Bjerregaards Have. Det blev Aften; man ventede Gene- 
ralen; han kom ikke. Maanen stod op. Der var en Fjæl! 
borte i Plankeværket og Officererne gik derind og satte 
sig ved et Bord i Lysthuset. Der blev serveret paa Felt- 
maneer, spøgt og spaset og talt muntert om det Forestaa- 
ende. Vi mente alle, at man vilde erindre sig den Aften 
1 lang Tid. — Paa engang heed det: Generalen er kommen; 
der blev Røre. Klokken var 11. Majoren og Adjutanter 
mødte strax hos Generalen, der var Venligheden selv. — 
God Aften, kjære Fætter, sagde han til mig, det glæder 
mig, at vi skulle være sammen. — Der blev budt Cigarer 
og talt, som naar der i Fredens Dage gives Dispositioner 
til Lystmaneuvrer. — Vi skulde forrest langs den nordre 
Strand og i en Bredde af c. 1500 Al., altsaa paa Fjendens 
Forskandsninger, der her laa c. 2000 Al. ude paa Høid- 
erne. »Naar de ere ryddede, dækker De Brigadens Front 
og gaar lige paa Randsfjord og klemmer ham til Vandet. 
Afsted, mine Herrer! Klokken er mange.« I Stilhed tog 
Brigaden Plads paa Strandbredden indenfor Fæstnings- 
værkerne., Kl. 14 var alt samlet.  Barriere-Portene gik 
op og vi ud. Til Høire for Vejen, imod Nord, gik vore 
1. og 2. Comp., bag dem 3. Comp.; til Venstre af Vejen 
4. Comp. Det gik i en Ruf, at alting var formeret. 
Løwenfeldt og Hein gik strax frem. Haxthausen trak ud 


til Venstre. Frost med 3. Comp. fulgte efter. Skydningen 
14" 

begyndte fra Fjenden. — Vore skjøde ikke igjen. — Al- 
ting gik fremad — Hurra! Hurra! Fremad! Fremad! 
Hurra! Løwenfeldt og Hein havde naaet Fjendens For- 
skansninger og vare i dem. — Skydningen blev alminde- 
lig. Løwenfeldt gik bestandigt fremad op imod Skoven 
— stakkels Hein laa haardt saaret i Løbegravene. Hyrup 
faldt foran for dem. Paa venstre Side af Veien vare Bat- 
terierne for stærke. Frost klemte sig op langs Veien og 
skjød bag ind i dem, medens Infanteriet efterhaanden kom 
til; der blev stormet løs paa alle Kanter. Frost blev 
saaret. Af 4. Comp. faldt Eichmiller — Haxthausen og 
Berg bleve saarede. I en Time blev der stormet paa af 
flere Batailloner. Der faldt mange. Fjenden var her om- 
ringet paa alle Kanter og Stormen lykkedes endeligt. Scen- 
erne her ere ikke at beskrive. Paa Kanten af Fjendens 
Brystværn saaes bestandigt danske Soldater, men de faldt 
baglænds ned. Kun een Scene vil jeg fortælle. En sluttet 
Bataillon, saavidt jeg ved 8., kom med Geværet i Hviil 
paa en lukket Skandse. Marschen gik fremad som påa 
Nørrefælled. Colonnen høinede sig med Brystværnet og 
sank derpaa ned i Midten af Skandsen, Bagportene fløi 
op og Skandsen var taget. Ikke en Fjende undslap. — 
Imidlertid var Løwenfeldt gaaet frem bestandigt. Efter 
Stormen reed jeg dels i Trav” deels i Carriere op til lge- 
skov. Der var han. Fjenden stod i store Colonner nede 
i Byen, Folk af mange Batailloner beskjød ham; han 
skjød med Kanoner, men der var ikke noget for ham at 
skyde paa. Vore Reserver kunde umuligt naa osien 
Time. — Hvor er Kanonerne? — Kanoner! — Kanoner! 
Men vore Kanoner kunde jo umuligt komme frem, da 
Veiene vare overskaarne af Løbegravene. = Bestandigt 
Hurra! Fremad! Fremad til Vandet. Punktum. — Ved 
Vadestedet ved Igeskov vilde en Bataillon Fjender over; 
enkelte slap, mange bleve trufne i Vadestedet, styrtede 
forover og druknede; man saae kun Tornystrene. — De 

tilbageblevne kastede Vaabnene og bleve nu sendte til 
Fredericia i Horder paa 100 Mand. Noget længere til 
Venstre toge andre ogsaa Bander og Kanoner. -— Reserv- 
erne kom ikke her op. Fægtningen trak sig Syd efter, 
og nu skulde vi danne Reserven. — Vi samlede vore Folk 
og havde 150 Mand. Vi gik i Retning mod Bræstrup, blev 
200 — saa 250 osv. Ved Middagstid savnedes 400 Mand; 
men de kom bestandigt indefra, hvor de havde været med 
Saarede og Fanger. Om Åftenen gik vi til Fredericia, og 
savnede 300 Mand. Resultatet er nu: Officerer: 2 Døde, 
4 Saarede — Urff. og Menige: 23 Døde og 125 Saarede. 
Ludvig F. A. Lunddakl. 


For såa vidt Nogen kunde faa Lyst til at lære For- 
iatteren af ovenstaaende Brev nærmere at kjende, skal det 
være mig en Glæde at anføre følgende: Ludvig Frederik 
Avgust Lunddahl blev født i Maribo den 12. Avgust 1820. 
Hans Fader, Kammerraad, Amtsforvalter Hans Jacobsen 
Lunddahbl, var en Bondesøn fra Ribegnen, der efterhaanden 
havde arbejdet sig frem til denne Stilling. Moderen hed 
Charlotte Amalie Rye. Hun stammede fra Norge og var 
en Kusine til General Olaf Rye. Kammerraadens gamle 
Moder tilbragte sine sidste Leveaar i Maribo. Det for- 
tælles, at hun blev ved at bære sin Bondedragt. Den vilde 
hun ikke aflægge. Ludvig Lunddahl var den yngste af sex 
Søskende. Om hans Liv i Maribo ved jeg kun, at han 
færdedes meget paa Søen og der lærte at tumle en Sejl- 
baad. Siden hen foretog han sig mangen en dristig Sejl- 
tur. Navnlig har jeg hørt, at han en Gang sammen med 
Kammerater fra Højskolen foretog sig en saadan flere 
Dages Tur, som endte med, at de unge Officerer maatte 
trække i højst civile Klæder under Vejs. Han er sikkert 
tidlig bleven bestemt for den militære Løbebane. Efter at 
han først en Tid havde været Overjæger ved jydske Jæger- 

korps, tog han Adgangsexamen til Højskolen 1838, mer 
forlod den igjen fire Aar efter uden Afgangsexamen og 
blev Sekondløjtnant ved 1. Jægerkorps. — 25 Aar gammel 
blev han Sektionsingeniør ved den sjællandske Jernbane. 
Valby Bakke lagde adskillige Hindringer i Vejen for An- 
læget af den første korte Strækning til Roskilde. Efter 
hvad der er bleven mig meddelt, havde en Entreprenør 
maattet opgive Foretagendet, da det blev overdraget min 
Fader: Han paatog sig det, etablerede sig paa det gamle- 
»Glacisholm« ude paa Vesterbro, levede i nogle Maaneder 
et anstrængt Liv uden al Regelmæssighed, sov og spiste, 
naar han kunde faa Lejlighed dertil — og gjennemførte 
saa Arbejdet. Det hedder sig, at han havde otte hundrede 
Arbejdere i Gang. Ved en Lejlighed opstod der Utilfreds- 
hed iblandt dem, og en Deputation blev afsendt til Kon- 
toret med Klager. Men Formanden for denne Deputation 
var såa uheldig at komme ind paa Kontoret, hilset af min 
Faders velkjendte, store sorte Hund med en alt andet end 
behagelig Knurren, såa at han i en.-Fart trak sig tilbage 
og fik Sagen ordnet uden videre Vanskeligheder for In- 
geniøren. — Hvis nogen heraf skulde være tilbøjelig til 
at slutte, at Løjtnant Lunddahl var af den Slags Folk, 
som betjente sig af brutale Midler for at skaffe sig Respekt, 
vilde man ganske tage fejl. Han stod altid paa en god 
Fod med sine Underordnede. Det var hans Lyst og Glæde: 
at opsøge dem og at indlade sig i Samtale med dem. Han. 
læste tit for Soldaterne i Brandstuen og fordrev saaledes- 
den kjedelige Vagttid for dem, og han behøvede sædvanlig 
kun et Ord for at skaffe sig adlydt. Hunden, der gjorde 
Ende paa Urolighederne ved hin Lejlighed, hed ellers Rollo. 
Den var Soldaternes gode Ven. I Virkeligheden kunde 
den fortjene et Blad i Historien om Hundeslægtens Heroér. 
— — Årbejdet i Jernbanens Tjeneste førte min Fader ud 
paa Rejser baade til Norge og til Nordtyskland. Han blev 
ansat som Stationsinspektør i Roskilde, og der er vel 

neppe Spørgsmaal om, at han som Jernbaneembedsmand 
vilde have haft en smuk Fremtid for sig; men saa kom 
Krigen. Strax tog han Afsked af Jernhbanens Tjeneste og 
meldte sig ved sin Afdeling. I det første Aar tog han 
ikke Del i nogen Kamp af Betydning. I det følgende Krigs- 
aar kom Korpset i Ilden mange Gange, ikke mindst 'ved 
Udfaldet 6. Juli fra Fredericia. Vinteren 49—50 tilbragte 
han paa Als, og da Krigen saa udbrød for tredje Gang, 
drog han bort for et Par Uger senere at lade sit Liv i 
Slaget ved Isted. Han stod under Henchels Kommando 
og førte 1. Reservehataillons 2. Kompagni. I Spidsen for 
dette var han med til at jage Tyskerne ud af Øvre Stolk. 
Ved Udgangen af den flammende Landsby med sine smalle 
Gyder og tæt sammenbyggede Gaarde. faldt han, ramt i 
Tindingen af en Kugle, der strax gjorde Ende paa hans 
Liv. — Det er ofte falden mig paa Sinde, at der har været 
noget typisk ved min Fader. Hvad der den Gang fyldte 
Sindene og satte Folk i Bevægelse, det rørte sig ogsaa 
levende hos ham. Den nye Tid med sine Krav paa politisk 
Frihed, ledsaget af en stærk Trang til Frigjørelse for den 
Enkelte, prægede netop ogsaa hans Tankegang. Den stærke 
æsthetiske Sans med den fuld glade Hengivelse til Nydel- 
sen af Kunst og Natur var stærkt udviklet hos ham. Den 
muntre, utvungne Omgang i det selskabelige Liv med de 
mange smaa Afvexlinger og morsomme Overraskelser laa 
for ham. Han var i høj Grad et Barn af sin Tid. Men 
han var tillige berørt af den Alvor, som var ved at bryde 
frem, af Længselen efter at leve et fuldtud aandeligt Liv. 
Paa Fyn blev han indkvarteret i Asperup Præstegaard. Han 
skriver hjem, at han der havde truffet sammen med Præsten 
Mads Melbye, og det var ham en Glæde at.- indlade sig 
med denne Mand. — Men der er da især et Forhold, som 
ret bragte min Fader til at mærke, hvorledes den nye Tid 
i ham brød sig kraftig mod den gamle Tids forældede 
Tankegang. Som ung Officer lærte han Alvilda Hartenberg 

at kjende. Hun var Datter af en af Spillemændene ved 
Korpset, Heinrich Hartenberg (tillige Musiklærer og Korist 
ved det kgl. Theater). Til hende fattede han en stærk og 
dyb Kjærlighed. Men han havde alvorlige Hindringer at 
overvinde, inden han kunde faa hende til Hustru. Faderen 
kunde ikke forstaa, at den unge Officer mente det alvorligt. 
Dertil kom, at Jomfru Hartenberg var ansat ved Theatret 
og en Tidlang virkede som Skuespillerinde i Kristiania. 
De gamle Amtsforvalterfolk var ogsaa betænkelige. At en 
Officer vilde gifte sig med en Underofficersdatter, som til- 
med var Skuespillerinde — det var for stærkt et Stykke. 
Min Moders sjelden yndefulde Personlighed i Forbindelse 
med min Faders meget bestemt udtalte Vilje sejrede dog 
over alt og i Maj 1847 stod Brylluppet. I Gjentofte Kirke 
blev Parret viet, i Ordrup stod Gildet og samme Aften gik 
Rejsen til Roskilde. Men af al straalende, skjøn Ungdoms- 
kjærlighed ogKamp for atskaffedenSamfundetsAnerkjendelse 
staar intet i det vidunderlige Lys for mig som mineForældres, 
med de tusinde Smaatræk, som knytter sig i Mindet dertil. 
Af al dyb Kjærligheds Sorg staar intet for mig saa stærkt 
og levende som Billedet af min Moder, der modtog Døds- 
budskabet paa Als og blev siddende i en Lænestol i tre 
Døgn ude af Stand, hverken til at spise, drikke, sove eller 
— græde. Under Stolen laa den store, sorte Rollo sammen- 
krøben. Med Magt havde den maattet fjernes fra Val- 
pladsen, hvor den havde holdt Vagt ved sin Herres Lig 
og slikket Blodet af "hans Tinding. Og naar jeg tænker 
paa min Moder, paa hendes underlig vemodige og lidende 
Udtryk, paa hendes rørende Sang, som mange endnu ville 
kunne mindes, saa forstaar jeg bedre end nogensinde, at 
den Ægtefælle, hun mistede saa tidlig, at min Fader, den 
unge, uforfærdede Kaptajn med den stolte Holdning og 
med det ejendommelige lyse, næsten hvide Haar, har været 
en af Landets Ædle, en af dem, som det er en god Ting 
at ære, og hvis Minde sent skal dø! — 


Ivån Turgénjev. 
Af 
Holger Begtrup. 


Er vor tids russiske digtere er der tre, hvis navne 
afgjort overstråler alle andre og kaster glans langt ud over 
deres fædrelands grænser: Joan Turgénjev, Feodor Dosto- 
jevskij og Leo Tolstoy. Af disse tre er Turgénjev den 
ældste, og hans digtning er bleven først og videst kendt 
udenfor Rusland. 


l. Digterens moder og barndomshjæm. 


Ivån Turgénjev er født den 9. november 1818 på 
herregården Spasskoje i nærheden af byen Orel, omtrent 
50 mil syd for Moskva. Egnen er frugtbar og fuld af 
landsbyer, herregårde og smukke skove; den hører til de 
strækninger omkring landets gamle hovedstad, .hvor de 
fleste adelsmænd fik sig en gård, og hvor de fleste bønder 
derfor indtil for kort tid siden var livegne. — Turgénjevs 
slægt er af gammel adel med iblanding af tartarisk blod. 
Hans moder, Varvara Petrovna, var en mærkelig kvinde. 
Hendes plejedatter, fru Schitov, ;har givet et billede af 
hende i sine »barndomserindringer«,") hvoraf jeg her skal 
meddele nogle træk, som i flere henseender hjælper til 
forståelsen af digterens senere udvikling. 

Varvara Petrovnas' moder, Katharina Ivanovna, var 
af den mægtige adelsslægt Lutovinov, hvis medlemmer var 
kendte for deres voldsomme drifter og hensynsløse adfærd. 
Hun havde samme stærke natur som sine frænder, og der 
fortælles om hende, at hun døde- siddende i en stol og 
selv betalte præsten for den sidste sjælemesse, som han 
læste over hende, lige for hun udåndede. Katharina Ivan- 


1) Oversatte i ,, Morgenbladet", juni 1885. 

ovna giftede sig anden gang med en rå og grusom mand, 
Somov, som plagede og mishandlede sin lille stifdatter 
Varvara. Og Katharina selv blev snart som en stifmoder 
for sit eget barn. »Det er tungt« — ytrede Varvara siden 
en” gang til sin plejedatter — »ikke at have fader og moder; 
men at føle sig forældreløs i sin egen moders hus — det 
er rædsomt. Jeg har prøvet det: min moder hadede mig.« — 
Da Varvara var 16 år gammel, begyndte hendes stiffader 
at forfølge hende på en anden måde, så hun for sin æres 
skyld måtte flygte hjemmefra. Hun fandt tilflugt hos en 
rig, ugift morbroder, som ejede herregården Spasskoje, og 
hos ham blev hun til hans død. Dengang var hun henved 
30 år gammel og blev nu som eneste arving ejerinde af 
det store gods. Som hendes barndom havde været ulykke- 
lig, således var hendes ungdom i morbroderens hus gledet 
glædeløs hen. Nu giftede hun sig med oberst Sergej Niko- 
lajevitsch Turgenjev, og det unge par begyndte at føre 
stort hus. Den smukke, unge officer og hans kloge frue 
samlede mange gæster og omgav sig efter tidens sædvane 
med en hel hofstat af livegne tjænestefolk. De havde endog 
et helt sangkor og theater af livegne. I denne kreds ud- 
foldede Varvara Petrovna efterhånden sin kraftige natur. 
Den bitterhed, hun i sin barndom og ungdom havde samlet, 
fik nu udslag i en usædvanlig herskesyge. Det var, som 
om hun vilde hævne sig på verden for sine lidelser i de 
unge år. Af de livegne og sine bårn krævede hun blind 
lydighed, og selv de fremmede, som kom indenfor hendes 
kreds, måtte uvilkårlig båje sig for hende. Hendes mand, 
Sergej Turgenjev, var usædvanlig smuk. Der var en gang 
en fremmed prinsesse, der sagde til Varvara Petrovna: 
»Efter kejser Alexander er han den smukkeste mand, jeg 
nogensinde har set.« Og når sånnen siden sagde om ham, 
at han var en stor jæger ligesom Nimrod, så har han 
vistnok dermed ikke alene sigtet til hans jagt på skovens 
dyr. For resten har han været let omgængelig og vel som 

oftest fåjet sig efter sin myndige hustru. Efter hans tid- 
lige død år 1834 sad Varvara Petrovna som en dronning 
på sit gods med hele magten i hænderne. 

I de senere år havde hun gærne 40 livegne i sit hus, 
og iblandt dem var der en lille kreds — en slags hofadel 
—, som stod til hendes personlige tjæneste, og som måtte 
kunne læse og skrive. Hun holdt en kammerfrøken med 
to hjælpere, en hushovmester, en livlæge og nogle små- 
drenge, som stod ved dårene til hendes »indre gemakker«. 
Der gik det ord om hende, at hun satte pris på, at hendes 
hus skulde minde om et virkeligt hof, og hun fremtrådte 
altid overfor sine undergivne i fuld majestæt. Skånt hun 
i sin ungdom snarere havde været styg end kån, fik hun 
med årene en smuk værdighed over sine træk, som hun 
vidste at fremhæve ved kostbare dragter og prægtige hoved- 
sæt. Når hun ikke var rask, lå hun på sin sæng i en 
fin morgenkjole og gav audiens til de vigtigste tjænere. 

Den iblandt tyendet, som fruen satte håjest, var 
kammerpigen Agafia. Hun var en kån og tækkelig ung 
pige, som tjænte sin herskerinde med rérende hengivenhed; 
men hun måtte lide meget under Varvara Petrovnas herske- 
syge. Efter fruens bestemmelse blev hun gift med hus- 
hovmesteren, og brylluppet blev holdt med al mulig pragt 
og efter gammeldags skik på Varvara Petrovnas regning. 
Hun var så nådig selv at komme ned i folkestuen og se 
på bryllupsdansen, og da parret skulde til kirke, gav hun 
egenhændig bruden et kostbart helgenbillede af sølv i 
brudeskænk. Da Agafia året efter fik en lille datter, var 
Varvara Petrovna meget omhyggelig for hendes helbred 
og pålagde hende at blive i sængen, til hun var fuldkom- 
men rask. Men da kammerfrøkenen igen mødte til tjæneste 
hos hende, sagde hun til hende: »Hvor jeg er glad ved, 
at du er kommen igen. Uden dig går ingen ting i huset. 
Der er ingen, som kan gåre mig tilpas. Nu kan du vælge, 
hvem du vil, af de unge koner i landsbyen til amme for 

barnet, og så sender jeg dem over til et andet gods. Der 
kan ikke være tale om at lade barnet blive her; du kan 
umulig passe dine pligter her i huset, når du har et barn 


hos dig!« — Den stakkels moder blev som forstenet; men 
Varvara Petrovnas ord tålte ingen modsigelse. Ordren til 
at afsende barnet med en amme blev givet — men ikke 


udført. Agafia vovede at beholde barnet hos sig i 16n. 
Den lille pige blev gæmt ovre i .en sidefløj, og alle 
folkene hjalp til, at den strænge husfrue ikke opdagede 
det. Når Varvara Petrovna sov, sneg Agafia sig over og 
gav sit barn at drikke, og når den lille græd om natten, 
listede en eller anden sig ind til moderen, som sov i 
et værelse ved siden af fruen, og kaldte hviskende på 
hende. En gang var den lille pige kommet ud i gården 
og gav sig pludselig til at skrige. »Hvad er det?« råbte 
Varvara Petrovna og kastede et lynende blik til Agafia, 
som netop opvartede hende. Den stakkels kammerpige 
blegnede, men faderen skyndte sig ud efter. barnet og løb 
ind med det, mens han holdt det for munden, så at det 
ikke kunde skrige. — På den måde opammede Ågafia 
efterhånden tre små piger i lån. Men da hun tilsidst til- 
stod sammenhængen for sin frue, kom det til en frygtelig 
scene, der nær kunde have endt med, at Agafia var bleven 
sendt til Sibirien. Fru Schitovs fortælling om disse til- 
dragelser giver et gribende billede af livegenskabets umen- 
neskelighed. 

Ellers kunde Varvara Petrovna være ret venlig mod 
sine livegne, men hun tålte ikke mindste modstand. Når 
nogen af tyendet begyndte at ytre lyst til modsigelse, 
»Chikanerede« - fruen dem, som de kaldte det. Således 
havde hun i flere år en hushovmester, Semjon, som hun 
gjorde meget af. Han stod daglig ved måltiderne bagved 
sin frues stol og vartede hende op. Men i tillid til sin 
herskerindes nåde vovede han sig efterhånden til at sige 
hende lidt imod. Da gik det ham ilde. Fruen sendte nu 

ofte bud efter ham og udtalte sit misnåje, snart over et, 
snart over et andet. Ved middagsbordet havde hun en 
karaffel vand, som ingen anden måtte drikke af, »fruens 
vand«. Nu klagede hun næsten hver dag over vandet; 
snart var det lunkent, snart grumset, eller det smagte 
dårlig, og hver gang måtte hushovmesteren ud efter en 
ny karaffel. En dag lod hun ham skænke et glas vand, 
og derpå løftede hun glasset op og så på det. »Hvad er 
det?« — Intet svar. — »Jeg spørger, hvad er det?« — 
Igen intet svar. — »Får jeg da en gang ordentligt vand,« 
sagde hun og kastede med det samme glasset næsten lige 
i ansigtet på Semjon. Han blegnede, tog karaflen og gik. 
Et &jeblik efter kom han tilbage og hældte vand til fruen 
i et andet glas. »Se, det er vand, man kan drikke!« sagde 
Varvara Petrovna og tomte over det halve af glasset. Da 
gjorde Semjon et par skridt henimod helgenbilledet i hjørnet 
af stuen, slog et kors for sig og sagde ligbleg med bæv- 
ende stemme: »Så sandt der er en Gud i himlen, så har 
jeg ikke hentet nyt vand, men bragt det samme, som får 
stod på hordet.« Derpå vendte han sig om og så stift på 
sin frue. Der fulgte en frygtelig tavshed, som varede et 
par sekunder. Pludselig rejste Varvara Petrovna sig med 
et tordnende »Bort!« og gik fra bordet uden at have spist 
færdig. Hun viste sig ikke mere den aften. Men den 
næste dag traf hendes lille plejedatter den stakkels hus- 
hovmester i gården. Han havde fået en grov kittel i 
steden for sin fine brune kjole med de blanke knapper og 
gik og fejede. Han var bleven gårdskarl og blev ved at 
være det i flere år. 

Blandt Varvara Petrovnas mest betroede tjænere var 
hendes livlæge, Porfiri Timofejevitsch. Han var, som 
flere af det fornemste tyende, en dannet og oplyst mand 
og en ret dygtig læge. Da Ivan Turgénjev som ung student 
rejste til Berlin, var Porfiri med som hans hovmester og 
studerede ved samme lejlighed lægevidenskab ved det 


223 


medicinske fakultet. Men han var og blev livegen, og 
Varvara Petrovna vilde ikke, trods sånnernes indtrængende 
bønner, give ham fri. Derimod købte hun kostbare bøger 
til ham og gav ham et godt værelse og firedobbelt lån. 
Porfiri var en stor, svær mand med små, kloge 6jne. Han 
måtte altid hjælpe sin frue til ro ved sindige ord og køl- 
ende pulver, når hun blev nervøs. En gang faldt husets 
plejedatter i en hidsig feber, og Varvara Petrovna bestemte 
sig til at skrive efter en hovedstadslæge; men Porfiri sagde 
"ganske rolig, at det var overflødigt, han skulde nok kurere 
frøkenen. »Husk, at hvis du ikke kurerer hende, går du 
til Sibirien!« sagde husfruen; men Porfiri lod sig dog ikke 
skræmme, og heldigvis kom pigen sig. 

En af de mærkeligste skikkelser blandt de livegne på 
Spasskoje var den døvstumme gårdskarl Andrej. Varvara 
Petrovna havde selv fundet ham. En gång hver sommer 
plejede hun at gåre en rejse omkring på alle sine godser. 
Det var et helt optog, når hun kom kørende. Forst kørte 
fruen selv i sin karet, derefter kom hendes plejedatter i 
en vogn med sine guvernanter og fruens fårste. kammer- 
jomfru, så kom doktorens vogn, og tilsidst en række vogne 
til tjænerskabet og køkkenet, som man i de tider altid 
førte med sig. . På en af disse rejser fik hun en gang je 
på en usædvanlig høj og svær hbondekarl, som gik og 
plåjede. Hun lod vognen holde og befalede, at de skulde 
kalde på ham, og da hun derved erfarede, at han var 
døvstum, fandt hun ham endnu mere interessant og be- 
stemte, at han skulde følge med hende hjæm og være 
gårdskarl. Den stakkels kæmpe måtte altså forlade den 
fædrene landsby og vænne sig til livet på herregården og 
i hovedstaden. I sin døvstumme ensomhed fandt han en 
ven i hunden Mumu; men da dette dyr en gang var så 
uheldig at gø, så Varvara Petrovna hørte det, måtte den 
til Andrejs fortvivlelse miste livet. Denne hændelse er 
rørende skildret af Turgénjev i fortællingen »Mumu«. — 

Den døve Andrej blev trods alt dette ved at være sin 
herskerinde ydmygt hengiven. 

Af de her anførte træk vil man kunne slutte, at Ivan 
Turgénjev i sit eget barndomshjæm havde rig lejlighed til 
at lære livegenskabets umenneskelighed at kende, og det 
har sikkert gjort indtrykket dobbelt stærkt, at det var 
hans egen moder, som øvede dette tyranni mod sine under- 
givne. Men også hendes egne bårn fik hendes herskesyge 
hårdhed at føle. Hun havde kun zo bårn, to sånner, hvoraf 
den ældste, digterens broder, hed Nikolaj. Han var officer 
og lå i garnison i St. Petersborg, men gæstede ofte sin 
moder. I den tid levede der en dygtig ung pige af ringere 
stand ved navn ÅArnra. Schucartz i Varvara Petrovnas hus, 
og hun og Nikolaj havde et godt je til hinanden. Så for- 
svandt Anna Schwartz pludselig, og Varvara Petrovna gæt- 
tede rigtig, at Nikolaj havde bortført hende til' St. Peters- 
borg. Hun talte ikke om det, men fra den tid holdt hun 
op at sende Nikolaj den sædvanlige årlige pengehjælp. 
Da det unge par fik en datter og siden to sånner, kneb 
det for dem med udkommet, og sånnen skrev til sin moder 
om hjælp; men hun svarede slet ikke derpå, skånt hun 
ellers blev ved at skrive venlige breve til ham og så ham i 
sit hus. Varvara Petrovna håbede stadig, at Nikolaj og 
Anna ikke var ægteviede, og arbejdede på at få sin sån 
til at bryde forbindelsen og indgå. et .standsmæssigt ægte- 
skab. 1845 rejste hun endogså til. St. Petersborg for at 
overtale sånnen, men: da fik hun at vide, at de virkelig 
var gifte. Hun nægtede dem sin velsignelse, men havde 
dog nok lyst til at se deres bårn, ég da hun ikke vilde 
have dem op i sin stue, måtte barnepigen spasere forbi 
med dem på gaden, medens fruen sad i et vindue og så 
på de små igennem sin lorgnet. »Den ældste dreng ligner 
Nikolaj, da han var lille«, var alt, hvad hun sagde om 
sine bornebårn. — En vinter mistede Nikolaj Turgénjev 
alle. sine born og fik siden ingen flere. Det var ham en 


225 


dyb hjærtesorg. »Man skulde tro,« — sagde han en gang 
— »at det var mamas forbandelser, som har lagt mine 
boårn i graven.« Mærkelig nok var der samme vinter 


hændet følgende. Varvara sendte bud til Nikolaj, at hun 
havde lyst til at se bårnene, og sånnen, som håbede, at 
det var et tegn paa tilgivelse, skyndte sig at opfylde 
moderens ønske. De tre bårn blev tagne af, og portræt- 
terne blev sendt afsted med fårste post. »Om morgenen,« — 
fortæller fru Schitov — »ligesom pakken, en lille trækasse 
indsyet i lærred, var kommen, bragte hushovmesteren Polja- 
koff den efter fruens ordre ind til hende-i soveværelset. 
»Luk den op!« hed det. Poljakoff åbnede kassen og tog 
noget papir ud, som var lagt oven i; men får han endnu 
var kommen til billederne, sagde Varvara Petrovna: »Sæt 
den her!« Hele kassen blev sat hen på bordet foran hende. 
— »Gå, luk déren!« — Jeg stod imidlertid tilligemed Agafia 
i sideværelset og væntede i ængstelig spænding på, hvad 
der vilde ske. — Efter et &jebliks forløb hørte vi noget 
blive kastet i gulvet og lyden af knust glas. Dette gentog 
sig et par gange, og vi havde let ved at gætte os til, at 
det var børnenes portrætter, som på denne måde blev itu- 
slagne og kastede i gulvet. — »Agafial« råbte fruen i en 
stræng tone. Agafia trådte ind. Fruen viste på gulvet: 
»Tag det væk og se til, at der ikke bliver glasskår tilbage 
på tæppet«. Derpå skubbede hun med hånden til den 
lille kasse, som stod på bordet og sagde: »Kast det ud!« 
— Samme vinter døde alle tre bårn.« — Fårst flere år 
derefter, året får sin død 1850, anerkendte Varvara Pe- 
trovna sin såns ægteskab og modtog hans kone i sit hus. 


2... Ungdomsår, i hjæmmet og udenlands. 
Ivan Turgénjev var sin moders erklærede yndling. 
»Ivan er min sol,« skrev hun en gang i sin franske dag- 
bog, »når jeg ikke ser ham, véd jeg ikke, hvor jeg er.« 


Han var en usædvanlig &6m og hensynsfuld sån, der ypper- 

lig forstod at omgås Varvara Petrovna. Vel turde han 
ligeså lidt som andre sige hende imod, men hans indsmig- 
rende elskværdighed havde alligevel stor indflydelse på 
hende, og det mærkedes som solskin over hele huset, når 
han kom hjæm. Hans moder kom strax i godt humør 
ved at se ham og blev med det samme også venligere 
overfor folkene. — Ivan Turgénjev var fra sin tidligste 
ungdom blid og mildttænkende. Måske havde han arvet 
sin faders sind; måske udvikledes disse egenskaber også 
særlig hos ham igennem modsætningen til moderens herske- 
syge. Det var ham en stor lidelse at være vidne til hendes 
adfærd mod tyendet, og han kom derved naturlig til selv 
at vise venlighed og medfølelse med husets folk. Derfor 
var han alles yndling. — Han var stor og kraftig bygget. 
Hans ansigt havde store, bløde træk og et mildt udseende. 
Stemmen var lidt læspende, men ellers velklingende og 
blød. Han talte altid jævnt og stille. I sin tidligste ung- 
dom kunde han være kåd som en dreng og var en ypperlig 
legekammerat. for sin langt yngre plejesøster. Således 
mindes hun, hvorledes han satte hende op på et bord og 
lærte hende det græske frømål: »Brekkekeks, koaks!« Han 
kunde da le så hjærtelig og lydt, at hans moder måtte 
advare ham: »Fy Jeanl« sagde hun på fransk, som hun 
altid talte med sine born, »hvad er det for en borgerlig 
latter?« — Efter sin forste udenlandsrejse havde Turgénjev 
mistet denne glade latter. Han fik tidlig et tungsindigt 
præg, der bredte sig over hans ydre væsen. 

Varvara Petrovna skaffede sine sånner udmærkede 
lærere og sendte dem siden til St. Petersborg. I året 
1838 fik den tyveårige Ivan lov til at-rejse til Berlin for 
at fuldende sine studier. Hans moder lod forst holde en 
højtidelig messe for sin sån, og derefter fulgte hun ham 
i vogn til dampskibet, hvormed han skulde sejle til Libeck. 
Da hun kørte tilbage, sank hun besvimet om i vognen, 


så stærkt indtryk havde skilsmissen gjort på. hende. — 

På denne forste udenlandsrejse fristede Ivan Turgénjev et 
farefuldt eventyr. Der gik nemlig ild i skibet, han var 
på, og de mange mennesker, som var ombord, reddedes 
kun ved, at kaptejnen satte skibet ind på strandbredden. 
Dette rystende optrin har gjort et dybt indtryk på den 
unge digter. Endnu som gammel mand mindedes han det 
levende og skildrede det på sit dådsleje i sin allersidste 
digtning, »Brand ombord«. Med døden for 6je mindedes 
han dens fårste alvorlige trusel imod hans liv. 

I Berlin lærte Turgénjev det nyere tyske åndsliv at 
kende og studerede særlig Hegels filosofi, som den gang 
var i vælten og optog ham meget. Siden har han forstået, 
at de tyske grublerier er usunde for den russiske ungdom. 
I »En Hamlet fra det Schtschigrovske distrikt« fortæller 
ban om en adelsmand, som har været tre år i Tyskland 
og bl. a. otte måneder i Berlin for at studere Hegel. Den 
tyske filosofi har gjort ham »reflexionsormestukken«, han 
har mistet al mulig originalitet og er kun bleven en 1åjerlig 
»original«, der altid tænker på sig selv og snakker om 
sig selv. — Turgénjev kommer tilfældig til at ligge på 
kammer med ham en nat, og her fortæller den ulykkelige 
i timevis om sin uheldige skæbne. — »Han trak en snus- 
tobaksdåse frem under hovedpuden, lukkede den op og 
vedblev så, medens han gestikulerede ivrig med den åbne 
dåse i hånden: »Sæt Dem engang i mit sted, håjstærede, 
og dåm selv om, hvad nytte — ja vil De i Guds navn 
sige mig, hvad nytte kunde jeg have af at studere Hegels 
encyklopædi? Vil De sige mig, hvad har den encyklopædi 
at gåre med det russiske liv? Hvordan vil De bære Dem 
ad med at anvende Hegels encyklopædi, og ikke blot den, 
men i det hele taget hele den tyske filosofi — ja jeg vil 
gå videre endnu: den tyske videnskab — hvordan vil De 
anvende den på vor væren og virken?«x — Han sprang op 
i sængen og mumlede halvhåjt med ondskabsfuldt sammen- 
bidte læber: »Aha, ser du det? ser du det?... Hvorfor 

flakkede du altså om i udlandet? ... Hvorfor blev du 
ikke siddende hjæmme og studerede, på selve stedet, det 
liv, der råérer sig omkring dig? På den måde vilde du 
have sat dig ind i dets fordringer og i de former, dit 
fædreland engang skal antage, og du vilde også være 
kommen på det rene med din egen såkaldte bestemmelse. 
.….……. Nej, men forbarm Dem dog, håjstærede (og han slog 
pludselig over i en anden tone og fortsatte ængstelig og 
ligesom undskyldende sig selv): — hvor skulde en stakkel 
som jeg kunde udgrunde, hvad ikke et eneste klogt hovede 
endnu har skrevet en bog om? Jeg vilde meget gærne 


have gået i lære hos det — hos det russiske liv, mener 
jeg; men det er jo så stumt som en træklods, det kære 
livi — —«« Denne stakkel lider under det misforhold 


mellem slavisk folkenatur og vestevropæisk dannelse, som 
altid har været Ruslands slemme syge. Allerede på sin 
forste udenlandsrejse kommer Turgénjev til at stå imellem 
disse magter, hvis forligelse bliver hans senere livs halvt 
mislykkede gærning. Han kom hjæm fra Berlin med til- 
båjelighed til at reflektere over alt og skal i den fårste 
tid derefter have været gyselig affekteret. — 

Men under opholdet i Tyskland vågner tillige hans 
digterævne, og han skriver sin fårste lille bog, »Parascha«, 
i Berlin. Siden har han fordåmt både dette arbejde og 
sine øvrige tidligste ungdomsværker, og det er rimeligt 
nok, at de har båret tydelige spor af hans sjæls uklare, 
halvt sygelige gæring; men han har dog hermed taget 
fat på det arbejde, hvori han siden skulde blive den store 
mester. — 

Da Ivan Turgénjev i året 1841 kom tilbage til sin 
moder i Spasskoje, var det, som solen atter stod op over 
det mårke hus. Hans moder blev inderlig glad ved at se 
ham igen, og alle de livegne var henrykte. »Nu kommer 
vor gode engel, vor forsvarer,« sagde de. Under hans 
fraværelse var herresædets hovedlænge brændt 1839, og 

hans moder havde måttet indskrænke sig til at bo i en 
mindre sidelænge. Hun var ved at blive noget svagelig 
tilbens og lod sig gærne køre i en rullestol. Nu fik man 
ofte at se, hvorledes den kærlige sån kørte omkring i 
haven med hende og viste hende alle slags små opmærk- 
somheder. Til gengæld forkælede hun ham på alle måder. 
Han havde blandt andet ført en meget fin jagthund med 
sig hjæm for at bruge dem på jagter i omegnen, og skånt 
Varvara Petrovna ellers ikke kunde udstå dyr, fik hendes 
Ivans. hund dog lov at færdes allevegne, selv på verandaen 
foran huset, ja nød endog en gang imellem den nåde at 
få et stykke sukker af fruens hånd. — Til middag fik Ivan 
altid sine livretter, og da han havde en svaghed for sylte- 
toj, forærede hans moder ham flere krukker med stikkels- 
bær, som han tog med op på sit værelse og delte med 
husets børn. 

Der var på gården en gammel tjæner, Michajlo Filip- 
povitsch, som havde været kammertjæner hos Varvara Pe- 
trovnas afdøde mand. Nu spiste han nådsensbrød, men 
da han dog skulde have noget at tage sig til, satte hans 
frue ham til at gæmme någlerne til bogstuen og krydderi- 
skabet, som var i en stenbygning, der var blevet reddet 
under hovedlængens brand. Samme gamle var meget døv 
og meget påholdende på herskabets vegne. Han var altid 
fortvivlet, når der kom ny varer hjæm til forrådsskabet: 
»Hvorfor køber man nu alt det? Hvormeget der så kommer, 
så bliver det dog alligevel spist altsammen.« — Hver morgen 
kom kokken og forlangte, hvad han skulde bruge til maden. 
Den gamle vejede og udleverede det med et suk, men så 
dog gærne sit snit til at knappe vægten af. Om natten 
sov han på en bænk foran det store skab. Når så nogen 
af det yngre tyende vilde drille ham, listede de sig hen, 
hvor han lå, og raslede med nogle någler. Strax for den 
gamle op af såvne, mens skælmen smuttede sin vej. — 
For denne Michajlo var Ivan Turgénjevs hjæmkomst en 

sand plage. Undertiden kunde nemlig husets sån få lyst 
til at »gå på rov«, og med sin lille plejesøster i hælene 
kom han anstigende til det store skab. »Luk op!« sagde 
han med en bydende mine til den stakkels gamle, og 
denne måtte åbne alle dåre i skabet. Nu gik det løs! 
Ivan ransagede de øverste rum, og plejesøsteren de nederste. 
og begge spiste rask væk, hvad de fandt. Imens stod Mi- 
chajlo bag ved og trippede fortvivlet frem og tilbage, mens 
han raslede: med någlerne for at få dem til at standse. 
Tilsidst kunde det hænde, at han klagende udbrød: »Men 
så tænk dog lidt på Deres moder, herre! De får jo ondt 
i maven!|« Et par dage efter, at de således havde tomt 
skabet, indfandt Michajlo sig gærne hos fruen. Da han 
hørte til de priviligerede tjænere, gik han fårst hen og 
kyssede fruen på hånden, hvorpå han stillede sig i en 
ærbødig afstand fra hende. »Nu, hvad godt?« spårger 
Varvara Petrovna, som meget godt vidste, at han kom 
for at klage. — »Det er altsammen forbi, frue!« — »Hvor- 
ledes, altsammen?« — »Ja, frue, der er ikke mere tilbage,« 
siger den gamle, idet han slår ud med arme, — »de har 
spist det altsammen!« — »Hvad er derved at gåre,« trøster 
hans frue ham smilende, »man må skrive en fortegnelse 
over, hvad der behøves, og sende en vogn til købstaden.« 
— »Det bliver igen spist altsammen,« gentager den gamle 
i en fortvivlet og indtrængende tone. Varvara Petrovna. 
ler. Michajlo Filippovitsch, som ser, at her ingen med- 
følelse er at vænte, står lidt, udstøder et dybt suk og går. 
— Denne gamle tjæner endte sårgelig. Da Varvara Petrovnå 
var død og Ivan Turgénjev havde overtaget Spasskoje, gav 
han alle sin moders livegne tjænestefolk friheden og skæn- 
kede dem hver en bolig og en lille årpenge. Michajlo fik 
også en kon lille bolig, men det var ham langtfra nogen 
glæde. Han græmmede sig tværtimod dybt over det unge 
herskabs ødselhed. »Vi livegne vil snart få det bedre end 
herskabet,« sagde han tidt, »hvad skal det så blive til med 

herskabet?«  Tilsidst gik han hen og hængte sig af sorg 
over den ny tingenes tilstand. Han var en tjæner af den 
gammeldags slags. Turgénjev har sandsynligvis tænkt på 
ham ved den tjæner, han omtaler i »Det unge Rusland«, 
side 149: »Han havde overopsynet med buffeten, med 
»kryderier, kardemomme og citroner«. Når man spurgte 
ham, om han ikke havde hørt, at alle livegne nu var givne 
fri, svarede han ufravigelig, at der gik så mange lågne- 
rygter om i verden; hos tyrkerne var der ganske vist 
frihed, men han var dog — Gud være lovet — blevet for- 
skånet for den.« 

Fra 1841 til 1846 boede Ivan Turgénjev hver sommer 
hos sin moder. Han tilbragte tiden med at gå på jagt 
og skrive digte. Moderen var stolt af ham, men hans 
digtervirksomhed regnede hun ikke for noget. »Det er 
penneslikkeri at være poet,« sagde hun en gang; »du 
skulde hellere se at gifte dig og gåre karriére, det passer 
bedre for en adelsmandl« »Nej, mama,« svarede Turgén- 
jev, »der må du have mig undskyldt. Jeg gifter mig ikkel 
For vil Spasskoje kirke danse ril på sine to tårnel« — 
Han vedblev virkelig også hele sit liv at være ugift; men 
kvinder havde dog en stor indflydelse på hans liv og spiller 
en væsentlig rolle i hans digtning. (Omgangen med den 
myndige moder havde vistnok vænnet ham til at finde sig 
vel under en kvindes ledelse. 11845 lærte han den franske 
sangerinde fru Viardot at kende i Moskva, og denne be- 
gavede dame fik han en sådan hengivenhed for, at han en 
halv snes år senere forlod Rusland for at leve i hendes 
nærhed og siden lige til sin død fulgte hende og hendes 
mand på deres rejser. i 


3. Em jægers dagbog. 
' Efter Ivan Turgénjevs hjæmkomst fra Tyskland, hvor 
han havde lært Vestevropas frisindede tanker nærmere at 
kende, var det ham endnu vanskeligere end for at være 


232 


tavs tilskuer ved sin moders herskesyge adfærd mod husets 
livegne. Hans plejesøster fortæller, at hun en gang i disse 
år tilfældig kom op på hans værelse, mens han havde 
besøg af en ven fra St. Petersborg. Ivan gik voldsomt 
op og ned ad gulvet og førte en ivrig samtale med den 
fremmede. Hun forstod ikke meningen, men lyttede med 
forundring til den usædvanlig hæftige og harmfulde tone, 
hvori Ivan udtalte ord som: »livegne«, »fri«, »forvisning«, 
»når skal det få ende« 0. s. v. — Som ovenfor nævnt gav 
Ivan i 1850, da han blev ejer af godset, alle de livegne 
tjænestefolk fri; men sålænge moderen levede, kunde han 
intet udrette for de undertrykte, og det utålelige ved denne 
stilling som sån i huset bidrog vistnok sit til, at han fandt 
sin glæde i at strojfe om i ugevis på jagt, langt borte fra 
hjæmmet. 

Den nærmeste omegn om Spasskoje minder om et 
dansk bakkelandskab. Det rige agerland er oversået med 
småskove af eg, birk og hassel, gennemvævet af en frodig 
underskov af alle hånde buske. På markerne gror der 
rug og hvede, skiftende med boghvede og. den gronne 
hamp. På digerne dufter malurt og regnfang, og i engene 
blomstrer kløveren imellem græsset. Landsbyerne med deres 
lerhytter og.træhuse ligger sammenpakkede nede ved åløb 
eller damme, kantede med piletræer, og håjt over dem på 
bakkerne knejser herregårdene med deres store hoved- 
bygninger. af træ, prydede med såjler og altaner og om- 
givne af gamle haver med lindealléer og fiskedamme. — 
På mark og i skov er der godt med dyr og fuglevildt for 
jægere. Men de egentlige jagtdistrikter ligger længere ude, 
hvor de uendelige stepper og uhyre fyrreskove afløser ager- 
landet. 

r I disse egne færdedes Turgénjev milevidt til alle års- 
tider og lærte som jæger at lægge mærke til alt i naturens 
rige, og når han var træt af jagten, hvilede han ud hos 
bønderne og talte med dem om deres glæder og sorger. 


? mær 

Hvad han på denne måde så og oplevede, har han siden 
formet til en række ypperlige »Skitzer af' en jægers dag- 
bog«. — Turgénjevs fårste virkelige digtning er altså studier 
fra natur- og folkeliv. Han begynder som realist med at 
aftegne de skikkelser, hans daglige færden har ført ham 
sammen med. Vi får små billeder fra adelsmandens, selv- 
ejerbondens, de livegne bønders, tjænestefolkenes og »de 
herreløses« liv, og disse billeder bærer overalt præg af dyb 
virkelighedssans, gennemtrængt af en vemodig medfølelse 
for de undertrykte. Dog vilde det være for meget sagt, 
at Turgénjev skriver ud af et varmt hjærtelag for sit stak- 
kels folk. Man føler mere af kunstnerens fine sympathi 
med sit æmne i den måde, hvorpå han fortæller om bånd- 
ernes elendige liv. Eller rettere: bøndernes daglige liv 
bliver for ham et stykke af den hjæmegns natur, som han 
elsker fra barndommen af. Han har åbenbart ikke levet 
meget sammen med bonder, men han har levet meget 
iblandt dem, og hans fortællinger har for.fremmede læsere 
en stor kulturhistorisk værdi. 

Men »Skitzer af en jægers dagbog« er tillige sande 
mesterværker i poetisk henseende, og især må man be- 
undre den ypperlige måde, hvorpå billederne af folkelivet 
har fået deres baggrund i skildringen af den russiske 
natur. Digteren leder os uvilkårlig til en sammenligning 
mellem det russiske folk og de russiske skove. Herre- 
mændene er som de store ege, der breder deres kroner 
over den forkrøblede underskov. De herreløse stakler, 
som flakker omkring, er skovens vilde dyr og løse fugle, 
og bag ved står den uendelige, susende fyrreskov som 
billede på hele folket med dets tungsindig-vemodige grund- 
præg. — Denne skov på den endeløse steppe er Turgén- 
jevs poetiske element, den er naturbilledet for hans digter- 
væsens ejendommelighed i modsætning til mange vest- 
evropæiske digteres, hvis egentlige element er havet. Man 
mindes af vore digtere mest om Blicher, der ligesom Tur- 


234 


genjev var jæger og samlede sine folkelivsbilleder på sine 
lange rejser over Jyllands heder og bakkedrag. Også hos 
Blicher var grundtonen jo det vemodige tungsind, der 
stemte så godt med de vidtstrakte heder. Men over 
lyngen skinner der dog sol, og lyder lærkesang, som hæver 
sindet. I den dunkelt susende, milevide fyrreskov tier 
fuglene, og selv solen kan ikke trænge ind imellem de 
tætte nålekroner. Derfor er stemningen langt mere mårk 
og trykket hos Turgénjev end hos den jydske hedeskjald. 
Et ærligt billede af russisk folkeliv må nødvendigvis blive 
mårkere end et billede fra Danmark. For at give læs- 
erne et indtryk af denne grundtone i Turgénjevs digtning 
skal jeg her anføre nogle brudstykker af hans skitze: »Æn 
udflugt til skovregionen«: 

»Synet af den uhyre fyrreskov, der omspænder hele 
horizonten, synet af »skovregionen« minder om havet. Den 
vækker også de samme indtryk hos os; den samme jom- 
fruelige urkraft breder sig vidt og vældig for den betragt- 
endes &je. Ud fra urskovens dybeste indre, op af vandets 
evige skød taler naturen med samme stemme til menne-' 
sket: »Jeg har intet med dig at gore; jeg hersker, men 
du — husk på, at du skal døl« — Skoven er blot mere 
ensformig, mere melankolsk end havet, især er der over 
fyrreskoven et bestandigt et-og-det-samme og en næsten 
lydløs stilhed. — Havet truer og smigrer, det antager alle 
farver, taler i alle stemmer; det genspejler himlen, hvorfra 
der vifter som et pust af evighed, af en evighed, der ikke 
synes os fremmed .... Over den uforanderlige, mårke 
nåleskov ér der enten en vranten tavshed, eller der lyder 
dumpe hyl, og synet af den går bevidstheden om vor egen 
intethed mere levende og mere uimodståelig. — Mennesket 
— dette døgnvæsen, født igår og dåmt til at dø allerede 
imorgen — mennesket har svært ved at udholde den evige 
Isis' blik, der koldt, deltagelsesløst er rettet på ham; det 
er ikke blot ungdommens dristige håb og håjtflyvende 

drømme, der bliver ydmygede og udslukkes i ham ved 
elementærmagternes isnende ånde; hele hans sjæl trækker 
sig angst og båjet tilbage i sig selv, han føler, at den 
sidste af hans brødre kunde forsvinde fra jordens over- 
flade, uden at så meget som en fyrrenål på hine grene 
sitrede derved; — han føler sin ensomhed, sin svaghed, 
sin afhængighed af tilfældet, og med hemmelig rædsel 
skynder han sig tilbage til livets små sorger og sysler: — 
j denne verden, som han selv har skabt, bliver han lettere 
om hjærtet; her føler han sig hjemme, her vover han 
endnu at tro på sin egen betydning og stole på sin egen 
kraft. Sådanne tanker for mig gennem hovedet, da jeg 
— for nogle år siden, stående på trappen til et lille værts- 
hus, der er bygget ved bredden af den mudrede flod Re- 
setta — for fårste gang så skovregionen. — Den uhyre 
nåleskovs mårkeblå masser lå foran mig i endeløse, vidt- 
strakte, uafbrudte terrasser; kun hist og her tittede en 
gruppe birketræer frem som grønne prikker; ellers var 
hele horizonten begrænset af fyrreskov. Intetsteds så man 
en hvidmalet kirke eller en blomstrende mark — overalt 
stod træ ved træ, overalt steg takkede toppe op i luften, 
og ovenover svævede der en fin, sårgmodig tåge, som 
evigt tilslører denne skovregion. Det var ikke dorskhed, 
ikke livets ubevægelighed, som åndede mig i møde her 
fra alle. kanter; det forekom mig snarere som den fuld- 
stændige mangel på liv, som selve døden, skånt i ophøjet 
skikkelse. Jeg husker endnu, hvorledes store, hvide skyer 
drog stille forbi håjt oppe i luften, og hvor den hede 
sommerdag lå ubevægelig på den tavse jord.« 

Efter et. lille ophold i kroen, kører Turgénjev med 
sin jæger, Jegor, ind i skoven på en tarantasz [d. e. en 
kaleschevogn uden fedreJ. — »Da min vogn havde slæbt 
mig omtrent to verster [omtrent en fjerdingvej] over en 
sumpet eng, kom jeg endelig op på en smal, ophåjet køre- 
vej, der førte ind igennem skoven. Tarantaszen humpede 

og gumpede hen over de tykke rødder; jeg stod af og gik 
videre tilfods. Hestene trak afsted med afmålte skridt, 
prustede og slog med hovederne for at jage fluerne og 
myggene bort. — Og så var vi da midt inde i tykningen af 
skoven. Ude i skovkanten, nærmest enggrunden, voxede 
der birk, esp, lind, eg og ahorn, men de blev sjældnere 
. og sjældnere, jo længer jeg kom fræm. En tæt granskov 
rejste sig som en mur foran mig; længere borte kom den 
almindelige fyrs rødlige stammer, og så var der igen et 
virvar af alle slags buske og træer imellem hverandre, og 
uden om voxede der hasselbuske, syltekirsebær, ronnebær 
og saftfulde urter med høje, tykke stængler. Solstrålerne 
indhyllede trætoppene i en gylden glans, skød deres lys- 
pile ind mellem grenene og trængte hist og her ned på 
jorden som lyse pletter eller striber. Man hørte så godt 
som ikke en eneste fugl — de kan ikke lide de store 
skove; kun nu og da lød hærfuglens melankolske, tre 
gange gentagne skrig og spættens hamren eller skadens 
arrige skrat. Undertiden flåj også en mandelkrage (de 
flyver altid én og én) tavst og stille hen over vejen, og 
dens dejlige fér funklede i guld og himmelblåt. — — — 
Jo længer vi kom frem, desto mere dumpt og stille blev 
alt omkring os. Der er altid stille i nåleskoven, kun 
øverst oppe, højt over vore hoveder, går der en uafbrudt 
mumlen og håjtidelig susen gennem toppene... Man 
går videre, bestandig videre, og denne skovens evindelige 
mumlen vil ikke høre op igen, og man begynder at blive 
en smule angst, og mennesket længes ud til det fri, til 
lyset, og ønsker at trække vejret engang igen af fuldt 
bryst ovenpå denne næsten kvælende dunst af forrådnelse 
og fugtighed .. .« 

Af og til kommer der lysninger med små landsbyer 
og blege kornmarker, men skoven samler sig atter. »Det 
var en umådelig gammel skov, vi kom ind i. Jeg véd 
ikke, om allerede Tatarerne er dragne igennem den på 

deres indfald i Rusland, men indfødte røvere og lithauiske 
horder har sikkert ofte i hine gamle tider, hvor der var 
fuldt op af krig og oprår, fundet bopæl og beskyttelse i 
dens smuthuller. -— I ærbødig afstand fra hinanden stod 
store, tykke, vældige fyrretræer, hvis noget krogede stam- 
mer glinsede med lysegult skær; rundt imellem dem voxede 
yngre træer med slanke, elastiske stammer. Et grånligt 
mos, der var aldeles oversået med affaldne fyrrenåle, be- 
dækkede jorden. Vild rosmarin skød allevegne op i yppig 
fylde, og dens stærke duft, der ligner desmer eller moskus, 
gjorde det formelig vanskeligt at ånde. Solen var ikke 
istand til at trænge igennem den håje og tætte fletning af 
fyrrenåle, og dog var der — midt under den bedøvende 
hede — ikke mårkt herinde i skoven. Gennemsigtig harpix 
brød som trætte sveddråber langsomt og dovent fræm 
gennem den knortede bark. Den ubevægelige luft, der 
hverken. havde skygge eller lys, brændte os i ansigtet. 
Rundt omkring dyb stilhed; man kunde ikke engang høre 
vore fodtrin; vi gik på mosset som på et tæppe. — — 
Vi gik et par verster længere frem; jeg var blevet meget 
torstig. — »Sæt Dem et &jeblik,« sagde Jegor; »jeg skal 
hente Dem noget vand, her er en brønd i nærheden.« — 
Han gik; jeg blev alene tilbage.« 

»Jeg satte mig på en omhugget træstamme og støttede 
albuerne på mine knæ og båjede hovedet; således sad jeg 
længe uden at råre mig; så løftede jeg atter langsomt 
hovedet og lod mit blik svæve spejdende omkring. 0, 
hvor alt rundtomkring var stille, mårkt og sørgeligt — 
nej, ikke blot sårgeligt, også stumt, koldt, gyseligt! Hjærtet 
snåredes sammen i mig. I dette &6jeblik, på dette sted 
følte jeg dødens åndepust, jeg mærkede den bestandig nær 
ved mig, som havde jeg kunnet røre ved den med min 
hånd. Havde jeg blot hørt en eneste lyd!. Var blot en 
flygtig susen trængt ind til mig fra dette skovsvælg, som 
omgav mig! Næsten i rædsel båjede jeg atter hovedet; 

det var mig, som havde jeg kastet et blik derhen, hvor 
det ikke er tilladt mennesket at se... Jeg pressede hånden 
for &jnene — og pludselig, som var det efter en hemmelig- 
hedsfuld befaling, drog erindringen om mit hele liv forbi 
mig. -— — — »0, hvad er det dog, du har gjort!« mum- 
lede uvilkårlig mine læber. »O, liv, liv, hvor er du blevet 
af, hvor har du kunnet forsvinde så sporløst? Mine hænder 
vilde holde dig fast — hvor kunde du smutte fra dem? 
Har du bedraget mig, eller har jeg ikke forstået at benytte 
dine gaver? Har jeg da virkelig ikke beholdt andet til- 
bage af dig end denne ubetydelige, usle håndfuld smul- 
rende aske? Dette. kolde, dovne, unyttige noget, er det 
mit jeg, mit fordums jeg? Hvordan? Min sjæl tårstede 
efter en så fuldstændig lykke, alt det små, det utilstrække- 
lige viste den fra sig med foragt, den væntede og tænkte: 
hist, hist stråmmer lykken som en skummende bæk! — 
og nu — ikke en eneste dråbe har vædet mine brændende 
læber! O I, mine gyldne strænge, der en gang tonede så 
lydt og så sødt, så skulde da heller ikke eders sang glæde 
mig. — I klang kun, den gang I sprang. Eller skulde 
lykken, hele livets sande lykke, være kommet mig ganske 
nær, være svævet forbi mig med et strålende smil, og jeg 
har ikke kendt dens guddommelige åsyn? Eller skulde 
den virkelig have opsøgt mig og sænket sig over mit hoved, 
og jeg har glæmt den som en dråm?« — »Som en droml!« 
gentog jeg modløst. Forvirrede billeder drog igennem min 
sjæl. og vakte tvivl og bekymring. . .'Se dig ikke tilbage, 
kvæl hvert minde, stræb ikke derhen, hvor alt er lyst og 
Jet, hvor ungdommen smiler, hvor håbet kranser sig med 
forårets blomster, hvor glæden. flagrer med lyseblå due- 
vinger, hvor kærligheden funkler med himmelske tårer 
som duggen i morgenrøden, vend ikke 6jet derhen, hvor 
tro og styrke bor. Der er ikke vort blivende sted!« — 
»Her er vand,« lød Jegors klangfulde stemme, — »drik 
” mu, i Guds navn!i« — Jeg kom uvilkårlig til at ryste: 

dette levende ord gjorde et forunderligt indtryk på mig, 
rystede mig ligesom op af mig selv . . . Jeg slog 6jnene 
op, og jeg så med usigelig glæde min førers ærlige og 
rolige ansigt. Han stod foran mig, rask og sikker, og 
med sit vante smil rakte han mig en lille våd flaske, fyldt 
med klart, frisk vand ... Jeg rejste mig op og sagde 
med skælvende stemme: »Gå foran, lad os komme videre.« 
— Og så strejfede vi om endnu en god stund, lige til det 
blev aften. Overgangen fra dagens brændende hede til 
kulde og mårke var så pludselig og skarp, så jeg ikke 
følte lyst til at blive længere i skoven. Fra hvert eneste 
træ syntes det truende at hviske til os: »bort, bort fra 
vore skygger, I urolige dødelige!« — Vi forlod skoven ...« 

Denne storslåede skitze giver et poetisk billede af den 
vantro digters tunge livssyn. For ham er menneskelivet 
en tæt skov, hvor de mørke kroner med dødens susen 
lukker for evighedens sol. Menneskebevidsthedens lys og 
livskræfternes gæring og opløsning går tilværelsen for- 
tvivlet trykkende og vækker det ængstelige råb efter lys 
og luft, kærlighed og glæde, som aldrig fyldestgåres. Dette 
er et sandt billede af livet uden Gud. — Men det ligger 
tillige nær at overføre tanken om den uendelige skov på 
det store russiske folk, så meget mere som Turgénjev selv 
i et af sine sidste arbejder, »Det unge Rusland«, har an- 
vendt billedet på denne måde. »Nu for tiden« — siger 
nihilisten Paklin — »kaster vi os ind i skoven, det vil 
sige ind blandt folket, som er ikke mindre mårkt og uigen- 
nemtrængeligt for os end en hvilkensomhelst skov!« — Tur- 
génjev har ofte med håbløse fræmtidstanker stirret på sit 
folk, hvis store tunge masser for ham bar det samme 
mærke af døden som den mårke, ensformige fyrreskov. 
Og dog — når man bliver i billedet, så er jo den uhyre 
skov netop udtryk for de mægtig gærende kræfter, og der 
ligger en rigdom i sådan en skov, når der ryddes op og 
skaffes lys og luft ved menneskers arbejde. Man tår vel 

også tro, at der i det store russiske folk gæmmes ypper- 
lige kræfter, som med tiden kan blive til gavn under op- 
lysningens sol og åndens arbejde. Digteren Turgénjev 
fattede ganske vist aldrig noget stærkt håb til en sådan 
lys fræmtid; men tungsindige mænd har ofte været med 
til at grundlægge en ny og bedre tid, og en digters ærlige 
virkelighedsskildring med kærlighed til sagen kan være 
med til at berede hans folk en lykkeligere fræmtid, end 
digteren selv har turdet håbe på. Og således har netop 
»Skitzer af en jægers dagbog« med sine vemodige bil- 
leder fra bondens liv fået en stor historisk betydning. 
Ved at læse dem blev nemlig storfyrsttronfølgeren A/ex- 
ander grebet af den store tanke, han siden som kejser 
virkeliggjorde ved /ivegenskabets ophævelse 1861. 


4. Senere digtning. Samfundsromaner. 

»Skitzer af en jægers dagbog« er måske Turgénjevs 
ypperste digtning, både fordi de er rigest på naturpoesi, 
og fordi de er hentede mest umiddelbart fra det livs 
virkelighed, han som russer var født til at digte om. — 
Hans livsskæbne medførte, at han i de senere år mest kom 
til at opholde sig i udlandet, og dette har kendelig nok 
sat mærke i hans digtning. Den blev med årene mere og 
mere almén-evropæisk og tabte ikke så lidt af det nationale 
præg, som i virkeligheden er al poesis livskraft. Turgén- 
jev følte selv, hvor stærkt en digter er bundet til sit 
fædreland. »Fædrelandet kan undvære enhver af os« — 
— lader han Leschnev sige i fortællingen Rudin — »men 
ingen - af os kan undvære fædrelandet. Vé den, som 
mener, at han kan det, og dobbelt vé den, som virkelig 
intet fædreland har! Kosmopolitisme — det er en uting;. 
.en kosmopolit — det er et nul, eller mindre end et nul; 
for udenfor nationaliteten er der hverken kunst eller sand- 
hed eller liv, der er ingen ting, slet ingen ting«. Man tår" 
derfor antage, at det har været Turgénjev en sorg i hans. 

ældre år at føle sig afskåret fra levende og daglig for- 
bindelse med sit russiske folk, selv om han i sit eget 
indre liv og ved tilfældige besøg af landsmænd blev ved 
at finde hjæmligt stof til sin digtning. Til gengæld blev 
det ham en trøst, at hans ophold i Vestevropa gjorde 
ham særlig skikket til at tale civilisationens sag for sine 
landsmænd og være med til at udjævne den fortvivlede 
modsætning mellem ægte russisk folkenatur og sand men- 
neskelig dannelse. 

I årene 1846—50 opholdt Turgénjev sig i dalmder 
og sendte derfra sine »Skitzer« hjæm. De vandt over- 
ordentligt bifald hos russiske læsere, og deres forfatter 
blev modtaget som en stor digter af sine landsmænd, da 
han i 1850 kom tilbage til St. Petersborg, hvor han nu 
tog ophold efter at have ordnet sine sager på Spasskoje, 
som han arvede ved moderens død samme år. Men kejser 
Nikolaus var fortårnet over Turgénjevs skriverier, fordi han 
godt følte, at de — trods al forsigtighed og finhed i formen 
— var et skarpt og farligt angreb på den bestående, for- 
ældede samfundsorden, og han forviste derfor den unge 
moderne digter til hans gods, og dér måtte han blive, 
indtil storfyrsttronfølgeren kort får kejser Nikolaus' død 
— i begyndelsen af året 1855 — udvirkede tilladelse for 
ham til atter at komme til hovedstaden. Disse forvisningsår 
virkede med til at gåre Turgénjev håbløs overfor de rus- 
siske forhold. 

Der er en vis lighed mellem Turgénjevs stilling til det 
russiske samfund og hans samliv med hans moder Varvara 
Petrovna. Han elsker Rusland som sin moder og opfører 
sig så hensynsfuldt som mulig overfor landets gamle hus- 
orden; men det bliver ham med hvert år sværere at være 
vidne til det forældede regimentes tyranni. Tilsidst kan 
han ikke udholde livet i hjæmmet længere, men søger til 
udlandet. 

Der er navnlig et misforhold i Rusland, som hans 
egen erfaring skærpede hans blik for. Ingen har lov til 
at udtale sig frit om offentlige forhold. Følgen heraf 
bliver, at alle oplyste russere, som ikke kan finde sig i 
at gå æmbedsvejen, er afskårne fra at gore deres ævner 
gældende i et virksomt samfundsarbejde og næsten tvinges 
til at bruge al deres tankedygtighed til grublerier. »Vi 
russere« — siger Turgénjev et sted — »har ingen anden 
opgave her i livet end atter og atter at gennemarbejde 
vor egen personlighed, og vi har neppe trådt vore bårne- 
sko; for vi allerede begynder derpå.« De indestængte 
åndskræfter fremkalder ofte et sygeligt tankeliv, og der 
fremkommer derigennem en række Hamletsskikkelser, 
som har følelsen af, at »alverden er af lave, og at de 
skal bringe den i orden«, men tillige føler sig afmægtige 
overfor opgaven og i virkeligheden nåjes med »ord, lutter 
ord kun — aldrig handling.« — Denne Hamletstype har 
Turgénjev med forkærlighed syslet med. Jeg har allerede 
nævnt »En Hamlet fra det Schtschigrovske distrikt«. Under 
sin forvisning digtede han sin forste stårre fortælling»Rudin« 
— udkommen 1855 — om en lignende skikkelse. 

»En jægers daghbog« fortæller mest om bøndernes liv; 
men i »Rudin« er handlingen forlagt til herregårdene, og 
de optrædende personer er dannede adelsmænd ligesom 
digteren selv. På samme tid indskrænkes naturskildringen 
til nogle passende havedekorationer. I dette og alle Tur- 
génjevs senere stårre værker er æmnet det dannede Rus- 
land og udviklingen i dette samfund under de forskel- 
lige påvirkninger fra udlandet. Navnlig giver disse 
bøger væsentlige bidrag til forståelse af den russiske 
nihilisme. 

Denne ejendommelige bevægelse har sin rod i det 
ovennævnte misforhold mellem vestevropæisk oplysning 
og russiske samfundstilstande. Folkets brede lag, som 
er uberårte af de udenlandske idéer og for resten lever i 

stor vankundighed, er ingenlunde utilfredse med czarens 
enevælde og siger vistnok som tjæneren: »Hos Tyrkerne 
er der ganske vist frihed, men vi er dog — Gud være 
lovet — blevet forskånede for den.« Men i de dannede 
og halvdannede samfundslag findes der en del mennesker, 
for hvem de hjæmlige tilstande er blevne utålelige. Det 
er som de håje skud i drivkassen, der gror op under 
låget; i begyndelsen er de svage og bøjelige, så de lægger 
sig til siderne, men efterhånden bliver de kraftige og 
prøver da at sprænge kassen, hvis låget ikke lettes i rette 
tid. — Turgénjev, som kendte denne bevægelses fårste 
skud, havde skarpt blik for væxtens sygelighed og fik vist 
ikke &je for dens uhyggelige kraft, forend kejserattentat- 
erne i hans sidste leveår gav ham syn for sagn. 

Den fårste nihilistiske bevægelse var nærmest et ideal- 
istisk sværmeri, påvirket af den Hegelske filosofi. Den 
finder sin repræsentant i Rudin. Senere kom der mere 
realisme i sagen. Dette har Turgénjev skildret i sin store 
'samfundsroman »Fædre og sånner« — udkommen 1861 

, hvor den medicinske student Bazaroff er fremstillet 
som type på den unge slægt. Udviklingen hænger sammen 
med udlandets nye tanker. Hos Bazaroff mærker man en 
stærk påvirkning fra materialismen i Tyskland. Bogen 
vilde svare til en fortælling om »romantikere« og »realister« 
hos os, men den har det særlig russiske ved sig, at »real- 
isten« bliver »nihilist«, d. v. s.,han fornægter ikke alene 
troen på Gud, men hele den bestående samfundsordens 
værdi, og med sin sans for udvortes virkelighed begynder 
han at tænke på udvortes kraftmidler til samfundets radi- 
kale forandring. Han vil ikke længer nåéjes med ord. 
Her har vi altså den virkelig revolutionære nihilismes 
nærmeste forgænger. Nu mangler kun den sidste påvirk- 
ning fra udlandet, som kommer fra Pariserkommunen | 
1871, så begynder »handlingens tid«: Forst nogle års 


låjerlige forsøg på at rejse hele folket til opråér ved flyve- 

skrifter og rundrejsende folketalere, og så — dynamiten! 
Det er ikke uden grund, at Bazaroffs yndlingsvidenskab 
er kemien, det batter altid bedre end Rudins filosofi! 
Bazaroff er i det hele en anderledes kraftig og handle- 
dygtig mand end Rudin, og Turgénjev har siden udtalt en 
vis sympati for hans væsen. I det hele dåmmer han den 
unge, forvildede slægt langt mildere end mange af hans 
landsmænd, f. ex. digteren Dostojevsky; men i Rusland 
opfattede man dog »Fædre og sånner« som et nidskrift 
mod den unge slægt, og bogen skilte for mange år sin 
. forfatter fra det unge Ruslands kærlighed. 

På den anden side kunde Turgénjev som en ægte 
liberal mand ikke komme ud af det med det store reak- 
tionære nationalparti s/avofilerne (d. e. slavervennerne), 
som nihilismens udvikling har skabt i Rusland, og særlig 
kunde han ikke dåje den lovprisning af gammelrussiske 
samfundstilstande og sæder, som slavofilernes høvding, 
Katkoff, stillede op imod de vestevropæiske omvæltnings- 
tanker. Turgénjevs kritiske ævne kunde ikke noksom for- 
domme denne blinde forgudelse af gammeldags barbari, 
og skønt han elskede sit folk, følte han bedre end nogen 
anden, hvor hårdt hans russere trængte tll udlandets 

civilisation. 
; Sin stemning overfor de forskellige retninger har han 
givet udtryk i romanen »Røg« (eller »Kraftspilde«), som 
udkom 1866. Handlingen foregår ved hbadestedet Baden- 
Baden i Sydtyskland, hvor det vrimler af russiske réjsende. 
Turgénjev giver en spottende skildring af al den tomme 
disputeren og konversering, snadren og efterabning, som 
opfylder hans landsmænds tid. Da bogens helt tilsidst 
rejser hjæmad til Rusland og sidder i jærnbanekupéen og 
ser på røgskyerne, som vinden kaster hen forbi vinduerne, 
snart på den ene, snart på den anden side af toget, falder 
han i tanker over sine landsmænds færd: »»Bare driv- 
ende vanddamp og røg«, gentog han flere gange, og pludse- 

lig forekom alting ham således: Alting, hans eget liv, det 
russiske liv — alt menneskeligt, men navnlig alt russisk. 
»Det er altsammen bare drivende røg og damp«, tænkte 
han, »altsammen forandrer sig uophørlig. Det ene billede 
fordriver det andet, den ene foreteelse følger den anden, 
men i grunden vedbliver alting at være, som det var; al- 
ting stormer afsted og farer et eller andet steds hen — 
og forsvinder sporløst nden at have opnået noget. Vinden 
vender sig — og alt kaster sig over til den modsatte side, 
og der hegynder så atter igen den feberagtige, ophidsende 
og — unyttige leg.« Han genkaldte sig mangt og meget, 
som i løbet af de sidste år var foregået med bulder og 
brag . .. »røg«, mumlede han, »bare røg«. Han minde- 
des alle de hidsige dehatter, al den umådelige larm, alt 
det skrig og skrål hos Gubarev (slavofilernes fører) så vel 
som hos andre, både håjere og lavere stillede folk, både 
revolutionære og reaktionære, både gamle og unge: ... 
»bare røg, drivende røg og damp«, gentog han:« — Som 
man vil se, udtaler Turgénjev her overfor samfundslivet 
det samme tungsindige livssyn, der greb ham så stærkt 
for hans personlige livs vedkommende, da han som ung 
jæger trængte ind i den mårke fyrreskov. 

Imellem de russiske badegæster findes der dog en 
enkelt mand, hvis ord forfatteren synes at understrege 
mellem alt det løse pjank. Det er den melankolske hr. 
Potugin. Han er vistnok meget nær ved at udtale Tur- 
génjevs egen mening, når han med varme taler om civilisa- 
"tionen som Ruslands redning. »Jo, en Vestevropæer, det 
er jeg,« siger Potugin, »jeg hænger fast ved Evropa; det 
vil udtrykt rigtigere sige, ved den dannnelse, som man for 
6jeblikket hos os går sig lystig over. Jeg klamrer mig til 
civilisationen — ja, dette ord er endnu bedre — jeg elsker 
den af mit hele hjærte, jeg tror på den, og nogen anden 
kærlighed, nogen anden tro har jeg ikke og kommer aldrig 
til at få nogen heller. Dette ord: Ci—vi—li—sa—tion 

(Potugin udtalte hver enkelt stavelse tydelig og med skarp 
betoning) er forståeligt, er rent og helligt, . . .« På den 
indvending, at alt det fremmede ved civilisationen vil 
svække folkets kraft og selvstændighed, svarer Potugin: 
»De behøver ikke at være bange. ... Tilvejebring De 
bare en god næring, folkemaven skal nok, alt efter sit 
særegne væsen, forarbejde den, og med tiden, når organ- 
ismen er kommen bedre til kræfter, vil den også nok ud- 
sondre den for den selv ejendommelige saft... Fra vort 
sprog kan De således hente et exempel. Peter den store 
oversvømmede sproget med en syndflod af fremmede ord: 
hollandske, franske og tyske. Disse ord var udtryk for 
begreber, hvorom det russiske folk måtte erhverve kund- 
skab. Peter øste dem uden alle omstændigheder, i skæppe- 
vis, i bøtte- og tøndevis ned i maven på vort folk. Til 
en begyndelse kom der ganske vist noget rædselsfuldt 
formløst ud deraf, men nu begyndte fordéjelsesprocessen. 
Begreberne blev indpodede, de fremmede former svandt 
lidt efter lidt — sproget fandt en erstatning for dem i sig 
selv — og nu — ærbødigste tjæner! — nu kan en temme- 
lig middelmådig stilist gladelig påtage sig at oversætte, 
hvad De måtte forelægge ham af Hegel — ja, af selveste 
Hegel, og det uden at bruge et eneste ikke slavisk ord. 
— Det, som her foregik på det sproglige område, det samme 
får vi håbe, også skal foregå på andre områder. Hele 
spårgsmålet er bare dette: er naturen stærk nok. Men 
”" det vil vor russiske natur holde ud; den har allerede over- 
stået ganske andre forvandlinger.« — I disse ord, som 
viser Turgénjevs storslåede sans for sammenhængen mellem 
tungemålet og folkenaturen, er der udtalt et fræmtidshåb. 
for Rusland, der må virkeliggåres gennem et hjæmligt ar- 
bejde for civilisation og .oplysning. Et sådant arbejde 
lader Turgénjev bogens helt tage op efter sin hjæmkomst 
til Rusland, hvor livegenskabet imidlertid er ophævet, og. 
nye tider begynder at forme sig. 

I sin sidste stårre bog »Ny jord« (eller »Det unge 
Rusland«), skreven i 1875—76, kommer Turgénjev tilbage 
til dette fræmtidshåb. Bogens helt, den unge, nihilistiske 
student Neshdanov, har anlæg til at blive digter, men han 
regner dette for en æsthetisk svaghed hos sig. Han higer 
efter at gribe ind i livets virkelighed ved at »gå ud i 
folket« og tale til det om dets ret og magt, og han styrkes 
heri af sin elskede, Marianne: »Jeg tror, du kunde blive 
skribent; men jeg er fast overbevist om, at du har et 
højere og ædlere kald at ofre dig for end literaturen. Den 
kunde være god nok tidligere — sålænge det andet var 
umuligt.« Fra herregården, hvor de har truffet hinanden, 
flygter de bort sammen for at virke ude i folket under 
forklædninger som jævne almuesfolk. De finder tilhold 
hos fabrikbestyrer Ssolomin, der hjælper dem med deres 
»forsimpling«. Men Neshdanov har ikke kraft til at blive 
en handlingens mand. »Du, Ruslands Hamlet« — kalder 
en af hans nihilistiske venner ham. Han når kun at blive 
en »realismens romantiker«. Den unge Marianne tager 
med kvindens virkelighedssans arbejdet op på en langt 
sundere måde end Neshdanov og føres derved til at fore- 
trække den jævne, arbejdsdygtige Ssolomin, som hun ægter, 
efter at Neshdanov i tvivl om »sagen« og Mariannes kær- 
lighed har skudt sig selv. Med rette siger Ssolomin til 
Marianne: »I russiske fruentimmer er for tiden langt bedre 
og mere handlekraftige end vi mænd;« -— alle de mand- 
folk, som har sluttet sig til nihilismen, skildres som udyg- 
tige til at føre en sag igennem. 'Enten er de fanatikere, 
som hurtigt forløber sig, eller pjattehoveder, som strax 
giver tabt. Kun Ssolomin er skildret som en virkelig 
mand. Han tror ikke på den »handlingens dag«, som de 
andre går og vænter på; men som en mand af folket, der 
kender almuen, arbejder han jævnt fræmad i det stille og 
"lægger hovedvægten på menigmands oplysning. En af 
hans venner siger om ham: »Jeg tror, at den slags folk 

som han — det er netop de rigtige. Det er solide, mono- 
tone naturer, som er udgået fra folket, og kun den slags 
trænger vi til nu om stunder.« — Hermed peger Turgén- 
jev altså atter på det jævne arbejde som det, der skal 
åbne en lysere fræmtid. Og dette arbejde skal nærmest 
være et vækkelses- og oplysningsarbejde. Bønderne er 
uberårte af de nihilistiske oprårstanker, de står på den 
sunde fornufts side overfor sværmerne.. Men de er på den 
anden side kun en tung, sovende masse, en uigennem- 
trængelig skov, en sovende kæmpe, som har sig en rus. 
Neshdanov skriver i fortvivlelse over deres tilstand følgende 
digt, kaldet »Såvnen«: 


Jeg havde længe ikke set mit fædreland, 
Dog fandt jeg lidet nyt, da nys jeg kom der: 
Den samme dumme, dvaske holden stand, 
Her huse uden tag, hist helt forladte tomter, 
Og stank og snavs og armod, hvor jeg gik! 
Hos folket — ak, det gamle trælleblik! 

Fri blev vel bonden — og er dog i lænker: 
Thi mat og slap sin frie hånd han sænker! 
Ja alting er som får! Og kun i ét vi frit 
Evropa, Åsien, verden distancered: 

Så rædselstung en såvn, et mareridt 

De kære landsmænd aldrig end besværed'. 


De sover alle rundt omkring, på land, i -by, 

I vogn og slæde, når de står og sidder, 
Købmænd og vægtre, i og uden ly, 

Om solen svider dem, hvad eller kulden bider. 
Og tyv og dommer sover stund på stund, 

Ved plov og plejl ta'r bonden sig et blund, 
Fatter og mutter — hele huset nikker, 

Og den, hvem andre stak, og den, som stikker. 
Kun kippen sover ej! — Med snapseglas i hånd, 
Ho'det mod polen, Kavkasus for neden, 

Du hviler, hellige Rusland, da din ånd 

Og sover — sover — sover trygt i reden! 


Overfor sådan et folk er nihilismen »det tyvende århund- 
redes vanvid«. Men det nittende århundredes store gær- 

ning må være en sund, vækkende folkeoplysning. Til 
denne sætter Turgénjev sit håb om Ruslands fræmtid. 

I alle de her nævnte stårre romaner og i en mængde 
mindre fortællinger findes der ved siden af skildringen af 
samfundsforholdene en række mesterlige billeder af det 
personlige menneskeliv og særlig af kærlighed imellem 
mand og kvinde. Digterens mårke livssyn giver sig også 
i disse skildringer tilkende, idet han oftest dvæler ved for- 
hold, hvor elskoven viser sin skæbnesvangre magt til at 
forstyrre livet. Men Turgénjevs smukke medfølelse for alt 
menneskeligt fornægter sig aldrig. Det er f. ex. forunder- 
lig. fint skildret i »Ny jord«, hvorledes de enkeltes livs- 
skæbne på en sårgelig måde får betydning for deres 
samfundsarbejde, og omvendt, hvor mange muligheder for 
personlig lykke den uhyggelige samfundssyge tilintetgår. 


Turgénjevs sidste arbejde er nogle små digte i prosa, 
som han har kaldt » Senilia«, d.v.s. »zammelmandspoesier«. 
Indholdet danner en mærkelig modsætning til hans ungdoms- 
digtning med dens umiddelbare naturstemning. Senilia er 
en gammel mands tankedigte, hvori ethvert naturtræk på en 
ejendommelig måde er gennemtrængt af digterens personlig- 
hed og bliver brugt som symbol for hans mårke livsansku- 
else. Grundtonen minder om prækerens ord: »Alt er for- 
fængelighed!x — Kun ét håb lyser frem i det allersidste 
stykke, hvor digteren taler med begejstring om det dejlige 
russiske tungemål. Med denne kærlighedserklæring til sit 
modersmål slutter den store digter sit liv på en smuk 
måde.”) 

Det siges af den yngre slægt i Rusland, at Turgénjev 
under sit lange ophold i udlandet blev fremmed for ud- 
udviklingen i sit fædreland, og det kan vistnok spores 

1) Næsten alle Turgénjevs værker er ypperlig oversatte på 
dansk af Vilh. Møller. É 

i alle hans arbejder -fra tiden efter 1855, at han ikke 
længer levede i Rusland. Men Rusland vedblev dog at 
leve i ham, og han bar på sin udenlandsfærd dette lands 
navn vidt ud iblandt fremmede folk, som igennem hans 
digtning forste gang lærte at vende blikket mod det mærke- 


lige fræmtidsfolk i østen. : 
; Holger Begtrup. 


Yderligere oplysninger 
om det svenske kirkemøde 1888. 


Br G. Aldén, forstander for norra Kalmar låns folk- 
hågskola, har udg. af »Danskeren« haft brev med tak for 
det ny danske tidskrift, som også er bleven modtaget med 
interesse på den anden side sundet. Artiklen om det svenske 
kirkemøde i april-heftet har ikke mindst vakt interesse —, 
og i den anledning har hr. Aldén sendt nogle oplysende 
bemærkninger, som jeg her med tak til ham vil meddele 
«Danskeren«s læsere. 

Han skriver: »Hvorledes vort kirkemøde bedømmes 
selv i vore konservative kredse, fremgår af den skarpe 
kritik deraf i vort fornemste højreorgan, »Nya dagligt 
"Allehanda«, som i mange måder anses for den ny protek- 
tionistiske konservative regerings officielle organ. N.d. ÅA. 
sagde bl. a.: »Hvad der kom frem ved mødet har i det 
hele taget ikke været skikket til at tilfredsstille forvent- 
ningerne for dem, som holder på vor nationalkirke. Endnu 
mindre har mødets forhandlinger været af den beskaffen- 
hed, at de kunde formindske den uvilje, som findes fra 
forskellige sider. I de spørgsmål, som uimodsigeligt hører 
ind under mødets kompetence og hvor man med glæde 


A 


251 


havde hilst et kraftigt initiativ, er så godt som intet blevet 
afgjort. Har kirkemødet således ladet alt forblive ved 
det gamle, hvor det kunde og burde indføre forbedringer 
og fremskridt, så har mødet derimod lagt megen livlighed 
for dagen i spørgsmål, hvor ingen forandring var nødven- 
dig og som zæppe hørte ind under mødets område. De 
spørgsmål, hvormed mødet især beskæftigede sig, har 
endelig været lidet tiltalende. Mere end selve kirken 
synes dens økonomi og myndighed at have været det 
vigtigste for mødet. Der viste sig en umiskendelig stræben 
efter at skaffe præsteskabet en forøget magt, såvel med 
hensyn til forsamlingerne,. som med hensyn til at gøre 
præsteskabet til en afsondret stand for sig med stræng 
subordination indenfor sin midte under domkapitlets styr- 
else. Det vilde være meget sørgeligt, om kirkemødet 
skulde blive anset for et fuldtro udtryk for det svenske 
præsteskabs opfattelse.« — Dette betvivler dog bladet på 
grund af valgmåden og den ringe interesse for valgene. 
Denne udtalelse vakte stor ophidselse, da den just kom 
fra den side.« — 

I anledning af en fejl, der har indsneget sig i referatet 
(»Danskeren«s april-hefte, side 46), hvor erkebispenavnet 
er tillagt den Berg, der tildels støttede professor Rudin i 
hans arbejde for præsteedens afskaffelse, oplyser hr. Alden 
om, at Karl Johan Berg (født 1819) først har været med- 
lem af højesteret, var statsråd 1868—75 og senere præsi- 
dent i Svea hofret, men har nu forladt statens tjeneste. 
Som menneske og embedsmand har han nydt den største 
anseelse og anses som en pryd for den svenske embeds- 
stand. Derfor kunde han også blandt bisperne vælges som 
kirkelovsudvalgets ordfører. Skønt han er højremand af 
anskuelse, hører han slet ikke til de stokkonservative 
noget, som også mærkedes på kirkemødet, ved at han støt- 
tede professor Rudin og ved en anden lejlighed nedlagde 

en kraftig protest mod kirkemødets stræben efter at gå 
udenfor sit område. 

Erkebispen, Anton Niklas Sundberg, er kirkemødets 
selvskrevne ordfører, bekendt som en udpræget konserva- 
tiv stats- og kirkemand. Da ved de sidste valgoptrin Stok- 
holms 23 frihandelsvenlige rigsdagsmænd kasseredes, og 
det protektionistiske mindretals 23 sattes i stedet, hvorved 
protektionisterne fik flertal i rigsdagen, var det i første 
række ærkebiskop Sundberg, til hvem kongen og de pro- 
tektionistiske ledere vendte sig med anmodning om, at han 
som statsminister vilde danne det ny kabinet. Men efter 
lang nølen besluttede han ikke at ombytte bispestolen med 
taburetten. Sundbergs kraftige karakter har ellers ikke 
altid gjort ham til en yndet person hos statens overhoved. 
»Vor nåde og Eders nåde rummes ikke under samme tag,« 
sagde Gustav Vasa til den samtidige nidkære katolske ærke- 
biskop. Frederik Nygård. 


Om Varemarkedet. 
Af Chr. Faber. 


Varemarkedet har i den forløbne Måned været ret 
livligt, og særlig har der i Sukker været en temmelig be- 
tydelig Spekulation, hvorimod Kaffe, begrundet på lavere 
Newyorker- Beretninger i Slutningen af forrige Uge, er 
flovet noget af. 

Kaffe. Lige indtil de allerseneste Dage har Kaffe 
holdt sig meget fast; men pludselig kom Newyork lavere 
med sine Noteringer, og Evropa måtte modstræbende følge 
med. Den almindelige Mening er, at det er en Børs- 
manøvre, fremkaldt ved private Meddelelser fra små Rio- 
Huse i Brasilien, og som går ud på, at Høsten i Brasilien 
i Virkeligheden tegner større end opgivet, ligesom også 

Beholdningerne i Rio af gammel Kaffe er større end op- 
rindelig antaget. Fra større og mere ansete Rio-Huse fore- 
ligger der nu imidlertid Beretninger, der fastholder den 
.tidligere Statistik, og de evropæiske Børser betragter der- 
for den i disse Dage indtrådte Flovhed som aldeles forbi- 
gående. 

Det pålidelige Handelshus Johnson i Rio telegraferer 
idag, at den kommende Høst ikke tegner bedre end op- 
givet, ca. 3 å 34 Mill. Sække. 

Sukker. I denne Artikkel har der i den seneste 
Måned været livlig Spekulation, og Priserne er derfor yder- 
ligere dreven ca. 4 Shilling pr. 100 Pd. i Vejret. Noter- 
ingerne for Sukker 88 pCt. Rendement (88 pCt. Sukker- 
indhold) var på Hamborg Termins Børs den 14. Juni: 

Juni: Mark 25.75, Juli 25.874, August-25.80, Septbr. 
23.50, Oktbr. 16.724, Novbr. 15.80, Decbr. 15.724. 

Times' Korrespondent i Wien meddeler Bladet, at 
Sukkermarkedet i Wien i Løbet af forrige Uge har været 
overmåde bevæget, og at omtrent 3 Part af den kommende 
Sæsons Produktion på Forhånd er bleven solgt i Bøhmen 
og Mæhren.  Spekulationslysten tilskrives de forskellige 
Exportudsigter, på Grund af de russiske Sukkerroers dårlige 
Tilstand. I Tyskland er Situationen tildels også :mindre 
god, medens Høsten i Østrig er meget lovende. Sukker- 
roedyrkningen i dette Land anslås iår 15 pCt. større end 
ifjor. — Sukkerindustrien er stærkt beskyttet i Østrig og 
Ungarn, og Sukkerfabrikernes Antal stiger År for År. Nogle 
… Fabrikker i Bøhmen giver 20 å 30 pCt. Udbytte. 

Sirup uforandret. 

Fis. Simplere Kvaliteter noget lavere. Japanesiske 
Ris omtrent uforandret. 

Kryderier.. Kardemomme vedvarende rolig. Cassra 
atter flovet af. Muskat og Muskatblomme stigende. Nel- 
liker og Piment uforandret. Peber noget lavere. 


Frugter. Ny Blommer på Efterårslevering højere. 


Kornmarkedet. (Efter Børstidenden.) Hvor stor Skade 
denne Forsommers usædvanlige Varme og Tørke allerede 
har forårsaget, er ikke så lige at vide, og hvad Virkning 
en muligvis indtrædende Vejrforandring med Regn endnu 
kan øve, er aldeles ubestemmeligt; men foreløbig hersker 

der Ængstelse både i store Dele af det russiske Rige og 
i Østrig og Ungarn for slem Misvæxt. 

Indtil for få Uger siden var Kornhandlernes og Korn- 
beretningernes Anskuelse den, at yderligere Fald i Korn- 
prisen var det sandsynligste, de nuværende Prisers Bi- 
beholdelse en meget svag Mulighed, en Prisstigning der- 
imod overordentlig usandsynlig. Nu er Situationen for 
såvidt forandret, som der opgøres talrige ængstelige Be- 
regninger over Størrelsen af Restforrådene fra forrige Høst 
og over deres Forslag. 

Der meddeles endvidere fra enkelte Kornmarkeder om 
Prisstigning, fra intet af dem om Prisfald. 

Kornhandelen, der så længe har ligget i Dvale, vil 
rimeligvis - opvågne til fornyet Liv med større og hyppige 
Prisfluktuationer, eftersom Himlen er klar eller formørket. 
Til Australien, til Nord-Amerika og til Indien, til alle de 
Lande, der forhen frygtedes for den derfra kommende 
Kornoversvømmelse, til disse Pladser ses der nu hen med 
Håb: at skulde vedvarende Tørke sænke Misvæxt henover 
Evropas Kornmarker, vil de oversøiske Landes Frugthar- 
hed og Nutidens lette Samfærdsmidler skaffe Evropa det 
manglende Korn. Ifjor slog Sukkerhøsten fejl i Koloni- 
erne, medens den var ret god i Evropa. Der blev ingen 
Sukkermangel; men Sukkerpriserne nåede en Højde, som 
Theoretikere foregående År havde hevist, at de aldrig 
vilde nå, med mindre enten Møntfoden forandredes og 
Bimetallismen indførtes eller Sukkerpræmierne afskaffe- 
des. På Sukkerets Prisstigning strandede imidlertid den 
engelske Plan om en international Sukkerforening. 

Ifald Kornhøsten iår skulde mislykkes i Evropas korn- 
producerende Lande, men blive god. i Avstralien og Indien, 
kommer der heller ingen absolut Kornmangel, men måske 
Kornpriser så høje, som Evropas Landmænd ej har kendt 
dem i lange Tider. 

Men når Korn og Brød forholdsvis bliver dyrt, og 
Befolkningens Ernæring væsentlig afhænger af Tilførslen 
fra fjerne Lande, undergraves vel de Mure, hvorpå Evropas 
Stater for Tiden bygger, og således kan det, der i og for 
sig er slemt, måske blive til Held; og skulde det hænde, 
at omkringliggende Stater iår fik dårlig Høst, men Dan- 
mark god Høst og høje Priser, bliver 7889 et Lykkeår 
for danske Landmænd. 

Foderstoffer. På denne Årstid er Forretningerne i 
Foderstoffer til Forbrug selvfølgelig uden al Betydning, 
men såmeget desto større Omsætninger gøres der til Leve- 
ring næste Sæson, når Priserne er egnede for Spekulation. 
lår har Spekulationen allerede bemægtiget sig store Partier 
af Foderstoffer, og da første Hånd nu tildels er udsolgt 
eller indtager en afventende Holdning, er Priserne stegne 
3 å 4 pCt. Hertil bidrager den livlige Efterspørgsel og 
de uheldige Beretninger om vedvarende Tørke i Rusland 
og Tyskland. 

Hvedeklid. Rusland og østersøiske Pladser har holdt 
og holder Prisen stram til Levering i Efteråret; derimod 
har Belgien været billigere stemt og slutter Kontrakter 
om kolossale Partier, men Stemningen er nu også befæstet 
der og Klid nu kun købelig fra Belgien med en Prisforhøj- 
else af ca. 3 pCt. 

Rapskager. Tyskland er fremdeles høj i sine For- 
dringer, og de forholdsvis lave Priser for franske Kager 
er afløst med væsentlig højere Notering, og man viser sig 
i det hele taget utilbøjelig for Salg. 


Palmekager. Første Hånd er udsolgt, og Artiklen er 
stegen 4 å 5 Mark pr. 2000 Pund. 


Solsikkekager omtrent uforandrede; dog viser der sig, 
til Trods for den lavere Rubelkurs, en bedre og fastere 
Stemning som Følge af det tørre Vejr. 


Linkager noteres i Sommer ca. 10 pCt. højere end 
forrige År, og første Hånd holder fast på deres Behold- 
ninger i Håb om højere Priser senere hen. 


Kunstgødning. Råstoflet til Guano og Superfosfater 
er stadig i jevn Stigning, og vi vil i Efteråret atter få 
højere Priser på alle Slags Gødninger end i Forårs- 
sæsonen. 


Fedt. Dansk Fedt er noget flovere, hvorimod Noter- 
ingen for levende Svin på Slagterierne er meget høje — 
ca. 34 å 35 Øre —, men holder næppe den Pris ret længe. 

Amerikansk Fedt flovt… Af denne Artikel har jeg 
fornylig fået en Analyse, der indeholdt: 50 pCt. Svinefedt 
og 50 pCt. Bomuldsfrøolie. I England er der iår afsagt 
endel Domme overfor Folk, der har solgt amerikansk Fedt 

for amerikansk Svinefedt. Dette turde være en Lære for 


os herhjemme kun at sælge denne Vare for, hvad den er. ; 


Petroleum omtrent uforandret. 

Følger af den tyske Toldpolitik. »Neue preussische 
Zeitung« skriver for Ex.: »Påny har de tyske Jernværker 
sat deres Priser tilverjs, og måske kan enkelte Etablisse- 
menter få Gavn af Prisforhøjelsen; men i det hele og store 
turde den virke skadeligt. Forretningen har udviklet sig 
således, at den tyske Storindustri gør overordentlig løn- 
nende Forretninger på de hjemlige Markeder, men kun i 
enkelte Tilfælde på udenlandske Markeder kan bestå i 
Konkurrencen. 

Tysklands Priser er højere end Verdensmarkedernes. 
Man fandt sig i en sådan Tilstand, da Industrien led Nød; 
men for Tiden er ingen Nødstilstand til Stede, og det er 
urimeligt, at tyske Forbrugere vedvarende betaler høje 
Priser, og at Tysklands Udførselshandel går ned ad Bakke. 
Dertil kommer endvidere, at en stor Del af Bestillingerne 
hos vore Industrielle skriver sig fra de tyske Regeringer, 
fra Jernbaneforvaltningen, fra Marineforvaltningen og 
lignende offentlige Anstalter. 

Hvorledes vil Industriens Tilstand vel blive, når deres 
Ordrer er udførte — det vilde de være om et eller om 
halvandet År — ;og når Udførselsforretningen imidlertid 
helt er tabt for vore Jernværker og andre store Industrier?« 

Odense, 18. Juni 1889. 


Mindeskrifter. 


Hundredaarsfesten for Ingemanns Fødsel har fremkaldt 


| 
| 
| 
| 


et Mindeskrift af Pichard Petersen, der fuldt ud kan hævde 


sin Plads ved Siden af denne Forfatters tidligere udgivne, 
paa en Gang lærerige og let læselige, Bøger om Henrik 
Steffens, Mathias Claudius m. fl. — Halvhundredaarsdagen 
for Grundtvigs Indsættelse som Præst i Vartov har frem- 
kaldt et Mindeskrift af Frederik Nielsen (»N.F.S. Grundt- 
vigs religiøse Udvikling«), som jeg ligeledes her foreløbig 
skal anbefale paa det Bedste som en paalidelig og lærerig 
Bog, der har Ærinde baade indenfor og udenfor Kredsen 
af- Grundtvigs Venner. IL. Schrøder, 

Versailles, sét fra Vestsiden. 
Af Jakob Knudsen. 


ile straalende end Pragten i »Spejlsalen« er, man 
kan ikke lade være at gaa til et af de store Vinduer mod 
Vest og se ud over Haven der udenfor — thi den er dog 
skjønnere end alt andet. Jeg staar saavidt i Ly for Solen 
i Vinduesfordybningen, at jeg ikke har dens Skin i An- 
sigtet; men udenfor — hvor er Rummet fuldt af dens 
Glans; der maa vist være lidt Fugtighed, lidt Dis i Luften, 
for det er, ligesom Sollyset spandt et Straalenet over Haven, 
hvorigjennem man heroppe fra ser ned påa dens Vrimmel 
af Gange, Terrasser, Statuer, Blomsterbede o.s.v. — Saa 
stille og smilende, saa lykkeligt og overlegent i sin maje- 
stætiske Ro ligger det for En. — Straks udenfor Paladset 
en stor, grusbelagt Terrasse, saa stor som en Herregaards 
Gaardsplads, med. to stenindfattede Damme, paa hvis 
Bredder græske Marmor-Guder ses anbragt i hvilende Stil- 
linger. Det er altfor lyst at se paa, dette nærmeste, det 
skærer i Øjnene. Jeg lader Blikket gaa videre ud og ser 
da den mægtige Marmortrappe, der fra denne højere lig- 
gende Del af Haven fører ned mod det første, store Vand- 
spring. Man ser den bedre, denne Trappe, naar man gaar 
ud af Slottet, over den grusbelagte Terrasse foran Slottet, 
ned ad Trappen og hen til Vandspringet nedenfor, og saa 
ser opad den. Det er som en stor Banke, der med den 
mest majestætiske Ringeagt for Arbejde og Bekostning er 
lavet om til en Opgang for hele Verden til den guddoms- 
salvede Enevældes Palads derovenfor. — Ja, at tænke sig 
en lille tysk Fyrste i Besøg hos Ludvig XIV — tænke sig 
ham bestigende disse Trin, og seende den kridhvide, en 
halv Fjerdingvej lange Slotsfagade gro frem over Randen 
af Marmorbanken, som hans egen lille Lusethed kravler 
op ad, — at tænke sig det giver Forstaaelse af den latter- 

lige, men stærke Efterlignelseslyst, som opstod hos alle 
Evropas Fyrster, naar de havde været i Versailles. Eller 
— lad ham staa nede ved Vandspringet, Latonas Fon- 
taine, med dens Bassin, dannet af rødligt Marmor. Frøer, 
Tudser og Skildpadder af Bronce sidder paa Bassinets Rand 
og sprøjter Vandstraaler af deres Munde ind over en dejlig 
Gruppe af hvidt Marmor i Midten af Bassinet, forestillende 
Latona, Apollo og Diana. Ovid fortæller i sine Metamor- 
phoser, hvorledes Latona bønfaldt Jupiter om Hævn over 
Bønderne i Lycien, fordi de havde nægtet hende en Drik 
Vand. — Jupiter skabte saa Bønderne om til Frøer. Nu 
sidder de her, og oversprøjter til Gjengjæld Latona med 
deres Vandstraaler. — Lad Fyren staa dernede ved La- 
tonas Vandspring og vende Ansigtet mod Trappen. Og 
lad os saa tænke os Ludvig XIV.s Hof anbragt paa den. 
Jeg ved ikke, om jeg har set et Maleri, der forestillede 
dette, eller jeg har læst en Fremstilling deraf — men det 
staar meget levende for mig, dette Billede. Over Marmor- 
trinene er udbredt Tæpper, og her har Hoffets Damer som 
en stor, stor Flugt af lyse, spraglede Duer slaaet sig ned. 
Skjønt de sidder temmelig stille, er der dog et Flimmer 
og Glimmer af Farver over denne solbeskinnede Gruppe, 
som man ser det paa en Dam, hvis Smaabølger blinker 
og glitrer i Solens Straaler. — Og helt stille er de jo da 
heller ikke; baade Hoved og Hænder er i stadig Bevæg- 
else under den livlige Konversation, de pragtfulde Vifter 
foldes ud og bevæges og foldes sammen igjen, Masser af 
travle Skjødehunde fimrer omkring, svandsende med Hal- 
erne og rystende de lange Ører. — Og øverst oppe, saa 
man nede fra Latonas Fontaine ser hans imponerende 
Skikkelse blot med Himlen som Baggrund, staar »æ Mand 
sjæl«. Paa denne Afstand er det Indtrykket af Skikkelsen 
i sin Helhed, man faar, — ja, og saa ser man ham staa 
med Hatten paa — og den kridhvide Fjer i Hatten tager 
sig saa brillant ud mod den blaa Luft — medens alle 

Kavallererne, som omgiver ham, staar med Hatten i Haanden, 
bøjende sig ærbødigt, saasnart han vender sig mod nogen 
af dem. — Men nu gaar han langsomt ned ad Trappen, 
bevægende Armen, næsten udstrakt, i en stor-Bue paa sin 
guldknappede, høje Spadserestok, og som han skrider frem, 
rejser Damerne sig i deres straalende, omfangsrige Rober, 
og idet han gaar forbi, nejer de med den mest fuldendt 
bløde Bevægelse, en Dalen og en Rejsning, som naar 
Sommervinden gaar igjennem den blaalig-brune Rugmark 
i Juni Maaned, og de høje, men endnu unge Straa bølge- 
lignende lægger sig og hæver sig, alt som den svæver 
bugtende hen imellem dem. — Og saa følger de bagefter 
ham; nu skal Spadsereturen foretages gjennem Havens 
snorlige eller cirkelrunde Gange, med deres favnehøje 
Buxbomhække paa Siderne, imod hvis mørkegrønne Vægge 
de lyse Dragter tager sig saa godt ud. — Nu kommer han 
ned, hvor den lille tyske Fyrste staar, og Ludvig XIV 
gaar ham ganske tæt forbi, saa hvert Farveblink i Kongens 
pragtfulde Dragt skinner ham i Øjnene. Se ham i Ansigtet 
tør den lille Tysker ikke; han faar kun et Glimt af Hagen, 
men såa bevæger hans Blik sig ærbødigt nedefter. Han 
ser de gyldne, krøllede Lokker i Kongens mægtige Allonge- 
Paryk, for den naaer næsten helt ned til Bæltestedet, han 
ser den himmelblaa, aabentstaaende Frakke, med de store 
Skøder og med de vældige røde Opslag for Haandleddene. 
Han ser den lyse-violetrøde Underkjortel eller Vest, som 
naar helt ned til Knæerne, med dens brede Kantninger i 
Sølv og Diamanter, hvor Guldforziringer er som smaa 
varme Solpletter i den hvide, kolde Glans; og der neden- 
for ser han de karmoisinrøde Strømper, der runder sig 
skjønt om Kongens veludstoppede Lægge, han ser de sorte, 
lakerede Sko med de høje Hæle og de mærkværdige Ud- 
vækster over Vristen; saa ser han Næserne af Kongens 
Sko, og endelig vender Sjælen. mismodig tilbage til sig 


selv, idet han faar Øje paa sine egne Støvlesnuder. Og 

han falder i Tanker, han drømmer. Han tænker paa, den 
lille Fyrste, at han har dog ogsaa Undersaatter, og naar 
de bliver flittigt udsugede, kan det nok give noget, som 
vel ikke kan blive som Slottet og Haven i Versailles, men 
som dog kan lade andre Smaafyrster mærke, at ogsaa 
han har været ved det franske Hof, og i hvert Fald: en 
Paryk og en Frakke og en Vest og et Par Lægge og 
Strømper og Sko som Ludvig XIV.s, dem kan han da faa, 
og dem skal han ogsaa have, ligesaasnart han kan faa 
dem bestilt hos Skrædderen, Parykmageren og de andre 
Modens Skjønaander. 

Og turde han bare se Ludvig XIV. i Ansigtet, saa 
… kunde han vel ogsaa tilegne sig hans Mine. Saa gaar 
den lille Fyrste efter Ludvig XIV. for at prøve, om han 
tør se Majestæten i Ansigtet. 

Toget har jo nemlig bevæget sig videre imidlertid. 
Man gaar langsomt omkring i Havens Gange og Alléer og 
konverserer — konverserer i et Væk, ja, og saa kaster 
.man Brød ud til Svanerne i Kanalerne, og man tager sig 
maaske en Sejltur derude, men Konversationen gaar stadig 
sin zirlige Gang, er med og er det vigtigste, i hvad man 
saa foretager sig. Endelig har Spadsereturen varet længe 
nok, og man begiver sig atter ind i Slottet, ind i Spejl- 
salen — og konverserer, konverserer, konverserer (påa 
Dansk: snakker om Ålting-og-Ingenting.) — Taine”) giver 
en Skildring af Livet der i Spejlsalen, naar Kongen har 
stort Selskab; den lyder omtrent saaledes: 

»Der er fire å fem hundrede Gjæster, den allerfineste 
»Adel — man sidder bænket rundt om i Salen eller 
»strømmer sammen omkring Spillebordene. — Ja, det er 
»det Syn, man skulde se, ikke i sin Fantasi og efter ufuld- 
»stændige Beskrivelser, men med sine Øjne og paa selve 
»Stedet, naar man ret skulde fatte Aanden i og Virkningen 


1) I sin Bog: Les Origines de la France contemporaine. Tome I. 
T'ancient régime. 

»af Enevældens Kultur, fatte den glimrende Triumf, som 
»den her fejrede. Selve Værelset er den mest straalende 
»Salon, der nogensinde har været. Fra Hvælvingerne, der 
»er smykket med Skulpturarbejde, som fremstiller kaade 
»Amoriner, hænger Lysekronerne ned, og de høje Spejle 
»kaster Lyset fra dem tilbage i tusindfoldig Straaleglans; 
»det skinner igjen fra Forgyldninger, fra Diamanter, ja, 
»fra de fine, glade Ansigter, fra Damernes elegante Kjole- 
»liv, fra deres uhyre Rober, der er smykket med Guir- 
»lander og straaler i alle Regnbuens Farver. Damerne 
»sidder i Kredse eller paa Hynder langs Væggene, og deres 
»Adrienner ser ud som et rigt Espalier, bærende Perler, 
«Gulv, Sølv, Blomster, Frugter med deres Blomster, kun- 
»stige Kirkebær, kunstige Jordbær; det hele er en uhyre 
»levende Buket, hvis Glans Øjet har ondt ved at taale. Og 
»der er ingen sorte Spidskjoler, som nu til Dags, til at 
»stikke af mod denne Farvepragt. Herrerne gaar jo med 
»pudrede, hvide Parykker, der hænger i Lokker og er 
»prydet med Sløjfer; de gaar med Kniplingskraver og 
»Kniplingsmanchetter, deres .Silkefrakker og Underkjoler 
- »er brune som vissent Løv, eller røde som Roser, eller 
»blaa som Himlen, de er stukne med Broderi og gallon- 
»erede med Guld. Herrerne er ligesaa udmajede som 
»Damerne. Og baade Herrer og Damer er med nøje Prøv- 
»else valgt ud af den franske Adel for dette Selskab. Alle 
»er de fuldendte Selskabsmennesker, de er i Besiddelse 
»af al den Finhed og Ynde, som Afstamning, Opdragelse, 
»Formue, Frihed for anstrængende Arbejde, Vane — for- 
«maar at frembringe. De er komplette i deres Art. Ikke 
»den Klædedragt her, ikke det Udtryk i Aasyn, ikke den 
»Betoning af Stemmen, ikke den Vending i Samtalen — 
»uden at det altsammen er Mesterværker af Verdensdannelse, 
»den destillerede Kvintessents af alt, hvad Selskabelig- 
»hedens Kunst kan fremstille. — Hvor fint end det sam- 
»tidige Selskab i Paris er, det kommer ikke dette nær; 

»sammenlignet med Hoffet bliver det provinsagtigt. — Det 
»hedder sig, at der bruges 100,000 Roser for at frem- 
»bringe en Unze af den sjældne Rosenolje, som bruges af 
»Persiens Konger. Saaledes forholder det sig netop med 
»denne Sal og dens Indhold: den ligner i Form, lang og 
»smal som den er, en fin Essents-Flacon, bestaar som den 
»af Guld og Krystal — og indeholder Kvintessentsen af 
»et menneskeligt Blomsterflor. — For at faa den fyldt, 
»var det nødvendigt først at omplante et stort Aristokrati, 
»saa at det i Drivhuset blev goldt og bar kun Blomster, 
»ingen Frugter, og dernæst maatte man destillere det fine 
»Blomsterblod, saa at det, koncentreret, som nogle faa 
»Draaber, kunde rummes i den gyldne, kongelige Flacon. 
»Saa blev det ogsaa en udmærket Essents. Men den var 
»jo dyr.« 

Ja, den blev saare dyr. Havde ikke den Flacon med 
samt dens fine Indhold skullet skaffes til Veje, saa havde 
Forandringen i Frankrig i 1789 maaske aldrig faaet Navn 
af Revolution, saa havde maaske mange af de voldsomme 
Rystelser, som i det sidste Hundredaar har hærget Frank- 
rig, kunnet undgaas. 

Selve Flasken, Spejlsalen i Versailles, den blev tømt 
for sit Indhold, da Pøbelen fra Paris den 6. Oktbr. 1789 
førte Ludvig XVI og Marie. Antoinette med sig til Hoved- 
staden. Den har siden den Tid kun været én Gang fyldt, 
men rigtignok med noget andet end Rosenvand: med en 
for Frankrig saare bitter Vædske. Det var den 18. Jan. 
1871; da blev Wilhelm af Preussen hyldet af samtlige 
Tysklands Fyrster til Kejser — i denne samme Spejlsal i 
Versailles. Da blev der holdt Gudstjeneste i Salen, der 
var. smykket med alle de tyske Troppers forskjellige Faner, 
og den var ganske fuld af tyske Fyrster og Hærførere. 
Og Præsten talte over 1. Tim. 1, 17: »Gud, den evige 
»Konge, den Uforkrænkelige, den Usynlige, den ene Vise, 
»ham være Ære og Pris i Evighed. Amen.«, — I dyb 

Ydmyghed, sagde han, bøje vi paa dette Sted Knæ for 
den evige Konge, som her tydeligere end noget andet 
Steds, taler til os: Saa lader Eder retlede, I Konger, og 
lader Eder tugte, I Dommere paa Jorden. — Og han bad, 
Præsten, og sagde: Ak Herre, lad de mægtige Domme, 
som Du har fældet over dette Hus, de Domme, som Du 
har ladet udgaa over dette én Gang saa stolte Rige, hvis 
Herlighed træder os levende for Øje i disse prægtige Sale, 
lad dem være os en Advarsel, at vi ikke blive hovmodige 
og glæmme Dig, at vi aldrig skulle rose os eller pukke 
paa jordisk Magt.« Og da saa den kirkelige Vielse havde 
afsluttet Gudstjenesten, traadte Kong Wilhelm frem, og 
medens der gik en Susen gjennem Salen af de mange 
tyske Faner, der langsomt svingedes, medens han talte, 
erklærede han det gamle tyske Kejserrige for gjenoprettet. 
— Og hele Forsamlingen — hedder det i Disselhoffs 
Kaiserbiichlein — tilbad Guds Retfærdighed og Naade, 
fordi Tysklands Gjenfødelse var bleven fuldbragt, netop 
paa dette Sted, hvorfra den største Forsmædelse og Yd- 
mygelse var udgaaet over det tyske Folk, fordi her den 
Aarhundreder gamle, eventyrlige Drøm om Kejser Fredrik 
Barbarossas Gjenopvaagnen var- bleven til Sandhed og 
Virkelighed. . 

Det er grumme mærkværdigt at spadsere omkring i 
denne Sal; føle sig som den ubetydelige Hr. Hvilkensom- 
helst, man er, og saa færdes blandt slige Betydeligheder. 
At det kan lade sig gjøre, kan man jo ganske vist takke 
det: »Frihed, Lighed og Broderskab« for, som nu staar 
skrevet med Jernbogstaver paa Versailles-Paladsets Mure; 
men skjønt disse Ord ikke staar at læse blot paa denne 
Bygning, men paa alle offentlige Bygninger i Frankrig, og 
skjønt disse Ord ikke blot staar skrevet mange Steder, 
men der vel ogsaa er noget i Livet i Frankrig, som svarer 
dertil — saa har Franskmændene alligevel foreløbig betalt 
altfor dyrt de Goder, som Forandringen i 1789 førte med 

sig —, og at de kom til det, deri har, som sagt, Spejl- 
salen i Versailles med dens fine Selskab, der i sin Tid 
var et Spejl for den hele Verden, sin store, store Del. 
Det er særlig Taine,") der paa en, som mig synes, 
mer end almindelig grundig og genial Maade har paavist 
ÅAarsagerne til den voldsomme Revolution i Oprindelsen 
til og Arten af det Selskab, som levede i Versailles. Han 
siger nemlig ikke blot dette, som man har hørt saa tit: 
at det var dette Hofselskabs Overdaadighed, der ødelagde 
Landet og bragte Folket til Fortvivlelse, saa det gjorde 
Oprør. Han nøjes ikke med at paavise, hvorledes Landets 
gamle Regeringssæt, Styrelsesmaade geraadede i Forfald, 
den Gang da Kongen ophævede Adelens Magt og kaldte 
den ind til Selskabssalen i Versailles, for at Adelsmændene 
ikke længer skulde sidde som Smaakonger rundt om 
Riget, som Modvægt mod Kongens Magt, med Evne til at 
gjøre sig fortjente af deres Medborgere i deres egen lille 
Kreds. Han omtaler ikke blot det uhyre Misforhold, som 
derved opstod imellem Adelens Indtægter, som den beholdt 
ubeskaarne, og den Gavn, den gjorde, som omtrent blev 
lig med Nul. Han giver ikke blot en Fremstilling af, hvor- 
ledes Kongens enevældige Styrelse af Riget, som nu blev . 
gjennemført, efterhaanden ogsaa forfaldt, fordi Kongen 
havde nok at gjøre med at være Vært for hele det fine 


Adelsselskab, han havde indbudt til Versailles; — men 
han leverer — hvad der for mig er det mest interessante 
ved hans Bog — en alsidig Paavisning og Skildring af, 


hvorledes dette fine Dagdriverliv og Selskabsliv, som førtes 
der ved Hoffet i Versailles, udviklede i hele den franske 
dannede Verden, som formede sig efter Mønstret i Versail- 
les, en egen Maade at opfalte og tænke og føle paa, en 
egen Maade at tale og skrive paa — Taine kalder det den 
klassiske Maade — som blandt andet var meget lidet pas- 

sende eller brugelig for Folk, der skulde gribe stærkt og 
praktisk ind i det virkelige Liv, og som derfor ogsaa 
gjorde de franske Reformvenner fra Revolutionstiden til de 
skrækkelige Theoretikere, som de var, bragte dem til at 
se aldeles bort fra den Virkelighed, som omgav dem, og 
lave sig Fantasibilleder af en ny Stat, som de vilde grunde, 
uden mindste Hensyn til, om den kunde slaa Rod i det 
gamle, som var, uden at bryde sig det mindste om, om 
den kunde bringes til naturligt at fremvokse deraf eller 
ej. Han paaviser mesterligt den nære Forbindelse mellem 
det politiske Frasemageri paa Revolutionstiden og det 
selskabelige Dagdriveri under det gamle Regimente. Dette 
er ikke blot af Interesse, for hvem der har Lyst til at 
efterspore Aarsagerne til den franske Revolution; det er 
ogsaa af stor Vigtighed, for hvem der bryder sig om at 
kjende Grundlaget for det, man kalder »Dannelse«, ogsaa 
i Nutiden, ogsaa i Danmark. Thi Frankrig var jo Gouver- 
nante for det hele Evropa i hine Tider, og Sporene af 
den Opdragelse er jo allevegne kjendelige nok endnu. 

Jeg har Lyst til at meddele noget af det Vigtigste 5 
hvad Taine herom mener.”) — 

Ved Hoffet er det Samtalen, hvorpaa alt kommer an. 
Den, som kan føre den fineste Konversation, er den mest 
yndede, og bliver som Følge deraf den mægtigste. Thi 
al Magt udgaar jo fra Kongen, og.han giver den til de 
Personer, som i højest Grad besidder hans Yndest. Det 
gjælder om at være Kongens Ven, eller hans Venners Ven. 
— I tidligere Tider, før Enevælden blev indført, da hævdede 
Adelsmanden sin Stilling overfor Kongen ved at have mange 
Krigskarle i sin Sold, ved at have en vel befæstet Borg. 
Han slog paa Sliren, naar Kongen vendte det Laadne ud. 
— Under Ludvig XIV er der ingen, som tænker mere paa 
sligt; man ved, at det er kun ved at indynde sig, at man 


1) Gjengivelsen slutter Side 275; den er paa sine Steder meget 
fri, paa andre Steder derimod Oversættelse. 

skaffer sig Indflydelse. Saa strømmer de sammen alle 
de Store i Frankrig til Hoffet i Versailles for at gjøre 
deres Hoser grønne; og de ved, at Kongen lægger nøje 
Mærke til det, til blot dette endogsaa, om de er der eller 
ej; de kjender Ludvig XIV's særegne Evne til med et Blik 
at mærke sig hver Enkelt, som er der, og til med det 
samme Blik at notere sig alle de Huller, hvor der skulde 
have været nogen. Og de ved, at man ikke ret mange 
Gange faar Lov til at glimre ved sin Fraværelse, inden 
Kongens Mistanke falder påa En: at man sidder og sur- 
muler ude paa sin Borg påa Landet, at man omgaaes med 
Tanker, der ikke passer sig for en loyal Undersaat. — 
Men det er naturligvis ikke gjort med blot at være til 
Stede: man skal bidrage til Selskabeligheden ved sin Aand- 
righed, sin Livlighed, man skal lade sin Røst høre paa 
en kraftig og velindpasset Maade i det Hyldingskor, som 
Hoffet daglig synger til Majestætens Pris. Og kan man 
blive Solist eller Forsanger i dette Kor, ja saa er Ens 
Lykke gjort, saa kommer man snart til at spille første 
Violin i alle Kongens Lande og Riger. — Saa gjælder det 
da om at udvikle sig til at blive paa den Maade harmonisk 
af Væsen, at man kan stemme smukt sammen med alle 
de mange, som synger omkring Kongens Throne. Thi 
Kongen holder vel af, at man har en stærk Røst, men 
man maa ikke bruge den til at brøle ham Ørerne fulde, 
saa han kun hører denne ene Stemme; den Stemme, som 
klinger kraftigst og skjønnest sammen med alle de andre, 
er den bedste. — For at blive Kongens Ven er det altsaa 
nødvendigt at være god Kammerat med alle Mennesker 
ved Hoffet. " Man maa altsaa være hensynsfuld, hensyns- 
fuld i Færd, og hensynsfuld i Tale. Dette sidste er man 
ved altid at kunne gaa ind paa dens Tankegang, som man 
taler med — ikke saaledes, at man altid nødvendigvis 
skulde være enig med ham, men saaledes, at man med 
Interesse kan færdes med sin Tanke og Tale paa det 

Gebet af Tilværelsen, som nu er, hvad han kalder hans 
Boldgade. 

Man maa være alsidig; selv skulde man egentlig helst 
ingen Boldgade have, for man kan saa let komme til at 
trække sine Venner derhen, og der er jo ingen Kunst ved 
at gaa og spadsere paa sin egen Boldgade med en Ven 
under Årmen; tværtimod, det er ham, og ikke En selv, 
som ved denne Lejlighed kommer til at vise selskabelig 
Hensynsfuldhed, selskabelig Alsidighed, selskabelig Dannelse. 

Og da nu Alle kappes om at overgaa hinanden i Hen- 
synsfuldhed, saa bliver Resultatet, at man hver for sig 
nedlægger og afspærrer sin Boldgade, og har i sin Sjæl 
kun Veje, ad hvilke alle kan færdes. — Man taler ikke 
mere om det, som man selv særlig bryder sig om — og 
helst skal man slet ikke særligt bryde sig om noget — 
men man taler om, hvad der kan have Almén-Interesse, 
det, som man ikke blot kan tale om med en enkelt Ven, 
men som kan blive til et helt Selskabs Samtaleemne, såa 
det surrer fra den ene Ende af Salen til den anden, noget, 
som, hvis man er behændig, og har Held med sig, kan 
gjøre En selv til Centrum — om ogsaa blot et Øjeblik — 
for Samtalen i Spejlsalen i Versailles, saa at Kongen 
lægger Mærke til En og siger ved sig selv: Det er dog et 
mageløs livligt Menneske, denne Marquis de Verneuil: — 
eller hvad man nu hedder. — Det Alméninteressante, 
det, som ethvert dannet Menneske maa kjende! — 
naar det nu er mange og-rige Mennesker, der er sammen, 
saa kan jo godt det A/meninteressante komme til at be- 
tyde, at omfatte for saa vidt den hele Tilværelse; men 
denne det Almeninteressantes Mark maa ikke pløjes dybt; 
der maa Ingen tage en enkelt Del for sig af den, og ligge 
og kuldgrave dér eller paa anden Maade rode sig ned og 
gjøre Kunster, det hele skal have en jævn, ganske let Be- 
handling, for ellers kommér der dog for hver Enkelt noget 
særligt ud af det, og det kan Selskabeligheden umulig 

taale. Det har den ingen Brug for. Det er jo hæsligt at 
se en Pedant i Selskab ride omkring paa sin Kjæphest; 
det er jo ækelt med de Mennesker, som aldrig kan lukke 
deres Mund op, uden at de straks bliver docerende, uden 
at de gjør det Selskab, de befinde sig i, til en Kreds af 
maabende eller gnavne Tilhørere. — Det har man ganske 
sikkert undgaaet ved Selskaberne i Versailles; men Ind- 
holdet af Samtalen er bleven mere og mere »almeninter- 
essant«, Behandlingen deraf mere og mere konversations- 
mæssig. — Denne Maade at tale paa, at skrive paa, at 
opfatte Tingene paa — Selskabsmandens nemlig — bliver 
fra Aar ca. 1600 ikke blot den gængse ved Hoffet, men 
alle Mennesker i Frankrig, der vil regnes for »honette 
Folk« (det kan omtrent oversættes ved, hvad vi nu mener 
med »dannede Mennesker«), maa lægge sig efter det samme 
Sprog og det samme Væsen, som man har ved Hoffet. — 
Og ikke nok dermed: men selve Forfatterne, Digterne 
saavelsom de Lærde, maa rette sig efter denne Smag — 
og den »klassiske Stil« opstaar; den klassiske Form frem- 
kommer derved, at man stadig taler, skriver, tænker, som 
om man befandt sig midt i en Selskabssalon. — Moliére 
siger det udtrykkelig: »Det er Hoffets Smag, man maa 
»studere; ingensteds udtales saa korrekt en Dom som dér 
»— — man faar ved Hoffet en sjælelig Dannelse, der som 
»Forudsætning blot har almindelig sund Fornuft og saa 
»selskabelig Omgang med hele den fine Verden, en 
»sjælelig Dannelse, ved hvilken Ens Dom om hvadsomhelst 
»bliver langt finere, end den kan blive det ved al Pedant- 
»ernes skimlede Visdom.« — Fra det Øjeblik af, at dette 
bliver den almindelige Mening, maa man sige, at Dom- 
meren om, hvad der skal kaldes sandt, og hvad der skal 
kaldes skjønt, er ikke længere den Lærde, men Verdens- 
manden. 

Voltaire siger noget lignende: »Midt i den store 
»Mængde, der bestaar af Idioter med enkelte Pedanter 

»iblandt, findes en lille Skare, der skiller sig ud for sig 
»selv — man kalder den »det gode Selskab« (la bonne 
»compagnie); denne lille Flok, som er rig, vel opdragen 
»kundskabsrig, dannet, ligesom Blomsten af Menneske- 


»heden — det er for den, at de store Mænd har ar- 
»bejdet; det er den, der skjænker Berømmelsen til sine 
»Udkaarne.« — Saaledes er altsaa den sjælelige Tilstand, 


hvori Frankrigs ledende Klasse befinder sig, da den gribes 
af det 18. Aarhundredes store Reformtanker: de er bleven 
til Selskabsmennesker allesammen, alle, baade adelige, 
borgerlige, baade de Lærde og Digterne og Filosoferne, 
behandler enhver Sag som et Konsersationsemne, be- 
handler den med samme Lethed, Livlighed, Aandrighed, 
og med den samme Overfladiskhed, hvormed Konversations- 
emner i Almindelighed behandles. Naar der sÅrives om 
Tidens vigtige Spørgsmaal, bliver det i den samme Tone. 
I Selskabssalen er de Sjælsredskaber udformede, hvormed 
man nu griber og opfatter den Virkelighed, som man har 
sat sig for at omkalfatre. — I det 17. Aarhundrede mærkes 
denne Dannelses Utilstrækkelighed overfor Virkeligheden 
vel ikke saa meget; Reformtankerne er jo ikke fremme 
endnu. Men i det 18. Aarhundrede bliver det noget helt 
andet. 

Dels paa Grund af hin Tids naturvidenskabelige Op- 
dagelser, dels paa Grund af, hvad Filosoferne laver ud af 
dem, danner der sig meget snart i Publikum en ny Betragt- 
ning af Naturen, af Verden, af Menneskelivet. — Et Men- 
neske, som er gjennemtrængt af alle disse ny Theorier, 
ser paa en hel ny Maade paa den virkelige Verden om- 
kring sig, og faar en vældig Lyst til at reformere, om- 
kalfatre, faar en uslukkelig Mistillid til alt Overleveret. — 
Man tænke sig en saadan Sjæl fra det attende Aarhundrede 
betragtende Verdensrummet: Hvor er vor Jord dog ube- 
tydelig, et forsvindende Sandskorn i disse Øflokke af Sol- 
systemer i Millionvis. — Hvilke Mængder af Verdner 

udenfor vor, og hvis der findes Liv paa dem, hvilke utal- 
lige andre Forbindelser af Omstændigheder og Forhold 
er: da ikke tænkelige, end dem, der har frembragt vor 
Verden. Og hvad er Livet? Hvad er det organiske Væsen 
i dette uendelige Universum? Er det ikke en rent lige- 
gyldig Dannelse, en forbigaaende Tilfældighed, hvad er 
Menneskeverdenen med samt dens hele Historie andet end 
lidt Skimmel, der har sat sig paa Jordens Overflade, og 
som en Tid har siddet der, men maaske snart gaar bort 
igjen, naar Atmosfæren ikke længer er varm og fugtig nok 
til saadan Svampedannelse! Saaledes er det med Men- 
nesket i Forhold til den omgivende Verden, det er et rent 
Atom, et ubetydeligt Døgnvæsen. Men — vil han videre 
sige, denne Sjæl fra det attende Aarhundrede, — dette maa 
vi saa ikke glemme, naar vi vil danne os en sammen- 
hængende Anskuelse med Hensyn til Menneskets Oprind- 
delse, dets Betydning, dets Skjæbne. Det vilde jo være 
vanvittigt af en Mide at betragte sig selv som Verdens 
Centrum; det lader ilde, naar et uendeligt lille Insekt 
lægger et næsten uendelig stort Hovmod for Dagen. — 
Man sammenligne med denne Verdens-Anskuelse, som blev 
moderne i det 18. Aarhundrede, — den kristelige Livs- 
anskuelse, som dog i det hele det 17. Aarhundredes Tænkere 
havde som Grundlag, baade for deres historiske, psyko- 
logiske, moralske, politiske Betragtninger (saaledes: Pascal, 
Bossuet, Descartes, Fénelon, Malebranche, Labruyére) — 
da vil man faa en Forestilling om, hvor stor Forandringen 
var, hvilket uhyre Stof det var, disse Selskabsmennesker 
med deres fine, men spinkle og overfladiske Opfatteevne, 
gav sig i Lag med, gjorde til Emne for deres højt-dannede 
Kaffesladder (causerie). 

Og da man nu først havde faaet begyndt, saa viste 
det sig jo snart at være langt morsommere at tale om 
sligt end om Jagthistorier, Selskabsfornøjelser, Etikette- 

spørgsmaal — eller i hvert Fald, det var oplivende at 
have sligt til Afveksling. 

Medens det i andre Lande og til andre Tider har 
været stærkt religiøst grebne Personer eller store Viden- 
skabsmænd, der har haft størst Indflydelse paa den i Tiden 
herskende Livsanskuelse, Verdensopfattelse, er det i Frank- 
rig i det attende Aarhundrede den i Selskabssalen for- 
samlede fine Verden, der er den højeste Domstol for alt 
aandeligt. Grundighed kaldes her Pedanteri, Dybde i Føl- 
elsen kaldes Sentimentalitet, noget, som enTid alle skammer 
sig ved, men som paa Rousseaus Tid kommer i Vælten, 
saa at ethvert dannet Menneske maa lægge sig efter dyb 
Følelse — den bliver vel nok derefter. Spejlsalen i Ver- 
sailles er det oprindelige Forbillede, men der-danner sig 
jo efter Haanden tusinde Saloner, hvor en lignende, om 
end langt friere, Tone hersker. En af de allerberømteste 
Saloner var Baron d'Holbach's, hvor de mest literært 
dannede og betydelige Udlændinge kom i Besøg, som Eng- 
lænderne Hume, Sterne, Garrick, Amerikaneren Franklin, 
Italieneren Galiani, Fyrsten af Braunschweig, den tilkom- 
mende Kurfyrste af Mainz — og hvor ligeledes saa be- 
rømte Franskmænd som Diderot, Rousseau, Helvetius gav 
Møde. To Gange om Ugen, Søndag og Torsdag, og somme- 
tider paa en af de andre Ugedage med, giver Baron d'Hol- 
bach en Middag for slige Gjæster. Man gaar til Bords 
Kl. 2 — »efter Sædvane« — en ejendommelig og betyd- - 
ningsfuld Sædvane den, det vil jo sige: man bruger de 
bedste Timer af sin Dag og de bedste Kræfter til den 
selskabelige Underholdning og Munterhed; paa de Tider 
henlægger man ikke sligt til Aften og Nattetimerne; man 
er ikke, som nu til Dags, nødt til at sætte Selskabelig- 
heden som Nummer to, og stille Arbejdet, Pengehensynet, 
Rigsdagen, Børsen, i første Linje. Nej: Æonversere, det 
er derom, alting drejer sig. »Vi kom der Kl. 2«, fortæller 

Morellet i sine Mémoires,”) »og var der endnu næsten alle- 


sammen, da Klokken var 7—8 om Aftenen. — Ja, det 
var Konversation — fri, aandrig, befrugtende — jeg har 
aldrig hørt noget lignende. Ikke den Sætning saa for- 
voven, politisk eller religiøs, — den blev fremsat, disku- 


teret pro et kontra. Sommetider var det en Enkelt af 
Selskabet, der fredeligt og uden Afbrydelser fremsatte sin 
Theori. Sommetider var det en regulær Disput imellem 
To, som saa hele det øvrige Selskab overværede som rolige 
Tilhørere. Dér har jeg hørt Roux og Darcet forklare deres 
Theorier om Jorden, der har jeg hørt Marmontel udvikle 
sine geniale Grundidéer, som siden fremkom i hans Værk 
om Literaturen; Raynal udregnede for os i Kroner og Øre 
Værdien og Betydningen af den spanske Handelstrafik paa 
Vera Cruz og Englands paa Kolonierne; og Diderot kom 
med sine aandrige Indfald om Kunst, om Moral, om Meta- 
fysik — og der var jo denne Stormflugt i alt, hvad han 
sagde, noget saa overvældende i Udtrykket, noget, der 
ligesom sprængte alle Billeder og al Logik, — disse koste- 
lige nye Vendinger, han kunde finde paa, og denne Mimik, 
som han var ene om blandt alle Mennesker — ja, det er 
jo kun et svagt og afbleget Billede, han har efterladt sig 
deraf i enkelte af sine Skrifter. — Og der var Sekretæren 
ved det neapolitanske Gesandtskab, Galiani, det nysseligste 
Tommeliden-Geni, en Slags Plato eller Machiavelli, men 
med en Fart i og med saa meget Spræl ved, som hos 
nogen Harlekin, uudtømmelig paa Historier, en mageløs 
Pudsenmager, komplet Skeptikus: ikke han troede noget, 
eller paa noget, eller noget om nogenting, — han troede 
ikke engang paa den ny Filosofi, han haanede Salon-Athe- 
isterne, lavede de skrækkeligste Brandere ud af deres høj- 
travende Lovtaler. Han sad med sin Paryk mellem Hænd- 
erne og med Benene trukne op under sig i en Lænestol 

og beviste dem, at de værste Theologer kunde ikke 


ræsonere ringere, end de gjorde. — Man kan ikke tænke 
sig noget mere pikant; det var meget bedre end det bedste 
Skuespil. 


Det var ved saadanne Selskaber, at Filosofien dyrk- 
edes; der blev ikke givet nogen flot Middag eller nedringet 
The, uden at den var med. — Der sidder man til Bords, 
omgivet af den fineste Luxus; man sidder mellem smilende, 
smykkede Kvinder, blandt oplyste, elskværdige Mænd i et 
udsøgt Selskab, hvor Viddet er til Rede, og hvor man frit 
tør bruge det: man ved, hvor man har hinanden. — Alle- 
rede ved anden Ret kommer man i ÅAande, det glimter 
og glimrer af Indfald og Udfald over hele Linjen. Man 
kan ikke dy sig for at sige Vittigheder, selv om de alvor- 
ligste Ting. Naar Kaffen og Likøren bringes ind, er man 
kommen til Spørgsmaalene om Sjælens Udødelighed og 
det Ondes Oprindelse. — 

Indtil ca. 1750 beskjæftiger denne selskabelige Filosof- 
eren sig endnu kun lidet med det politiske; men fra Midten 
af Aarhundredet tager man fat ogsaa paa Politiken. — 
Der var Stof nok, og Adelen var ingenlunde uoplagt. Der 
sad i Virkeligheden gammelt Nag i den franske Adelsstand, 
fordi Kongen havde berøvet den al Magt og Indflydelse; 
den var kritisk nok overfor Kongens Styrelse, og nu kom 
Filosoferne og satte Kritiken i System for den. — Der 
blev en Svælgen i politisk Kritiseren, det var endnu det 
morsomste af det hele, at gjøre Nar ad det gamle Svin 
Ludvig XV, ad den Maade, hans Ministre styrede Landet 
paa — og man stod selv saa hyggeligt uden ved det hele, 
man kunde trøstig hugge løs paa det Bestaaende, man 
vidste, det vilde ikke komme til en Prøve, hvormegen Be- 
stand der var i En selv. 

Som man plejede -—— ihvad man saa havde med at 
gjøre — og som det altid gaar ved den selskabelige Be- 
handling af Sager: man lavede sig hurtig en hel Del Stik- 

ord, der skulde betegne de politiske Grundbegreber, Stik- 
ord, som man ikke undersøgte videre, men hvoraf en hel 
Del Slutninger lod sig drage — og såa snakkede man løs. 
— Virkeligheden kom man hurtig bort fra, Talen drejede 
sig ikke om de virkelige Mennesker, der paa den Tid 
levede i Frankrig, men derimod om, hvorledes saadan et 
Væsen som »et Menneske i Naturtilstanden« blev til det, 
man kaldte: »en fri Borger med Menneskerettigheder«. 
Talen drejede sig ikke om det virkelige Frankrig, men 
om, hvordan en Stat nu maatte se ud, naar den oprinde- 
lig var bleven dannet påa den rette Maade: derved, at 
»Mennesker i Naturtilstanden« havde sluttet en Samfunds- 
Kontrakt med hinanden, hvorved de gjensidig havde gjort 
hinanden til »frie Borgere med Menneskerettigheder«. Disse 
politiske Betragtninger havde den store Fordel ved sig, at 
de lod sig gjøre uden Spor af Forkundskaber, alle kunde 
være med, Damerne ogsaa. — Og som man nærmede sig 
Aaret 1789, og der viste sig flere og flere Tegn til, at 
der virkelig skulde foretages en stor Forandring i Landets 
Styrelse, var der vel nok en hel Del af Adelen, der ind- 
saa, at man havde dog kritiseret for galt, det kunde 
komme til at gaa ud over Én selv, og man trak sig til- 
bage; men Theorierne var saa sunkne des dybere i tredje 
Stand, og den førte dem ud i Livet. De passede ikke 
til Livet — i al Fald som det den Gang var i Frankrig 
— selv om Landet havde været aldrig saa roligt, vilde 
disse Grundsætningers pludselige Gjennemførelse i sig selv 
have været en Revolution. 

Men nu traf det sig saa uheldigt, at den samme 
storartede Selskabelighed, som havde gjort Folks Hjærner 
erfaringstomme, og fyldt dem med fantastiske Filosofemer, 
den samme kostbare Selskabelighed havde gjort alle deres 
Maver tomme, som ikke kunde være med ved Gilderne 
— og det var jo vel nok de 25 Millioner af de 26 Mill. 
Mennesker, som den Gang levede i Frankrig. Derfor var 

der almindelig Forvirring i Frankrig paa Grund af Hungers- 
nød — man kan tælle over 300 Oprør rundt omkring i 
Frankrig i de 4 Maaneder, som gaar forud for Bastillens 
Indtagelse (14. Juli 1789) — netop paa den Tid, da Gildes- 
Jolkene havde besluttet at udføre deres store politiske 
Experimenter. Følgen var, at Forvirringen i nogle Aar 
blev større og større, der blev ingen Ting gjort for at 
dæmpe den — ikke noget, der hattede; thi det hørte 
netop med til de nye Theorier, at Regeringen ingen Magt 
maatte have, saa den kunde skaffe Ro og Orden til Veje; 
det blev ved, blev ved, — indtil der saa endelig kom en 
Regering, som vidste at skaffe sig Myndighed, uden at 
bryde sig om Midlerne, hvorved det skete: først kom den 
jakobinske Regering, hvis Universalmiddel var Guillotinen, 
saa kom Napoleon, der gjorde Frankrig .til en Militær- 
Kaserne, og paa den Maade skaffede Orden til Veje. 

Det gik saa helt anderledes, end Gildesfolkene havde 
tænkt — ja, det gjorde. Det eneste, som blev til varig 
Nytte af det, som blev indført ved Revolutionen, var egent- 
lig noget lignende, som skete Aar 1788 herhjemme i Dan- 
mark: den franske Bondestand blev økonomisk bedre 
stillet, Jorden blev bedre fordelt i Frankrig, end den før 
havde været. Men den Forbedring maatte Frankrig jo 
kjøbe skrækkelig dyrt, medens vi fik den saa at sige for 
ingen Ting..— Det var jo ikke saadan, at det just var 
galt altsammen, hvad Friheds-Filosoferne i Frankrig havde 
udspekuleret; tværtimod: det meste af det var vel endog- 
saa rigtigt, og er bleven eller kan blive til Gavn en Gang 
— men Fejlen var, at de havde saa lidet Begreb om, 
hvordan deres eget Frankrig den Gang saa ud; de tænkte 
slet ikke paa, om deres Ideer — enten de nu var rette 
eller gale — om de passede ind i Virkeligheden, som den 
var for Haanden. Det var ikke nok for slige Herrer ganske 
simpelt at lette den franske Bondestands Kaar — det skulde 

sig for Folk, der kjender Tilværelsen til Bunds, og derfor 
ogsaa ved, hvorledes dens Love i de enkelte paakommende 
Tilfælde skal gjennemføres; — thi Tilværelsen kan jo være 
god nok, men saadan i det enkelte er det dog Filosoferne, 
der maa hjælpe den med at redigere sine Love; ellers 
duer de ikke synderlig. 

Saaledes gik det til, at det, som kunde være bleven 
en stor Reform, det blev den store Revolution. Og det 
var nu blot for Plamasens Skyld! Det var fordi Ludvig 
XIV skulde være Enevoldskonge, og derfor skulde have 
sin kraftige, men trodsige Adelsstand lavet om til konver- 
serende Dagdrivere, og derfor skulde have indrettet dette 
store Slot i Versailles og tilhørende store Slotshave. — 
Dette sidste er det for Resten Synd at kalde en Plamase, 
for det er noget af det skjønneste, jeg har set. — Dér 
læser man om, at det skulde være naragtigt og stivt, og 
jeg ved ikke hvad, fordi Haven er skaaret i Cirkler og 
andre symmetriske Figurer — og såa tænker man paa en 
eller anden Bondehave eller Kirkegaard med Buxbom- 
rabatter, eller Herregaardshave eller Fredensborg Slots- 
have —- og glemmer, hvor stor denne Slotshave i Ver- 
sailles er, at naar man ser den fra den store Marmor- 
trappe af, saa rækker den næsten helt ud til den lave, 
fjærne Horizont. En Ting er at se en arm lille rystende 
Moppe, der kun hår det nødtørftigste Liv i sig for blot 
at være til, se den tvinges til at sidde smuk og ligge todt 
og gjøre andre Dressur-Kunster, noget andet er at se en 
vælig og vældig Hingst vel tilredet, se denne brølende 
Naturkraft bøjet under en fornuftig Vilje. Og saadan er 
det med Haven i Versailles, og det er ikke blot dens Stør- 
relse, der gjør det, det er ogsaa den Frodighed, som Na- 
turen, Vegetationen har her syd påa; der er noget som 
en stolt Sejr ved denne Fornuftens og Kunstens Herre- 
dømme over Naturen, noget, som ganske passer til den 
Majestætens Vælde, som paa dette Sted havde hjemme. 

— Og helt kuet er Naturen jo slet ikke. Kastanjerne for 
Exempel: de er klippede som en lige Mur for neden, men 
der ovenfor svulmer den frie Del af Kronerne frem med 
en mørk og rig Fylde, saa man ser, hvad Kraft der boer 
i Træet. Naa, nu holder jeg ganske vist ogsaa meget af 
Buxbomhækker, naar de blanke Blade saadan en Sommer- 
eftermiddag, som her i Versailles, ligesom gnistrer i Solens 
Lys og udaander denne sære Duft af fredelig Ensomhed, 
som de vel sagtens henter fra Kirkegaardene af. — Og 
der er saa stille i den store Have, forunderlig faa Besøg- 
ende er der, idetmindste gik jeg hele Tiden med en For- 
nemmelse, som om jeg næsten var ene — og fandt det 
hele saa mærkværdigt hjemligt. Ja, det var ikke blot 
Buxbomduften, der gjorde det, men, jeg ved ikke, jeg 
havde, ligestrax jeg kom til Versailles, en Følelse, vel 
meget forskjellig fra, men dog i visse Henseender lignende 
den Fornemmelse, en Kristen maa have, naar han kommer 
til Jerusalem. Ligheden er den — og kun den naåturlig- 
vis — at den Kristne, naar han ser Jerusalem, maa have 
Fornemmelsen af at komme til Udgangspunktet for en Be- 
vægelse, et Liv, i hvis fjærneste, yderste Kredse han har 
levet — hvis han da er fra Norden — som han er sammen- 
levet med, som er vævet ind i hans personlige Hverdags- 
liv, som han kjender saa godt — og saa ser han der 
Stedet, hvorfra det er kommen, og Staden forekommer 
ham paa én Gang saa fremmed og saa underlig personlig 
bekjendt. — Jeg mener: det er noget lignende for et 
»dannet« Menneske at komme til Versailles; thi skjønt al 
vor Dannnelse, Gud ske Lov, ikke stammer derfra, saa 
er der alligevel saa grumme meget i vort Liv, navnlig 
vort selskabelige Omgangsliv, som første Gang er bleven 
stemplet med Autoritets-Præget paa dette Sted. —- Jeg er 
mu ganske vist ikke saa videre »dannet«; men det gaar 
dog med mig ligesom med Fjerene, der svømmer paa 
Vandet inde ved Sivkanten om en stor Dam: de vipper 

jo dog en lille Smule, naar en stor Sten bliver kastet ned 
midt i Dammen, vipper påa de yderste, svage, cirkelrunde 
Ringe i Vandfladen; som fremkaldes ved det store Pladsk 
derude i Dammens Midte. — Jeg — og saadan kan det 
jo være med mangfoldige andre — har kun mærket Ver- 
sailles-Væsnet i mit Liv som en saadan svag Bevægelse 
paa Overfladen; jeg kunde ogsaa kalde det en Duft, noget, 
vanskeligt at bestemme, men for Resten behageligt eller i 
al Fald velgjørende, noget, der minder mig om gamle 
Tanter med et pynteligt og værdigt Væsen og med vel- 
holdte, rystende Krøller ved Ørerne, — noget vist zirligt, 
stilfuldt, manerligt ved Livet, noget, der er det modsatte 
af at rende ene ud i Skoven og ligge halve Dage og glo 
op i Skyerne, noget, der »styrker æ Sind og fordeler æ 
Tanker«, som hun sagde, min Bedstemoder, om Kaffe — 
noget, der kan være godt mod Tunghed og Særsind, naar 
man ikke netop har noget bedre Middel ved Haanden. — 
Og saaledes, eller paa lignende Maade, kan Versailles- 
væsnet vist have haft gavnlig Indflydelse paa mange af 
os. Naar man fortynder Karbolsyre, bliver det jo til Karbol- 
vand. — Men- mange Steder og for mange Mennesker har 
det taget meget af Livets Friskhed bort, gjort dem endnu 
mere uniformerede, end de ellers vilde være; — det har bi- 
draget til at fortætte den Taage, som altid vil drive ind mellem 
Menneskesjæle og gjøre det vanskeligt for dem at komme 
hinanden nær; hvor megen personlig, ejendommelig, virke- 
lig privat Omgang mellem Mennesker har ikke denne underlig 
halvofficielle Selskabsmanér at tage hinanden paa ikke øde- 
lagt. — Og hvor har den ikke skadet Sproget meget; for 
det gaar her, ligesom det gik i Versailles-Tiden i Frankrig, 
at Sproget bliver forarmet, fattigt paa levende og mang- 
foldigtIndhold, naar Planteskolen for det skal være Selskabs- 
salen, det ørkesløse Selskabsliv, og det ikke maa gro under 
aaben Himmel, paa Folkets store Arbejdsmark, hvor Sprog- 
afgrøden kan blive lige saa rig og mangfoldig som Folkets 

virkelige Liv er det. — Saa vidt jeg husker, fortæller Taine, 
at det franske literære Sprog, det, som Forfatterne kunde 
være bekjendt at bruge, havde paa Ludvig XIV's Tid kun 
halv saa mange Ord til sin Raadighed, som det paa Re- 


formationstiden havde haft — idetmindste, at det havde 
tabt overordenlig meget af sit Ordforraad — og det kom 


naturligvis af, at Selskabssproget, brugt som Norm for 
Ordenes Gyldighed, ødelagde det naturlige Sprogs Billed- 
rigdom, beholdt kun sin egen Magerhed, Vandklarhed til- 
bage. — Den Slags Sprog, som Selskabssalen er Drivhus 
for, lader sig kjende paa, at det kan oversættes til hvilket- 
somhelst andet fremmed Sprog, uden at Indholdet derved 
i mindste Maade lider; og det er ikke sært: mens Natur 
og Virkelighed er uendelig mangfoldige og derved forskjel- 
lige i de forskjellige Lande, saa ser saadan en kunstig 
Ting som en Selskabssal med sit Indhold omtrent ens 
ud overalt i Verden, dens Liv er det samme overalt, 
og dens Sprog bliver det derfor ogsaa. — Der en Men- 
nesker, som har en mærkelig Evne til, naar de kommer 
i et fremmed Hjem, da paa meget kort Tid at blive be- 
kjendt med Familiens Stikord, med den Slags Vendinger, 
som i dette Hjem har en særegen Klang, maaske fordi disse 
Vendinger er bleven brugt ved en eller anden særegen —- 
f. Ex. komisk — Lejlighed, somUdtrykket bringer i Erindring; 
den Slags Mennesker maa jo være begavede med en Slags 
sproglig Vidje-Vaand, ved hvis Hjælp de har det paa For- 
nemmelsen, hvor de hemmelige Følelses-Kilder springer i 
den Families Ordmark; — de kan faa Latterkilden til at 
klukke frem af Jorden efter Ønske, hvor Andre aldrig vilde 
ane dens Tilstedeværelse, men hvor den Ubegavede maaske 
kunde overraskes af den paa en mindre behagelig Maade, 
- nåar han uforvarende kom tilat bruge et af den Slags 
Udtryk, som netop i det Hjem havde Familie-Latter i sig. 
— Der er andre Mennesker, som vel kan være meget om- 
gængelige, og let kan finde sig til Rette blandt Fremmede, 

kan være meget livlige og underholdende, men hvis Livlig- 
heder og Vittigheder alle har saadan et alment Præg, lige- 
som Præget paa en Mønt, der gjør den gangbar alle Steder; 
deres Vittigheder kan være meget gode og korrekte, uden 
dog at have den hemmelighedsfulde Igaaethed med ved- 
kommende Families Sprog, der kan gjøre Vittigheden til 
en Elskværdighed. — — Paa lignende Maade er der Men- 
nesker, som er såa forunderlig igaaede med det Folk, de 
hører til, saa de kjender alle de skjulte Kilder i Sprogets 
Bund, de har paa Fornemmelsen, hvor de findes; paa 
deres Bud vælder Kilderne leende frem af Jorden, eller det 
hulker i Bunden som af dæmpet Graad. I deres Vid ligger 
Folkelatter gjemt, i deres Graad er der noget af en Lande- 
sorg. De taler som dem, der hører til Familien, deres 
Vittigheder er Familie-Vittigheder for et helt Folk, deres 
Ord staar gjærne i et vist Forhold til de særegne Lejlig- 
heder i Folkets Liv, som bringes i Erindring ved, hvad 
de siger. 

Hvem der har den Evne i høj Grad, kaldes jo Digter; 
men det er en Evne, som, hvad enten den findes i lille 
eller høj Grad hos et Menneske, aldrig vindes i Selskabs- 
salen; tværtimod, det egentlige Selskabssprog kan slet ikke 
taale den Slags Særvæsen, Ejendommelighed, der forud- 
sætter Kundskaber og Kjendskab, som en dannet Verdens- 
mand og Selskabsmand slet ikke behøver at eje. — Man 
kunde maaske indvende, at det jo dog ogsaa hører til 
selskabelig Daunelse at kjende Literaturen og Digterne; 
— aa ja, det er nødvendigt for en Selskabmand at kjende 
den anerkjendte gamle Digtning; men at have Forstaaelse 
af, hvad der i Øjeblikket er Poesi — en Forstaaelse, som 
er nødvendig for virkelig at kunne nyde Fortidens Poesi 
— det :;behøver en dannet Selskabsmand aldeles ikke. — 
Naar en saadan Verdensmand vil optræde som Forfatter, 
saa skriver han noget, som — for Resten kan være meget 
sandt og træffende, men som hellerikke taber det mindste 

af sine gode — eller daarlige — Egenskaber ved at over- 
sættes paa Tysk eller Fransk eller Engelsk — naturligvis: 
fordi der ikke var det mindste særlig Danske deri, fordi 
det ikke stod i mindste Forhold til Graad eller Latter — 
thi for at fremkalde enten den ene eller den anden, maa 
der altid — for danske Menneskers Vedkommende — noget 
særligt, noget ejendommeligt, noget dansk til. Konversa- 
tionssproget, Selskabssproget bliver altid en Slags Volapik; 
og Volapik kan maaske have en stor Fremtid og komme 
til at gjøre megen praktisk Nytte som Universalsprog, men 
man vil aldrig kunne fremkalde med det enten Menneskers 
Graad eller Menneskers Latter; ——- om man derimod kan 
skrive noget paa Volapiik, som er baade til at le og græde 
over, det er jo vel muligt; den Slags indeholder Selskabs- 
Sproget mer end nok af. — 

Og noget af det farligste ved Selskabsvæsnet, ved 
Verdensmands-Tonen er naturligvis den skrækkelige Myndig- 
hed og Autoritet, hvormed det optræder. Jeg tænker vist, 
det er, fordi dette Væsen oprindelig stammer fra Hofferne, 
at det har kunnet vinde en saadan Magt over almindelige, 
borgerlige Menneskers Sind. Det er kommen med Versailles- 
Glansen om sig til de andre europæiske Hoffer, og fra 
dem er det saa igjen strømmet ud til vedkommende Landes 
øvrige Befolkning. Men hvor mange Mennesker er ikke 
blevne kyst ud af deres gode Skind, bort fra deres eget 
naturlige Væsen, af denne Respekt, som de havde for den 
selskabelige Dannelse og dens Repræsentanter. Der lider 
da Hundreder af danske Bønder Skibbrud paa den Klippe, 
hvert Aar, der gaar. — Den Pris, som Folk i Almindelig- 
hed, ogsaa jævne Folk, sætter paa selskabelig Dannelse, 
staar ikke i Forhold til den Nytte eller Fornøjelse, som 
de har deraf. Det var en helt anden Sag ved Hofferne i 
ældre Tider, i den enevældige Tid; der kom alt jo virkelig 
an paa, hvormegen selskabelig Dannelse, Anstand og Be- 
levenhed et Menneske havde. Det var tidt endogsaa, at 

der ved Udnævnelsen af en General blev spurgt mere om, 
hvorvidt han var en behagelig Selskabsmand, end om hans 
Duelighed som Krigsmand. Ved Versailleshoffet havde man 
baade Nytte og Fornøjelse af selskabelig Dygtighed. Men 
til hvad Nytte er sligt for borgerlige Mennesker, der skal 
leve af deres Arbejde, og hvis Lønning, væsentlig da, retter 
sig efter, om de gjør deres Arbejde godt eller ej. Og 
alligevel er det ikke blot Folks private Lyst og Begjær, 
der gaar ud paa selskabelig Dannelse, Hofmands-Væsen 
saadan i den lille Stil, men man kan jo godt sige, at vort 
Undervisningsvæsen er langt mere anlagt paa at lave 
Selskabsmennesker af Folk end paa at gjøre dem til nyt- 
.tige Væsner. — Saadan en Examen som examen artium 
eller maaske især den Maade, hvorpaa der i Almindelighed 
undervises til den, er jo slet ikke anlagt paa at skaffe 
unge Mennesker et Erhverv ved at dygtiggjøre dem dertil 
— thi saa maatte der lægges an paa noget bestemt, 
en bestemt Virksomhed; og den er heller ikke egnet til 
aandelig at befrugte deres Sind, gjøre det til et person- 
ligt Anliggende for dem, det, som de hører om — thi 
dertil er Undervisningen altfor tør og altfor spredt; men 
derimod er den anlagt paa at give dem et løseligt Kjend- 
skab. til alt, »hvad et' dannet. Menneske da umulig kan 
være bekjendt at være helt uvidende om«. — Den Prøve 
ude i Livet, som Examens-Prøven har for Øje, det er 
Konversationen i Selskabssalen: om det unge Menneske 
kan bestaa i den eller ej — for, ræsonnerer man, kan han 
optræde pænt i Selskabssalen, saa bliver han ogsaa nok 
en god Herredsfoged eller Læge eller Præst eller Lærer 


— det maa i alt Fald haabes; — og er han ikke en 
selskabelig dannet Mand, saa — dømmer den offentlige 
Mening — har det ogsaa mindre at sige, hvorledes han 


udfører sit Arbejde. Det fornemste, som en ung Mand 
har at iagttage, er jo Tempoet, som bestaar udi Ein, Zwey, 
Drey, og at han slaar lige med Hænderne paa Patron- 

tasken; thi naar det ikke tages i Agt, giver Holofernes 
ikke 4 Skilling for Resten. 

Det er noget af det for mig værdifuldeste, som jeg 
har haft ud af at læse Taine's Bog om det gamle Regi- 
mente i Frankrig, at jeg tydeligere end før ved den har 
faaet at se, hvad der er Kjærnen i, og hvad der er den 
rette Skueplads for den nyere Tids »Dannelse« — hvor den 
egentlig hører hjemme. Svaret er altsaa: Kjærnen deri 
er Selskabslivet, dens rette Hjem er Selskabssalen. Dog 
gjælder dette naturligvis ikke nær saa meget nu, hundrede 
Aar efter den franske Revolution, som før den. — Og at 
Selskabslivet har kunnet vinde en saadan Forrang for alle 
Livets andre Ytringsformer, har atter sin Grund i, at det 
ved Hofferne har faaet Autoritetens Stempel paatrykt. Ved 
en enevældig Konges Hof er det det eneste naturlige, at 
den selskabelige Dannelse bliver alt, men at den kan blive 
det i et arbejdende, borgerligt Samfund, trænger til en 
Forklaring som den, Taine har givet. 

Nu kunde man jo endelig sige: men er det ikke 
urimeligt i den Grad, som Taine gjør det, at betragte 
Versailles-Hoffet som Udgangspunktet for denne Maade at 
se og tage Livet paa. Hertil maa Svaret blive: Taine 
nægter naturligvis ikke, at der fandtes selskabelig Dan- 
nelse, ogsaa særlig Hofdannelse, før den franske Enevældes 
Tid; men jeg tænker, han vilde sige, at før den Tid var, 
i den Verden, som opstod paa Romerrigets Ruiner, allige- 
vel Erhvervet, Faget det, hvorefter en Mands Værd mest 
bedømtes. Før den franske Enevældes Tid var en Krigs- 
mand, en Hærfører, der ikke var stort andet end Hær- 
fører, han var ikke udsat for at blive kaldt en gammel 
Hugaf, fordi han manglede den selskabelige Afslebethed — 
han var en dygtig Mand, naar han var dygtig til sin 
Gjerning. En Lærd, der hang i sine Bøger, og for Resten 
gav Verden en god Dag, men som drev det fil noget i sit 
Fag, kaldte man ikke haanende en Pedant i Middelalderen. 

En Kjøbmand, der forstod sig paa Handelen og drev sin 
Forretning til noget, men forøvrigt lod det skjøtte sig selv, 
som ikke kom ham ved, kaldte man ikke derfor en udannet 
Person; man vidste vel overhovedet ikke, hvad et »dannet« 
Menneske var. Det er det, jeg tror, man kan sige: at den 
selskabelige Dannelse, som en Uniform, alle skal bære, 
den selskabelige Dannelse, som noget, der i den offentlige 
Mening stiller alle andre Egenskaber hos et Menneske i 
Skygge, som noget mindre væsentligt — den selskabelige 
Dannelse saaledes betragtet kommer fra Versailles af. — 
Man kan jo sige, at Riddervæsnet ogsaa krævede en egen 
Art af selskabelig Optræden. Ganske vist, men Ridderens 
Optræden i Selskabslivet, ogsaa overfor Damer, var dog 
helt igjennem præget af noget bestemt, af det, at han var 
Kriger, han var ikke et saadant Amfibium, saadan en 
hverken-Fugl-eller-Fisk, som et dannet Menneske paa Ver- 
saillestiden, der ikke satte sin Ære i noget bestemt, men 
alene i det, paa en Maade, alt omfattende: at være en 
dannet Selskabsmand, »et honnet Menneske«, som man 
kaldte det i Frankrig. 

Det er en bedrøvelig Karrikatur af alménmenneskelig 
Dannelse, den, som Selskabslivet efter Versailles-Mønstret 
frembringer — især da udenfor Frankrig. 


Thi i Frankrig er det nok noget anderledes. 

Paa selve Stedet, hvor det er frembragt, har det 
Særeste dog altid en vis Naturlighedens Ynde over sig; i 
dens Fædreland er der .altid en vis Stil, en vis Methode 
— selv i Galskaben. Der maa have været noget ikke 
blot pragtfuldt, pompøst — ogsaa noget virkeligt skjønt 
ved det Liv, som førtes ved Ludvig XIV's Hof — ellers 
er det dog ikke rimeligt, at de Mennesker kunde have 
dannet sig deres ydre Omgivelser paa én Gang saa saare 
ejendommelige og dog såa henrivende skjønne — som 

Slottet og Haven i Versailles. Jeg var to Dage derude i 
Versailles, og hver Aften endte jeg med at sidde paa det 
øverste Trin af den store Marmortrappe og se ud over 
Haven. — Som Barn kan man jo blive henrykt over Ting, 
som i sig selv kun er lidet sjældne eller udmærket skjønne, 
og finde noget næsten paradisisk deri. Det forandrer sig 
jo meget siden — men jeg maa dog sige, at jeg ved at 
se Haven i Versailles virkelig havde slige barnlige Mind- 
elser. Det, der gjør dette Kunstværk, Slot og Have i Ver- 
sailles, saa forskjelligt fra andet, jeg har set af Kunst, er 
dets Størrelse, dets Udstrækning. Naar man ellers staar 
og ser paa et Kunstværk, saa mærker man altid den dumme 
Virkelighed ved Siden af. Er det et Maleri, man be- 
tragter, og man er lige ved at tabe sig i den Scene eller 
den Stemning, som det fremstiller eller udtrykker, saa 
bliver man gjerne rendt paa Albuen af en af de andre 
Udstillingsbesøgende, og om ikke det, saa har man dog 
altid Rammen om Billedet eller Væggen, det hænger 
påa, som kan rive En ud af Illusionen; og er man i 
Theatret, saa kan man jo hellerikke undgaa stadig at se 
de andre Tilskuere og saa meget af det Apparat, som hører 
Theatret til. Og saadan kan man jo nævne Exempler i 
det uendelige. Kunstindtrykket bliver forstyrret af uved- 
kommende Virkelighed. Men her i Versailles befinder man 
sig midt i Kunstværket, det -er Virkeligheden selv, saa 
langt man kan se, lige ud til Horizonten, der er bleven 
lavet om til et Kunstværk. Man faar her, mere end over 
for nogen anden Kunstfrembringelse, Indtrykket af, at man. 
befinder sig i en Verden af Skjønhed. Og for at noget 
saa stort, saa udstrakt, skal tydelig og paa ethvert Punkt 
kunne føles som Kunst, er det ganske nødvendigt, at denne 
Kunst gjør sig stærkt gjældende, tager kraftig fat, ikke er 
lidt Pynteværk hist og her, men først gjør sig det Hele 
underdanigt ved at behandle det med en strængt ordnende 
Haand, ved at inddele det i Cirkler, Kvadrater, Trekanter 

og andre Polygoner, ved at ordne det i Rader og Rækker 
— det er saa stort, og Naturen er saa yppig her, saa 
Fylden og Friskheden skal nok tage sig selv til Rette 
trods alle Ordenens og Regelbundethedens Skranker. — 
Jeg tror, det er dette, der gjør Havestilen i Versailles til 
noget kunstnerisk berettiget. — Det er netop saa forunder- 
lig skjønt at se Naturen drive sine sædvanlige frie Kunster 
midt i al denne strænge, forstandige Kunstmæssighed. — 
Derude, over den store, en Fjerdingvej lange, korsdannede 
Kanal, som strækker sig gjennem Haven, — derude be- 
gynder nu Aftentaagerne at trække omkring — ganske som 
det kunde være over en almindelig Mosesø et eller andet 
Sted i Jylland — og de trækker af Sted, folder sig ud 
og ruller sig sammen, kommer bølgende frem og lægger 
sig for Foden af de høje Træer, saa deres Kroner om 
lidt ser ud som Øer ude i Taagen, — den skyder sig som 
en bred Røgbølge over de mægtige, klippede Hækker og 
svøber de hvide, nøgne Marmorstøtter ind i sit blaalige 
Gevandt. Nu trækkér den helt hen mod Marmortrappens 
Fod, den skjuler hele det nedre Parti af Latonas Fontaine; 
jeg ser slet ikke Frøerne og Skildpadderne mer, men jeg 
bilder mig ind, jeg kan høre Vandstraalerne plaske der- 
inde i Taagen. — Hvor ser den dog underlig fantastisk 
ud nu, Haven; der er ikke ret meget af Regelmæssigheden 
tilbage — det hele et ujævnt, bølget Taagehav, med ganske 
mørke Træøer spredte deri, — Og mens jeg saa ud over 
Haven, har Taagen begyndt at liste sig op ad den brede 
Marmortrappe, kommer svævende paa skraa op ad, hen- 
over Trinene. — i 

Jeg maa af Sted, Klokken er mange — jeg skal med 
Toget til Paris. — Saa rejser jeg mig og vender mig om 
— og dér ligger jo Slottet. Heroppe ovenover Trappen 
er der slet ikke taaget, men Slotsfacaden er dog dækket 
ligesom af et ganske tyndt Skumringsslør. — Det er under- 
ligt: der er slet ikke Vemod i det Syn; hverken den Vemod, 

som Aftnen fremkalder, eller Minde-Vemod; og denne 
Slotsbygning rummer dog mange Minder, ogsaa tunge. — 
Som det ligger der og skinner marmorhvidt frem igjennem 
Halvmørket, er der noget eget fransk, ubetvingelig livfuldt 
ved det gamle Slot. 

Men nu af Sted i en Fart! over den brede, grus- 
belagte Plads foran Slottet, saa ind i den lange Port igjen- 
nem Slotsbygningen, saa ud i den store, øde Slotsgaard, 
og ned til den gyldne Gitterport, der heldigvis staar aaben 
endnu. — Og saa — inden jeg drejer af med Gaden til 
venstre — et sidste Farvel til Ludvig XIV's Vinduer dér 
langt borte, oppe i Marmorgaarden. 


Hvad skal afløse 
papirfabriken i Silkeborg? 


Af L. Schrøder. 


Da broådrene C. og M. Drewsen 16. juni 1845 fik 
arvefæsteskøde på et grundstykke ved Silkeborg, hvor de 
vilde bygge en papirfabrik, skal der være forbeholdt 20 
hestes vandkraft til anlæg af en anden fabrik, og hermed 
var da særlig tænkt på et jærnværk. Nu da papirfabriken 
i Silkeborg er standset, og da det — også for de mange 
arbejderes skyld, som derved er bleven ledige — nødven- 
dig må overvejes, om der ikke i Silkeborg er betingelser 
til stede for et andet fabrikanlæg, vil spårgsmålet på ny 
dukke op om et jærnværk ved denne by. Dette er grunden 
til, at jeg med benyttelse af en afhandling af C. Nyrop”) 
skal give nogle oplysninger om den gamle jærntilvirkning 


1) Hist. tidsskrift, IV, 6, s. 125 ff. 

i Danmark og den nyere tids tilløb til at bringe et jærn- 
værk i stand. 

Der findes jærn i fire af de jorddannelser, der fore- 
kommer i Danmark: 1) i grundfjældet, som vi har i den 
bornholmske granit, 2) i de bornholmske kullag, der hører 
til juradannelsen, 3) i brunkuls-dannelsen, som fremtræder 
på Røsnæs i det nordvestlige Sjælland, i det vestlige Fyn 
og i en del af den jyske halvø, endelig 4) i myremalmen 
på de jyske heder. Men det er navnlig myremalmen, der 
kommer i betragtning, når der skal være tale om jærn- 
tilvirkning i Danmark. 

I Marslev sogn, straks øst for Odense, har man for 
en del år siden funden en kobberkedel med en del gen- 
stande fra den ældre jærnalder, og deriblandt var da også 
nogle jærnmalmklumper; netop dette, at de fandtes i ufor- 
arbejdet tilstand, er taget som vidnesbyrd om, at man i 
Jærnalderen har forstået at udsmelte jærn her i landet. 

Fra middelalderen har man sikre efterretninger om, 
at der har været udsmeltet jærnmalm i Halland, Skåne 
og Blekingen. Hvad Sjælland angår, da beskikkes 1601 
Povl Smelter til »i den nye smeltemølle, som vi ved vort 
slot Kronborg have ladet bygge ..., med flid og uden for- 
såmmelse at skulle smelte og forarbejde den jærnærts og 
malm, som nu der samme steds udi lenet er funden.« 

At der i Jylland har fundet jærn-udsmeltning sted, 
fremgår af de gamle regnskaber over afgifter, som måtte 
udredes til det offentlige. En jordebog fra 1586 oplyser, 
at der i Silkeborg len skulde ydes ikke mindre end 410 
jærnkloder i landgilde, og at det ikke har været ubetyde- 
ligt, er klart deraf, at en klode jærn kostede lige så meget 
som en tønde korn. Det er sogne i Vrads herred, Hids 
herred, Lysgård herred og Tvilum birk, som har svaret 
jærnkloder i landgilde til lensmanden på Silkeborg; her 
skal nævnes nogle af de sogne, der var håjest beskattede 
i denne retning. I Pårup i Vrads herred måtte 1 yder 

svare d& kloder; fra Hids herred måtte 2 ydere i Mavsing 
svare 18 kloder, 8 i Seiling svare 11 kloder, 1 i Ker/- 
strup svare 12 kloder, 3 i Funder svare 21 kloder, 1 i 
Seil svare 12 kloder; fra Lysgård herred måtte 2 ydere 
i Have svare 24 kloder, 1 i Vor svare 6 kloder, 5 i Tor- 
ning svare 40 kloder, 1 i Skræ svare 6 kloder, 2 i Knud- 
strup svare 24 kloder, 3 i Kjellerup svare 12 kloder, 10 
i Hinge svare 148 kloder og 2 i Revl svare 12 kloder; 
i Tvilum birk måtte 11 i Voe/ svare 11 kloder. Afgiften 
410 kloder går siden op til 417 kloder. Men fra 1611—12 
hedder det i regnskabet: »Annammet efter slottets jorde- 
bog af kngl. majestæts tjænere her i lenet for 412 kloder 
jærn, efterdi her nu intet jærn gåres, for hver klode 
12 sk., er 664 dl. 1 mk. 42 sk.« Spårges der saa, hvor- 
når jærntilvirkningen er ophørt, så »jærnkloderne« stadig 
måtte omsættes i penge, da kan det ved forskellige kvit- 
teringer for jærnkloder, der kaldes »Simmelkierdtz jerrn« 
efter Simmelkærene i Ørre sogn, Hammerum herred, som 
da hørte til Lundenæs amt, oplyses, at der både 1597 og 
1599 er leveret jysk jærnmalm til brug på Bremerholm. 
Men det er rimeligt nok, at den jærn-udsmeltning, der 
fandt sted omkring år 1600, kun har været en svag læv- 
ning af, hvad der tidligere dreves efter en stor målestok, 
men som måtte ophøre, da den lette adgang til brændsel 
forsvandt, altså da Midtjyllands store skove fik ende. 
Allerede i midten af det sekstende hundredår var over- 
gangen sket fra rigdom til fattigdom på skov. Jærn-ud- 
smeltningen har haft sin skyld i denne sårgelige forandring, 
fordi den dreves på en meget ødsel måde. |. 

Man har gravet en fordybning i en bakke eller på en 
lignende måde dannet en ubetydelig lille ovn og fyldt den 
med ved eller trækul samt myremalm. Når man så satte 
ild på og brændte, hvad der kunde brændes, fandtes der 
bagefter en klump jærn, blandet med slakke; denne skaf- 


fedes bort ved flere gange at gåre jærnklumpen gloende 
n»Danskeren", II 19 

og hamre løs på den eller ved at undergive den en ny 
smeltning. Ved denne måde af udsmelte jærnet, kom 
dette ikke i så nåje forbindelse med brænde-æmnet, at 
det kunde optage sønderligt af kul i sig; men det kul- 
fattige jærn egner sig ikke til støbejærn, kun til smedde- 
jærn. Det blev kun de lettest smeltelige dele af jærn- 
malmen, der blev brugte, hvorfor de efterladte slakkehobe 
da også indeholder store mængder af jærn. Endelig brugtes 
der overordentlig megen brændsel. 

Man har et brev, som apoteker v. Steuben i Aarhus 
27. februar 1758 skrev til Langebek, og hvori det hedder: 
»Hr. kancelli-råd Hofman og jeg blev i næstafvigte år be- 
ordret til at efterse og undersøge de øde heder her i 
landet og kom på samme tid til Vrads sogn, og i Vrads 
by, som ligger i hede-egnen, hvor vi holdte os lidet op, 
blev jeg ved et bondehus et stort stykke jærn-ærts var, 
som kunde ongefær veje en 10 lispund; det så ud som 
en slakke på den ene side, men på den anden jævnt og 
kompakt. Vi spurgte bønderne, hvor det var kommet fra, 
blev os af dem fortalt, at der på deres mark henimod en 
sø lå en stor mængde af sådanne slakker, små og store, 
hvor og dette stykke var kommet fra, og deres gamle 
havde fortalt, at der i forrige tider skal have været en 
smelte-ovn, og de endnu kan se stedet, hvor den har stået. 
Den jærnagtige materie, hvoraf de i den tid har betjænt 
sig, findes der overalt nok af, den ligger ongefær 1 å 2 
alen somme steder mindre og mere dybt i jorden ligesom 
en skorpe 1 kvarter til 4 alen tyk. Af denne materie 
fandt vi adskillige steder, hvor vi kom«. 

I. C. Halds beskrivelse af Ringkjøbing amt er. fra 
1833. Deri hedder det, at man med vished ved, at der 
har været »smeltehytter i Hammerum herreds søndre sogne 
så vel som i Vrads herred i nærheden af Tem og Salten 
skove. I følge traditioner skal ærtsen være ført derhen 

fra Hodsager og Simmelkær, ja vejene derimellem kalde 
bønderne endnu malmveje«. 

I Ringkjøbing amtstidende skrev justitsråd Fjelstrup, 
ejer af Sinddinggård, 1843 om smeltehytter, der havde 
været »især ved -Skarrild og Arnborg«, og at malmen var 
ført til dem »endog i flere miles afstand, f. eks. fra Tjér- 
ring og Sunds sogne, hvor kærene, i hvilke den opgraves 
og endnu findes, kaldes malm-kærene og vejene om ved 
Ildskov i Sunds sogn endnu kaldes malmvejene«. 

Men længe får Fjelstrup gav disse oplysninger, har 
han henledt opmærksomheden på betydningen af den jyske 
myremalm, ja endog i 1825 tilsendt det kongelige danske 
landhusholdningsselskab nogle fjærdinger myremalm for 
at få at vide, hvad den duede til. Da derfor lektor J. H. 
Bredsdorff 1827 efter opfordring fra landhusholdningssel- 
skabet havde besøgt kalkgruberne i Daugbjærg, som Frede- 
rik den sjætte på sin Jyllands-rejse året forud havde fået 
lyst til at gore noget for, rejste han bagefter til Sind- 
dinggaard for at se »nogle af de lag af jærnærts, som 
fandtes i den egn«. Han så dem og indberetter derom: 
»Det er højst sandsynligt, at denne ærts ved kul af de 
tørv, som i overflødighed findes i egnen, med fordel kan 
udsmeltes, og jeg har håb om, at hr. justitsråd Fjelstrup 
vil sætte dette i værk.« 

Der kom ikke noget ud af Fjelstrups planer. Men 
3. september 1837 sendte den daværende inspektør påa 
Silkeborg gods, justitsråd J. H. Bindesbøll, et stykke myre- 
malm, der var fundet et kvarter under jorden, ind til 
rentekamret med forespårgsel, om det ikke mulig kunde 
bruges til jærnudsmeltning. J. G.F'orchhammer fik malmen 
til undersøgelse og fandt, at stykket indeholdt 463% procent 
jærn. Forchhammer anbefalede stærkt, at man skulde for- 
søge at udnytte »den store skat af jærnmalm, der findes 
i alle Danmarks provinser, og som er tilstrækkelig til i 


mange århundreder at forsyne landet med jærn«. Efter 

hans mening vilde et med tårvekul drevet jærnværk i 
Silkeborg være af stor betydning for landet. — Forch- 
hammer blev derefter af regeringen sendt til Silkeborg, 
og 1839 afgav han en længere beretning om sagen. Kunde 
man, skrev han, foranledige en jærnproduktion med torv 
og myremalm, da vilde landet ikke alene kunne producere 
over 10 millioner pund jærn om året; men en mængde 
andre erhvervskilder vilde derved kunne fremkaldes. Han 
anbefalede at udsætte småpræmier for påvisning af myre- 
malmlag og at lade en polytekniker rejse til udlandet for 
at sætte sig ind i jærnværksdrift. Regeringen gik ind på 
begge disse forslag. Det blev den siden som lærer i land- 
økonomi håjt fortjænte B. S. Jårgensen, der på en uden- 
landsrejse skulde sætte sig ind i jærntilvirkningen. Han 
studerede torveforkulning og jærnværksdrift i Harzen, 
Sverig og Norge. 1840 kom han tilbage og rejste så 
straks til Silkeborg. Udsigterne var ikke i hans Ojne så 
lyse som i Forchhammers; men denne lod sig ikke af- 
skrække. Han fastholdt, at Silkeborg var som af na- 
turen bestemt til et dansk jærnværksanlæg; ti der er 
»træ, tørv, malm, en hidtil ubenyttet vandkraft og en sejl- 
bar flod«. 

Inden rentekammeret vilde indlade sig på at opføre 
en af den nyere tids ovne til smeltning af jærnærts, en 
masovn, i Silkeborg, besluttede det sig til at gåre et forsøg 
i den masovn, som købmand Markus Hartvig Holler i 
Carlshutte ved Rendsborg, efter forskellige mislykkede for- 
søg, 1841 havde fået i stand til at udsmelte jærn af den 
stenærts, der fandtes i sumpe, enge og anden steds under 
grønsværen (»sumpf- wiesen- und rasensteinerz«), hvorpå 
han 1826 havde fået en tyveårig udelukkende bevilling for 
hertugdåmmerne. Den 9. marts 1842 faldt der en kongelig 
resolution, hvorefter der ved Carlshitte skulde foretages 
udsmeltningsforsøg med jysk myremalm og jyske torvekul, 
og der bevilligedes 5000 rdl. dertil. Holler havde stillet 


293 


sin masovn og de nødvendige arbejdskræfter til rådighed, 
imod at han fik det udsmeltede jærn. BB. S. Jårgensen 
skulde forberede og overvære forsøgene. Nu begyndte 
man for alvor at grave myremalm op i Silkeborg-egnen. 
Der betaltes 24 -til 3 skilling for hvert lispund, og det 
manglede ikke på folk, som vilde levere malm for denne 
betaling. Jørgensen har særlig fremhævet et malmlag på 
12 til 18 tommers mægtighed på Kjærsgård, et over 4 tnd. 
land udstrakt lag ved gården Espelund i Tem sogn, et lag 
på Tommerby mark, som havde en mægtighed af fra 1 
til 14 alen, et lignende på Salten mark og et lag på Tem 
mark mellem Hummelsø-bjærg og Storevissets-bjærg, der 
strakte sig over 3 til 4 tndr. land og havde en tykkelse 
af fra 8 til 12 tommer. I august 1842 var der samlet 
12,200 lispund myremalm og indkøbt 2030 tndr. torvekul; 
alt dette førtes på pramme ad Gudenåen til Randers, og 
der indskibedes det for at gå til Rendsborg. Fra 16. sep- 
tember begyndte forsøget på Carlshutte. Det viste sig, at 
den jyske myremalm indeholdt 2634 procent jærn.: Men de 
jyske tårvekul, som tildels var smuldrede undervejs og 
derved stærkt indsvundne, slap op, inden forsøget kom 
ret i gang, så at man ikke fik svar på det, man mest 
ønskede oplyst. Man fik ikke at vide, om jysk térvekul 
egnede sig til udsmeltning af jysk myremalm. At den 
sidste indeholdt godt jærn, var bevist. Men om jærnet 
kunde tilvirkes så billigt, som det kunde købes fra ud- 
landet, var tvivlsomt. 

Der kom da ikke den gang og er ikke senere kommen 
noget ud af Forchhammers lyse forhåbninger om et stor- 
artet jærnværk ved Silkeborg. Men der er en mulighed 
for, at hans plan ru, da papirfabriken er standset, kan 
dukke - op på ny. Der er en slags godning, som vinder 
mere og mere anselse i den senere tid, og som kaldes 
Thomas-slakke; af hedeselskabets tidsskrift") kan det ses, 


1) Februar 1889, s. 21 og 24. 

at den bruges både på torvejords-enge, der ikke kan 
vandes, og på vandings-enge. Navnet »Thomas-slakke« 
viser, at dette stof er fremkommen ved udsmeltning af 
malm ved en bestemt fremgangsmåde. Dersom en sådan 
kan blive brugt ved jærnets udsmeltning af den jyske 
myremalm, og dersom det stadfæster sig, hvad man for- 
moder, at der ved opdyrkningen af jyske tårvemoser og 
kær såvelsom ved forbedringen af jyske vandingsenge vil 
blive brug for en stor mængde af det ved jærntilvirkningen 
fremkomne affald, da vil denne mulig kunne drives så- 
ledes, at den svarer regning.. Hedeselskabets ihærdige be- 
styrelse har sikkert sin opmærksomhed rettet på denne 
sag. Måtte opgaven kunne løses, da vil en ny velstands- 
kilde dages for Midt-Jylland, og da vilde der ventelig blive 
brug for den store vandkraft, Silkeborg har i Guden- 


" åen, lige så vel som for myremalmen i de omliggende 


sogne. Og da vilde jærnværket ikke, som fordum jærn- 
udsmeltningen, blive til ødelæggelse for skovene og derved 
for den jyske halvø i det hele, men blive et nyt middel 
til at fremme den store hjemlige landvinding, som er noget 
af det bedste, den slægt, der nu lever i Danmark, har 
været vidne til. 


Rejsebrev 


fra 


Eline Begtrup. 


Bremen, den 19. juni 1889. 

RE fra Kjøbenhavn til Hamborg over Korsør— 
Kiel koster på tredie Plads med gjennemgående Billet 12 
Kroner, på anden Plads omtrent det dobbelte. Man må 

i første Tilfælde blive på Dækket under Sejlturen eller 
betale ekstra for Kahytsplads. 

Kl. 8 forlod Deres Korrespondent Hovedstaden. Sø- 
erne kastede endnu deres Lysning ind i Byens Støv og 
Røg. — Vi for hen over den flade »Hede« mellem Kjøben- 
havn og Kjøge. Solen syntes at løbe omkap med Toget 
langs Toppene af Roskilde Landevejs Træer som en mat- 
rød Kæmpekugle henad en Keglebane. Ved Hedehusene 
forsvandt den sidste Kant af den i de grå Aftenskyer som 
i en våd Sandbunke. — Roskildefjorden lå lys mod den 
røde Himmelkant, mens Domkirkens mægtige, slanke Spir 
stod mårke og skarpe over de hvælvede Træer. — Den 
korte, lyse Nat. var brudt frem. I dens Skygger lå Sorø 
Skove og den stille Sø som Billede på Aftenens Fred og 
ledte uvilkårlig Tanken hen på deres Digter og hans skånne, 
fredelige Aftensange. 

Hvislende og hvæsende før vi ind på Korsør Bane- 
gård. »Passagererne til Kiel behage at stige ud!« og ud 
steg vi og fandt ned til Kielerdamperen »Danneskjold- 
Samsø«, hvor man gik til Kåjs eller blev i Læsesalonen 
efter Behag. — Vi sejlede fra Korsør Kl. 10% og nåede 
Kiel mellem Kl. 4 og 5 næste Morgen. — Havnen så 
prægtig ud i den tidlige Morgenstund med stærkt gult Sol- 
lys gjennem de forrevne Skyer på Vandets ligesom uigjen- 
nemsigtige Overflade og på de mange sorte Skibsskrog 
rundt om. Byen ligger i en Kreds om Fjorden. Enkelte 
Partier mod Syd en Del højere end de øvrige, på en gron- 
klædt Høj, der krones af en stor rød, offentlig Bygning. 
Utallige sorthovedede Måger baskede om Skibet, sænkede 
sig og for op med Skrigen, når nogen kom til Syne på 
Dækket. — Toldrevisionen kom om Bord og affærdigede 
hurtig Rejsegodset. — 

Tiden tillod intet længere Gjennemsyn af den gamle 
Rede for Schleswig-Holsteinismen, da Toget, vestpå kjørte 
Kl. 54, — Vi rumlede afsted.  Kupéer og Ventesale på 

denne Strækning står langt tilbage for de danske i Orden 
og Pyntelighed. I Kupéerne traf vi linietykt Støv og i 
3, og 4. Klasses Ventesal kunde Damer ikke opholde sig 
for Smuds og Tobaksrøg. — 

Landskabet udenfor var mere dansk. Moser med 
Stabler og Volde af lyse Torv, og Teglværker, der havde 
farvet Jordbunden rød i vid Omkreds. Småskove, snart 
ude i Synskredsen, snart nærmere inde, mest Fyrre- og 
Egekrat, og Hegn allevegne, der aftærnede Markerne lige- 
som i Sønderjylland. Undertiden var Hegnet også blomst- 
rende Hyld, hvad der tog sig prægtig ud. Husene syntes 
mest at være tækkede med Tegl og Skifer, måské dog 
kun, fordi de lå så nær ved Banen; længere borte så man 
også nette, stråtækte Bygninger; men de lå alle spredt 
ligesom i det vestlige og midterste Jylland. — Hvad der 
især mindede en om, at man var syd for Grænsen, var 
de flunkende Uniformer, mån så nu og da i Forbifarten: 
rødt, sort og forgyldt, rigtig til at glæde et Barns Hjærte, 
nedpakkede i en Spånæske. 

Da det tidlige Tog er et Iltog, er vi allerede omtrent 
Kl. 8 i Altona. Denne By er nu en anselig Forstad til 
Hamborg på 100,000 Indbyggere, Hamborg selv har med 
alle sine Forstæder 500,000. Da Altona blev anlagt af 
Kristian IV, kaldte man den ved et Ordspil »All to nah«, 
d. e. »Altfor nær«, fordi den syntes at true Hamborg. 
Den blev dog aldrig nogen farlig Rival og er nu smeltet 
så fuldstændig sammen med Hamborg, at der er nogle 
Gader, hvor den ene Husrække hører til Altona og har 
altonaisk Politi, den anden til Hamborg med hamborgsk 
Politi. Siden Hamborg har mistet største Delen af sine 
Frihandelsrettigheder, er dette Forhold dog ikke så mærke- 
ligt som får. Altona hører som bekjendt under Preussen. 

I Hamborg tager vi til Thiergarten. — En Dyreven 
vil finde megen Fornåjelse her; thi dels er Dyrenes Op- 
holdssteder langt rummeligere og bekvemmere, end vi 

endnu har nået at få dem i vor »zoologiske Have«, dels 
findes der her mange Dyr, som vi savner. Ved Indtræd- 
elsen træffer vi således to Søløver i et mægtigt Bassin 
med store Stenblokke. Den ene ligger oppe i Solen som 
en fyldt Skindpose, man har lukket sammen for at få 
Plads til den. Nu og da dasker den op med den ene 
Luffe af Velbehag. Den anden gjennemplåjer Vandet uden 
i flere Minutter at komme til Overfladen, så rejser den 
sig fodhåjt over Vandet med en underlig Gurglen. — Ved 
et andet Bassin står et Næshorn fra Indien med et under- 
lig fortrykt, misfornåjet Udtryk over den uhyre Flab og 
med den grå, sprukne Hud liggende i store Panserfolder. 
— Flodhesten hører man kun snåfte, den kommer ikke 
ret ofte op til Overfladen i Solheden. —— Giraffen strækker 
sin lange Hals og sin lange Tunge op efter Træernes Løv 
over dens Bolig, men forgæves; hvor den kan nå, er Løvet 
for længst afrevet. Dens Unge ser endnu mere latterlig 
og grim ud med sin uformelig lange og tynde Hals og 
sine dinglende Bevægelser. — I Akvariet træffer man 
virkelig et helt Billede af den undersøiske Pragt, som For- 
holdene så sjældent tillader os at se. Her »blomstrer« 
Søanemoner, Sønelliker og alle Slags Koraller i æventyrlig 
Farvepragt, Hummere og Krabber farer frem fra Skjule- 
steder under Stenene og griber de tykke, bugtende Aal 
om Halen. — I et Bassin er der en hel Samling af norske 
Læbefisk med Farver, som ingen vilde tro på, om de blev 
malede; det er, som et lille Barn havde moret sig' med 
at bruge alle Farverne i sin Farvelade til at forsyne dem 
med Streger og Prikker. — De fleste Rum her forsynes 
stadig med frisk Havvand; både Akvariet og Havens Ved- 
ligeholdelse koster også så meget, at Aktierne i Haven 
ingen Renter giver, tiltrods for' de mange Besøg og Ind- 
gangsprisens Stårrelse, omtrent 1 Kr. 25 Øre. Haven er 
knap mer end 25 Aar gammel og ligger omgivet af Byen. 
Det Sted, hvor den er anlagt, kaldtes »Pesthiigel«, fordi 

de døde under den store Pest kjørtes herud. Den er nu 
en mægtig Park. 

Man bår gå op på »Eulenthurm«, d. e. Ugletårnet, 
selv om man ikke interesserer sig for Ugler, af hvilke der 
også kun findes et Par. Thi fra Tårnets Tinde ser man 
ud, ikke alene over hele Haven, men over hele Byen, der 
ligger som et stort Panorama. Herfra tæller man mindst 
18 af Byens Kirker, nogle med smukt udhugne, gothiske 
Tårne. Hamborg synes ikke at have mange flere Kirker, 
det er ingen from By. 

Fra Alsteren ser man den fine Del af Byen med Allé- 
erne og de fyrstelige Boliger langs Flodbredden. Man får 
Indtryk af, at Hamborg er en rig By, og dette Indtryk 
forstærkes, når man træder ind på Udstillingen. Skjont 
kun Hamborg og dens nærmeste Nabobyer eller rettere 
Forstæder: Altona, Wandsbeck og Warnbeck her er re- 
præsenterede, imponerer den meget ved det forste Indtryk. 
Terrænet ligner meget det, vi benyttede ved vor sidste 
Udstilling. Og Hamborgerne synes at have ladet sig på- 
virke en hel Del af Stilen i denne, hvilket kun kan være 
smigrende for os, især da vor dog synes absolut at måtte 
bære Prisen. 

To Ting støder man stadig på i Bygningerne: den gjen- 
opstandne gamle Kunst og Ordet »Export«. Hvad den 
forste angår, må man vænne sig til dens grelle Gemyrtlig- 
hed, vi træffer den i de ejendommelige trykte Lædersager, 
hvori man her excellerer, og som anvendes til Møbler, 
Bøger og Væggeprydelser; man træffer den i deres Ler- 
varer, f. Ex. Kaminer, som i danske Øjne synes langt 
mindre tiltalende -med deres urolige "Blanding af Former 
og Farver end de danske og svenske rene og simple 
Modeller. Man træffer den endelig i deres Glasvarer, Træ- 
skærerarbejde og vævede Sager. Det fornåjede mig i den 
sidste Branche at træffe en dansk Dame, Frk. Holm, som 
Leder ved Udførelsen af de smukkeste, smagfuldeste År- 

bejder, vi traf; — Navnet på Etablissementet har jeg des- 
værre glemt. — Et meget fornåjeligt Indtryk gjér den 
gamle Stil i to Knejper, en fra Minchen, »Pølseklokken«, 
og en fra Hamborg, »Den gamle Kjærlighed.« Den fårste 
minder ret om hin Tid, da de store sydtyske Handels- 
stæder sendte deres Karavaner rundt omkring; der hænger 
de forunderligste Sager, som er hjembragte, Hajfisk og 
andre Søuhyrer, tårrede tropiske Frugter og sligt mellem 
Karikaturtegninger, Dødningehoveder og Bimpler. Ham- 
burgerhuset er en ægte Sømandsknejpe med adskillige fuldt- 
riggede Fartéjer under Loftet og et og andet fra de lange 
Rejser som Prydelser. 

Navnet »Eæport«, som stadig forfølger en, minder om 
den store Handelsstad, man er i; al Fabrikvirksomhed 
synes beregnet på Udførsel. — Også i Produktudstillingen 
får man Indtryk af det livlige Handelsråre. Et Sted frem- 
stilles de Dampere, der fører Petroleum fra Baku i Rus- 
land til Hamborg; de er således indrettede, at Lasten 
simpelthen pumpes fuld af Petroleum — en farlig Ladning! 
Et andet Sted udstiller et stort Firma omtrent 50 Sorter 
Kaffe fra alle de tre kaffeproduceréende Verdensdele. — 
En Slags Bekjendt træffer vi i en flere Kvadratfod stor 
Gummimodel af Hamburg & Harburgs Gummivarefabrik. 
Det er dens Stempel vi ser på så godt som alle vore sorte 
Gummikamme. Danmark fandt vi ene repræsenteret — 
meget værdigt og passende — ved »Ålborg Akvavit«, som 
er Specialitet hos et eller andet hamborgsk Firma. — Til 
Underretning for Damerne tjener, at der var udstillet et 
patenteret Spejl, så kunstig indrettet, at det kan bruges 
som Klædeskab, men tillige, når det åbnes, sætter én i 
Stand til at beskue sig selv fra alle fire Sider på en Gang 
og fra Hoved til Fod. — Kl. 8 lukkes den alvorligere Del 
af Udstillingen, og så strommer Skarer af de indfødte ind 
for at nyde Koncerterne og Illuminationen. 

Inden man forlader Hamborg, må man ikke forsåmme 
at se de storartede Frihavnsanlæg eller den gamle Havn, 
der danner Centrum for Byens Liv. — Historisk mærke- 
ligt er det at kikke ned ad de smalle — 8—9 Fod brede 
— Gader og Kanaler, der fører ud til Floden, med deres 
Bindingsværkshuse med fremspringende Karnapper og hæld- 
ende Stokværk af sodede Mursten, alle med Gavlen mod 
Gaden eller lige ud til det grånne Vand. — I disse Gyder 
tjentes de Formuer, som nu pryder Hamborgs rige Kvarterer. 


En Overraskelse. 


VAtarie skulde man have troet, at der kunde være 
saa mange Blomster i den lille Byl de ligesom vældede 
frem alle Vegne, de opdyngedes i Kranse og Buketter og 
anbragtes i Fade og Kummer, for at opbevares til det høj- 
tidelige Øjeblik, da Tropperne drog ind, vendende hjem 
fra det ærefulde Felttog. Alle Ansigter straalede, og alle 
kappedes om at være med til at hædre »den tapre Land- 
soldat«, som var bleven hele Landets Yndling, og hvis Pris 
lød påa alles Læber. 

Paa den gamle Gaard paa Torvet var man ivrig be- 
skjæftiget med at hejse to store Dannebrogsflag. Pludselig 
fløj et Vindue op, og et ungdommeligt Pigehoved, med 
friske, runde Kinder og straalende Øjne, kigede ud, aaben- 
bart for at se, om ogsaa alt blev gjort, som det skulde. 
Det lod ikke til at være Tilfældet, thi hun vendte sig rask 
om, sprang op, og idet der flød en hel Strøm af Blomster 
ud over Gulvet, for Fødderne af en anden ung Pige, som 
sad paa en lav Stol, ogsaa med Skjødet fuldt af Blomster, 
raabte hun: 

»Nej, det gaar ikke, Ida! Jeg har lovet Frederik, at 
naar han kom hjem med Sejr, skulde Dannebrog hilse 
ham fra Husets højeste Tinde, og nu sætter Ole det saa 
lavt, at han slet ikke kan se det, før han løber Næsen 
mod Døren«. 

Afsted for hun som en Vind, i sin barnlige Iver for 
at faa Flaget anbragt paa den »højeste Tinde«. 

Søsteren blev ene tilbage og sad ganske stille, ja, 
tabte endogsaa den Blomst, hun holdt i Haanden, og glemte 
at tage den op igjen. Som hun sad der, med et tanke- 
fuldt, men dog lykkeligt Udtryk i sit Ansigt, var hun saare 
yndig at skue. Hendes Træk vare fine og regelmæssige, 
med en ikke meget stærk, men dog frisk Farve, i de 
store, udtrykfulde Øjne var der en solvarm Glans, og over 
det hele laa et Skær af Renhed og Ynde. Det lysebrune 
Haar krusede sig let over Panden, og der var som en 
Antydning af Smil om den lille friske Mund. En mørke- 
blaa ulden Kjole, med folderigt Atlask i Brystet, sluttede 
tæt til hendes slanke Figur, og om hendes Hals glimrede 
og blinkede et gammeldags Smykke af sjelden Skjønhed. 
Paa venstre Side af Brystet havde hun fæstet nogle hvide 
Blomster med lange Stilke, og hun selv og hver lille Del 
af hendes Dragt udgjorde tilsammen et harmonisk Hele, 
ligesom noget overraskende, usædvanligt, som man ikke 
let vilde kunne løsrive sine Øjne fra. 

Mens de glade, forventningsfulde . Skarer bølgede i 
Gaderne, og Sang og livlig Tale lød derude fra, sad hun 
stadig stille, med Skjødet fuldt af Blomster, og tænkte. 

Hun tænke paa, hvor dog den lille By var bleven 
forvandlet, hvor der var blæst som en frisk Luftning ind 
over Folk, siden den Vinterdag, da Budskabet kom om 
Kongens Død, da Landet klædte sig i Sorg, og Klokkerne 
ringede Dag efter Dag, da sorte Skyer trak op fra Syd, 
og Sindene ængstedes i bange Forventning og ligesom | 
knugedes af de mørke, korte Dage og den evindelige Klokke- 

Tingning. Hvor saa pludselig Uvejret brød løs, det man 
havde frygtet; men i selve dette Udbrud var der noget 
befriende, Sorgen var som blæst bort, Sørgedragten kast- 
edes og veg Pladsen-for røde og hvide Sløjfer og Kokarder. 
Hvor hun da følte, hvad det var at være ung og løftes 
op over al den dagligdags Smaalighed, i Begejstring for 
Fædrelandet, i brændende Iver for at ofre det bedste og 
at udrette helst noget meget stort — noget, som man hidtil 
ikke havde drømt om; thi før havde man jo sovet, men 
nu var man lysvaagen. 

Hun tænkte paa den Dag, da de frivillige drog bort 
til Hæren, og hun med Fader og Moder og Ellen stod i 
Vinduet og viftede Farvel til de bortdragende, og Fader 
sagde saa alvorligt og næsten højtideligt: »Vor Herre vel- 
signe deres Gjerning og lade dem bære Sejr hjeml!« 

Og en for en svandt de om Hjørnet, ned ad Gaden, 
. og Frederik Brun, Doktorens Søn, som Ellen nu havde 
saa travlt med at hejse Flag for, han var imellem dem, 
og idet han drejede om Hjørnet, sendte han et langt Afskeds- 
blik tilbage mod det gamle Hus — og det var ikke saa 
underligt, thi i Vinduerne i Stueetagen stod hans For- 
ældre og mange Søskende og tilvinkede ham det sidste 
Farvel. 

Svagere og svagere lød Tonerne af »den tapre Land- 
soldat«, indtil alt tilsidst-blev stille, og der blev saa under- 
lig tomt. 

Siden den Tid var der gaaet Aar og Dag, og Livet 
havde været rigt baade paa Spænding og Forventning og 
Smerte og Jubel, men stort og fuldt havde man levet, og 
altid mere havde man lært at elske sit gamle Fædreland, 
og kom der Budskab om en Sejr, var den end kjøbt 
med Blod og Taarer, saa bankede Hjerterne i Stolthed og 
Glæde. 

Ofte kom der Brev til-Frederiks Hjem, og Ida havde 
da altid i aandeløs Spænding lyttet til Beretningerne om 

disse Breves Indhold, til de levende Skildringer af Kamp 
og Sejr og af hele dette brogede, bevægede Liv, som 
Krigen fører med sig. Hun levede og aandede med dem 
dernede, led og stred og jublede med dem, og mens hendes 
flittige Fingre strikkede varme, uldne Strømper og Hals- 
tørklæder, eller trak Traad efter Traad ud af det hvide 
Linned og ordnede dem i tykke, glinsende Bunker, fløj 
Tankerne forud for dette Arbejde, som skulde varme de 
raske og lindre de saarede, og hun 'syntes, det maatte 
være stort og lykkeligt, at være blandt dem, de fremmeste 
i Kampen for gamle Danmark. 

Naar saa Fru Brun havde fortalt alt, hvad der var 
at meddele af Frederiks Brev, tilføjede hun som oftest: 

»Saa er der en venlig Hilsen til Dig og alle de andre 
deroppe.« 

Ida blev glad, thi det var dog noget, at hun personlig 
fik en Hilsen fra dette Eventyrland dernede, som fyldte 
alle hendes Tanker. Hun takkede og havde saa gjerne 
sendt en Hilsen igjen, men den vilde slet ikke komme 
over hendes Læber, og hun gik saa bagefter op ad Trappen, 
ærgrende sig over, at hun ikke havde bedt Fru Brun hilse 
Frederik, som hun dog kjendte saa godt og saa ofte havde 
leget med nede i Gaarden og i den store Have. Hun var 
ogsaa altid saa underlig, og næste Gang vilde hun sikkert 
bære sig lige saa tosset ad. Nej,-da var Ellen ganske 
anderledes! hun sendte Hilsener i Mængde og havde altid 
utallige Ting, som skulde skrives til hendes gode Ven, om 
alt det derhjemme, som var saa kjendt og kjært for dem 
begge. Ja, hvor Ellen dog var spillende livlig og friskl 
Derfor tog hun ogsaa alle med Storm, og derfor havde 
hun altid været Frederiks erklærede Yndling, og hendes 
Vilje havde som oftest været den ene raadende i deres 
Lege og i alle de ungdommelige Glæder, de i de seneste 
Aar havde nydt sammen. 

Ja, det var den Gang! — Hvor dog alligevel alt var 
smaat mod senere, da man rigtig havde faaet noget at 
leve for. Naar Avisene kom, eller de smaa Flyveblade, 
da brød der ligesom en Strøm ind over Sindene; det var 
som et Hav med stærke Bølgeslag, alvorsfuldt brusende, 
men med lyse Solblink ovér de skumhvide Toppe. Man 
lo og græd paa én Gang, man trykkede hinandens Hænder 
og talte om Sejrsbud og Dødsbud, og man følte sig som 
Brødre og Søstre i disse fælles store Oplevelser. 

Nu, i Dag, skulde Soldaterne vende tilbage, efter alle 
de ærefulde Kampe, og nu var det, som om Smerten og 
Alvoren var traadt i Baggrunden for at give Plads for 
Gjensynets Jubel og Lykke. Ja, for Ida var Gjensyns- 
glæden kun den store, almindelige; hun kjendte ingen 
nærmere. — Jo, Frederik! men nedenunder vilde jo hans 
Forældre og Søskende staa i de aabne Vinduer, med Blomster 
og Flag og jublende Velkomsthilsener, og han vilde nikke 
god Dag igjen og være saa betagen af Hjemkomsten, at 
han maaske neppe fik Tid til at sende Ellen et Blik, det 
hun dog vist ventede paa. 

Hvordan mon han saa ud efter Felttogets Besværlig- 
heder? mon han var bleven bleg og mere alvorlig end 
før og ligesom større af at have udrettet saa meget? 

Hvad var det? —. En underlig Susen, nærmere og 
nærmere, enkelte Toner — samlende sig mere og mere 
— Musik, Sang, et eneste stort brusende Hurra! — og 
Ida stod ved det aabne Vindue — hun vidste ikke selv 
hvorledes — mens Blomster og Kranse laa upaaagtede, 
som et broget Tæppe omkring hende. Hun hørte ikke 
Ellens Opfordring til at følge hende og Forældrene ud påa 
Altanen, hun stod som fastnaglet til Stedet, med bankende 
Hjærte og tilbageholdt Aandedræt, og stirrede over mod 
Hjørnet, hvor hun en Gang for længe siden havde set de 
bortdragende svinde, en efter en. 

Nu lyste det derovre fra de skinnende blanke Vaaben, 
det vældede frem i rige Farver, med vajende Faner og 
brusende Musik, dette store, sejrsstolte Tog, hilset af Jublen 
fra tusinde Munde, overøst med Blomster og gyldent Sol- 
lys. Ida saa ikke noget enkelt, men kun det hele brogede 
Billede, de mange Blomster, de viftende Tørklæder og de 
utallige Dannebrogsflag. Dog jo — nu kom om Hjørnet 
en kjendt Skikkelse, skjønt meget, meget forandret. Hvor 
var han bleven stor og smuk og kraftig — slet ikke bleg! 
nej, dygtig solbrændt og med et stort Skjæg. Det var 
ganske mærkværdig, hvor helt anderledes han var — og 
dog den samme, da han nu saa op til det gamle Hus, 
hvor saa mange kjære og kjendte Ansigter hilsede ham 
velkommen. 

Han kom stadig nærmere! Nu var han lige ud for 
Huset! — og Ida tænkte ikke paa al den Blomsterrigdom, 
som omgav hende — hun løsnede de hvide Blomster med 
de lange Stilke fra sit Bryst, og ned dalede de, i den stille 
Luft, og lagde sig for Frederiks Fødder. Han tog dem 
hurtig op, fæstede dem i sit Knaphul ved Siden af Danne- 
brogskorset, og mens et Skjær af Lykke gled over hans 
kjække, mandige Træk, saa han atter hen imod det gamle 
Hus, men ikke til Vinduerne i Stuen, hvor hans Forældre 
og alle de smaa Søskende paa det mest ihærdige vinkede 
god Dag, og heller ikke til Altanen, hvor Ellen svingede 
et vældigt Dannebrogsflag, men til Vinduet, hvor den unge 
Pige stod alene, hun, hans Barndoms Legesøster, hvis Bil- 
lede havde fulgt ham, i al sin friske, rene Skjønhed, over- 
alt, hvor han havde færdedes, han sendte hende alene et 
Blik til Tak, og nu forstod Ida, at havde hendes Liv i 
disse alvorsfulde Tider været som et stormfuldt bevæget 
Hav, saa havde hun nu, ud af dets Dyb, løftet den skin- 
nende Perle, som, hende selv uafvidende, havde ligget 
gjemt paa Bnnden. 

nDanskeren", II, i 20 

Om Åftenen sad Ida og Ellen med deres Forældre 
ved det festlig smykkkede Bord i Doktorens Spisestue. 
Vinen perlede i Glassene, og mens den glade Menneske- 
sværm ustandselig bølgede gjennem Gaderne, hvor alle 
Vinduer skinnede i Lys, og mens Musik og Fædrelands- 
sange klang i den stille Aftenluft, udbragte Doktoren, 
under hele Ungdommens begejstrede Jubel, Skaalen for 
Frederik og Ida — den tapre Landsoldat og hans Brud. 

Sine Godskesen. 


Fra Bogmarkedet. 


»Romeos Julie« er Titelen på et lille nylig udkom- 
met 1 Akts Skuespil af den ifjor afdøde pseudonyme For- 
fatterinde Ernst Ahlgren. Handlingen foregår i en Gros- 
serers Hus i Stockholm, hvor en ung Baron, Zetterschidld, 
kommer for at stifte Bekjendtskab med Fruen, som er en 
feteret Skuespillerinde. Han har den Hensigt at vinde 
hendes Kjærlighed, skjønt hans Ven har spået, at det vil 
være spildt Umage, da Stella Ramberg er en »ærbar 
Kvinde« og meget dum, hvad han snart vil erfare, når 
han lærer hende at kjende, og desuden kan han ikke 
forstå, hvad herligt der kan være ved at være en Spids- 
borgerkones Romeo. Zetterschidld er alligevel i . blind 
Tillid til de moderne Romaner sikker på at sejre, da han 
har gået i en god Skole i Petersborgs Saloner, og det at 
være mindre begavet er hos en smuk og indtagende Kvinde 
ingen Fejl, man skal jo ikke lære den Kvinde; man elsker, 
at kjende, thi saa brister Illusionen. Ligeså sikker er han 
på, at Byttet, han gjør, vil blive stort, thi han har set 
hende den foregaaende Aften spille Shakespeares Julie 

med en sådan Inderlighed, som kun Længselen efter det 
store — det vidunderlige — det at blive elsket — kan 
give hende Evnen til. Netop den Slags Kvinder, som ikke 
har haft nogen Roman, men har levet sådan — »ærbart«, 
netop de må inderst inde i deres Væsen have opsparet en 
Sum af Lidenskab, som der aldrig har været Brug for i 
Ægteskabet«. — — — s»Mangen en Gang drømmer ikke 
en ung Pige så fint og sart som en sådan Kvinde. Og 
mens hun drømmer, føler hun sin Ungdom glide hen, — 
og hun ved, at Livet ikke skænker mere end den ene. 
Hvordan må hun da ikke kunne elskel« Da Stella Ram- 
berg kommer ind, har hun hørt, hvad de to Herrer har 
talt om, hvorfor hun ærgrer Baron Zetterschibld ubarm- 
hjærtigt, så han får at erfare, at hun ikke er dum; men 
da hun mærker, at han, i Grunden er en brav Fyr: »Der 
er hos Dem under den blasserte Salonmaske, noget så 
friskt — jeg kunde gjærne sige rent«, — så slår hun over 
i en anden Tone, og taler så godt og så længe med ham 
om Ægtekjærligheden: »Den er en Følelse så sjælden, at 
Sproget ikke har et Ord for den; den flammer ikke op 
ved første Øjekast, den slukkes heller ikke i et Blink. 
Den vokser 'fra et lille Frø, suger sin Næring af Vished 
om en uindskrænket Tillid — af tusinde små Varmestråler, 
tusinde små Eftergivenheder.... den vokser som en Plante 
og breder sig ud over éns Liv, stor og beskyttende stærk. 
Og ved enhver Ulykke, der truer, enhver Skuffelse, der 
nager, flygter man ind under den: der er Varme og Tryg- 
hed. Og imod dette bliver alt andet så småt« — at han 
tilsidst udbryder: »Jeg søgte en Kunstner og fandt — et 
Menneske. Jeg vilde tale med en fremragende Skuespiller- 
inde — og lærte en fint tænkende Kvinde at kjende. Dette 
er så uendeligt meget mere!« Han opgiver at komme over 
»den skrækkelige Palisade« — »Tryllemuren om mit Slot 
— den kommer ingen over«. 
20" 

Bogen er god og nok værd at læse, og kan den blive 
et Slag, der batter mod den megen tomme og usande 
Snak, der endnu går under Navnet »den frie Kjærlighed«, 
da har Forfatterinden vist nået, hvad hun vilde. Lad os 
tage den som en alvorlig Påmindelse om, at Kjærligheden 
ikke er en kunstig, pludselig fremblomstrende Plante, men 
et virkeligt Liv, der som alt Liv må vokse sin egen rolige 
Vækst, og at det bedste Værn om den er den fulde For- 
trolighed, intet at skjule. Kan Forældrene bevare det For- 
hold sig selv imellem og imellem sig og Børnene, da har 
de omgivet Hjemmet med det bedste Hegn, Hegn mod 
uren Luft og mod Hjærtekulde. Marie Johnsen. 


Bertel Elmgaard: Hjemstavns-Billeder fra Jyl- 
land i Somrene 1885—86. (Karl Schønberg.) 

Det er en ejendommelig Bog og en betydelig Bog og 
en Bog, som der ligger meget Arbejde i. Den udkom alt 
i Fjor Sommer og burde have været omtalt her for lang 
Tid siden, og det var Meningen at give den en længere 
Omtale; men netop dette har sinket Anmeldelsen; ti hverken 
Tiden eller Pladsen har tilladt det. 

Det er ni forskjellige Skildringer af Folkeliv og Natur; 
men ingen af Delene er taget saadan i sin Almindelighed; 
det er Skildringer af bestemte Egne. Man følger Forf. 
Bakke op og Bakke ned, ind igennem Skoven, ud langs 
Stranden og hen til den eller den Landsby, man kommer 
i Tale med den ene og den anden, og det er, som man 
kjender de Folk; de har Ægthedens Præg over sig. Og 
Bakken og Skoven og Stranden og Landsbyen? Ja, Navnet 
staar oven over Skildringen, og det staar ikke der som 
et løst Vedhæng; Skildringen er født paa Stavnen, det er 
Hjemstavns-Billeder, de er ikke konstruerede. Det er — 
om man vil — geografiske Skildringer af Egnene omkring 

Vejle og Horsens og ind ad Midt-Jylland paa; men det 
er ikke haandværksmæssigt Arbejde, der systematisk og 
nøjagtigt opregner, hvad der er af mærkeligt og umærke- 
ligt; det er Billeder med Kjød og Blod — om det Udtryk 
kan gaa — Billeder, malt med levende Farver, udført med 
Kjærlighed og Forstaaelse. 

Den bedste af dem er den, der har »Jelling« til Over- 
skrift. Det er en Skildring, der burde have staaet i »M. 
Galschiøt: Danmark i Skildringer og Billeder«, den vilde 
have været en Pryd der. Naturen, Folkelivet, de histori- 
ske Minder, der knytter sig til Egnen, alt er taget med 
og taget med påa en saadan Maade, saa det efterlader 
blivende Indtryk i éns Sjæl. Noget lignende gjælder »Under 
Volde og Grave«. Fredericia og Trælde er denne Skil- 
drings Hjemstavn. Den gamle Sønderjydes Fortælling om 
49 og om Tyskernes Færd paa den anden Side og om 
Danskernes på denne i vor Tid kan ikke andet end tage 
os om Hjærtet. 

Folkelivsbillederne er lagt lige ind paa vor Tid, de 
har jo Overskriften 1885—86. Den politiske Bevægelse 
gik håjt i denne Tid, den maatte drages med ind i Skil- 
dringen, hvis den skulde give os et rigtigt Billede af Tiden, 
og det er vist truffet paa en Prik, naar han skildrer den 
politiske Gjæring i denne Tid, Bøndernes Harme over Pro- 
visorierne og deres Skuffelse over, at Politikken gav det 
meget Skrig, men kun saa lidt Uld. Højskolebevægelsen 
og Skyttevæsenet er ogsaa medtaget. Naar man om Hun- 
drede Aar eller længere vil have Rede paa, hvad Tanker 
der var oppe hos Folk i Attenhundred og Firserne, saa 
vil man finde god Besked i Elmgaards Hjemstavns-Billeder; 


det er en Bog, der har kulturhistorisk Betydning. 
; "…… Poul Bjerge. 

I anledning af jubilæerne. 


lerede for B. S. Ingemanns fødsel har 
fremkaldt to ny og smukke bøger. Forlæggeren af Inge- 
manns skrifter, bogh. Reitzel, har udgivet hans ,,Morgen- 
og Aftensange, illustrerede af Carl Thomsen", og denne 
bog vidner om samme rige evne hos kunstneren, som han 
. har lagt for dagen ved det tidligere i »Danskeren« om- 
talte værk: »Salmer og sange for bårn«, der til julen 
udkom på Schubothes forlag. — Hos Karl Schønberg, som 
tidligere har offentliggjort en lærerig bog om Ingemanns 
digterstilling og digterværd af Jens Nørregård, er nu ud- 
kommen: ,,Mindeskrift om Bernhard Severin Ingemann i 
Hundredåret efter hans Fødsel, af Richard Petersen. Medens 
denne bog tager sigte på en jævnere læsekreds end både 
Norregårds og Schwanenfligels bøger om Ingemann og 
derfor er godt skikket til at læses forud for disse, vil 
alligevel den, som i forvejen har læst disse bøger, både 
med fornåjelse og med udbytte kunne følge R. Petersens 
jævnt fremskridende fortælling om digterens livsførelse og 
redegårelsen for hans skrifters indhold. — 

Halvhundredårsdagen for N. F. S. Grundtvigs til- 
trædelse af præste-embedet ved Vartov har givet anled- 
ning til et ligeledes på Karl Schønbergs forlag udkommen 
»mindeskrift«: ,,N. F. S. Grundtvigs religiøse Udvikling. 
Ved Dr. Frederik Nielsen.” Denne bog af vor — man 
kunde fristes til at skrive — mageløs flittige kirkehistori- 
ske professor, indeholder mere, end titelen lover. Den 
bringer nemlig en udførlig fremstilling af Grundtvigs levnet, 
hans åndelige udvikling og hans virksomhed indtil omkring 
ved 1817 (på bogens første 230 sider), medens de følgende 
afsnit med overskrifterne: »Kirkens genmæle« og »Folkelig 
oplysning og kirkelig frihed« (s. 231—338), holder sig mere 
bestemt til den kirkelige side af Grundtvigs liv og gerning 

fra 1817—39. Her skal jeg særligt fremhæve, at medens 
Frederik Nielsens på grundige studier støttede opfattelse af 
Grundtvigs udviklings-historie i alt væsentligt stemmer 
med den, som jeg efter min mangeårige syssel med Grundt- 
vigs levnet er kommen til at gåre gældende, når jeg holdt 
foredrag over dette æmne, så er der ikke lidet, hvormed 
han har kunnet udfylde, hvad jeg vidste, og — jeg kan 
tilføje —, hvad de, der kender mest til det foreliggende 
æmne, hidtil har kunnet vide. Fr. Nielsen har nemlig 
haft lejlighed til at benytte de bevarede utrykte samlinger 
af breve, der er vekslede imellem Grundtvig og hans slægt- 
ninge og venner, og til derfra at hente mange oplysende 
træk. Jeg skal pege på nogle af disse. — Den 16. juli 
1808 skrev han til sin broder Otto, at han havde solgt 
sin mytologi til Schubothe for 6 rdl. arket og derved op- 
nået en tid lang at kunne leve uden at give undervisning: 
»Det er en herlig ting, så meget mere, som jeg efter at 
have undervist min Carl, ej let træffer nogen, jeg gider 
undervise«. Man får af denne bemærkning et vidnesbyrd 
om, at Grundtvig har haft glæde af sin langelandske lær- 
ling. — Dimisprædikenen af 17. marts 1810 har givet an- 
ledning til en i flere retninger mærkelig brevveksling mellem 
Grundtvig og hans forældre. At han fik udmærkelse for 
den, har ikke undret ham lidet, skrev han to dage efter 
til faderen, »da jeg nødtes til at sige ting, der ej klang 
godt i min hojærværdige dommers øren«. Da den om- 
stændighed, at biskoppen ikke vilde indstille Grundtvig til 
at blive faderens medhjælper, fordi der var seks, syv 
tjænstledige kapellaner i stiftet, bragte ham til at opgive 
tanken om det hele, idet det var ham »umuligt med varme 
at forestille kongen en sag«, hvorom han ikke var enig 
med sig selv, så skrev moderen til ham og bebrejdede 
ham »utaknemlighed, ustadighed og det fejge sindelag, 
der foretrækker lyst for pligt«, uden at dette dog rok- 
kede hans overbevisning om, at det var hans kald »gennem 

videnskaberne at bidrage til faderens forherligelse«, som 
han skrev 30. april. Hvor betegnende hint udbrud end 
er for Kathrine Marie Bangs ildfulde natur, så er det 
mærkeligere endnu at se, hvad Johan Grundtvig skrev 8. 
december 1810: »Hvordan en vending end din gode sag 
tager, forsag dog ej — Gud vil vist vende alting til bedste 
for dig. Bliv aldrig tabt for dit fæderneland, og bedrøv 
os aldrig med den tidende, at du vil emigrere til Engel- 
land, der har gjort sig så afskyelig for rettænkende ved 
disse lumske indfald . .. Heller vilde jeg råde dig for 
nogen tid at opholde dig i Sachsen eller Preussen, hvor 
vor religion dog er mest blomstrende, mere end noget 
andet sted i Evropa«. Det kan heraf skønnes, at den 
gamle præst i Udby fuldt ud har kunnet give sånnens 
dimisprædiken sit bifald, og det kan ses, at han levende 
har fulgt med, hvad der angik fædrelandet og det luther- 
ske troessamfunds vé og vel; mulig det er tanken om 
Frants Volkmar Reinhard (overhofpræst i Dresden 1792 — 
1812), der har bragt ham til at prise Sachsen; hvem han 
har set på som bærer af et blomstrende liv i den luther- 
ske kirke-afdeling i Preussen, har jeg ingen mening om. 
Af hvad han skriver, kan man videre slutte, at England 
allerede den gang maa have øvet en dragende magt over 
for hans sån. — Til belysning af det stærke religiøse 
gennembrud, der fandt sted hos Grundtvig i decbr. 1810, 
gives der et mærkeligt bidrag i et brev, som han 24. decbr. 
skrev til Sibbern fra Udby, med denne begyndelse: »Ædle 
ven! fremfor alle har De retmæssig krav på mine første 
rolige 6jeblikke; ti De har stridt med mig som en ærlig 
ven, og således som De stod for mig med foldede hænder 
i Vindbyholt, står De for min sjæl, sålænge jeg kan ånde«. 
— Om sin forlovelse med »Lise Blicher« skrev Grundtvig 
21. september 1811 til sin broder Otto: »For otte år siden 
var det stærkt i mine tanker; flere gange har det været 
aldeles ude af dem, som jeg mente, men kom altid igen, 

og til sidst lod det endda, som der slet intet skulde blevet 
af«. — Af Grundtvigs brev af 23. juni 1812 til Oehlen- 
schlåger har den sidste gengivet et stykke i sine erindringer; 
men Fr. Nielsen meddeler en hel del mere, som blandt 
andet viser, at brevet slutter sig til samtaler, de tidligere 
har haft med hinanden, hvoraf en har endt meget ven- 
skabeligt, men den sidste vidnet om kulde fra Oehlen- 
schlågers side. Også af Oehlenschlågers svar er noget 
hidtil utrykt bleven meddelt. — Den 10. januar 1813 skrev 
biskop Balle til sin »dyrebare monfrére«, N. F. S. Grundt- 
vig, at der ikke kunde være tale om, at en så ung mand 
som han blev sognepræst i Udby. »Hertil kommer, bedste 
hr. broder, at deres sidst udgivne bog vist ikke gavner 
Dem hos de mægtige. Den går megen opsigt, købes og 
læses fra hånd til hånd; men bitterhed, spot, trusler give 
genlyd fra mund til mund. I sandhed! ærlige mand! Så 
djærve rystelser tykkes mig at være til overs, fordi de 
volde kun skade på mer end én måde«. Det er om verdens- 
krøniken fra 1812, at Balle skriver. — Der er mange 
læsere, som vil påskånne, at det brev er optaget i bogen, 
som Grundtvig skrev til Henrik Steffens den 6. oktober 
1824 (side 239—43). Prof. Nielsen har ved uddrag af et 
brev fra biskop Minter fra 1824 meddelt »et svagt forbud 
på det, som snart skulde bryde løs«, og han har ved ud- 
drag af breve fra håjesteretsadvokat F. W. Treschow, asses- 
sor Ågård på Iselinge og præsten W. A. Wexels i Norge 
givet gode bidrag til oplysning om det indtryk, det gjorde 
på Grundtvigs venner, at han 1826 besluttede sig til at 
tage sin afsked. — Grundtvigs ansøgning fra 1839 om 
præste-embedet ved Vartov, som L. Koch ikke kunde finde 
i kongerigets arkiv,”) har Fr. Nielsen set sig i stand til 
at meddele efter Grundtvigs klade. — Disse vink kan give 
en forestilling om den af Fr. Nielsen meddelte »mundsmag 


1) Se foran s. 187. 

af det rige forråd«, der findes i den grundtvigske brev- 
veksling. »Den vilx — skriver han med fåje — »være 
tilstrækkelig til at vise, hvor ønskeligt det vilde være, om 
de trykte samlinger af breve fra og til Grundtvig, der nys 
[med den molbech-grundtvigske] have fået, og i den nær- 
meste fremtid (med en rérdam-grundtvigsk samling?) ville 
få, en værdifuld forøgelse, fremdeles måtte blive fortsatte.« 
Imidlertid kan den omhandlede mundsmag også vise, at 
en yderligere offentliggårelse af sådanne brevvekslinger 
ikke væsentlig kan omdanne den opfattelse af Grundtvigs 
livsudvikling, som det i de senere år har været muligt at 
fremsætte, og som Fr. Nielsen på en så tiltalende måde 
har fremsat i den foreliggende bog, at man både må 
ønske den og forhåbentlig tår spå den en stor læsekreds. 

Hvad for øvrigt »Vartov frie menigheds« 50 års jubi- 
læum angår, da har C.J. Brandt i det nummer af dansk 
kirketidende, der bærer jubilæets eller pinsedagens datum, 
meddelt, at »denne dog ikke rigtig kan hævde sin epoke- 
gorende betydning for os gamle, der fulgte med fra Fred- 
riks tyske kirke. Sagen er nemlig den, at vistnok glædede 
vi os ved flytningen og især, fordi Grundtvig derved fik 
lejlighed til at konfirmere sine egne børn og efterhånden 
også menighedens. Men i øvrigt var det for os kun en 
lokalforandring, som vi med hensyn til menighedens vilkår 
intet vandt ved. Vi flyttede; men »evang. salmebog« flyt- 
tede med os, og først 6 år efter, ved julen 1845, var det, 
at den danske kirkesang vovede så småt at kvidre og be- 
gyndte først at komme til kræfter efter frihedsbevægelsen 
fra marts 1848. Dernæst var der ikke tale om sakrament- 
ernes brug uden for stiftelsens medlemmer, får 16 år efter 
ved sognebåndets løsning. Mine ældste born (fødte mellem 
1846 og 1853) blev alle døbte i det sogns kirke, hvor jeg 
— havde bopæl, — af Grundtvig med sognepræstens tillad- 
else. Altergang vedblev vi at søge i de kirker, som vi 
var vante til. Først da biskop Mynster var død og loven 

om sognebåndets løsning trængt igennem, forandrede stil- 
lingen sig, og da den ene familie efter den anden løste 
sognebånd til Grundtvig og søgte altergang hos ham, be- 
gyndte det at kendes tydeligere, at en menighed var i færd 
med at danne sig, og det stemmer da også godt hermed, 
at der samme år blev valgt 7 fattigforstandere til at samle 
og uddele milde gaver til de trængende i menigheden: 
Det vilde altså, strængt taget, være rigtigere at regne vor 
frie menigheds alder enten fra 4de marts 1832, da Grundt- 
vig begyndte at samle den om sin prædikestol eller fra 
april 1855, da flere og flere bårn bleve døbte, og menig- 
heden søgte stadig altergang i Vartov kirke.« 

Denne oplysning af det gamle medlem af og den 
mangeårige præst for Vartov frie menighed er fuldt værd 
at påagte. Men ligesom Grundtvigs flytning til Vartov 
»gjorde et stærkt indtryk udad til«, således var den vel 
et hovedvilkår både for hans og hans frie menigheds 
Jrugtbare virkning på hele folkekirken. Og fra denne 
side set vil den 9. juni 1839 sikkert vedblive at være en 
mærkedag. L. Schrøder. 


Om Varemarkedet. 
Af Chr. Faber. 


I Varemarkedet har der i de seneste Uger været store 
Svingninger, og Baissen (det Børsparti, der arbejder for 
lave Priser) hår opereret med Held både på Kaffe- og 
Sukkerbørserne. ” ; 

Kaffe.  Flovheden for denne Artikkel blev ikke, som 
forventet, forbigående, den udviklede sig til en Panik, en 
Krise, Priserne faldt indtil 10 å 11 Øre pr. Pd.; et enkelt 

Hus i Hamborg (det største Kaffehus der) afleverede i nogle 
Uger ca. 10 å 11 Millioner Mark, dels i Differencer på 
Spillebørsen, dels i Tab på Lager, og tilsatte således i 
kort Tid største Delen af sin Formue. Først i de senere 
Dage er der atter kommen Fasthed på Kaffemarkedet, 
Baissen er slået for denne Gang, Haussen har atter fået 
Magt, og New York melder nu daglig højere og højere 
Priser; men Europa vil ikke rigtig med, det går som en 
gammel Mand forsigtig, varsomt frem, og har endnu ikke, 
som Ungdomsnationen vesterpå, glemt de seneste Tiders 
frygtelige Begivenheder; men holde sig længe tilbage over 
for Amerikas stærke Hånd, vil blive vanskeligt for ikke at 
sige umuligt; ti New York træder nu også op her i Evropa, 
og har f. Ex. i de sidste Dage købt store Kaffeposter i 
Hamborg. Spørger man nu, hvorledes det er muligt, at 
de falske Efterretninger fra Rio (det synes virkelig, som 
om den kommende Kaffehøst i Brasilien ej bliver synderlig 
større end oprindelig antaget) har kunnet fremkalde så 
store Ulykker på Børserne og for en Tid givet Baissen 
Vind i Sejlene, så må vel Svaret blive det, at Spekula- 
tionen har været overbebyrdet med for mange svage Lommer 
og: svage Hoveder, og det er disse Stakler, der nu tildels 
er afklædte, som Paniken har greben, og som for endel 
har bevirket Kalamiteterne; nu er disse Elementer renset 
ud, stærkere Hænder har grebet ind i Begivenhederne, og 
Kaffepriserne er atter drevne noget ivejret. Et må imidler- 
tid stå klart for enhver fornuftig Købmand, at under så- 
danne Forhold, som Spillebørserne nu har fremkaldt, gælder 
det om at operere med Forsigtighed, og ialfald ikke en- 
gagere sig ud over ens Kræfter, parat til at kunne holde 
sig rolig, til Uvejret er dreven over. 

Sukker. Sukkermarkedet har lige indtil i Onsdags 
i forrige Uge bibeholdt sit rolige og faste Præg, og der 
sporedes indtil da ingen videre Interesse for Artiklen. 
Lichts Beretning fra Magdeborg for Tirsdag bevirkede 
imidlertid, at flere Spekulanter i Hamborg fik Lyst til at 
realisere deres Åvancer; men der var for få Købere, flere 
og flere Sælgere trængte på, Priserne faldt for 88? Rende- 
ment fra Time til Time, på en Dag fra 28 Mark til 22.80, 
men bedrede sig atter noget ved Børsens Slutning. Fra 
Hamborg Sukkerbørs forplantede Sukkerpaniken sig videre 
og videre til andre store Verdensmarkeder. Onsdag Aften 

meldte London således »Baisse« for Sukker, og Priserne 
for Juli Levering faldt på en Dag cirka 5 Shilling. I de 
senere Dage er Prisen på Londons Sukkerbørs yderligere 
gået 4 sh. ned. Imidlertid er det nødvendigt, at man 
stiller sig klar overfor hele denne Begivenhed, klar over, 
at det er på Spillebørserne, at Priserne er faldne, ikke 
på det virkelige Sukkermarked, ti effektive Varer er endnu 
kun dalede ca. 4 å 1 Øre pr. Pund. Vore indenlandske 
Raffinaderier skal ikke have synderlig mere Roesukker, 
end de kan oparbejde og sælge i denne Kampagne; de 
har i Tide realiseret af deres Beholdninger, hvad de ikke 
formente at få Brug for, og således har uendelig mange 
andre Fabrikker i Evropa båret sig ad, enkelte har end- 
også solgt hele deres Lager med store Avancer, " standset 
Fabriksdriften og gjort deres Arbejdere skadesløse, indtil 
den nye Kampagne indtræder, hvor Arbejdet da atter 
tages op. 

Af Råvarer forefindes overalt kun et forholdsvis ringe 
Kvantum, og næsten hele forrige Års Høst anses som op- 
arbejdet. Da nu Spillemarkedet kun opererer med de Rå- 
varer, som Raffinaderierne anvender til Raffinering, og da 
heraf kun forefindes et meget begrændset Kvantum, endelig 
da dette skal afleveres inden den nye Kampagne, så vil 
deraf følge, at hele denne Manøvre på Spillebørserne ej " 
vil komme til at berøre og virke synderligt på de effektive 
Varers Priser, da der næppe er mere heraf, end Konsumen 
kan optage. Den store Sukkerfabrik i Itzeho har i disse 
Dage tilskrevet sine danske Forbindelser, at den ingen nye 
Kontrakter kan slutte med dem, førend ind i November 
Måned. Ret betegnende er det at lægge Mærke til, at på 
Spillebørserne har Baissen ikke fået nogen synderlig Magt 
overfor de senere Terminer (Oktober og November), og 
det er ret naturligt, ti om end Sukkerhøsten iår bliver 
stor, hvad den endnu tegner til, så vil den tildels møde 
tomme Pakhuse og tomme Fabriker; der vil med andre 
Ord straks blive hårdt Brug for Varer af den ny Kampagne. 

Undersøgelserne af Roer i Tyskland på deres nuvær- 
ende Udviklingsstade har udvist følgende Resultat: 

Undersøgelsesdagen 1889 1888 1887 1886 


11. Juli. 12, Juli, 14, Juli, 15. Juli. 
De udt. Roers Stykketal. 90 102 112 88 
Gjennemsnitsvægt pr. Stk. 
med Blade........... 570 297. 409 568 Gram 

do. uden Blade......... 160 70. 101 148  — 
do. største Roer m. Blade. 1250 650 750 1230  — 
do. do. u. Blade. 450 160 252 340 — 
do. mindste Roer m. Blade 260 130 200 280 — 
do. do. u. Blade 50 30 36 40 — 
Saftindhold spec. Vægt.. 1.0473 1.0380 1.0412  1.0445 — 


De høje Sukkerpriser, vi iår har haft, har f. Ex. givet 
Planterne på de engelsk-vestindiske Øer en Merindtægt af 
cirka 24 Millioner Kroner, hvad der anses for et meget 
stort Beløb i Forhold til Arealets Størrelse. På de danske 
Kolonier i Vestindien har de gode Sukkerpriser også frem- 
kaldt forbedrede økonomiske Forhold. 

Sirup. Fremmed Sirup uforandret, måske en Bagatel 
lavere. De indenlandske Fabriker har nedsat Prisen den 
13. Juli 21 Krone, hvad der dog er uden Betydning, dels 
fordi Kvaliteten ikke er god, dels også fordi Noteringen 
herpå i de sidste Måneder har været meget for dyr! 

Ris. Rangoon og japanesiske Ris er vedvarende meget 
billige; sidste Kvalitet er særlig at anbefale Husmødrene. 
Det er næppe rimeligt, at de nuværende lave Rispriser 
bliver stående længe. 

Sago uforandret fast, på Levering c. 2 Øre lavere. 

Kartoffelmel meget flov, Priserne den sidste Måned 
faldne c. 2 Øre. 

Kryderier. Kardemomme flovere. Cassia lignea fast. 
Ingefær flovt. Muskat og Muskatnødder opadgående. 
Peber på Levering højere. Allehånde mere efterspurgt 
og Priserne opadgående. 

Frugter. Amerik. Æbler er noget højere. Korender 
fast, men uden større Omsætning. Æosiner uden videre 
Forandring. Mandler meget fast. Lagrene rømmes mere 
og mere, og Priserne for denne Artikel vil vistnok sukses- 
sive komme højere. 

Kornmarkedet. Beretningerne går vedvarende ud på, 
at Rusland iår fåer en dårlig Høst. I Guvernementerne 
syd for en Linje, som man tænker sig draget fra Kiew 

til Simbirsk, er Vintersæden så godt som tabt, og man 
har allerede tidlig på Året været nødsaget til at pløje over 
Halvdelen af Markerne om igjen og udså Sommerkorn. 
Der findes ganske vist på dette uhyre Område enkelte 
Qaser, men kun så spredt, at de ikke kan udviske det 
almindelige trøstesløse Indtryk. I den anden Halvdel af 
Riget, nord for den nævnte Linie, er Vintersædens Tilstand 
næsten udmærket; men Kvantummet her forslår kun til 
Dækning af det lokale Forbrug.  Sommerkornet i det 
sydlige Rusland tegner også meget slet, og i mange Egne 
er mån bange for en total Misvækst, så der allerede holdes 
Møder for at rådslå om Forholdsregler for at afvende en 
almindelig Hungersnød. I Østerrig og Ungarn tegner det 
også til en dårlig Høst. Priserne på Korn har derfor i 
den sidste Tid været faste og stigende. 

Foderstoffer. På Grund af det vedvarende tørre Vejr 
har Forretningen i K/id i den forløbne Måned antaget et 
Omfang til Forbrug, som ingen kunde forudse, og foruden 
de store Kvantiteter, der ere opfodrede, er der sluttet 
Kontrakter om betydelige Partier til stigende og forcerede 
Priser til Efterårslevering. Stik imod, hvad man hidindtil 
har oplevet, er det år England og Frankrig, der har del- 
taget i denne livlige Omsætning i Klid, medens Tilbudene 
fra Østersøhavnene er få til stramme Priser. Kvaliteterne 
fra Nordsøhavnene er meget smukke. Artiklen er atter 
stegen 5—6 pCt., og det tyder bestemt på, at man ikke 
tør påregne lavere Priser ved Sæsonens Begyndelse, da 
Møllerne ikke gå over med store Beholdninger. 

FReapskager. Tilbudene heraf ere sparsomme såvel 
fra Frankrig som fra Tyskland, tiltrods for de væsentlig 
højere Priser, og medens man i Reglen på denne Årstid 
har Tilbud i Overflod, så søges der iår omkring efter 
Tilbud af anden Hånds Partier. Artiklen er over hele 
Linien stegen i samme Forhold som Klid, og med det 
overalt tiltagende Forbrug kan lavere Priser næppe ventes. 

Palmekager uforandrede. 

Hørfrøkager knappe og stigende. Prisen er i den 
sidste Måned avanceret 1 Krone pr. 100 Pd. Første Hånd 
sågodtsom rømmet. : 

Solsikkekager er atter i den forløbne Måned stegen 
4 å 5 Mark pr. Ton. Første Hånd fordrer urimelig høje 


320 


Priser, hvorimod anden Hånd viser større Moderation og 
er tilbøjelig til at realisere en Avance. 


Hampefrøkager, som nu med Fordel finder stor An- 
vendelse i visse Dele af Landet, fulgte følgelig den hele 
Bevægelse og avancerede 7 å 8 Reichsmark pr. Ton (ca. 
2000 Pund). 


Kunstgødning. De indenlandske Fabrikers Behold- 
ninger er nu ikke store, Udlandet tilbyder sparsommere 
iår, og der er i Sæsonen Udsigt til endnu højere Priser. 


Smørmarkedet fast og opadgående for fine Kvaliteter, 
for tredie og fjerde Klasses - Varer derimod uforandret. 


Cikorie. Cikoriefabrikken »Nørrejylland« har i denne 
Måned bragt et nyt og smukt Fabrikat frem i Løvetand 
og Kaffina, ligeledes et Produkt, som sælges under Be- 
nævnelsen »Normal Kaffe«, og som man har tænkt sig 
skal erstatte den dyre brændte Kaffe. Jeg har proberet 
Normal Kaffen; den smager meget godt, og forhåbentlig 
vil den finde Indgang i mangt et Hjem. Prisen for Normal 
Kaffen er det halve af, hvad brændt Kaffe koster. De 
nuværende lave Priser på Cikorie skyldes Cikoriefabrikken 
»Nørrejylland«s Konkurrence, der er udenfor Ringen; 
dette burde påskønnes af det store Publikum. 


Silke. Man venter iår en daarlig Silkeavl, hvorfor 
Silketøjer længere hen vil blive dyrere. 


Shakespeares Henrik den femte fra »1600« og Richard 
den tredie fra »1594« er solgte forleden Dag i London 
ved Auktion, den første for 4025 Kroner, den sidste for 
1800 Kroner. 


Odense, 16. Juli 1889. 

Burma, Rødkarénerne 


og Englænderne i Bagindien. 
': Af H. Nutzhorn. 


Det er en mærkelig forskjel, der er og fra gammel 
tid har været på vort kendskab til Forindien og Bagindien. 
Når allerede i middelalderen navnet »Indien« stod i en 
vis stråleglans for Europas folk, så var det altid Forindien, 
man derved tænkte på, og om det end for en del var 
fantastiske forestillinger, man dengang knyttede dertil som 
til et slags æventyrland, så blev dog efterhånden landet 
der ovre forholdsvis godt kendt på grund af de rige pro- 
dukter, det frembragte, og som, navnlig efter opdagelsen 
af søvejen syd om Afrika, kom til at høre til de mest 
indbringende handelsartikler i Europa. 

Ganske anderledes med Bagindien. Over dette har 
der indtil i vort århundrede hvilet et tågeslør som gråt i 
gråt; thi hverken ved Portugisernes tidligere anlæg af 
kolonier her eller senere ved Hollænderne kastedes der 
videre lys over forholdene i disse egne. Det er først da 
den engelsk-ostindiske regering fik fast fod også i disse 
landemærker, at man begyndte at få lidt nærmere kend- 
skab til de bagindiske folkeslag og til de lande, de bebor. 

Det østlige Bagindien, hvor Franskmændene på lignende 
vis, men med mindre held har søgt at gore deres indflyd- 
else gældende, vil vi her lade ude af betragtning og holde 
os alene til det vestlige Bagindien. 

I begyndelsen var det ikke på Bagindiens fastland, 
at det engelsk-ostindiske kompagni anlagde handelspladser, 
men kun på øer udenfor dets kyster. Det havde 1786 
taget øen Pulo Pinang udenfor Malakkas vestkyst i be- 
siddelse og grundede her byen, der fik navnet Georgtown, 
men gerne kaldes med selve øens navn. I 1819 afkøbte 


de en sultan på Malakka øen Singapoore ved halvøens 
n»Danskeren", 11. 21 


essensen” 


323 


sydspids over for Sumatra. Øen er lidt større end Falster, 
og her anlagde de byen af samme navn, der senere er 
voxet til en overordentlig betydelig handelsplads med livlig 
dampskibsfart til Europa, Kina, Australien og Amerika. 
Først 1824 var det på fastlandet, at de fik besiddelser, 
idet Hollænderne afstod dem en lang smal landstrækning 
omme på vestkysten af Malakka, dér hvor byen ligger af 
samme navn. Den får nævnte Pulo Pinang, som ligger 
nordligere uden for denne kyst, svang sig fra den tid op 
til en vigtig handelsby. 

Netop i det samme år 1824 var det, at Englænderne 
havde den første krig med kejserdåmmet Burma (eller 
Birma), den længst mod nordvest beliggende stat i Bag- 
indien, og det er særlig om dette rige, at Englændernes 
bagindiske politik har drejet sig i de sidste 65 år. 

I alt har Englænderne ført tre krige imod Burmeserne, 
nemlig en i hver menneskealder. Den første varede i hen- 
ved to år (1824—1826), den anden i fem fjerdingår (1852— 
1853) og den tredje kun i et par uger (november 1885). 
Disse krige har været skæbnesvangre for Burmeserne og 
har endt med, at Englænderne efter mange vanskeligheder 
har gjort sig til herrer over det hele. Men de mange 
fredsår imellem krigene har betydeligt udvidet kendskaben 
ikke "blot til dette bagindiske hovedfolk, men også til flere 
af de folkeslag, som Burmeserne havde underlagt sig, 
blandt andre også Shan-stammerne og Karén-folkene. Des- 
uden må det bemærkes, at hvor de engelske hære trængte 
frem, og hvor deres diplomatiske agenter nedsatte sig, dér 
varede det sjældent ret længe, inden også kristelige mis- 
sionærer fulgte i.sporet, og igjennem disse har man særlig 
fået gode oplysninger om hedningefolkenes indre forhold, 
kulturstandpunkt og lignende. 

Den første krig mellem England og Burma var en 
uundgaaelig følge af stillingen, således som den historisk 


havde udviklet sig; thi ovre i Forindien var dengang den 
217 

engelske indflydelse nået helt op til Bengalens nordøstlige 
grænse, hvor fyrsten af Cachar havde måttet give sig 
under engelsk beskyttelse og overhøjhed, og da samtidig 
Burmeserne øst fra med våbenmagt drog ind i Assam og 
trængte igennem til den britiske grænse, så blev på denne 
kant Burmeserne og Englænderne naboer, hvis interesser 
stod i skarp modstrid mod hinanden. 

I Burma herskede på den tid kejser Phagyidan, der 
på sit riges forskellige grænser havde undertvunget flere 
folkeslag ved Burmesernes overlegenhed ikke blot i strids- 
kræfter, men også i krigerisk taktik. Da nu hans hær- 
førere i Assam foreløbig blev standsede af Englænderne 
i deres sejersløb, higede han efter også at prøve styrke 
med disse nye naboer, og hans hærførere glædede sig ved 
tanken om en marsch lige til Kalkutta og plyndring af 
denne bys hele opland. De havde ingen ret forestilling om, 
hvad fortrin en europæisk hær har i sine gode skydevåben 
og ikke mindst i en disciplineret hærordning. Nogle havde 
dog betænkelighed, og man nåjedes indtil videre med små 
angreb på engelske afdelinger, men vovede sig samtidigt 
til krænkelser af engelsk landområde og udøvede på andre 
kanter af landet voldsomheder mod engelske folk. Om- 
sider erklærede Englænderne krig i februar 1824 og be- 
sluttede strax at føre kampen ind i fjendens land. Admiral 
Grant indskibede i Bengalen en engelsk hærafdeling på 
11,000 mand under anførsel af general Archibald Camp- 
bell og førte den over til Irrawaddy flodens delta, ved 
hvis østlige arm der blev kastet anker den 10. maj 1824. 
De sejlede derfra op ad floden, bemægtigede sig efter kort 
modstand søhavnen ved Rangoon og landsatte tropperne. 
Englænderne mødte imidlertid her vanskeligheder, der var 
værre end hårdnakket krigerisk modstand. De havde 
nemlig gjort regning på her at kunne få levnedsmidler til 
de 11,000; men Burmeserne havde ikke blot bortført alle 
forrådene, men også helt ødelagt egnen vidt omkring, så. 

de indtrængende fremmede fandt landet forvandlet til en 
øde ørken. Rigtignok bemægtigede general Campbell sig 
den 28. maj nogle af fjendens nærmest liggende faste 
punkter, og da han lod artilleriet beskyde palissaderne ved 
byen Kemmendine (ikke langt fra Rangoon), skrækkede 
kanonskudene Burmeserne, så de flygtede til alle sider; 
men ligefuldt var og blev manglen på levnedsmidler tryk- 
ende for Englænderne, og dertil kom den endnu værre 
omstændighed, at den usunde regntid indfandt sig, så de 
britiske soldaters rækker blev udtyndede i en frygtelig 
grad ved sygdom og dødsfald i stor mængde. 

Burmeserne havde samtidigt ved rigets nordvestgrænse 
haft held til under deres dygtige hærfører Maha Ban- 
doola at hindre Englænderne i at trænge ind i grænse- 
landet Arakan. Nu mente de, at ogsaa i deres sydland 
var tiden kommet til at uddrive fjenden, mens han led af 
klimatfeberen og mangel på levnedsmidler. Desuden be- 
gyndte de burmesiske soldater at komme sig efter skræk- 
ken over den britiske artilleri-ilds ødelæggende virkninger, 
og den hurmesiske kejser samlede i omegnen af sin hoved- 
stad Ava væbnet mandskab i rigelig mængde til sin hærs 
forstærkning. Efter midsommerstid lod han den rykke 
frem, og den 8. juli foretoges angrebet på den britiske 
lille hær i dens stilling nær ved Rangoon; men atter gjorde 
de engelske kanoner udslaget, navnlig da kuglerne splint- 
rede Burmesernes stærkt palissaderede værker. Angrebet 
var fuldstændigt. mislykket. 

Regntidens stærke nedbør i disse egne nødte nu Bur- 
meserne til at lade våbnene hvile indtil videre, og dette 
pusterum benyttede general Campbell til at vende sig mod 
Burmas længst mod sydøst liggende provinser, blandt andet 
indtog han hele kysten af Tenasserim (se det første kort), 
og da her er et ret sundt klima, sendte han alle sine 
syge soldater her hen. Af tjænstdygtige var der kun 3000 
tilbage af den fra først af 11,000 mand stærke hær. Frem- 

"deles bemægtigede han sig et fort og et tidligere handels- 
faktori ved "Sittangflodens munding, og i begyndelsen af 
oktober lagde han hele distriktet omkring byen Martaban 
under engelsk herredåmme. Denne by ligger øst for bugten 
af samme navn og ved mundingen af den store Salvin 
flod (sé det sidste kort). 

Regntiden hørte op sidst i oktober, og det kejserlige 
hof i Ava traf alle forberedelser til at genoptage kampen, 
og for at samle hele kraften på ét sted, blev der sendt 
hud til rigets nordvestgrænse, at de dér kæmpende gamle 
prøvede hærafdelinger under Maha Bandoola skulde opgive 
forsvaret. af grænseprovinsen Arakan og skynde sig ned 
til sydlandet (Nedre Burma) for at forene sig med den 
burmesiske hovedhær. Denne ordre efterkom Bandoola 
hurtig, drog i ilmarscher over Ava ned til Rangoon-egnen, 
hvor han tog overbefalingen over den samlede burmesiske 
styrke på 60,000 mand og førte dem frem imod Englænd- 
erne i deres stilling ved Rangoon og Kemmendine, til 
hvis forsvar Campbell kun havde 5000 kampdygtige mænd, 
nemlig 3000 engelske soldater og 2000 ostindiske. Med 
disse holdt det hårdt nok at afslå det ene kraftige angreb 
efter det andet af den utrættelige Bandoola med hans tal- 
rige stridskræfter, men hovedangrebet den 7. desember 
blev dog fuldstændig tilbageslået. Dog trak Bandoola sig 
kun et lille stykke tilbage og indtog en befæstet stilling 
ved Irrawaddifloden; men Campbell, der nu omsider vovede 
sig til at gå angrebsvis tilværks, drev ham den 15. desbr. 
ud af denne stilling og sprængte en del af hans hær. 
Efter dette held tænkte Campbell på, en gång endnu at 
være den angribende, idet han i februar 1825 vilde gå 
mod den store by Prome længere nord på ved Irrawaddi, 
men nye efterretninger, han ved den tid fik, gjorde ham 
betænkelig, så han néjedes med den 2. april at angribe 
den nærmere liggende lille by Donabyoo ved Irrawaddi, 
nordvest for Rangoon og sydvest for Thongsay. Under 

denne kamp blev Maha Bandoola dræbt af en bombe, og 
efter hans fald overgav Donabyoo sig uden synderlig mod- 
stand. Nu kunde Campbell gå til Prome, som han besatte 
den 25. april, og her blev han roligt alle sommermåned- 
erne, da regnen gerne hindrer krigsførelsen. 

Det blev nys omtalt, at fra Burmas nordvestgrænse 
var Maha Bandoola og hans krigsfolk kaldte tilbage, hvor- 
ved riget kom til at ligge åbent fra denne side. Dette 
havde strax den engelske general Morison benyttet sig 
af, idet han besatte hele provinsen Arakan, mens den 
anden nordlige provins Cachar var uigennemtrængelig for 
den engelske hær på. grund af de tætte kratskove. 

I regntiden i Syd-Burma sluttede imidlertid general 
Campbell den 17. september en våbenstilstand med Bur- 
meserne på en måned; men det førte ikke til fred. Tvert- 
imod benyttede kejser Phagyidan tiden til en ny udskriv- 
ning af soldater for atter at bringe sin hær op til 60,000 
mand. Disse rykkede frem i tre afdelinger og angreb den 
britiske stilling ved Prome, som Campbell forsvarede med 
sine 3000 europæiske og 2000 indfødte soldater. Der blev 
uden om Prome ført en del alvorlige kampe, i hvilke Bur- 
meserne flere gange var heldige; men da Campbell den 
1. desember (1825) begyndte et samlet angreb på de for- 
skellige burmesiske divisioner, blev disse lidt efter lidt 
trængte ud af deres stillinger: og tilsidst adspredte i alle 
retninger. Levningen af den burmesiske hær, 10—12,000 
mand, trak sig nord på langs Irrawaddi og besatte en 
række håje, hvilke de som sædvanligt befæstede med palis- 
sader. Men deres modstandskraft var udtomt, og 2. jule- 
dag sendte de parlamentærflag til den engelske lejr. Gene- 
ral Campbells fredsvilkår var hårde nok. Burma skulde 
opgive alle fordringer på Assam — landet i det nordøst- 
lige Forindien, i hvis vestlige del den nuværende kristelige 
Santalkoloni er anlagt for nogle år siden —, til det eng- 
elsk-ostindiske kompagni, som jo havde været den egent- 

lige krigsførende magt, skulde Burma afstå Arakan mod 
nordvest og Tenasserim mod sydøst samt betale 10 mil- 
lioner rupier (omtrent 15 millioner kroner) i krigsomkost- 
ninger. Derimod vilde Englænderne råmme det erobrede 
Nedre-Burma. Desuden skulde alle britiske skibe herefter 
være fritagne for den tidligere forpligtelse til i alle bur- 
mesiske havne at aftage roret og sende deres høsser og 
våben i land, og endelig skulde det burmesiske hof her- 
efter være pligtig til at modtage et gesandtskab fra hvert 
europæisk hof med et følge af 50 mand. 

De burmesiske hærførere gik ind på disse hårde vilkår 
og sendte traktaten til kejser Phagyidan i Ava. Men denne 
var misfornåjet og vilde ikke underskrive. (Campbell ryk- 
kede da frem igen med sine tropper imod den udtyndede 
burmesiske hær, som han den 19. januar 1826 trængte 
helt tilbage til Pagan (Pagan-Myo), hvor den indtog en 
forsvarsstilling; men da den også her blev slået den 9. 
februar og Englænderne kun stod fire dagsmarscher fra 
hovedstaden Ava, gav kejser Phagyidan omsider efter og 
underskrev den 24, februar. En amerikansk missionær, dr. 
Price, hvem han ved en tidligere lejlighed havde taget 
til fange, sendte han til den engelske lejr med den under- 
skrevne fredstraktat (kaldet Yandabo-traktaten) og udbetalte 
den første fjerdepart af krigsomkostningerne. 

Af de to afståede landsdele hørte Arakan ikke til de 
fordelagtigste med hensyn til dets frembringelser, og Te- 
nasserim lå vel langt borte fra de andre engelske besid- 
delser; men under krigen havde Englænderne gjort det 
første nærmere bekjendtskab med Nedre-Burma og dets 
mange hjælpekilder og var på mange måder i den tid 
kommet i forhold til den egentlige hurmesiske befolkning 
med dens forholdsvis udviklede asiatiske kultur. 

Det engelsk gesandtskab under major Burney blev i 
overensstemmelse med fredstraktaten indsat i Ava 1830; 
men stemningen mod Englænderne var selvfølgelig ikke 

videre venlig. Dog var der ikke synderlige vanskelig- 
heder, sålænge Phagyidan var kejser; men han blev stødt 
fra tronen af sin broder Kaunboungmen eller Tharavadi, 
der ikke blot hadede, men også foragtede og hånede Eng- 
lænderne, så major Burney fandt det rigtigst at opgive sin 
plads og forlade byen. Senere blev en engelsk embeds- 
mand, kaptajn Maclead, ligefrem udjaget. Der blev ud- 
øvet vold mod engelske skibe og søfolk, og det nyttede 
ikke at klage til den burmesiske guvernør i Rangoon, som 
viste sig i virkeligheden selv at være en hovedmand for 
overgrebene. 

Kejser Kaunboungmen døde 1846 og blev efterfulgt 
af sim sån Pagan-men, uden at det i nogen henseende 
forbedrede forholdene. Så blokerede Englænderne 1851 
havnene i Burma og krævede skadeserstatning; men under- 
handlingerne trak i langdrag uden at føre til noget. Sagen 
var, at kejseren brugte disse underhandlinger som skærm- 
bræt for sine i al stilhed foretagne rustninger til den krig, 
han ventede. 

Da Euglænderne i anledning af underhandlingerne 
sendte et dampskib den 1. april op ad floden til Rangoon, 
blev det beskudt fra land af Burmeserne, og dermed var 
krigen erklæret. Det blev altså den 2. krig (1852—53). 

Englænderne havde da også i tide truffet deres for- 
beredelser; thi allerede dagen får denne begivenhed,. altså. 
den 31. marts, var der i Forindien i Madras' havn ind- 
skibet 10,000 soldater under general Godwins over- 
kommando. Allerede den 5. april besatte han byen Mar- 
taban, erobrede den 14, april Æangoon og den 18. maj 
Bassein ved Irrawaddi-deltaets vestligste arm, hvorefter 
som sædvanligt sommermånedernes regntid bragte midler- 
tidig standsning i krigen. Såsnart den tårre tid om efter- 
året var begyndt, erobrede han den 7. oktober Prome, 
hvorefter han vendte sig til den østligere liggende dal, 
hvorigennem Sittang floden løber, og indtog den 21. novbr. 

den gamle by Pegu, som ligger hen ad til kystlandet ved 
Martabanbugtens inderste vig, dér hvor Irrawaddis og Sit- 
tangs flodlejer nærmer sig hinanden. Det er efter denne 
by, at Syd-Burma fra gammel tid kaldtes provinsen Pegu. 
Rigtignok tilbageerobrede Burmeserne denne hy noget 
efter; men Englænderne indtog den på ny. 

Nu var altså alle Burmas tre vigtigste flod=mundinger 
i general Godwins magt, både Irrawaddis, Sittangs og Sal- 
vins. Men skånt ved samme tid det ulykkelige rige blev 
alvorlig truet også på sin østgrænse, idet Siameserne havde 
opstillet en hær langs Salvinfloden, rede til at overskride 
dette grænseskæl og begynde krigen, og skåndt der des- 
foruden imod nordøst var rejsning i gang blandt Lao- 
folkene og Shan-stammerne, som Burma -i sin tid havde 
taget herredåommet over, men som nu havde stor lyst til 
at tage hævn over deres undertrykkere, så gav hoffet i 
Ava dog et bestemt afslag på Englændernes fredstilbud, 
der da heller ikke gik ud på mindre end afståelsen af 
hele Nedre-Burma. Ikke desto mindre udstedte den eng- 
elske generalguvernør over Ostindien, lord Dalhousie, en 
proklamation af 20, desember 1852, hvori han erklærede 
hele provinsen Pegu for at være indelmmet i de britiske 
besiddelser. Major Arthur Phayre blev guvernør derover. 

Ikke mange uger efter foregik der indenfor den bur- 
mesiske kejserfamilie en hofrevolution. Kejser Pagan-men 
var nemlig en grusom tyran i Neros stil, forhadt af sit 
eget folk, og da Mounlong, prins af Mendoon, havde grund 
til at frygte for sit eget liv, fandt han en velkommen 
lejlighed til i februar 1853 at bemægtige sig kejserens 
person; han satte ham i fængsel og besteg selv tronen, 
hvorefter han mod årets slutning lod sig krone. I alminde- 
lighed gik han siden under navnet Mendom-men. Han 
var naturligvis heller ikke velvillig stemt mod Englænd- 
erne; thi tabet af provinsen Pegu bevarede han længe i 
bittert minde, og han var for så vidt lige så uvillig som 

sin forgænger til at underskrive nogen som helst godkend- 
else af afståelsen. Der var imidlertid allerede den 30. 
juni 1853, altså et halvt år for hans kroning, blevet truffet 
aftale om, at man fra begge sider skulde afholde sig fra 
krigerske foretagender imod hinanden, og han var besindig 
nok til ikke at bryde det. Det uundgåelige måtte han 
finde sig i, om end med en slags stiltiende protest. Et 
skriftligt dokument blev ikke affattet. 

Efterat der var bleven faktisk fred med England, kunde 
Shanstammernes for omtalte oprår mod Burma ikke længer 
finde nogen fremgang. Også kejserdåmmet Siam faldt til 
ro og opgav krigen; de sluttede den 5. april 1856 en 
traktat med den britisk-ostindiske regering. 

I disse åringer må det også have været, at Englænd- 
erne for første gang fik noget at gore med Rødkarénerne, 
hvem de tidligere neppe kan have kendt videre til; men 
efter erhvervelsen af Nedre-Burma blev de ved denne pro- 
vinses nordøstgrænse naboer til de uafhængige Rødkaréner, 
der bor i højlandet og i dalstrøgene på den modsatte 
skråning af den håje bjærgkæde, der her går grænsen. 
En engelsk udsending, Edward O'Ridley, indledede på 
den britisk-ostindiske regerings vegne underhandlinger med 
dem og fik nogle af deres vestlig boende stamme-høvdinger, 
blandt andre høvdingen i Pobia, til at indgå forbund med 
det britiske Indien, og dette forbund består endnu den 
dag idag. Derimod følte de østlige Rødkaréner sig ilde 
berørte ved deres vestlige landsmænds venskab med de 
europæiske erobrere. Derom drejede sig senere mange af 
stammefejderne mellem Rødkarénerne. ; 

Hvad nu Burma angår, da var de 33 fredsår efter 
den anden krig i héj grad tjænlige for Englænderne og 
andre europæiske folk til at skaffe sig et ganske ander- 
ledes indgående kendskab end tidligere til landet og folket, 
og det ikke blot til det nu indlemmede Nedre-Burma, men 
også til selve det uafhængige om end stærkt beklippede 

kejserddémme med dets underliggende grænselande, især 
da Burma trådte i diplomatisk forbindelse med europæiske 
magter, og da tillige kristelige missionærer begyndte deres 
virksomhed. 

Det varede nemlig ikke længe, inden kejser Mendom- 
men fandt det politisk klogt som en høflighed mod Eng- 
lænderne åt lade et gesandtskab rejse til Kalkutta for at 
hilse på generalguvernør Dalhousie; de drog fra Ava i 
desember 1854 og blev i januar 1855 modtagne med hæder 
i Kalkutta. Denne tilnærmelse besvarede Dalhousie ved 
at udnævne den engelske guvernør i Pegu, Arthur Phayre, 
til gesandt ved det hburmesiske hof i Ava, ledsaget af Old- 
ham som geolog og kaptain Henri Yule som sekretær; 
men et af sendelsens &jemed mislykkedes, nemlig at få 
vedtaget en skriftlig engelsk-burmesisk traktat; rejsen gav 
dem dog rig lejlighed til burmesiske studier. 

Blandt kristelige missionærer var englænderen Mason 
en af de tidligste. Frugterne af sine iagttagelser nedlagde 
han i et skrift om Burmeserne og om landets frembring- 
elser (»Burmah, its people and natural produktions«, Ran- 
goon 1862); det er det ældste arbejde i denne retning 
og skal derfor ikke længer være tilfredsstillende, men har 
dog altid værdi. En anden Englænder, Judson, der særlig 
havde studeret landets' sprog, udgav en burmesisk gram- 
matik (Rangoon 1866) og snart efter en ordbog. 

Kejseren, der imidlertid nordøst for Ava på Irrawaddi- 
flodens østlige bred havde grundlagt en stor ny stad Man- 
dalay (1859), som siden blev hans residens, lod sig om- 
sider overtale til at få sit forhold til England fastslået 
ved en skriftlig overenskomst 1862, hvorved det blandt 
andet tillodes engelske dampskibe at befare Irrawaddi, 
som er sejlbar nord på lige op til byen Bhamo eller lidt 
længere. Den engelske gesandt i Mandalay, dr. Clement 
Williams, fik endogså i det følgende år 1863 kejserens 
tilladelse til at drage med en expedition op i landet nord 

for Bhamo, hvorhen han også kom i januar og februar 
1864 og gjorde her mange iagttagelser; men han nåede 
ikke rejsens endemål, fordi forholdene krævede hans nær- 
værelse i Mandalay. Tre år senere (1867) blev der af- 
sluttet en ny engelsk-burmesisk traktat, ved hvilken det 
blev tilladt, at engelske skibe måtte besejle alle burmes- 
iske farvande, og at der ved opkrævningen af Burmas 
told på engelske varer måtte ansættes engelske agenter i 
Bhamo eller på andre pladser. Englændernes interesser 
drejede sig naturligvis særlig om at få knyttet nye fordel- 
agtige handelsforbindelser, blandt andet gennem det nord- 
lige Burma ind til de sydvestlige provinser af det egentlige 
Kina, og med dette formål for 6je lod den engelsk-ostind- 
iske regering udruste en expedition under anførsel af den 
nye engelske gesandt i Mandalay, major Sladen; med 
ham fulgte kaptajn Williams som ingeniør, dr. Ander- 
son som naturforsker og to købmænd, Stewart og Buru, 
som repræsentanter for Rangoons handelsinteresser, des- 
uden en eskorte af 50 bevæbnede politisoldater. På 
regeringsdampskibet »Yaynan-Sekia«, som var stillet til 
deres rådighed, sejlede de da til Bhamo og drog der fra 
til lands 135 engelske mil mod nordøst ind over Kinas 
grænser til byen Teng-yue-Chow, som de der boende 
muhamedaner kalder »Momien« og Burmeserne »Panthes«; 
men de turde ikke trænge videre frem på grund af urolig- 
heder i landet. Om denne Bhamo-expedition skrev Bo- 
wers en bog, der også er oversat på tysk (Berlin 1871). 

Åbningen af Suez-kanalen 1869 gav forøget opsving 
i den ostindiske handel, og dette var rimeligvis anled- 
ningen til, at et interessentskab 1871 satte regelmæssig 
dampskibssejlads i gang fra Rangoon til Bhamo hver fjort: 
ende dag. Selv kejser Mendom-men begyndte at få inter- 
esse for det nye handelsliv og lod til dets beskyttelse 
opføre en række bemandede vagthuse gennem den farlige 


del af de nord for Bhamo liggende bjærge, der er be- 
boede af det urolige Kakhyen-folk. 

Også Italien sluttede en handelstraktat med regeringen 
i Mandalay 1871, og den burmesiske kejser, der nu satte 
pris på europæiske forbindelser, sendte 1872 et gesandt- 
skab til Europa, hvorefter fulgte handelstraktaten med 
Frankrig 1873. Kejseren sendte da på ny 1874 et gesandt” 
skab til Europa, og dette blev siden gentaget oftere. 

Handelsvejen ad Irrawaddi og derfra over bjærgene 
tl de kinesiske lande blev ved åt stå Englænderne i 
hovedet, så at lord Salisbury besluttede at udruste en 
tredje expedition for denne sags skyld, bestående af oberst 
Horace Browne, hr. Ney Elias og dr. Anderson; de 
skulde prøve at gå gennem Nord-Burma ind i Kina og 
tværs. igennem hele dette land lige ud til Shanghai på 
østkysten. Den sidste og længere halvdel af denne vej, 
nemlig gennem Kina, vilde frembyde stårst vanskeligheder 
fra beboernes side, hvorfor Salisbury opfordrede Englænd- 
eren Margery, der var særdeles godt kendt med kinesisk 
sprog og sæder, til, at han fra den modsatte side skulde 
drage dem i møde, så han kunde berede vej for dem, 
idet han fra Shanghai skulde rejse mod vest og syd lige 
til den fornævnte by Tong-yue-Chow lidt fra Burmas 
grænse. Expeditionen udgik altså fra Rangoon op ad Irra- 
waddi til Mandalay, hvor kejseren tog overordentlig godt 
imod dem den 23. desember 1874, derfra nåede den til 
Bhamo den 15. januar 1875 og nogle dage,senere over 
Kinas grænser og traf virkelig Margery, der kom fra Han- 
kow og vendte om med dem. Rejsen gik fremdeles godt, 
indtil de kom til den kinesiske flod Nampoung, en biflod 
til Tapeng, hvor de hørte rygter om, at befolkningen 
længere fremme beredte dem en fjendtlig modtagelse, hvor- 
for Margery tilbød dem, at han vilde drage alene forud 
for at undersøge sagen. Kort efter sendte han bud tilbage, 
at rygtet intet betød; men deri tog han fejl; thi da han 


336 


den 21. februar kom til byen Manwyne, blev han selv 
overfalden og dræbt af snigmordere, og da to dage senere 
expeditionens lejr blev angreben af Kinesere, måtte den 
trække sig tilbage til Burma, hvis indfødte embedsmænd 
stod Englænderne godt bi, skånt Kineserne forsikrede, at 
det ikke var deres burmesiske naboer, men kun de »hvide 
djævle«, de vilde til livs. Således glippede det endnu 
denne gang med at få en sådan handelsforbindelse åbnet. 

Ved denne tid kommer atter de fri Rødkaréner på 
tale, idet regeringen i Mandalay begyndte grænsestridig- 
heder med dem og måske i det hele ikke rigtig har villet 
respektere deres uafhængighed. Men den britisk-ostindiske 
regering tog, ifølge den tidligere afsluttede traktat, deres 
forbundsfæller, Rødkarénerne, i forsvar og fik Burma til 
at slutte en overenskomst den 21. juni 1875, ifølge hvilken 
der skulde udnævnes en kommission til at jævne trætten, 
og sagen bragtes også i orden. Den engelske under- 
handler ved denne lejlighed var mr. Hildebrand, som 
senere vil blive mere omtalt. Burmas forskellige freds- 
slutninger, overenskomster og handelstraktater med disse 
og med andre folk, navnlig med den engelsk-ostindiske 
regering, er udgivne i trykken af Englænderen Talbot 
(»Treaties with Burmah«), og dette værks første del, som 
udkom i Kalkutta 1876, er et vidnesbyrd om den store 
forandring, der i løbet af få år var foregået med reger- 
ingen i Mandalay med hensyn til dens villighed til diplo- 
matisk forbindelse med andre folk. Kejseren selv kunde 
rigtignok aldrig forlige sig med den engelske politik, hvilket 
jo er let at forstå; men af diplomatisk klogskab slog han 
ind på den vej, han fulgte. En del indre uroligheder 
havde han at kæmpe med; men folket syntes om, at han 
var deres buddistiske religion strængt hengiven, så at hans 
gejstlige rådgivere havde stor indflydelse på ham. Det 
var således for at fåje sig efter en spådom, at han lod 
sig krone i Mandalay for anden gang, og det var.i hen- 

hold til sin buddistiske trosbekendelse, at han søgte at 
sætte love igennem imod overdådighed og luxus. 

Vender vi os til det britiske Burma, navnlig den sidst 
erhvervede provins Pegu eller Nedre-Burma, da var frem- 
gangen her meget stor, siden det kom under engelsk styr- 
else; blandt andet var risavlen meget forbedret og tiltaget 
i mængde; den såkaldte Rangoon-ris er nu overalt i Europa 
en vigtig handelsartikel. Desuden måtte udførslen fra 
kejserdommet for aller stårste delen foregå fra engelske 
havne i Nedre-Burma, fordi floderne udmunder dér; dette 
er således tilfældet med udførslen af bomuld og linned 
fra egnen om byen Ava, med theen, som især voxer 
længere nord på, med stenolien fra kilder i forskellige 
egne, ligesom også indigo, ædelstene og meget andet. For 
endnu mere at lette handelsforbindelsen blev der bygget 
en jernbane fra Rangoon til Prome, som åbnedes den 2. 
maj 1877 og senere er fortsat længere op ad Irrawaddi- 
dalen. Nogle år senere tog man fat på bygningen af en 
anden jernbane, der fra Rangoon skulde gå hen ad Sit- 
tangflodens dalføre og derfra over til Mandalay; den blev 
åbnet for færdsel til Toungoo den 1. Juli 1885 og fort- 
sattes derefter til Ningyan og videre i denne ret frugtbare 
egn. Nu er den i år (1889) fuldført lige til Mandalay. 

Allerede længe for den tid var byen Toungoo blevet 
et af udgangspunkterne for kristelige missioner, navnlig 
for en meget vidt forgrenet amerikansk baptistisk mission 
under ledelse af præsten Bunker. Det er også i denne 
by, at den danske missionær for Rødkarénerne, pastor 
J, K. Knudsen, med familie for tiden opholder sig. 

Den voxende fordel, som Englænderne havde af sine 
bagindiske besiddelser, bevirkede, at også hjemme i Gammel- 
Englang øgedes stærkt interessen derfor. Et literært vidnes- 
byrd derom kan man se deri, at bøger om Burmeserne 
og. deres land tidligere kun udkom ovre i Rangoon og 


Kalkutta; men nu blev der også i London trykket og ud- 

givet stårre værker derom, foruden hvad der fremkom 
som artikler i tidsskrifter og på anden måde. Der kan 
således nævnes Fytche's skrift om det forrige og nu- 
værende Burma (»Burma, påst and present«), der udkom 
i London 1877; som lærebog i sproget udgav Sloan 
»Practical method with the Burmese language« (London 
1877), og Laury skrev om krigene m. m. (»Our Burmese 
wars and relations with Burmah«, London 1879); men 
især må fremhæves, at den tidligere (side 333) nævnte 
engelske guvernør over Nedre-Burma, major Arthur 
Phayre, udarbejdede en Burmas historie (»History of 
Burma«, London 1883). 

Imidlertid var kejser Mendom-men død den 1. oktbr. 
1878. En af hans ældste sånner havde sat sig i spidsen 
for en hofrevolution tre år tidligere, men var blevet over- 
vundet, og da han vilde flygte over grænsen ind på engelsk 
landområde, havde Englænderne taget ham til fange og 
indespærret ham i et fængsel i Forindien, hvilket kejseren 
var dem taknemlig for. En yngre af sénnerne havde 
kejseren nu får sin død kåret til sin efterfølger. Hans 
navn var Thibau, og faderen havde skaffet ham en op- 
dragelse efter engelsk tilsnit, — der dog ikke må have 
bidt meget på ham; thi da han 21 år gammel blev kejser, 
henfaldt han ikke blot til rå laster, "men viste også en 
blodtørst som et rasende menneske. Han lod således 
strax myrde henved 100 personer af sin egen slægt og 
af hoffolk, der kunde synes farlige for hans egen magt. 
Skånt dette egentlig ikke vedkom Englænderne, fandt de 
sig dog foranledigede til at gore modforestillinger hos 
kejseren i den anledning; men det engelske sendebud blev 
myrdet, hvorefter forholdet blev meget spændt, og man 
rustede sig på begge sider. Dog brød krigen ikke ud den 
gang; thi da det kom til stykket, havde regeringen i Man- 
dalay betænkelighed ved at prøve krigslykken og fore- 


trak underhandlinger med Englænderne. Disse gjorde sig 

imidlertid kostbare og vilde først i april 1882 modtage et 
burmesisk gesandtskab i Indien; men afslutning af en ny 
traktat trak i langdrag. Under alt dette var den unge 
kejser ganske draget ind under et af hofpartiernes ind- 
flydelse, og hans yndlinge, der nu var de egentlig reger- 
ende, havde aldeles ikke &je. for, hvor store og overhæng- 
ende farerne var. Thi som sædvanligt havde riget samtidigt 
ulemper af indre uroligheder. Denne gang var det de af 
Burma afhængige Shan-stammer mod nordøst, der gjorde 
oprér og søgte understøttelse hos den kinesiske regering, 
som da også var meget villig til at angribe Burma. En 
kinesisk hær besatte den 8. desember 1884 byen Bhamo, 
hvor fra de kristelige missionærer med flere andre und- 
flyede på engelske flodskibe, der førte dem ned ad Irra- 
waddi. Fire måneder senere blev ved ildsvåde næsten 
det halve af hovedstaden Mandalay lagt i aske. Den bur- 
mesiske regering havde imidlertid 1884 sendt et gesandt- 
skab til Paris, idet meningen synes at have været, at 
Frankrig, som jo søgte at få fast fod i det østlige Bag- 
indien, muligvis også kunde bruges i det vestlige Bagindien 
som en gavnlig modvægt mod den engelske indflydelse. I 
det mindste var Englænderne tilbåjelige til at betragte det 
således og vilde ikke længer nåjes med endeløse under- 
handlinger. Da udbrød den tredje og sidste krig mellem 
Burma og det britiske Indien. 

En trætte imellem et privat handelsselskab og den 
burmesiske regering blev benyttet som påskud til krigens 
begyndelse. Den blev endt i en håndevending. Englænd- 
erne marscherede næsten uden at møde modstand lige op 
til den efter branden genopbyggede hovedstad Mandalay, 
som blev erobret den 16. november 1885. Tolv dage 
senere (den 28. november) overgav kejser Thibau sig. Han 
blev ligesom sin for nævnte broder ført som fange til en 
fæstning i Forindien. 

Det er med en slags vemod man følger begivenhed- 
ernes gang, når de ender med, at et gammelt folk som 
Burmeserne mister den sidste rest af sin selvstændighed. 
Næsten uden sværdslag var riget kommet i Englændernes 
magt, og den 1. januar 1886 erklæredes hele Burma ind- 
lemmet i det britiske Indien. Engelske embedsmænd ind- 
sattes rundt omkring; blandt andet blev den får nævnte 
Hildebrand styrer — eller »superintendent«, som det hedder 
— over de sydlige Shan-stammer, der har udbredt sig vidt 
ud over håjlandet nord for Karenee eller de frie Rød- 
karéners land. 

Det er let at forstå, at nu da hele Burma lige op til 
dets yderste nordgrænse var kommet under britisk regering, 
dukkede hos de driftige Englændere den gamle plan op 
med fornyet kraft om at få en handelsforbindelse i stand 
herfra ind til det sydvestlige Kina. Sagen er, at hidtil 
har ostindiske varer, når de skulde afsættes hist inde, 
først måttet føres den store omvej til søs syd om Bag- 
indien til Kinas østlige havne, og derefter den lange vej 
mod vest ind gennem Kinas mange provinser, hvor man- 
darinerne alle vegne opkrævede så høje toldafgifter, at 
handelsomsætningerne gjorde disse varer så dyre, inden 
de nåede hbestemmelsesstedet, at de næsten blev usælgelige 
til sådanne priser. Hvor ganske anderledes fordelagtigt 
vilde det ikke blive, om disse varer blot skulde føres til 
søs op ad Irrawaddi og fra Bhamo til lands de forholds- 
vis ikke mange mile mod nordøst ind over Kinas grænse 
gjennem egne, der ikke frembyder særlige natur-hindringer 
for transporten. 

Men nu opdukkede der hidtil oversete vanskeligheder, 
der får havde haft mindre at sige, men nu tårnede sig 
mere op, idet denne handelsvej blev mere og mere udsat 
for røveriske overfald øst fra. 

I bjerglandene norden og vesten for Karenee eller 
de frie Rødkaréners land bor nemlig nogle andre Karén- 

stammer og en mængde Shan-stammer, der altid har været 
urolige folkefærd; men i de sidste par år var det blevet 
rent galt. Disse skovbevoxede bjergegne var nemlig, især 
siden 1885, blevet tilholdssted for alle slags folk i Burma, 
der var forbitrede på de engelske erobrere, eller i al fald 
var misfornéjede med eller frygtede for den engelske styr- 
else i disse nylig vundne landskaber. De kunde let her 
føre et rigtigt røverliv, idet de overålt kunde finde skjul, 
ikke blot i de store skovstrækninger, men også på de 
mere åbne steder, hvor det vældige kæmpegræs gror men- 
neskene over hovedet. De idelige røveriske overfald, der 
udgik fra disse egne, og ikke mindst vester på, måtte 
blive håjst farlige for den påtænkte handelsvej; og for den 
engelske stedlige overbestyrer i denne landsdel — Mr. Hilde- 
brand — vilde det være umuligt at få bugt med dette 
uvæsen, når der ikke blev ydet ham ganske særlig hjælp. 

Regeringen besluttede sig da i 1887 til at sende en 
hærstyrke der op, som skulde vise røverne, at herefter 
vilde de komme til at stå en stærkere magt til regnskab 
end den tidligere burmesiske regering i Mandalay, der nu 
var afsat; desuden var meningen, at man ved denne expedi- 
tion skulde få bedre kendskab til disse Shan-folk og deres 
bjergland; thi landet var hidtil kun overmåde lidt berejst 
af Europæere; endelig skulde også lejligheden benyttes til 
inde i de uafhængige Rødkaréners land at mægle fred 
mellem disses høvdinger, navnlig mellem kong Pobia og 
hans østlige nabofyste Sålapåh, men forøvrigt også mellem 
Pobia og Shanhøvdingen i Mobye. 

Til opnåelsen af disse tre formål behøvedes ingen stor, 
men en velforsynet og øvet militærafdeling under kyndig 
ledelse. Af det ostindiske såkaldte 1. Beloochee-regiment 

udtoges 100 indfødte soldater (sepoyer) under anførsel af 
7 selve regimentsobersten Sartorius med to kaptajner og 
to låjtnanter og militærlægen T ully samt som regeringens 
repræsentant Mr. Cholmeley. Af mandskabet var de 70 


til fods, men de 30 til hest på fortrinlige burmesiske 
ponyer, de såkaldte Tattoer, som endskånt kun nogle og 
fyrretyve tommer håje dog har let ved at galoppere med 
200 punds vægt på ryggen. Med afdelingen fulgte 36 
elefanter til at bære bagagen og forrådene, der under vejs 
skulde anbringes i passende oplagssteder. 

Regntiden hindrede expeditionen i at bryde op får 
den 27. november (1887). Den drog vest om Rødkarén- 
ernes land, hvor de nord for byen Ningyan (se kortet) 
fandt egnen overgroet med det umådelige kæmpegræs, så 
der kun hist og her var åbne pletter med rismarker og 
enkelte hytter. For mandskabet var det en ærgerlig tanke, 
at de indfødte røvere godt kunde skjule sig i kæmpe- 
græsset ganske tæt ved dem, uden at man på gennem- 
marschen kunde bemærke det. Efter at være kommen 
over bifloden Pounloung, der løber til Sittangfloden, så de 
et landskab med helt forandret præg, idet der over alt 
fandtes bambusskove. Bambus er en rårplante af samme 
slags som dem, der her hjemme voxer langs bredderne 
af flere af vore søer og bruges som et godt hustæknings- 
materiale; men de bliver i Indien så hje som vore stårste 
skovtræer, og råret kan ved roden have et omfang som et 
menneske om livet. En nat kom en vild elefant til lejren 
i bambusskoven, hvor den angreb og sårede fire af expedi- 
tionens tamme elefanter. Da nogle af mandskabet kom 
disse til hjælp og affyrede en salve på dyret, kunde de i 
måneskinnet ikke beregne afstanden, så den undflyede, 
skånt de næste dag så blod i dens spor. Ret snart be- 

gyndte egnen at blive bjergfuld, navnlig da de kom til 
Kazor, i hvis nærhed Pounloungfloden styrter ned som 
smukke vandfald, hvoraf et er henved 80 fod håjt. 

Men inden jeg fortæller om, hvad expeditionen udret- 
tede, må vi først høre, hvad der længere øst på gik.for” 
sig inde hos Shanerne og Rødkarénerne, der var meget 
spændte på, hvad der kunde forestå. Den engelske embeds- 

mand (superintendent) Hildebrand havde. nemlig meddelt 
dem, at de snart kunde vente den engelse hærafdeling og 
vilde da prøve, om den derved vakte stemning ikke kunde 


—— 


Vandfald ved Kazor, sydøst for Yemethecn, 


benyttes til at forsøge mægling mellem de indbyrdes fjendt- 
lige stammer, blandt andet mellem den shanske høvding 
i Mobye og den rødkarénske høvding i Pobia (inde i 

Karenee, syd for Mohbye, sé kortet). Det var da netop også 
i en af de sidste dage af november (1887), at kong Pobia 
kom til den danske missionær i hans hovedstad, præsten 
J. K. Knudsen, for at bede denne følge med til en by 
Pekun, fire mil nord for Mobye, hvor Hildebrand havde 
opfordret ham til at komme for at slutte fred med tsaw- 
baen (fyrsten) i Mobye. Det var vanskeligt for Knudsen 
at efterkomme Pobias ønske, fordi han ikke var rigtig 
rask, og især fordi hans fælle, den anden danske missio- 
nær H. J. Jensen, var på en længere rejse sydvest på til 
Toungoo for at hente breve og postsager og gåre indkøb 
af levnedsmidler; når altså nu også Knudsen rejste ud, 
vilde hans hustru komme til at blive ene i missionsboligen. 
Men kong Pobia trængte på med sin begæring og lovede 
at sende nogle rødkarénske kvinder ind at være hos hende 
i den tid, navnlig om natten. Knudsen lovede da, at hvis 
han blev rask, vilde han følge med. Nogle dage efter 
forefaldt der følgende samtale mellem dem. Kongen sagde: 
»Imorgen skal vi afsted, så tager Du vel med?« 

»Ja, hvorfor ønsker Deres majesæt egentlig mit følge- 
skab? Jeg kan jo ikke være din tolk, da jeg endnu ikke 
forstår alle rødkarénske ord.« 

»Det går intet; følg bare med, så kan Du snakke 
med din ven.« Han troede, at alle europæiske mission- 
ærer måtte være godt kendte med Hildebrand og være 
hans venner. 

»Ja, så må Du lade mig låne en af dine heste; jeg 
er endnu syg og kan ikke til fods gå der op.« 

Sådan skete det; men rideturen næste dag, den 2. 
desember (1887) var i begyndelsen meget anstrængende, 
fordi det var så kort efter regntiden, at vandet flere steder 
nåede hestene til op på livet, og jorden var så opblødt, 
at hestene i det—hele havde ondt ved at bære rytterne 
igennem. Uden for Karén-landet kom de til en lille Shan- 
landsby ved Poonfloden; her stod der blankt vand under 


346 


husene, som jo står på pæle. Flere og flere sluttede sig 
til for at gore følgeskab, så det til sidst blev en lang 
skare; kun henved 30 af dem var til hest, resten måtte 
ælte gennem mudderet; hver mand var bevæbnet med en 
bøsse, et sværd og et par spyd foruden en eller to knive. 
Efter siden at være kommet over Poonfloden, nåede de 
snart ind i en dejlig skov, hvor de længe nød glæden af 
at ride i skygge. Da de en time får solnedgang kom forbi 
en rismark, hvor der lå en meget stor dynge rishalm, ind- 
rettede kong Pobias folk her et leje til ham i halmen og 
oprejste derover et lille tag på pæle, hvorfor Knudsen, 
der skonnede, at man vilde overnatte her, spurgte ham 
ad, om han var ræd for Hildebrand, siden han vilde blive 
her. Nej, det var han ikke; men han frygtede for over- 
fald af Shanerne. Da Knudsen imidlertid foretrak at nå 
samme aften til vejs ende, gav Pobia ham 6 mand med 
til følge og til vejvisere; men disse, der lige så lidt som 
Pobia skøttede om at komme i lag med Shanerne under 
vejs, red i sådant firspring, at Knudsen var langt tilbage 
for dem, da han traf Hildebrand på det sted, hvor denne 
havde ladet opslå en lejr til sig og sit følge. Det var, 
som for bemærket, ved byen Pegun, fire danske mil nord 
for Mobye. På Hildebrands spørgsmål til Knudsen om 
hans ærinde, svarede denne, at høvdingen. Pobia havde 
bedt ham følge med, fordi han mente, det vilde gavne 
hans sag, hvilken forklaring Hildbrand morede sig over; 
- men Knudsen tilfojede, at som missionær måtte han ønske 
at holde sig så gode venner som muligt både med høvdingen 
og hans folk; derfor fojede han sig i sådanne ting så vidt 
muligt. Iøvrigt blev Knudsen overordentlig godt modtaget 
og blev præsenteret for de vigtigste af følget, der efter- 
hånden samledes på verandaen af det bambushus, der var 
opført til Hildebrand, og denne indbød Knudsen til at 
spise hos sig ved alle måltider, så længe han var der. 
Kl. 7 om aften nød han her med de andre en »flot dinér« 

af alle slags fødemidler, opbevarede i blikdåser, f. ex. 
kødextrakt fra Sydamerika, ferskener fra Nordamerika, 


, mælk fra England, smår og ost fra Danmark o.s.v. En 


sådan opbevaring af europæisk tilvante fødevarer, skånnede 
han, måtte have sin væsentlige del i, at selv de jævne 
folk i Hildebrands følge kunde have så sundt og rød- 
musset et udseende, som nogen dansk bondegut hjemme, 
skånt de menige naturligvis langt fra fik så flot bevært- 
ning som ved Hildebrands bord. Siden blev der til Knud- 
sens brug rejst et reservetelt og deri redet et natteleje for 
ham, og da han beklagede, at han gjorde Hildebrand 
ulejlighed, fik han af denne til svar: »Å, snak aldrig 
derom, det er ingen ting.« Om natten i disse egne afløses 
ofte dagens brændende hede af en påfaldende kulde; denne 
nat var det henad morgenstunden kun 6 grader Reaumur, 
så man svøbte uvilkårligt sengetæpperne bedre om sig. 
Næste morgen den 3. desember fik Knudsen lejlighed til 
at gå om og se det overordentlig brogede liv mellem 
teltene; thi i Hildebrands følge var der foruden Eng- 
lændere også alle slags Indiere. Op på formiddagen kl. 
9% kom Pobia med følget, to og to ved siden af hinanden, 
forrest en snes fodfolk, derefter hestfolkene og bagerst 
den hele øvrige lange række, alle skarpt bevæbnede, mens 
Hildebrands folk blandede sig imellem dem ubevæbnede, 
nogle endog i skjorteærmer, og Hildebrand selv kunde 
ikke lade være at modtage Pobia med de spøgende ord: 
»Hvad er det? Du kommer her slæbende med et stort 
sværd og ledsaget af folk, bevæbnede, som om de skulde 
værge deres liv. Har Du da slet ingen tillid til mig?« 
— En halv time derefter kom Shanhøvdingen Mobye, 
fulgt af kun 6—8 ubevæbnede folk; han er en gammel 
mand af middelhåjde, gråhåret med et gront hovedklæde 
og tyndt overskæg. Da både han og Pobia hver har en 
bule i panden, kommer man næsten til at. tænke på, om 
disse to mangeårige fjender måske en gang har rendt 

panderne sammen. Men der er den ulighed mellem dem, 
at Mobye er en forholdsvis kundskabsrig mand, der for- 
uden. sit shanske modersmål kan tale både burmesisk og 
rødkarénsk og kan endogså skrive de to førstnævnte sprog, 
medens Pobia ikke kan andet end sit rødkarenske moders- 
mål og må lade andre skrive breve for sig. 

Mr. Hildebrand hilste høfligt på Mobye, idet han tog 
ham ved hånden og vilde også have ham til at række 
Pobia den; men den gamle rystede på hovedet, og Pohia, 
som blev stødt over den andens ufordragelighed, vendte 
sig for at gå. Hildebrand overtalte ham dog til at blive 
og førte begge op på verandaen, hvor han fik dem til at 
sidde ned hver på sin stol, Pobia rygende sin sigar og 
Mobye tyggende på sin betel og med sin messingspytbakke 
ved siden, én han nok altid havde med for stadsens skyld, 
når han havde sammenkomst med Hildebrand, der jo siden 
Burmas indlemmelse var hans nærmeste engelske foresatte. 
På verandaen satte nu nu Hildebrand sig mellem dem 
med et papir i hånden for at nedskrive, hvad han kunde 
få mæglet forlig om. Men Mobye havde en &jensynlig 
fordel på sin side deri, at han selv. kunde føre ordet på 
burmesisk, mens Pobia måtte bruge tolk. Knudsen kunde 
ikke følge denne forhandling. En del Shaner og Rød- 
karéner flokkede sig imidlertid om de tre, og antallet 
voxede mere end verandaen kunde tåle, så at endelig det 
skrøbelige gulv brast med et vældigt brag, og bums! dér 
lå en. snes stykker af dem mellem hverandre. Derefter 
fik de tre ro til ene at underhandle med hinanden, og det 
trak overordentlig længe ud; men omsider kom en slags 
fredslutning i stand, som Hildebrand skulde føre i pennen 
til næste dag, da de to høvdinger skulde underskrive den. 
Den følgende dag — såndag den 4. desember 1887 — 
sendte Pobia ved sin tolk en undskyldning for, at han 
denne dag måtte udeblive under påskud af upasselighed; 
men Hildebrand, som ikke vilde lade dette gælde, fik ham 

virkelig til at indfinde sig og underskrive, formodentlig 
med påholden pen. Da Knudsen siden spurgte Pobia, om 
han var tilfreds, svarede han ja og trykkede hans hånd. 


Rødkarénske kvinder fra Pobia 
af Knudsens og hans hustrus daglige omgang. 


Han har jo da også nu udsigt til herefter at blive fri for 
at slås med Mobye, hvad han ofte er kommet galt fra. 

Næste dag, mandag den 5. desember, tog både Pobia og 
Knudsen afsked med Hildebrand og gav sig på hjem- 
rejsen, men hver ad sin vej, Pobia ad samme vej som på 
henrejsen, Knudsen derimod med en båd ned ad floden. 
Hjemme i Pobia fandt Knudsen alt ved det gamle og tog 
atter fat på sin daglige gerning blandt Rødkarénerne i 
Pobia. 

Vi vender nu atter tilbage til oberst Sartorius' expedi- 
tion, der netop i disse dage — først i desemher 1887 — 
var nået til Kazor med de smukke vandfald. I denne egn 
bor der Karéner, forskellige fra Rødkarénerne og vesten 
for disses land, formodentlig hørende til Brækata-Karén- 
erne. Over dem hersker tolv forskellige små bjerg- 
håvdinger, der alle står under en Karén-fyrste af Lowelon. 
Expeditionen mødte i Kazor en af disse tolv håvdinger 
ved navn Gonewara, hvem man mistænker for at have 
været leder af flere af denne egns røverier eller, som de 
kalder det, »tribut-opkrævninger«. Og senere erfarede man 
virkelig, at netop i disse dage, mens Gonewara havde sam- 
taler og forhandlinger med Cholmeley, der fulgte expedi- 
tionen som regerings-repræsentant, var samtidigt . håv- 
dingens broder ude på et tog hinsides Yemethen for at 
opkræve en af de tributter, som expeditionen skulde sætte 
en stopper for; men efterretningen om den frække bedrift 
fik man først, da det var meget for silde, efterat Gone- 
wara var vendt hjem. I Kazor opholdt expeditionen sig 
i flere dage for dér at indrette en oplagsplads,.og de 
elefanter, som i den anledning blev aflæssede, behøvedes 
nu ikke længer og blev sendte tilbage. Tiden blev brugt 
til at undersøge egnen, men derved pådrog Cholmeley og 
en af låjtnanterne sig feber; derimod lykkedes det kaptajn 
Sinelair at bestige det håje Kazorbjerg på østsiden af dalen, 
skånt de indfødte erklærede en sådan bestigning for umulig, 
fordi toppen efter deres mening bevogtes af mægtige »nats« 
eller ånder, der aldrig vilde tillade en sådan vanhelligelse. 

Fredag den 8. desember brød man op, og noget derfra 
i Nantadalen oplevede man den største temperaturafvexlen, 
der iagttoges på hele rejsen, idet der mellem nattekulden 
og middagsvarmen var en forskel på 25" Reaumur. Her 
indfandt sig den 11. desember overkongen over de tolv 
bjærghøvdinger, dog ikke selve kongen, der er en dreng 
på endnu kun 13 år, men en høvding, der regerer for 
ham, ved navn Mintajee, om hvem Sartorius har optegnet, 
at hans urenlighed var så stor, at man selv blandt de 
smudsigste bjergstammer vanskeligt skal finde hans lige; 
men folkene er også så fattige, at han ikke kan gåre skatte- 
pålæg; thi de har ikke tanke om at producere mere, end 
der lige er nødvendigt til deres livsophold, og der findes 
her ingen anden handelsomsætning end et lille marked 
eller såkaldet »bazar« hver femte dag, hvorfor der heller 
ikke var noget at få tilkjøbs her for expeditionen. 

Marschen gik ind i Shan-stammernes landeområde 
uden om nordvestgrænsen af Rødkarénernes land og der- 
efter mod øst hen til Koung-ee eller Mobye,!) residensstad 
for den tidligere nævnte Shan-tsawba Mobye. »Tsawba« 
er disse stammers betegnelse for en høvding. Den sidste 
del af vejen her til går gennem en vidtsrakt, smuk pinje- 
skov, hist og her afbrudt af små moser, som hestene 
havde meget vanskeligt ved at komme over. Oberst Sar- 
torius kom her til den 16. desember, tolv dage efter at 
Mobye havde afsluttet den fårnævnte fred med Rødkarénen 
kong Pobia. Han fik nogle af soldaterne indkvarteret i 


1) Desværre er det foranstående kort ikke aldeles nåjagtigt på 
dette punkt. Byen Mobye ligger nemlig lidt Jængere mod vest på 
begge sider af Mobyefloden, der fra søen Inlay løber mod sydsyd- 
øst, men først inde i Rødkarénernes land udmunder i Poonfloden. 
Desuden strækker Rødkarénernes land sig ikke slet så langt mod 
nordvest som på kortet angivet. Endelig skulde byen Ningyan 
ikke være tegnet ved Sittangfloden, men lidt længere mod vest i 
lige linje med Toungoo og Yemethem. 

Shanernes buddistiske kloster. I byen mødte expeditionen 
den amerikanske Karén-missionær, dr. Bunker, der ellers 
bor i Toungoo, samt Shan-missionæren, dr. Cushing, og 
disse to mænd var dem til stor nytte på den øvrige del 
af vejen. Om tsawbaen Mobye bemærker Sartorius, at 
den gamle mand havde det meget fattigt og ubekvemt, 
fordi han over for sine undersåtter ikke turde gåre sine 
rettigheder gældende med hensyn til indtægter. Hvor liden 
indflydelse han har, fik man også bevis på under opholdet 
her, da der kom meddelelse om et røveri nord på. To 
Karéner, der vilde ud at købe heste, var i den anledning 
kommet til byen Pekun, der ligger nord for Mobye og 
syd for Inlay og er sædet for en af Mobyes garnisoner; 
men nogle Shaner af denne garnison lokkede Karénerne 
hen et sted, hvor de greb dem, fårte dem så til en 
landsby, der tilhørte Mobye's ældste sån, og plyndrede 
dem her for deres penge og ejendele. Efter at være om- 
sider løsslupne af røverne gik de to Karéner lige til Mobye 
og førte klage; men skønt den gamle høvding efter be- 
skrivelsen slet ikke var i tvivl om, at bandens fører var 
selve hans egen kommandant i Pekun, turde han dog ikke 
indstævne denne, men sendte ham kun bud med bån om 
at fængsle og hidsende de skyldige. Årsagen til mange 
af sådanne røverier kan dog måske til dels søges i landets 
og beboernes fattigdom; en af pongyerne (buddaist-munkene, 
i klostret sagde, at han kunde ikke få tilstrækkelig føde, 
hvorfor han tænkte på at udvandre til Moné. Den dag 
gamle Mobye indfandt sig for at hilse på oberst Sartorius, 
havde han kun sin ældste og tredjeældste sån med, hvor- 
imod den næstældste den følgende dag kom i beruset til- 
stand ind til de engelske soldater i buddaist-klosteret, hvor 
han snakkede op om, at han var lige så god som nogen 
af dem; rigtignok var hans fader »Englændernes tjæner«, 
men han selv vilde »slås med dem alle sammen«, hvilke 
bemærkninger var spækkede med bunker af skældsord. 

Heldigvis forstod soldaterne ham ikke. Da han gik uden- 
for, overfaldt han en russisk lærer og kunde nær have 
dræbt ham, hvis andre ikke havde lagt sig imellem. Da 
den gamle tsawba Mobye hørte herom, blev han meget 
bekymret; men hvad angår de unges stemning over for 
England, kan det bemærkes, at også den ældste sån under 
sit besøg med faderen hos Sartorius tydeligt gav til kende, 
at det var hans hensigt efter faderens død at samle Shan- 
erne samt en del af Karénerne og føre dem over til Europa 
for at undertvinge England. Det sagde han uden i nogen 
måde at være beruset, men i aldeles tilregnelig tilstand. 

Da der måtte gåres ophold flere dage i Mobye for at 
vente på de forråd og levnedsmidler, der var sendt bud 
efter til expeditionen, besluttede Sartorius med nogle af 
folkene at gore en rejse nord på for at se den smukke 
sø ved Inlay; men missionæren Bunker drog samtidigt syd 
på med nogle af sine lærere ind i Rødkarénernes land til 
Pobia, hvor han vilde vente på Sartorius, der også agtede 
sig hertil senere med sin expedition. Den danske mis- 
sionær, H. J. Jensen, var en uges tid tidligere kommet til- 
bage hertil fra rejsen til Toungoo, hvor han havde ligget 
syg, og nu havde han atter i Pobia fået feberen. Bunker 
opslog teltene til sig og sine nord for byen, men besøgte 
flittigt de danske missionærer inde i Pobia og holdt jule- 
fest med dem. Tillige gav han løfte om ikke at trænge 
ind i deres missionsmark. 

Mens Bunker var i Pobia, gjorde som sagt Sartorius 
en afstikker nord på til Inlay eller nlaywa og kom under 
vejs forbi de to Shanbyer, Pekun og Saga. Rejsen gik 
først til lands, og de nåede den 16. desember til Pekun, i 
Mobyes omtalte garnisonsby, der ligger på begge sider af 
Mobyefloden, som på dette sted er 45 alen bred, og hvor- 
over der er bygget en smuk træbro. Her fra gik rejsen 
til søs op ad floden i både, der rummer en snes mand 


og bevæges frem ved en egen indretning, der drejes med 

fod og hånd, men kun skaffer en fart af tre danske 
fjerdingvej i timen. Flodbredderne er her noget håje, så 
rismarkerne må vandes, dels ved hjælp af nogle ejen- 
dommelige vandhjul af bamhus, dels ved hånd- og fod- 
kraft med hambusskovle, der løftes i vejret som over en 
vippe. Den 21. desember kom Sartorius til Saga, hvor 
der bor en ung Shan-tsawba eller høvding, der er langt 
mere velstående end Mobye. Han var velklædt og boede 
i.gode bygninger, hvorom der lå en ordentlig og velfejet 
plads, der atter omgaves af stærke palissader, og ved ind- 
gangen derigennem lå der to små kanoner af gammeldags 
kaliber, hvoraf den ene havde tilhørt kejser Thibau i 
Mandalay. Tre fjerdingvej nordvest for Saga ligger en 
bjerghåj: af jernsvovlkis, hvorfra de indfødte med lethed 
kan få;.det jærn, de behøver. Syd for Saga var flodbred- 
derne ikke synderligt hævede over vandstanden i floden, 
og egnen er derfor i regntiden helt oversvommet, men 
skal: da. være fuld af bøffelhjorder, der bevogtes af born, 
som, dels ror i kanoer omkring mellem dyrene, dels sidder 
på deres rygge; og disse bøfler, der sér så dumme og dorske 
ud, skal-dog være så kloge, at når de mærker et lille 
barn "falder i såvn på deres ryg, går de sig den stårste 
umage for at forholde sig rolige, at barnet ikke skal falde 
i vandet... Norden for Saga snor floden sig mere i bugt- 
ninger, men bredderne indsnævres og hæver sig til en otte 
fods håjde, og dog kan også denne egn stundom stå under 
vand si…regntiden.  Pinjetræerne afløses her af bambus, 
der, voxer godt og viser, at klimaet er varmere her end 
længere syd på. Den 22. desember kom Sartorius til 
Inlay-bazaren eller markedet,: der afholdes syd for ind- 
søen på flodens østlige side lige over for byen på den 
modsatte bred. I floden myldrede det af både, og på 
markedet var der over 2000 håjrøstede købere og sælgere; 
"men. alt gik forholdsvis ordentligt til, hvilket utvivlsomt 
kommer af, at Englænderne ved søens nordende har anlagt 

fortet »Stedman«, hvis engelske besætning den nærmeste 
omegns beboere har respekt for, og de føler sig trygge 
ved deres nærhed.  Sartorius tog midlertidig bolig i 
»poonghi'ernes kyoung«, det vil sige Buddaist-munkenes 
kloster ved søens sydende og modtog her besøg af en 
Shan-høvding fra Chitsee. Om aftenen var han en sejltur 
på søen, der er bekendt for sit klare vand og rigdom på 
fisk, især brasen. Denne aften var der en mængde både 
med broget klædte passagerer, belyste af den nedgående 
sol, hvis stråler tillige gav et pragtfuldt genskin fra vand- 
fladen. Ved søkanten lå adskillige landsbyer, hvis omgiv- 
elser mindede om bredderne af de svejtsiske indsøer, og 
fjærnere borte tegnede lave bjærge sig smukt op imod den 
klare horizont. Tilbagerejsen fra Inlay gik samme vej 
som henrejsen; men i Pekun måtte de blive 1. juledag 
over, fordi Cholmelay og kaptajn Sinclair var syge og 
måtte sendes tilbage til deres hjem; til deres brug på 
hjemturen medfulgte syv elefanter og nogle af mandskabet. 

Da Sartorius 2. juledag kom tilbage til sine folk i 
Mobye, var det ventede forråd kommet, hvorfor han strax 
næste dag brød op, fulgte flodløbet over grænsen ind til 
Rødkarénernes land og drog så mod sydvest til byen 
Pobia, hvor den rødkarénske høvding, der jo også hedder 
Pobia, havde lidt nord for byen bygget et for disse egne 
ualmindelig smukt og stort bambushus til oberstens mod- 
tagelse. Expeditionens læge, Tully, blev af Bunker hentet 
til de danske missionærer, der begge var syge. Han er- 
klærede, at H. J. Jensens dage vilde være talte, når han 
ikke drog ned igen til Toungoo, kom under lægebehand- 
ling og måske på en sørejse.. Om J. K. Knudsen sagde 
han, at hvis han blev endnu en regntid i Pobia, vilde 
det gå ham som Jensen. Senere kom selve oberst Sarto- 
Tius til dem og tilbød at tage dem med sig ned på en af 
sine elefanter; han tilfåjede: »Jeg har været her i landet 


i 30 år, så jeg kender klimaet; vil De ikke nu følge vore 

råd, skal de nok siden sande, vi havde ret.« 


efter drog de ned til Toungoo. 

gvis vilde kong Pobia som Englændernes mange- 

årige forbundsfælle gåre oberst Sartorius sin opvartning; 


men det kunde ikke ske strax, fordi han ikke anså det for 


passende at fremstille sig uden sko og stråmper, hvilke 

Sager han ikke ejer, fordi han ikke plejer at gå med 
sådant. For den tings skyld indfandt han sig hos den 
danske mission og lånte et par hos H. J. Jensen, der som 


. Den rødkarénske høvding Pobin og hans følge. 
Kongen er iført missionær Jensens sko og strømper, 


sengeliggende ikke for tiden behøvede dem. Ved sammen- 
komsten drøftede Sartorius med kong Pobia dennes forhold 
til sin gamle fjende, den ustyrlige høvding i Øst-Karenee, 

Sålapåh, hvem Sartorius derefter skrev et brev til; men 
ingen af kong Pobias folk havde mod til at rejse ind til 
Sålapåh dermed.  Sartorius lod det da bringe over til 
grænsebyen Luikato ved Mobyefloden, hvor der boede en af 
Sålapåh's vasaler og nære slægtninge, der skulde besørge 
det videre; men ingen kunde siden få rede på, om det 
skete; thi hvordan det så end gik til, forsvandt pludselig 
både Sålapåh og hans vasal og var ingen steds at finde, så 
længe Sartorius var i disse egne. Til en røverhøvding 
Loosau skrev Sartorius ligeledes et brev om, at han 
ønskede at se ham; men Loosau, der måtte lade andre 
læse brevet for sig, svarede, at kun i Shanbyen Mobye 
vilde han mødes med ham, men på ingen måde i Karén- 
landet. — Inden sit opbrud lod Sartorius tage et fotografi 
af kong Pobia med sine mænd. Kongens sålle udseende 
på billedet hidrører måske tildels fra, at han følte sig i 
en flov stilling ved at være iført den uvante fodbeklædning. 

Pobias distrikt er det nordvestligste i Karenee, og 
derfra drog Sartorius ved nyårstid mod syd ind til den 
næste af de vestlige Rødkaréners stammer, Strax som 
han var kommet over grænsen, nåede han til byen Ngwe- 
toung, hvis navn betyder »sølvbjærgene«. Byen består 
af to adskilte dele, hvoraf den mindre halvdel, der er for- 
holdsvis renlig og net, beboes af Shaner, der ikke hører 
hjemme her, men er flygtninge, som har fået lov til at 
nedsætte sig og drive sølvarbejder, tojfarvning med mere. 
Den stårre halvdel af byen beboes af landets egne folk, 
Rødkaréner, der her lever i deres sædvanlige smuds. Man: 
så i byen ikke meget til de karénske mænd, som for- 
modentlig har været beskæftigede anden steds; men deres- 
kvinder var alle i. byen, hvilket er sikkert tegn på fred. 
For tiden var denne Karén-stamme uden høvding; thi da 
den forrige høvding var død barnløs et års tid forinden, 
havde Østkaréneren Sålapåh gjort fordring på herredåmmet, 
hvilket man kan vente vil give anledning til kommende 

stridigheder. Foreløbig kunde derfor ikke engang denne 
stammes underhøvdinger få tilbørlig udnævnelse. 

Fra Ngwetoung gjorde Sartorius en afstikker øst på 
for at se den mærkelige måde, hvorpå Mobyefloden helt 
forsvinder. Vejen går først mellem to ejendommelige bjerg- 
høje, der brat hæver sig i vejret og af de indfødte kaldes 
»en del af himlen«. Så kom der et bølgeformigt bjerg- 
landskab, hvor vejen et par miles strækning følger Mobye- 
flodens bugtninger. En stærk træbro er bygget over floden, 
der her er 12—14 danske alen bred og løber med en 
rask strom (14 dansk mil i timen); men omsider når floden 
ud til nogle store rismarker, og derfra forgrener den sig 
efterhånden i mangfoldige arme, der løber ud over et fladt 
land på en halv dansk mils bredde og halvanden til to 
mils længde. I denne dal forsvinder gradvis de utallige 
arme ganske fra jordens overflade, uden at man mærker 
særlig til nogen opsugning i jorden. Dalen begrænses af 
lave bjerge; men på Sartorius's forespårgsel benægtede 
man bestemt, at floden eller dens mange forgreninger igen 
vældede op på den anden side af disse bjerge, eller at 
der overhovedet var noget synligt tilløb fra Mobyefloden 
til Poonfloden. g 

Efterat Sartorius fra denne udflugt var kommet tilbage 
igen til Ngwetoung, hørte han om et nyt røveri. Tre bur- 
mesiske politisoldater, der af missionær Bunker var af- 
sendte med en postsæk, var under vejs blevet passede 
op ikke langt fra selve Ngwetoung by af en halv snes 
Karéner, der pludselig sprang frem og med en geværsalve 
dræbte de to og sårede den tredje dødeligt, hvorefter de 
stak af med postsækken. Strax næste morgen gik Sarto- 
rius til gerningsstedet, og da udåden var udført på grænsen 
mellem Pobia og Ngwetoung distrikter, havde han tilsagt 
begges høvdinger til at møde ham her, hvilket også kong 
Pobia snart efter gjorde. Senere mødte også .Prakee, 
der, som får omtalt, ikke var virkelig udnævnt høvding i 

Ngwetoung, men kun styrede distriktet midlertidigt. Trods 
den forhærdede høvding Prakee's benægtelser i begynd- 
elsen, måtte han dog tilsidst indromme den kendsgerning, 
at mordet. var begået inden for hans distrikts grænser; 
men da det nu ifølge karénske retsregler måtte af den 
grund påhvile ham som pligt at udfinde gerningsmændene, 
fandt han igen på udflugter, og det var tydeligt, at en 
Shan i hans følge bestyrkede ham i hans modstand. Til 
sidst gjorde dog Sartorius's og kaptajn Broomes bestemte, 
for ikke at sige truende, optræden både Prakee og hans 
følge rædde, så de erklærede, at de ønskede fred og vilde 
nu gåre, hvad de kunde. Sartorius lod det blive ved denne 
moralske virkning af sin færd og vilde ikke gå videre i 
sagen, idet han mente, at yderligere skridt fra hans side 
kunde af andre høvdinger bruges som påskud til at ude- 
blive fra sammenkomster med ham. 

Da expeditionen brød op her fra, drog den mod syd 
og sydvest og kom tilsidst uden for de frie Rødkaréners 
land til de egne, som beboes af Karéner under engelsk 
regimente. Her er et magert fjeld-land af kalkstensforma- 
tion, hvis højeste top er et afstumpet vældigt kalkfjeld på 
"8000 fods højde, som af de indfødte kaldes Wattoung eller 
"»Dæmon-bjerget«, fordi det antages bevogtet af ånder. På 
dets skråning udspringer elven Thoukregat, der løber mod 
vest og udmunder i Sittangfloden syd for Toungoo og nord- 
øst for Myotso (se kortet). Landet er tæt overgroet med 
krat, der går fjeldstierne så besværlige at befare, at ex- 
peditionen stundom måtte standse nogle timer for at hugge 
sig igennem; men i krattet voxer en overordentlig smuk 
” gøgeurt, som i sin tid var denne egns vigtigste betalings- 
middel som skat til kejserhoffet i Mandalay, og det var 
endogså strængt forbudt at udlevere exemplarer af denne 
blomst til andre end kejserinde Lupah Lall eller hendes 
embedsmænd. Iøvrigt er disse kratskove tyndt befolkede 
af Karéner, som bor i de ganske små og vidt fra hinanden 


361 


spredte landsbyer. Deres høvding Moung Kyav var så 
bange for den engelske expedition, at missionær Bunker 
måtte bruge et par timer for at overtale ham til at komme 
frem af sit smuthul og hilse på obersten. En anden høvding 
Ethnatoung var slet ikke til at få frem, men vedblev 
standhaftig at holde sig inde. 

Om muligt endnu besværligere blev marschen over 
byerne Seikpoodong og Alichaung, fordi tillige fjeld- 
skråningerne blev meget stejle, hvorved de kratbevoxede 
fjeldstier blev endnu mere uundgåelige. En gang brugte 
de fire hele dage for at nå 74 danske mil frem. Det 
vigtigste, de endnu fik at se var den varme kilde Yea Bo. 
Men nu nærmede de sig til de kendte egne i Sittangflodens 
dalstrøg, og expeditionen kunde nu betragtes som endt. 
Men i hvor meget man end havde udvidet sit kendskab 
til disse tidligere så lidet kendte egne og deres beboere, 
så viste resultatet dog, at en sådan enkelt expedition ikke 
kunde standse det røveruvæsen, som lægger hindringer i 
vejen for oprettelsen af en sikker handelsvej igennem 
Burma til Kina. 

Sartorius har i sin beretning tillige givet adskillige 
oplysninger om de forskellige Karén-stammer, deres klæde- 
dragt, sæder, skikke, overtro og lignende. Disse ting vil 
jeg her ikke beråre, da missionær J. K. Knudsen om samme 
æmne har affattet et lille dansk skrift, der ventelig om et 
fjerdingårs tid kan udkomme i trykken her hjemme. 

Jeg vil derfor kun endnu tilfåje et billede, som viser 
nogle smykker, der bruges af visse Karénstammers kvinder 
til at pryde deres hals og knæer. Det består af en meget 
svær messingtråd, som er bøjet til en mange gange om- 
løbende spiral. På halsen er de nederste omgange brede, 
så de kan ligge lidt ned over skuldrene, men håjere oppe 
indsnævres omgangene, så de passer efter halsens form, 
og de ender først lidt neden for ørene. Det er ligeledes 
en spiral-messingring, hvormed knæerne smykkes, og hos 

den stamme, hvortil kvinderne på nærværende billede hører, 
nemlig Padown-Karénerne, som bor vest for de frie Rød- 
karéner — anbringes de ovenfor knæerne, men hos andre 
stammers kvinder nedenfor. Desuden bruges almindelige 
armringe, ørenringe og lign., og tilsammen kan en sådan 
kvindes smykker veje omkring ved en snes pund. Når en 
af disse kvinder bliver kristen, aflægger hun hals- og knæ- 

Karenske kvinder 
med ringesmykker om halsen og over knæerne, 

ringen; men da hænder det ofte, at halsen, efter at have 
mistet denne tilvante afstiver, har ondt ved at bære hovedet. 
oprejst i begyndelsen; men når en tid er gået udvikles 
den gerne og kommer til- kræfter, så der ikke er noget 
i vejen. Hos Rødkarénerne i Pobia bruger kvinderne ikke 
disse spiralringe om halsen, men en slags halskæder, som 
kan ses på billedet længere foran (s. 349), hvor det også 
kan bemærkes, at ringene på benene ikke hos disse sidder 
oven for, men nedenfor knæerne. 

Minder om Grundtvigs præstevirksomhed 


i Kjøbenhavn 
1813—15 og 1822—26. 


I gården nr. 105 i store strandstræde i Kjøbenhavn 
flyttede en ret velhavende skræderfamilie ind år 1812. 
Det var Hans Christian Christesen Ley og hans hustru 
Marie Christine Wahler.”) Han var i sin ungdom bleven 
optaget i Hernhutternes samfund i Kristiansfeld, men da 
han i begyndelsen af hundredåret ved sit håndværk tjente 
sig op til velstand og borgerlig anseelse, og havde skilt 
sig fra brødremenigheden, glemte han for en tid kirken. 
Hun var en from og ædel kvinde med et stort hjærtelag 
for digtningens verden. Da Ingemann udgav sine ungdoms- 
arbejder, blev hun grebet stærkt.af dem. Allerede da 
deres ældste barn blev født, 25. februar 1806, lagde hendes 
boglige sans sig for dagen; han fik nemlig i dåben ikke 
blot slægtsnavnet Christian; men tillige Sigfrednavnet efter 
Sigfred af Lindenberg.  Skrædermester Ley ejede selv 
stedet i store strandstræde. Der hørte en køn have til, 
som stødte op til kirkegården: om Garnisonskirken eller, 
som den dengang også kaldtes, den herre Zebaoths kirke. 
En låge, som førte fra haven ind på kirkegården, havde 
Leys fri brug af. Særligt børnene nyttede den tit. Ti 
inde på kirkegården traf de gode legekammerater i præsten 
Gørickes børn. 

Christian Georg Wilhelm Gøricke, holstener af fødsel, 
var først præst ved den danske legation i Paris, men blev 
1809 ansat som tysk garnisonspræst ved Garnisonskirken 
i Kjøbenhavn. Til 1819 var der både dansk og tysk 
garnisonspræst ved denne kirke. 


1) Jvf. historisk månedsskrift" 1888, II, side 288. 

»Gamle Gøricke« var for alvor en mild mand. Der 
var dog tre personer, han slet ikke kunde med. Den ene 
var den store Napoleon, under hvis regimente han havde 
været legationspræst i Paris, den anden var Grundtvig, og 
den tredie var Jens Baggesen, som han i Paris havde set 
knæle ned for Napoleon. Uagtet Leys snart sluttede sig 
til Grundtvig, fik deres børn dog lov til at omgåes med 
den ansete tyske præsts børn. 

Ved statsbankerotten i begyndelsen af 1813 gik der 
et ikke ringe skår i skrædermester Leys velstand. Igennnem 
prøvelserne, som dette timelige tryk førte med sig, vaktes 
der atter kristelig alvor hos ham og hans hustru. Men 
den ordets forkynder, som de nu særligt blev tiltalte af, 
var Grundtvig. 

Den 6. januar 1813 kunde man læse følgende avertisse- 
ment i »dansk statstidende« (Berling): 

»Tirsdagen den 5. januarii hensov min uforglemme- 
lige mand Johan Grundtvig, sognepræst for Udbye og 
Ørslev menigheder. Stille og kristeligt var hans liv, 
som varede lidt over 78 år; han prædikede Guds ord 
uforfalsket som præst i 52 år og var mig en kærlig 
ægtemand over i 44 år. Tung er den enlige vandring 
på de gamle dage; men Gud er min trøst, og med den 
salige skal jeg forsamles der, hvor frelseren beredte alle 
sine troende sted. 

Udbye ved Præstø, den 6te januarii 1813. 

C. M. Bang 
sal. Grundtvigs.« 

Det var N. F. S. Grundtvigs faders død, som moderen 
på denne rørende måde offenliggjorde. Ved faderens død 
blev Grundtvig tjenstledig kapellan og tilbragte nu tiden fra 
1813—21 væsentlig optaget af historiske arbejder. 

Imidlertid prædikede han enkelte gange fra 1813— 
1815 i nogle af hovedstadens kirker. Ti han følte alt 
dengang med Luther, at skrift vilde ikke forslå, når ikke 

ånden med levende røst forkyndte evangelium for folket 
som en Guds kraft til salighed. Man må ikke tro, at det 
var jævnligt, Kjøbenhavnerne i disse par år kunde få Grundt- 
vig at høre. Han holdt i det hele seksten”) prædikener i 
den tid i hovedstaden. Tre af disse er holdte i hellig- 
gejstes kirke til aftensang, fire først i stokhuskirken kl. 9 
om morgenen, dernæst til aftensang i garnisonskirken (som 
Grundtvig i sine prædikenopskrifter kalder den herre Zeba- 
oths kirke); de øvrige ni er holdte i Frederiksberg kirke, 
hvor præsten I. H. Frechland med glæde overlod Grundt- 
vig sin prædikestol, da han helst var fri for selv at be- 
stige den. 

Den første af disse omgangsprædikener holdt Grundt- 
vig allehelgensdag 1813 til aftensang i Garnisonskirken. 
Der er vist ingen tvivl om, at skræder Ley og hans hustru, 
som netop på den tid trængte hårdt til trøst under deres 
timelige prøvelse, og som jo boede klods op til Garnisons- 
kirken, har været med blandt tilhørerne til denne første 
prædiken. Hjærtelige og stemningsfulde, som de begge 
var, er de sikkert straks blevne grebne af det åndskraftige 
vidnesbyrd, som de hørte. Grundtvigs tekst den dag var: 
»Trænge vi til en reformation, som den i Luthers dage?« 
Han vidner om, hvor forfærdeligt vantroen og synden 
havde grebet om sig. — »Herrens torden ruller over 
landene, det lyner slag i slag, troner styrte, jorden bæver, 
mennesker falde i tusindtal, landene skjules af blodige lig 


og byernes aske, hunger og sygdom kappes med ilden og 


sværdet om at ødelægge; men herrens hånd vil de ikke 
se i alt dette. Jesus høres ej, når han varslende råber: 
dersom I ikke omvende eder, skal I alle således omkomme. 


1) I sin udgave af Grundtvigs bibelske prædikener 1883, side 
485, opgiver C. J. Brandt fejlagtigt prædikenernes tal til 15, idet 
han har oversprungen en prædiken fra 1. søndag efter helligtre- 
konger 1814, holdt ved ANenERnE i helliggejstes kirke. Jvf. adresse. 
comptoirets efterretn. 1814. 

0, vil sjælene ej engang vågne ved dette bulder, vil de 
ej lære at forfærdes ved de Guds domme, som alt her 
åbenbares? ...« — På dette spørgsmål svarer han: » Nej, 
nej, rimeligt er kun det værste, er kun fremgang i synd 
og ødelæggelse fra herren, død som syndens sold« ... 
Til slutning spørger han så igen: »Men skal vi nu da 
forsage og fortvivle, skal vi tænke, at al redning er umulig? 
0, nej, mine brødre og søstre i Kristo! vi vil ikke glemme, 
hvad Jesus har sagt: at det, som er mennesker umuligt, 
er muligt for Gud. Når vi se på de forbigangne tider, 
når vi betænke, hvad der var at overvinde i Luthers dage, 
og hvor lidet han kunde ventet at sejre, når vi hver for 
sig i stilhed betænke, ad hvilke underfulde veje vi selv 
ere førte fra mørket til lyset, fra satans magt til Gud, 0, 
da må vi vel udbryde med herrens apostel: 0 rigdoms 
dyb både på Guds visdom og kundskab! hvor uransagelige 
ere hans råd og hans veje usporlige! Da må vi føle sand- 
heden af de trøstelige ord: at herren er god og hans 
miskundhed varer evindelig; da mærke vi med glæde, at 
hans arm er ikke forkortet, at han endnu er herren, som 
gør alt, hvad ham behager. Ja, I elskelige! det er vist, 
at herren vil oprejse sin kirke og forny sin menighed; ti 
han hår sagt, at helvedes porte skal aldrig få overhånd 
over den, at hans søn skal regere på jorden, indtil månen 
og solen er ikke mere; det er vist, at høje og lave skal 
igen høre hans røst og tilbede og nedknæle i støvet for 
" den nådestol, som han rejste i vor herres Jesu Kristi blod, 
stride den gode strid og forsamles i fred til Guds helgen- 
skare.« : 

Ley og hustru blev stadige tilhørere af Grundtvigs 
prædikener. Her var nemlig mættelse for sjæle, som 
hungrede efter retfærdighed fra Gud. Et sådant vidnes- 
byrd, som den 30årige Grundtvig havde at føre, var der 
på den tid ellers intetsteds at høre i Kjøbenhavn. Det 
var dem også om at gøre, .at deres ældste søn, Sigfred 

Ley, kunde få godt af den samme forkyndelse. Da drengen 
knap var 10 år gammel, tog hans fader ham med ud i 
Frederiksberg kirke anden juledag 1815. Her hørte han 
Grundtvigs sidste og mægtige omgangsprædiken om »hvilen 
under Kristi vinger«. Den store alvor i dette vidnesbyrd 
om at holde fast ved bekendelsen og at jage efter kærlig- 
heden som det ypperste, det evige, som det eneste, der 
kan bevare os under Kristi vinger og forene os med Gud 
i ham, greb den begavede dreng stærkt. Han fik et stort 
indtryk af Grundtvig, og dette næredes i hjæmmet ved 
den inderlige hengivenhed, forældrene havde for Grundt- 
vig og hele hans virksomhed. Grundtvigs skrifter blev 
yndlingslæsning i hjæmmet. Og en stor fryd var det for 
Sigfred Ley, da han godt et par år efter fik lov af sin 
fader til at gå ud til Grundtvig og personligt af denne 
modtog et eksemplar af Saxos Danmarks krønike, blandt 
hvis første subskribenter skrædermesteren i store strand- 
stræde var. Grundtvig solgte selv sin Saxo. 

Der var adskillige familier i Kjøbenhavn, ikke mindst 
af middelstanden, som i årene 1813—15 samlede sig om 
Grundtvigs forkyndelse og derigennem kom til at udgøre 
hans ældste vennekreds i hovedstaden. 

Blandt disse var guldsmed Clausen i Gothersgade. 
Han var en ungdomsven af skræder Ley. Clausen var 
som Ley fra Als. Hans fader ejede et. lille sted i nær- 
heden af Augustenborg. Clausen kom til Kjøbenhavn 1803. 
Her giftede han sig med- en juveler Lindbachs datter og 
nedsatte sig som guldsmedmester. Lindbach var en jyde 
og hans hustru af tysk herkomst. Guldsmed Clausen var 
en sjelden hædersmand, en from natur. Han havde hverken 
haft med hernhutismen eller gudeligt forsamlingsvæsen at 
gøre. Det var først, da Grundtvig begyndte sine omgangs- 
prædikener, at han herigennem blev hjærtegreben af kristen- 
troen. Clausen sluttede sig strax med inderlig trofasthed til 
Grundtvig og ønskede intet hellere end, at denne måtte blive 

hovedstadspræst. Ved den lutherske reformationsfest 1817 
fik Clausen lejlighed til at lægge sin rørende kærlighed til 
Grundtvig for dagen. Han lavede nemlig en nydelig sølv- 
medallie med Morten Luthers billede på og forærede Grundt- 
vig den, ledsaget af følgende skrivelse: 


»Jeg tager mig den frihed at sende Dem den medallie 
med Luthers portræt i anledning af reformationsfesten. 
Jeg erkender i Dem, højstærede hr. pastor Grundtvig, 
ligesåvel som i vores uforglemmelige Luther Jesu Kristi 
sande læres forkynder, og da det er af et godt hjærte, 
håber jeg, De ikke tager det ilde op. 

Deres med højagtelse forbundne 
Clausen. « 
På denne opmærksomhed svarede Grundtvig ham i 
mg gende brev: 
»Kjøbenhavn, 2den januar 1818. 

Med inderlig glæde modtager jeg billedet af den vel- 
signede Guds mand, i hvis fodspor det er min lyst og 
min skyldighed, efter den kraft Gud giver, ærlig at træde 
og forkynde det store evangelium. 

Dem og ethvert menneske, ved hvem Gud skænker 
mig den ubetalelige trøst, at mit arbejde i Jesu navn 
hidtildags dog ej har været ganske forgæves, takker jeg 
inderlig og ønsker med dobbelt glæde i Jesu navn et 


glædeligt og lyksaligt nyår! 
ærbødig og venlig 
Grundtvig.« 


Blandt Grundtvigs tilhørere af omgangsprædikenerne 
kan vi endvidere nævne daværende underkancellist i det 
danske kancelli, Niels Møller Spandet, født 17. februar 
1788 på Alrøe. Spandet havde i foråret 1811 som alum- 
nus" på Valkendorfs kollegium stiftet nøjere bekendtskab 
med Grundtvig og fulgte ham med stor hengivenhed, da 
han 1813 kom tilbage til Kjøbenhavn. Han virkede også 
efter evne for at fremme udgivelsen af Grundtvigs over- 

sættelser af Saxo og Snorre. — Så var der den ydmyge 
og kristelig oplyste Hartvig Christian Hansgård, dengang 
fuldmægtig i admiralitetet. — 18 år gammel hørte Jakob 


Lindberg som nybagt student Grundtvigs sidste prædiken 
i Frederiksberg kirke. Han havde alt iforvejen bjæmme 
i Ribe kåret sig Grundtvig til sin helt. Det var navnlig 
»helligtrekonger-lyset« 1814, der havde gjort stærkt indtryk 
på Lindberg. 

Der er uden tvivl gennem Grundtvigs »bibelske præ- 
dikener« sået mange gode frø, som sidenhen spirede hos 
adskillige af hans tilhørere. Men det var kun enkelte af 
disse, Grundtvig kom i personlig berøring med. Blandt 
disse få var skræder Leys i store strandstræde. Da Grundt- 
vig i foråret 1821 var bleven udnævnt til sognepræst i 
Præstø, gjorde han inden sin bortrejse Leys et besøg. Om 
- dette skriver sønnen Sigfred i en dagbogsoptegnelse (15. 
desember 1843): »Det var om formiddagen, medens jeg 
var i skole. Fader var ikke hjæmme. Jeg kan just ikke 
huske, at moder fortalte ham det den middag; men jeg 
kan dog huske, da moder fortalte ham det den middag, 
at fader dog nok var lidt ængstelig ved tanken om sin 
ringhed. »Jeg vilde dog have vist ham mine bøger«, sagde 
han. Kanske det, at moder så og talte med Grundtvig 
der i stuen eller butiken, gav anledning til, at hun syntes 
om, at jeg kom til at studere, og at der blev skrevet til 
Grundtvig om, at jeg måtte blive hans lærling. Jeg synes, 
jeg kan godt huske, at moder havde stor del i det brevs 
form.< i 

Sigfred Ley havde til sit ilåde år gået i efterslægts- 
selskabets skole. Efter konfirmationen vågnede den tanke 
hos drengen, at han vilde være præst for at kunne bringe 
det glade budskab, som han havde hørt om af sine for- 
ældre, ud til andre. Faderen ønskede intet hellere, men 
turde dog ikke vove at gå ind derpå nu, da hans timelige 
kår var bleven betydeligt forringede. Efter sin hustrues 

vejledning anmodede han da Grundtvig i et brev om, at 
han vilde træde hjælpende til. Grundtvig gav følgende 
svar herpå »til velædle hr. skrædermester Ley«: 


»Præstøe, den 27de juni 1821. 

Formedelst flytning og anden travlhed har deres brev 
af Øde d. m. hidtil henligget ubesvaret; men nu, da jeg 
begynder at komme lidt i orden, må jeg ikke længer 
opsætte at svare. 

Når Deres søn har lyst til at studere og De synes, 
han har hoved dertil, bør De vist ikke nægte ham det, 
fordi De ingen stor understøttelse kan give ham; ti, 
Gud for alt, kan De jo dog nok underholde ham, til 
han bliver student, og endskønt han også da i nogle 
år kan behøve tilskud, har dog mangen fattig karl slået 
sig godt igennem og er blevet en hel mand uden synderlig 
anden hjælp end Gud og sin flid. 

Hvad det derimod angår, at De ønskede ham ud til 
mig, for der at lægge grund i sine studeringer, da takker 
jeg Dem for Deres gode tillid til mig; men det er mig 
umuligt, da mit embede og mine andre studeringer ingen 
tid levner mig til en undervisning, som måtte være orden- 
lig og stadig, når den skulde være.til nogen nytte. 

Jeg synes, De skulde sætte ham i horgerdydsskolen, 
som holdes i Gyldendals gård i Klareboderne, og be- 
styres af en hr. Nielsen, som både selv er en dygtig 
mand, og har gode medhjælpere. 

Megen tak for Deres gode ønsker, såvelsom for den 
deltagelse, De i en række af år har vist mig og det 
embede, jeg beklæder! Herrens velsignelse være over 
Dem og Deres hus evindelig! 

venskabeligst 
N. FE. S. Grundtvig.« 
Sigfred Ley kom" ikke i borgerdydsskolen i Kjøben- 
havn, men blev derimod optaget som discipel i borger- 
dydsskolen på Kristianshavn. Året efter blev Grundtvig 

ansat som residerende kapellan ved Frelserskirken på 
Kristianshavn. For den unge skoledisipel, Sigfred Ley, 
var Grundtvig alt dengang bleven ét og alt. Han var 
hjæmme i hans skrifter, som han tidligt havde fået i hænde. 
Ved sin alvor, modenhed og sanddruhed ragede han frem 
blandt sine meddisiple. 

Hver søndag prædikede Grundtvig jo nu i Frelsers- 
kirken fra 1822—26. Den purunge Sigfred Ley var hans 
stadige tilhører. Og at han var en efter sin alder ual- 
mindelig godt udviklet tilhører, derom vidner en række 
kortfattede prædikengengivelser, som latinskoledisiplen har 
optegnet i en notebog fra årene 1822—1825. 

Fra 1. advents søndag var Ley en stadig tilhører af 
Grundtvig. Vi vil her meddele enkelte af den 16—17årige 
ungersvends optegnelser. 


»Søndag mellem jul og nytår 1823. Frelsers kirke, 
højmesse, Grundtvig. 

I denne prædiken sagde han: Vi sige vel ikke som 
de blinde, at Jøderne på Kristi tid kun ventede en verdslig 
konge, der skulde befri dem fra Romernes herredømme, 
nej, de ventede virkelig en Messias, som skulde befri dem 
fra sorgen, men de vilde ikke opgive synden. 

[Om hr. Grundtvig har ført noget bevis for, at det 
ikke var en verdslig konge, Jøderne ventede, det har jeg 
ikke hørt nok efter for at kunne sige; men han anførte 
evangeliets profetinde Anna og sagde, hende kunde man 
dog ej beskylde for verdslige hensigter. — Dette er mig 
ej bevis.nok for, at Jøderne i almindelighed jo dog ventede 
en verdslig konge, og jeg har altid af mine religionslærere 
hørt det således forklare. — Dog, jeg tror Grundtvig end- 
også uden bevis fremfor alle de andre, ti han har bygget 
på det sande og han har et skarpt blik og en ypperlig 

»Jeg var om eftermiddagen hos guldsmed Clausen og 
hørte ham og min fader tale om prædikenen. Jeg fandt 
nu, at Grundtvig. havde ret, thi han har i sm prædiken 
anført som bevis (som jeg hørte af Clausen, selv har jeg 
ikke hørt tilstrækkeligt efter under prædikenen): at syne- 
driet sendte bud til Johannes den døber for at spørge, 
om han var den ventede Messias; dette -kunde de ikke 
have gjort, dersom de ventede en jordisk konge, ti det 
tegnede Johannes aldeles ikke til at blive. 

S. Ley.« 


»3. søndag efter påske den 9. maj 1824. Vor frelsers 
kirke, hr. Grundtvig. 

Højmessetekst: om en liden stund skulle I se mig og 
atter om en liden stund skulle I ikke se mig o. s. v. 

Der er mange, som ikke kende disse ord, mange, jeg 
véd det vist, som ikke kende dem, så vel her som i enhver 
anden kristen forsamling. Og denne tanke er glædelig, 
jeg skulde vel sige sørgelig, men det er virkelig en glæde- 
lig tanke; ti kendte alle denne tale, i sandhed da vare 
de seende blinde og hørende døve, og der var ingen red- 
ning. Men nu kende mange ikke Jesus, og vi har derfor 
grundet håb om at, når de lærer ham at kende, de da 
ville følge ham. Jeg siger, de kender ham ikke, ti at de 
vel flygtig eller lidet har læst om ham, det er dog så godt 
som intet; men så vil Jesus åbenbare sig, og han vil åben- 
bare sig på en tid, da hjærterne ere mest og bedst be- 
redte til at tage imod hans lære. — Forundres ikke, at 
jeg taler så meget om de frafaldnes frelse, ti jeg har selv 
mest Guds barmhjærtighed at takke. Opdraget af gud- 
frygtige forældre glemte jeg dog min Jesus og kun ved 
Guds store nåde kom jeg til ham igen.« 


Eg , Eg 

»4. søndag efter påske den 16. maj 1824. Vor frelsers 
kirke, aftensang, hr. Grundtvig. 

O, lader os dog vandre i livet ligesom vi beslutte det 
i kirken, lad det gode i os ikke blot være et forsæt, 
lader os også udføre det. — Hvorledes kunne vi dog, o 
venner, være så dårlige at sige, at Guds ord vel har kraft 
til at gjøre os salige, når vi: dog ikke tillægge det kraft 
over kødet, kraft til at handle som Jesus byder. — 

Således omtrent talede den Grundtvig, som man be- 
skylder for at prædike en kun død troll!« 


»1. pinsedag, den 6. juni 1824, froprædiken, frelsers 
kirke, Grundtvig. 

Julen kunne vi helligholde ved vuggen både legem- 
lig og åndelig; 1) ti hvem kan ikke siddende ved vuggen 
tænke sig barnet Jesu igjen; hvorledes mindes vi ikke 
ved at se hørn frelseren, der selv fremstillede de uskyldige 
for os; hvorledes er barnet ikke ydmygt imod os, end- 
skønt det er meget bedre end vi. 2) Og vi må selv være 
børn, når vi ville tænke os tilbage til frelserens julefest; 
denne fest var det også, der som børn glædede os mest, 
i julen må vi være børn igen. — Påsken kunne vi hellig- 
holde på urtegården både legemlig og åndelig; ti hvor- 
ledes mindes vi ikke. på urtegården om frelserens død og 
om hans opstandelse. Her ser vi jo, hvorledes træer og 
blomster nu i påsken spire frem til et nyt liv ligesom 
frelseren, der opstod af graven, men det er også som yng- 
linge, at vi glæde os mest ved denne fest i vort livs vår. 
— Pinsen kan kun helligholdes i kirken; ti i kirken 
var det, at apostlene talede i forskellige tunger eftersom 
ånden gav dem at tale. Gaverne ere forskellige, men 
ånden er den samme. — — — Julen er troens fest, påsken 
er håbets fest, men pinsen er kærlighedens fest. Kærlig- 

heden er det evige og bestandige. Tro og håb står for 
os som kærlige" skytsengle, men tro og håb de skal en- 
gang forgå og sammensmelte i kærligheden. Kærligheden 
er alt, kærligheden er evig. (Forrige søndag sagde Grundt- 
vig: ingen religion er sand uden den er af kærligheden. 
Derfor om selv en engel fra himlen vilde forkynde os en 
lære, og det var ikke kærlighedens, da kunde det intet 
nytte os. Kærligheden er alt.)« 


»1. søndag efter hel. tre konger 1825. Frelserens 
kirke, højmesse, hr. Grundtvig. — Evang.: da Jesus var 
12 år gammel. 

Leder, så skulle I finde! Hyrderne på Betlehems 
marker ledte efter Jesus, da herrens engel havde åben- 
baret sig for dem. Simeon fandt Jesus, drevet af den 
hellig ånd. De 3 hellige konger ledte forgæves efter Jesu, 
hvor han ej:var at finde: i fyrsternes paladser, men ledede 
af stjernen fandt de ham i en krybbe. Jesu forældre 
skulde bestandig have haft ham for øjne; men det havde 
de ej, han forsvandt derfor for dem, men de søgte ham 
forgæves hos kyndinge og venner, de skulde have vidst, 
at han måtte findes i sin faders gerning i herrens hus; 
der fandt de ham også. — — Så vidt Grundtvig. 

O, min Jesu, lad du mig altid holde fast ved dig og 
ej tabe dig, vær du bestandig hos mig med dit lys, dit 
liv og din kraft. — Jeg har også idag hørt af Grundtvig, 
at det ej er synd imod den helligånd, om vi også forført 
af verdens fristelser et øjeblik glemme frelseren; ti Maria 
fandt ham, der hun søgte ham. Dog skal vi deraf aldrig 
lade os forlede til syndig sikkerhed.« 

2. søndag efter påske, Grundtvig. Konfirmation. 

Endelig har jeg da hørt højærværdige hr. pastor Grundt- 
vig konfirmere, efter at han fire gange har holdt konfirma- 
tion her i byen, uden at jeg har kunnet komme til at høre 
det, dels fordi det har været om onsdagen, dels fordi jeg 
har været syg. — 

Efterat han fra prædikestolen havde holdt en herlig 
prædiken over evangeliet (Joh. 10. c. 11. v) gik han ned 
til konfirmanderne. I en herlig og rørende tale tolkede 
han dem sin inderlige overbevisning om, at når de kun 
fulgte, hvad han havde foreskrevet dem, når de kun altid 
hang ret fast ved deres mester og herre Jesus Kristus, da 
kunde al verden ikke skade dem, da skulle de blive evig 
lyksalige. Af erfaring, sagde Grundtvig, han vidste det; 
han havde fornummet ordets kraft, han havde formået 
ved det at ringeagte alt andet og dog beholde den evige 
og hellige og herlige og inderlige glæde og tilfredshed. — 
Dog, den tale kan ej således skrives op, kun Grundtvig 
kan prædike den. — Han begyndte sin overhøring med 
at spørge: hvad er biblen? »Det er Guds ord.« — Hvad 
er det da for en Gud, som biblen forkynder? »Det er 
den Gud, som har skabt himlen og jorden.« Hvormed 
har han skabt verden? »Ved sin almægtige kraft.«  Der- 
ved alene? » Nej, også ved ordet.« Har han kun skabt 
dem? »Han opholder og bestyrer dem også.« — Han 
viste nu (dog mest ved at lade konfirmanderne svare sig), 
at den Gud, som har skabt verden, han må være al- 
mægtig, at kun han, der har magten, kan opholde og be- 
styre verden; ti ellers måtte en del af magten være veget 
fra ham. At dårerne vel havde indbildt sig, at de op- 
holdt verden, men det ser vi jo er dåresnak, ti de kan 
ej engang opholde sig selv, sålænge som de ville; de fleste 
dø, længe før de ønske det. — Han kom nu til Guds al- 
godhed og alvidenhed, og af disse forbundne med den før 
omtalte almagt udledede han nu på almindelig (dog ej så 

ganske almindelig!) måde de øvrige egenskaber og kom 
da til Guds retfærdighed, som indeholdes i loven, ligesom 
nåden indeholdes i evangelium. Gl. testamente inddeles i 
loven, profeterne og salmerne, Guds godhed viste sig ved 
Kristi fødsel, Guds almagt viste sig ved Kristi opstandelse, 
Guds alvidenhed viste sig ved den helligånds udgydelse 
på pinsefesten, da kun den, der kender alle menneskers 
tanker, kan tale alle menneskers tungemål. 

Tilsidst oplæste han konfirmationsbønnen og tog en 


rørende afsked med dem. — Grundtvig er vistnok ej leje- 
svenden, som forlader fårene og flyr, når ulven kommer. 
Den 17. april 1825. S., Lev.« 


2. søndag efter trin. ad: den 12. juni 1825. Højmesse, 
frelserens kirke, Grundtvig. 

»Herre; det er gjort som du BE lEde: og der er endnu 
rum 0, 5, V.« 

Ja, overordentlig stor er vistnok Guds nåde og barm- 
hjærtighed imod os, at han ikke alt har lukket for os og 
sagt, at vi, skønt hudne, ej skulde smage hans nadvere. 
Ti allerede længe har han kaldt os, men vi kom ej. Gøgle- 
huset er fuldt, men Guds hus står tomt. Kirkegården kan 
neppe rumme sine døde, men de levende komme sjeldent 
i kirken. — Grueligt ser det ud. Lader os dog nedkaste 
os "for herren, at han ej skal forskyde os og sende sine 
tjenere ud i den vide verden, på alfare veje og gjærder 
for at indbyde de halte, blinde og krøblingerne. 

Denne prædiken var en tordentale, og jeg føler helt 
vel, at jeg i ovenstående ikke har gengivet det i sin rette 
ånd. — Inderlig kærlighed til Gud og næsten føler Grundt- 
vig vist selv, når han straffer med Guds ord. Det var ellers 
den samme tekst (Luc. 14, 16. — Matt. 22, 1), som Rudel- 
bach for et år siden holdt sin herlige prædiken over.« 

Sommerferien 1825 tilbragte skoledisiplen, den 19- 
årige Sigfred Ley, ude på landet i nærheden af Nestved. 
Her fik han bud om, at hans fromme, sjælerige moder, 
Marie Kirstine Wahler, den 23. august var død. To dage 
før sin død havde den svage kvinde været ude i frelsers- 
kirken sammen med sin mand at høre Grundtvig prædike. 
Dette budskab gik den unge søn overordenligt nær, han 
elskede nemlig sin moder i fortrinlig grad. Men otte dage 
efter blev hans sjælstanker dog for alvor atter ført ind i den 
nærværende virkelighed. Grunden hertil var en foræring, 
som hans kammerat, Martin Hammerich, sendte ham fra 
Kjøbenhavn. Det var Grundtvigs nys udkomne »kirkens 
genmæle«. I denne anledning skriver Sigfred Ley den 13. 
september til sin fader: »Jeg har læst bogen, og den har 
glædet mig meget. Den er, som Du gode fader sagde, 
således som man kan vente sig den af en sådan Guds 
mand. Iaftes talte jeg med præsten herude, pastor Søe- 
toft, om den, men han yndede den slet ikke, han hyldede 
humanitetens uhyre sætning, at det var det samme, hvad 
folk troede, når de kun handlede skikkeligt. Vi blev 
halve uvenner, dog blev han meget venskabelig igjen, og 
bad mig, da jeg gik, på den galanteste måde om at komme 
snart igen«. j 

I sine præken-optegnelser har Ley følgende opskrift 
fra disse dage: 

»14. søndag eft. trinit. havde Grundtvig endnu ej ud- 
givet kirkens genmæle. 

15. søndag e. t. (den 11. sept.) skal han have holdt 
en herlig prædiken som sædvanlig, dog uden i fjerneste 
henseende at berøre sin sag. ; 

Om den prædiken, han holdt på: 

16. søndag e. t. Frelsers kirke. Pastor Grundtvig, 
den 18. sept. — skrev Laurent?) mig følgende: »Det gjorde 

1) Harald Anton Laurent, Sigfred Leys inderlig kære ven, var 
1825 16 år gammel. 

mig inderlig ondt, at jeg igår ej kunde høre Grundtvig; 
det er, såvidt jeg mindes, med undtagelse af sygdoms- 
tilfælde og fraværelse på landet den iste gang i 1% år, 
jeg har forsømt kirkegang hos.ham. Han skal have haft 
ganske fuld kirke og holdt en såre smuk prædiken og 
tillige havde han smukke, udvalgte salmer, hvilket jeg an- 
mærker, om ej for andet, så allenstund fordi de havde 
såre hensyn til hans nuværende tilstand (vide ps. 99). 
Som Du véd, var enkens søns opvækkelse evangeliet. Hans 
prædiken kunde have til tekst: »græd ikke, stå op«, »hvo 
som sår med gråd, skal høste med fryderåb«, sålunde be- 
gyndte han og viste, at i hvad der end mødte os, om end 
al verden stod op imod os, da råbte Kristus dog til os 
som til enken: »græd ikke«, og når timen var kommen, 
da vidste vi, at Gud herren kunde knuse alle vældige og 
da skulde det. lyde til os: »stat ops. Hele prædikenen og 
hans alvorlige rolighed skal tydeligt have vist, hvor inderlig 
rolig han var for, hvad der skulde hændes ham.« 


5 si 

Sidst i september var Ley efter endt sommerferie 
atter i Kjøbenhavn. Her hørte han, 17. søndag e. t. den 
25. sept., i frelserskirken til højmesse en mærkelig prædi- 
ken af den 26 år gamle J. A. Holm, teologisk kandidat, 
licentiat fra Berlin, senere kendt som sognepræst i Vens- 
løv og Holstejnsborg. Ley har givet følgende optegnelse 
af den ivrige kandidats prædiken: 

»Om 1) den angrebne, 2) den kæmpende og 3) den 
sejrende kirke. — Hvad er det, som giver herrens tjener 
mod til frit at forkynde hans hellige ord, når verden hader 
det, hvad er det, som giver ham mod til at stå op imod 
de falske lærere, når de fordreje Guds ord og forfører 
menigheden, hvad er det, som giver ham mod, når verdens 
mægtige true ham? Det er den faste og urokkelige tro; 

troen på, at Jesu ord er sandt, at han kan tilintetgøre de 
mægtiges råd og lægge sine fjender under sine fødders 
fodskammel, at det kun koster ham et vink, så ligger 
hans fjender knuste i støvet; det er også den faste over- 
bevisning, at herren vil hjælpe sin tjener, så at om de 
endogså sloge hans legeme ihjæl, så kan de dog ej ihjæl- 
slå hans sjæl, men den vil Kristus tage til sig. Det er 
det, som med herrens nåde idag skal give mig mod, så 
at om der endogså stod en lurer i hver krog, som jeg 
vidste vilde bringe mine ord til dem, der råde for min 
borgerlige lykke, så skulde jeg dog frit forkynde hans 
ord. (Professor Jens Møller skal have rådet Holm i denne 
tid til ej at give sig formeget af med Grundtvig. Holm 
søger et præstekald her i nærheden af Kjøbenhavn.) 

Nu gennemgik han, hvorledes kirken fra sin første 
begyndelse var bleven angrebet, men, sagde han, for 30 
år siden vilde man storme kirken, og Kristi fjender til- 
stode frit, at de hadede Kristus; »u har djævlen forvandlet 
sig til en lysets engel, nu ville hans børn indbilde os, at 
de ere de sande kristne. Kirkelærere udgå, der forkynde 
deres pr'ofessors ord istedetfor Kristi ord. 

Han viste nu, hvorledes kirken altid havde kæmpet 
og forsvaret sig med sin trosbekendelse. Endelig viste 
han, at kirken måtte sejre, hvorledes det end gik og op- 
muntrede tilsidst til at bede for kirken og dens kæmpe. 

Denne prædiken skal af biskoppen være Holm af- 
fordret. — Man siger, at Grundtvig og Rudelbach ej skal 
have ønsket, at han holdt den. — Kandidat Fenger mente, 
at det ej var rigtigt således at gå i det enkelte; han holdt 
mere af som Grundtvig at tale i almindelighed. 


Gud stå Holm bi. 
S. Ley.« 

Af Grundtvigs prædikener i frelserskirken, inden han 
i maj 1826 nedlagde sit embede, har Sigfred Ley meddelt 
følgende strøbemærkninger: 

»Blandt meget andet herligt i sin konfirmationstale 
sagde Grundtvig: vi har intet andet at gøre end at takke 
og bede. 


Grundtvig sagde engang i en prædiken i anledning af 
vore salmer, at det var et vel sørgeligt, men dog herligt 
tegn på det danske folks sandhedskærlighed og oprigtig- 
hed, at det, da det ikke længer med opløftelse og sandhed 
kunde synge i sine gamle, høje salme-toner, så vilde det 
ikke heller beholde dem. Det vilde ikke forstille sig for 
sig selv og indbilde sig, at det endnu havde fædrenes 
dybe, barnlige tro, da det så, at den var forloret. 


»Hvem ville I dyrke; ti jeg og mit hus vi ville dyrke 


Jehoval« — Og, sagde han, før måtte min slægt gå ganske 
ud, før den måtte affalde fra herren min Gud. — Det var 


sikkert den sidste konfirmation, Grundtvig holdt i frelsers 
kirke, at han sagde det. 


. i 


i: 


»At give almisse, sagde Grundtvig engang i en prædi- 
ken, det er uadskilleligt fra det kristelige liv, men at vi 
gør det, det beviser ingenlunde, at vi ere kristne«. ; 


Ed 
i 


Følgende daghogsblad sætter os ind i hine mærke- 
lige dage: 

»Da Grundtvig havde læst Clausens bog, gik han ud 
til bispen [Friederich Munter] og sagde ham, at den teolog- 
iske professor havde skrevet denne bog, hvori der stod 
det og det. Bispen var da meget vred herover og sagde: 

ja, det var jo skrækkeligt. Grundtvig sagde ham da, at 
han havde i sinde at tage fat på Clausen derfor, Ja, gør 
kun det, sagde Minter, han fortjener rigtignok alvorlig 
skrup! Det gør mig også ondt, at han har dediceret mig 


den bog. — »Ja, sagde Grundtvig, det kan jeg nok tænke, 
at det må gøre Dem ondt, at han vil gøre Dem til pille 
for sin rådne kirke.« »Ja vist«, sagde bispen. — Nu 


udgav Grundtvig kirkens genmæle, og straks efter sendte 
bispen bud efter de bøger, som han havde lånt Grundtvig. 
Nogle dage derpå var Lindberg hos bispen. Han kom 
meget alvorlig op at skændes med ham, og dagen efter 
kom der bud fra bispen om de bøger, han havde lånt ham. 
(Efter Lindbergs mundtlige fortælling forleden dag.) 


Maj 1829. Chr. S. Ley.« 


Pinsedag den 14. maj 1826, stod der ingen Grundvig 
mere på prædikestolen i frelserskirken »Kan man ikke 
synge mine salmer, så kan man heller ikke høre min 
prædiken«, havde Grundtvig sagt. — 

Det var en stor sorg for S. Ley og enkelte af hans 
kammerater. Pinsevejret var smukt, skoven stod brud i 
hele sin fejring. Ley med et par af sine jævnaldrende 
venner vandrede så ud i Søndermarken ved Frederiksberg. 
Ley havde Grundtvigs ældre prædikener i lommen, af dem 
læste han så en pinseprædiken højt. Og således holdt de 
yngste af Grundtvigs tidligere tilhørere tusindårsfest med 
himlens fugle og blomsterne. 

Den unge Ley fulgte nu med levende interesse Grundt- 
vig i den pinagtige stilling, som professor Clausens jurid- 
iske søgsmål havde bragt ham i. Han har efterladt følgende 
afskrift af en erklæring, som Grundtvig i de dage lød frem- 
lægge i retten, en erklæring, som vistnok ikke før har været 
offenliggjort: 

»Fremlagt i den kongelige landsover- samt hof- og 
stadsret den 3. juli 1826. 

Da det altid har været min overbevisning, at ved pro- 
sesser, hvordan de så end falde ud, kan kristendommen 
intet vinde, og da jeg, efter at have opgivet min embeds- 
stiling er fri for andre hensyn, så ender jeg gerne den af 
hr. prof. theol. Clausen mod mig for »kirkens genmæle« 
anlagte injurie-sag med den sandfærdige forklaring, at det 
i »kirkens genmæle« var langt fra mine tanker at ville 
på mindste måde krænke hr. professorens borgerlige ære 
eller bedømme denne mig personlig aldeles fremmede 
mands sindelag og hensigt,. men at jeg blot så klart som 
muligt vilde udvikle og udtrykke min faste overbevisning 
om hr. professorens åndelige forhold til, hvad der i mine 
øjne er Christi rette kirke og det sande Guds ord.« 

Vi har tidligere oplyst om, at blandt Grundtvigs aller- 
første tilhørere var guldsmed Clausen i Gothersgade. Denne 
hjærtemilde og fromme kristen fulgte lige til sit sidste 
med troskab Grundtvigs forkyndelse og hele virksomhed. 
— Endnu julemorgen 1825 havde den gamle skrøbelige 
mand, fulgt af sin næstældste datter, . været ude til fro- 
prædiken i frelserens kirke at høre Grundtvig. Sigfred 
Leys ældste søster, Hanne, da en 18års pige med et varmt 
og ædelt hjærte for hvad der var godt, var også med den 
tidlige morgen. Rimen hang i træerne. Den store frelsers 
kirke strålede dem imøde med sine mange lys, som skin- 
nede ud af de store ruder. Kirken var propfuld af men- 
nesker. Da Grundtvig kom på prædikestolen, var der som 
en forklaret glans over hans åsyn. Han så lys og glad 
ud. Men størst var glansen over ham, da han sluttede 
sin prædiken med at sige, at han i denne julenat havde. 
fået en ny sang, som han nu vilde meddele. Han frem- 
sagde da med glad og mild røst: 

Velkommen igen Guds engle små 

fra høje himmelsale, 

med dejlige solskinsklæder på, 

i jordens skyggedale! 

Trods klingrende frost, godt år I spå 
for fugl og sæd i dvale. 


Det var kun en månedstid derefter, da blev gamle 
Clausen lagt på sottesengen. Grundtvig besøgte ham af 
og til under hans sidste sygdom. Og på det allersidste 
tjente han den klarøjede gamle barnekristen med nadverens 
sakramente. Det var i februar 1826. Det må have været 
en af de sidste hjæmme-altergange, Grundtvig har tjent 
ved, indtil han 13 år derefter blev præst ved Vartov kirke. 

Frederik Nygård. 


Om Varemårkedet. 
Af Chr. Faber. 


Varemarkedet har i den forløbne Måned gennemgå- 
ende været rolig, med temmelig flov Tendens. 

Kaffe er i de seneste 3 Uger avanceret 3 å 4 Øre; 
men Årtiklen ligger, siden det store Krach forrige Måned, 
urolig, og Noteringerne svinger sig fra Dag til Dag, man 
kan også sige fra Time til Time, frem og tilbage, ofte 
1 å 2 Øre. Høsten 1880 i Brasilien anslåes stadig meget 
lav, nu endogså kun til ca. 2 Millioner Sække, og viser 
. denne Beregning sig at være rigtig, kan vi gerne senere 
hen komme endel højere med Artiklen; dog er det vanske- 
ligt at udtale nogen bestemt Mening; ti Lagrene i Brasilien 
er i Øjeblikket meget store, og kommer der senere hen 
Efterretninger fra Brasilien om, at den kommende Høst 

1890 bliver stor, kan Markedet gerne blive berørt deraf. 
Slavernes Frigivelse er også et Moment, der kan komme 
til at spille en meget -stor Rolle; endnu står man uklar 
over, hvorledes denne nye Udvikling vil virke på For- 
holdene i Brasilien. Omhyggelig Tilberedning af Kaffen 
betaler sig ikke mere, omendskøndt Prisforskellen imellem 
simplere og finere Kvaliteter for Tiden er langt større end 
i de foregående År. 

Kaffekulturen er vanskelig, og en Forsømmelse af 
Plantagerne på visse Tider af Året kan forårsage Skade, 
som ingen efterfølgende Pleje kan gøre god igen, hvorfor 
de nuværende Vanskeligheder i Arbejderforholdene kan 
få meget stor Betydning. Eksempelvis skal blot nævnes, 
at Terrænet mellem Kaffetræerne skal renses mindst 3 
Gange om Året for Ukrudt og Undervækst, der skyder 
frem med en vidunderlig Hurtighed og Kraft; sker dette 
ikke, forringes hele Udbyttet betydeligt, ja hele Plantningen 
kan blive fuldstændig unyttig, idet ikke alene den Kaffe, 
der under Plukningen falder til Jorden er fuldstændig tabt, 
men Arbejderne, der indser, at Udbyttet af Dagens Arbejde 
kun vil blive ringe, forlanger for høj Løn eller nægter 
måske endog at arbejde, hvor Plukningen er vanskelig og 
Træerne kun giver ubetydeligt Udbytte. Tidligere, da Slav- 
ernes Arbejde tilhørte Herren, blev selv et lille Udbytte 
plukket. Der gøres Forsøg på fra visse Politikeres Side 
at organisere et Parti af de tidligere Slaver, der skulde 
danne et Bolværk mod den republikanske Propaganda, 
endogså for i Nødsfald at støtte Monarkiet; men det er 
tvivlsomt, om der i det givne Øjeblik kan stoles på denne 
Organisation. 

I politisk Henseende må det vel indrømmes, at den, 
republikanske Bevægelse i Brasilien er i Fremgang. Da 
Emancipationen blev uundgåelig, gjorde Kronen denne For- 
anstaltning til sin Plan, men derved fremkaldte den Plant- 
ernes Had imod sig, der som Middel til at fremtvinge en 

Erstatning truede med at styrte Monarkiet. Den republik- 
anske Tanke har slået dybe Rødder i mange Egne, og 
når Kejseren, der nyder almindelig Sympathi og Agtelse, 
engang dør, vil uden Tvivl det.republikanske Parti få en 
stærk Tilvækst. — Kvaliteten af den nye Høst, mener 
man, bliver utilfredsstillende. 

Sukker. I Tyskland har Vejret i den sidste Tid været 
tørt og koldt, så enkelte Egne allerede beklage sig over 
Roernes Vækst, og man venter med Længsel hver Dag 
Regn. I forrige Uge er der i Tyskland udtaget 84 Stkr. 
Roer, der ved Undersøgelsen udviste nedenstående Tal, 
som i Sammenligning med forrige År stiller sig som følger: 


1889 1888 1887 1886 
Gjennemsnitsvægtm. Blade 892 854 936. 923 Gram 
do. uden Blade......... 374. 329" 360 412 — 
do. største Roer m. Blade. 1580 1480 1490 1520 — 
do. do. u. Blade. 880 615 809. 865 — 
do. mindste Roer m. Blade 390 320 530. 510 — 
do. do. u. Blade 180 110 174 201 — 
Sukkerindhold.......... 12.609 11.66 11.05. 12.88 pCt. 


Sukkermarkedet har i den forløbne Måned været jevnt 
nedadgående på det virkelige Konsumsmarked, dog ikke 
over 21 å 3 Øre; men henimod Oktober Måned vil vi 
sandsynligvis atter komme ned på temmelig lave Priser, 
dog næppe så lave, som mange antager. 

Ris meget fast til de bestående Priser. 

Sago uforandret. 

Kartoffelmel lavere, og næsten atter nået et Spekula- 
tionsstade. 

Kryderier. Cassia noget højere. Muskat og Muskat- 
nødder fast. Nelliker svingende. Peber og Piment 
stigende. 3 

Frugter. Amerikanske Æbler rolig. Korender flov. 
Gl. Smyrna-Rosiner betydelig udbudt og lavere. Mandler 


n»Danskeren", II, 25 


BARER on sn aene: 


386 


bliver ved at stige. Blommer på Levering noget roligere. 
Tørre, sure Kirsebær, 1889 Høst, 6 å 7 Øre lavere end 
forrige Års Vare. 

Kornmarkedet uroligt. 

Hvede. Amerika melder for denne Kornsorts Ved- 
kommende den ene Dag højere Priser, den anden Dag atter 
lavere Notering. London flov. I Skotland forsyner man 
sig kun til det daglige Behov. I Frankrig er Hvede også 
flov og Forretningen treven. Tyskland flov og lavere. 
Østersøen presser på for at sælge gammel Hvede. 

Rug. Rusland uforandret. Holland og Tyskland noterer 
lavere Priser. 

Byg uforandret. Efterspørgslen efter ny Byg til Eng- 
land er god. 

Havre flovere.. Majs uforandret. 

Smørmarkedet flovt, og man forventer ikke nogen 
Bedring heri de første Uger. Den almindelige Anskuelse 
blandt Smøreksportører her i Landet er den, at Smør- 
eksportforeningen i Sjælland for en Del er Skyld i Mar- 
kedets nuværende Demoralisation; jeg skal ikke udtale 
min Mening herom, alene Tiden vil give bestemt Svar herpå. 

Foderstoffer. Det regnfulde Vejr i sidste Måned har 
atter bragt Græsset godt frem, og da Forbruget hermed 
samtidig omtrent ophørte, og der ikke er Købelyst til nu- 
værende Fordringer på senere Leveringer, sluttede Måneden 
med mattere Priser, nedadgående Tendens og uden videre 
Omsætning. 

Hvedeklid er særlig gået ned i Pris og noteres 20 å 
25 Øre billigere uden at vinde Påagtning. Det er navnlig 
England, Frankrig, Holland og Belgien, der tilbyder iår, 
medens Tilbudene fra østersøiske Provinser er sparsomme 
til væsentlig højere Priser. 

Palmekager må, skønt Noteringen på Produktions- 
stedet er uforandret, herhjemme betragtes som højere i 
Pris, da Fragterne er stegne 4 Mark pr. Ton, 

Rapskager holdes uforandret fast, enkelte Andenhånds- 
ladninger er realiserede til lidt billigere Pris, men For- 
dringen er ellers fra første Hånd uforandret og Tilbudene 
overalt sparsomme. 

Hampefrøkager lidt billigere, først hen i December 
kommer den nye Høst frem af disse Kager, da Kvaliteten 
af Beholdningerne ikke eér tjenlig til Afskibning førend 
den Tid. 

Solsikkekager flovere og 3 å 4 Mark lavere. 

Hørfrøkager knappe, Priserne endnu uforandrede; 
men vi kan let senere hen komme højere med denne 
Artikel. 

Petroleum rolig, på Levering senere hen er Priserne 
uforandrede. 

Fabrikationen af Allun ved Lauenborg ved Elben. 
Nordøst for Lauenborg fra Stecknitzbjergene til Buchhorster- 
bjergene findes tertiære Jordlag med fed, sort Brunkuls- 
Ler, der anses for et fortrinligt Tegl-Materiale. Ved Lauen- 
borg forarbejdes den af to store Teglværker, og ved 
Friederichsruhe lader Fyrst Bismark nu opføre et tredie 
Teglværk. I det her omtalte Brunkulsleje er zu opdaget 
et mægtigt Lag Allun, som udnyttes af det tidligere Aktie- 
teglværk ved Lauenborg. Allunskiferen, der består af kisel- 
sur Lerjord, Svovljern og "Kul, bliver ristet, renset og 
derpå inddampet til Allun. 


Elfenben. På Londoner-Auktioner har det udbudte 
Kvantum aldrig været så ringe som i den sidste Tid. Be- 
gæret er derfor stort og Priserne stigende. Man mener, 
at Stanley og Emin Pascha skal være i Besiddelse af et 
stort Kvantum Elfenben, der vil komme på Markedet, når 
de nåer Kysten. 


Hamborg Haandværks-, Industri- og Handelsudstilling ” 
i denne Sommer er ret storartet.  Udstillingspladsen er 
overmåde malerisk. Særlig tiltrækkende er Handelsudstil- 

lingen, hvor man med megen Interesse kan gøre en Rejse 
Jorden rundt, . Man finder Produkter udstillet fra Kau- 
kasus, Sortehavet, kanariske Øer, Vest-Afrika, afrikansk- 
portugisisk Koloni, Kaplandet, Øst-Afrika, Madagaskar, 
Mauritius, Ostindien, Penang, Siam, Korea, Java, Sydhavs- 
øerne, Australien, Argentina, Ekvador, Venezuela, Kina og 
Japan. Går man .med nogen Opmærksomhed denne Af- 
deling igennem, lærer man nogenledes at kende Udvik- 
lingen på de forskellige Steder. På Handelsudstillingen 
forefindes ibl. a. også en Model af det store, nye tysk- 
amerikanske Emigrantskib »Augusta Viktoria«. Skibets 
Længde er 460 Fod, Bredden 56 Fod, Dybgående 24: Fod, 
Lastedrægtighed 2450Tons, Maximal-Hurtighedsfart 19 Knob, 
Maskinkraften 12,000 å 12,300 Hestes Kraft. Besætningen 
på dette Skib er 217 Mand, der er 36 Kedler, 9 Maskin- 
mestre, 72 Fyrbødere, 14 Ingeniører. »Augusta Viktoria« 
er bygget i Glasgow, det har to selvstændige Maskiner og 
to ligeledes selvstændige Skruer. Et lignende Søsterskib 
er bygget i Stettin, og begge Skibe tilbagelægger Vejen fra 
Hamborg til New York på cirka 7 Dage. 
Odense, 20. August 1889. 


Ålmanaker for 1890. . 


Folkets Almanak indeholder Fortællinger, Digte og Billeder 
af en stor Del bekjendte Forfattere og Kunstnere. Af de andre 
Stykker skal jeg fremhæve Otto Borchsenius: Ingemann i Sorø", 
— og Zakarias Nielsen: ,Dansk Folkemusæum", 


Diakonissestiftelsens Almanak har som Hovedstykke N. 
Dalhoffs Fortælling om den hollandske Præst Heldring, i hvilken 
der ydes forskjellige Bidrag til Belysning af, hvordan man bedst 
kan tage Kampen op mod Fattigdom og Nød. I. Schrøder. 


